
Aarhus,  Landsudstilling  1909. 
Side  479. 

—  St.  Johannes  Kirke.  501*. 

—  Ting-  og  Arresthus.  49*. 
Aarsagerne  til,  at  Mursten 

skaller  af  og  slaar  ud.  132. 
Akademisk  Architektforening. 
244.  348. 

Arnberg,  H.  C.  208.  293. 
Ambt,  Einar.  38.  220. 
Andersen,  H.  C.  203-205. 
Andersen,  Th.  229. 
Annoncerende,  Fortegnelse 
over.  519. 

Antik  »Bådecker«.  216. 

A.  R.  366.  404.  518. 
Architekterne  - —  Skiltekon¬ 
kurrencen.  171. 
Architekters  kunstneriske 
Ejendomsret,  Lovbeskyt¬ 
telse  af.  424. 

Architektforeningens  Sam¬ 
menkomst.  280.  331. 
Architektkongres,  den  ottende 
internationale  i  Wien  1908. 
419. 

Architektkongres,  internatio¬ 
nal.  279. 

Architektkongres  i  Paris,  Den 
permanente.  444. 
Architektkongressen  i  Lon¬ 
don.  222.  230.  240. 
Architektonisk  Spøg,  En.  1 94*. 
ArchitektoverHoden  i  Berlin. 

425. 

Architekt  P.  V.  J.  Klints  Ud¬ 
stilling.  32. 

Architekturen  og  Virkelig¬ 
heden.  156. 

Architektur  i  Udlandet,  Dansk. 
104. 

Architektur  og  Architektur- 
forretning.  173. 


Arneberg.  Side  432-434. 
Athen,  Fra.  68. 

Athen,  Til.  519. 

»At  værne  om  det  gamle  og 
sætte  Skik  paa  det  ny«. 
6.  30. 

Barokke  Synspunkter.  336. 
Baumann,  P.  69.  226-227. 
Berg,  Axel.  1-5. 

Berigtigelse.  404. 

»Bernina«,  Arildsleje.  513*. 
Bidstrup,  Herregaarden.  440*. 
Bidstrup,  M.  496.  510. 

Biong,  Kr.  429-431. 

Boldt,  Otto.  428. 

Bonne,  C.  Riis.  272. 
Bopælsforandring.  12.  39. 
Borch,  Chr.  229. 

Borch,  Martin.  368. 

Borgen  ved  Lindos.  Titel¬ 
billede. 

Borger  og  Bygningshaand- 
værker.  147. 

Brandallarm  og  Slukning.  292. 
Brummer,  Carl.  13-17.  347. 

389-393/404. 

Briiel,  R.  403. 

Brønnum,  Knud.  331. 
»Budolfi«  i  Viborg  og  dets 
Nedbrydning.  107*. 

Budolfi  Kloster  i  Viborg.  99. 
Bugge,  Aage.  331. 

Byens  Renlighed.  15 1. 

Byens  Silhuet.  207. 

Byggeriet  paa  Landet.  37.  88. 
332.  403.  417.  480.  496.  5 10. 
518. 

Bygningsinspektør,  En  ny. 
506.  517.  ' 

Bygningskommissionen,  Re¬ 
former  i.  162. 

Bygningsreglement,  Nyt.  372. 


Bymuseum,  Et.  Side  34 1*. 

359- 

Bøger  og  Tidsskrifter.  39.  67. 

103.  130.  244.  279.  346.  379. 
404.  419. 

Bøttger,  F.  401. 

C.  B.  200. 

Christiansborg.  273*. 
Clemmcnsen,  A.  59.  1 53-1 54. 
394- 

Clemmensen,  Mogens.  142- 
143. 

Comité  permanent.  498.  512. 

Dahlerup,  J.  V.  177-186*. 
Dahlerup,  Jens  Vilhelm,  Liv 
og  Virksomhed.  452. 
Danmarks  middelalderlige 
Kirkeklokker.  112. 
Danmarks  Vare-  og  Forret¬ 
ningsvejviser.  93. 
Dansk-amerikansk  Architekt, 
En.  413*. 

Dansk  Architektur  i  Udlandet. 

104. 

Den  »hvide«  Flip.  216. 

Den  internationale  Udstilling 
af  Bygningskunst  i  Wien. 
470. 

Den  Lichtenbergske  Gaard  i 
Horsens.  332.  336*.  383*. 
40:.  450*. 

Den  ottende  internationale 
Architektkongres  i  Wien 
1908.  419. 

Den  polytekniske  Læreanstalts 
Udvidelse.  376*.  393.  408. 
De  nye  Mønter.  345*. 

»Der  burde  være  Roser — «. 

394- 

Det  kongelige  Biblioteks  nye 
Bygning.  117*. 


Det  LichtenbergskeGravkapel 
i  Horsens.  Side  447-449*. 
Direktør  Heymanns  Bolig. 
389*.  404. 

Dobbeltgængeren  i  Ringsted. 
332. 

Doberck,  L.  A.  230*. 
Dresden,  Udstilling.  63*. 
Dublin,  Udstilling.  164. 
Dødsfald.  230.  330.  452. 

E.  419. 

Ebeltoft,  Raadhus.  493*. 
Efterslæt.  339. 

Egefeldt,  L.  213. 

Ejendom  paa  Biilovsvej.  105*. 
Elektricitetsværk  i  Horsens. 
473* 

En  architektonisk  Spøg.  194*. 
En  »Forbedring«.  370.  378. 
386.  402. 

Engelhardt,  K.  V.  14 1. 
Engelsholm.  439*. 

»En  Reform  af  vore  Byg- 
ningsskoler«.  6. 
Erstad-Jørgensen,  E.  215.  371. 
Et  gammelt  Hus  og  dets 
Gadedør.  79*. 

Et  godt  Eksempel.  98*. 

F.  403.  443- 
F.  H.  129. 

Finansloven,  Uddrag  af.  306. 
318. 

Finsen-Konkurrencen.  216. 
Finske  Jernbanebygninger. 
340. 

Firsindstyve  Aar.  236. 
Fischer,  Egil.  219.  225. 
Flytningsanmeldelser.  1 5 1 . 

E.  M.  233. 

Forelæsninger  over  Jernbeton. 
151. 

Foreningen  af  danske  Fag¬ 
blade  og  Tidsskrifter.  93. 
Foreningen  af  3.  December. 
193*.  339. 

Foreningen  til  Hovedstadens 
Forskønnelse.  163. 
Forening,  Ny.  379. 
Foreningens  Udflugt  til  Lund. 
464. 

Foreningsmeddelelser.  12.  40. 
60.  76.  94.  272.  320.  388. 
412.  436. 


Foreningsmærke,  Et.  Side 
332*. 

Forskønnelse.  442*. 

Forskønnelsesforeningens 
Møde.  195. 

Forslag,  Et  praktisk.  518. 

Fortegnelse  over  Annonce¬ 
rende.  519. 

Fortidsminderne.  163. 

Fotografisk  Opfindelse,  Ny. 
271. 

Fra  Skitsebogen.  233*.  266*. 

Fredensborg.  412. 

Frederikshavns  Bank.  41*. 

Fredspaladset  i  Haag.  133*. 
208.  379.  427.  soo. 

Fredspaladset  i  Haag,  Forslag 
til.  13*. 

Fussing,  Andr.  33-36. 

Fussing,  Chr.  212. 

Gaard  i  Skindergade.  99*. 

Gamle  engelske  Huse  paa 
Landet.  79. 

Gas-  og  Vandmesterforenin¬ 
gen  for  Kjøbenhavn  og 
Frederiksberg.  428. 

Gentofte -Ordrup  Bygnings¬ 
distrikt.  75. 

Gerhardt  Hansen  de  Lichten- 
berg  og  hans  Byggevirk¬ 
somhed.  437*.  445*. 

Glyptoteket.  28.  39. 

Gnudtzmann,  E.  79.  268. 370. 
376-377.  387.  402.  410. 

Gotersgade  21.  36*.  47*.  56. 

68. 

Grundejerbankens  Konkur¬ 
rence.  18.  32.  116.  163.  176. 

Guldmedalje.  244. 

H.  292. 

Haandværker.  320. 

Hagemanns  Kollegium.  309*. 

Hagen,  G.  B.  61-63. 

Hagerup,  A.  43.  94. 

Hamburgs  Michaeliskirke.  215. 

Hansen,  Chr.  273-278. 

Hansen,  H.  Chr.  Wulff.  491. 

Hansen,  Henning.  331.  333- 
334.  472. 

Hansen,  Jul.  49-52. 

Haveanlæg  paa  Nikolaj  Kirke¬ 
plads.  370. 

»Hegels  Minde«.  153*. 


Hein,  Hj.  Side  147.  173. 
Helms,  Jacob.  53*.  208.  293. 
Henstilling,  En.  149.  366. 
Hesselagergaard.  481*. 

Hjorth,  I.  O.  435. 
Hoegh-Hansen,  Axel.  162. 
Holmens  Kirke.  472. 

Holm,  Hans  J.  84.  1 17-1 30. 
Holsøe,  Poul.  418. 

Hus  i  Køge.  189*. 

Hvilken  Stilling  bør  det  of¬ 
fentlige  indtage  til  det  pri¬ 
vate  Initiativ  under  Byens 
fremtidige  Udvikling?  475. 
Hygom,  L.  69.  226-227. 

International  Architektkon- 
gres.  279. 

International  Konkurrence  i 
Stockholm.  420. 

—  i  Sofia.  152. 
»Islandsbrygge«.  217*.  225*. 

Jacobsen,  Carl.  367.  375. 
Jacobsen,  N.  85-88. 

Jakobsen.  435. 

Jakobsen,  Holger.  254. 

Java,  Paa.  104. 

Jensen,  Alb.  309-31 1.  360. 
Jensen,  Chr.  Axel.  112.  239. 
306.  351. 

Jernbeton, Forelæsninger  over. 
151. 

Johansen,  P.  58.  221. 
Johansen-Vennike.  75. 
Johnsonske  Stiftelse  i  Frede¬ 
ricia.  131.  256.  321*.  333*. 
Jørgensen,  Emil.  150.  278. 
421-423. 

Jørgensen, Thorv.  32. 349-3  51. 
Jørgensen,  Vilh.  333-334. 

K.  171.  346. 

Kalk-  og  Cementsandsten. 
420. 

Kalksandsten  kontra  T eglsten. 
380. 

Kanneworffs  Ejendom.  21*. 
Karmelitterhuset  i  Helsingør. 
412. 

Kirke  i  Lemvig.  94. 

Kirke  i  Ringsted,  Den  nye 
katolske.  278*.  332. 

Kjær,  C.  V.  519. 

Kjær,  Hjalmar.  209-21 1. 


Kjøbenhavn.  Side  463.  468. 

477- 

Kjøbenhavns  Laane-  og  Dis¬ 
kontobank.  1*. 
Kjøbenhavns  Regnskab.  89. 
101.  114. 

Klint,  P.  V.  J.  11.  20.  41-43. 

163.  165-170*.  188.  271. 
Knutzen,  Sylvius.  372. 

Koch,  H.  58. 

Kommunens  Præmiering  af 
Bygninger.  367. 
Kommuneskole  i  Horsens. 
465*. 

Kongeskibet.  491. 

Kongevilla,  Den  norske. 429*. 
Kongres  for  Skolehygiejne. 
388. 

Konkurrence,  En.  443. 
Konkurrence:  Apotekerfor¬ 
eningens.  471.  480. 

—  Den  Johnsonske  Stiftelse 
i  Fredericia.  13 1.  256. 

—  Den  norske  Kongevilla. 
271.  412. 

—  »DieWoche«.  164. 

—  Finsen-Monument.  216. 

—  Fællesforeningen  for  Dan¬ 
marks  Brugsforeninger.  20. 
48. 

—  Grundejerbanken.  18.  32. 
1 16.  163.  176. 

—  Islandsbrygge.  200.  215. 

—  Kriigers  Tapetfabrik.  308. 

404.  452. 

—  Sygehuset  i  Odense.  66. 
163. 

—  international:  Bro  i  Stock¬ 
holm.  420. 

—  international:  Justitspalads 
i  Sofia.  152. 

Kornerup-Koch,  H.  J.  152. 
Kritik.  206.  329. 

Kritiske  Synspunkter.  254. 
Kriigers  Tapetfabrik.  308.404. 
452. 

Kunstakademiet.  20.  162. 331. 

347- 

Kunst  og  Vand.  59. 

K.  V.  517. 

Køhier,  Oscar.  452.  462*. 

Laage,  G.  201-202. 

Laane-  og  Diskontobank,  Kjø¬ 
benhavns.  1  *. 


Lallerstedt,  Erik.  Side  436. 
Landsforening  til  Bevaring  af 
gamle  Bygninger.  347.  360. 
Landsudstillingen  i  Aarhus 
1909.  479. 

Langballe,  O.  R.  423-424. 
Larsen,  H.  Vendelboe.  330*. 
Larsen,  Martin.  381-383. 
Laub,  D.  E.  41 3-417. 

L.  B.  146.  492. 

Le  comité  permanent.  498. 
512. 

Lemche,  Søren.  140.  149. 
Lemvig,  Ny  Kirke.  94. 
Lethaby.  19. 

Leuning-Borch.  195.  217.  225. 

477- 

Levy,  Fred.  L.  150.  480. 
Lindegaarden  og  Kalundborg 
Kirke.  453*. 

Lolland- Falsters  Stiftstidende. 
12. 

London,  Architektkongres. 

222.  230.  240. 

Lorenzen,  Vilh.  20.  30. 
Lovbeskyttelse  af  Architekters 
kunstneriske  Ejendomsret. 
424. 

Lovbeskyttelse  af  gamle  Byg¬ 
ninger.  332. 

Ludvigsen,  Knud  A.  49-52. 
Lønborg-Jensen,  H.  244. 
Lønholdt,  V.  162. 

Mackeprang,  M.  56.453.510. 
Magdahl-Nielsen.  58.  84.  128. 

207.  330.397-401.405-407. 
Malerarbejde.  452. 

Malerlav,  Kjøbenhavns.  150. 
Mandrup-Poulsen.  381-383. 
Marmor-,  Kalk-  og  Sandstens¬ 
arbejdet.  40. 

Marston,  E.  W.  97-98. 
Materialprøvningerne.  340. 
Mathiesen,  Aage.  217-218. 
Mestre  og  Svende.  385. 
Milano.  48. 

Moderne  Architekturs  For¬ 
hold  til  Haandværket.  19. 
Mollerup.  57. 
Montelbaanstoren.  238*. 
Mossin,  N.  J.  68. 

Munttoren.  239*. 

Mursten  skaller  af  og  slaar 
ud,  Aarsagerne  til.  132. 


Møller,  Axel.  Side  163.  183. 

Møller,  Helge  B.  490. 

Mørk-Hansen,V.  J.  13-17.  163. 
402. 

N.  93. 

Nationalmuseet  1807-1907. 

351- 

Nationalmuseets  2den  Afde¬ 
ling.  360. 

Nationalmuseets  Hundred- 
aarsfest.  360. 

Navnet  Septizonium  og  Co¬ 
lumbus’  Æg.  373*. 

Nielsen,  Chr.  Friihstuck.  331. 

Nielsen,  Johan.  189-192. 

Nikolaj  Kirkeplads.  212*. 

—  Haveanlæg  paa.  370. 

Nikolaj  Spir.  221. 

Nikolaj  Taarn.  236*. 

N.  N.  75. 

Nogle  Bemærkninger.  139. 

Nogle  Sprogbemærkninger. 
152. 

Norn,  Viggo.  465-467. 47  3-474. 

Norup,  Jens.  195. 

Novi,  Cajus.  208. 

Ny  fotografisk  Opfindelse. 
271. 

Ny  Gader  og  ny  Architektur 
i  gammelt  Spor.  187*. 

Nykøbing  F.,  Udstilling.  224. 

Nyrop,  M.  32.  386. 

Nyt  Kort.  12. 

Nyt  og  gammelt.  136*. 

Nørup  Kirke.  445-446*. 

Offentligt  Møde.  176. 

Olrik,  Jørgen.  69. 

Olsen,  Claus  J.  150. 

Ophejsnings-  og  Fordelings¬ 
apparat  for  Bygningsmate¬ 
rialer.  340. 

»Oplysning«.  387.  404. 

Overretsdom.  272. 

Paris,  permanent  Architekt¬ 
kongres.  444. 

Permanent  Udstilling  af 
Kunstindustri.  41 1.  480. 

Piesner,  Ulrik.  58.  163.  217- 
218.  321-322.  385. 

Polyteknisk  Læreanstalts  Ud¬ 
videlse.  376*.  393.  408. 

Portalen.  56.  68. 


Poulsen,  A.  Side  160. 
Preisler,  A.  105-106.  220. 
Præmiering  af  Bygninger.  68. 
Præsteboliger  paa  Landet,  Lidt 
om.  43*.  94. 

Raadhuset  i  Ebeltoft.  493*. 
Rasmussen,  Fr.  208.  237.  404. 
Rasmussen,  Holger.  Titel¬ 
billede. 

Redningshjem  iRødo  vre.  1 89*- 
Reformer  i  Bygningskommis¬ 
sionen.  162. 

Regnskab,  Kjøbenhavns.  89. 
101.  1 14. 

Rejsestipendium,  Kaufmanns 
Legat.  500. 

Rejseunderstøttelser.  339. 
Reproduktionsmaade,ny.  380. 
Restaurering.  36*.  224. 
Rettelser.  39.  103.  387.  428. 
Ribe  Domkirke.  208.  293*. 
Rigsdagen,  Fra.  256. 

Risom,  Sven.  342-345. 

Rosen,  A.  77-78.  133-136.  361- 

365-  379-  395- 
Rosenkjær,  H.  N.  508*. 
Rumfllosofi,  396. 

Rønne,  Gerhard.  162. 

Schiøtt,  Fr.  27.245.257.281. 

312.  323.  437.  445- 
Schmidt,  Arne.  491. 

Schmidt,  Valdemar.  501-506. 
Schou,  Charles.  228. 

Schou,  V.  380. 

Schrøder,  Kay.  331. 
Schulze-Naumburg,  Paul.  39. 
Selskabet  for  dekorativ  Kunst. 
20.  93.  339. 

Signatur  paa  Bygværker.  160. 
Skilte  udstillingen.  141*. 

Skitse  til  et  Finsen-Monu- 
ment.  253*. 

Skulpturfund.  176. 
Skydehøjsgaarden.  490*. 
Skyskrabere  i  Kjøbenhavn. 
472. 

Skyskraber,  En.  340. 


Smidt,  C.  M.  Side  107.  453. 
Sophiæ  Amalienborg.  245*. 

257.  281*.  312*.  323*. 

St.  Annæ  Kvarters  Historie, 
Nogle  Blade  af.  21*.  245*. 
257.  281*.  312*.  323*. 

Si.  Johannes  Kirke  i  Aarhus. 
501*. 

St.  Joseph  Søstrenes  Semi¬ 
narium.  381*. 

St.  Nikolajgade  i  Svendborg. 

397*- 

Stabilitet  i  æstetisk  Forstand, 
Om.  267. 

Stahl,  Fritz.  463.  468. 
Statshusmændenes  Boliger. 
396. 

Steen,  H.  Chr.  M.  321-322. 
Strøm-Tejsen.  335. 
Svendborg,  Tre  Huse  i.  405*. 
Sverre.  432-434. 
Sygehuskonkurrencen  i  Oden¬ 
se.  201*.  209*. 

System  Pruss.  331. 

Tanker  til  Overvejelse.  74. 
Teaterflytning.  512. 

Tekniske  Meddelelser.  331. 
Teknisk  Tidsskrift.  332. 
Telegrafbygningen.  139.  146. 

172.  320.  388. 

Thejll,  Augusta.  143. 
Thomsen,  Alf.  150. 

Thos.  Johnsens  og  Hustrus 
Stiftelse.  321*.  333*. 
Thrane,  W.  144- 145. 

Thuren,  Einar.  226. 

Til  Medlemmer  af  Akademisk 
Architektforening.  480. 
Ting-  og  Arresthuset  i  Aar¬ 
hus.  49*. 

Tre  Huse  i  Svendborg.  405*. 
Trianglen  2  og  4.  349*. 
Trondhjems  Domkirke.  396. 
428. 

Tysk  Grundighed.  480. 
Tyskland.  39, 

Tændstikæskekonkurrencen. 
402.  418.  428.  443. 


Udnævnelser.  Side  84.  176. 
Udstilling  af  Bygningskunst  i 
Wien,  international.  470. 

—  af  Fagblade  og  Tidsskrifter 
i  Kjøbenhavn.  164.  372. 

—  af  Kunstindustri,  perma- 
ment.  41 1.  480. 

—  i  Dresden.  63*. 

—  i  Dublin.  164. 

—  i  Kunstindustrimuseet. 200. 

—  i  Nykøbing  F.  224. 

—  P.  V.  J.  Klint.  32. 

—  Van  de  Veide.  292. 
Uldall,  F. :  Danmarks  middel¬ 
alderlige  Kirkeklokker.  1 12. 

Understøttelses-Fonden.  200. 
272. 

Vandtaarne,  Om.  290*. 
Vandtaarn  i  Silkeborg.  77*. 
Vartning,  K.  339.  5 13-5 17. 
Verona,  Det  romerske  Teater. 
104. 

Vesterbrogade  34.  361*. 
Viborg,  »Budolfi«.  99.  107*. 
Viktor  Emanuel  Monumentet 
i  Rom.  348.  369*. 

Villa  i  Espergærde.  61*. 

Villa  i  Odense.  85*. 

Villa  i  Ry  vangs  Allé.  421*. 
Villa  paa  Frederiksberg.  97*. 
Villa  ved  Strandmøllen.  33*. 
Vodroflund.  69*. 

Vodskov  Kirke.  268. 
Vogterhus  ved  Statsbanerne. 
U4*. 

Wanscher,  Vilh.  30.  84.  160. 
17 1.  256. 

Weidemann,  Sophus.  331. 
Wenck,  H.  176. 

Wien,  Architektkongres  1908. 
4x9. 

—  international  Udstilling  af 
Bygningskunst.  470. 

Wiener- Architekt,  En.  173. 
Worrns,  Basilikaen  i.  48. 

Æreport,  En.  423*. 


KJ  0  B  EN  H  AV  N 

DEN  6.  OKTOBER  1906 

9.  Aargang  Ns  i 

KJØBENHAVNS  LAANE-  OG  DISKONTOBANK. 


Iden  af  Kjøbenhavns  Laane-  og  Diskontobank  paa  Karreen  mellem  Walken- 
dorfsgade,  Amagertorv  og  Klosterstræde  opførte  Bygning  er  Størsteparten  af 
Stueetagen  og  Kælderen  samt  en  stor  Del  af  første  Etage  indtaget  til  Bankens 
Brug,  medens  Resten  af  Huset  optages  af  Forretningslokaler  til  Udlejning. 

Som  Betingelse  for  Byggetilladelsen  fordrede  Magistraten  en  ret  betydelig 
Tilbagerykning  af  Byggelinien  mod  Klosterstræde  samt  en  mindre  Tilbagerykning 
mod  Amagertorv,  og  Banken  maatte  derved  afstaa  c.  92  □  Alen  af  den  mest 
værdifulde  Del  af  Grunden  til  Forøgelse  af  Gadebrederne.  Til  Gengæld  opnaaede 
Banken  ved  Magistratens  og'Bygningskommissionens  Anbefaling  forskellige  Dispen¬ 
sationer  fra  Loven,  særlig  med  Hensyn  til  Bygningshøjden  og  Overdækningen  af 
den  mod  Klosterstræde  vendende  Gaard,  og  den  afgivne  Grund  blev  tillige  regnet 
som  Del  af  Ejendommens  ubebyggede  Areal.  Plananlægget  med  den  aabne 
Gaard  mod  Klosterstræde  og  den  mindre  Baggaard  er  en  naturlig  Følge  af  Grun¬ 
dens  Form  og  ringe  Brede.  Der  er  ved  denne  Bebyggelsesmaade  skabt  gode 
Lys-  og  Luftforhold  for  Bankbygningen  og  tillige  for  Nabo-  og  Genboejendom- 

mene,  hvilket  sidste  ikke  har  været  uden  Betydning  for  Opnaaelsen  af  de  givne 
Dispensationer. 

Af  særlige  Konstruktioner  i  Bygningen  kan  nævnes,  at  Etageadskillelserne 
bærer  sig  frit  fra  Ydermur  til  Ydermur  i  den  Del  af  Fløjen  mod  Walkendorfs- 
gade,  som  i  Stueetagen  indtages  af  Banklokalet.  Der  er  her,  ved  de  af  Firmaet 
Em.  Jensen  &  Schumacher  udførte,  saakaldte  Sterillofter  med  forholdsvis  ringe 
Konstruktionshøjde  opnaaet  meget  faste  og  stive  Etageadskillelser,  som  utvivlsomt 
ogsaa  vil  kunne  yde  stor  Modstand  mod  lldpaavirkning.  Den  øverste  Etagead¬ 
skillelse  i  denne  Fløj  er  konstrueret  med  Dragere  paatværs  af  Bygningen  afstivede 
med  en  Monierkonstruktion  i  Tagetagen,  og  under  Spærværket  er  udspændt  en 
Monierhvælving  til  Sikring  mod  Brandfare  af  Arkivrummene  paa  Loftet.  Disse 
Monierkonstruktioner  tillige  med  enkelte  Etageadskillelser  efter  Hennebique-Syste- 
met  og  den  fritbærende  støbte  Hovedtrappe  er  udført  af  Murermester  Carl  Schiøtz. 
Bankens  Penge-  og  Boxhvælvinger  er  omgivne  af  meget  svære  betonstøbte  Mure 
og  Hvælvinger,  som  til  yderligere  Sikring  mod  Indbrud  er  forsynede  med  Indlæg 

af  svære,  hærdede  Staalskinner.  Dette  Arbejde  er  tilligemed  det  øvrige  Murer¬ 
arbejde  udført  af  Murermester  Carl  Køhler. 

Bygningen  opvarmes  ved  Varmtvandsovne,  Bankens  Lokaler  tillige  ved 
Luft,  der,  opvarmet  i  et  Varmekammer  i  Kælderen,  indblæses  i  Lokalerne  ved 
Hjælp  af  en  elektrisk  Ventilator.  Varmeværket  er  leveret  af  Aktieselskabet  Vølund 
efter  Ingeniør  Mulertz  Planlægning  og  under  hans  Tilsyn.  De  elektriske  In¬ 
stallationer,  Lys-  og  Telefonanlæg,  er  under  Ingeniør  L.  Borrings  Ledelse  ud¬ 
førte  henholdsvis  af  Firmaet  Kemp  &  Lauritzen  og  Ferd.  E.  Sørensen  &  Co. 

Af  andre  Haandværkere  og  Leverandører,  som  have  medvirket  ved  Bygge¬ 
foretagendet,  kan  nævnes :  Kjøbhvs.  mek.  Stenhuggerier  Granit-  og  Sandstens¬ 
arbejdet,  Aktieselskabet  Oscar  Køhler  Snedkerarbejdet,  S.  N.  Haarlev  &  Søn 

Tømrerarbejdet,  Brødrene  Larsen  Kobberdækkerarbejdet,  Carl  Seifert  Smede 
arbejdet,  Carl  Weitemeyer  Panserdøre  til  Hvælvinger  og  ildfaste  Rum,  Aktie¬ 
selskabet  Titan  Personelevatorer,  Møllmann  &  Co.  Malerarbejdet  med  Undtagelse 
af  Kalkdekorationerne  i  Boxafdelingen,  der  er  udførte  af  Dekorationsmaler  Møller- 
Jensen. 

Endvidere  har  Snedkermester  Bunch  leveret  endel  af  Inventariet  til  Bank¬ 
lokalet,  Smedemester  Doberck  Kroner  og  andre  Belysningslegemer  og  Fabrikant 
Rosengren  i  Gøteborg  Jernskabene  til  Boxafdelingen. 

Architekt  Frederik  Christensen  har  som  Konduktør  for  Bygningen  ogsaa 
taget  meget  virksom  Del  i  Tegningernes  Udarbejdelse,  og  Axel  Berg  har  været 
ledende  Arkitekt  for  Foretagendet. 

»AT  VÆRNE  DET  GAMLE 
OG  SÆTTE  SKIK  PAA  DET  NY« 


ELLER  »EN  REFORM  AF  VORE  BYGNINGSSKOLER« 


aar  man  har  lært  at  sætte  Pris  paa  det  gamle,  hæger  man  om  det  saalænge 


det  ikke  staar  den  levende  Virksomhed  i  Vejen,  og  man  vil  søge  at  danne 
det  Ny  i  det  Gamles  Lignelse,  saavidt  det  er  foreneligt  med  Tidens  Krav. 

Hvis  vi  altsaa  kan  aabne  Øjnene  paa  Bygherrer  og  Bygmestre  for  det  Gamles 
Skønhed,  saa  er  der  naaet  hvad  der  kan  naas. 

Sent  vaagner  Erkendelsen  her  som  andetsteds  af  de  store  Skønhedsværdier 
som  uigenkaldelig  ere  tabte. 

Hovedstaden  og  tildels  Købstæderne  har  mistet  deres  karakterfulde  gammel¬ 
dags  Præg,  uden  at  faa  et  nyt  Ansigt,  der  er  værd  at  se  paa. 

Vi  har  i  den  som  i  andre  Henseender  i  det  Nittende  Aarhundrede  havt 
travlt  med  at  kaste  Traditionerne  overbord.  Med  de  store  materielle  og  aande- 
lige  Fremskridt  er  meget  gaaet  i  Løbet,  som  gamle  Erfaringer  med  Møje  havde 
samlet  ind,  og  det  ikke  mindst  i  Bygningskunsten. 

Vi  har  nu  naaet  den  Sikkerhed,  som  det  giver  at  erfare  selv,  og  vi  har  er¬ 
faret  det  Gamles  Skønhed  og  det  Nyes  Grimhed. 

Ud  fra  denne  Erfaring  var  det  vel  værd  at  prøve  at  standse  den  moderne 
Byggesot  inden  den  ødelægger  Landet. 

I  Hovedstaden  tog  Soten  for  Alvor  Fart,  da  Voldene  faldt,  og  i  Købstæ¬ 
derne,  da  man  tilstrækkelig  længe  havde  nydt  Synet  af  de  pragtfulde  Stukkaserner, 
der  bredte  sig  paa  det  gamle  Voldterrain.  Hvor  var  dengang  de  akademiske 
Arkitekter  henne?  Faa  af  dem  byggede  for  Borgerne,  for  faa  til  at  sætte  Præg, 
men  var  der  slet  ingen  hvis  Røst  lod  sig  høre,  slet  ingen,  som  raabte  i  — 
Stenørkenen? 

Det  nytter  ikke  at  bebrejde  Folk,  et  de  ere  Børn  af  deres  Tid,  og  hin  Tid 
var  kunstnerisk  set  »Naturalismens«.  Malerkunsten  var  Tidens  Kunst  og  ingen 
anden.  Borgerlige  Bygninger  var  kun  Nytteværker  fixede  op  med  lidt  Flitter¬ 
stads,  prisgivet  Spekulanters  Økonomi  og  Smag. 

Men  det  nytter  sandelig  heller  ikke  at  skyde  Skylden  paa  Haandværkerne. 

De  Fejl,  der  karakteriserer  hin  Tids  Bygningskunst:  Forlorenheden,  Stof¬ 
manglen,  Miniaturagtigbeden,  Linealstilen,  skriver  sig  ikke  fra  dem,  der  kun  kan 
bruge  Murske  og  Hammer,  Økse  og  Sav,  men  er  ovenfra  sivede  nedefter  ad 
den  samme  Vej,  alle  naturlige  Bevægelser  tager,  til  Lykke  ogsaa  den,  vi  nu  dri¬ 


ver  paa. 


Fra  gammel  lid  tilhørte  det  borgerlige  Husbyggeri  Haandværkerne,  og  de 
gamle  Borger-  og  Bondehuse,  vi  nu  beundrer,  er  deres  Værk,  men  har  de  een- 
gang  paa  Grundlag  af  gode  Traditioner  kunnet  bygge  saa  kønt  og  solidt,  maa 
de  vel  ogsaa  kunne  lære  det  igen. 

Vil  det  end  efterhaanden  som  Byggeforetagender  i  Byerne  blive  større  og 

*)  Denne  Artikel  bedes  læst  som  Fortsættelse  af  »Den  gamle  og  den  ny  Tids  Byg¬ 
mestre«  » Architekten«,  3 die  Aarg.  No.  13,  og  en  Reform  af  Kunstakademiets  Underv.  i 
»Architekten«  7de  Aarg,  Nr.  44, 

større,  idet  hele  Karreer  indtages  til  Bebyggelse  paa  een  Gang  og  et  stort  Over¬ 
blik  kræves,  —  vil  det  end  efterhaanden  lykkes  de  akademiske  Architekter  at 
erobre  en  stor  Del  af  dette,  idet  Interessen  for  Bygningskunst  paany  trænger  ud 
i  de  brede  Lag  og  kunstneriske  Krav  indføres  i  ny  Byggelove,  saa  er  der  ingen 
rimelig  Udsigt  til,  at  mindre  Byggeforetagender  i  By  og  paa  Land,  og  disse  ville 
være  det  langt  overvejende  Tal,  kommer  paa  andre  Hænder  end  Haandværkernes. 

Det  der  skal  naas  i  saa  Hensende  maa  da  naas  ved  at  kultivere  Haandvær- 
kerne,  og  Ingen  har  nærmere  Pligt  og  Ret  dertil  end  Architekterne,  hvis  mis- 
forstaaende  og  vaklende  Stilbyggeri  i  foregaaende  Aarhundrede  bar  brudt  Tradi¬ 
tionerne  og  berøvet  Haandværket  sit  naturlige  Forbillede  og  faste  Rygstød. 

At  akademiske  Architekter  fantasere  om  at  underlægge  sig  hele  Landets 
Byggeri  er  forsaavidt  konsekvent,  som  det  er  den  eneste  Ordning  der  kan  for¬ 
svare,  at  man  forholder  Bygningshaandværkerne  en  Uddannelse,  hvorved  de  kunde 
lære  at  bygge  tækkeligt;  men  en  saadan  Fantasi  kan  dog  kun  tænkes  at  frem¬ 
komme  paa  Grund  af  manglende  Kendskab  til  de  landlige  Byggeforhold. 

Der  ligger  desforuden  saa  meget  Snavs  lige  uden  for  vor  egen  Dør,  som 
gerne  skulde  fejes  væk,  selv  om  vi  tilbyder  at  feje  for  vor  Nabos. 

Endnu  er  Architekternes  Indflydelse  i  Hovedstadens  almindelige  Byggeri 
ingenlunde  overvejende,  og  ikke  større  end,  at  man  f.  Ex.  maa  finde  sig  i,  at 
den  berømte  Udsigt  fra  Frederiksberg  Bakke,  i  Landets  rigeste  Kommune,  nu 
uigenkaldelig  er  dømt  til  at  skændes  af  en  Række  mer  og  mindre  tarvelige 
Kaserner  i  Pilealleen. 

Og  hvis  de  akademiske  Architekter  ikke  har  nok  i  at  slaas  med  Bygge¬ 
spekulanterne,  saa  er  der  ogsaa  andre  Medborgere  det  var  værd  at  tage  en  Dyst 
med,  inden  Turen  kommer  til  Bønder  og  Husmænd. 

Mon  ikke  de  militære  har  sat  Rekorden  i  det  moderne  Byggeri.  Det  samme 
Militær,  som  for  halvanden  Hundred  Aar  siden  frembragte  vore  største  Bygmestre, 
fylder  nu  den  lille  Exercerplads  ved  Frederiksberg  Bakkes  Fod  med  en  Krans  af 
uforgængelige  Blikskure,  og  det  lige  for  Næsen  af  de  kjøbenhavnske  Architekter 
og  Kunstelskere,  som  er  komne  op  paa  Bakken  for  at  nyde  Udsigten  til  — 
Kasernerne  i  Pile  Alleen.  Eller  er  det  kun,  naar  Guds  fri  Natur  skændes,  at 
Architekterne  vaagner,  saa  er  der  forresten  et  Landskab,  maaske  det  skønneste  i 
Danmark,  og  ikke  mere  end  1 1/2  Mil  fra  Hovedstaden  —  Eremitagesletten  i  Dyre¬ 
haven,  som  nu  snart  i  en  Menneskealder  har  været  vansiret  af  de  mest  anmassende 
Væddeløbsboder  —  det  har  vi  ogsaa  fundet  os  i.  —  Eller  kan  vi  virkelig  være 
bekendt  at  gøre  Flusmændene  Ulejlighed  med  vor  Kritik,  saalænge  Nybygninger 
af  Landets  Præstegaarde,  hvortil  baade  Stat  og  Kirke  har  et  naturligere  Krav  og 
forholdsvis  gode  Midler,  som  Regel  i  Hygge  og  Tilpasning  til  Omgivelserne 
netop  naar  at  staa  Maal  med  de  Pragtbygninger,  hvormed  de  mest  velhavende 
Sofabønder  pynter  op  i  Landskabet. 

Da  Fru  Gad  for  2  Aar  siden  ringede  tolv  for  Architekternes  Øren,  purrede 
dem  ud  for  at  værne  Landets  Skønhed  for  det  moderne  Byggeri  var  det  især 
de  smaa  jydske  Stationsbyer  Fruen  med  Rette  harmedes  over. 

En  Samling  røde  Arbejder-  og  Købmandshuse  om  en  grim  Stationsbygning 
et  Andelsmejeri  og  en  spids  rød  Kirke. 

Nægtes  kan  det  ikke,  at  der  er  en  vis  Stil  over  disse  moderne  Byer,  det  hele 
harmonerer,  det  er  ikke  ganske  med  Urette,  at  en  bekendt  Landskabsmaler  har 
døbt  disse  moderne  Kirker  »Mejerikirker«. 

Han  kunde  have  den  Dristighed  at  mene,  at  de  arkitektonisk  og  malerisk 
ofte  staar  lige  saa  langt  under  de  gamle  Landsbykirker,  som  Mejeriet  og  de  røde 
Huse  under  de  gamle  Bondebyer. 

Det  er  Landskabsmalerne,  der  først  har  opdyrket  Skønheden  i  disse  gamle 
Kirker  og  Bøndergaarde,  Herreborgene  ikke  at  forglemme. 

Storheden  i  dem,  Bredden  »den  antikke  Simpelbed«  *),  har  vist  os,  hvor 
herligt  de  pryder  Landskabets  Bølger.  Kunde  vi  gøre  det  samme  indlysende  for 
Landboerne,  saa  var  Spillet  vundet. 

Det  er  gennem  Arbejdet  med  disse  Ting,  at  Malerne  og  sidst  Architekterne 
har  faaet  Kærlighed  til  dem,  og  det  er  ad  samme  Vej  Haandværkernes  Sands 
skal  vækkes. 

Men  den  usle  Smag  for  tomt  Pral,  der  fra  Købstæderne  er  sivet  ned  til 
Haandværkerne  og  Bønderne  har  allerede  saa  langt  Forspring,  at  vi  maaske  om 
en  Menneskealder  kan  lede  om  gode  gamle  Landsbyhuse,  ligesom  vi  nu  leder 
efter  gamle  Dragkister,  eller  efter  et  smukt  Stykke  gammelt  Kvindepryd. 

Har  Højskolerne  end  beundringsværdigt  forstaaet  at  bevare  og  forny  Bondens 
aandelige  Kultur  i  Historie  og  Kristendom,  saa  er  den  udvendige  Side  af  Bonde¬ 
kulturen  nu  snart  bukket  under  for  Bykulturen. 

Dengang  Byboerne  saa  ned  paa  Bønderne,  havde  disse  Selvbevidsthed  nok 
til  at  holde  paa  de  gamle  Skikke,  men  ikke  saa  snart  begyndte  de  dannede  at 
opdage  Landet,  førend  Bønderne  opgav  den  Kultur,  der  netop  gav  dem  særegen 
Værdi  i  de  dannedes  Øjne. 

Da  Grundloven  havde  stillet  dem  lige  for  Loven  lige  med  Byboerne,  skyndte 
de  sig  bort  fra  alt  det,  der  havde  kendetegnet  dem  som  Stand;  det  var  fint  at 
være  ligesom  Købstadsfolkene. 

Først  kastede  man  Nationaldragten. 

Naar  Bondepigen  kom  til  at  tjene  i  Købstaden  lagde  hun  de  gamle  Klæder, 
og  kom  hjem  med  det  mest  pralende,  der  var  at  finde  i  Købmandens  Bod,  til 
Misundelse  for  Veninderne. 

Thi  de  gamle  Dragters  Skønhed  bestod  ikke  just  som  en  bevidst  god  Smag 
men  som  Tradition,  og  blev  den  brudt,  var  man  paa  bar  Bund  som  en  Vild, 
eller  hvorledes  skal  man  ellers  kunne  forklare  sig,  at  den  udviklede  Skønhed  i 
Farver  og  Mønstre,  som  aabenbarede  sig  i  Hedeboudstillingen  nys,  allerede  snart 
kun  hører  Samlerne  til.  De  gamle  Bondetørklæder  hvis  Farveskønhed  maaler 
sig  med  de  fra  Østens  Kulturlande,  byttes  med  de  modbydeligste  Halløjhatte, 
der  grasserer  i  Byen. 

Ligedan  gaar  det  med  Landsmaalene. 

Deres  Ejendommeligheder  nivelleres  mere  og  mere  ud  i  Bogsproget. 

Den  gamle  smukke  Navneskik,  hvorved  Datter-  og  Sønnenavnet  knyttedes 
til  Faderens  Navn  er  forlængst  udryddet  ved  Loves  og  Embedsmænds  Uforstand 
og  erstattet  af  »Slægtnavnene«  Petersen  og  Jensen  —  Symbolet  paa  den  ny  Tid. 


*)  Citeret  efter  M.  Nyrop. 

Husgeraadet,  de  gamle  nagelfaste  Skabe,  Egetræs  Borde  og  Bænke  maa  vige 
Pladsen  for  Sofaen  og  dens  Følgesvende. 

Og  nu  er  vi  i  sidste  Stadium,  de  straatækte  Huse  forsvinder  og  vi  er  paa 
bar  Bund,  hvis  vi  ikke  forinden  kan  lære  at  knytte  ny  faste  Former  til  de 
Gamles  Rester. 

Naturligvis  vil  Smagløsheden  ikke  sejre  i  det  lange  Løb,  Menneskeslægten 
vil  naturnødvendig  finde  sig  selv  i  Trangen  til  Skønhed,  men  skal  det  naas  inden 
alt  det  gamle  er  raseret  og  Landets  Skønhed  for  lang  Tid  lagt  øde,  maa  vi 
vinde  Haandværkerne  for  vor  Sag. 

Som  Højskolerne  har  forstaaet  at  forny  Bondens  aandelige  Kultur,  gælder 
det  for  os  om  at  forny  Haandværkets  Kultur. 

Vi  maa  lære  Haandværkerne  at  skatte  den  Kultur,  som  er  i  det  gamle. 

Er  vi  end  paa  det  Rene  med,  at  vi  ikke  mere  nøje  kan  følge  det  Gamle 
Spor,  saa  maa  vi  lære  dem,  at  det  Gamle  var  kønt  og  det  ny  grimt,  og  dette 
vil  de  lære,  saa  snart  de  paa  de  tekniske  Skoler  kopimer  til  at  arbejde  med  det 
Gamle. 

Hvor  megen  solid  Byggekonstruktion  end  de  tekniske  Skoler  kan  have  lært 
Haandværkerne,  saa  er  de  dog  Arnestederne  for  de  Forsyndelser  mod  god  Smag 
som  Byggeriet  i  By  og  Land  raaber  højt  om.  Kan  vi  ikke  reformere  Skolerne, 
saa  er  alt  det  andet,  vi  i  en  god  Mening  kan  foretage  os,  omsonst.  Ligesaa  utopisk 
det  er  at  tro,  at  de  akademiske  Architekter  skulde  kunne  underlægge  sig  hele 
Landets  Byggeri,  ligesaa  uklogt  er  det  at  privilegere  disse  som  de  eneste  Inde¬ 
havere  af  kulturel  Uddannelse  i  Bygningsfaget.  Vil  man  lære  Folk  Husbygning, 
da  maa  man  ogsaa  delagtiggøre  dem  i  den  Kultur,  der  i  de  gode  Tider  prægede 
Husbygningskunsten,  i  de  Tider  da  man  ingen  Skoler  havde,  men  Haandværkets 
gode  Traditioner  forplantedes  fra  Mester  til  Svend  og  Lærling  i  Værkstedet  og 
paa  Byggepladsen. 

At  lære  Bygningselever  Konstruktion  ilden  at  lære  dem  Konstruktionens  og  For¬ 
mernes  Kultivering  er  meningsløst,  hvad  enten  Undervisningen  er  paa  den  polytekniske 
Læreanstalt  for  Civilingeniører  eller  paa  Officerskolen  for  Militæringeniører,  men  først 
og  sidst  er  det  meningsløst  paa  de  tekniske  Skoler  for  Bygningselever,  og  at  rase  mod 
Formernes  Raahed  og  samtidig  hindre  Bygmestrene  i  at  tilegne  sig  Kultur  er  en  For¬ 
brydelse. 

Forlængst  har  man  dog  indset,  at  Bogbindere,  Guldsmede,  Billedskærere  og 
mange  andre  Haandværk  paa  særlige  Fagskoler  maa  tilegne  sig  den  Kultur, 
Værkstederne  ikke  mere  kan  eller  vil  give  dem  ;  men  alene  Bygningshaandvær- 
kerne  skal  staa  udenfor  Skønhedskulturen,  for  ikke  at  fristes  til  at  gaa  de  akade¬ 
miske  Architekter  i  Næringen,  hvad  de  tilvisse  alligevel  ikke  generer  sig  for. 

Det  er  ofte  foreslaaet  og  delvis  forsøgt  gennem  Konkurrencer  at  frembringe 
gode  Hustyper  for  Smaafolk*),  ligesom  man  har  haft  Konkurrencer  om  Husmands¬ 
møbler,  og  saadanne  Forøg  ere  udsprungne  af  den  reneste  Idealisme. 

Men  jeg  frygter  det  vil  gaa  med  de  præmierede  Husmands  Huse  ligesom  det 
er  gaaet  med  Møblerne.  De  sidste  finder  man  mest  hos  unge  Kunstnerpar,  og 


*)  Her  tænkes  ikke  paa  egentlige  Arbejderkolonier. 

man  vil  maaske  ad  Aare  finde  de  samme  Malere  og  deres  Venner  i  de  præmierede 
Husmandshuse.  Kunstneres  Løsning  af  saadanne  Opgaver  bliver  kun  berettiget 
under  en  øjeblikkelig  Nødsstand  og  vil  vanskelig  blive  fuldt  naturlig. 

Ellers  tror  jeg  de  ny  Landhuse  naturligst  finder  sin  Form  som  de  gamle 
fandt  sin,  ved  Samarbejde  mellem  dem,  der  skal  bygge  og  bo  i  dem,  Landhaand- 
værkerne  og  Husmændene  uden  alt  Kunstneri. 

Selv  om  Resultatet  er  mere  end  kummerligt  nu,  kan  det  jo  blive  bedre,  naar 
Haandværkernes  Uddannelse  bliver  det.  Det  Arbejde,  som  nu  gøres  ved  gennem 
Foredrag  at  vække  Interessen  for  gode  Bygninger,  har  sin  store  Betydning,  men 
Haandværkerskolernes  Forbedring  er  den  eneste  virkelige  Lægedom  for  Byggesoten. 

Grundlaget  for  Undervisning  t  Bygningstegning  i  de  tekniske  Skoler  bør  lægges 
ved  Opmaaling  af  gode  gamle  Bygninger  i  By  og  paa  Land. 

Man  skal  begynde  med  Detailmaaling  og  først  derpaa  Maaling  af  Planer, 
Snit,  Facader. 

Der  er  ingen  Tvivl  om,  at  under  dannede  Læreres  Vejledning  vil  Sandsen 
for  det  gode  gamle  ad  denne  Vej  vaagne*),  saavist  som  man  altid  faar  Kærlighed 
til  det,  man  samvittighedsfuldt  arbejder  med,  og  man  vil  stræbe  saa  megen  Til¬ 
knytning  til  de  gode  Traditioner,  som  moderne  Krav  muliggør.  Først  derefter 
begynder  Arbejdet  med  Projektering  og  Konstruktion. 

Ved  en  saadan  Undervisning  vil  der  blive  god  Brug  for  dannede  Architekters 
Hjælp,  her  er  en  Vej,  ad  hvilken  de  paa  naturlig  Maade  kan  faa  Indflydelse  paa  hele 
Landets  Byggeri. 

Jeg  er  heller  ikke  i  Tvivl  om,  at  paa  den  selvsamme  Grund  bør  Undervis¬ 
ningen  paa  Akademiet  bygges.  I  Virkeligheden  er  næsten  alt  det,  der  i  den 
nyere  Tid  fortjener  Navn  af  Bygningskunst,  hos  os  fremgaaet  af  de  fortjenstfulde 
Opmaalinger,  som  under  Prof.  Holms  og  Storcks  Ledelse  er  udført  af  Kunst¬ 
akademiets  Elever. 

En  ung  Arcbitekt  bør  aldrig  arbejde  med  anden  Bygningskunst  end  den, 
han  kan  se  med  sine  egne  Øjne,  for  at  faa  Realiteten  i  Materiale  og  Bygningens 
Tilknytning  til  det  virkelige  Liv  saaledes  banket  ind,  at  det  aldrig  forlader  ham, 
selv  om  han  under  sin  senere  Udvikling  henter  Impulser  fra  Afbildninger. 

Mon  det  ikke  ligefrem  skulde  kunne  godtgøres  ved  bestemte  Exempler,  at 
den  Undervisning  som,  nu  i  Architekternes  unge  Aar  grundlægges  ved  Hjælp  af 
Kopiering  og  Benyttelse  af  Architekturværker,  har  sin  store  Skyld  i  den  Svæk¬ 
kelse  af  Materialsandsen,  som  har  kendetegnet  Architekturen  i  det  sidste  halve 
Aarhundrede  her  som  i  andre  Lande,  har  gjort  den  miniaturagtig  og  spids,  idet 
Forholdene  fra  de  store  Bygningsværker,  der  tjene  til  Forbilleder,  fæstnes  i  Er¬ 
indringen,  og  delvis  overføres  til  det  lille  Maal,  del  almindelig  falder  i  vor  Lod 
at  bygge  i.  Man  sammenligne  i  saa  Henseende  som  oven  omtalt  de  moderne 
Landsbykirker,  som  dog  væsentlig  har  været  i  dannede  Architekters  Hænder, 
med  de  gamle. 

De  ny  Kirker  ligner  dog  mest  af  alt  Modeller  i  lille  Maal. 


*)  Ogsaa  hos  Bønder  og  Købmænd  vil  vaagne  en  berettiget  Stolthed  over,  at  deres 
Gaarde  er  værdige  til  at  skildres. 


Jeg  mener  ogsaa,  at  Tidspunktet  til  en  fuldstændig  Adskillelse  af  Archi- 
tekternes  Undervisning  fra  Haandværkernes  er  uheldigt  valgt,  netop  nu,  da  den 
almindelige  Dannelsesskole  er  bleven  fortløbende,  saa  at  man  kan  gaa  fra  Almue¬ 
skolen  gennem  Mellemskolen  til  Latinskolen  i  een  Linie. 

Der  er  ingen  Tvivl  om,  at  de  bedst  begavede  af  alle  Samfundsklasser  paa 
denne  Maade  naar  lykkeligst  frem  uden  Tidsspilde,  og  de  mindre  begavede  bliver 
uden  Skam  staaende  ved  en  af  de  tidligere  Afslutninger,  saa  at  alt  kommer  paa 
rette  Plads. 

Og  saa  skulde  det  netop  forholde  sig  ganske  omvendt  med  Bygningselever?? 

Eller  kender  man  da  slet  ikke  den  Ordning,  der  er  indført  i  det  juridiske 
Studium  saaledes,  at  Chr.  5 tes  danske  Lov,  hvorvel  den  ikke  mere  er  gældende 
Ret,  er  det  kulturelle  Grundlag  for  al  juridisk  Studium,  og  Fællesprøven,  der  giver 
Adgang  til  Sagførerstillingen  ved  Underretterne  eens  for  alle  Jurister,  ogsaa  for 
dem,  der  senere  paa  Grundlag  af  Romerretten  faar  den  universelle  Kultur,  som 
giver  Adgang  til  de  juridiske  Embeder  og  de  højere  Domstoles  Sagførerstillinger. 

Det  er  netop  en  ganske  lignende  Ordning,  jeg  ønsker  for  Undervisningen  af 
alle  Bygmestre. 

Det  fælles  Grundlag  skal  være  Tilegnelsen  af  den  Bygningskultur ,  der  hører  vort 
Fædreland  til ,  paa  dette  Grundlag  skulle  de  tekniske  Skoler  arbejde  og  afslutte,  og  videre 
derfra  skal  de  Architekter,  der  ønske  den  Akademiske  Dannelse  tilegne  sig  Grundlaget 
for  hele  vor  Civilisations  Bygningskunst  gennem  Studiet  af  de  ypperste  Værker  i  de 
historiske  Stilepoker. 

Det  Aristokrati,  som  giver  sig  til  Kende  i  det  akademiske  Udvalgs  Flertals¬ 
indstilling  om  en  fuldstændig  Isolering  af  Architekternes  Undervisning,  er  ikke  af 
det  gode.  Det  vil  ikke  tjene  Bygningskunsten  i  vort  Fædreland  yderligere  at 
sætte  Skel  mellem  Akademikerne  og  de  andre,  og  det  end  mindre  nu,  da  alt 
stiler  mod  en  Blomstringstid  af  Arcbitekturen,  saa  at  den  i  den  almindelige  Be¬ 
vidsthed  vil  komme  til  at  indtage  den  Plads,  der  tilkommer  den  som  den  ypperste 
af  de  skønne  Kunster.  Under  en  saadan  Blomstring  vil  Arcbitekturen  ligesom 
nu  Malerkunsten  vide  at  hævde  sig  som  en  fri  Kunst,  der  ikke  lader  sig  lukke 
inde  bag  kunstige  Skranker. 

Bliver  end  Akademiets  Undervisning  sundere  og  bedre,  kan  vi  alligevel  i 
Fremtiden  faa  at  se  at  nogle  af  de  ypperste  Mestre  i  Architektur  ligesom  i  Maler¬ 
kunst  aldrig  har  set  Akademiet,  og  en  Isolation  vil  da  ikke  alene  være  uden 
Betydning  men  stille  Akademiet  i  et  uheldigt  Lys. 


Til  Slutning  henstilles  nedenstaaende  Forslag  ærbødigst  til  rette  Vedkom¬ 
mendes  Overvejelse. 

\Ted  det  tekniske  Selskabs  Skole  oprettes  en  Lærerpost  hvis  Opgave  det  er 
som  Indledning  til  Bygningsfaget  at  skaffe  Bygningshaandværkerne  et  kulturelt 
Grundlag  ved  selvstændig  Opmaaling  af  gamle  Bygninger  i  By  og  paa  Land. 

Paa  dette  Grundlag  søges  Undervisningen  ved  alle  tekniske  Skoler  reformeret. 

Den  hidtilværende  Forbindelse  mellem  Akademiet  og  de  tekniske  Skoler 
bibeholdes.  p  y.  j.  klint_ 

August  1906. 


FORSKELLIGT. 


Bopælsforandring.  Arcbitekt  C.  Harild  er  flyttet  til  H.  C.  Ørstedsvej  Nr. 
51  A,  2.  Sal.  Telefon  8211  og  28243  x  (Kontoret,  Amalienborg). 

¥ 

Nyt  Kort.  Fra  G.  E.  C.  Gads  Universitetsboghandel  er  tilsendt  Redaktionen 
et  nyt  Kort  over  København  med  indlemmede  Distrikter  samt  Frederiksberg. 
Det  er  delt  paa  2  Blade  og  udarbejdet  af  Landinspektør  C.  Meldal  paa  Grund¬ 
lag  af  Generalstabens  og  de  ved  Kommunens  Foranstaltning  udførte  Kort. 

Kortet  er  trykt  i  s  Farver  og  udmærker  sig  ved  et  sjældent  smukt  og  klart 
Tryk.  Det  er  —  saavidt  muligt  —  bragt  å  jour  med  alle  nye  Gader  og  inde¬ 
holder  desuden  alle  af  Magistraten  vedtagne  nye  Vejprojekter.  Formatet  er  i3/4  X 
i3/4  Alen  og  Prisen  8  Kr.  for  2  Blade.  Opklæbet  paa  Lærred  med  Stokke  og 
ferniseret  koster  det  14  Kroner. 

* 

1  Lolland-Falst.  Stiftstidende  for  den  30.  August  d.  A.  findes  følgende  Notits: 
»Nakskov  Kirkespir  bliver  i  Dag  anbragt  paa  sin  Plads.  Samtidig  (?)  er  man  nu 
omtrent  færdig  med  Kobberlægningen,  som  allerede  gør  et  meget  pynteligt  Ind¬ 
tryk  og  utvivlsomt  vil  blive  en  Pryd  for  Kirken  og  Byen«. 


FORENINGSMEDDELELSER. 


Foreningsmødet  d.  2  Oktober.  Dagsorden:  Diskussion 
ang.  Spørgsmaalet  om  de  unge  Architekters  tekniske  Under¬ 
visning.  Diskussionen  drejede  sig  væsentligst  om,  hvorvidt 
den  forestaaende  Adskillelse  fra  de  tekniske  Skoler  og  de 
tekniske  Fags  Henlæggelse  under  Kunstakademiet  var  ønske¬ 
lig  eller  ej.  Stemningen  var  overvejende  for  dette,  medens 
det  fra  anden  Side  blev  gjort  gældende,  at  en  Adskillelse 
af  Architekt-  og  Haandværkerelever  vilde  være  uheldig  for  begge  Parter. 

Udenfor  Dagsordenen  fremkom  Architekt  Levy  med  en  skarp  Kritik  af  Pro-' 
grammet  til  Konkurrencen  om  Grundejerbankens  Ejendom  paa  Nytorv,  som  paa 
mange  Punkter  er  uforstaaeligt  og  misvisende.  (Vi  skal  i  en  senere  Artikel  komme 
tilbage  til  denne  Sag).  Dette  affødte  en  Diskussion  om  det  heldige  i,  at  der 
indenfor  Foreningen  fandtes  et  staaende  Udvalg,  der  altid  skulde  træde  i  Forbin¬ 
delse  med  de  Institutioner  og  Bygherrer,  der  ønskede  Konkurrence,  medvirke 
ved  Program  affattelse  o.  s.  v. 


Udgiver:  AKADEMISK  ARCHITEKTFORENING. 

Redaktion;  Arcliitekterne  K.  VARMING  (ansvarhavende)  og  ALFR.  THOMSEN. 
Kontor;  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

MEDDELELSER  FRA 


ARCHITEKTEN 


KJ  0  B  EN  HAV  N 

DEN  I  3 .  OKTOBER  I  906 

9.  Aargang  Np  2 


AKADEMISK  ARCHI 
TEKTFORENING  ¥  * 


ET  FORSLAG  TIL  FREDSPALADSET  I  HAAG. 


en  ledende  Tanke  ved  Planlæggelsen  af  vort  Forslag  til  Fredspaladset  har 


u  været  at  skabe  en  Bygning,  som  opfyldte  de  forlangte  praktiske  Krav  og 
samtidig  havde  den  monumentale  Karakter,  der  kunde  illustrere  Voldgiftstankens 
alvorlige  Storhed.  Der  er  derfor  navnlig  lagt  Vægt  paa  ved  Billedhuggerkunstens 
Hjælp  at  give  Hovedfacaden  et  talende  Udtryk. 

Hovedindgangens  5  kolossale  Stenfigurer  betegner  Verdensdelene  broderligt 
forenede. 

Ovenover  opbygges  Sten  paa  Sten  —  som  selve  Fredssagen  taalmodigt  ar¬ 
bejder  sig  frem  —  en  Pyramide,  der  krones  af  Fredsgudinden.  Ved  Gudindens 
Fod  er  i  ganske  fladt  Relief  anbragt  trende  planteædende  Løver,  som  bekendt 
et  gammeltestamentligt  Fredssymbol. 

Som  Situationsplanen  viser,  lægges  selve  Voldgiftsbygningen  tilbagetrukket 
ud  mod  Scheveningen-Chausseen.  Kompleksets  bageste  Del  rummer  Bibliotheket. 
Sidefløjen,  der  forbinder  disse  to  Hoveddele,  indeholder  Bibliothekets  Kontorer 


FORSLAG  TIL 
FREDSPALADSET  1  HAAG. 


ARCH1TEKTER 
CARL  BRUMMER  OG  V.  J.  MØRK-HANSEN. 


og  Læsesale,  alt  i  direkte  Forbindelse  med  Hovedbygningen.  Den  saaledes  frem¬ 
komne  Gaard  aabner  sig  med  en  Kolonnade  mod  Sydøst,  og  gennem  denne  er 
Indgang  til  Bibliotheket  for  dem,  der  kommer  fra  Byen  eller  Parken. 

Bygningens  Facader  er  tænkt  udførte  af  Euville  Kalksten,  der  har  en  varm 
og  lys  Farve,  Sokkel  og  udvendige  Trapper  af  Granit. 


V — I — -t— -  f — — t t  f — £ T  T*  f  J~ 

SITUATIONSPLAN. 


Taget  skulde  dækkes  med  Kobber,  Fredsgudindens  Statue  hamres  i  samme 
Materiale  og  forgyld  es.  Ved  særlige  Lejligheder  kunde  den  store  Kuppelhal 
benyttes  som  Festsal. 

Vi  har  ment,  at  en  Bygning,  tjenende  dette  nye,  store  Emne,  —  for 
hvilken  ingen  Tradition  haves  —  karakteriseres  bedst  gennem  Befrugtning  af 
Oldtidens  grundlæggende  Stilarter  — -  ægyptisk  og  græsk  —  i  Stedet  for  at  be¬ 
nytte  et  eller  andet  europæisk  Lands  særlige  Stilart  til  en  Sag,  der  gælder  hele 
Verden.  V.  J.  Mørk-Hansen. 

ARCHITEKTER 
CARL  BRUMMER  OG  V.  J.  MØRK-HANSEN. 


FORSLAG  TIL 
FREDSPALADSET  I  HAAG. 

FREDSPALADSET  I  HAAG.  _ 1 _ I - I - I - l - lL  CARL  BRUMMFR  OG  V.  J.  MØRK-HANSEN. 


GRUNDEJERBANKENS  KONKURRENCE. 


om  omtalt  i  Referatet  af  vor  Forenings  Møde  forleden,  blev  der  paa  dette 


^0  rettet  en  skarp  Kritik  mod  det  Program,  paa  hvilket  Grundejerbanken  ind¬ 
byder  til  Konkurrence  om  Bygningen  paa  Nytorv,  Hjørnet  af  Frederiksberggade. 

Vi  anser  det  derfor  for  betimeligt  at  henlede  Opmærksomheden  paa  de, 
dels  gaadefulde,  dels  meningsløse  Bestemmelser,  som  i  rigt  Maal  findes  i  dette 
Program,  der  desuden  paa  mange  Punkter  er  stridende  mod  de  af  vor  Forening 
vedtagne  »Regler  for  Konkurrencer«. 

At  de  som  Meddommere  tilkaldte  Architekter  ikke  —  som  »Reglerne«  ellers 
udtrykkeligt  forudsætter  —  har  været  medvirkende  ved  Affattelsen  af  Programmet, 
er  egentligt  overflødigt  at  bemærke;  det  ses  tydeligt,  baade  paa  Formen  og  Ind¬ 
holdet. 

De  nævnte  »Regler«  siger:  »Programmet  bør  være  saa  klart  som  muligt  og 
tydeligt  skelne  imellem  ufravigelige  Fordringer  og  saadanne,  der  tjener  til  Oplys¬ 
ning  eller  udtrykker  Ønsker«.  Programmet  siger:  »Bebyggelse  kan  finde  Sted 
efter  Kjøbenhavns  Byggelov  og  de  for  den  projekterede  Bebyggelse  videst  tænkelige 
Dispensationer«.  Vi  spørger:  hvad  er  »videst  tænkeligt« ?  Der  vil  komme  mange 
forskellige  Besvarelser  frem  ved  Konkurrencen  paa  dette  Spørgsmaal.  I  hvert 
Fald  kan  ingen  paa  Forhaand  vide,  hvor  langt  Bygningskommission,  Stadsbyg¬ 
mester  og  eventuelt  Justitsministeriet  vil  strække  sig,  altsaa  maa  de  konkurre¬ 
rende  først  forhandle  med  disse  Autoriteter,  før  de  kan  foretage  sig  noget  videre ! 

Angaaende  Indretningen  af  den  ene  Ejendom,  hvori  der  skal  være  Apotek, 
henvises  Architekterne  til  at  søge  Oplysninger  hos  —  Apotekeren!  Da  denne 
vel  har  meget  andet  at  tænke  paa  end  at  give  Oplysninger  om  Byggeri,  kan 
det  jo  let  hænde  at  han  —  naar  der  er  travlt  i  Recepturen  —  giver  én  Besked 
tilhøjre,  en  anden  tilvenstre.  Det  er  saare  menneskeligt  at  glemme,  og  vi  har 
i  hvert  Fald  ingen  Garanti  for,  at  det  ikke  sker  her. 

Bankraadet  forlanger,  at  de  to  Ejendomme  skal  have  ens  Etagehøjder  og 
med  »Facader  gennemførte  som  én  Ejendom«.  En  Del  af  Bankens  Lokaler  skal 
ligge  i  Kælderen,  som  derved  vel  sagtens  maa  blive  ret  høj.  Apotekets  Stue¬ 
gulv  maa  derimod  af  Forretningshensyn  naturligt  ligge  meget  lavt  over  Gaden. 
Hvorledes  forlige  disse  Hensyn?  Hvorfor  skal  overhovedet  disse  to  Huse  med 
Vold  og  Magt  bringes  til  at  se  ud  som  ét?  Dette  er  en  i  architektonisk  Hen¬ 
seende  ganske  utaalelig  Fordring,  ligesom  den:  at  Indgangen  skal  ligge  i  et  brudt 
Hjørne,  der  skal  dannes  mod  Nytorv  og  Frederiksberggade.  —  Hvis  en  Archi- 
tekt  finder  paa  en  bedre  Løsning  af  disse  Fa^adespørgsmaal  end  den,  det  ærede 
Bankraad  har  kunnet  tænke  sig,  bliver  han  saa  sat  udenfor?  Og  naar  man  har 
Ordre  til  at  regne  med  dé  »videst  tænkelige«  Dispensationer,  saa  vilde  de  fleste 
vel  bl.  a.  straks  regne  med  Dispensation  fra  §  7  om  brudt  Hjørne,  da  et  fuldt 
Hjørne  selvfølgelig  giver  en  bedre  Form  paa  Huset. 

At  der  intet  er  angivet  i  Programmet  om  Størrelsen  af  Bankens  vigtigste 
Rum,  Ekspeditionsrummet,  ej  heller  om  nogen  som  helst  andre  Rum  end  Bank- 
raadsværelset  og  Direktionsværelset,  forbavser  unægtelig,  naar  der  samtidig  med¬ 
deles,  at  hvis  der  ikke  er  Plads  i  Stueetagen,  kan  de  og  de  Rum  lægges  i  Kæl- 


deren.  Hvorledes  kan  man  afgøre,  om  der  er  Plads,  naar  man  ikke  ved,  hvor 
stor  Plads  der  behøves? 

Der  forlanges  Planer  af:  Kælder,  Stue,  iste  Sal,  2den  Sal  og  Kvist.  Dette 
kan  og  vil  blive  forstaaet  af  mange,  som  om  der  ikke  ønskes  flere  end  de  nævnte 
Etager.  Men  husk  paa  de  lumske  »videst  tænkelige«  !  og  betænk,  at  Banken 
sikkert  med  Glæde  indkasserer  Lejen  for  saa  mange  Etager  som  muligt.  Man 
kunde  ganske  vist  tænke  sig,  at  en  Institution  som  Grundejerbanken  først  og  frem¬ 
mest  vilde  have  et  smukt  Hus,  og  at  det  pekuniære  Hensyn  kom  i  2den  Linie; 
maaske  og  maaske  ikke  —  af  Programmet  bliver  man  ikke  klogere. 

Alle  Tegninger  forlanges  udførte  i  4  pr.  Alen,  skønt  gammel  Praksis  og 
forøvrigt  ogsaa  Konkurrencereglerne  anbefaler  en  mindre  Maalestok  for  Skitser. 

Vi  har  nu  nævnet  de  værste  Anker,  der  kan  rettes  mod  dette  Program ; 
enhver  Architekt  vil  give  os  Ret  i,  at  de  ikke  er  uvæsentlige,  men  af  en  saadan 
Art,  at  det  er  1)  umuligt  at  komme  til  fuld  Klarhed  over,  hvad  Bankraadet  ønsker, 
og  2)  ligesaa  umuligt  vil  det  være  at  fælde  en  kategorisk  og  retfærdig  Dom. 

Vi  tillader  os  sluttelig  at  henstille  til  det  ærede  Bankraad,  om  det  ikke  var 
tænkeligt,  at  Programmet  kunde  suppleres  eller  forandres.  I  modsat  Fald  nærer 
vi  Frygt  for,  at  altfor  mange  —  og  det  ikke  af  de  daarligste  —  vil  holde  sig 
tilbage  fra  denne  Konkurrence,  hvad  der  for  begge  Parter  og  for  Sagens  Skyld 
vilde  være  et  meget  beklageligt  Resultat. 


MODERNE  ARCHITEKTURS  FORHOLD  TIL  HAANDVÆRKET. 

Foredrag  paa  Architektkongressen  i  London  af  Prof.  Lethaby  (tilsendt  af  Prof.  M.  Nyrop). 


Tegning  til  moderne  Architektur  og  dennes  Overførelse  til  Virkeligheden  hvi¬ 
ler  paa  engang  vedtagne  Skikke.  I  nogle  Lande  synes  der  at  være  flere 
almindelige  Vedtægter  og  større  Tilnærmelser  til  en  bestemt  »Stil«,  end  i  andre. 
—  Hvilke  er  saa  Mulighederne  for,  at  moderne  Architektur  kan  komme  ind  i 
et  godt  Spor?  Og  hvordan  kan  vi  naa  til  Virkelighed  i  Bygningskunsten?  —  Tid¬ 
ligere  Tiders  Stil  fremkom  ved  Haandværkerstandens  voksende  Duelighed ;  og 
kun  dette  vil  frembringe  Kunst  beslægtet  med  den  gamle,  en  Kunst,  som  snarere 
er  uvilkaarlig  end  tilstræbt.  —  Architektens  Forraad  af  Former  er  i  Almindelig¬ 
hed  mer  eller  mindre  heldige  Omdannelser  af  gamle  Haandværkeres  Erfaringer. 
—  Hvorfra  skal  man  faa  ny  Kraft  i  vor  Tids  Architektur?  Tildels  maa  den  komme 
ved  Videnskabens  Indflydelse;  men  alligevel  vil  der  fordres  dygtige  Haandvær- 
kere  til  at  give  sig  i  Kast  med  det  nye  Materiale.  For  Øjeblikket  er  Architekt- 
virksomheden  fuldstændig  skilt  fra  alt  Kendskab  til  Haandværket  og  saaledes  ind¬ 
snævret  i  en  lille  Idekreds.  Arehitekterne  har  prøvet  paa  at  fremstille  det  gamle 
Haandværks  udmærkede  Former,  men  Resultatet  er  blevet  et  udvortes  og  mang¬ 
ler  det  indre  Liv!  —  En  nærmere  Berøring  med  Arbejdet  maa  i  det  mindste 
betyde  3  Ting:  1)  maa  vi  være  i  Forbindelse  med  dem,  som  udfører  vore  Kon¬ 
struktioner  og  prøve  paa  at  lære  af  dem,  hvad  de  anser  for  —  godt  Arbejde. 
2)  maa  det  betyde,  at  den  videnskabelig  uddannede,  ledende  Architekt  tager 


19  — 


mere  Hjælp  fra  uafhængige  Arbejdere  af  højere  Rang,  —  Billedhuggere,  Malere 
o.  s.  v.  samtidig  med,  at  han  opgiver  at  slide  løs  paa  kontortegnede  Ornamenter. 
3)  maa  det  betyde  praktisk  Uddanne/se  af  Architekterne  selv.  Dette  kan  føre  til 
2  Misforstaaelser :  enten,  at  en  Architekt,  som  var  optaget  af  et  betydningsfuldt 
Arbejde,  skulde  være  sin  egen  Haandværker  —  eller  at  Fordringen  skulde  blive 
opfyldt  ved,  at  han  tog  Undervisning  i  Emaillering  eller  Træskæring.  —  De 
vigtigste  Haandværk  for  en  Architekt  er  naturligvis  Murer-  og  Tømrerhaandvær- 
ket,  da  disse  er  Hovedfaktorerne  i  Konstruktion.  Og  saaledes  forstaaet  skal  Haand¬ 
værk  danne  Grundlaget  for  architektonisk  Uddannelse.  —  Eleverne  skal  hugge 
Sten,  danne  Træ  til,  og  behandle  Mursten.  Ofte  kan  han  naturligvis  ikke  an¬ 
vende  megen  Tid  paa  dette;  men  i  hvert  Fald  vil  en  Maaneds  Arbejde  med 
Materiale  og  Værktøj  være  bedre  end  ingenting.  —  Et  kort  Kursus  skal  udgøre 
en  Del  af  alle  Elevers  Uddannelse,  men  nogle  vil  sandsynligvis  blive  meget 
mere  interesserede  i  denne  Side  af  Sagen  og  føre  det  videre  ud.  —  Paa  den 
Maade  maa  vi  uddanne  Architekter  med  forskellige  Egenskaber  til  de  forskellige 
Krav.  Det  er  Fejlen  ved  alle  Systemer:  at  danne  alle  efter  eet  Mønster.  Det 
vilde  ogsaa  være  ønskeligt  at  uddanne  nogle  til  den  højeste  Grad  af  akademisk 
Dygtighed,  for  at  de  kunde  være  skikkede  til  at  give  sig  i  Kast  med  de  ind¬ 
viklede  Opgaver,  som  falder  for  i  en  stor  By.  De  beskednere  Arbejder  paa 
Landet  fordrer  ligesaa  megen  Hengivelse,  men  af  en  anden  Art,  Et  nøje  Kend¬ 
skab  til  Haandværket,  som  danner  Grundlag  for  den  øvrige  architektoniske  Ud¬ 
dannelse,  vil  udvikle  en  Mangfoldighed  af  Evner,  som  vil  svare  til  de  mang¬ 
foldige  Krav ! 


FORSKELLIGT. 


Konkurrence.  »Fællesforeningen  for  Danmarks  Brugsforeninger«,  der  ved  den 
nye  »Islands  Brygge«  skal  bygge  et  stort  Kompleks,  indeholdende  Pakhuse  og 
Kontorer,  har  indbudt  7  Architekter  til  en  Konkurrence  om  Skitser  hertil.  Archi¬ 
tekt  Gundestrup  fik  første  Præmie,  500  Kr.,  Architekt  Olesen  2den  Præmie, 
300  Kr.,  medens  Architekterne  Philip  Smidth  og  Vollmer  fik  selve  Arbejdet 
overdraget. 

¥ 

Kunstakademiet.  Cand.  mag.  Vilh.  Lorenzen  begynder  den  15.  ds.  paa 
Kunstakademiet  en  Række  Forelæsninger  om  Bygningskunstens  og  Dekorationens 
Historie  i  de  orientalske  Lande  i  Oldtiden. 

¥ 

Selskabet  for  dekorativ  Kunst  har  i  Kunstindustrimuseet  aabnet  en  Udstilling 
af  Arbejder  af  Architekt  P.  V.  J.  Klint. 


Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 


20 


KJØBENHAVN 

DEN  20.  OKTOBER  I  9 06 
9.  A ARGANG  N?  3 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


NOGLE  BLADE  AF  ST.  ANNÆ  KVARTERS  HISTORIE. 


11. 


DEN  KANNEWORFFSKE  EJENDOM. 


landt  de  Ejendomme  i  Forstaden  udenfor  gammel  Østerport,  der  kunne  følges 


A-J  helt  op  til  Nutiden,  kan  man  fremdrage  en  ganske  karakteristisk,  ikke  paa 
Grund  af  dens  Størrelse  og  anseelige  Bygninger,  men  fordi  det  i  særlig  Grad  kom 
til  at  gaa  ud  over  den  ved  Gennemførelsen  af  Frederik  III’s  Bebyggelsesplan. 

I  det  brolagte  Stræde  paa  den  østre  og  søndre  Side  nævner  Jordebogen  af 
1620  først  Claus  Blommes  Have  og  Boder,  af  hvilke  nu  en  Del  ere  indgaaede 
i  Thotts  Palais’  Grund  eller  vel  snarere  i  »Standard«s  Ejendom*),  derpaa  udefter 
mod  Marken  Eske  Bertelsens  Hus  og  Have  til  begge  Stræder  (o:  Bredegade  og 
St.  Strandstræde)  og  derefter 

Hermand  Bur  gr  af  s  hus  oc  haufve,  som  Didrich  Rodemester  tilforn  haf  ner  til¬ 
hørt,  x  p. 

Det  nævnes  ikke,  at  Grunden  gaaer  ud  til  begge  Gader,  men  det  har  den 
dog  sikkert  gjort. 

Didrik  Rodemester,  den  først  nævnte  Ejer,  kendes  kun  fra  denne  Angivelse. 
Rodemesterstillingen  var  den  Gang  ikke  nogen  Levevej,  men  et  borgerligt,  ret 
besværligt  Ombud,  som  man  helst  undgik  og  vel  neppe  brugte  til  Betegnelse 


*)  Som  tidligere  anført  laa  Niels  Juels  oprindelige  Gaard  (den  senere  Tømmerplads) 
mellem  Bredegade  og  St.  Annæstræde;  men  da  den  blev  spærret  inde  ved  Gadernes  nye 
Udstikning,  erhvervede  han  sig  flere  Grundstykker  mod  Kongens  Nytorv  samt  et  Stykke 
af  den  brede  Gade  og  fik  saaledes  Luft.  Senere  erhvervede  han  sig  Grundene  i  Hjørnet 
mellem  Torvet  og  Norgesgade  og  endelig  en  Grund  i  St.  Kongensgade  (Udkjørselen  fra 
Tømmerpladsen).  Mod  Torvet  var  der  to  Bygninger,  den  nye  Hovedgaard  (Thotts  Palais) 
og  Standards  Ejendom.  Denne  sidste  er  i  Grundtaxten  af  1717  udskilt  med  særlig  Taxt, 
i  Grundtaxten  af  1755  ogsaa  med  særligt  Matr.-No. 

I  Jordebogen  af  1677  fremtræder  Ejendommen  saaledes:  Johan  Spigelbergs  Garver¬ 
plads  og  et  Stykke  af  Bertel  Huusmands  Have,  Hr.  Admiral  Juel  nu  tilhørende,  1  Jf  12  jl. 
Hr.  Admiral  Niels  Juel  af  den  Gaard,  han  iboer,  med  tilhørende  Vaaninger  og  Huse  1  Jf. 
Nok  af  tvende  Vaaninger,  som  han  sig  af  Mikkel  Nielsen,  Hertzmand  Treslov  og  Doet. 
Claus  Biomes  Arvinger  tilforhandlet  haver  1  8  (1.  —  I  Grundtaxten  af  1689  er  Taxten 

for  Juels  nybygte  Hovedgaard  med  hans  gamle  Hovedgaard  samt  en  Lejevaaning  2200. 
1717  er  hertil  ved  Tilkøb  kommet  Matr.-No.  91  og  Parceller  af  No.  56,  57  og  60. 


21 


af  Livsstilling.  Da  Jordebogen  kun  foreligger  i  en  Afskrift  fra  Resens  Tid,  kunde 
Rodemester  muligvis  være  en  Fejl  for  Rustmester.  1593  udnævntes  Diderik  v. 
Hildesheim  til  kgl.  Rustmester,  Anno  1595  til  Juledrikket  blev  han  Lavsbroder 
i  danske  Kompani  (Skydeselskabet),  ved  Kongens  store  Opkøb  af  Haver  udenfor 
Portene  1606  afstod  han  en  Have  udenfor  Nørreport  (130  Dl.)  og  fik  samme 
Aar  kgl.  Skøde  paa  et  Hus  i  lille  Kongensgade.  Det  kan  jo  være  ret  rimeligt, 
at  han  som  Erstatning  for  sin  mistede  Have  har  tilkøbt  sig  denne  her  omtalte 
Have  udenfor  Østerport;  men  det  Hele  er  dog  kun  en  Gisning. 

Herman  Burgraf  var  Handelsmand  her  i  Staden  og  havde  1620  foruden 
denne  Grund  en  Ejendom  i  lille  Kongensgade,  hvoraf  han  betalte  8  p  Jordskyld 
for  2  Boder  »bygte  udenfor  Husenes  Vandfald  og  Fodstykker«,  ligesom  han  blandt 
»nogen  de  bedste  og  ældste  Borgere«  var  med  til  Udarbejdelsen  af  Jordebogen 
og  Kæmnerinstruxen.  Han  var  fra  Pintsedrik  1584  Lavsbroder  i  danske  Kom¬ 
pani  og  er  død  før  1633,  idet  Jordebogen  fra  dette  Aar  anfører  Margrete,  Her¬ 
man  Burgrafs  som  svarende  de  8  P  Jordskyld  af  Boden  i  lille  Kongensgade,  me¬ 
dens  der  med  Hensyn  til  Lysthaven  er  anført: 

Diricli  Eigenhof  posementmagers  Jtauge,  som  tilforne  eiede  Hermand  Borgraf, 
gi f ner  aarligen  x  p. 

Denne  nye  Ejer  var  ogsaa  Lavsbroder  i  danske  Kompani  (fra  Juledrik  1613) 
og  boede  paa  Kjøbmagergade,  hvor  han  efter  Jordebogen  betalte  Jordskyld  af  en 
Bod  med  8  P  og  af  5'  Væggerums  Udbygning  med  20  P,  og  1645  med  Hus¬ 
stand  ansattes  til  1  Rdl.  1  Ort  Hovedskat.  Han  ejede  tillige  den  nordfor  Haven 
liggende  Grund,  Else,  s.  Anders  Hansens  Have  ud  til  begge  Stræder  med  1/2  ^ 
Jordskyld.  Dette  maa  være  den  senere  Collinske  Gaard,  som  i  Skøde  af  21.  3. 
1 666  fra  Johan  Esmit,  K.  M.  Tolder,  til  Generallieutenant  Jørgen  Bjelke  siges 
at  ligge  i  Strandstræde  mellem  Jens  Andersen  Stenhuggers  og  Peder  Hansen 
Brændevinsbrænders  Huse  sammesteds,  og  i  Bjelkes  Skøde  af  7.  5.  1675  til  Land¬ 
foged  over  Island  Johan  Petersen  Klein  siges  at  strække  sig  i  Strandstræde  mel¬ 
lem  Jens  Anders  Stenhuggers  og  Peder  Hansens  Huse  og  i  Dronningensgade*) 
mellem  Jens  Stenhuggers  Hus  og  s.  Lyder  Styfkens  Enkes  og  Arvingers  Huse 
og  Haver.  Jens  Stenhuggers  Hus  er  nemlig  Herman  Burgrafs  gamle  Ejendom. 

Efter  Didrik  Eigenhof  har  den  tilhørt  Peder  Mathiisen ,  »boende  uden  Øster¬ 
port«,  idet  denne  16.  10.  1648  gav  Jens  An  dril  s  en  Wulff  Stenhugger  Skøde  paa  »en 
hans  woning  liggendes  ud j  Strandstrede  uden  dennd  Gammel  Østerport  her  i  Kiø- 
benhaffnn  westen  thill  Mathies  Fiskers  och  østen  thill  skipper  Bendts  woninger«. 

Denne  nye  Ejer,  der  synes  at  have  været  en  blandt  sine  Kolleger  anseet 
Mand,  idet  Stenhuggernes  Privilegier  af  24.  1.  1661  udstedes  efter  Andragende 
fra  ham  paa  Stenhuggernes  Vegne,  ejede  endnu  i  1 66 1  Ejendommen.  Den  op¬ 
føres  da  i  Grundtaxten  med  Taxt  200;  men  dens  gode  Tid  er  snart  forbi,  da 
Gadeplanen  for  Ny  Kjøbenhavn  nu  skal  føres  ud  i  Livet.  Med  et  Strøg  afskæres 
den  sydlige  Del  af  Grunden  og  udlægges  til  Kongens  Nytorv,  med  to  Strøg 
udskæres  Midtpartiet  og  udlægges  til  Norgesgade  og  tilbage  bliver  da  dels  den 
lille  skæve  Grund,  vi  kende,  mellem  Strandstræde,  Torvet  og  Bredgade,  dels  et 


*)  Det  er  »Norges-  eller  den  saakaldte  Dronningens  brede  Gade<o  som  den  —  saa- 
ledes  som  det  tidligere  er  anført  —  i  sin  Tid  benævnedes. 

Grundstykke  paa  den  anden  Side  af  Gaden,  vendende  ud  mod  denne  og  tillige 
mod  den  gamle  Brcdegade,  hvilket  sidste  fremgaaer  af  kgl.  Skøde  af  8.  8.  1666 
til  Niels  Juel  paa  en  Grund,  »som  Bredegade  tilforn  været  haver«.  Grundtaxten 
af  1 668  opfører  da  ogsaa  ■ —  under  Strandstræde  —  Ejendommen  som  delt  i 
to  Dele  : 

Jens  Andersen  Stenhuggers  Hus.  Taxt  50,  og 

Jens  Andersen  Stenhuggers  4  smaa  Vaaninger,  nedbrudt  og  opsat  igjen. 
Taxt  50, 

hvilke  sidste  i  Forbedrings  Grundtaxten  af  1 677  rettelig  ere  anførte  under  Norges- 
gade.  I  Grundtaxten  af  1689  anføres  begge  Grundene  under  Norgesgade,  nemlig 
Matr.-No.  85.  Jens  Andersen  Stenhuggers  Enke,  ny  Taxt  70,  og  Matr.-No.  91. 
Jens  Andersen  Stenhuggers  Enke,  ny  Taxt  140.  Da  den  gamle  Taxt  for  No.  91 
kun  opføres  med  25,  maa  to  af  Vaaningerne  alt  da  være  indgaaede  i  en  af 
Naboejendommene,  hvilket  ogsaa  blev  Restens  Skæbne.  Grundtaxten  af  1717 
siger  nemlig,  at  No.  91,  Jens  Andersen  Stenhuggers  to  Vaaninger  ere  købte  og 
henlagte  til  No.  55  (Niels  Juels  Gaard),  hvor  ogsaa  Taxten  140  er  tillagt  og 
beregnet. 

Tilbage  bliver  altsaa  kun  Matr.-No.  85,  Hovedparcellen,  og  med  den  Jord¬ 
skylden,  der  heldigvis  ikke  er  bleven  afløst  i  den  lange  Tid,  som  ligger  imel¬ 
lem  Jordebogen  af  1633  og  de  ældste  bevarede,  Aarene  1673 — 78  omfattende, 
Kæmnerregnskaber.  I  disse  optræder  nemlig  —  som  nødvendigt  Bindeled  mel¬ 
lem  det  gamle  og  det  nye  —  salig  Herman  Burgraf  med  samt  sine  10  p.  1673 
anføres  vel  kun  for  Ejendommen:  Peder  Hansen  Sejlingsmand  10  P,  men  1674 
og  følgende  Aar  er  Anførslen:  Jens  Vlf  Stenhuggers  Hus,  som  Herman  Burgraf 
tilhørte  og  Peder  Hansen  Skipper  nu  ejer,  10  p. 

Naar  det  i  en  Artikel  om  det  Kanneworffske  Hus  (Architekten  VII.  P.  349 — 52) 
hedder,  at  Hjørnegrunden  mellem  Strandstrædet  og  Norgesgade  ved  Aar  1675 
endnu  var  ubebygget,  er  det  efter  det  foran  anførte  urigtigt,  og  ligesaa  urigtigt 
er  det,  naar  der  videre  berettes,  at  Grunden  1692  ejedes  af  Ludvig  Styfken. 
Kilden  til  den  sidste  Angivelse,  en  i  Raadstuearkivet  bevaret  Samling  Kort  over 
Vandkompaniernes  Ledninger  og  Vandposter,  har  ingen  Ludvig,  men  vel  under 
Garverkompaniet,  No.  11,  en  Lyder  Styfken;  men  dennes  Ejendom  laa  nord  for 
den  Collinske  og  flere  andre  Gaarde  i  Bredgade  og  Strandstræde,  og  den  dannedes 
af  den  sydligste  Del  af  Garnisons  Kirkegaard  med  de  tilsvarende  Husrækker  i  nævnte 
Gader.  I  Grundtaxten  af  1661  er  det  Hans  Hoffmands  Arvingers  11  Boder  med 
en  stor  Have,  Taxt  300,  1668  Lyder  Styfkens  Have  og  12  Vaaninger,  Taxt  400, 
hvortil  1677  kommer  Taxt  350  for  Margrete  sal.  Lyder  Styfkens  7  Vaaninger 
i  Norgesgade,  hvilke  to  Angivelser  svare  til  de  i  Grundtaxten  af  1689  anførte 
Ejendomme  Matr.-No.  38  og  89.  Derimod  er  det  rigtigt,  at  der  1692  hørte 
en  Vandpost  til  det  Kanneworffske  Sted,  hvilken  Post  dog  ikke  forsynedes  fra 
Garverkompaniet,  men  fra  Boyssens  Kompani,  hvor  den  hedder  No.  13,  Hein¬ 
rich  Brock. 

Følger  man  derpaa  Ejendommen  gennem  de  for  1707  og  senere  Aar  be¬ 
varede  Kæmnerregnskaber,  findes  den  i  Begyndelsen  anført  saaledes :  Jens  Oldte 
Rutz  Barberer  af  Margrethe  Hendrich  Brogs  Hus  10  p.  1723  —  36  noteres  Jord¬ 
skylden  paa  Kancelliraad  Lassen  af  Jacob  Otto  Rudth  og  tilforn  Margrethe  Hen- 


—  23 


drich  Brogs  Hus,  fra  1725  af  med  Tilføjelsen  »paa  Hjørnet  af  Strandstræde  mod 
Kongens  Torv«,  og  for  at  intet  skal  mangle,  anfører  Grundtaxten  af  1717  under 
Norgesgade  No.  85  Jens  Andersen  Stenhuggers  Enke,  nu  Jacob  Othe  Ruth  Bar¬ 
berer.  Taxt  70.  1737 — 44  anføres  i  Regnskaberne  forrige  Køkkeninspektør 

Levin  og  fra  1745  er  Niels  Titken,  Urtekræmmer,  anført  som  Indehaver  af  Kan- 
celliraad  Lassens  eller  Lovins  Grund. 

Nogen  fuldstændig  korrekt  Ejerliste  giver  Kæmnerregnskaberne  dog  ligesaa- 
lidt  som  Indkvarteringslister  o  desl.  Det  der  føres  Bog  eller  Liste  over,  er  Af¬ 
gifterne  og  Præstationerne,  der  hvile  paa  Grundene,  ikke  Ejerne,  og  gamle  Ejer- 


Thotts  Palais.  Kanneworffs  Sted.  Nyhavn  Nr.  j. 

DET  KANNEWORFFSKE  STED  1703.  EFTER  STIK  I  LIGPRÆDIKENEN  OVER  CHR.  GYLDENLØVE.*) 

navne  kunne  derfor  ved  den  aarlige  Anlæggelse  af  Bøger  og  Lister  let  komme 
til  at  gaa  igen  i  Aarevis  efter  vedkommendes  Død,  saaledes  Kancelliraad  Lassen 
til  1736,  uagtet  der  18.  5.  1727  holdes  Vurderingsforretning  over  den  afgangne 
Kancelliraads  Ejendom.  Undertiden  kan  endog  et  helt  urigtigt  Navn  komme  frem, 
som  Køkkeninspektør  Frederik  Levin  (eller  Lovin),  der  vist  aldrig  har  ejet  denne 
Grund,  men  derimod  1731  —  37  den  Collinske  Gaard.  I  hans  Skøde  paa  denne 
Gaard  af  15.  3.  1731  siges  det  udtrykkelig,  at  Urtekræmmer  Niels  Titkens  Ejen¬ 
dom  ligger  paa  dens  vestre  Side,  og  han  nævnes  heller  ej  i  Jordebogen  af  1746, 
hvori  der  om  Herman  Burgrafs  gamle  Ejendom  anføres  følgende : 


*)  Karossen  og  Fakkelbærerne  følge  efter  Ligvognen,  der  ikke  sees  paa  det  her  gengivne 
lille  Afsnit  af  Billedet.  En  fuldstændig  Gengivelse  findes  i  C.  Bruun,  Kjøbenhavn.  II.  P.  524. 

»St.  Annæ  Kvarter,  No.  86.  Store  Strandstræde.  Hjørnehuset  ud  til  Torvet, 
io  |i.  Tilhørte  1707  Jacob  Otto  Ruth  Barberer,  1727  Kancelliraad  Lassen.  Ved 
Auktionsskøde  er  det  den  26.  Maj  1730  tilskødet  Niels  Titken  Urtekræmmer. 
Rester  fra  Paaske  A°  1728.  Niels  Titken  blev  den  17.  Marts  1743  tilholdt  at 
betale  samme  og  fremdeles  aarlig,  som  han  lovede.« 

Man  kan  vel  afslutte  Ejendommens  ældre  Historie  med  denne  celebre  Per¬ 
son,  Niels  Gjæfvertsen  Titchen,  der  9.  11.  1722  blev  Interessent  i  Urte-  og 
Isenkræmmer-  samt  Sukkerbager-Kompaniet,  to  Gange,  nemlig  1744 — 49  og  1761, 


Thotts  Palais.  Collins  Gaard.  Kanneworffs  Sted. 

DET  KANNEWORFFSKE  STED  1 749.  EFTER  MALERI  AF  J.  RACH  I  NATIONALMUSEET. 


var  Oldermand,  1745 — 61  hørte  til  Stadens  32  Mænd,  fik  sit  Portræt  i  forgyldt 
Ramme  ophængt  paa  Kompaniets  Samlingssted  og  blev  Kommerceraad.  Dog  bør 
»Architekten«  om  Titchen  endnu  tilføje,  at  han  1755  byggede  det  smukke  Sted 
paa  Hjørnet  af  Bredgade  og  Fredericiagade,  som  nu  er  taget  i  Besiddelse  af  de 
lægevidenskabelige  Undervisningsanstalter. 


Tilbage  staaer  da  nogle  Oplysninger  om  Husets  Bygningsmaade  og  Ind¬ 
retning. 

Efter  Opmaalingsprotokollen  af  1756  maalte  Grunden  mod  Bredgade  18  Al. 
1  T.,  mod  Kongens  Nytorv  10  Al.  4  T.,  mod  Strandstræde  7  Al.  10  T.,  mod 
Naboen  18  Al.  16  T.  -j-  1  Al.  5  T.  Hele  Arealet  var  173  □  Alen  og  deraf 
Gaardsrummet  1 5  u/24  [j  Alen. 

Den  ældste  her  (Pag.  24)  gengivne  Afbildning  findes  i  Masius’  Ligpræ¬ 
diken  over  Christian  Gyldenløve,  men  den  er  ved  Fejl  fra  Tegnerens  eller 

Kobberstikkerens  Side  blevet  lidet  paalidelig  og  lidet  stemmende  med  Syns¬ 

forretningerne  af  1720  og  1727.  Efter  disse  er  Huset  af  Bindingsværk  med 
udmurede  Tavl,  2  Etager  højt  med  8  Fag  til  Bredgade,  4  Fag  til  Torvet  og  3 

til  Strandstræde,  med  en  mindre  Kælder  og  —  mod  Bredgade  —  den  lille, 

ved  31/2  Fag  Stakitværk  fra  Gaden  skilte  Gaard.  At  Bindingsværket  udvendig 
skulde  have  været  forsynet  med  en  Forblændingsmur,  nævnes  der  ikke  noget 
om,  og  det  er  lidet  rimeligt.  Indgangen  er  fra  Bredgade  og  fører  ind  i  en  For¬ 
stue  med  Flisegulv  og  malede  Brædder  til  Vægbeklædning.  Tilvenstre  derfor 
findes  et  Køkken  med  Brostensgulv,  aaben  Skorsten  og  bare  Vægge  med  Hylder 
og  Rækker,  tilhøjre  mod  Bredgade  og  Torvet  en  Stue  med  Bræddegulv,  Vægge 
med  malede  Brædder,  Bilæggerovn,  et  fast  Skab  og  et  afdelt  Trapperum  med 
Trappe  til  Kælderen  og  Vindeltrappe  til  første  Sal.  Denne  Stue  har  vistnok 
spændt  over  den  halve  Facade  mod  Bredgade  og  det  meste  af  Facaden  mod 
Torvet.  Mod  Strandstræde  ligger  endelig  et  Sengekammer  med  Bræddegulv, 
Vægge  med  malede  Brædder  og  Vindovn.  Dette  Kammer  har  haft  en  meget 
uregelmæssig  Form,  og  de  skarpeste  Vinkler  ere  da  udfyldte  ved  et  større  og  et 
mindre  dobbeltfløjet  Vægskab.  Paa  første  Sal  er  foruden  Forstuegang  ved  Trap¬ 
pen  et  stort  Værelse,  »Sal«,  med  malede  Paneler  og  Tapeter  af  malet  Lærred, 
Bræddegulv  og  en  gammeldags  aaben  Kamin  —  vel  et  Arbejde  af  Jens  Sten¬ 
hugger  — ,  dernæst  et  Kammer  med  Vindovn,  et  med  Brædder  afdelt  lille  Kam¬ 
mer  (Spisekammer)  og  et  Lokum.  Loftsrummet  er  afdelt  i  to  Dele,  og  der  er 
sikkert  ingen  Gavl  mod  Torvet.  Den  noget  uklare  Beskrivelse  af  Taget  siger, 
at  der  mod  Norgesgade  er  Skraatag  over  5  Fag  og  Halvtag  mod  Torvet,  og 
hvis  man  kan  tro  Billedet  i  Ligprædikenen,  har  Huset  mod  Norgesgade  haft  en 
Gavl;  mod  Strandstræde  og  i  hvert  Fald  mod  Torvet  har  der  været  Valmtage. 
At  »Halvtaget«,  som  antaget  i  ovennævnte  Artikel,  skulde  være  Dække  over  et 
Bislag  som  Indgang  til  Butiken,  er  umuligt,  da  der  udtrykkelig  siges  »til  Torvet 
4  Fag,  2  Loft  høj,  med  Halvtag  over«,  da  Indgangen  er  fra  Bredgade,  ej  fra 
Torvet,  og  da  der  den  Gang  ingen  Butik  Var  i  Huset.  Efter  Bygningens  uregel¬ 
mæssige  Form  maa  Tagformen  i  alle  Tilfælde  have  været  ret  kompliceret,  tilmed 
da  man  vistnok  ved  Husets  Omdannelse  efter  de  nye  Gadeliniers  Afstikning  saa- 
vidt  muligt  har  benyttet  Dele  af  det  ældre  Hus. 

Til  Beboelse  og  til  en  lille  Næring  som  Barberstillingen,  hvor  en  stor  Del 
af  Forretningen  besørgedes  ude  af  Huset,  og  den  store  Stue  kunde  benyttes  til 
Kunders  Betjening  i  Huset,  var  en  saadan  Bygning  vel  tilstrækkelig,  men  ikke 
til  en  Urtekramforretning,  der  ikke  har  været  ubetydelig,  tilmed  da  Niels  Titchen 
vel  paa  lignende  Maade,  som  det  berettes  om  hans  Søn,  Gjævert  Titchen,  selv 
ordinerede  sine  Varer  og  var  Leverandør  til  Kolleger.  Der  krævedes  da  ej  alene 
Butik,  men  ogsaa  Kælder  med  Nedgang  fra  Gaden  og  Loftsrum  med  Hejseapparat. 
Tilmed  nævnes  1727  Hus  og  Tag  som  maadeligt,  og  Titchen  har  sikkert  strax 
foretaget  en  betydelig  Ombygning,  hvorved  Huset  fik  den  Indretning,  der  be¬ 
skrives  i  Taxation  af  1774,  og  det  Udseende,  som  hosstaaende  Gengivelse  (Pag. 
25)  efter  et  Prospekt  fra  1749  viser.  De  andre  Billeder  i  Danske  Vitruv  (1746), 
Hafnia  hodierna  (1748)  og  Danske  Atlas  (1763)  giver  kun  Husets  Forparti  og 

ere  derhos  mindre  nøjagtige.  —  Der  er  nu  en  i  3  Dele  afdelt  grundmuret 
Kælder  under  hele  Huset  med  Nedgang  baade  fra  Butiken  og  fra  Norgesgade. 
Huset  har  3  Fag  Vinduer  mod  Torvet,  4  Fag  mod  Norgesgade  og  2  mod  Strand¬ 
stræde  ;  det  er  opført  af  Bindingsværk  med  Halvstens  Mur  udenpaa  Tømmeret, 
Helstensmur  i  Tavlerne,  og  det  har  —  foruden  de  to  Etager  —  mod  Torvet 
en  Gavl  med  Opstander  og  Udlægger.  Loftsrummet  er  delt  i  4  Dele,  og  paa 
Hanebjælkerne  er  fast  Loft. 

Gaardspladsen  er  nu  skilt  fra  Gaden  ved  3  Fag  Mur-  og  Bindingsværk  med 
Dør,  og  Køkkenet  ligger  som  før  mod  Norgesgade  i  det  nærmest  Gaardspladsen 
værende  Fag;  det  har  foruden  det  gamle  Udstyr  nu  ogsaa  Retterbænk  og  Vask 
med  Skabe  under,  Slagbænk  og  afdelt  Spisekammer.  Forstuen  med  udvendig 
Trappe  og  Glasdøre  er  derimod  henlagt  til  Torvet,  vistnok  i  det  nærmest  Strand¬ 
stræde  liggende  Fag,  ikke,  som  Billedet  viser,  i  det  midterste  Fag,  og  bag  den, 
skilt  derfra  med  Glasdøre,  findes  et  Trapperum  med  Trappe  helt  op  til  Loftet. 
Paa  venstre  Side  af  Forstuen  er  en  Stue  med  2  Fag  til  Torvet,  3  (det  ene  vel 
blindt)  mod  Norgesgade;  Stuen,  der  aabenbart  er  fremstaaet  ved  Sammenlægning 
af  den  gamle  Forstue  med  en  Del  af  det  gamle  Hjørneværelse,  har  gibset  Loft, 
panelerede  og  tapetserede  Vægge  samt  Vindovn.  Til  højre  for  Forstuen  og  skilt 
fra  den  ved  et  Gitterværk  af  Træ  er  Boden  ud  til  Strandstræde  med  Diske, 
Reoler  og  Skuffer. 

I  andet  Stokværk  er  en  Sal  med  3  Fag  til  Torvet,  2  til  Bredgade,  gibset 
Loft  med  Stuccaturarbejde,  Vægge  med  Brystpanel  og  Betræk  samt  Vindovn. 
Til  Norgesgade  desuden  en  2  Fags  Stue  og  mod  Strandstræde  ligeledes  en  2 
Fags  Stue,  begge  med  gibsede  Lofter  samt  panelerede  og  betrukne  Vægge. 
Endelig  er  der  ved  Trappen  en  Forstuegang. 

Som  det  vil  sees,  er  det  gamle  Sted  nu  undergaaet  en  meget  betydelig  For¬ 
andring  og  blevet  som  nyt,  men  allerede  mod  Slutningen  af  det  18de  Aarhun- 
drede  ombyggedes  det  igen  og  fik  ved  Paabygningen  af  et  3 die  Stokværk  og 
Anbringelsen  af  Mansardtag  den  Form,  hvori  vi  have  kendt  det. 

Da  Grandjeans  »elegante«  Hus  byggedes  paa  den  Collinske  Gaards  Grund, 
skal  man  forgæves  have  bestræbt  sig  for  at  faa  Kanneworffs  Sted  med  til  Bygge¬ 
grunden  og,  da  dette  glippede,  dog  lagt  Bygningsplanen  saaledes,  at  den  nye 
Nabo  kunde  udvides,  naar  det  grimme,  gamle  Sted  faldt.  Det  maatte  jo  falde 
igennem  ved  Siden  af  saamegen  Skønhed  og  vige  Pladsen,  udsat  som  det  var 
for  Kjøbenhavnernes  Spottegloser.  Ingen  kunde  dengang  passere  Strøget  uden 
at  forarges  eller  være  vittig  over  de  architektoniske  Skønheder,  hvormed  Byg¬ 
ningskunstens  Tempel,  Charlottenborg,  var  flankeret,  det  kgl.  Theaters  Forparti 
og  Kanneworffs  Sted,  begge  klinede  op  mod  uhyre  Brandgavle. 

Men  Tiderne  skifte;  nu  ærgrer  man  sig  vel  ogsaa  over  Brandgavlen,  men 
i  Forbindelse  med  den  flade,  karakterløse  Bygning,  hvortil  den  hører,  og  man 
seer  med  Fornøjelse  paa  den  lille  Ejendom,  der  i  saa  mange  Aar  tappert  har 
hævdet  sin  Plads.  Man  kunde  kun  ønske,  at  dens  Ydre  ved  den  sidste  Om¬ 
bygning  var  blevet  uforandret,  kun  med  Indsætning  af  Karme  og  Vinduer  i  den 
gamle  Stil,  idet  man  fulgte  Reglen;  mieux  restaurer  qu’embellir. 

Fr.  Schiøtt. 

GLYPTOTHEKET. 


Det  af  Brygger  Jakobsen  og  Kjøbenhavns  Kommune  i  Forening  opførte  Glyp- 
tothek  er  nu  fuldendt. 

Den  Del  af  Bygningen,  som  rummer  de  danske  og  franske  Skulpturer  samt 
Malerisamlingen,  har  jo  staaet  færdig  i  nogle  Aar,  men  er  bleven  yderligere  smyk¬ 
ket  med  en  Kuppel,  der  paa  en  lignende  Maade  som  de  lette  Kupler  paa  Mar- 
cuskirken  i  Venedig  og  andre  Bygninger  af  norditaliensk  Architektur  hæver  sig 
rundt  og  blødt  over  Facadens  Buer  og  indirekte  giver  disse  en  bærende  Virk¬ 
ning;  man  maa  sige,  at  denne  nydelige  Kuppel  er  en  Vinding  for  Bygningens 
Ydre.  Derimod  kan  man  kun  beklage,  at  der  ikke  fra  Kunstnerens  Side  er  gjort 
Forsøg  paa  at  danne  et  Rum  i  det  indre  af  Bygningen,  der  svarer  til  Kuplens 
Runding,  selvom  det  havde  sine  Vanskeligheder  paa  Grund  af  Hensynet  til  den 
overdækkede  Gaard,  der  indtager  denne  Plads  og  strækker  sig  videre  ud  til 
Siderne  og  bagud,  og  egentlig  slet  ikke  krævede  nogen  Kuppel.  Den  Løsning 
af  Opgaven,  Kunstneren  har  givet,  kan  ikke  kaldes  monumental.  Dertil  kommer 
at  et  Rum,  der  behandles  paa  en  saadan  »interimistisk«  Maade,  selvom  det  maaske 
egner  sig  til  Opstillingen  af  Bladplanter  og  Havebænke,  ikke  egner  sig  til  Op¬ 
stillingen  af  Skulpturer;  og  denne  sidste  Indvending  er  maaske  den  vigtigste,  thi 
det  er  i  det  Hele  et  Savn,  man  føler  i  denne  Del  af  Glyptotheket,  at  Kunstvær¬ 
kerne  maa  tage  til  Takke  med  den  Plads,  der  er  levnet  dem,  og  at  man  ligesaa 
godt  kunde  tænke  sig  dem  erstattet  af  Møbler  eller  Maskiner. 

I  den  nye  Del  af  Bygningen,  som  er  lagt  bagved  den  første,  og  hvortil  den 
nævnte  Gaard  danner  Overgangen,  er  Forholdet  et  andet.  Den  yngre  Architekt 
har  skabt  en  Række  af  Sale  og  Stuer,  der  fast  og  roligt  slutter  sig  om  Skulp¬ 
turerne,  ja  endog  giver  disse  en  forhøjet  monumental  Virkning.  Dette  beror 
paa,  at  hvert  af  Rummene  er  hvælvede  som  en  rumlig  Helhed,  og  derved  giver 
Øjet  Følelsen  af  et  luftigt  og  lyst  Volumen,  som  uforanderligt  harmonerer  med 
det  kubiske  eller  plastiske  i  Skulpturerne  selv.  Ogsaa  det  pragtfulde  Atrium  i 
Anlægets  Midte,  som  forestiller  et  aabent  Rum,  giver  med  sine  harmoniske  For¬ 
hold  en  architektonisk-perspektivisk  Virkning,  der  er  fordelagtig  for  de  enkelte 
Skulpturer,  der  er  anbragt  i  Søjlegangene  eller  mellem  Søjlerne  selv.  Sandest 
er  Virkningen  i  Kælderetagens  Rum,  navnlig  de  smukke  Hjørnestuer,  hvori  der, 
som  om  man  var  i  Italien  selv,  er  anbragt  Architekturfragmenter  i  de  lerede 
Hjørner;  og  i  det  fornemme  Hvælvingsrum  bagved  Atriet,  der  løfter  sig  højt 
over  den  store  romerske  Granitkumme  i  Rummets  Midte,  en  Art  af  Gravkam¬ 
mer  eller  rettere  et  Mausoleum,  der  i  det  Ydre  fremtræder  som  en  Pyramide 
midt  paa  Bygningens  Facade,  kronet  med  den  forgyldte  Pallas  fra  Villitri.  Det  er 
som  om  de  akademiske  Drømme  om  klassisk  Skønhed  her  paa  en  naturlig  Maade 
er  bievne  til  Virkelighed,  idet  ikke  blot  Planen  og  Detaljerne  er,  hvad  man  kal¬ 
der  korrekte,  men  ogsaa  Helhedsvirkningen  ægte,  ligesom  Stoffet  i  de  fejlfrit  til- 
hugne  Sten.  Mindre  tilfredsstillende  er  de  forskellige  Tagkonstruktioner  i  andre 
af  Rummene,  navnlig  de  øvre  Hjørnestuer,  fordi  det  moderne  og  det  antike  kom¬ 
mer  i  Strid  med  hinanden  under  Kunstnerens  Forsøg  paa  at  forene  dem,  og  da 
tvivler  man  om,  at  han  selv  har  forstaaet,  hvad  det  kom  an  paa.  Det  har  jo 
heller  ikke  været  en  let  Opgave  at  bygge  et  Rum  af  visse  faste  Dimensioner, 

og  saa  at  udvide  det  yderligere  med  et  Apparat  for  Ovenlyset ;  maaske  er  det 
for  at  vise  denne  Inkongruens,  at  dette  sidste  har  faaet  den  noget  stødende  fir- 
sidede  Form,  medens  Rummet  selv  er  rundt,  dog  har  de  praktiske  Hensyn  vel 
været  de  afgørende.  Ogsaa  i  det  ydre  virker  disse  Tilføjninger  uskønt,  man 
vilde  have  foretrukket  at  Jernskelettet,  som  jo  er  og  bliver  en  kedelig  Ting  i  Ar- 
chitekturen,  naar  denne  ikke  selv  er  Jern  helt  og  holdent  som  de  moderne  Bro¬ 
bygninger,  var  blcven  skjult  eller  beriget  —  f.  Eks.  med  de  vingede  Figurer, 
der  nu  er  anbragt  paa  Murhjørnerne,  hugget  i  Granit,  men  som  ikke  her  er 
architektonisk  nødvendige.  Interessantest  er  Virkningen  af  Tagkonstruktionen  i 
de  lange  Sale,  hvor  det  forekommer  mig,  at  de  indgaar  en  smuk  Forbindelse 
med  de  brede  buede  Gesimser;  og  i  Atriet  som  paa  Forhaand  frembød  overor¬ 
dentlige  Vanskeligheder  i  Henseende  til  Overdækningen.  Her  galdt  det  jo  nemlig 
om  at  fingere,  at  Søjlegangene  og  Tempelfronten,  der  hæver  sig  i  Baggrunden, 
bidrager  til  at  bære  det  store  Glastag ;  og  dog  at  gøre  det  øjensynligt  at  dette 
i  Virkeligheden  er  uafhængigt  af  disse  og  omspænder  disse  med.  Det  har  Kunst¬ 
neren  gjort  dels  ved  Hjælp  af  en  Gavlmur  bagved  Tempelfronten,  men  i  liniær 
Forbindelse  med  denne  i  lodret  Henseende,  samt  paa  den  modsatte  Side  ved  et 
Gittergalleri  over  Søjlerækken,  der  dog  ikke  er  helt  vellykket;  og  for  Langsider¬ 
nes  Vedkommende  ved  Hjælp  af  lette  men  lerede  Tilløb,  der  kommer  til  Syne 

noget  bagved  Søjlernes  Bjælkeværk  og  svinger  udover  dette,  saaledes  at  man 
føler  Forbindelsen  og  dog  abstraherer  fra  denne,  fordi  den  kun  bestaar  i  en  let 
Tangering.  Den  hvide  Farve  er  valgt  til  disse  Hjælpekonstruktioner,  som  om 

det  var  en  Art  af  Stuk,  der  bar  de  udspændte  Glasflader;  man  burde  maaske 

have  foretrukket  Aluminiumsbronze,  der  virker  lettere  og  mere  matallinsk  og  dog 
er  tilstrækkelig  indifferent. 

Med  Hensyn  til  de  architektonisk-dekorative  Detaljer  er  der  i  det  Hele  kun 
godt  at  sige.  Kapitælerne  i  Atriet  er  ganske  vist  noget  stive,  og  Vægfladernes 
Inddeling  enkelte  Steder  noget  uharmonisk,  men  det  maa  paaskønnes,  at  Kunst¬ 
neren  har  vist,  at  det  ganske  lave  Relief  af  disse  er  særlig  virkningsfuldt,  og  at 
en  vis  Stramhed  er  velgørende  for  Øjet,  navnlig  naar  Lyset  er  stærkt  og  fylder 
hver  en  Krog  i  Rummene;  derfor  er  ogsaa  den  skarpe  Stuk  paa  en  Maade  be¬ 
rettiget,  skønt  den  kunde  have  været  anvendt  mere  diskret.  Virkelig  fortræffe¬ 
lige  er  Ornamenterne  i  flere  af  Gulvene,  fordi  de  giver  disse  et  blødt  Udseende, 
og  i  sig  selv  er  nye  og  simple;  og  hvad  angaar  det  store  Marmorgulv  i  Atriet 
maa  man  sige,  at  det  er  virkelig  pragtfuldt,  selvom  det  trænger  til,  at  dagligt 
Slid  skal  mildne  noget  af  det  urolige.  Impluviet  med  den  røde  Marmorkant  og 
den  gamle  Mosaik  i  Bunden,  der  tager  sig  saa  smukt  ud,  naar  der  er  Vand  der¬ 
over,  minder  En  levende  om  Oldtiden,  skønt  man  ved,  at  de  gamle  ikke  brugte 
Mosaikerne  just  paa  denne  Maade.  Naar  man  staar  her  og  ser  længe  paa  de 
bløde  Farver  og  de  fine  Profiler  og  Flader  i  Gulvets  Sænkning  og  vender  sig 
tilbage  mod  de  hvide  romerske  Statuer  imellem  Søjlerne  og  skimter  Sarkofa¬ 
gerne  inde  i  Søjlegangene,  føler  man  sig  ikke  som  i  et  Museum. 

Med  Hensyn  til  Ordningen  af  Samlingerne,  der  jo  ogsaa  kommer  ind  under 
et  architektonisk  Synspunkt,  er  der  først  og  fremmest  Grund  til  at  paaskønne  den 
gode  Brug  af  de  dekorative  Kunstværker  i  dekorative  Øjemed,  selvom  disse  ikke 
absolut  falder  sammen  med  de  gamles;  den  rigelige  Plads  har  ogsaa  gjort  det 

muligt,  uden  at  Samlingen  nogensteds  virker  fattigt  —  mærkværdigt  nok  —  at 
mange  Kunstværker  fik  en  isoleret  Stilling  eller  en  architektonisk  naturlig  Stil¬ 
ling  i  Midten  af  et  Rum,  eller  i  Centrum  af  en  Runding  e.  1.  Men  det  vil 
føre  for  langt  at  omtale  saadanne  Forhold  nærmere,  især  da  det  er  forbundet 
med  den  almindelige  Vanskelighed,  at  hvad  der  er  beregnet  for  Øjet  ikke  lader 
sig  forklare  igennem  Øret  eller  Tanken.  Kun  vil  jeg  gøre  opmærksom  paa  den 

fine  Virkning  af  den  ægyptiske  Samling,  og  af  den  etruskiske  Samling  med  de 

fortrinlige  Kopier  af  Gravkamrenes  Malerier,  der  i  dekorativ  Henseende  hører  til 
det  bedste,  der  findes.  —  Og  saa  til  Slut  vil  jeg  udtale  Ønsket  om,  at  der  maa 

blive  Raad  til  en  bedre  Trappe  ned  til  Værelserne  i  Stuen. - Nej,  det  sidste 

Ord  skal  være  en  Tak  til  Carl  Jacobsen,  fordi  han  holder  saa  meget  af  Kunst. 

Vilhelm  Wanscher. 


»AT  SÆTTE  SKIK  PAA  DET  NY«. 

Af  Vilh.  Lorenzen. 

IArchitektens  iste  Hæfte  af  6.  Okt.  d.  A.  har  P.  V.  J.  Klint  taget  til  Orde 
for  en  Reform  af  Undervisningen  ved  vore  tekniske  Skoler  og  henstiller  til 
Slut  sit  Forslag  til  rette  Vedkommendes  Overvejelse. 

Naar  jeg  —  uden  i  denne  Sammenhæng  at  høre  til  »rette  Vedkommende«  — 
nærmest  som  »en  Herre  af  Publikum«,  kunde  ønske  at  fremkomme  med  nogle 
Bemærkninger,  gælder  de  dog  ikke  Forfatterens  Reformforslag  i  og  for  sig  selv. 
Om  dettes  praktiske  Betimelighed  maa  andre  udtale  sig.  Det  gælder  heller  ikke 
den  Betragtning,  der  ligger  til  Grund  for  det.  Tværtimod.  Thi  det,  der  bærer 
det  hele  Forslag,  er  Overbevisningen  om,  at  skal  det  blive  til  noget  med  det 
daarlige  Byggeri,  der  trives  saa  frodigt  paa  Land  og  i  By,  og  som  allerede  har 
faaet  saa  mange  Navne:  Stationsbystilen,  Linealstilen  etc.,  da  sker  det  først  for 
Alvor,  naar  Haandværkerskoler  og  tekniske  Skoler  bliver  i  Stand  til  at  opdrage 
en  kunstnerisk  kultiveret  Haandværkerstand.  Her  ligger  i  Virkeligheden  det  sprin¬ 
gende  Punkt,  og  det  har  ikke  kunnet  andet  end  glæde  mig  at  se  det  fremhævet 
saa  varmt  og  klart,  som  det  her  er  Tilfældet.  Den  eneste  virkelig  radikale  Løs¬ 
ning  ligger  i  en  Reform  af  Haandværkernes  Uddannelse. 

Men  er  det  ikke  gaaet  Hr.  P.  V.  J.  Klint  saaledes,  at  han  har  fæstet  sit 

Blik  saa  ufravendt  paa  denne  ene  Vej  til  det  endelige  store  Maal,  at  han  enten 

overser  alle  andre  eller  højst  regnet  betragter  dem  som  Omveje. 

Dette  kunde  i  alt  Fald  synes  at  fremgaa  af  hans  Bemærkninger  om  de  Be¬ 
stræbelser,  der  gøres  for  gennem  en  Konkurrence  at  tilvejebringe  smukke  og 
gode  Hustyper  —  in  casu  for  Statshusmændene. 

Ganske  vist  lader  Hr.  Klint  disse  Bestræbelser  udspringe  af  »den  reneste 

Idealisme«.  Men  dette  synes  i  denne  Sammenhæng  ikke  at  burde  opfattes  som 

en  Dyd  ved  dem  og  bør  altsaa  ikke  vildlede  nogen.  I  Virkeligheden  mener 
Hr.  Klint,  at  man  ikke  bør  tillægge  disse  Bestræbelser  nogen  videre  Værdi ;  de 
kunstnerisk  uddannede  Architekter  vil  intet  kunne  udrette  her,  idet  de  nye  Land¬ 
typer  naturligst  finder  deres  Form  »uden  alt  Kunstneri«.  Og  at  disse  Forsøg 
kan  faa  en  opdragende  Betydning  for  Haandværkerstanden,  synes  han  ikke  at 
have  nogen  særlig  stor  Tillid  til. 

Hertil  er  der  først  at  bemærke,  at  inden  en  virkelig  radikal  Reform  af  vore 
tekniske  Skoler  bliver  gennemført,  vil  der  sikkert  gaa  lang  Tid.  Og  inden  disse 
reformerede  Skoler  faar  skabt  en  virkelig  kultiveret  Haandværkerstand,  vil  der 
gaa  Generationer.  Men  indtil  da  vil  der  være  løbet  meget  Vand  i  Stranden  og 
opført  adskillige  grimme  Bygninger.  Det  er  derfor  i  bøj  Grad  nødvendigt  i  det 
mindste  foreløbig  at  gøre,  hvad  maa  formaar,  for  at  indskrænke  Omfanget  af 
de  Ulykker,  der  er  en  Følge  af  de  bestaaende  Tilstande.  Det  baade  skal  gøres 
og  kan  gøres,  og  jeg  ser  ikke  rettere  end  at  bl.  a.  Konkurrencer  er  et  godt 
Middel  dertil.  Hr.  Klint  har  selv  haft  en  Fornemmelse  deraf,  hvor  han  taler 
om,  at  sligt  dog  kan  være  berettiget  »under  en  øjeblikkelig  Nødstilstand«,  Men 
den  Nødstilstand,  vi  nu  lever  under,  er  i  Virkeligheden  meget  mere  end  »øje¬ 
blikkelig«  og  forbigaaende,  den  synes  at  have  en  temmelig  tryg  Fremtid  for  sig, 
trods  vort  Haab  om  bedre  Tider. 

Og  endelig  maa  man  faktisk  regne  med,  at  selv  naar  disse  gode  Tider,  vi 
alle  haaber  paa,  oprinder,  vil  der  altid  være  nok  af  Fattige  i  Aanden,  der  vil 
kunne  trænge  til  en  Haandsrækning. 

Men  selvfølgelig  kræves  der,  at  man  gennem  disse  Konkurrencer  faar  Huse, 
der  ikke  blot  er  smukke  og  gode,  men  virkelig  kan  bruges.  Hr.  Klint  synes  at 
nære  nogen  Frygt  for,  at  det  ikke  vil  blive  Tilfældet.  Drejer  det  sig  som  her 
om  Smaafolks  Boliger,  kan  det  heller  ikke  noksom  indskærpes  de  deltagende 
Architekter,  at  disse  Boliger  skal  være  meget  billige  og  maa  være  indrettede 
paa  den  mest  praktiske  Maade.  Dette  vil  kunne  opnaas,  naar  det  for  Konkur¬ 
rencen  til  Grund  liggende  Program  indeholder  de  paalideligste  Oplysninger  om 
de  økonomiske  og  praktiske  Fordringer,  der  kan  stilles  til  saadanne  Boliger  Lan¬ 
det  rundt. 

Og  saa  kommer  det  naturligvis  an  paa  at  drage  den  virkelige  Nytte  af  en 
saadan  Konkurrence,  faa  de  bedste  Udkast  udgivne  i  billige  Hæfter,  faa  Befolk¬ 
ningen  gjort  opmærksom  paa,  at  de  eksisterer,  og  agitere  for,  at  de  virkelig  bli¬ 
ver  brugte.  De  vil  være  i  Stand  til  at  give  en  Idé  hist,  en  Haandsrækning  her 
og  være  til  Vejledning  i  mangfoldige  Tilfælde.  I  Kraft  af  deres  blotte  Eksistens 
vil  de  være  et  Vidnesbyrd  om,  at  der  kan  kraves  noget  selv  af  Smaafolks  Boliger, 
og  dette  Krav  vil  lyde  baade  til  dem,  der  bygger,  og  til  dem,  for  hvem  der 
bygges.  Jeg  tror,  at  selv  den  bedste  Undervisningsordning  ved  de  tekniske  Sko¬ 
ler  aldrig  vil  overflødiggøre  gode  Forbilleder,  tilvejebragte  ved  omhyggelig  for¬ 
beredte  og  grundlagte  Konkurrencer  til  Bygninger  af  en  eller  anden  Art. 

Men  jeg  tror  paa  den  anden  Side  heller  ikke,  at  akademiske  Architekter 
tænker  paa  ad  denne  Vej  eller  paa  anden  Maade  at  underlægge  sig  hele  Landets 
Byggevirksomhed.  Det  vil  naturligvis  aldrig  kunne  lade  sig  gøre.  Nu,  som 
altid,  vil  langt  den  største  Del  af,  hvad  der  bygges,  blive  opført  af  Folk  fra 
Haandværker-  og  tekniske  Skoler.  Men  ønskeligt  var  det,  om  ikke  blot  de  aka¬ 
demiske  Architekter,  men  alle  Bygmestre,  der  i  denne  Sag  havde  noget  at  give 
af,  vilde  være  med  til  at  give  Haandværkerstanden  en  Haandsrækning,  en  Hjælp 
til  Selvhjælp. 

Ogsaa  dette  kan  blive  en  Vej  fremad  til  »Fornyelse  af  Haandværkets  Kultur«. 

Thi  i  denne  Sao-  mælder  ikke  et  »Enten — eller«,  men  et  »Baade — og«  ! 


ARCHITEKT  P.  V.  JENSEN-KLINTS  UDSTILLING. 


Den  12.  ds.  aabnede  Kunstindustrimusæet  med  Samvirken  af  Foreningen  fo 
dekorativ  Kunst  en  Udstilling  af  Architekt  P.  V.  Jensen-Klints  Arbejder. 
At  give  en  udtømmende  Kritik  af  disse  Arbejder  vilde  føre  os  for  vidt. 
Fler  skal  kun  siges,  at  man  ser  paa  dem  alle  med  Interesse  og  paa  de  allerfleste 
med  Glæde.  Thi  Jensen-Klint  har  en  saa  mangfoldig  Skaberevne,  en  saa  ejen¬ 
dommelig  Kunstnerpersonlighed,  at  alt,  hvad  han  rører  ved,  faar  Præg  deraf. 
Hvad  han  har  været  og  er  for  vort  Kunsthaandværk,  skal  vi  ikke  dvæle  ved 
—  han  har  visselig  skænket  det  mange  skønne  og  nye  Ideer  og  Former.  Men 
hvad  vi  her  ønsker  at  fastslaa  er  dette :  han  har  tilført  vor  Architektur  noget 
virkelig  værdifuldt  og  godt,  og  som  den  gode  Fædrelandsven  han  er,  har  han 
yderligere  bestyrket  os  i  den  Sandhed,  at  de  hjemlige  Former  netop  egner  sig 
for  de  hjemlige  Opgaver,  og  ved  sine  Arbejder  bevist,  at  man  kan  være  »origi¬ 
nal«  nok  endda.  At  han  foruden  at  være  Maler,  Billedhugger,  Pottemager  og 
Architekt  tillige  er  Digter  ses  af  hans  Fantasibillede:  »Margretetaarnet«,  som 
dog  ikke  er  blevet  det  Epos,  han  havde  tænkt  sig. 

Paa  Udstillingen  findes  af  Architektur  Tegningerne  til  Gymnastikhuset  paa 
Vodrofsvej,  en  Villa  i  Hellerup,  Frederikshavns  Bank,  Kirken  i  Vodskov  og  Gods¬ 
forvalterboligen  paa  Ourupgaard.  Til  hver  af  disse  Arbejder  er  der  smukke,  om¬ 
hyggeligt  udførte  Enkeltheder  i  temmeligt  stort  Maal. 

Endvidere  findes  Udkast  til  Christiansborg,  til  forskellige  Terrainbebyggelser, 
en  Sporvognsventesal  (udført  i  Gibsmodel)  og  endelig  Udkastet  til  »Margrete¬ 
taarnet«. 

Rundt  omkring  paa  Væggene  hænger  Malerier,  baade  Landskaber  og  Genre¬ 
billeder,  samt  Tegninger  til  Møbler  af  forskellig  Art,  ligesom  adskillige  af  disse 
sidste  er  udstillede  i  færdig  Tilstand.  Enkelte  af  disse  Møbler  vil  være  Læserne 
bekendt  fra  tidligere  Udstillinger,  saaledes  et  Dagligstuemøblement  udført  i  lyst 
Birketræ,  og  »Ørneskabet«. 

Endvidere  omfatter  Udstillingen  flere  Udkast  til  Mindestene  for  kendte  dan¬ 
ske  Mænd  (bl.  a.  Kristen  Kold,  Hørup,  Falkenstjerne  m.  fl.)  udførte  baade  i 
Tegninger  og  Modeller.  Af  Billedhuggerarbejder  findes  der  enkelte  Portrætbuster 
og  Udkast  til  plastiske  Grupper,  tænkt  anbragte  paa  Dronning  Louises  Bro.  Af 
Keramik  er  der  flere  Arbejder,  fantastiske  »Ildkrukker«  og  »Røgkrukker«,  Lam¬ 
pefødder,  Armstager,  dekorerede  Fade  og  Krukker.  Til  Slut  skal  nævnes  en 
hel  Del  Udkast  til  Kunstsmedearbejde,  Bogbind  og  Inskriptionstavler. 


Efter  Opfordring  af  Architektforeningens  Delegerede  i  Konkurrencen  har  Grund¬ 
ejerbankens  Bankraadsudvalg  indvilliget  i,  at  Maalestokken  for  Tegningerne 
bliver  3"'  pr.  Alen  i  Stedet  for  4"'  pr.  Alen,  hvilket  herved  —  paa  Bank- 
raadsudvalgets  Vegne  —  bringes  til  Medlemmernes  Kundskab. 

M.  Nyrop.  Thorvald  Jørgensen. 


Udgiver:  AKADEMISK  ARCHITEKTFORENING. 

Redaktion;  Architekterne  K.  VARM1NG  (ansvarliavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

VILLA  VED  STRANDMØLLEN. 


Den  i  hosstaaende  Billeder  viste  Villa,  der  tilhører  Hr.  Vexellerer  S.  M.  Rée, 
er  opført  paa  en  —  vel  lille  —  Grund  ved  Strandvejen,  tæt  norden  for 
Strandmøllen.  Terrainet,  hvorpaa  Huset  ligger,  hæver  sig  ret  betydeligt  over 
Strandvejen,  og  det  er  lykkedes  Erstad-Jørgensen  at  faa  et  tiltalende  Anlæg  ud 
af  det  foran  Huset  liggende  Areal. 

Villaen,  der  foreløbig  kun  benyttes  som  Sommerbolig,  rummer  i  Stuen  3 
Værelser,  Forstue,  Toiletværelse,  Køkken  og  Anretning;  paa  iste  Sal  5  Værelser 
og  Badeværelse.  Under  hele  Huset  findes  Kælder  indrettet  til  Økonomirum. 


Paa  den  indre  Udstyrelse  er  der  anvendt 
en  Del,  saasom  Marmor-  og  Kakkelkaminer  i  tre 
Værelser,  Flisebeklædninger  paa  Væggene  i 
Toiletværelse,  Badekammer  og  Kloset  samt 
Terrazzogulve  her  og  i  Forstue,  Trapperum  og 
Køkken. 

Murermester  Schumacher  har  været  Hoved¬ 
entreprenør  og  udført  Murerarbejdet.  De  øvrige 
Arbejder  er  udførte  af:  Tømrermester  Zeltner, 
Malermester  Møllmann,  Oxelbergs  Fabrik  samt 
Blikkenslagermester,  Gas-  og  Vandmester  Budtz- 
JøRGENSEN. 

Huset  paabegyndtes  i  Foraaret  1905  og 
toges  i  Brug  i  Slutningen  af  Maj  1906. 

Andr.  FussrNG. 


/*•?*¥* 


VtLLA  VED  ARCHITEKT 

STRANDMØLLEN.  ANDR.  FUSSING. 


RESTAURERING. 


Den  gamle  Ejendom,  Gotersgade  Nr.  21,  Hj.  af  Grønnegade,  er  bleven  re¬ 
staureret.  Den  velbekendte  og  udmærket  smukke  Portal,  en  af  de  fineste 
og  nobleste  fra  det  18de  Aarhundredes  sidste  Halvdel,  er  hugget  ned  for  at  de 
nye  Stuevinduer  kunde  blive  6  "  bredere.  Da  Murværket  paa  begge  Sider  af 
Portalen  af  samme  Grund  er  bleven  indskrænket,  har  det  sikkert  frembudt  store 
Vanskeligheder  at  faa  en  passende  Understøttelse  for  det  svagt  fremspringende 
Midtparti.  Denne  Opgave  er  imidlertid  løst  meget  simpelt  og  let  ved  Anbrin- 

gelsen  af  2  Licener  af  Cement,  der  tilsyneladende  staar  paa  de  over  Vinduerne 
anbragte  Skilte,  hvorved  disse  paa  en  ny  og  overraskende  Maade  inddrages  i 
Architekturen.  Nyt  og  originalt  virker  det  ogsaa,  at  iste  Sals  Vinduer  staar 
umiddelbart  oven  paa  Stuevinduerne,  kun  adskilt  fra  disse  ved  et  cementstøbt 
Baand.  Hvor  Vinduesbrystningerne  er  bievne  af,  staar  os  ikke  ganske  klart. 


FØR  RESTAURERINGEN. 


EFTER  RESTAURERINGEN. 


En  af  Akademiets  Elever  har  taget  Fotografier  af  Forsiden  før  og  efter  Re¬ 
staureringen  og  velvil  ligst  stillet  dem  til  vor  Disposition,  og  vi  iler  med  at  gen¬ 
give  dem,  da  Tilfældet  forekommer  os  at  være  meget  interessant. 

Restaureringen  er  foretagen  af  Architekt  Gundestrup,  M.A.A. 


BYGGERIET  PAA  LANDET. 


Det  er  glædeligt  at  se,  at  den  Bevægelse,  der  fra  Architektforeningen  er  sat 
i  Gang  for  at  faa  Folk  til  at  lukke  Øjnene  op  for  den  Byggefarsot,  der 
raser  over  Landet,  finder  Genklang  rundt  omkring  i  de  forskelligste  Kredse. 

I  »Fyns  Tidende«  har  saaledes  Hr.  Poul  Bjerge  (Lærer  ved  Askov  Høj. 
skole)  skrevet  en  Artikel  om  dette  Æmne,  hvoraf  vi  tillader  os  at  citere  følgende: 

».  .  .  Man  behøver  ikke  at  rejse  ret  vidt  for  at  se,  hvordan  vort  Landskab 
er  ved  at  ændres,  og  det  paa  Grund  af  alt  det  moderne  Byggeri.  De  gamle 
Huse  og  de  gamle  Gaarde,  hvor  passede  de  ikke  til  vort  Lands  Natur !  Brede, 
lave,  straatækkede  ligger  de  der  i  Landskabet,  bredt  som  dette.  Og  ser  man 
paa  Murenes  Højde  og  Tagets  Skraaning,  hvor  harmonerer  det  ikke;  det  er, 

som  en  Kunstner  havde  konstrueret  dem,  og  saa  er  de  endda  vokset  ud  af  den 
gamle  Kultur,  vokset  op  af  Naturen.  De  har  som  skabt  sig  selv. 

Og  selv  om  noget  —  det  brede  —  er  fælles  for  dem  alle,  der  er  dog  noget 
særegent  ved  dem  i  de  forskellige  Landsdele,  og  som  gør,  at  de  passer  til  hver 
sin  Landsdels  Natur.  Den  fynske  Gaard  med  Bindingsværk  og  Rygningstræer, 
med  hvide  Mure  og  mørke  Stolper  og  Stakhaverne  til  den  ene  Side  og  Humle- 
og  Frugthaven  til  den  anden;  hvor  passer  det  ikke  til  den  fynske  Natur!  Og 
rejs  saa  til  Vestjylland,  se  de  grundmurede,  noget  vejrbidte  Gaarde,  med  Tag  af 
Straa  og  Lyng,  Mønning  af  Græstørv,  alle  skarpe  Kanter  er  undgaaede;  se  paa 
dem,  og  du  ser,  at  de  er  som  et  med  den  vestjydske  Natur,  de  er  et  Stykke 
af  den. 

Og  se  saa  paa  de  ny  Bygninger,  der  rejser  sig  rundt  omkring!  Det  er  Huse, 
og  det  er  Gaarde,  og  det  er  villalignende  Bygninger  i  Stationsbyerne,  og '  det 
hele  —  med  faa  Undtagelser  —  er  som  en  knyttet  Næve  i  et  blaat  Øje ;  det  er 
som  Vold  mod  Naturen. 

\  i  behøver  endda  ikke  at  tage  de  værste  Eksemplarer  med  snirklede  Gavle 
og  udfordrende  Dørindfatninger  og  Kravebaand  og  Murfigurer  paa  de  mærkvær¬ 
digste  Steder;  men  tag  en  almindelig  Bondegaard,  hvor  Udhusene  er  med  høje 
Muie  og  Trampel,  som  det  nu  hedder,  og  fladt  Paptag,  og  saa  et  Stuehus  med 
lige  Ga\le,  Skifeitag,  en  Række  ens  store  Vinduer  hen  ad  Muren.  Jeg  vil  nødig 
sige  noget  ondt  om  saadan  en  Gaard,  for  den  er  maaske  bygget  meget  fornuftigt 
og  pi  aktisk,  men  den  har  ikke  nær  saa  megen  Skønhed  i  sig  som  den  gamle, 
den  falder  ikke  sammen  med  Naturen. 

Jeg  har  trøstet  mig  med,  at  Bygningsmaaden,  særlig  for  Udhusenes  Ved¬ 
kommende,  var  praktisk,  og  man  vænnede  sig  vel  til  den,  og  maaske  kunde  den 
ogsaa  en  Gang  vokse  sig  sammen  med  Naturen.  Men  kunde  Architekter  og 
Kunstnere  nu  tage  sig  af  det,  saa  vi  fik  Bygningsplaner,  der  gav  Anvisning  paa 
Bygninger,  der  var  kønne,  ikke  alene  i  og  for  sig,  men  saadanne,  der  kunde 
svare  til  Naturen  i  vore  forskellige  Landsdele,  og  som  tilmed  var  praktiske  og 
billige  saa  ei  det  noget  saa  stort  og  værdifuldt,  saa  jeg  kan  ikke  tænke  mig 
noget  skønneie  Maal  for  en  Kunstner  eller  Arcbitekt.  Man  behøvede  ikke  at 
lejse  Mindesmærke  for  saadan  en  Mand.  Tusinder  af  Bygninger  vil  rejse  sig 
rundt  i  Landet  og  være  Mindesmærker  for  ham. 

Jeg  bilder  mig  ikke  ind,  at  jeg  kan  løse  dette  Spørgsmaal,  ikke  en  Gang 
bidrage  til  det.  Det  er  heller  ikke  alene  derfor,  jeg  skriver.  Men  der  er  en 
anden  Ting,  jeg  vil  gøre  opmærksom  paa. 

Og  det  er,  at  vi  skal  tage  Havekunsten  i  Brug  for  at  gøre  vore  Bygninger 
kønne.  Naar  jeg  skriver  »Havekunst«,  saa  lyder  det,  som  det  var  noget,  der 
var  saa  kostbart  og  vidtløftigt.  Derfor  ændrer  jeg  det  til  at  sige :  Plant  noget 
omkring  jeres  Bygninger.  Eller  lad  mig  nu  begynde  fra  Grunden  af: 

Byg  beskedent  og  simpelt!  Byg  godt  og  fornuftigt,  men  saa  lidt  udfordrende 
som  muligt.  Plant  saa  en  Vedbend  op  ad  Muren  et  Sted,  en  vild  Vin  et  andet, 
den  rigtige  Vin  kan  man  plante  mod  Syd;  ganske  vist  kan  man  ikke  plukke 
modne  Druer  hvert  Aar,  men  Løvet  hygger  paa  Huset.  Det  samme  gør  Frugt¬ 
ti  æer  paa  Solvæg.  Plant  en  Trægruppe  ved  den  ene  Side  af  Gaarden  og  en 
ved  den  anden,  men  ikke  saadan,  at  de  lukker  Sol  og  Luft  ude.  Og  naar  det 

gror  op,  saa  skal  I  se,  at  selv  den  Bygning,  som  er  stiv  og  kedelig,  den  bliver 
med  Tiden  til  en  køn  og  yndig  Plet,  der  rummer  meget  af  Skønhed  og  meget 
af  Lykke.  .  .  .« 


BØGER  OG  TIDSSKRIFTER. 


Den  utrættelige  og  udmærkede  Forfatter  Paul  Schulze-Naumburg  har  ud¬ 
sendt  et  4de  Bind  af  sine  »Kulturarbeiten«  under  Navnet  »Stådtebau«,  en  Bog, 
som  vi  paa  det  varmeste  anbefaler  vore  Læsere  at  gøre  sig  bekendt  med.  Delvis 
ved  Hjælp  af  sin  tidligere  anvendte  Metode  med  »Eksempel«  og  »Modeksempel« 
viser  han  Forskellen  mellem  den  Skønhed,  hvormed  de  gamle  Byer  fremtræder 
i  deres  Gadeplaner,  og  saa  det  over  al  Maade  aandsforladte  og  ørkenagtige 
Kvadratsystem,  der  næsten  overalt  har  været  det  herskende  ved  de  store  Ud¬ 
videlser  og  nye  Gadeanlæg,  vor  Tid  har  set  opstaa.  Han  viser,  hvorledes  Gader 
anlagte  efter  Kurver  baade  giver  langt  bedre  Forbindelseslinier  og  langt  smukkere 
Gadebilleder.  I  Modsætning  til  den  Tendens,  der  i  vore  Dage  næsten  overalt 
er  den  herskende :  at  offentlige  Bygninger  skal  være  fritbeliggende,  har  han  den 
—  naturligvis  aldeles  rigtige  —  Opfattelse,  at  de  først  og  fremmest  skal  indbygges 
i  Omgivelserne,  ligesom  gro  ud  af  disse,  og  at  det  netop  er  Rammen  af  de 
mindre  Bygninger,  der  giver  Øjet  den  rigtige  Opfattelse  af  den  større,  eller,  saa 
at  sige,  leverer  Maalestokken  for  den.  Den  samme  Kirke,  der  omgivet  af  Bor¬ 
gerhuse  virker  stor  og  anselig,  skrumper  jo  ind  og  bliver  tynd  og  lille,  naar 
den  anbringes  paa  en  aaben  Plads.  Denne  Sandhed,  som  det  er  saa  vanskeligt 
at  faa  Folk  til  at  indse,  beviser  Forf.  ogsaa  ved  talrige  Billeder,  baade  af  Nyt 
og  Gammelt. 

En  stor  Del  af  Skylden  for  de  nye  Gaders  Kedsommelighed  giver  Forf.  de 
herskende  Bygningslove  og  »Bygningspolitiet«,  som  han  hader  og  afskyer  af  sit 
ganske  Hjerte.  »Der  gives  en  Mængde  af  Enkeltheder,  der  er  af  den  største 
Vigtighed  for  et  smukt  Gadebillede,  men  som  Bygningspolitiet  med  Fanatisme 
forfølger.«  Det  eneste  Ideal  er:  den  snorrette  Linie,  en  militær  Stramhed,  som 
ødelægger  al  Skønhed.  Dette  siges  i  Tyskland,  men  mon  vi  ikke  kan  tale  med 
derom?  —  —  — 


FORSKELLIGT. 


Bopæls  for  andring.  Architekt  Knud  A.  Ludvigsen  er  flyttet  til  Ohlsensgade 
Nr.  14,  iste  Sal,  Telefon  Østerbro  765. 

* 

Rettelse.  Sætternissen  har  i  sidste  Hæfte  spillet  os  et  slemt  Puds,  idet  der 
i  Vilh.  Wanschers  Artikel  om  Glyptoteket  er  kommet  til  at  staa  »lerede«  i  Stedet 
for  »brede«.  Det  har  derfor  maattet  forbavse  noget  at  høre  Tale  om  »lerede 
Hjørner«  og  »lette  men  lerede  Tilløb«  ! 

4 

1  Tyskland  findes  der  en  Forening  af  Gejstlige  og  Architekter,  som  engang 
imellem  kommer  sammen  til  en  »Kongres  for  protestantisk  Kirkebygning«.  Paa 

disse  Kongresser  bliver  alle  Spørgsmaal  drøftede,  der  har  Interesse  for  Kirke¬ 
bygningen,  baade  af  kunstnerisk  og  praktisk  Art.  Det  er  klart,  at  saadanne  Sam¬ 
menkomster  er  nyttige  og  udviklende  for  begge  Parter.  Det  hænder  jo  under¬ 
tiden  her  hjemme,  at  Kirkens  Mænd  og  Architekterne  har  et  vidt  forskelligt  Syn 
paa,  hvorledes  en  Kirke  skal  bygges  og  navnlig  vedligeholdes,  saa  vi  kunde  kun 
ønske,  at  lignende  Møder  kunde  komme  i  Stand  her. 


MARMOR-,  KALK-  OG  SANDSTENSARBEJDET. 


Vi  har  modtaget  følgende: 

ndertegnede  Bestyrelse  tillader  sig  herved  at  henlede  d’Hrr.  Architekters 
Opmærksomhed  paa,  at  der  til  Stadighed  bliver  indført  færdigt  Stenhugger¬ 
arbejde.  Vi  har  gennem  Artikler  saavel  i  dette  Blad  som  i  Dagspressen  søgt  at 
forebygge  dette,  hvilket  ogsaa  flere  Gange  er  lykkedes  os ;  men  endnu  mere 
kunde  der  gøres  ved  d’Hrr.  Architekters  Hjælp. 

Det  er  jo  nærmest  for  at  støtte  dansk  Industri,  at  d’Hrr.  Architekter  kunde 
have  mere  Kontrol  med,  at  Arbejdet  blev  udført  her  i  Landet. 

Vi  har  her  i  den  seneste  Tid  endog  set,  at  Arbejdet  til  Statsbygninger 
bliver  indforskrevet,  skønt  vi  har  kunnet  skaffe  Arbejdskraft  nok  herhjemme; 
dette  har  vi  som  danske  Haandværkere  været  meget  kede  over,  og  vi  vil  haabe, 
at  saadanne  Forhold  ikke  gentager  sig,  —  vi  tænker  her  nærmest  paa  Christians¬ 
borg  Slots  Genopførelse  og  andre  forestaaende  Statsforetagender. 

Det  er  jo  ikke  altid  d’Hrr.  Architekter  bekendt,  at  dette  Misforhold  finder 
Sted,  men  ligger  i,  at  Mestrene  tillader  sig  trods  Konditionerne,  som  lyder  paa 
dansk  Arbejde,  at  indforskrive  samme  fra  Udlandet. 

Vi  haaber,  at  disse  faa  Ord  vil  vinde  Sympati  hos  de  danske  Architekter, 
og  idet  vi  takker  for  Optagelsen  af  samme,  tegner 

paa  Marmor-,  Kalk-  og  Sandstenshuggernes  Forbunds  Vegne 

Bestyrelsen. 


FORENINGSMEDDELELSER. 


DEN  AARL1GE  GENERALFORSAMLING 
afholdes  Onsdag  den  28.  November.  Kl.  8 ,  i  Industriforenin¬ 
gens  Foredragssal. 

Forslag,  der  ønskes  forhandlede  paa  Generalforsamlingen, 
maa  indsendes  til  Bestyrelsen  senest  den  14.  November, 
hvorefter  Dagsorden  m.  v.  nærmere  vil  blive  bekendtgjort. 


Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


FREDERIKSHAVNS  BANK. 


Frederikshavns  Bank  blev  opført  fra  Sommeren  1903  til  Efteraaret  1904 
for  en  Byggesum  af  c.  55.000  Kr.  efter  en  forudgaaende  Konkurrence, 
hvortil  d’Hrr.  Carl  Brummer  og  Mørk-Hansen  vare  tilkaldte  Dommere. 

Architekterne  Fr.  Kiørboe  og  Poul  Baumann  bistode  mig  ved  Projektets 
Udarbejdelse  og  tildels  med  selvstændigt  Arbejde  allerede  under  Konkurrencen. 


FREDERIKSHAVNS  BANK. 

ARCHITEKT 
P.  V.  J.  KLINT. 


FREDERIKSHAVNS  BANK. 


ARCHITEKT 
P.  V.  J.  KLINT. 


Bygningen  blev  efter  offentlig  Licitation  taget  i  Hovedentreprise  af  Murer¬ 
mester  Carl  Nielsen  Egestad  af  Aalborg,  bistaaet  af  Haandværkere  saavel  fra 
Aalborg  som  fra  Frederikshavn. 


■*■■■  i 

27y?LEN. 


FREDERIKSHAVNS  BANK. 


ARCHITEKT 
P.  V.  J.  KLINT. 

Udenfor  Hovedentreprisen  udførtes  Snedkerarbejdet  af  Aug.  Mårtens  af 
Aalborg  og  Lotz  af  Frederikshavn.  Inventar  af  Snedkermester  Nielsen,  Aalborg. 
Malerarbejdet  af  Hassing,  Frederikshavn. 

Varmeværket  leveredes  af  Hess,  Vejle.  Enkelte  mindre  Arbejder  fra  Kjø- 
benhavn. 


FREDERIKSHAVNS  BANK. 


ARCHITEKT 
P.  V.  J.  KLINT. 


Bankens  Byggeudvalg,  hvis  Formand  var  Godsejer  Johan  Knudsen,  Bangsbo, 
ydede  mig  en  meget  værdifuld,  forstaaende  og  liberal  Støtte. 

Desværre  lykkedes  det  mig  ligesaa  lidt  som  mine  Formænd  i  »Embedet« 
dersteds,  d’Hrr.  Mørk-Hansen  og  Rosen,  at  overbevise  Frederikshavns  Borgere 
om  Nødvendigheden  af  dannet  Medhjælp  i  Byens  almindelige  Byggeri,  hvilket  i 
højeste  Grad  tiltrængtes.  p  y  y  K  r. 


LIDT  OM  PRÆSTEBOLIGER  PAA  LANDET. 

Af  Architekt  A.  Hagerup,  Kolding. 


For  en  Del  Aar  siden  nedsattes  en  Kommission  angaaende  Ordningen  af  Landsby- 
Præsteembedernes  Bygningsvæsen.  I  Tilknytning  til  denne  Kommissions 
Betænkning  udkom  en  Række  af  Professor  M.  Nyrop  udarbejdede  Tegninger 
til  danske  Præstegaarde,  og  der  udgik  fra  Kultusministeriet  om  samme  Emne  en 
Anordning  og  et  Cirkulære.  Der  er  herved  skabt  et  godt  Grundlag  for  Præste- 
gaardenes  Bygningsvæsen.  Naar  der  dog  endnu  opføres  mange  daarlige  Præste¬ 
boliger,  saa  skyldes  dette  blandt  andet ,  at  Nyrops  Tegninger  er  for  lidt  kendte. 

Præsteboligerne  skal  naturligvis  bygges  saaledes,  at  de  saa  vidt  muligt  passer 
for  enhver  Præstefamilie,  men  da  den  Præst,  der  i  Øjeblikket  beklæder  Embedet, 
skal  fremskaffe  de  Tegninger  m.  m.,  der  skal  ledsage  hans  Andragende  om  Laan 
til  Byggeforetagendet,  bliver  han  nærmest  at  betragte  som  Bygherre  og  selvfølge¬ 
lig  faar  hans  Ønsker  —  inden  for  de  Begrænsninger,  som  Cirkulære  og  Anord¬ 
ning  foreskriver  —  en  meget  væsentlig  Indflydelse  paa  Bygningens  Indretning 
og  Udseende,  idet  der  fra  Myndighedernes  Side  neppe  gøres  Indvendinger,  naar 


i.  Forstue.  2.  Præstens  Værelse.  3.  Dagligstue.  4. 
Spisestue.  5.  Fruens  Værelse.  6.  Havestue.  7.  Gæste¬ 
værelse.  8.  Konfirmandstue.  9.  Skab.  10.  Soveværelse- 

ii.  Børneværelse.  12.  Skolestue.  13.  Køkken.  14.  Spise¬ 
kammer.  15.  Fadebur.  16.  Gang  med  Anrettebord.  17. 
Vaskerum.  18.  Pigekammer.  19.  Folkestue.  20.  Aaben 
Veranda.  21.  Lukket  Veranda  (Forstue  for  Konfirmander). 
22.  Garderobe.  23.  Kloset.  24.  Baderum.  25.  Brønd. 
26.  Elevator  til  Kulkælder.  27.  Trappe  til  Loft.  28.  Trappe 
til  Kælder.  29.  Huggehus.  30.  Vognport.  31.  Tørv  og 
Brænde.  32.  Gæstestald.  33.  Hønsehus.  34.  Hønsegaard. 


TORSTED  PRÆSTEBOLIG. 


Forslaget  er  nogenlunde  fornuftigt  og  Byggesummen  passende  til  Embedets  Stør¬ 
relse.  Naar  det  er  et  nyt  Stuehus,  der  skal  opføres,  burde  der  gives  Præsten 
Lejlighed  til  at  se  Nyrops  Tegninger,  men  i  de  fleste  Tilfælde  aner  han  vist 
ikke  deres  Eksistens,  og  Hensigten  med  dem  naas  derfor  kun  i  ringe  Grad.  Der 
indsendes  ofte  de  gyseligste  Tegninger  til  Ministeriets  Approbation ;  jeg  har  engang 
haft  den  tvivlsomme  Fornøjelse  at  omarbejde  en  af  en  Landsbysnedker  fabrikeret 
umulig  Tegning,  hvortil  Præsten  selv  havde  lavet  Beskrivelse  og  Overslag.  Nyrops 
Tegninger  fortjener  en  bedre  Skæbne  end  at  gemmes  hen  i  Bispe-  og  Provste- 
arkiver,  eller  hvor  de  nu  findes  (de  faas  ikke  i  Boghandelen).  Ikke  blot  Præster, 
men  ogsaa  andre,  der  skal  bygge  paa  Landet,  kunde  faa  gode  Idéer  ved  at  se 

disse  Tegninger,  der  ret  viser  Nyrops  Kærlighed  til  det  gode  gamle  og  ualmin¬ 
delige  Evne  til  deraf  at  skabe  noget  smukt  og  godt. 


Naar  jeg  i  de  senere  Aar  har 
tegnet  en  Præstebolig,  har  jeg  forevist 
vedkommende  Præst  Nyrops  Tegnin¬ 
ger,  og  jeg  har  desuden  drøftet  dem 
med  andre  Landsbypræster.  Facaderne 
vakte  som  oftest  Beundring;  men  der 
fremsattes  en  Del  Indvendinger  imod 
Planerne,  der,  hvor  forskellige  de  end 
er  indbyrdes,  dog  som  rimeligt  er 
har  mange  fælles  Træk.  Jeg  skal  her 
meddele  Udbyttet  af  disse  Drøftelser. 

Medens  der  var  temmelig  afvi¬ 
gende  Meninger  om  Konfirmandstuens 
Beliggenhed  i  Forhold  til  de  andre 
Værelser,  var  alle  enige  om,  at  Ad¬ 
gangen  til  den  ikke  —  som  i  de  fleste 
af  Nyrops  Planer  —  bør  være  gennem 
Hovedforstuen,  men  at  Konfirmanderne 
bør  have  egen  Indgang,  helst  gennem 
en  særlig  Forstue. 

Da  der  i  Almindelighed  stilles 
Spisestuen  være  saa  stor,  at  der  kun 
dækkes  op  i  flere  Værelser;  derfor 


TORSTED  PRÆSTEBOLIG. 


store  Krav  til  Præsternes  Gæstfrihed,  maa 
ved  ganske  særlige  Lejligheder  behøver  at 
er  Nyrops  Spisestuer,  hvoraf  de  fleste  er 


omkring  8  Alen  lange,  for  smaa.  Kun  i  de  mindste  Præsteboliger  bør  de  være 
under  9  Alen  lange.  Her  kommer  ogsaa  et  andet  Forhold  i  Betragtning:  naar 
Præsten  ønsker  at  holde  Bibellæsninger,  kan  han  ikke  nu,  som  i  tidligere  Tider, 
uden  videre  faa  Skolens  Lokaler  overladte  dertil,  idet  et  ministerielt  Cirkulære 
beordrer  Indskrænkning  af  Skolelokalernes  Brug.  Præsten  vil  derfor  ofte  fore- 

trække  at  holde  Bibellæsninger  og  lignende  Møder  i  Præstegaarden,  og  det  er 
da  rart  at  have  en  stor  Spisestue. 

At  have  et  Fadebur  mellem  Spisestue  og  Køkken,  som  i  alle  Nyrops  Pla¬ 
ner,  er  en  stor  Behagelighed;  men  hvor  der  skal  knibes  paa  Skillingen,  og  det 
skal  der  som  oftest  i  høj  Grad,  benytter  man  hellere  Fadeburets  Plads  til  Spise¬ 
kammer  og  en  Gang  med  Anrettebord.  Ofte  fordres  et  lille,  roligt  beliggende 
Værelse,  hvortil  Fruen  kan  trække  sig  tilbage  fra  Husets  Uro. 

Naar  der  intet  Avlsbrug  hører  til  Præstegaarden  eller  Jorden  er  bortforpagtet, 
er  det  ikke  absolut  nødvendigt  at  have  Folkestue.  Mest  savnes  en  saadan,  naar 

RAARUP  PRÆSTEGAARD. 

der  er  kørende  fremmede;  undertiden  kan  man  ved  saadanne  Lejligheder  lade 
Kuskene  opholde  sig  i  Konfirmandstuen,  saafremt  denne  ligger  nær  ved  Køk¬ 
kenet  og  ikke  er  i  direkte  Forbindelse  med  de  daglige  Værelser. 

Nyrops  Stuehuse  er  alle  fritliggende;  men  Sammenbygning  med  Udhus  giver 
Læ,  og  det  anses  for  et  stort  Gode,  at  Pigen  kan  færdes  inden  Døre,  naar  hun  om 
Vinteren  skal  hente  Tørv,  passe  Høns  o.  s.  v.  Ofte  foretrækkes  det  at  have  Brønden 
inde  i  Huset;  der  kan  da  uden  store  Udgifter  skaffes  Vandledning  til  Køkken  m.  m. 

To  af  Nyrops  Præstegaarde  har  S tr adtag.  Der  er  en  saadan  gammeldags  Præste- 
gaardshygge  udbredt  over  dem,  at  man  drager  et  Suk  ved  Tanken  om,  at  de  paa 
Grund  af  Brandfaren  neppe  vil  blive  brugt  som  Forbilleder  for  nye  Præsteboliger. 

De  her  afbildede  Planer  vil  for  en  Del  illustrere  det  ovenfor  anførte. 

Torsted  Præstebolig  er  bygget  til  et  nyoprettet  Kald,  hvortil  der  købtes  en 
Tønde  Land  af  trekantet  Form.  Paa  Loftet  er  der  4  Kamre  og  Kloset;  Kæl¬ 
der  under.  13,  14,  16,  19  og  28.  Efter  omtrent  samme  Plan  er  bygget  en 

Præstebolig  (i  Grimstrup),  hvortil  der  hører  cå.  io  Tdr.  Land.  Udhuset  er  der 
13X37  Alen. 

Stuehuset  til  Gallen  Præstegaard  ligger  3  å  4  Alen  højere  end  Gaardspladsen, 
og  der  er  Have  baade  mod  Nord  og  Syd.  Planens  fra  det  almindelige  afvigende 
Form  skyldes  dels  dette,  dels  Præstens  særlige  Ønsker,  der  bl.  a.  gik  ud  paa  at 
kunne  samle  mange  til  Møder  i  Præstegaarden.  Da  Ministeriet  fandt  Overslags¬ 
summen  for  høj,  maatte  der  foretages  saadanne  Forandringer,  at  Bygningens  Ydre 
blev  helt  anderledes  end  oprindelig  foreslaaet.  —  I  hver  af  Fløjene  er  der  et 
Loftskammer,  og  i  en  muret  Kvist  over  Havestuen  er  der  Skolestue  og  et  Gæste¬ 
kammer.  Der  er  lyse  Kælderrum  under  11  (Vaskerum),  18  (Folkestue  eller 
Strygerum),  24  (Brønd  og  Pumpe),  27,  13,  14  og  13. 

Det  er  altid  vanskeligt  at  faa  Rummene  lagt  godt  i  et  langt  Hus,  der  ven¬ 
der  de  lange  Sider  mod  Øst  og  Vest,  saaledes  som  Stuehuset  i  Raarup  Præste¬ 
gaard,  og  naar  der  desuden  fordres  den  billigst  mulige  Byggemaade,  saa  at  man 
maa  give  Afkald  paa  Fløje,  Kviste  o.  h,  der  kunde  bryde  en  lang  og  lav  Byg¬ 
nings  Ensformighed,  saa  bliver  Resultatet  ikke  glimrende.  Paa  Loftet  er  der  4 
Kamre  (deriblandt  Pigekammer)  og  Kloset;  Kælder  under  13  og  28. 


V 


V  en  Tegning  af  den  i  forrige 
Nr.  omtalte  Sandstens- Portal  fra 
Gotersgade  Nr.  21  (tegnet  af  Arch. 
Sinding).  Den  gengiver  —  vist¬ 
nok  temmelig  rigtigt  —  den  gamle 
Dør,  der  med  en  saadan  Mangel 
paa  Pietet  er  hugget  ned  og  kastet 
bort  som  andet  unyttigt  Skrammel. 
Vi  har  haft  Lejlighed  til  at  kon- 


brække  den  ned,  forespurgte,  om 
det  dog  ikke  var  muligt,  at  den 
kunde  bevares  —  hvad  den  gan¬ 


ske  sikkert  med  en  Smule  Hen¬ 


synstagen  godt  kunde  være  bleven. 
Men  alt  var  forgæves:  ned  skulde 
den.  Og  saa  begyndte  man  da 
at  brække  løs  1  Men  den  gamle 
Dør  gjorde  sejg  Modstand :  den 
var  meget  solid  forankret  baade 
i  Murværket  og  de  enkelte  Styk¬ 
ker  indbyrdes,  og  man  maatte  gaa 
løs  paa  den  med  Koben  og  Muk- 


i  er  komne  i  Besiddelse  af 


GOTERSGADE  21. 

kert  for  at  faa  den  skilt  ad.  Under  dette  blev  naturligvis  de  fleste  af  Stykkerne 
ganske  ødelagte.  —  —  —  — 

Hvis  en  Mand  slaar  en  Gadelygte  itu,  bliver  han  paa  det  højtideligste  til¬ 
talt  og  torteret;  men  den  Raahed  og  Vold,  der  bcgaas  mod  et  gammelt  Stykke 
Architektur  —  den  kan  Lovgivningen  ikke  ramme!  Hvor  harmeligt  og  taabeligt 
er  dog  ikke  dette  Misforhold !  At  f.  Eks.  Bygningskommissionen  maa  tillade  sligt. 
Det  er  dog  ganske  meningsløst,  at  medens  denne  hæderværdige  Institution  vilde 
faa  Kvalme,  om  en  eller  anden  af  Lovens  Bagateller  ikke  blev  opfyldt,  saa  savner 
den  aldeles  Kompetence  til  at  skride  ind  imod  eller  forhindre  en  Vandalisme  som 
denne. 

Og  hvor  er  Nationalmuseet  henne?  Hvorfor  har  Musæet  ikke  sikret  sig  dette 
monumentale  og  karakteristiske  Stykke  barok  Architektur,  ladet  det  nedtage  paa 
sin  Bekostning  og  f.  Eks.  ladet  det  opstille  i  Haven  bag  Prinsens  Palæ?  —  Og 
Fol  kern  11  sået?  Foreningen  til  Hovedstadens  Forskønnelse?  Kunstakademiet  vil  vi  nu  slet 
ikke  tale  om  —  »hvor  er  de  henne  store  og  smaa«?  Naar  alle  Autoriteter  lader 
til  at  være  blideligt  indslumrede,  saa  maa  de  virkelig  vækkes.  Et  Tilfælde  som 
det  nævnte  er  desværre  langtfra  enestaaende,  og  mangfoldige  Ulykker  kan  endnu 
afstedkommes.  Noget  maa  der  gøres,  men  hvad?  —  dette  Spørgsmaal  retter  vi 
til  Slutning  til  vore  Læsere. 


FORSKELLIGT. 


Brugsforeningernes  Konkurrence.  Vi  har  modtaget  følgende:  Angaaende  den 
i  Architekten  for  6.  Oktober  omtalte  Konkurrence  om  Bygninger  for  Fællesfor¬ 
eningen  for  Danmarks  Brugsforeninger  bedes  følgende  Berigtigelse  optaget  i  Bladet : 

Konkurrencens  iste  Præmie  var  Overdragelsen  af  Arbejdets  Udførelse,  me¬ 
dens  de  nævnte  Pengepræmier  var  2den  og  3 die  Præmie.  Undertegnede  Archi- 
tekter  Philip  Smidth  &  Wolmar  fik  altsaa  iste  Præmie,  Architekt  Gundestrup 
2den  Præmie  og  Architekt  Olesen  3die  Præmie.  Ærbødipst 

Philip  Smidth.  C.  Wolmar. 


Milano.  I  den  midterste  Indgangsdør  i  Milano  Domkirke  er  der  for  nylig 
bleven  indviet  2  Broncedørfløje.  Disse  Fløje  er  en  Gave  fra  Grev  Giacomo 
Mellerio,  der  i  Aaret  1847  stillede  100.000  Lire  til  Disposition  til  dette  Øje¬ 
med  og  bestemte,  at  Jomfru  Marias  Liv  skulde  være  Emnet  for  den  billedlige 
Fremstilling  paa  dem.  Dørene  er  Professor  Ledovico  Poglighis  Værk. 


¥ 


Basilikaen  1  Worms.  Ved  Reparationsarbejde  i  Domkirken  i  Worms  mener 
man  at  være  stødt  paa  Fundamenterne  af  den  gamle  Basilika  fra  814,  som  har 
staaet  paa  dette  Sted  før  Domkirkens  Bygning,  og  for  hvis  Eksistens  man  hidtil 
kun  har  haft  skriftligt  Bevis.  Mellem  de  Murrester,  som  man  mener  er  Funda¬ 
menter  fra  den  gamle  Basilika,  har  man  fundet  3  Stensarkofager,  som  i  Modsæt¬ 
ning  til  tidligere  fundne  er  undgaaet  de  franske  Plyndringer  i  1689. 

Udgiver:  AKADEMISK  ARCH1TEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


KJØ  BENHAVN 

D.  10.  NOVEMBER  1906 

9.  A ARGANG  N?  6 


THING-  OG  ARRESTHUSET  I  AARHUS. 


Efter  at  der  i  1902  havde  været  afholdt  offentlig  Konkurrence,  blev  Udarbej¬ 
delsen  af  Tegninger  og  Ledelsen  af  Arbejdet  ved  denne  Bygning  overdraget 
til  Architekterne  Knud  A.  Ludvigsen  og  Julius  Hansen,  Kjøbenhavn,  med  Hr. 
Wier  af  Aarhus  som  Konduktør.  Funderingsarbejdet  paabegyndtes  i  Foraaret 
1903,  og  i  Oktober  1906  blev  den  smukke  og  anselige  Bygning,  der  har  kostet 
580.000  Kr.,  taget  i  Brug. 

Thinghuset  indeholder  i  Parterre:  Politivagt  med  vedliggende  Detentions¬ 
lokaler,  Stadslægens  Lokaler  og  Køkken  med  Økonomirum  samt  Varmeværk. 

I  Stueetagen  har  Byfogden  og  Forligskommissionen  deres  Lokaler  samt 
Arrestforvareren  sin  Lejlighed  og  Kontor.  Tillige  findes  her  nogle  disponible 
Rum. 

Paa  iste  Sal  er  Retten  installeret;  her  er  4  Retssale,  2  for  Byen  og  2  for 
Landet,  med  vedliggende  Værelser  for  Dommerne;  endvidere  Arkiver,  Vente- 


THING-  OG  ARRESTHUS  ARCHITEKTER 

I  AARHUS.  KNUD  A.  LUDVIGSEN  OG  JUL.  HANSEN. 

værelser,  Sagførerværelser  etc.  samt  Lokaler  for  Amtsraadet,  bestaaende  af  en 
Sal  paa  ca.  180  □Alen  med  vedliggende  mindre  Rum.  Etagerne  er  forsynede 
med  de  fornødne  Toiletter  og  W.  C. 

2den  Sal  er  kun  pudset  og  skulde  i  Følge  Programmet  ikke  gøres  færdig. 

THING-  OG  AKRESTHUS  ARCH1TEKTER 

I  AARHUS.  KNUD  A.  LUDVIGSEN  OG  JUL.  HANSEN. 

Her  findes  en  stor  Sal,  ca.  5oo_G'Alen,  med  9  Alen  til  Loftet  og  vedliggende 
større  og  mindre  Rum. 

Bagved  Thinghuset  ligger  i  Forbindelse  hermed  Arrestbygningen,  som  i  4 
Etager  og  Kælder  indeholder  5 1  Enkeltceller  og  7  Fællesceller  med  Plads  til 
ca.  70  Arrestanter.  Arrestbygningen  er  omhegnet  med  en  6  Alen  høj  Mur,  og 
indenfor  denne  findes  Cellegaardene.  Arrestbygningen  er  opvarmet  ved  varm 
Luft,  Thinghuset  ved  varmt  Vand. 

Stadsingeniør  Oscar  Jørgensen  har  fungeret  som  projekterende  og  ledende 
Ingeniør  med  Ingeniør  Galthen  som  Assistent. 

Følgende  Haandværksmestre  har  medvirket  ved  Bygningernes  Opførelse: 
Murermestrene  Buhl  &  Rasmussen,  Tømrermester  Withen,  Kobbersmed  Salling, 
Snedkermestrene  Fr.  Bagger,  S.  Rasmussen  og  P.  K.  Petersen,  Malermester 
Christoffersen,  Smedemestrene  Johansen  &  Mikkelsen,  Glarmester  Sørensen, 
Gørtler  Erstad  Petersen,  Fabrikant  Thomsen  og  Fabrikant  Dallhoff  Larsen, 
alle  af  Aarhus.  Stenhuggerarbejdet  er  leveret  af  Hans  &  Jørgen  Larsen  i 
Kjøbenhavn. 


JACOB  HELMS. 

F.  14.  MARTS  1824,  D.  10.  OKT.  1906. 

den  Selvbiografi,  det  faldt  i  Pastor  Helms’ 
Lod  at  skrive,  da  Universitetet  i  1894 
hædrede  ham  med  Æresdoctortitlen,  fortæller 
han  et  lille  Træk  fra  sin  Barndom.  I  hans 
7de  Aar  blev  Faderen  forflyttet  fra  Sørby- 
magle  ved  Slagelse  til  Esbønderup,  og  under 
den  langsomme  Køretur  til  sit  nye  Hjem  mod¬ 
tog  han  »stærke  og  senere  aldrig  udslettede 
Indtryk«  af  de  mange  større  og  mindre  Kirker, 
man  kom  forbi,  og  af  det,  der  blev  fortalt 
om  dem. 

Tidlig  er  saaledes  den  Kærlighed  bleven 
vakt,  som  han  blev  tro  til  sin  Dødsdag,  og  den 
kunde  kun  styrkes  ved  en  Skolegang  i  Hillerød 
i  dagligt  Samliv  med  Christian  IV’s  dengang  endnu  uhærgede  Storværk.  Ogsaa  i 
Kjøbenhavn  var  han  en  flittig  Gæst  paa  Samlinger  og  Museer,  men  sin  egentlige  Ind¬ 
vielse  fik  han  dog  først,  da  han  i  1850  blev  Adjunkt  i  Ribe.  Endnu  den  Dag  i  Dag 
er  Ribe  den  af  vore  Købstæder,  der  bedst  har  bevaret  sit  Lortidspræg,  men  hvad 
maa  den  ikke  have  været  for  et  Par  Menneskealdre  siden  med  Domkirken  knej¬ 
sende  stolt  middelalderlig  over  alle  de  smaa  lave  teglhængte  Huse.  Det  blev 
denne  Kirke,  der  bjergtog  den  unge,  stærkt  begejstrede,  men  foreløbig  næppe 
meget  vidende  Adjunkt.  Hvad  man  dengang  kendte  til  Domkirkens  Historie  var 
just  ikke  synderlig  meget,  omend  det  ikke  maa  glemmes,  at  Høyen  1 842  i 
»Dansk  Ugeskrift«  alt  i  Hovedtrækkene  havde  gjort  Rede  for  dens  architektoni- 
ske  Stilling  og  vist,  at  saavel  dens  Materiale,  der  hidtil  havde  gaaet  under  Navne 
som  ubrændt  Mursten,  Pimpsten  og  engelsk  Tuf,  som  dens  kunstneriske  Hjem¬ 
stavn  maatte  søges  ved  Rhinen.  Hvor  betydningsfuld  denne  lille  Afhandling  end 
er,  det  var  dog  kun  en  Skitse,  der  gav  de  allergroveste  Træk.  Her  var  da 
nok  at  tage  fat  paa,  og  først  alene,  senere  understøttet  og  paavirket  af  Høyen 
begyndte  Helms  da  de  indgaaende,  næsten  tyveaarige  Studier  af  den  gamle  Byg- 

ning,  der  ligger  til  Grund  for  hans  i  1870  udkomne  Hovedværk  »Ribe  Dom¬ 
kirke«. 

Det  smukke  Skrift,  til  hvilket  Heinr.  Hansen,  Theophilus  Hansen  og  Dahle- 
rup  havde  tegnet  Tavlerne,  er  en  Bog  af  en  ganske  egen  Art  i  vor  kunsthisto¬ 
riske  Litteratur.  Den  er  ikke  som  andre  af  den  Slags  Bøger  skreven  hjemme  i 
Studerekamret  under  mere  eller  mindre  stærke  Indtryk  af  det,  man  har  set  i 
Marken.  Den  er  bleven  til  saa  at  sige  i  dagligt  Samliv  med  det  Monument, 
den  skildrer,  og  har  derved  faaet  en  egen  Tone  over  sig  som  hverken  de  fyl¬ 
digste  Notitser,  de  mest  nøjagtige  Opmaalinger,  de  skarpeste  Fotografier  kan  give. 
Overalt  i  Bogen  mærker  man  den  Forskerglæde,  hvormed  Forfatteren  har  føjet 
Sten  til  Sten,  føler  hvorledes  han  med  Flid  og  kærlig  Forstaaelse  har  arbejdet 
sig  gennem  den  »uvurderlige  Lærebog  i  vor  Middelalders  Architekturhistorie«, 
som  han  senere  har  kaldt  Domkirken.  Uden  at  gaa  nogen  andens  Ære  for  nær, 
kan  det  trygt  siges,  at  ingen  af  vore  øvrige  Kirkebygninger  har  faaet  en  saa  fyl¬ 
dig  og  methodisk  Behandling,  der  ikke  for  Enkelthederne  glemmer  Helheden, 
ikke  for  den  oprindelige  Bygning  de  senere  Tilføjelser.  Thi  maatte  end  selv¬ 
følgelig  Domkirkens  ældste,  romanske  Dele  blive  det  centrale,  er  hans  Interesse 
og  Forstaaelse  af  de  yngre  Partier  dog  ikke  mindre. 

Da  Helms  lærte  Kirken  at  kende,  var  den  lige  blevet  restaureret  af  Nebe- 
long  (afsluttet  1845),  °g  omend  langtfra  alt  var  gaaet,  som  det  burde  —  den 
Medfart,  de  gamle  Ligsten  og  Inventaret  fik,  var  endogsaa  skandaløs  — ,  saa  var 
dog  ikke  blot  Bygningen  »indtil  videre  sat  i  en  solid  og  forsvarlig  Stand,  men 
navnlig  i  dens  Indre  var  dens  ejendommelige  og  oprindelige  Skønhed  igen  kom¬ 
men  for  Dagen«.  »Ogsaa  hvad  Bygningen  selv  angaar,  slutter  han  sit  Værk, 
har  der  været  Anledning  nok  til  fromme  Ønsker«,  og  da  disses  Opfyldelse  stun¬ 
dede  til  ved  Planerne  om  Kirkens  gennemgribende  Restauration,  var  det  selvsagt, 
at  Helms  blev  Medlem  af  det  særlige  Syn  og  af  Komitéen  for  Istandsættelsen 
(1882).  I  denne  Egenskab  deltog  han  i  Diskussionen  om  de  Principper,  der 
burde  følges  ved  Restaurationen,  idet  han  —  foranlediget  af  Forhandlinger  i  Fol¬ 
ketinget  om  det  ønskelige  i  at  føre  Kirken  tilbage  til  dens  »oprindelige  Stil«  — 
1888  udsendte  det  varmtfølte  lille  Skrift  »Er  det  ved  Ribe  Dom  kirkes  Istand¬ 
sættelse  kun  det  Ældste,  som  fortjener  at  bevares?«  Med  megen  Styrke  hævdede 
han  her  det  Synspunkt,  der  da  ogsaa  heldigvis  gik  af  med  Sejren  og  forskaanede 
os  for  en  ny  »stilkorrekt«  Udgave  af  Begrebet  »en  romansk  Domkirke«,  saa- 
ledes  som  vi  kender  dem  andetsteds  fra  baade  ude  og  hjemme.  Med  Føje  gjorde 
han  gældende,  at  en  Kirkebygning  er  en  Organisme  i  stadig  Vækst,  hvor  hver 
enkelt  Tids  Arbejde  har  Ret  til  at  kræve  sig  respekteret.  For  de  mangehaande 
nye  Iagttagelser,  til  hvilke  Restaurationen  gav  Lejlighed,  er  der  gjort  Rede  i  en 
af  ham  i  Forening  med  Kirkens  Architekt  Professor  Amberg  udarbejdet  Oversigt 
over  Istandsættelsen,  der  kan  ventes  i  den  nærmeste  Fremtid.  Forhaabentlig  vil 
den  hermed  paabegyndte  gode  og  priselige  Skik  finde  Efterfølgere  i  Fremtiden, 
saaledes  at  alle  de  store  og  smaa  Bidrag  til  en  Bygnings  Historie,  der  kun  kan 
komme  for  Dagen  ved  en  Restauration,  paa  denne  Maade  opbevares  og  bekendt¬ 
gøres. 

Som  nu  kendt  af  hver  Mand  er  Ribe  Domkirke  det  naturlige  Centrum 
for  den  Række  Kirker  af  rhinsk  Tuf,  der  strækker  sig  i  et  Bælte  langs  Vester- 

havet  indenfor  Stiftets  gamle  Omraade  saavel  norden  som  sønden  Kongeaaen. 
Hurtig  gik  dette  op  for  Helms,  og  han  begyndte  »snart  til  Fods  eller  til  Hest« 
—  det  nuværende  herlige  Befordringsmiddel  Cyklen  var  jo  dengang  ikke  opfun¬ 
den!  —  at  gæste  Omegnens  mange  interessante  Kirker,  »følgende  hidtil  ikke 
betraadte  Stier«  som  han  senere  med  berettiget  Stolthed  skrev.  Oprindelig  var 
Formaalet  nærmest  at  finde  oplysende  Paralleller  til  Enkeltheder  ved  Domkirken, 
men  efterhaanden  gik  Undersøgelserne  dybere,  og  i  i  S  5  9  gav  han  en  smuk  Skil¬ 
dring  af  denne  mærkelige  og  rigt  udviklede  lille  Bygningsgruppe  i  »Tufstenskir¬ 
kerne  i  Omegnen  af  Ribe«,  til  hvilken  naturlig  sluttede  sig  de  i  de  følgende 
Aar  udkomne  »Fortsatte  Meddelelser  om  gamle  Kirkebygninger  paa  den  jydske 
Halvø«*).  En  Menneskealder  senere  vendte  han  atter  tilbage  til  det  samme  Æmne, 
idet  Kultusministeriet  overdrog  ham  at  skrive  Texten  til  de  under  Professor  Storcks 
Ledelse  udførte  Opmaalingstegninger  af  19  vestjydske  Kirker.  Det  monumentale 
Værk  »Danske  Tufstenskirker«  udkom  i  1894** ***)).  Som  Undertitlen  angiver, 
behandler  det  ikke  blot  Tufstenskirkerne  paa  den  jydske  Halvø,  men  ogsaa  i 
Tyskland  og  Holland,  og  det  giver  i  Virkeligheden  langt  mere,  end  det  lover, 
idet  Forfatteren  fra  sit  Hovedæmne  gør  adskillige  større  eller  mindre  Strejftog  og 
henter  Bidrag  til  Forstaaelsen  fra  Kvaderstens-  og  Kildekalkskirkerne.  Ret  natur¬ 
lig  faar  Værket  derved  ikke  den  fastbyggede  helstøbte  Karakter  som  Ribebogen. 
Det  er  mere  »lærdt«  end  denne,  og  der  viser  sig  stundom  en  vis  Tilbøjelighed 
til  at  drage  for  store  Slutninger  fra  ofte  meget  underordnede  og  usikre  Enkelt¬ 
heder.  Men  det  er  skrevet  ud  fra  en  overordentlig  Kundskabsfylde,  og  netop 
dets  Vidtløftighed  gør,  at  Bogen  saa  at  sige  er  et  rent  Skatkammer,  hvor  man 
kan  finde  Svar  paa  de  mest  forskelligartede  Spørgsmaal,  og  som  man  stadig  med 
Glæde  og  Taknemlighed  spørger  til  Raads. 

Det  var  forøvrig  ikke  første  Gang,  at  Ministeriet  —  gennem  den  stærkt 
interesserede  Kontorchef  Burman-Becker  — -  havde  lagt  Beslag  paa  Helms’  om¬ 
fattende  Viden  om  vor  ældre  Architektur.  Til  de  af  Architekt  Uldall  udførte 
Opmaalinger  af  Kirkerne  i  Rødding  Herred  i  Salling  skrev  han  i  1884  en  Ind¬ 
ledning  »Om  Nørrejyllands  Granitkirker«,  i  alt  væsentlig  en  Undersøgelse  om 
deres  Alder.  (Et  mere  indgaaende  Kendskab  til  en  vigtig  Gruppe  af  disse  Kirker 
havde  han  faaet  ved  i  1873 — 74  at  undersøge  samtlige  Kirker  i  Ribe  Amt  for 
Direktionen  for  de  antikvariske  Mindesmærker).  Den  her  fremsatte  Tidsbestem¬ 
melse  (»paa  hvilken  Side  af  Aar  1200  Antallet  er  størst,  maa  vistnok  indtil 
videre  helst  forblive  et  aabent  Spørgsmaal«)  indviklede  ham  i  en  ret  langvarig 
og  haardhændet  Polemik,  som  fra  hans  Side  førtes  paa  en  Maade,  der  uanset 
om  han  havde  Ret  i  Realiteterne,  gjorde  ham  den  største  Ære  som  Menneske.*-**) 


*)  Alle  i  Ny  Kirkehistoriske  Samlinger  I — II.  Det  fortjener  at  nævnes,  at  Helms  til 
Traps  Slesvig  i  disse  Aar  forfattede  o.  50  ofte  særdeles  indgaaende  Kirkebeskrivelser. 

**)  Et  Par  Tillæg  til  Værket  fremkom  i  Aarb.  f.  nordisk  Oldkyndighed  1898. 

***)  Da  det  maaske  kan  være  af  Interesse  at  have  en  samlet  Oversigt  over  denne  Pole¬ 
mik,  skal  her  nævnes  de  vigtigste  Indlæg:  V.  Koch  i  Indledningen  til  Sallinglands  Kirker. 
Nørre  Herred  (1893).  Helms:  Til  Belysning  af  en  Kritik  (Danske  Tufstenskirker  1894.  S. 
117—22).  Løffler:  Historisk  Tidsskrift  6.  R.  V,  411—25.  Helms:  Smstds.  S.  739 — 48. 
Løffler Samme  Tidsskr.  6.  R.  VI,  519—27.  Koch:  Aarb.  for  nord.  Oldk.  1895,  179 — 201. 
Uldall:  Samme  Tidsskr.  189b,  197 — 302. 

Helms  var  begyndt  som  Autodidakt,  men  fra  1854  traadte  han  i  Forbin¬ 
delse  med  Høyen,  hvem  han  kom  til  at  staa  overmaade  nær.  Den  ældre  blev 
for  den  yngre  »en  trofast  Ven  og  en  Lærer  i  en  Betydning  af  Ordet,  som  ingen 


anden  har  været  det«,  skriver  Eleven  i  det  Forsvar,  han  kort  efter  Høyens  Død 


udsendte  mod  et  ganske  uberettiget  og  uforstaaende  Angreb  *).  Ingen  var  der¬ 
for  mere  værdig  end  netop  han  til  i  Anledning  af  Hundredaarsdagen  for  Høyens 
Fødsel  at  skildre  Mesterens  Fortjeneste  af  vor  kirkelige  Arkæologi  og  hans  For¬ 
hold  til  vore  Kirkebygninger.  Et  ved  samme  Lejlighed  fremkommen  Korrektiv 
til  Ph.  Weilbachs  Karakteristik  viser  forøvrig,  tilfulde  at  i  Forholdet  mellem  de 
to  var  Helms  ikke  blot  den  modtagende**). 

Efter  i  19  Aar  at  have  været  knyttet  til  Ribe  Skole  blev  Helms  i  1869 
Sognepræst  i  Janderup  og  Billum  ved  Varde,  hvorfra  han  i  1874  forflyttedes  til 
Skjellerup  og  Ellinge  paa  Fyen,  hvor  han  døde  d.  10  Oktober.  En  meget  vi¬ 
dende  Mand  og  en  meget  mildt  dømmende  Mand,  en  fin  og  ærværdig  Person¬ 
lighed,  en  Skribent  helt  gennemsyret  af  den  Kærlighed  til  sit  Æmne,  der  giver 
alt  Arbejde  —  litterært  som  kunstnerisk  —  dets  dybeste  Værd. 


M.  Mackf.prang. 


PORTALEN. 


edaktionen,  der  til  daglig  lever  nogenlunde  uforstyrret  og  navnlig  fra  For- 


LV  eningens  Medlemmer  ikke  plejer  at  blive  overbebyrdet  med  skriftlige  Med¬ 
delelser,  er  ganske  overvældet  ved  i  den  sidste  Tid  at  have  modtaget  en  Mængde 
Breve,  baade  anonyme  og  underskrevne,  i  Anledning  af  Portalen.  Vi  aftrykker 
en  Del  af  disse  og  giver  først  Ordet  til  Direktøren  for  Nationalmuseets  2den 


Afdeling : 


I  Anledning  af  Ødelæggelsen  af  Sandstens-Portalen  fra  Gotersgade  21  spørger 
»Architekten« :  »Hvor  er  Nationalmuseet  henne?  Hvorfor  har  Museet  ikke  sikret 
sig  dette  monumentale  og  karakteristiske  Stykke  barok  Architektur,  ladet  det 
nedtage  paa  sin  Bekostning  og  f.  Eks.  ladet  det  opstille  i  Haven  bag  Prinsens 
Palæ?«  Svaret  herpaa  er:  Nationalmuseet  har  ikke  faaet  nogen  Meddelelse  om, 
at  Portalens  Nedrivning  var  besluttet;  en  af  dets  Medarbejdere  havde  paa  Stedet 
erfaret,  at  den  skulde  bevares  uforandret,  og  havde  derfor  ikke  troet  det  nød¬ 
vendigt  at  meddele  Museet,  at  Husets  Ombygning  kunde  udsætte  Portalen  for 
Fare.  Museet  har  derfor  været  ubekendt  med  dens  sørgelige  Skæbne. 

Det  har  været  Sædvane,  at  Nationalmuseet  dels  ved  personlig  Henven¬ 
delse  til  vedkommende  Architekter  og  Bygherrer,  dels  ved  velvillig  Meddelelse 
fra  disse  har  kunnet  følge  Ombygning  og  Nedrivning  af  de  gamle  Huse  i  Kjø- 


*)  N.  L.  Høyen  for  Dr.  theol.  Vilh.  Rothes  Domstol  i  Sagen  angaaende  Roskilde 
Domkirkes  Alder  og  Stil.  1871. 

**)  Begge  i  Kunstbladet  1898.  Af  den  sidste  Meddelelse  fremgaar  bl.  a.,  at  Høyen  en 
Tid  lang  mente  i  Helms  at  have  fundet  sin  Efterfølger. 

benhavn  og  derved  gennem  Opmaaling,  Tegning  og  Beskrivelse  bevare  de  for 
Husenes  Ydre  og  Indre  ejendommelige  Partier.  Jeg  behøver  saaledes  kun  at 
nævne  fra  de  sidste  Aar  »de  6  Søstre«,  Admiralgaarden  i  Store  Kongensgade, 
det  ældste  Raadhus  i  Nørregade,  Blaataarn,  Fundamenterne  af  den  oprindelige 
sydlige  Husrække  paa  Højbroplads,  Bindingsværksbygningen  i  Regnegade,  Resterne 
af  Charlottenborgs  Havemur  mod  Heibergsgade,  den  malede  Dekoration  i  Køb- 
magergade  6,  Hjørnet  af  Graabrødretorv  og  Kejsergade,  Nørregade  2,  Gammel 
Torv  4  som  de  vigtigere.  Mangfoldige  Fund  fra  Udgravninger  i  Grundene  og 
Rester  af  Bygningsdele  fra  nedbrudte  og  ombyggede  Gaarde  bevares  i  Museet, 
og  dette  nægter  aldrig  at  modtage  selv  de  mindste  Bidrag  til  Oplysning  om 
svundne  Tiders  Kulturforhold.  Jeg  henviser  i  saa  Henseende  til  min  lille  Artikel 
i  Vejviseren  for  1904  om  »Kjøbenhavnske  Fortidsfund«. 

Men  det  nu  forekomne  Tilfælde,  Fjernelsen  og  Ødelæggelsen  af  et  saa  karak¬ 
teristisk  Monument  som  Portalen  fra  Gotersgade  21,  gør  det  klart,  at  der  maa 
tilvejebringes  en  mere  direkte  Forbindelse  mellem  Architekter  og  Bygmestere  og 
Nationalmuseet.  Det  maa  gøres  til  Pligt  for  begge  Parter  at  yde  hinanden  den 
nødvendige  Bistand,  som  sikrer  Samarbejdet.  Dette  kan  formentlig  ske  gennem 
Akademisk  Architektforening,  idet  denne  henstiller  til  sine  Medlemmer  at  give 
Nationalmuseet  rettidig  Meddelelse,  naar  der  i  deres  Virksomhed  gives  dem  An¬ 
ledning  til  at  blive  bekendt  med  Forhold,  som  trænge  til  hurtig  Indgriben  for 
at  redde  værdifulde  Monumenter  fra  Ødelæggelse.  Museet  er  Architekterne  Tak 
skyldig  for  mangen  saadan  god  Haandsrækning,  men  det  foreliggende  Tilfælde 
viser,  at  denne  Forpligtelse  ikke  føles  af  alle  og  derfor  bør  søges  opnaaet. 

I  et  Land  som  Danmark,  hvor  Lovgivningsmagten  endnu  fuldstændig  afholder 

sig  fra  enhver  diktatorisk  Indgriben  ikke  blot  i  Privatejendom,  men  ogsaa  i 

Kommuners  og  Korporationers  og  kun  sikrer  sig  Tilsynsret  overfor  Statens 

Mindesmærker,  er  det  af  den  største  Betydning,  at  der  er  tilvejebragt  et  Sam¬ 
arbejde  mellem  de  Institutioner,  som  skulle  varetage  Monumenternes  Beskyttelse, 
og  den  Stand,  som  gennem  sin  Virksomhed  kommer  i  direkte  Berøring  med 
Monumentet.  Om  det  vil  være  muligt  i  Fremtiden,  saaledes  som  hidtil  har 
været  Tilfældet,  kun  at  bygge  paa  den  Bistand,  der  ydes  ad  Frivillighedens  Vej, 
er  vel  meget  tvivlsomt,  og  Nationalmuseet  har  da  ogsaa  for  Tiden  under  Ud¬ 
arbejdelse  motiveret  Forslag  til  Lovgivningsarbejde  til  Sikring  af  vore  historiske 
Mindesmærker,  bygget  paa  de  Erfaringer,  som  i  de  seneste  Aar  er  indvundne  i 


andre  Lande. 


Mollerup. 


Hr.  Akademisekretær,  Docent  P.  Johansen  skriver: 

I  Anledning  af  den  gamle  Portal  i  Gotersgade  Nr.  21,  som  Hr.  Architekt 
Gundestrup,  M.A.A.,  har  tilintetgjort  for  at  sætte  sin  egen  »Kunst«  i  Stedet, 
har  » Architekten«  for  3.  ds.  spurgt  bl.  a.,  hvorfor  Kunstakademiet  ikke  er  skredet 
ind?  Svaret  er  ganske  simpelt  —  man  kan  ikke  være  paafærde  allevegne  med 
Politiøjne;  »Kunstneren«  havde  klogelig  hverken  givet  Akademiet  eller  Museerne 
Meddelelse  om  sin  Plan  til  Hovedstadens  partielle  Forskønnelse,  og  derfor  vidste 
man  intet  derom,  før  man  tilfældigt  opdagede,  at  Ulykken  var  sket. 

Men  Architekterne  plejer  at  vide  Besked  med  hverandre.  Det  turde  derfor 

ligge  adskilligt  nærmere  at  spørge:  hvor  var  Akademisk  Arkitektforening  henne? 
Og  vil  den  intet  Skridt  foretage  sig  for  at  skaffe  en  Kontrol? 

P.  Johansen. 

*  * 

* 

Tak  for  Artiklen  om  Restaureringen  af  Gotersgade  Nr.  21. 

At  Foreningens  Medlemmer  bygger  godt  eller  daarligt,  ligesom  deres  Evner 
rækker,  er  i  sin  Orden;  men  rummer  det  ikke  en  Fare  for  Foreningen,  at  et 
af  dens  Medlemmer  viser  en  saa  pietetsløs  Adfærd  som  at  hugge  denne  smukke, 
gamle  Portal  ned  med  Klaphammer.  Einar  Ambt. 

*  * 

* 

Tak  til  »Architekten«  for  Fremdragelsen  af  Tilfældet  i  Gotersgade!  Jeg 
haaber  dog,  at  Redaktionen  ikke  snart  igen  finder  et  Sidestykke  til  dette,  men 
selv  mindre  ondartede  Tilfælde  kan  det  have  sin  store  Betydning  at  fremdrage. 
Imellem  Aar  og  Dag  gaar  meget  tilspilde  rundt  omkring,  saa  Eksempler  vil 
sikkert  ikke  mangle,  —  og  det  vil  være  godt,  at  de  kommer  frem! 

Vore  gode,  borgerlige  Huse,  vore  smaa  Pladser  og  Torve,  baade  her  i  Byen 
og  i  Provinsbyerne,  trænger  der  til  at  holdes  Haand  over  og  et  vaagent  Øje 
med.  Af  to  saadanne  smaa  Fotografier  som  dem  fra  Gotersgade  21  læres  mere 
end  af  mange  Ord,  og  en  og  anden  Ejer  af  et  smukt,  gammelt  Hus  vil  derved 
lære  at  overveje,  forinden  han  vælger  sin  Architekt  til  at  istandsætte  Huset. 

—  En  og  anden  Architekt  kan  maaske  ogsaa  lære  en  varsommere  Frem- 

gangsmaade!  Magdahl  Nielsen. 

* 

Maa  jeg  takke  »Architekten«  for  Artiklen  om  Restaurering  og  de  2  udmær¬ 
kede  Illustrationer,  der  jo  ikke  behøver  mange  Kommentarer. 

Alligevel  mener  jeg,  at  den  korte  Anmeldelse  ikke  bøi  væie  det  sidste  Oid 

i  den  Sag. 

Burde  ikke  Bladet  benytte  dette  Tilfælde  som  Udgangspunkt  for  en  Dis¬ 
kussion  om,  hvad  der  kan  gøres  for  at  forhindre  lignende  Restaureringer  af  de 
faa  gamle  Privatbygninger,  der  endnu  er  tilbager  h.  Koch. 

* 

Maa  jeg  takke  Redaktionen,  fordi  den  paa  en  saa  illustrerende  Maade  har 
fremhævet  Betydningen  af  at  bevare  vore  gamle  Kulturmindesmærker.  Jeg  haaber, 
det  maa  medvirke  til,  at  Kjøbenhavns  Borgere  faar  Øjnene  op  for  Betydningen 
af  at  bevare  det  gode,  vi  har  faaet  i  Arv  fra  Fortiden,  og  at  Kjøbenhavn  i  1 1  em¬ 
tiden  maa  blive  en  By,  hvor  kultiverede  Mennesker  kan  finde  Behag  i  at  op¬ 
holde  sig.  Ulrik  Plesner. 

*  *  . 

Kære  Hr.  Redaktør! 

Som  utallige  andre  har  jeg  været  opfyldt  af  Harme  over  Skandalen  i  Goters¬ 
gade  og  af  Taknemlighed  mod  »Architekten«,  fordi  den  bragte  den  for  Lyset. 
Men  det  er  ikke  for  at  bringe  denne  overflødige  Meddelelse,  at  jeg  nu  gør  Dem 

Ulejlighed.  Anledningen  er  den  Klage,  vi  stadig  hører,  og  som  ogsaa  kommer 
frem  i  sidste  Nummer  angaaende  denne  Sag:  »Hvor  er  Nationalmuseet  henne? 
—  —  og  Folkemuseet,  Foreningen  til  Hovedstadens  Forskønnelse,  Kunstakade¬ 
miet?«  (og  hvorfor  ikke  Architektforeningen ?). - Maa  jeg  spørge:  Hvordan 

skal  disse  Institutioner  kunne  vide,  at  en  Privatmand  agter  at  hugge  en  gammel, 
smuk  Portal  til  Skærver?  Den  eneste  Institution,  som  faar  noget  at  vide  derom, 
inden  Voldshandlingen  er  fuldbyrdet,  er  Bygningskommissionen;  men  vi  mangler 
i  Bygningsloven  Bestemmelser  til  Beskyttelse  af  vore  gamle  Huse,  vore  Pladser 
og  Gader,  og  jeg  er  bange  for,  at  det  har  lange  Udsigter  med  saadanne  Lov¬ 
bestemmelser. 

Skulde  det  ikke  kunne  lade  sig  gøre,  at  Architekterne  indbyrdes  enedes  om 
Forholdsregler  mod  saadati  Vandalisme  —  i  alt  Fald  fra  vor  Side.  Om  vi  nu 
selv  skrev  Love  og  selv  vaagede  over,  at  de  blev  overholdte  i  vor  Kreds]  maaske 
det  vilde  bidrage  til,  at  man  i  videre  Kredse  fik  Øje  for,  at  det  er  en  For¬ 
brydelse  at  ødelægge  god,  gammel  Kunst,  selv  om  man  har  Ejendomsret  over 
den  efter  de  gældende  Love.  Deres  hengivne 

A.  C  LEMMEN  SEN. 

*  .  * 

* 

Hermed  afslutter  vi  den  gamle  Dørs  Saga.  Om  en  og  anden  har  fundet, 
at  vi  har  gjort  for  megen  Staahej  ud  af  denne  Sag,  vil  vi  dertil  svare:  selve 
Tildragelsen  forekommer  os  alvorlig  nok  til  at  tage  den  netop  saa  alvorligt  som 
vi  har  gjort.  Men  vi  har  ogsaa  villet  slaa  kraftigt  Allarm  for  at  forhindre,  at 
noget  lignende  maatte  gentage  sig.  Det  har  glædet  os  at  se,  at  vore  Udtalelser 
har  fundet  Vej  til  Dagspressen.  Vi  maa  se  at  erobre  den  offentlige  Mening  og 
faa  den  til  at  forstaa,  at  Tilfælde  som  dette  ikke  er  ligegyldige  og  Borgerne 
uvedkommende,  men  efterhaanden  vilde  berøve  den  gamle  Del  af  Byen  den 
Skønhed  og  Poesi,  som  endnu  findes.  Og  det  kan  ingen  af  os  staa  sig  ved. 

Red. 


KUNST  OG  VAND. 

I  Aalborg  raser  der  en  Strid  om  en  Bygning  for  Vandværket.  Arch.  Paludan 
har  gjort  Tegning  til  den,  men  en  Del  Borgere  finder,  at  Bygningen  efter 
denne  vil  blive  for  dyr.  Et  lokalt  Blad  er  enigt  med  dem  heri  og  har  i  den 
Anledning  udtalt  det  bevingede  Ord:  »Kunst  for  sig,  Vand  for  sig«.  Saa  skriver 
»Aalborg  Stiftstidende«: 

Der  var  en  Gang  — 

Men  det  er  længe  siden ;  da  Aalborg  med  sine  krogede  Gader  og  Stræder, 
sine  Aaer,  Broer  og  Torve,  sine  Kirker  og  andre  middelalderlige  grundmurede 
Bygninger  og  Bindingsværkshuse  havde  et  malerisk  og  tiltalende  Præg,  fremhævet 
af  Fjorden  og  Bakkerne  som  den  naturlige  Baggrund. 

Der  var  en  Gang,  da  hver  Borger  i  Aalborg  satte  en  Ære  i,  at  hans  Hus 
blev  ikke  alene  ejendommeligt,  men  smukt  og  tiltalende,  da  man  byggede  saa 

ledes,  at  det  nyttige  og  det  skønne  var  inderligt  forbundet,  som  Tilfældet  er  i 
alt  godt  Haandværk  og  i  al  god  Architektur. 

Man  var  den  Gang  med  Rette  stolt  af  sin  prægtige  By,  og  man  holdt  af  den. 

Men  saaledes  kender  vor  lid  ikke  Aalborg  By.  Tværtimod.  De  sidste 
Generationer  har  chikaneret  og  sultet  de  akademiske  Architekter  ud  af  Staden, 
som  har  forsøgt  at  tage  den  kunstneriske  Arv  op  og  at  lede  Byggeriet  ind  i 
Spor,  som  var  Traditionerne  værdig.  Vore  Bygningstegnere  og  Haandværkere 
er  jo  udmærkede  Fagfolk  paa  deres  Omraader.  Men  naar  der  er  Tale  om  Byg- 
nings kunst,  om  Architektur  i  denne  Forstand,  da  siger  vi  med  et  herværende  Or¬ 
gan  :  Kunst  for  sig,  og  Vand  for  sig ! 

Om  hei  vai  meie  Jordbund  for  Architekter,  da  vilde  der  maaske  ogsaa  ved 
Hjælp  af  saadanne  kunne  oparbejdes  en  Stemning  for  Bevarelsen  af  det  gamle, 
som  fortjener  Bevarelse.  Nu  ser  man  med  Sorg,  hvor  Aar  efter  Aar  de  sidste 
Rester  af  Fortidens  smukke  Architektur  forsvinder:  Frue-  og  Graabrødrekloster, 
St.  Peters  Kirke  og  Graabrødrekirke  (Helligaandskirke)  med  sit  takkede  Taarn. 
Siden  faldt  Kong  Hans  Gaard  og  Svalehuset,  Hovedvagten  og  en  Mængde  af 
de  bedste  gamle  Bindingsværkshuse.  Aaerne  blev  tilfyldte,  Broerne  forsvandt, 
Tei i ænhøjdei ne  jævnedes,  Præer  faldt  for  Økse,  alt  gøres  lige  —  forfladiges. 

Og  hvad  har  vi  faaet  i  Stedet? 

laa  Svalehusets  Grund  er  opført  en  Sparekassebygning,  en  Efterligning  i 
nedsat  Maalestok  af  italienske  Marmorpaladser,  men  opført  af  gule,  glatte  Maskin- 
steu  og  uden  at  tage  mindste  Hensyn  til  Torvets  Karakter.  Gadebilledet  i 
Vesteraa,  som  var  et  af  de  smukkeste,  er  uhjælpeligt  ødelagt  fra  Ende  til  anden 
af  aandsfoiladte  Bygninger.  Man  har  bygget  et  Thing-  og  Arresthus  og  oversmurt 
det  med  en  edderspændt  brungul  Oliefarve;  man  havde  jo  tidligere  oliemalet 
dets  Broder  Raadhuset,  baade  dets  Mursten  og  dets  Sandsten.  Naturligvis  følger 
Haandværkerforeningen  efter  med  Palaispuds,  Frontoner,  Taarne  og  øvrige  Til¬ 
behør.  Over  alt  er  Bindingsværkshusene  afløste  af  store  Etagehuse  med  Godt- 
købsai chitektui  og  saa  vidt  mulig  ens  høje.  Gaderne  gøres  saa  lige  som  mulig; 
alt  det  maleriske  magasineres  paa  Museet. 

Saaledes  bygger  Byens  Borgere  og  gør  det  altsammen  i  den  bedste  Mening. 


FORENINGSMEDDELELSER. 

DEN  AARL1GE  GENERALFORSAMLING 
afholdes  Onsdag  den  28.  November .  Kl.  8,  i  Industriforenin¬ 
gens  Foredragssal. 

Forslag,  der  ønskes  forhandlede  paa  Generalforsamlingen, 
maa  indsendes  til  Bestyrelsen  senest  den  14.  November, 
hvorefter  Dagsorden  m.  v.  nærmere  vil  blive  bekendtgjort. 


Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

D.  17.  NOVEMBER  1906 

9.  A ARGANG  N£  7 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


VILLA  I  ESPERGÆRDE. 


Paa  en  Grund,  som  støder  direkte  op  til  Espergærde  Station,  har  Grosserer 
Frantz  Morville  ladet  opføre  en  2-Etages  Villa.  Grundens  ejendommelige 
Form  —  en  ca.  110  Alen  lang  Allé  hører  med  til  denne  og  benyttes  til  Ind¬ 
kørsel  til  Villaen  —  har  bestemt  Bygningernes  indbyrdes  Beliggenhed. 

Som  Planen  viser,  ere  Bygningerne  samlede  om  en  Gaardsplads  med  Ind¬ 
kørsel  til  Flovedbygningen  med  Stald  og  mellemliggende  Palmehus.  Villaen  be- 
staar  af  en  Hal,  der  gaar  op  gennem  begge  Etager  med  Trappe  til  iste  Sal. 
Fra  Hallen  er  Adgang  til  Spisestuen  og  Kabinet,  hvorfra  igen  er  direkte  Adgang 
til  Palmehuset.  Trappen  fortsættes  i  et  omløbende  Galleri,  hvorfra  haves  Adgang 
til  Soveværelser  med  tilhørende  Paaklædningsværelse  og  Badeværelse  samt  til  et 
Rygeværelse,  hvorfra  man  gennem  en  lille  Vindueskarnap  har  Udsigt  til  Hallen. 
Fra  Hallen,  der  er  Villaens  Hovedrum  og  indrettet  til  Musikværelse,  er  der  des- 


VILLA  I  ESPERGÆRDE. 


ARCHITEKT  G.  B.  HAGEN.  , 


uden  Adgang  til  Billard  værelse  i  Kælderen  samt  Adgang  til  en  aaben  Ten  asse 
med  Nedgang  til  Haven.  Reposen  paa  Trappen  danner  en  Karnap,  hvor  der 
findes  en  hyggelig  Siddeplads  med  en  henrivende  Udsigt  over  Øresund. 


VILLA  I  ESPERGÆRDE 


ARCHITEKT  G.  B  HAGEN. 


Villaen,  der  er  opført  efter  Tegninger  af  Architekt  G.  B.  Hagen,  er  for¬ 
synet  med  alle  moderne  Bekvemmeligheder  og  oplyses  ved  eget  Gasvæik.  Ar¬ 
bejdet  er  udført  af  stedlige  Haandværksmestre  samt  af  Tømrermester  Victor 
Mertins,  Glarmester  Chr.  Morville  og  Billedhugger  Lamberg-Petersen  af  Kjø- 
benhavn. 


UDSTILLINGEN  I  DRESDEN. 


Fra  F.  Bruckmanns  Forlag  i  Miinchen  er  tilsendt  os  3 die  Bind  af  »Das  deutsche 
Kunstgewerbe«,  der  udelukkende  omhandler  Udstillingen  i  Dresden  1906  og 
i  en  Mængde  Illustrationer  giver  et  godt  Billede  af  denne  interessante  Udstilling. 
Vi  haaber,  at  ikke  saa  faa  af  vore  Læsere  har  set  den,  men  for  de  mange,  der 
ikke  har  haft  Lejlighed  dertil,  vil  dette  Værk  være  et  godt  Surrogat  for  et  Ud¬ 
stillingsbesøg. 

Udstillingens  Formaal  har  været:  at  give  et  Billede  af  vore  Dages  kunst¬ 
neriske  Kultur  og  navnlig  af  den  Side  deraf,  som  træder  i  inderligst  Forbindelse 
med  det  daglige,  borgerlige  Liv.  I  Stedet  for,  hvad  der  i  Almindelighed  ei 
Tilfældet,  at  en  Udstilling  er  en  sammenhobet  Masse  af  de  mest  forskelligartede 
Ting  uden  ringeste  Sammenhæng,  Malerier  for  sig,  Møbler  for  sig  o.  s.  v.,  saa 

UDSTILLINGEN  I  DRESDEN. 

»SÅCHSISCHE  HAUS«. 

har  man  her  haft  den  gode  Idé  at  ordne  det  som  et  organisk  Hele:  bygget  et 
Hus  —  eller  rettere  mange  Huse  —  med  Værelser  i,  ikke  Sale  eller  »HalU’er, 
men  rigtige  Stuer  af  jævn  Størrelse.  Saa  har  man  udstyret  disse  Stuer  og 
møbleret  dem  saaledes,  som  en  velstaaende  Borger  ved  Hjælp  af  Nutidens  Kunst 
vilde  kunne  gøre  det,  hængt  Malerierne  paa  Væggene,  sat  Urtepotter  i  Vinduerne, 
Vaser  med  Blomster,  skønne  Tæpper,  Gardiner  og  Møbelbetræk.  Det  er  en 
Udstilling,  der  er  Mening  i  og  som  der  kan  læres  noget  afl  Og  hvor  forbavses 
man  ikke  ved  at  se  dette  samlede  Billede  af  tysk  Kunstindustri.  For  20  Aar 

UDSTILLINGEN  I  DRESDEN. 

EN  PROTESTANTISK  KIRKE. 

siden  vilde  en  saadan  tysk  Udstilling  have  givet  et  Indtryk  af  fuldkommen  Smag¬ 
løshed  og  Stilløshed,  for  io  Aar  siden  maaske  med  begyndende  moderne  Tilløb, 
Knokkelstil  og  anden  St.  Veitsdans,  men  iøvrigt  lutter  Holdningsløshed.  Og  nu: 
en  gennemgaaende  rolig,  ganske  fornem,  næsten  kølig  Tone  som  Hovedindtryk, 
skønt  Præget  er  fuldt  ud  moderne.  Dette  er  oplivende  at  se.  Thi  Bevægelserne 
paa  dette  Omraade  forplanter  sig  i  vore  Dage  med  rivende  Hast  gennem  de 
utallige  og  billige  Gengivelser,  saa  at  vi  tør  haabe,  at  der  ogsaa  hos  os  maa 
blive  en  mere  almindelig  Forstaaelse  af,  at  Kunsten  bør  præge  alt,  hvad  Men¬ 
nesker  er  omgivet  af  og  lever  i.  Og  da  vil  der  blive  Brug  for  alle  de  gode 
Kunstnere,  som  hertillands  allerede  i  mange  Aar  har  kæmpet  for  den  gode  Smag 
og  for  det  sunde,  ærlige  Kunsthaandværk. 

Det  ene  af  de  her  gengivne  Billeder  viser  Forsiden  af  det  saakaldte  »Såch- 
sische  Haus«,  en  vidtløftig  Bygning  med  ca.  30  Værelser,  udstyrede  af  mange 
foi skellige  Kunstnere,  det  ydre  efter  tegning  af  Architekt  Wilhelm  Kreis  i 
Dresden. 

Paa  Udstillingen  findes  ikke  mindre  end  2  Kirker,  en  protestantisk  og  en 
katolsk.  Førstnævnte  har  vi  gengivet  her,  da  den  er  interessant  i  flere  Retnin¬ 
ger.  skønt  ganske  moderne  i  sine  Former  synes  Rummet  roligt  og  værdigt  nok. 
Men  vi  vilde  dog  beklage,  om  Udviklingen  af  den  protestantiske  Kirketype  skulde 
gaa  i  samme  Retning  som  i  denne  Kirke,  hvor  Alteret  er  aldeles  skubbet  ud 
og  Piædikestolen  rykket  hen  paa  dets  Plads,  Koret  er  skrumpet  ind  til  en  Niche, 
Altei  ski  anken  bortfaldet  o.  s.  v.  Alt  dette  er  Udslag  af  en  særlig  »protestantisk« 
Bevægelse  blandt  den  tyske  Gejstlighed,  som  fordrer  ethvert  Spor  af  »katolsk« 
Aand  udryddet  og  som  jo  forøvrigt  ikke  er  helt  ukendt  herhjemme. - 

Der  tales  jo  om  stor  Udstilling  i  Kjøbenhavn  i  ikke  fjærn  Fremtid,  Gid 
de,  der  skal  lede  dens  kunstindustrielle  Del,  vilde  tage  Mønster  efter  Dresdener- 
udstillingen ;  uden  at  plagiere  denne  maa  vi  kunne  skabe  en  god  Udstilling.  Vi 
har  baade  dygtige  Kunstnere  og  udmærkede  Haandværkere,  som  til  daglig  har 
alt  for  ringe  Lejlighed  til  at  vise  deres  Ævner. 


KONKURRENCEN  OM  SYGEHUSET  I  ODENSE. 


Ved  en  Forglemmelse  har  vi  tidligere  intet  meddelt  om  Programmet  til  denne 
Konkurrence,  hvorfor  vi  her  bringer  et  Uddrag  deraf.  Det  udførlige  Pro¬ 
gram  faas  ved  Henvendelse  til  Bygningsinspektør  Olsen,  Odense. 

Der  ønskes  opført  følgende  Bygninger: 

1)  et  kirurgisk  Sygehus,  som  skal  rumme  ca.  110  Senge.  Der  skal  ind- 
lcttes  2  Opei ationsstuer  med  Forrum  og  Sterilisationsrum  og  ved  den  ene  tillige 
Badeværelse,  Forbindstue,  et  Værelse  for  Overlægen,  Bolig  for  2  Kandidater,  6 
Sygeplejersker  og  4  Sygeplejeelever.  Af  Sygestuerne  skal  mindst  10  være  Ene¬ 
værelser. 

2)  et  medicinsk  Sygehus,  som  skal  indeholde  6  Sindssygeceller  og  ca.  74 
Senge,  hvorimellem  Plads  til  ca.  30  Køns-  og  Hudsyge,  derunder  Fnatpatienter. 
Der  skal  indrettes  et  Værelse  for  Overlægen,  1  Laboratorierum,  som  kan  være 
i  1  agetagen,  Bolig  for  en  ugift  Reservelæge,  1  Kandidat,  4  Sygeplejersker,  2 
S)  geplejeelevei  og  1  Diakon.  Af  Sygestuerne  skal  mindst  8  være  Eneværelser. 

3)  et  Tuberkulosehospital  med  ca.  44  Senge.  Der  skal  indrettes  Bolig  for 
1  Kandidat,  2  Sygeplejersker  og  2  Sygeplejeelever.  Af  Sygestuerne  skal  4  være 
Eneværelser,  og  af  de  øvrige  maa  ingen  være  større  end  til  6  Senge. 

I  Sygestuerne  skal  der  være  mindst  1000  Kub.-Fod  Luft  for  hver  Patient. 

4)  Foruden  ovennævnte  3  Bygninger  skal  der  projekteres  de  til  et  saadant 
Sygehus’s  Drift  fornødne  Økonomi-,  Kedel-  og  Maskinbygninger,  Vaskeribygning, 
Plads  til  Desinfektions-  og  Destruktionsanstalt,  Lighus,  Stald  til  2  Heste  m.  m. 

1  særlig  Overlægebolig,  Bolig  og  Kontor  for  en  Inspektør  med  Familie,  Bolig 
for  1  ugift  Reservelæge,  1  ugift  Kontorassistent,  1  gift  Maskinmester,  1  Hus- 

bestyrerinde,  i  Oldfrue,  16  Gangpiger,  1 6  Vaskeri-  og  Køkkenpiger  samt  fol¬ 
io  Karle. 

Der  ønskes  Tegninger  af  samtlige  Planer,  de  nødvendige  Snit  og  2  Facader 
af  hver  Bygning  i  Maalestoksforholdet  1  :  144  samt  et  Stykke  Facade  af  en  af 
Sygehusbygningerne  i  Maal  1  Tomme  =  1  Alen. 

Endvidere  en  Situationsplan  i  Maal  1  :  800,  hvorpaa  Bygningerne  ere  ind¬ 
tegnede,  og  hvor  det  desuden  antydes,  hvorledes  Arealerne  om  Bygningerne  kan 
anvendes  til  Flaveanlæg. 

Tegningerne  forsynes  med  indskrevne  Maal.  Anden  Farve  end  Tuschel ing 
er  ikke  tilladt. 

Forslaget  skal  ledsages  af  1)  en  Beskrivelse  af  hele  Anlæget,  hvoii  blandt 
andet  angives,  hvilke  Materialer  der  tænkes  anvendte  til  Bygningernes  enkelte 
Dele  samt  Forklaring  af  særlige  Konstruktioner,  2)  et  kalkulatorisk  Overslag  for 
hver  enkelt  Bygning,  hvortil  Priserne  i  Uld  all  s  Overslagsbog  sidste  Udgave 
lægges  til  Grund. 

Byggesummens  Størrelse  inklusive  Architekthonorar  men  eksklusive  alle 
Ingeniørarbejder  og  løst  Inventar  maa  ikke  overstige  455.000  Kroner. 

Bedømmelsen  af  de  indkomne  Forslag  vil  blive  foretaget  af  et  af  Odense 
Amts-  og  Byraad  nedsat  Udvalg  i  Forbindelse  med  to  af  Akademisk  Architekt- 
forening  valgte  Architekter,  nemlig  kgl.  Bygningsinspektør  Vilh.  Petersen,  Odense, 
og  Architekt  K.  Varming,  Kjøbenhavn,  samt  en  Ingeniør  som  sagkyndige  Med¬ 
dommere. 

Fristen  for  Indlevering  af  Forslagene  udløber  5.  Januar  I907- 

Det  Forslag,  der  af  Bedømmelsesudvalget  anses  for  det  bedste,  erholder  en 
Præmie  af  2000  Kroner,  det  næstbedste  af  1000  Kr.  og  de  to  bedste  deieftei 
hver  en  Præmie  af  500  Kroner. 

Saafremt  et  af  de  præmierede  Projekter  benyttes  og  Arbejdets  Udførelse 
overdrages  Forfatteren  heraf,  fradrages  Præmiesummen  i  Architekthonorar  et. 


BØGER  OG  TIDSSKRIFTER. 

Danmarks  Vare. -  og  Forretningsvejviser ,  red.  og  udg.  af  Vii.h.  Morthensen, 
er  udkommen  og  giver  paa  sine  656  Sider  eller  1312  Spalter  Oplysning  om 
alle  Erhverv  og  Firmaer  af  nogen  Betydning  i  Landet  og  synes  at  være  praktisk 
ordnet  og  let  overskuelig.  Det  første,  vi  undersøgte,  var  naturligvis  Rubrikken 
»Architekter«,  der  forøvrigt  er  ret  mangelfuldt  udfyldt,  idet  vistnok  ikke  stort 
over  Halvdelen  er  kommen  med.  Der  findes  her  ligesom  i  Kjøbenhavns  Vej¬ 
viser  en  Stjerne,  der  kun  pryder  de  dertil  kvalificerede.  Adskillige  af  de,  der 
mangler  denne  Dekoration,  optræder  imidlertid  med  en  ellei  anden  mælkelig 
»Specialitet«,  som  sikkert  er  langt  værdifuldere  end  Stjernen.  En  æiet  Kollega 
har  saaledes:  Import  af  svenske  Granitskærver  og  Brosten.  En  anden:  Restau¬ 
rering  af  middelalderlige  Granitkirker  samt  Fabriks-  og  Slagteiianlæg.  En  skiivci . 
Specialitet :  offentlige  og  private  Bygninger  i  Sandhed  en  omfattende  Spe¬ 
cialitet!  Saa  er  der  som  Modsætning  hertil  en  Architekt,  der  snedigen  har  fundet 

sig  et  fint  lille  Speciale,  som  sikkert  ingen,  der  har  syslet  med  Architektur,  før 
hai  tænkt  paa  at  opdyrke.  Nemlig:  Patent- Svideovne.  Han  vil  uden  Tvivl  i 
denne  Branche  ganske  kunne  beherske  Markedet. 


FORSKELLIGT. 


Pi  amiering  af  Bygninger.  Komiteen  for  Præmiering  af  Byggeforetagender 
paa  Frederiksberg  har  tildelt  Tømrermester  Johs.  Dahl  og  Architekt  A.  Rosen 
Præmie  for  Villaen  iesdorpfsvej  5  og  Aktieselskabet  »Forhaabningsholm«  samt 
Aichitekteme  R.  V.  Rue  og  A.  Clemmensen  Præmie  for  en  5 -Etages  Bygning  i 
Forhaabningsholms  Allé  14. 

¥ 


Pot  talen.  I  den  11te  Time  har  vi  modtaget  nedenstaaende  Skrivelse,  som 
\i  aftiykker  i  Henhold  til  den  gamle  Regel:  »et  altera  pars  audiatur«,  men  for¬ 
øvrigt  i  et  og  alt  henholdende  os  til  vor  tidligere  Fremstilling  af  Sagen : 

Undertegnede  Ejer  af  Ejendommen  Gothersgade  Nr.  21  erklærer  herved,  at 
det  er  efter  mit  udtrykkelige  Forlangende,  at  Portalen  er  bleven  fjærnet  fra  Ejen¬ 
dommen,  da  jeg  paa  Grund  af  Indretning  af  Butiker  i  Stuetagen,  som  ifølge  Byg¬ 
ningsvæsenets  Forskrifter  fordrede  Granitpiller  for  at  faa  saa  store  Aabninger  til 
Vinduerne,  som  var  nødvendig,  maatte  lade  denne  nedtage.  Da  Architekten  fore¬ 
holdt  mig  det  forkerte  i  at  nedbryde  den  smukke  Portal,  tilbød  jeg  af  Pietets¬ 
hensyn  Murermesteren,  Hr.  H.  O.  Rasmussen,  at  nedtage  den,  for  at  bevare  eller 
anvende  den  andet  Steds.  Hr.  Rasmussen  erklærede  imidlertid,  at  den  var  saa 
daarlig  bevaret  og  uden  Værdi,  hvorfor  han  huggede  den  i  Stykker,  da  han  ikke 
vilde  ofre  den  fornødne  Udgift  ved  at  tage  den  helt  ned,  og  bemærkede  tillige, 
at  den  kun  egnede  sig  til  Slibestene. 

Architekten  har  gjort,  hvad  der  stod  i  hans  Magt,  for  at  forhindre  det  skete. 

Kjøbenhavn  d.  7.  November  1906. 


N.  J.  Mossin. 

Undertegnede,  som  har  været  til  Stede  veu  Forhandlingerne  erklærer  oven- 


staaende  Fremstilling  for  korrekt. 


¥ 


Bernh.  Mossin. 


Fra  Athen  meddeles:  Ved  Udgravningerne  ved  Cap  Junion,  som  for  kort 
Tid  siden  begyndtes  af  Ephoros  Stais,  har  man  fundet  to  archaiske  Kolossal- 
billedei  af  Apolio,  om  hvilke  man  antager,  at  de  c.  480  f.  Chr.  er  bleven  styrtet 
ned  fra  deres  Fodstykker  af  Perserne  og  reddet  for  Efterverdenen  ved  at  blive 
indbygget  i  det  senere  Poseidontempels  Terrasse. 

Den  ene  Statue  er  uden  Hoved,  dog  haaber  man,  at  dette  ved  videre  Ud¬ 
gravning  vil  findes. 

Stilistisk  og  kunstnerisk  set  staar  begge  Figurerne  over  Apollo  fra  Tenea, 
omendskønt  ogsaa  den  hører  til  den  førpersiske  Tids  Kunst. 


Udgiver:  AKADEMISK  ARCHITEKTFORENING. 

Redaktion:  Architekterne  K.  VARM1NG  (ansvarhavende)  og  ALER.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

D.  24.  NOVEMBER  [906 

9.  Aargang  N2  8 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


VODROFLUND. 


Af  Museumsassistent,  cand.  mag.  Jørgen  Olrik. 


Med  Vodroflund  eller,  som  det  rette  Navn  er,  Vodrofgaard  er  atter  et  af  de 
gamle  stilfulde  Landsteder  forsvundet,  der  i  18.  Aarh.s  Slutning  laa  i  Ring 
udenom  København  og  udgjorde  saa  smuk  en  Indfatning  om  Byen.  Det  gamle 
Hus  har  maattet  vige  for  den  moderne  Byggelyst,  der  stadig  lægger  Haand  paa 
flere  og  flere  Haver  og  Villagrunde  paa  det  indre  Frederiksberg,  men  Konsortiet, 
der  har  købt  Grunden,  har  dog  vist  en  saare  prisværdig  Interesse  for  at  bevare 
Mindet  om  den  statelige  gamle  Bygning  ved  (gennem  Architekt  Steenberg)  at 
stille  et  Beløb  til  Raadighed  for  Akademisk  Architektforening,  for  at  denne  kunde 
lade  den  opmaale  inden  Nedrivningen.  Dette  Arbejde  udførtes  af  d  Hu.  Bau- 
mann  og  Hygom,  og  det  er  disses  Tegninger,  der  her  offentliggøres- 


vodroflund  set  fra  forhaven. 

I  gamle  Dage,  før  Bebyggelsen  paa  Frederiksberg  tog  Fart  i  iBso’erne,  laa 
Vodrofgaard  fornemt  tilbagetrukket  fra  al  Færdsel,  kun  tilgængeligt  ad  den  Allé 
(den  nuværende  Vodrofsvej),  der  fra  Gamle  Kongevej  førte  op  til  Gaarden  og 
endte  her,  og  omgivet  af  en  stor  skyggefuld  Have  med  Kanaler  i  —  en  Have, 
der  selv  i  sin  lemlæstede  Skikkelse  udgjorde  Stedets  væsentligste  Tiltrækning,  da 
det  i  de  senere  Aar  var  omdannet  til  Forlystelsessted.  Gaarden  er  bygget  paa 

gammel  Engbund  —  rundt  om  St.  Jørgens  Sø  strakte  sig  jo  i  gamle  Dage  store 

Enge  —  og  det  Vand,  der  var  benyttet  til  Kanalerne  i  dens  Have,  var  Rosen- 

aaen,  en  gravet  Rende,  der  i  sin  Tid  ledte  Vandet  fra  Voldgravene  om  den  af 

Christian  IV  paa  St.  Jørgens  Gaards  Grund  nybyggede  og  befæstede  Ladegaard 


ved  Aaen  af  samme  Navn  ud  i  Kalvebodstrand  i  en  Bue  uden  om  St.  Jørgens 
Sø.  Som  saa  mange  andre  Vandløb  sank  ogsaa  dette  med  den  stigende  Bebyg¬ 
gelse  ned  til  at  blive  en  stinkende  Spildevandsrende  og  blev  omsider  kastet  til. 
Grunden  herude  V.  for  St.  Jørgens  Sø  tilhørte  i  Middelalderen  St.  Jørgens  Gaard 
og  tilfaldt  tillige  med  denne  ved  Reformationen  Helligaandshospitalet.  1619  købte 
Christian  IV  St.  Jørgens  Gaard  og  Mark  af  Hospitalet  og  opførte  her,  som  nævnt, 
en  befæstet  Ladegaard.  Selve  Vodrofgaards  Historie  begynder  1699,  da  Regi¬ 
mentskvartermester  Georg  Julius  Vodroff  fik  kgl.  Gavebrev  paa  »et  Stykke  Jords¬ 
mon,  som  hidindtil  har  været  brugt  under  vores  Ladegaard, . langs  med 

St.  Jørgens  Sø  og  til  vores  Vej,  som  løber  fra  Vesterport  til  Ny  Hollænderby«, 
mod  at  han  vilde  opsætte  en  Vejrmølle  og  et  Valkeværk.  Aaret  efter  fik  Vo- 
drof,  der  i  det  hele  var  en  meget  foretagsom  Mand,  ogsaa  Privilegium  paa  et 

FORSIDEN. 


VODROFLUND. 


HAVESIDEN. 


MAALT  1906  AF  ARCHITEKTERNE 
BAUMANN  OG  HYGOM. 

»Perl  eg  ry  ns  Maleværk«,  og  1 7®  3  *■  Slibe-  og  Poleremølle«  foi  Kleinsmede, 

Sværdfegere  og  Bøssemagere.  Desuden  tilvirkede  han  Snustobak  og  Klæde,  men 
trods  denne  mangesidige  Virksomhed  havde  han  ikke  Held  med  sig.  Undei 
Pesten  17 1 1  blev  Vodrofgaard  taget  til  Lazaret,  og  her  forefaldt  mange  uhygge¬ 
lige  Scener,  da  Hospitalets  Personale  maatte  tages  af  Fængslerne  og  Børnehuset, 
saasom  ingen  andre  vilde.  1714  var  Vodrof  saa  forarmet,  at  han  fik  Lov  til  at 
sætte  Bækkener  paa  Kirkedørene  i  hele  Danmark  og  Norge  for  paa  den  Vis  at 
skaffe  sig  nogen  Almisse  af  gode  Mennesker. 

I  Løbet  af  18.  Aarh.  synes  Ejendommen  at  have  modtaget  adskillige  Ud¬ 
videlser,  saa  den  omtrent  strakte  sig  saa  langt  som  til  Biilowsvej  og  over  ad 
Ladegaardsaaen  til.  De  skiftende  Ejere  søgte  ogsaa  med  større  eller  mindie  Held 


at  fortsætte  i  det  af  Vodrof  anviste  industrielle  Spor;  ved  Aarhundredets  Midte 
anlagdes  her  saaledes  en  Sejldugsfabrik,  der  bestod  i  adskillige  Aar  og  snart  gik 
over  til  et  Interessentskab.  En  af  Hovedmændene  i  dette  var  Etatsraad  v.  Hem- 
mert,  der  1785  blev  Eneejer  af  hele  Ejendommen.  Efter  et  vistnok  ret  tvivlsomt 
Sagn  skal  Struensee  have  boet  her  i  1769,  før  sin  Ophøjelse.  Etatsraad  v.  Hem- 
mert  solgte  1794  hele  Ejendommen  til  Justitsraad  Frisch,  tidligere  Ejer  af  Ør¬ 
holm,  der  anlagde  en  Le-  og  Knivfabrik  samt  opførte  en  Mel-  og  Grynmølle. 
Frisch  solgte  1803  det  hele  til  den  unge  Grosserer  Carl  Ludvig  Zinn,  der  byg¬ 
gede  en  Vandmølle  ved  Rosenaaen,  men  allerede  døde  1808;  hans  Enke  blev 
boende  paa  Gaarden,  men  solgte  Mølleværkerne  fra;  og  efter  hendes  Tid  beboedes 
den  af  hendes  Datter  og  Svigersøn  samt  denne  sidstes  anden  Hustru  lige  til  Slut¬ 
ningen  af  i87o’erne,  da  Ejendommen  omdannedes  til  Forlystelsessted. 

Den  nu  nedrevne  Hovedbygning  maa  uden  Tvivl  være  opført  i  Slutningen 

af  1 8.  Aarh.,  vel  snarest  af  Etatsraad  v.  Hemmert.  Som  saa  mange  andre  til¬ 
svarende  Bygninger  fra  Datiden  var  den  opført  i  antikiserende  Stil  i  to  Stokværk, 
en  lavere  Stnetage  og  en  høj  Salslejlighed;  desuden  fandtes  Kvistværelser  øverst. 
Over  Indgangsdøren  midt  paa  Facaden  sprang  en  Altan  frem.  Gesimsen  var  smyk¬ 
ket  med  Tandsnit,  men  iøvrigt  fandtes  ikke  synderlig  dekorativ  Pryd  paa  Facaden, 
hvis  Skønhedsvirkning  mest  beroede  paa  Vinduernes  smukke  Fordeling  og  det 
diskret  fremhævede  Midtparti.  Salsrummene  i  den  nedrevne  Bygning  var  lige¬ 
ledes  smukke  i  Forholdene,  men  uden  videre  Dekoration.  Derimod  var  Forstuen 
indenfor  Indgangsdøren  et  højst  ejendommeligt  Rum  med  særdeles  fine  og  typi¬ 
ske  Stukdekorationer  i  Louis  XVI-Stil.  Rummet  var  af  oval  Form,  5,25  X  4, 06 
M. ;  Lyset  kom  gennem  Indgangsdørens  Glasruder  (8  i  hver  Fløj).  Til  højre 
og  t.  v.  førte  Fløjdøre,  ligesaa  med  Glasruder,  ud  til  to  Mellemgange,  hver  med 
et  Vindue,  og  gennem  disse  Fløjdøre  faldt  der  saaledes  Sidelys  ind  i  Forstuen. 
Den  ene  af  Mellemgangene  var  optaget  af  den  Trappe,  der  førte  op  paa  første 
Sal.  Fløjdørene  var  2,16  M.  høje  og  1,22  M.  br.,  hvidmalede  med  forgyldte 
Lister.  I  0,42  og  0,27  M.s  H.  over  Gulvet  løb  profilhøvlede  Lister  langs  Væg¬ 
gen.  Gesimsen  var  2,45  M.  over  Gulvet  og  bestod  af  smaa  antikiserende  Kon¬ 
solknægte.  Øverst  paa  Vægfladerne  (forsaavidt  de  ikke  optoges  af  de  tre  Fløj¬ 
døre  og  deres  profilhøvlede  Indfatninger)  løb  en  i  Stuk  udført  og  forgyldt  Guir¬ 
lande  af  Egegrene  med  Agern,  opfæstede  med  Sløjfer.  Midt  paa  Væggen  lige 
overfor  Indgangsdøren  saas  et  ovalt  Spejl  omgivet  af  lignende  Egeguirlander,  der 
var  opfæstede  med  en  stor  Sløjfe  over  Spejlet.  Spejlfladen  var  0,93  M.  h.,  0,61 
M.  br.  Guirlandernes  nederste  Snipper  var  0,74  M.  under  Gesimsen.  Den  mid¬ 
terste  cirkelrunde  Del  af  Loftet,  o.  2,00  M.  i  Tværmaal,  var  hævet  o.  0,15  M. 
over  det  øvrige  og  kranset  af  en  i  Stuk  udført  Egegren  med  Agern.  Mulig  har 
Loftet  her  oprindelig  været  gennembrudt  og  kantet  af  et  Rækværk,  saa  man  fra 
første  Sal  har  kunnet  se  ned  i  Forstuen. 

Nu  er  den  gamle  herskabelige  Ejendom  jævnet  med  Jorden,  og  Havens  sør¬ 
gelige  Levninger  vil  snart  være  ryddede  af  Vejen,  men  endnu  er  der  dog  bevaret 
et  synligt  Minde  fra  dens  Velmagts  Dage,  da  den  stod  som  et  sirligt  Anlæg  med 
Kanaler,  Springvand  o.  1.  Dansk  Folkemuseum  har  nemlig  af  det  Konsortium,  der 
har  købt  Grunden,  faaet  skænket  to  i  Marmor  hugne  allegoriske  Kvindefigurer 
paa  Sandstensfodstykker,  der  stod  i  Haven;  den  ene  forestiller  Caritas  (med  Barn), 
den  anden  Prudentia  (med  Øjne  i  Nakken).  De  to  Figurer  er  nu  opstillede  ved 
Indkørselen  til  Museets  Frilandsafdeling  i  Lyngby. 


TANKER  TIL  OVERVEJELSE. 


Til  forskellige  Tider  har  Architekter  med  Rette  taget  Ordet  for  at  minde  Stan¬ 
den  og  Publikum  om  Nødvendigheden  af  paa  moden  Maade  at  benytte  de 
Midler,  der  stilles  til  Raadighed  ved  Byggeforetagender  af  forskellig  Art.  Man 
er  derved  kommet  ind  paa  at  give  Raad  og  henvise  til  mønsterværdige  Forbil¬ 
leder.  Da  de  Raad,  der  gaves,  ikke  altid  vare  baserede  paa  modent  Overlæg, 
bør  fremsættes  følgende  til  nøjere  Overvejelse.  Ser  man  paa  de  ny  opførte  Byg- 

ninger  for  den  bemidlede.  Borgerstand,  iagttages  det,  at  baade  Bygherre  og  Byg¬ 
mester  have  glemt  at  tage  det  rette  Hensyn  til  Tidens  Fordringer  overfor  Tyendet. 

I  Reglen  har  man  nemlig  glemt,  at  der,  hvor  der  er  to  Piger,  ogsaa  bør 
være  to  Pigekamre.  Det  er  et  Nutidskrav  af  største  Vigtighed.  En  anstændig 
Pige  maa  have  Ret  til  et  eget  Værelse,  hvor  hun  er  fritaget  for  sin  medtjenendes 
Kæreste  og  Slægt. 

Sædeligheden  fremmes  ved  den  Adskillelse.  Dernæst  bør  Pigekamrene  læg¬ 
ges  saaledes,  at  de  ikke  ligge  ind  imellem  Familiens  Børne-  og  Soveværelser, 
saa  at  Pigernes  Slægt  og  Kæreste  ikke  —  saa  at  sige  —  have  deres  Gang  ind 
i  selve  Familielivet. 

At  W.  C.  ikke  bør  ligge  ved  Entréen,  og  Badeværelset  ikke  være  Gennem¬ 
gang  til  andre  Værelser  eller  til  W.  C.  er  en  Selvfølge  ligesaa  vel  som  at  W.  C. 
ikke  bør  lægges  i  Badeværelset. 

Dernæst  bør  Bygmestre  ikke  anvende  Bygningsmaader,  der  ere  forældede  og 
slette  eller  mindre  gode.  Man  ser  i  vore  Dage,  at  der  bygges  Mansardtage  med  de 
gamle  Tagstensformer,  der  fordre  Understrygning,  og  at  der  indrettes  Mansardtag 
som  Bolig-Etage,  dette  er  en  daarlig  Brug  af  Fortidens  aflagte  Klæder.  At  Straa- 
tage  jo  er  helt  forkastelig  brandfarlige  er  vel  selvforstaaelig. 

Naar  man  dernæst  ukritisk  gentagende  anbefaler  Mønsterplan-Samlinger,  som 
ere  udgivne  af  Autoriteter,  saa  gør  man  mere  Skade  end  Gavn.  Thi  det  at 
anbefale  Præstebolig-Planer,  hvor  Gæsteværelset  kun  har  Adgang  og  Udgang  gen¬ 
nem  Dagligstuen,  eller  hvor  Adgangen  til  Familiesoveværelset  gaar  gennem  Børne¬ 
værelse  eller  Fadebur,  eller  hvor  Adgang  til  Børneværelset  er  gennem  Forældrenes 
Sovekammer,  eller  hvor  der  kun  er  et  Børneværelse,  saa  at  Drenge  og  Piger 
maa  sove  sammen,  imedens  der  ufornødent  er  en  stor  Konfirmationsstue,  eller 
hvor  denne  ogsaa  er  Gæsteværelse,  eller  hvor  man  maa  gaa  gennem  et  Børne¬ 
værelse  for  at  komme  til  at  andet,  o.  s.  v.  —  er  uheldigt.  Saadanne  Raad  ere 
ukloge,  særlig  fra  en  Stands  Side,  der  med  Myndighed  vil,  ønsker  og  bør  op¬ 
træde  som  gode,  hjælpende  Raadgivere. 

November  iqo6.  ,  T 

N.  N. 


FORSKELLIGT. 


Gentofte- Ordrup  Bygningsdistrikt.  Til  Embedet  som  Bygningsinspektør  i  Gen- 
tofte-Ordrup  er  nu  af  Sogneraadet  indstillet  Architekt  O.  Johansen-Vennike,  der 
som  tidligere  meddelt  har  været  konstitueret  i  Embedet  og  forøvrigt  i  mange 
Aar  har  været  Bygningsassistent  i  Distriktet.  Vi  haaber,  den  nye  Bygningsinspek¬ 
tør  maa  kunne  varetage  sit  vanskelige  og  omfattende  Hverv  med  fornøden  Over¬ 
legenhed  og  Indsigt,  saa  at  vi  kan  faa  Lejlighed  til  at  glæde  os  over,  at  Em¬ 
bedet  blev  bevaret  for  Architektstanden,  og  ikke,  som  det  kuriøst  nok  blev 
foreslaaet  af  et  Par  Sognerådsmedlemmer,  gik  over  til  at  blive  besat  med  en 
Ingeniør. 

FORENINGSMEDDELELSER. 


DEN  AARLIGE  GENERALFORSAMLING 
afholdes 

Onsdag  den  28.  November  1906 
i  Industriforeningens  Foredragssal. 

Kl.  8:  Smørrebrødsbord. 

Dagsorden : 

1)  Beretning  om  Aarets  Virksomhed. 

2)  Beretning  om  Bladets  Virksomhed. 

3)  Fremlægning  af  Regnskabet  for  Aaret  1.  Oktober  1905  til  30.  Septbr.  1906. 

4)  Understøttelsesfondens  Virksomhed. 

5)  Beretning  om  Udvalget  til  Behandling  af  Forespørgsler  vedr.  Retsstridigheder. 

6)  Forslag  fra  Understøttelsesfondens  Bestyrelse  om  følgende  Lovændring: 

Lovenes  §  10,  iste  Stk.  udgaar  og  i  Stedet  for  indsættes:  »Det  aarlige 
Medlemsbidrag  —  hvoraf  4  Kr.  tilfalder  Understøttelsesfonden  —  er  24  Kr.  for 
indenbyes  og  18  Kr.  for  udenbyes  Medlemmer.  Betalingen  erlægges  kvartalsvis. 

Ved  Indtrædelse  i  Foreningen  —  ogsaa  af  forhenværende  Medlemmer  — 
betales  desuden  20  Kr.,  som  tilfalder  Understøttelsesfonden.« 

7)  Forslag  fra  Udvalget  ang.  Byggeriet  paa  Landet  om,  at  der  af  Foreningens 
Midler  bevilliges  300  Kr.  til  Indkøb  af  Billedstof. 

8)  Forslag  fra  Architekt  Fr.  Levy  om  Nedsættelse  af  et  Udvalg  til  Revision 
og  eventuel  Supplering  af  »Vejledende  Regler  ved  Udskrivning  af  Konkur¬ 
rence  mellem  Architekter« . 

9)  Forslag  fra  Bestyrelsen  om  Nedsættelse  af  et  Udvalg  til  Overvejelse  af, 
hvad  der  fra  Foreningens  Side  kan  gøres  for  at  bevare  gode,  gamle  Byg¬ 
ninger  mod  Overlast. 

10)  Valg  af  nye  Embedsmænd; 

a.  Valg  af  6  Bestyrelsesmedlemmer.  Efter  Tur  afgaar:  A.  Clemmensen, 
Th.  Jørgensen,  Magdahl  Nielsen  og  Vilh.  Fischer;  efter  Lodtrækning: 
Alf.  Thomsen.  S.  Lemche  er  udtraadt  og  ønsker  ikke  Genvalg. 

b.  Valg  af  2  Suppleanter  (C.  Thonning  og  Fi.  Koch). 

c.  Valg  af  2  Revisorer  (Ph.  Smidt  og  C.  L.  Thuren). 

d.  Valg  af  3  Medlemmer  til  staaende  Udvalg  til  Behandling  af  Forespørgsler 

VANDTAARN  I  SILKEBORG. 


a  armeret  Beton  er  kommet 


LJ  til  at  spille  en  saa  stor  Rolle 
i  Bygningskunsten,  vil  det  have 
sin  Interesse  at  betragte  nedenfor 


omtalte  smukke  Bygningsværk, 
der  jo  er  et  saa  ægte  moderne 
Fænomen,  at  man  tidligere  vilde 
have  tvivlet  o  modets  Udførelse. 

I  Sommeren  1902  lod  Fa¬ 
brikant  C.  Commisch  au  opføre 
et  24  Alen  højt  Taarn,  indehol¬ 
dende  en  Vandbeholder,  som 
rummede  180  Tdr.  Vand,  til 
Forsyning  af  sit  udstrakte  Fabriks¬ 
anlæg. 

Taarnet  opførtes  umiddel¬ 


bart  over  Brønden,  som  bos- 


staaende  Tegning  angiver.  Det 
særlige  ved  dette  Arbejde  skulde 
være  den  lette  og  dog  faste  Kon¬ 
struktion,  som  gjorde  det  muligt 
at  holde  Omkostningerne  ved  Op¬ 
førelsen  indenfor  et  Beløb  af 


5000  Kroner. 


Murerarbejdet  ved  Opførelsen 


udførtes  af  Murermester  Chr.  Niel¬ 


sen,  Silkeborg,  Monierbeholderen 
og  det  øvrige  Cementstøberarbejde 
af  Murermester  Carl  Schiøtz, 
Kjøbenhavn. 

Taarnet  er  bygget  efter  Teg¬ 


VANDTAARN 
I  SILKEBORG. 


ARCHITEKT 
ANTON  ROSEN. 


ning  af  Architekt  Anton  Rosen. 


77  - 


ET  GAMMELT  HUS  OG  DETS  GADEDØR. 


mtalen  her  i  Bladet  af  den  forsvundne  Portal  i  Gotersgade  giver  mig  Anled- 


V_y  ning  til  at  stille  til  Redaktionens  Raadighed  to  i  min  Besiddelse  værende 
Tegninger  af  mit  Fødested  i  Stormgade  6,  hvor  der  findes  en  noget  lignende 
gammel  Gadedørsportal.  Huset  havde  oprindelig  kun  een  Etage ;  kun  den  mid¬ 
terste  Del  mod  Gaden  var  i  to  Etager  med  en  Frontespice  over.  Omkring  1830 
blev  der  paabygget  en  hel  iste  Sal,  og  det  er  fra  dette  Tidspunkt,  Tegningerne 
skrive  sig,  idet  de  fremstille  Bygningen  før  og  efter  denne  Forandring.  Endelig 
omkring  1830  blev  der  paabygget  yderligere  to  Etager  og  det  indre  forandret; 
at  det  enetages  Hus  har  kunnet  forhøjes  til  4  Etager,  viser,  at  det  har  været 
solidt  bygget.  Gadedøren  og  dens  Portal  med  Trappe,  der  er  af  norsk  Marmor, 
er  endnu  bevaret;  men  Trappen  er  i  en  noget  forfalden  Tilstand  og  fortjente  at 
istandsættes. 

Jeg  tillader  mig  nu  at  henstille,  om  der  ikke  fra  Architektforeningens  Side 
kunde  udrettes  noget  ved,  at  den  gennem  Delegerede  (maaske  et  fast  Udvalg) 
henvendte  sig  til  Ejerne  af  saadanne  Fortidslevninger,  gjorde  dem  opmærksom 
paa,  at  de  eje  en  Skat,  og  søgte  at  vække  deres  Interesse  for  dens  Bevarelse; 
kunde  der  tilbydes  en  sagkyndig  Haandsrækning  til  ønskelige  Istandsættelser, 
maaske  endog  en  Pengehjælp,  var  det  saa  meget  bedre,  og  det  var  maaske  ikke 
helt  utænkeligt,  at  der  kunde  opnaas  et  lille  aarligt  Statstilskud  til  saadant  Øjemed. 


Gnudtzmann. 


GAMLE  ENGELSKE  HUSE  PAA  LANDET. 


(Old  english  country  cottages,  special  winter  number  of  The  studio  1906 — 7.)*) 


nglændernes  Kærlighed  til  den  landlige  Naturlighed  og  Hyggelighed  er  lige- 


i.  j  saa  gammel  som  selve  den  engelske  Kultur,  men  fik  en  særlig  Næring  i 
Slutningen  af  det  17de  Aarhundrede  med  den  demokratiske  Bevægelse  efter 
Cromwells  Tid,  der  skabte  Begrebet  Borgerdyden,  den  som  Holberg  herhjemme 
er  en  saa  typisk  Repræsentant  for.  Man  ser  i  Biskop  Berkeleys  religiøse  »Sam¬ 
taler«,  hvor  højt  de  elskede  Landlivet,  og  i  Fieldings  Romaner,  hvorledes  de, 
ligesom  de  ældre  hollandske  Malere,  interesserede  sig  for  Menigmands  Liv,  endog 
med  mere  Sandfærdighed  hvad  Bønderne  og  Husmændene  angik.  Charles  Dickens, 
der  levede  100  Aar  senere,  udviklede  denne  Sympathi  med  større  poetisk  Fantasi 
og  Inderlighed,  men  dog  sporer  vi  hos  ham,  ligesom  herhjemme  hos  H.  C. 
Andersen,  at  den  gammeldags  Hyggelighed  i  hans  Tanker  havde  faaet  Bibetyd¬ 
ningen  af  noget  snurrigt  eller  naivt,  en  Modsætning  til  den  fornemme,  kolde 
Pragt  i  den  store  Barokkunst,  der  i  Dickens  Beskrivelser  altid  er  mørk  og  skum¬ 
mel.  Derfor  søgte  han  især  det  hyggelige  paa  Steder,  hvor  det  syntes  at  være 
flygtet  hen,  bort  fra  Kulturen;  ligesom  naar  H.  C.  Andersens  Kaj  og  lille  Gerda 
leger  sammen  paa  det  lille  Tag  imellem  de  to  Kviste,  eller  den  lille  Dukke- 


*)  Tilsendt  af  Georg  Chr.  Ursins  Eftf. 

syerske  i  Dickens  »Vor  fælles  Ven«  besøger  Jøden  i  hans  Have  imellem  Skor¬ 
stenene  ovenpaa  den  onde  Fledgeby’s  Hus,  eller  som  i  den  klassiske  Skildring 
af  Londons  Udegne,  Stedet  med  Affaldsdyngerne  og  »Boffins  Lysthus«,  hvor 
Mr.  Boffin  har  indrettet  sig  paa  sin  hyggelige  gammelengelsk  med  Sand  paa 
Gulvet  og  01  i  Kruset,  medens  Mrs.  Boffin  ved  Hjælp  af  polstrede  Møbler  og 
et  stort  Brysselertæppe  —  paa  det  samme  Gulv  —  lader  »Moden«  gøre  sine 
Tilnærmelser.  Saa  indbydende  der  end  er  i  de  gamle  Huse,  Dickens  beskriver, 
er  de  dog  ikke  Boliger  for  moderne  Mennesker.  Det  genialeste  han  har  skildret 
er  Mr.  Peggottys  omvendte  Baad,  der  passede  til  Mr.  Peggotty  og  hans  Familie, 
men  ikke  til  os.  For  at  det  gammeldags  skulde  blive  brugeligt  for  moderne 
Mennesker,  maatte  man  se  mere  paa  det  reelle  og  mindre  paa  det  romantiske. 
Denne  reelle  Forstaaelse  kom  fra  Architekterne,  der  i  England  stadig  havde  be¬ 
varet  Interesse  for  Stilen  i  de  gamle  Borge  og  Landsæder  og  derigennem  ogsaa 
for  de  ringere  Huse,  og  som  paa  Rousseautiden,  medens  den  engelske  Havestil 
bredte  sig  til  det  øvrige  Europa,  gav  Eksemplet  paa,  hvordan  man  kunde  bygge 
gammeldags  simpelt  og  solidt.  Vi  har  adskillige  interessante  Minder  herhjemme 
om  denne  Indflydelse  fra  England;  først  og  fremmest  »det  norske  Hus«  i  Sønder¬ 
marken,  dernæst  Abildgaards  og  Bindesbølls  Landsteder  og  Cottager;  saaledes  at 
Interessen  for  denne  Art  af  Architektur  altsaa  ikke  er  uden  Forudsætninger  i 
Historien,  hvilket  betyder  en  Del. 

Som  man  let  kan  tænke  sig,  er  de  gamle  engelske  Huse  ikke  alle  i  samme 
Stil,  eller  alle  lige  gode.  De  er  ogsaa  forskellige  i  de  forskellige  Landsdele, 
saaledes  at  man  nogle  Steder  finder  stærkere  Eftervirkninger  af  Gothiken  og 
Renaissancen,  andre  Steder  af  den  barokke  Stil ;  eller  finder  forskellige  Haand- 
værkstraditioner  i  Brugen  af  Materialer  til  Mur  og  Tag,  hvilket  giver  Bygningerne 
et  forskelligt  architektonisk  og  malerisk  Præg.  Disse  Variationer  interesserer 
naturligvis  Englænderne  mere  end  os ;  og  det  maleriske  spiller  ogsaa  en  større 
Rolle  for  dem.  De  engelske  Tegnere  holder  meget  af  at  brillere  med  deres 
Færdighed  i  Frihaandstegning  —  en  fortrinlig  Haandskrift  har  de  alle,  men  den 
er  ikke  altid  fri  for  en  vis  dameagtig  Maner.  Derfor  er  det  Indtryk,  man  faar 
af  den  foreliggende  Bog,  noget  blandet;  men  paa  den  anden  Side  indeholder 
den  en  saadan  Mængde  Stof,  at  man  kan  vælge  det,  man  kan  lide,  og  lade 
Resten  ligge.  Det  er  særlig  det  ydre  af  Husene,  der  er  gengivet,  og  som  jeg 
derfor  ogsaa  holder  mig  til  her. 

S.  21  og  S.  20  er  afbildet  to  Huse  fra  Penshurst,  Kent,  der  hver  for  sig 
er  charakteristiske  og  vistnok  danner  Yderpunkterne  af  de  forskellige  Stilretninger, 
hvormed  man  maa  regne,  de  gothiske  og  de  barokke. 

Det  første  er  et  højt  Bindingsværks  Hus  med  fremspringende  trekantet  Gavl 
i  kraftige  Profiler;  umiddelbart  under  denne  er  der  en  smallere  Karnap  i  Plan 
med  Gavlen,  og  under  Karnappen  igen  en  større  Karnap,  der  hviler  paa  selve 
Jorden  og  som  med  Taget  lige  berører  de  Konsoller,  der  støtter  den  smallere 
Karnap.  Derved  bliver  det  hele  saa  lidt  anstrengende  at  se  paa;  tyske  Gavle 
gør  mere  Støj.  Husets  Side  er  beklædt  med  Skifer,  og  midt  paa  denne  er  der 
en  stor,  flad  Udbygning  af  hugne  Sten,  der  svarer  til  Ildstederne  i  de  forskellige 
Stokværk,  og  hæver  sig  lodret  op  for  sig  selv;  den  krones  af  to  store,  ens, 
diagonaltstillede  Skorstene,  der  rager  op  over  Tagskægget  som  to  Kanoner,  der 

er  satte  paa  Spidsen,  og  synes  at  være  altfor  store  til  Huset;  men  hele  Partiet 
er  smukt  formet,  væsentlig  efter  gothiske  Forbilleder.  Til  den  anden  Side  er 
^bygget  et  lavere  Hus  med  en  Forstue.  Man  kan  ikke  sige,  at  denne  Bygning 
er  harmonisk:  den  synes  snarest  at  være  bygget  af  tre  forskellige  Mænd,  som 
hver  fulgte  deres  Traditioner  (Gothik  eller  Renaissance) ;  og  dog  er  der  noget 
fornemt  i  Samvirkning  af  disse  Individualiteter,  der  slutter  sig  sammen  og  re¬ 
spekterer  hinanden  indbyrdes. 

Det  andet  Hus  er  mere  samlet.  Det  er  lavt  og  bredt  og  dækket  med  et 
Valmtag,  der  fortsættes  ned  over  den  øvre  Halvdel  af  Muren,  som  om  denne 
var  en  Mansard.  Ved  den  ene  Valm  ses  en  tynd,  fritstaaende  Skorsten;  den 
anden  svinger  ud  i  en  blød  Karnis  (ligesom  paa  Riddarhuset  i  Stockholm),  og 
Taget  forlænges  her  ud  imod  Facaden  for  at  dække  en  lavere  Frembygning,  der 
atter  begrænses  af  et  fladt  Skorstensparti,  som  danner  en  ret  Vinkel  med  Taget 
henad  Midten  til.  Taget  hviler  altsaa  jevnt  og  samlet  over  Huset,  og  er  tækket 
paa  en  ejendommelig  Maade,  som  Englænderne  synes  at  beundre  meget;  idet 
Graterne  i  Valmen  mødes  et  lille  Stykke  under  Mønningen,  saa  at  der  dannes 
et  tiekantet  Hak  dei,  hvor  Graterne  gaar  ind.  Jeg  tror,  at  denne  Finesse,  som 
i  vore  Øjne  er  overflødig,  er  betegnende  for  Englændernes  Renlighed  eller  Per¬ 
tentlighed;  de  foretrækker  at  lade  hver  Del  klare  sig  selv  med  fuldkommen 
Tydelighed,  fiemfoi  at  samle  dem  under  Et:  og  det  giver  jo  ogsaa  en  morsom 
Profil.  Op  af  Taget  stikker  der  en  tyk,  lav  Skorsten  med  et  profileret  Hovede 
som  det  eneste  plastiske  Smykke  paa  Bygningen.  Hvad  selve  Huset  angaar 
findes  der  i  Stuen  kun  en  Dør,  med  et  Vindu  paa  hver  Side,  hvoraf  det  ene 
med  hollandsk  Skyde-Indretning,  det  andet  med  blyindfattede  Ruder;  endvidere 
er  der  et  Halvtag,  der  støder  op  til  den  omtalte  vertikaltstillede  Skorsten  og  bæres 
af  en  enkelt,  hvidmalet  Træsøjle.  Muren  selv  er  formodentlig  af  højrøde  Munke¬ 
sten.  Den  tækkede  Del  sænker  sig  helt  ned  til  Vinduernes  og  Dørens  Over¬ 
liggere  og  binder  dem  vandret  sammen,  medens  paa  lignende  Maade  Tagskægget 
tiltrækker  de  to  uregelmæssigt  anbragte  Vinduer  i  det  øvre  Stokværk. 

Ogsaa  her  ligger  Charmen  i  det  sympathetiske  i  Stilen:  At  Vinduerne  og 
Taget  foi liges  saa  godt,  og  at  den  tykke,  profilerede  Skorsten,  skønt  anbragt  hvor 
det  passet  den  selv,  ei  harmonisk  med  Helheden  —  breder  sig  og  tynger  ligesom 
denne,  medens  de  andre  Skorstene  er  uprofilerede  og  derfor  kun  giver  en  lodret 
Virkning.  Det  fine  ligger  tillige  i  hele  Husets  Sammenhæng  med  Jorden.  Det 
hviler  roligt  paa  den  flade  Grønning  i  en  Have,  hvorigennem  der  fører  en  Gang 
lige  ind  til  den  aabne  Dør  og  det  sænkede  Vindu,  og  til  det  grønne  der  vokser 
op  langs  Muren,  og  hen  til  Halvtaget  og  Skorstenen,  medens  den  øvre  Del  af 
Bygningen  synes  at  sænke  sig  behageligt,  idet  selv  Skorstenen  ved  Rygningen 
skutter  sig  i  det  lune,  lave  Tag.  At  Bygningen  omtrent  er  inddelt  i  tre  lige 
store  Dele  i  Højden,  gør  den  ikke  mindre  tiltalende. 

I  dette  Hus  er  det  Baroktraditionerne,  der  er  de  bestemmende;  og  de  viser 

sig  her  fra  deres  bedste  Side.  Helheden  er  saa  overlegent  opfattet,  at  Enkelt¬ 

hederne  knap  synes  at  have  interesseret  Architekten.  F.  Eks.  bryder  han  sig 
ikke  om  at  vise,  hvordan  Taget  forenes  med  den  skælbeklædte  Del  af  Muren, 
eller  hvordan  det  hviler  paa  denne,  men  lader  det  simpelthen  rage  lidt  frem,' 

saa  at  Vandet  kan  løbe  at.  Vinduerne  indfatter  han  slet  ikke,  men  lader  dem 

ligge  i  Plan  med  Muren,  hvorved  Fladen  i  denne  bliver  naturligt  bevaret,  og 
Spillet  i  Ruderne  faar  Betydning.  Det  var  den  gothiske  Tradition,  som  altsaa 
forplantede  sig  her,  i  Kraft  af  sin  Naturlighed.  Hvem  der  dog  havde  saadanne 
medfødte  Fornemmelser  for  det  rigtige! 

Hvad  man  kan  lære  af  de  engelske  Huse  er  navnlig  at  spare  paa  al  over¬ 
flødig  Pynt  og  lægge  Eftertrykket  paa  den  eller  de  enkelte  Virkninger,  som  der 
er  Tradition  i.  Det  er  ofte  et  gammelt  Skorstensparti,  som  Huset  er  bygget 
omkring;  —  hvis  Huset  brændte,  vilde  dette  blive  staaende,  og  man  kunde 
bygge  et  nyt  omkring  det;  en  Tanke,  som  vi  ikke  rigtig  kan  gøre  os  1 01  ti  olige 
med,  men  som  vistnok  er  betegnende  for  Englænderne.  Man  kan  se  paa  de 
fleste  af  de  gamle  Huse,  at  de  er  ombygget  mange  Gange.  En  af  de  bedste 
Egenskaber  er  imidlertid  den,  at  Husene  let  forbinder  sig  med  hinanden  eller 
med  Terrainet,  fordi  det  hele  afhænger  af  Skorstenene  og  af  det  bløde  Tag, 
som  kan  strækkes  ud  over  mange  Huse,  om  det  skal  være,  fordi  der  er  Følelse 
for  denne  vandrette  Hvile  i  Voluminerne,  og  fordi  Husene  er  saa  simple  i  sig 
selv,  at  man  ikke  bliver  træt  af  at  se  mange  af  dem  paa  engang.  Det  er  saa- 
ledes  meget  interessant  at  betragte  Afbildninger  af  en  Gade  i  Cranbrook,  Kent 
og  i  Biddenden,  Kent  paa  S.  13  og  12,  hvor  i  det  ene  Tilfælde  Skorstenene 
alene  giver  Helheden  Charakter,  og  i  det  andet  Tilfælde  det  gennemførte  Tag; 
det  angiver  den  vandrette  Linje,  til  hvilken  de  forskellige  Stadsstuekai napper  ei 
klinede  som  Svalereder  under  Tagrenden.  Det  er  ikke  en  romantisk  Stemning, 
som  gør  disse  Gadehuse  poetiske,  men  en  vis  Uskyldighed  i  den  Maade,  hvor- 
paa  de  er  byggede.  Der  hersker  saa  lidt  Tvang,  fordi  man  ikke  har  anstrengt 
sig  med  at  finde  paa  nye  Virkninger,  og  end  ikke  følt  sig  bunden  til  nogen 
Regelmæssighed  i  Størrelserne,  men  har  nøjedes  med  at  give  hver  Del  for  sig 
en  regelmæssig  eller  vel  forstaaelig  Charakter;  saaledes  som  vi  kendei  det  fia 
vore  egne  Købstadhuse  fra  de  foregaaende  Aarhundreder. 

Det  er  selvfølgelig  fra  dem,  vi  skal  have  vor  fornyede  Haandværkskultur. 

Derfor  benytter  jeg  Lejligheden  til  at  henvise  til  Hr.  P.  V.  J.  Klints  Artikel, 
6.  Okt.  d.  A.,  som  jeg  giver  min  fulde  Tilslutning.  Baade  Architekter  og  Haand- 
værkere  bør  sikkert  have  deres  væsentligste  Udvikling  gennem  Iagttagelser  af 
virkelige  Bygninger  og  ikke  af  Projektionstegninger;  de  maa  læie  at  tænke  lea- 
lislisk  og  give  Afkald  paci  alle  Virkninger,  hvortil  man  maa  have  Papnets  Hjælp. 
Det  er  det,  Englænderne  har  gjort.  Saa  faar  man  den  Frihed  og  Naturlighed, 
der  gør  Bygningerne  gode.  Vilhelm  Wanscher. 


FORSKELLIGT. 

af  Dbg.  af  2den  Grad  og  Dbm.,  er  bleven  udnævnt  til  Kmd.  af  Dbg.  af  iste 
Grad,  og  Architekt  J.  Magdahl  Nielsen  er  bleven  Ridder  af  Dbg. 


Udgiver:  AKADEMISK  ARCHITEKTFORENING. 

Redaktion ;  Architekterne  K.  VARMING  (ansvarhavende)  og  ALFR.  T  HOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAV  N 

D.  8.  DECEMBER  1906 

9.  Aargang  N2  10 


VILLA  I  ODENSE. 


Den  her  afbildede  Villa,  tilhørende  Fabrikant  Th.  A.  Thrige  i  Odense,  er 
opført  ved  den  i  Byens  nordre  Del  beliggende  Nørre-Boulevard.  Bygnin¬ 
gen  er  pudset,  med  Sokkel  og  Trapper  af  Granit,  Vinduesbuer  og  Overliggere 
af  Sandsten,  Taget  er  dækket  af  røde  glaserede  Falstagsten.  Snedkerarbejdet  i 
Dagligstue,  Herreværelse,  Spisestue  og  Hal  er  udført  af  Mahogni-,  Eg-  og  Teak¬ 
træ,  ligesom  ogsaa  Hovedtrappen  er  udført  af  Teak  og  Eg. 

I  Dagligstuen  og  Herreværelset  har  Billedhugger  Ølsgaard  modelleret  nogle 
Lofts-  og  Vægdekorationer  i  Kalk. 

Bygningen  opvarmes  ved  et  Varmtvands  Varmeværk.  I  Soveværelserne 
findes  Vaskekummer  med  Koldt-  og  Varmtvands  Tilførsel  samt  Afløb ;  Lednin¬ 
gerne  til  og  fra  disse  Kummer  og  i  Badeværelset  ere  af  Bly.  Bygningen  er  rigt 
forsynet  med  elektrisk  Lys;  endvidere  kan  bemærkes,  at  der  er  installeret  Støv¬ 
suger,  som  drives  ved  Elektricitet. 


VILLA  I  ODENSE. 


ARCHITEKT  N.  JACOBSEN. 

ARCHITEKT  N.  JACOBSEN. 


VILLA  I  ODENSE. 


87 


Architekt  Jacobsen  har  tegnet  Bygningen,  og  Arbejdet  ved  Bygningens  Op¬ 
førelse  er  udført  af  Murermester  R.  Nielsen,  Tømrermester  Holten- Peters  en 
(Tømrer-  og  Snedkerarbejdet),  Stenhuggerne  Ploug  og  Jørg.  Larsen,  Blikken¬ 
slagerne  Petersen  og  Andersen,  Malermester  Balster,  alle  af  Odense. 


ARCHITEKT  N.  JACOBSEN, 


VILLA  1  ODENSE, 


Brdn.  Vilh.  France  i  Nørre-Sundby  har  leveret  Granittrapper  og  Portpiller, 
Tagsten  og  Fliser  ere  leverede  af  Axel  Prior  og  Evers  &  Co.,  Støvsugema¬ 
skine  af  Hein  &  Møller-Holst,  medens  Varmeværk  og  elektrisk  Lysindlæg  er 
installeret  af  Bygherren.  Haven  er  tegnet  af  Landskabsgartner  Glæsel. 


BYGGERIET  PAA  LANDET, 


t  herværende  Dagblad  bragte  forleden  Gengivelser  af  nogle  Projekter  til  Bo- 


rj  liger  for  forskellige  Jærnbanefunktionærer,  som  angaves  at  være  tegnede 
af  Statsbanernes  Architekter.  Dette  er  utænkeligt.  Statsbanernes  dygtige  Architekter 
maa  aldeles  bestemt  være  uskyldige  i,  at  disse  Misfostre  af  Huse  bar  set  Dagens 
Lys.  Baade  i  Planen  og  i  det  Ydre  er  de  saa  ubehjælpsomt  gjorte  og  med  en 
saa  total  Mangel  paa  Forstaaelse  af,  hvorledes  Huse  paa  Landet  bør  se  ud,  at 
man  forfærdes  ved  den  Tanke:  at  der  efter  disse  Tegninger  skulde  blive  bygget 
Huse  i  Hundredevis  over  det  hele  Land !  Det  vilde  være  meget  beklageligt,  om 
Staten  vilde  optræde  som  Bygherre  paa  en  saa  uheldig  Maade  netop  i  disse 
Dage,  hvor  Spørgsmaalet  om  at  bringe  Byggeriet  paa  Landet  ind  paa  et  sundere 
Spor,  er  sat  under  Drøftelse.  Vi  henstiller  til  det  Udvalg,  som  af  vor  Forening 
er  nedsat  i  den  Anledning,  ogsaa  at  tage  sig  af  denne  Sag.  Rette  Vedkommende 

maa  kunne  bringes  til  at  forstaa,  at  en  fornuftig  Planlæggelse  og  Formgivning 
er  nødvendig  ved  et  saadant  Massebyggeri,  saa  at  det,  der  kommer  frem,  bliver 
Mønsterhuse,  der  i  de  forskellige  Egne  af  Landet  kan  blive  Eksempler  til  Efter¬ 
ligning  og  ikke  til  Afskrækkelse. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1905-1906. 


Af  dette  voluminøse  Værk  anføres  følgende,  som  formentlig  vil  have  Interesse 
-  for  »Architekten«s  Læsere: 

Kjøbenhavnsk  Statistik  i  iqoj. 

Kjøbenhavns  Areal  er  ikke  bleven  forøget  i  1905  og  Byen  havde  derfor, 
ligesom  ved  Slutningen  af  det  foregaaende  Aar,  et  Areal  paa  12.726  Tdr.  Land 
eller  omtrent  D/éD  Vil.  Heraf  falder  paa  de  indlemmede  Distrikter  8410  Tdr. 
Land  eller  henimod  2/3  af  Byens  samlede  Areal.  Af  det  gamle  Kjøbenhavn,  som 
vi  kalder  Byen  uden  Indlemmelserne,  udgjorde  de  indenbys  Kvarterer  (indenfor 
den  ældre  Voldlinie)  440,  Kristianshavn  826,  Voldkvartererne  (indbefattet  Søerne) 
610,  Forstæderne  2370  og  Frihavnsterrainet  70  Tdr.  Land. 

Den  1.  Februar  1906  afholdtes  der  her  i  Landet  en  almindelig  Folketælling, 
der  viste,  at  Folketallet  for  Kjøbenhavn  med  de  indlemmede  Distrikter  fra  1901 
var  vokset  fra  400.575  til  426.540,  der  fordelte  sig  saaledes  i  Sammenligning 
med  Tallene  for  1901: 


1906. 

1901. 

Det  gamle  Kjøbenhavn  .  .  . 

360.787 

Valbydistriktet . 

H-374 

7.484 

Brønshøjdistriktet . 

13.671 

9.964 

Sundbyerne  . 

22.340 

Der  var  saaledes  i  de  indlemmede  Distrikter  en  Befolkningstilvækst  af  16.871 
mod  kun  9094  i  det  gamle  Kjøbenhavn  og  samtidig  var  der  indenfor  sidstnævnte 
usædvanlig  stærke  Forskydninger  i  Folketallet,  der  t.  Eks.  i  den  indre  By  var 
gaaet  tilbage  fra  81.000  til  68.000,  medens  derimod  Forstæderne  viste  stærk 
Tilvækst  og  da  navnlig  Østerbro  og  det  ydre  Nørrebro,  der  var  vokset  med 
henholdsvis  16.000  og  10.500  Indvaanere.  Paa  Grundlag  af  Folketællingens 
Resultater  er  Middelfolketallet  i  1905  for  Kjøbenhavn  beregnet  saaledes: 


Det  gamle  Kjøbenhavn .  369.000 

Valby .  1 1. 000 

Brønshøj .  13.200 

Sundbyerne .  30.400 


Ialt  ...  423.600 

Til  Belysning  af  Byggeforholdene,  hvis  Indflydelse  paa  saa  mange  Maader 
mærkes  i  Byens  økonomiske  Liv,  meddeles  nedenfor  nogle  Tal  for  1905,  først 
om  fuldførte  Bygninger: 

Det  gamle  De  indl.  Hele 
Kbhvn.  Distrikter  Kbhvn. 


Offentlige  Bygninger .  4  2  6 

Hoteller .  »  1  1 

Bygninger  udelukkende  bestemte  til  Forretningsbrug..  22  24  4 6 

Bygninger  med  Beboelseslejligheder .  164  m  275 


190  138  328 

Det  ses,  at  der  af  Forretningsbygninger  i  det  hele  er  opført  46,  af  Byg¬ 
ninger  med  Beboelseslejligheder  275.  Af  de  første  faldt  lidt  over  Halvdelen,  af 
Beboelseshusene  omtrent  2/5  paa  de  indlemmede  Distrikter. 


De  nyopførte  Beboelseshuse  fordelte 

sig  efter 

Antallet 

af  deri  indeholdte 

Lejligheder  saaledes: 

Det  gamle 

De  indl. 

Til- 

Deraf  Bygninger 
udelukkende  med 

1 — 4  Værelsers 

Bygninger  med 

Kjøbenhavn 

Distrikter 

sammen 

Lejligheder 

i — 2  Lejligheder  .  . . 

72 

82 

(Pigekammer  regnet 
som  Værelse) 

56 

3—9  — 

.  30 

19 

49 

38 

10 — 19  - —  . .  . 

15 

77 

50 

20  —  50  —  . .  . 

5 

66 

55 

50  —  og 

derover  1 

» 

1 

1 

164 

in 

275 

200 

Man  bemærker  den  overordentlig  betydelige  Forskel  i  Fordelingen  mellem 
det  gamle  Kjøbenhavn  og  de  indlemmede  Distrikter.  Medens  der  af  Huse  med 
1  —  2  Lejligheder  i  det  gamle  Kjøbenhavn  kun  er  10  eller  knap  1/16,  udgør  disse 
Huse  i  de  indlemmede  Distrikter  72  eller  henimod  2/3  af  samtlige  i  1905  ny¬ 
opførte  Beboelseshuse.  Og  af  de  forannævnte  72  Bygninger  indeholder  endda 
56  udelukkende  Lejligheder  fra  1 — 4  Værelser,  medens  ingen  saadanne  Bygnin¬ 
ger  er  opførte  i  Kjøbenhavn,  hvor  de  10  forannævnte  Bygninger  er  Villaer  med 
større  Lejligheder  til  kun  én  Familie.  De  anførte  Tal  viser,  at  der  i  de  ind¬ 
lemmede  Distrikter  i  ret  stort  Omfang  har  ladet  sig  opføre  Villaer  for  Smaafolk 
med  1  —  2  Lejligheder,  medens  saadanne  Huse  ikke  opføres  i  det  gamle  Kjøben¬ 
havn,  hvor  Grundpriserne  er  for  høje.  Her  udgør  derimod  store  Bygninger  med 
fra  20 — 50  Lejligheder  omtrent  3/g,  i  de  indlemmede  Distrikter  derimod  ikke 
1/20  af  de  nyopførte  Bygninger.  De  fremsatte  Tal  viser  hen  paa  en  stærk  For¬ 
skel  mellem  det  gamle  Kjøbenhavn  og  de  indlemmede  Distrikter  i  Byggevirksom¬ 
hedens  Karakter. 

Et  væsentligt  Moment  til  Belysning  af  Byggeforholdene  er  Antallet  af  nytil- 
komne  Beboelseslejligheder,  der  for  1905  findes  meddelt  i  hosstaaende  Tabel. 


Antal  Lejligheder  Det  gamle  Valby-  Brønshøj-  Sund-  Hele 

paa  Kjøbenhavn  distriktet  distriktet  byerne  Kjøbenhavn 

1  Værelse .  38  4  »  »  42 

2  Værelser .  1014  15  72  20  1121 

3  —  951  93  98  100  1242 

4  —  190  8  47  26  271 

over  4  —  .  189  2  82  201 

2382  122  225  148  2877 

Antallet  af  nye  Beboelseslejligheder  udgjorde  altsaa  i  1905  2877  for  hele 
Byen,  heraf  faldt  2382  paa  det  gamle  Kjøbenhavn  og  495  paa  de  indlemmede 
Distrikter.  Da  det  samlede  Antal  nyindrettede  Lejligheder  i  Kjøbenhavn  i  1904 
udgjorde  4793,  er  der  altsaa  i  Forhold  til  det  foregaaende  Aar  en  betydelig  Ned¬ 
gang  i  Byggevirksomheden  i  1905. 

Interessant  er  det  at  se  den  forskellige  Fordeling  af  Lejlighederne  efter 
Værelseantal  i  det  gamle  Kjøbenhavn  og  i  de  indlemmede  Distrikter.  I  disse, 
der  aldeles  overvejende  bebos  af  Arbejderstanden  og  dermed  ligestillede  Befolk¬ 
ningslag,  indtager  Treværelsers  en  meget  fremskudt  Plads  mellem  de  nytilkomne 
Lejligheder  ligesom  Antallet  af  Fireværelsers  Lejligheder  er  ret  betydeligt.  Af 
495  nye  Lejligheder  er  ikke  mindre  end  372  svarende  til  75,2  pCt.  eller  3/4 
af  samtlige  Lejligheder  paa  3  eller  4  Værelser.  Toværelserslejlighedernes  Antal 
udgør  derimod  kun  noget  over  1/5  og  af  Lejligheder  over  4  Værelser  er  der 
meget  faa.  I  det  gamle  Kjøbenhavn  derimod  beløber  Antallet  af  Tre-  og  Fire- 
værelserslejligheder  sig  ikke  til  Halvdelen  af  de  nytilkomne  Lejligheder,  medens 
derimod  saavel  de  ganske  smaa  som  de  større  Lejligheder  her  spiller  en  betyde¬ 
ligere  Rolle.  Med  andre  Ord:  i  det  gamle  Kjøbenhavn  gør  Modsætningerne  sig 
stærkere  gældende,  medens  Niveauet  er  mere  ligeligt  i  de  indlemmede  Distrikter. 

Et  bedre  Indtryk  af  Byggevirksomhedens  Størrelse  i  det  enkelte  Aar  faar 
man  ved  at  sammenstille  Tallene  for  en  noget  længere  Aarrække,  som  det  er 
gjort  i  nedenstaaende  Tabel: 


Antal  nye  Lejligheder  paa 

1905 

1904 

1903-02 

1901-1900 

1899-1898 

1  Værelse . 

42 

81 

108 

70 

35 

2  Værelser . 

2432 

2458 

1 5 11 

840 

3  —  . 

1807 

2003 

1926 

943 

4  —  . .  •  • 

245 

296 

319 

171 

over  4  —  . 

228 

260 

171 

137 

2877 

4793 

5125 

3997 

2126 

De  ovenstaaende  Tal  gjaldt  Hovedstaden  med  samtlige  indlemmede  Distrik¬ 
ter*).  Det  viser  sig  altsaa,  at  Byggevirksomheden  i  1905  ligger  under  Gennem¬ 
snittet  for  det  sidste  Femaar,  men  stiller  sig  gunstigere  end  i  Halvfemsernes  Slut¬ 
ning.  For  det  gamle  Kjøbenhavn  faar  man  et  godt  Indtryk  af  Svingningen  i 
Byggevirksomheden  ved  følgende  Tal,  der  begynder  med  Aaret  1891  og  slutter 
med  1905, -angivende  Antallet  af  nytilkomne  Lejligheder  i  hvert  enkelt  Aar: 


*)  For  Frederiksberg 

stiller  Antallet 

af  n 

ytilkomne  Lejligheder 

i  Aarene 

saaledes: 

Antal  Lej  lig 
heder  paa 

1905 

1904 

1903-02 

1901-1900 

1899-1898 

1  Værelse  . 

.  » 

1 

10 

» 

» 

2  Værelser  . 

.  52 

141 

170 

142 

55 

3  -  • 

.  425 

593 

644 

741 

425 

4  —  • 

.  272 

141 

142 

202 

136 

over 

4  —  • 

.  182 

165 

88 

88 

68 

931 

1041 

1054 

1173 

684 

i  599»  1 77 3 >  1641,  1065,  1922,  1675,  1007,  ii99,  1 9 1 1  ?  3I57.  278 1 ,  3360, 
4186,  3628  og  2382. 

Til  Oplysning  om,  hvorledes  Byggevirksomheden  stillede  sig  ved  Indgangen 
til  Aaret  1906,  skal  anføres  Tallene  for  Beboelseslejligheder  under  Opførelse  ved 


Udgangen  af  de  sidste  4  Aar. 

Oplysningerne 

omfatter  Kjøbenhavn 

med  samt- 

lige  indlemmede  Distrikter. 

Beboelseslejligheder  paa 

1.  Jan.  1906  1. 

Jan.  1905 

1.  Jan.  1904 

1.  Jan.  1903 

1  Værelse . 

42 

» 

20 

94 

2  Værelser . 

1490 

1615 

1688 

2741 

3  —  . 

1839 

1375 

1509 

1945 

4  —  . 

311 

204 

261 

446 

over  4  —  . 

201 

184 

217 

246 

3883 

3378 

3695 

5472 

Nedgangen  i  Byggevirksomheden  ved  Begyndelsen  af  de  to  foregaaende  Aar 
er,  som  det  vil  ses,  afløst  af  en  om  end  ikke  stærk  Opgang. 

Det  kan  nu  være  af  Interesse  at  udrede  Forbindelsen  mellem  Byggevirk¬ 
somheden  i  de  forløbne  Aar  og  Antallet  af  ledige  Beboelseslejligheder.  Af  disse 
fandtes  der  ved  April  Flyttedag  1906  og  de  3  nærmest  foregaaende  Aar  følgende 
Antal : 

Antal  Lejligheder  paa  April  1906  April  1905  April  1904  April  1903 


1 — 2  Værelser .  5261  5198  4409  3429 

3—4  —  35l6  3444  2968  1936 

5  —6  —  474  513  47i  3i7 

over  6  —  .  7 6  77  78  67 

9327  9232  7926  5749 

Efterat  Antallet  af  ledige  Lejligheder  i  Slutningen  af  Halvfemserne  var  gaaet 
ekstraordinært  lavt  ned  —  i  1899  fandtes  der  i  Kjøbenhavn  (uden  Indlemmel¬ 


serne)  478  ledige  Beboelseslejligheder  —  var  Tallet  indtil  April  Flyttedag  1905 
i  stærk  Stigning,  og  det  paafølgende  Aar  har  endda  bragt  det  noget  højere  op, 
idet  der  ved  April  Flyttedag  1906  var  9327  ledige  Beboelseslejligheder  mod  9232 
Aaret  forud.  Stigning  i  Lejlighederne  er  der  for  de  smaa  Boliger  med  1 — 4 
Værelser,  medens  der  for  Lejlighederne  med  5  —  6  Værelser  er  et  ikke  helt  lille 
Fremskridt. 

De  ledige  Beboelseslejligheders  Fordeling  indenfor  de  enkelte  Bydele  ses  af 
nedenstaaende  Tal  for  de  sidste  4  Aar: 


Ældre  By 
med  Kri¬ 
stianshavn 

Voldkvar¬ 

tererne 

Vesterbro 

Nørrebro 

Østerbro 

Valby, 

Brønshøj, 

Sundbyerne 

Ialt 

April 

1903 

1077 

139 

726 

1923 

1 208 

656 

5749 

April 

1904 

1 1 8 1 

217 

1482 

2607 

1579 

860 

792  6 

April 

1905 

1631 

442 

1743 

2594 

1609 

1213 

9232 

April 

1906 

1945 

442 

2008 

2493 

1 160 

1279 

9327 

Lejeledigheden  er  yderligere  tiltaget  i  den  indre  By,  paa  Kristianshavn  og 
Vesterbro,  hvor  Antallet  af  ledige  Beboelseslejligheder  fra  1905 — 06  viser  en 
Stigning  paa  henholdsvis  101,  213  og  265,  medens  disse  Lejligheders  Antal  er 
aftaget  noget  for  Nørrebro  og  meget  stærkt  for  Østerbro,  som  Udviklingen  er 

kommen  i  høj  Grad  til  Gode.  Der  er  altsaa  i  Aarets  Løb  sket  en  stærk  Ud- 
flytning  fra  den  indre  By  til  de  ydre  Kvarterer  med  deres  mere  tidsvarende  ind¬ 
rettede  Lejligheder. 

Antallet  af  Forretningslokaler,  fuldførte  i  1905,  udgjorde  351,  deraf  297 
Butiker  mod  henholdsvis  496  og  364  Aaret  forud.  Her  har  der  altsaa  fundet 
en  betydelig  Nedgang  Sted.  Ved  April  Flyttedag  1906  fandtes  der  af  ledige 
Butiker  752,  af  ledige  Lagere,  Kontorer,  Værkstedslokaler  m.  m.  382  (mod  hen¬ 
holdsvis  644  og  435  i  1905),  af  Forretningslokaler  i  det  hele  1134  mod  1099 

1  I903.  _  (Fortsættes.) 

FORSKELLIGT. 


•»Selskabet  for  dekorativ  Kunst«.  Paa  den  forleden  afholdte  Generalforsamling 
oplystes  det,  at  dette  Selskab  ogsaa  har  taget  Spørgsmaalet  om  »Byggeriet  paa 
Landet«  under  Overvejelse  —  forøvrigt  inden  vor  Forening  havde  rejst  Sagen  — 
og  at  Architekt  Brummer  i  Sommer  har  holdt  et  Foredrag  derom  paa  Ryslinge 
Højskole  for  en  stor  Kreds  af  Landhaandværkere.  (Vi  haaber  om  kort  Tid  at 
kunne  bringe  Arch.  Brummers  Foredrag  her  i  Bladet). 

Selskabet  paatænker  at  leje  Lokaler  for  Oprettelsen  af  en  permanent  Udstilling 
for  kunstindustrielle  Arbejder,  et  Foretagende  vi  ønsker  snarlig  Virkeliggørelse,  da  en 
saadan  Udstilling  sikkert  vil  faa  stor  Betydning  baade  for  Kunstnere  og  Haandværkere. 

4 

Danmarks  Vare-  og  Forretningsvejviser.  Vi  har  modtaget  følgende:  I  »Archi- 
tekten«s  Anmeldelse  af  ovennævnte  Værk  skrives:  »Der  findes  ligesom  i  Kjøben¬ 
havns  Vejviser  en  Stjerne,  der  kun  pryder  dertil  kvalificerede«.  Maa  jeg  tillade 
mig  at  spørge  den  ærede  Redaktion:  naar  er  en  æret  Kollega  i  Randers,  som 
meddeler,  at  han  har  »opført  flere  offentlige  Bygninger«,  bleven  kvalificeret  til 
Stjernen?,  en  Ære,  som  Architekt  Thorvald  Jørgensen  m.  fl.  Medlemmer  af  A.  A. 
ikke  har  opnaaet  i  den  vel  redigerede  Vejviser.  — 

Var  det  ikke  rigtigst,  naar  man  har  en  saadan  Stjerne,  til  Oplysning  for 
Publikum,  at  kun  dertil  berettigede  betegnes  med  en  saadan;  eller  har  enhver 
Lov  til  at  pryde  sig  med  Architektforeningens  Stjerne?  N. 

Vi  tilstaar  at  de  paapegede  Fejl  i  Vejviserens  Architektfortegnelse  var  und- 
gaaet  vor  Opmærksomhed  og  henstiller  til  Udgiverne  at  søge  dem  rettede  f.  Eks. 
ved  Henvendelse  til  Architektforeningens  Bestyrelse.  Red. 

» Foreningen  af  danske  Fagblade  og  Tidsskrifter «  har  besluttet  at  afholde  »en 
international  Udstilling  af  Fagblade  og  Tidsskrifter  samt  grafiske  Erhverv  og  Re¬ 
klamekunst«  i  Kjøbenhavn  1907  —  antagelig  i  Juni  Maaned.  Indenrigsminister 
Sigurd  Berg  har  overtaget  Præsidiet  for  Udstillingen. 

Foruden  Fagblade  og  Tidsskrifter  af  hvad  Art  som  tænkes  kan  fra  alle  Ver¬ 
densdele,  vil  Udstillingen  tillige  indeholde  en  Afdeling  for  grafiske  Erhverv  samt 
Reklamekunsten  i  dennes  højst  forskelligartede  Skikkelser.  Blandt  andet  vil  en 
Række  fremragende  Kunstnere  blive  anmodet  om  at  deltage  i  en  Præmieæskning, 
som  finder  Sted  i  sidstnævnte  Gruppe. 

Udstillingens  foreløbige  Bureau  er  Colbjørnsensgade  14,  København  B. 

Præsteboliger  paa  Landet.  Vi  har  modtaget  følgende:  En  Indsender,  Hr.  N.  N., 
har  i  * Architektens«  8de  Hefte  fremsat  nogle  »Tanker  til  Overvejelse«  og  heri 
bl.  a.  anket  over,  at  jeg  i  min  lille  Artikel  i  5te  Hefte  har  henledet  Opmærk¬ 
somheden  paa  Nyrops  Tegninger  til  Præsteboliger. 

I  Betragtning  af  de  særlige  Forhold  (navnlig  Konfirmandstue)  ville  Planerne 
næppe  have  synderlig  Betydning  for  andre  end  Præster;  men  hvis  Hr.  N.  N.s 
Fordringer  til  en  god  Bolig  skulde  ske  Fyldest,  vilde  Byggegælden,  navnlig  ved 
smaa  Embeder,  blive  altfor  trykkende.  Hr.  N.  N.  finder  det  f.  Eks.  forkasteligt, 
at  der  kun  er  eet  Børneværelse  (i  Stuen),  saa  at  Drenge  og  Piger  maa  sove 
sammen. 

Mon  Hr.  N.  N.  virkelig  mener,  at  de  større  Børn  ikke  kan  benytte  de 
Loftskamre,  hvoraf  der  er  3  å  4  i  hver  af  Nyrops  Planer?  Hvad  skal  saa  en 
kjøbenhavnsk  Familie  med  3000  Kr.  Indtægt  stille  op? 

Naar  man  ser  de  Boliger,  der  bygges  rundt  omkring  paa  Landet,  —  alle 
de  Altaner,  »Frontoner«,  brogede  Tage  af  Cementsten,  Gavle  med  »Udsvejf- 
ninger«,  og  hvad  man  ellers  anvender  for  at  gøre  Husene  anselige,  . —  ja  saa 
synes  jeg  man  maa  ønske,  at  vedkommende  Bygmestre  og  Bygherrer  kunde  faa 
Nyrops  Facader  at  se.  Maaske  saa  dog  enkelte  af  dem  kunde  faa  Øjet  op  for, 
at  der  ikke  behøves  saa  megen  »Stads«  for  at  skabe  et  hyggeligt  og  smukt 
PIjem  A.  Hagerup. 

$ 

Ny  Kirke  i  Lemvig.  Ved  bunden  Konkurrence  om  en  ny  Kirke  i  Lemvig 
fik  Architekt  Kuhnel,  Aarhus,  første  Præmie.  Paa  Akademisk  Architektforenings 
Vegne  havde  Architekterne  A.  Hagerup,  Kolding,  og  N.  Christof  Hansen,  Vejle, 
Sæde  i  Dommerkomiteen. 


FORENINGSMEDDELELSER. 


Foreningens  aarlige  Generalforsamling  afholdtes  Onsdag 
den  28.  November  i  Industriforeningens  Foredragssal  med 
Dagsorden  som  angivet  i  »Architektens«  Nr.  8  Pag.  7 6. 
Tilstede  var  65  Medlemmer.  Til  Dirigent  valgtes  Architekt 
Andreas  Fussing. 

Ad  Dagsordenens  Punkt  1.  Formanden  aflagde  Beret¬ 
ning  om  Aarets  Virksomhed.  Medlemsantallet  var  nu  172, 
deriblandt  8  udenlandske,  kontingentfri  Medlemmer,  22  udenbys  og  142  inden¬ 
bys.  I  Aarets  Løb  var  indmeldt  7  nye  Medlemmer,  ingen  udmeldte  og  ingen 
døde.  Der  var  afholdt  5  Foreningsmøder,  hvoraf  1  sammen  med  Dansk  Ingeniør¬ 
forenings  Medlemmer  som  indbudte  Gæster,  omfattende  Besøg  i  Glyptoteket  og 
Aften  i  Tivoli.  Den  20.  Juli  foretoges  den  aarlige  Sommerudflugt  til  Haslev 
(Udstillingen),  Bregentved,  Gisselfeld  og  Villa  Gallina.  Bestyrelsen  havde  holdt 
16  Møder  foruden  et  Fællesmøde  med  Bestyrelserne  for  Billedhuggersamfundet  og 
Selskabet  for  dekorativ  Kunst  angaaende  Finsen-Monumentsagen.  Fn  Foredragsrække 
om  byzantinsk  Kultur  og  Kunst  af  Professor  J.  L.  Heiberg  afholdtes  i  Vinter- 
halvaaret  i  Industriforeningen  for  Medlemmer  af  denne  Forening  og  Akademisk 
Architektforening.  En  Udstilling  omfattende  »Boligens  indre  Udstyr«  har  været 

arrangeret  i  Forening  med  Industriforeningen.  Paa  Bestyrelsesmøderne  havde 
bl.  a.  foreligget  til  Behandling:  9  Sager  vedr.  Retsstridigheder,  Udmeldelser  at 
Opmænd  til  Voldgift  o.  1.  Endvidere  6  Anmodninger  om  Medvirkning  ved 
Konkurrencer.  Valg  af  Medlemmer  til  Indtrædelse  i  Komiteer  og  Udvalg  vedr.: 
Finsen-Monumentet,  unge  Architekters  tekniske  Uddannelse,  Charlottenborgs  Cen¬ 
surkomite,  Facadebedømmelse  i  Frederiksberg  Kommune  sammen  med  Vejudvalget, 
Byggeriet  paa  Landet,  Bevarelsen  af  det  gamle  Karmelitter-Sygehus  i  Helsingør 
m.  fl.  I  alle  disse  Sager  har  som  Udvalgsmedlemmer  medvirket  ca.  30  af  For¬ 
eningens  Medlemmer  foruden  Bestyrelsen. 

ad  2.  Lemche  aflagde  Beretning  om  Bladets  Virksomhed  i  det  forløbne  Aar 
og  meddelte  Regnskabet,  der  balancerede  med  24.100  Kr.  Motiverede  dernæst, 
hvorfor  han  saa  sig  nødsaget  til  at  fratræde  som  Redaktør,  og  bragte  en  Tak  til 
de  to  andre  Medlemmer  af  Redaktionen  og  til  de  Medlemmer  af  Foreningen, 
der  havde  støttet  Bladet.  Formanden  forklarede  det  stedfundne  Redaktørskifte 
og  bad  Forsamlingen  godkende  den  trufne  Ordning.  Krarup  ankede  over  for¬ 
skellige  Mangler  ved  Bladet,  bl.  a.  at  Formatet  var  for  lille,  Billederne  burde 
gengives  med  Farver,  der  burde  være  en  Medlemsliste  i  hvert  Nr.  m.  m. 

ad  3.  Kassereren  (Fischer)  fremlagde  det  reviderede  Regnskab,  der  balan¬ 
cerede  med  3184  Kr.  Udgiften  havde  været  3125  Kr.  Kassebeholdningen  var 
4269  Kr. 

ad  4.  Understøttelsesfondens  Kasserer  (Steenberg)  oplæste  Ekstrakt  af  Aarets 
Regnskab,  som  er  revideret  af  Ministeriet.  Formuen  var  1.  November  1905: 
20.112  Kr.  og  1.  Novbr.  1906:  23.872  Kr.  I  Aarets  Løb  er  udbetalt  i  Under¬ 
støttelser  610  Kr. 

ad  5.  Udvalgets  Leder  (Levy)  aflagde  Beretning  og  oplæste  Forslag  om, 
at  der  af  den  spørgende  Part  ydedes  Honorar  for  Udvalgets  Besvarelser  (Beløbet 
skulde  tilfalde  Understøttelsesfonden)  og  at  begge  Parter  blev  gjort  bekendt  med 
disse  Besvarelser.  Forslaget  kunde  ikke  behandles  paa  Generalforsamlingen,  men 
vandt  iøvrigt  Bifald. 

ad  6.  Formanden  motiverede  Forslaget.  Naar  de  frivillige  Bidrag  udeblev, 
maatte  der  tilvejebringes  en  blivende  Indtægt  for  Fonden,  og  dette  kunde  pas¬ 
sende  ske  gennem  en  Kontingentforhøjelse.  Foreningens  Kasse  trængte  ogsaa 
til  forøgede  Indtægter.  Efter  nogen  Diskussion  vedtoges  Forslaget  med  5  3  St. 

ad  7.  Professor  Nyrop  omtalte,  hvilke  Veje  Udvalget  havde  tænkt  at  gaa. 
Udv.  havde  søgt  Samarbejde  med  Cand.  Vilh.  Lorenzen,  der  har  indsendt  An¬ 
dragende  til  Ministeriet  om  Statstilskud  til  en  Konkurrence  om  Tegninger  til 
Husmandshuse  for  de  forskellige  Dele  af  Landet.  Dette  Andragende  er  tiltraadt 
og  anbefalet  af  Udv.  og  støttet  af  forskellige  Landbo-  og  Husmandsforeninger. 
Udv.  har  tænkt  at  ville  rette  Henvendelser  til  andre  Autoriteter  og  Institutioner, 
som  kunde  have  Indflydelse  paa  Byggeriet,  f.  Eks.  Assuranceselskaberne,  til  hvilke 
der  var  afsendt  en  Skrivelse  ang.  Straatages  rent  praktiske  Fortrin.  Udv.  havde 
endvidere  paatænkt  Udgivelsen  af  en  Bog  efter  Schulze-Naumburgs  Metode  og 
dertil  begynde  at  indsamle  Billedstof.  Til  dette  Øjemed  agtedes  benyttet  en  Del 
af  det  ønskede  Tilskud  fra  Foreningen.  I  Udv.  var  den  Tanke  fremkommen, 
paa  Udstillingen  i  Aarhus  1907  at  søge  demonstreret  Typer  paa  Husmandshuse. 
Formanden  takkede  Udvalget  og  foreslog  Forsamlingen  at  bemyndige  det  til  at 

arbejde  videre,  saaledes  at  Bestyrelsen  anviste  de  Beløb,  der  maatte  blive  nød¬ 
vendigt  Brug  for.  Forsamlingen  sluttede  sig  hertil. 

ad  8.  Levy  motiverede  Forslaget.  Reglerne  er  forældede,  vage,  tidt  for¬ 
andrede  og  lider  af  forskellige  Fejl.  Tiden  er  sikkert  inde  for  en  Revision. 
Taleren  oplæste  Udkast  til  Regler  for  ydet  Hjælp  ved  Ordningen  af  Konkurrencer, 
som  det  senere  maatte  blive  det  eventuelle  Udvalgs  Sag  at  behandle.  Formanden 
anbefalede  Nedsættelse  af  et  Udvalg  og  berørte  Muligheden  af,  at  Udvalget  for 
offentlige  Konkurrencer  kunde  være  et  staaende  Dommerudvalg  med  Suppleanter, 
valgt  for  et  Aar  ad  Gangen.  Ved  bunden  Konkurrence  kunde  man  tænke  sig, 
at  Deltagerne  selv  valgte  Dommere.  Levy  mente,  det  vilde  være  meget  van¬ 
skeligt  at  faa  Medlemmer  til  at  besætte  et  fast  Dommerudvalg  med,  men  fandt 
iøvrigt  Tanken  god.  Alt  dette  maatte  imidlertid  det  her  foreslaaede  Udvalg 

overveje.  —  Afstemning:  Nedsættelsen  af  Udvalg  vedtoges  med  50  St.  og  til 

Udvalgsmedlemmer  valgtes:  Levy,  Axel  Berg  og  Leuning  Borch. 

ad  9.  Formanden  anbefalede  Nedsættelsen  af  det  foreslaaede  Udvalg,  hvis 
Nødvendighed  —  ved  en  i  den  sidste  Tid  forefalden  Begivenhed  —  var  bleven 
særlig  iøjnefaldende.  Man  kunde  tænke  sig  Muligheden  af  et  Samarbejde  med 
Bygningsinspektørerne  og  Nationalmuseet,  endvidere  Anmeldelsespligt  og  mulig¬ 
vis  Censur  indenfor  Foreningen  af  Projekter  til  Ombygning  eller  Forandring  af 
værdifulde  gamle  Bygninger.  Brandstrup  omtalte  »Architektens«  Artikler  om 
den  gamle  Portal  i  Gotersgade  og  ankede  over  den  hensynsløse  iMaade,  paa 
hvilken  et  Foreningsmedlem  var  bleven  omtalt  i  Bladet.  Varming  forsvarede 
den  anvendte  Fremgangsmaade,  som  i  graverende  Tilfælde  turde  anses  for  be¬ 
rettiget,  men  ønskede  iøvrigt  at  høre  Forsamlingens  Mening  om,  hvorvidt  Kritik 

overhovedet  ansaas  for  ønskelig  for  Bladet.  Plesner  udtalte  sig  for  en  saadan 
og  gav  iøvrigt  Redaktionen  sin  Tilslutning  i  denne  Sag.  Thonning  mente,  at 
Portalen  udmærket  godt  kunde  være  bevaret.  Brummer  paatalte,  at  mange  En¬ 
keltheder  fra  vore  offentlige  Bygninger,  f.  Eks.  Børsen.  Holmens  Kirke,  Amalien¬ 
borg,  Prinsens  Palæ,  Rosenborg  o.  s.  v.,  gaar  tabt  ved  Restaureringen,  og  at  de 
utallige  Stenarbejder,  Portaler,  Ornamenter  o.  1.,  der  i  Tidens  Løb  erstattes  med 
nyt,  burde  opbevares  f.  Eks.  i  Nationalmuseet  og  opstilles  der,  saaledes  at  der 
kunde  blive  Adgnng  til  at  studere  dem.  Kunde  det  foreslaaede  Udvalg  udrette 
noget  paa  dette  Omraade,  var  det  godt.  Levy  nærede  store  Betænkeligheder 
med  Hensyn  til  et  Udvalg,  da  dets  indflydelse  sikkert  vilde  blive  som  en  Myg 
i  Forhold  til  den  Elefant,  der  hedder  »Tidens  Fordringer«.  Formanden  mente 
dog,  Udvalget  kunde  gøre  Nytte.  Han  foreslog  som  Medlemmer:  Klint,  Mørk- 
Hansen,  Axel  Møller  og  Plesner.  — -  Afstemning:  Forslaget  vedtoges  o«-  de 
foreslaaede  valgtes  enstemmigt. 

ad  10.  Alle  de  afgaaende  Bestyrelses-  og  Udvalgsmedlemmer  genvalgtes 
enstemmigt  med  Undtagelse  af  Lemche,  der  ikke  ønskede  Genvalg.  I  Stedet 
valgtes  —  paa  Forslag  af  Formanden  —  H.  Koch.  Til  Suppleant  i  Stedet  for 
Koch  valgtes  Holger  Jacobsen. 

Mødet  hævet  Kl.  ca.  12. 

Udgiver :  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 

Kontor;  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

9.  A ARGANG  N2  I  I 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


VILLA  PAA  FREDERIKSBERG. 


Paa  en  af  Hr.  Fabrikejer  Richs  Grunde  paa  Hjørnet  af  5te  Juni-Plads  og  en 
nyanlagt  Vej  paa  Frederiksberg  opføres  det  her  gengivne  lille  Hus. 

Facaderne  udføres  med  groft  udkastet  Puds  (rough-cast)  og  hvidtes,  Taget 
dækkes  med  røde  hollandske  Falstagsten  fra  Frederiksholm.  Ved  Blomster- 


VILLA  PAA  FREDERIKSBERG.  ARCHITEKT  E.  W.  MARSTON. 

ARCHITEKT  E.  W.  MARSTON. 


altanerne  og  ved  Anvendelse  af  livlige  Farver  er  det  tænkt  at  opnaa  et  saa  hygge¬ 
lige  Exteriør  som  muligt.  Stuen  og  Loftsetagen  opvarmes  ved  en  i  et  Varme- 
kammer  i  Stuen  staaende  Centralovn.  Økonomirummene  findes  i  en  mindre 
Kælder,  beliggende  under  Køkkenet  og  en  Del  af  Forstuen. 

E.  W.  Marston. 


ET  GODT  EKSEMPEL. 


Fra  Maleren  Oscar  Matthiesen  har  vi  faaet  tilsendt  omstaaende  smukke  Billede, 
som  vi  med  Glæde  gengiver  i  » Architekten«.  Hr.  O.  M.  skriver  bl.  a.: 
»Billedet  forestiller  en  Brønd  —  eller  Fontæne  — ,  som  jeg  har  tegnet  og  udført 
i  min  egen  Gaard  i  Skindergade  27.  Jeg  lod  for  nylig  Ejendommen  forny  helt 
igennen,  ryddede  samtidig  Gaarden  for  de  gamle  stygge  Retirader  og  satte  Brøn- 

GAARD  I  SKINDERGADE. 

de  skumle,  hæslige  og  svinske  Gaarde  der  findes  i  Kjøbenhavn,  især  da  i  Fattig¬ 
kvarterne  ;  og  hvor  vilde  det  gøre  godt,  om  de  havde  et  eller  andet  oplivende 
Moment,  til  Glæde  navnlig  for  de  Tusinder  af  Børn,  som  her  har  deres  Tumle¬ 
plads. 


den  i  Stedet  - —  til  Glæde  for  Beboerne  og  mange  andre,  som  gaar  forbi  og  kig¬ 
ger  ind  og  synes  »det  er  saadan  en  nydelig  lille  Gaard«.  Hvis  De  satte  Billedet 
i  »Architekten«,  kunde  det  maaske  anspore  andre  til  at  pynte  lidt  paa  deres 
Gaardinteriører.  .  .«  Her  er  en  virkelig  god  Idé  til  Efterfølgelse.  Tænk  paa  alle 


»BUDOLFI  KLOSTER«  I  VIBORG. 


Som  det  af  Meddelelser  i '  Dagspressen  vil  være  bekendt,  er  der  i  Viborg  op¬ 
daget  en  Rest  af  et  gammelt  Kloster,  der  hidtil  har  henligget  upaaagtet.  Ved 
nogle  forberedende  Arbejder  i  Anledning  af  en  paatænkt  Ombygning  af  et  gam¬ 
melt  Hus  i  Mathiasgade  fandt  man,  at  der  indenfor  Fa^ademurens  Yderskal  sad 
Vinduesblændinger  og  en  rig  Facadedekoration.  Der  skete  nu  Anmeldelse  til 

Nationalmuseet,  der  har  ladet  Huset  grundigt  undersøge  af  Architekt  C.  M.  Smith. 
Man  er  derved  blevet  overtydet  om,  at  Bygningen  er  en  Del  af  et  Kloster, 
muligvis  det  gamle  Budolfi  Kloster,  bygget  i  det  15  Aarh.  Nu  er  der  den  uhel¬ 
dige  Omstændighed  at  Bygningen  spinger  frem  for  Gadelinien,  og  der  har  derfor 
i  Byraadet  været  stillet  Forslag  om  at  rykke  Facaden  tilbage,  hvorved  naturligvis 
Huset  vilde  blive  ødelagt.  Sagen  herom  var  forleden  til  Behandling  i  et  Byraads- 
rnøde,  hvor  Museumsdirektør  Dr.  Mollerup,  kgl.  Bygningsinspektør  Kampmann 
og  Architekt  Smith  var  tilkaldte.  Dr.  Mollerup  udtalte  da  (if.  Viborg  Stifts¬ 
tidende)  : 

»Det  har  været  en  Overraskelse  for  alle  os,  der  har  beskæftiget  os  med 
Mindesmærker,  at  finde  et  Monument,  der  er  saa  velbevaret  som  dette.  De 
senere  Forandringer  har  saaledes  ikke  grebet  forstyrrende  ind  i  den  smukke 
Stil,  der  pryder  Facaderne  mod  Mathiasgade  og  Mikkelsgade  og  bestaar  af  en 
fortsat  Række  af  Blændinger,  som  afsluttes  foroven  af  2  Rundbuer. 

Noget  lignende  har  man  fundet  i  forskellige  andre  Bygninger,  men  intet¬ 
steds  saa  fuldstændig  en  dekorativ  Anvendelse  som  her. 

Denne  Bygning  maa  betegnes  som  den  største  Sjældenhed  og  som  ene- 
staaende  her  i  Landet,  idet  den  indeholder  det  bedste  og  smukkeste  i  den  Stil, 
man  har  her  i  Landet,  udenfor  vore  Kirkebygninger. 

Hvis  Bygningen  kan  føres  tilbage  med  disse  Gavle,  man  ser  der  paa  Tav¬ 
len*),  er  der  ingen  Tvivl  om,  at  Viborg  her  vil  komme  til  at  besidde  en  af 
de  interessanteste  middelalderlige  Bygninger  der  findes  i  Landet. 

I  Viborg  er  der  i  Tidens  Løb  fjernet  saa  mange  gamle  Bygninger,  at  man 
ikke  faar  noget  Begreb  om  Byens  høje  Alder. 

For  at  kunne  opføre  Bygningen  i  den  tidligere  Skikkelse  er  der  store  Van¬ 
skeligheder  at  kæmpe  imod,  men  Taleren  haabede  paa  Velvillie  fra  alle  Sider, 
og  Byraadet  kunde  vise  Sagen  sin  Velvillie  ved  at  tage  den  Bestemmelse  tilbage, 
der  er  vedtaget  om  at  udvide  Gaden  paa  det  nævnte  Sted. 

For  at  faa  Staten  til  at  træde  hjælpende  til  maa  Byraadet  vise  sin  Velvillie«. 

Architekt  Kampmann  sluttede  sig  fuldt  ud  til  Direktør  Mollerups  Udtalelser. 
»Viborg  er  jo  en  ældgammel  By,  men  der  er  kun  lidt  der  minder  derom.  Naar 
man  første  Gang  kommer  til  Viborg,  tænker  man  paa  Byens  gamle  Historie  og 
dens  smukke  Domkirker,  men  gaar  man  gennem  Mathiasgade,  ser  man  kun  mo¬ 
derne  Bygninger  og  Domkirken  er  jo  ogsaa  ny  at  se  paa. 

Naar  derfor  saadan  noget,  som  dette  kommer  frem,  synes  jeg  der  er 
Grund  til  at  bevare  det.  Det  fortæller  os  om  svundne  Slægter  og  om  Byens 
Historie.  Vor  Tid  er  jo  inde  paa  at  samle  og  værne  om  alt,  hvad  der  hører 
Fortiden  til;  derfor  bør  man  gøre  alt  for  at  bevare  en  saa  værdifuld  Bygning 
som  denne«. 

Borgmesteren  og  3  Byraadsmedlemtner,  hvoriblandt  Arkivar  Saxild  anbefalede 
paa  det  varmeste  at  bevare  Bygningen,  hvorimod  de  øvrige  6  å  7  Byrådsmed¬ 
lemmer  vilde  have  Gaden  »reguleret«.  Det  lykkedes  dog  i  et  senere  Byråds¬ 
møde  at  faa  Afgørelsen  af  Spørgsmaalet  om  Tilbagerykningen  udsat.  Vi  haaber 
det  maa  kunne  lykkes  at  overbevise  de  Modvillige  om,  at  det  vilde  være  en 


*)  En  af  Architekt  Kampmann  udført  Skitse. 


100 


Skam  for  Byen  Viborg,  om  dens  Raad  begik  en  saadan  Vandalisme  mod  et 
historisk  Mindesmærke:  at  rive  det  ned,  inden  alle  Muligheder  for  dets  Bevarelse 
var  prøvede.  Staten  maa  jo  træde  til  og  bekoste  Istandsættelsen  af  Huset,  og 
vi  betragter  det  som  en  Selvfølge,  at  et  tilstrækkeligt  Statstilskud  maa  kunne 
opnaas. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1905-1906. 

(Fortsat.) 

I  Forbindelse  med  Boligforholdene  skal  anføres  Tilvæksten  i  Ejendommenes 
samlede  Assurancesummer  for  en  Række  Aar,  idet  man  dog  holder  sig  til  de  to 
store  Selskaber  »Kjøbenhavns  Brandforsikring«  og  »Den  almindelige  Brandfor¬ 
sikring  for  Landbygninger«. *) 


Ved  Udgangen  Assurancesum  for  Kjøbenhavn 

af  Aaret  med  samtlige  indlemmede  Distrikter 

Kr. 

1901  .  75 2-437-797 

1902  .  788. 316.151 

i9°3 .  834. 135. 192 

1904  .  864.32 1. 178 

1905  .  892.757.601 


Om  Omsætningen  af  faste  Ejendomme  faas  Oplysninger  af  nedenstaaende 
Tal,  der  angiver  Salgssummerne  for  Ejendomme  solgte  ad  frivillig  Vej.  I  Tal¬ 
lene  er,  i  Modsætning  til  tidligere,  indbefattet  de  indlemmede  Distrikter. 


1902 . 

Ved  Salg 
underhaanden  ** ***)) 
Værdi  Kr. 

Ved  frivillige 
Auktioner 
Værdi  Kr. 
832.950 

Tilsammen 

Værdi  Kr. 

49. 959. 010 

1903 . 

1 .770.070 

40.999.190 

V4  04— 31/s 

05  *! 

**)  27.594.792 

706.500 

28.301.292 

XU  05 — 31/3 

06  * 

**)  40.667.780 

1.734.550 

42.402.3  30 

Der  viser  sig  i  1905  atter  en  Reaktion  efter  den  stærke  Nedgang  i  Værdien 
af  solgte  faste  Ejendomme,  der  kendetegnede  de  to  foregaaende  Aar. 

Hvorledes  de  ved  Salg  underhaanden  afhændede  Ejendomme  fordelte  sig 
indenfor  større  Bydele,  fremgaar  af  følgende  Tal: 


*)  Da  Driftsaarene  for  de  to  Selskaber  ikke  falder  sammen  med  Kalenderaarene  (for 
Kjøbenhavns  Brandforsikring  gaar  det  fra  i.  Oktbr.  til  30.  Septbr.,  for  Landbygningernes 
Brandforsikring  fra  1.  April  til  31.  Marts),  har  man  for  hvert  Selskab  regnet  Driftsaaret 
lig  med  det  Kalenderaar,  med  hvilket  det  nærmest  falder  sammen. 

**)  Tallene  er  udregnede  paa  Grundlag  af  den  erlagte  V4  pCt.  Afgift  af  Køb  og  Salg 
underhaanden.  Da  der  ikke  svares  Afgift  af  Mageskifter,  er  Værdien  af  saadanne  ikke 
indbefattet  i  Tallene. 

***)  For  Auktioner  vedrører  Tallene  Kalenderaaret,  henholdsvis  1904  og  1905. 

1905 — 1906  1904 — 1905  i9°3 

Kr.  Kr.  Kr. 

Indenbys  Kvarterer .  1 1.484.316  8.410.132  10.175.376 

Kristianshavn .  536.636  959.996  681.724 

Voldkvartererne .  4.977.728  2.407.992  5.095.176 

Udenbys  Kvarterer*) .  18.468.776  11.093.776  19.322.832 

35.467.456  22.871.896  35.275.308 

Valby  .  1.057.492  464.992  987.108 

Brønshøj .  2.234.876  2.221.400  1.272. 412 

Sundbyerne .  1.907.956  2.036.504  1.694.292 


40.667.780  27.594.792  39.229.120 

Opgangen  i  1905 — 06  viser  sig  at  være  navnlig  i  de  udenbys  Kvarterer, 
Voldkvartererne  og  Valby. 

Vender  vi  os  til  det  tvungne  Salg  af  faste  Ejendomme,  udgjorde  disses 
Værdi  i  1902,  1903,  1904 — 05,  1905 — 06  henholdsvis  2.719.075,  6.595.690, 
6.819.795  °g  7.950.010  Kr.  Den  stærke  Stigning  i  1903  og  1904 — 05  i  de 
ved  Tvang  alhændede  Ejendommes  Salgsværdi,  hvilken  naturlig  sættes  i  For¬ 
bindelse  med  det  ugunstige  Lejemarked,  er  altsaa  yderligere  forøget  i  1905 — 06. 

Virksomheden  under  Stadsar ehitektembedet. 

Af  Arbejder,  som  i  Aarets  Løb  er  paabegyndte  eller  fuldførte,  skal  her 
nævnes : 

Udvidelse  af  Gasværksvejens  Skoles  Gymnastikhus. 

En  ny  Skole  i  Østrigsgade. 

Ombygning  af  Pavillon  I.  og  af  Kedelhuset  paa  Kommunehospitalet  samt  Op¬ 
førelse  af  en  Sygeplejerskebolig  og  af  en  ny  Dampskorsten  sammesteds. 

Arbejder  ved  Vestre  Hospital  og  ved  Vestre  Elektricitetsværk  i  Anledning  af 
Banegaardsforholdenes  Ordning. 

Af  de  24  Bygninger  til  Tvangs-  og  Arbejdsanstalten  paa  Amager  var  ved 
Aarets  Udgang  de  1 1  under  Tag. 

En  ny  Brandvagt  i  Valby. 

Det  er  overdraget  Architekt,  Professor  M.  Nykop  at  udarbejde  Tegninger 
til  samt  lede  Arbejdet  ved  Opførelsen  af  det  nye  Hospital  ved  Bispebjerg. 

Foruden  Architektarbejde  ved  de  almindelige  aarlige  Vedligeholdelser  er  der 
udført  Projekteringer  og  Tegninger  til  følgende  Arbejder: 

1.  Ombygning  af  Gymnastikhuset  ved  Oehlenschlægersgades  Skole. 

2.  Ombygning  af  Gymnastikhuset  ved  Kapelvejens  Skole. 

3.  Forskellige  Byggearbejder  paa  Øresundshospitalet,  nemlig:  2  Sygebygninger, 
1  Isolationsbygning,  1  Funktionærbygning,  Forandring  af  Badebygning,  For¬ 
andring  af  det  gamle  Lighus  til  Garderobe  og  Sterilisationsrum,  Udvidelse 
af  Køkken  og  Vadskeri  samt  nyt  Cykleskur. 

4.  Forslag  til  Restaurering  af  Nikolaj  Taarn. 

5.  Forslag  til  Skole-  og  Folkebadeanstalt  ved  Langebro. 


*)  Herunder  Amagerbro. 

6.  Værkstedsskur  m.  m.  i  Anledning  af  Thorvaldsens  Museums  Restaurering. 

7.  Folkebadeanstalt  i  Helsingørsgade. 

8.  Folkebadeanstalt  og  Skolekøkken  i  Frelserens  Arbejdsbjem  i  Prinsessegade. 

9.  En  Flæskehal. 

10.  Udsmykning  i  Anledning  af  Kong  Christian  IX. s  Ligfærd. 

11.  Brandstation  i  Brønshøj. 

12.  Tegninger  til  Opførelse  af  et  Kloakværk  med  Ventilationsskorsten  ved 
Svanemølleviadukten. 

13.  Gadeanlæg  paa  Terrænet  mellem  Vestre  Boulevard,  Tietgensgade,  Gods- 
banegaarden  og  Kalvebod  Brygge. 

14.  Gadeanlæg  over  et  Terræn  i  Sundbyøster. 

13.  Gadeanlæg  mellem  Enghavevej,  Ny  Carlsbergvej  og  Sønderboulevard. 

16.  Færdselsaare  fra  Nørrevoldgade  gennem  Brøndstrædekvarteret  med  omliggende 
Gadeanlæg  til  Flolmens  Kanal. 

17.  Gadeanlæg  i  Havremarken. 

(Fortsættes.) 


BØGER  OG  TIDSSKRIFTER. 


Fra  Ludvig  Schiith’s  Boghandel  for  Haandvark  og  Bygningsvasen  er  sendt 
Redaktionen  til  Anmeldelse: 

Alte  und  neue  Alphabete,  af  Lewis  F.  Day.  II.  Oplag.  Karl  Hiersemann, 
Leipzig. 

I  den  vanskelige  Kunst  at  fylde  en  Flade  med  Bogstaver  —  en  Opgave, 
der  jo  jævnlig  forefalder  og  ofte  kan  give  en  Architekt  haarde  Nødder  at 
knække  —  kan  den  foreliggende  Bog  sikkert  yde  god  Hjælp.  Der  findes  dels 
Gengivelser  af  alle  eksisterende  historiske  Alfabeter,  dels  ogsaa  af  moderne  Bog¬ 
staver,  særlig  de  engelske. 


FORSKELLIGT. 


Rettelser.  I  Referatet  af  Generalforsamlingen  er  der  ved  Omtalen  af  Under¬ 
støttelsesfonden  kommet  til  at  staa:  »naar  de  frivillige  Bidrag  udeblev«  —  skal 
være  udløb. 

Arch.  Krarup  beder  os  meddele,  at  han  ikke  har  tænkt  sig  alle  Billederne 
i  » Architekten«  kolorerede,  men  kun  »et  og  andet  Billede,  hvis  Forstaaelse  kræ¬ 
vede  det«. 

Architekt  Brummer  har  anmodet  os  om  at  oplyse,  at  han,  ved  Omtalen  af 
de  Bygninger,  hvis  gamle  Sandstensprydelser  ved  Istandsættelser  skulde  være 
bleven  bortkastede,  ikke  har  nævnet  Prinsens  Palæ;  det  ligger  i  Sagens  Natur, 
at  alt  her  er  afgivet  til  Nationalmuseet,  og  vi  beklager  derfor  den  skete  Fejl  i 
vort  Referat. 


Dansk  Architektur  i  Udlandet.  Det  er  sjældent,  det  falder  i  danske  Archi- 
tekters  Lod  at  virke  i  Udlandet.  Naar  bortset  fra  en  Del  Herregaarde,  og  Villa’er 
i  det  sydlige  Sverig,  der  er  bygget  af  danske,  har  vore  Landsmænd  vistnok  ikke 
praktiseret  udenfor  Landets  Grænser  —  undtagen  naturligvis  de  der  har  været 
eller  er  bosiddende  i  Udlandet.  Det  fortjener  derfor  at  optegnes,  at  Carl  Brum¬ 
mer  —  efterat  »The  Studio«  ifjor  havde  bragt  Gengivelser  af  hans  Villa  »Elle¬ 
stuen«  i  Hellebæk  —  har  faaet  Bestilling  paa:  to  Villa’er  i  Nordamerika,  en  i 
Holland  og  en  i  Belgien  (den  sidste  til  en  dansk  Mand  der).  Til  den  ene  Villa, 
der  skal  ligge  i  Pennsylvanien,  skal  Brummer  tillige  tegne  Møbler,  der  bliver  ud¬ 
førte  her  hjemme.  Og  da  der  i  Villa’en  skal  være  en  lignende  Bjælkehal  som 
i  Ellestuen,  med  mange  Udskæringer  o.  1.,  er  det  bleven  bestemt,  at  Tømmer¬ 
værket  skal  afbindes  og  gøres  færdigt  her  i  Kjøbenhavn. 

4 

Det  romerske  Theater  i  Verona.  De  Udgravninger,  som  Magistraten  i  Verona 
har  foretaget  for  at  finde  Byens  romerske  Theater,  bliver  flittigt  fortsat  af  Prof. 
Ghirardini  fra  Universitetet  i  Padua  og  giver  vigtige  Resultater.  Hvad  der  ikke 
lykkedes  Literaten  Andrea  Monga  i  Begyndelsen  af  det  19de  Aarhundrede,  trods 
store  Midler,  vil  nu  snart  være  naaet.  Theatret  dækkede  et  Areal  af  c.  15.000 
Kvadratmeter  og  laa  paa  Skraaningen  af  den  Høj  paa  hvilken  Castel  S.  Pietro 
nu  knejser.  Paa  Højenes  Top  var  der  en  aaben  Loggia,  fra  hvilken  man  kunde 
nyde  en  herlig  Udsigt  over  hele  Byen.  Man  har  fundet  mange  Brudstykker  af 
Scenen,  og  særlig  interessant  er,  at  dennes  Bagvæg  ikke  efter  Sædvane  har  været 
lige  men  halvrund. 

Det  gamle  Monument  vil  nu  snart  være  befriet  for  alle  de  smaa  Huse,  som 
i  Tidernes  Løb  er  vokset  frem  paa  det  som  Paddehatte  —  kun  den  lille  Kirke 
»Santi  Siro  e  Libera«,  som  blev  bygget  mellem  de  store  Ruiner  i  det  9de  Aar¬ 
hundrede,  vil  man  bevare. 

4 

Paa  Java  findes  et  kolossalt  Buddha-Tempel  ved  Navn  BoroBoedoer,  der  i 
et  af  den  berømte  engelske  Videnskabsmand  Alfred  Russell  Wallace  udgivet 
Værk  betegnes  som  et  af  Verdens  største  Underværker,  et  mageløst  Eksempel  paa 
en  fjærn,  højt  udviklet  Kultur. 

Templet  er  i  sin  Top  150  Fod  højt,  og  det  dækker  over  et  Areal  af  over 
100.000  □  Alen,  og  hele  denne  vældige  Masse  er  udhugget  i  den  faste  Klippe! 
Dette  enorme  Stykke  Stenhuggerarbejde  udmærker  sig  endda  ved  at  være  ual¬ 
mindelig  rigt  dekoreret.  Wallace  har  udmaalt,  at  der  findes  over  9000  løbende 
Alen  orneret  Baand  udvendig.  I  det  indre  findes  der  441  Statuer  af  Buddha  og 
desuden  1504  andre  Figurer  i  Høj-  og  Lav-Relief.  Af  Buddhafigurerne  er  de  41 
indesluttede  i  hule,  kubelignende  Stenblokke  af  saa  betydelig  Størrelse,  at  mange 
Mennesker  kan  opholde  sig  inde  i  »Kuben«,  der  atter  er  fritstaaende  i  et  af 
Klippetemplets  indre  Rum.  Templet  menes  at  være  udmejslet  omkring  det  7de — - 
8de  Aarhundrede  og  er  beliggende  i  det  indre  af  Java,  ca.  50  danske  Mil  fra 

Bata\  ia.  (Efter  Goteborgs  Handels-  och  Sjofartstidning.) 

9.  ÅARGANG  N?  12 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  * 


EJENDOM  PAA  BULOVSVEJ. 


EJENDOM  PAA  BULOVSVEJ. 


ARCHITEKT  PREISLER. 

Paa  Hjørnet  af  Vinkelvej  og  Biilovsvej  har  Tømrermester  Jakob  Jørgensen 
ladet  opføre  den  her  gengivne  Bygning.  Det  fortjener  Paaskønnelse,  at  en 
Bygherre,  der  opfører  et  til  almindelig  Udlejning  bestemt  Hus,  lader  Architekten 


n. 


EJENDOM  PAA  BULOVSVEJ. 


ARCHITEKT  PREISLER. 


have  saa  fi;ie  Hænder,  som  det  øjensynligt  her  har  været  Tilfældet  saavel  i  det 
Ydre  som  i  det  Indre.  Bygningen  er  opført  efter  Tegninger  af  Arch.  Preisler, 
under  Samarbejde  med  Arch.  Baumann. 

Murerarbejdet  er  udført  af  Murermester  Chr.  Olsen.  Tømrerarbejdet  af 

Bygherren  selv.  Endvidere  har  medvirket:  Snedkermester  Landgreen,  Blikken¬ 
slagerne  Dahl  &  Søn,  Stukkatør  V.  Garde,  Smedemester  C.  M.  Petersen  og 
Glarmester  Morville.  Fliser  i  Forstuen  og  Terrazzogulve  leveret  af  Evers  &  Co. 


»BUDOLFI«  I  VIBORG  OG  DETS  NEDBRYDNING. 


Af  Architekt  C.  M.  Smidt. 


chitekten«s  Opfordring  til  at  give  nogle  Meddelelser  om  det  gamle  Kloster 


ZjL  i  Viborg  imødekommer  jeg  gerne.  Bygningens  architektoniske  Skønhed 
og  historiske  Sjældenhed  berettiger  i  fuldeste  Maal  den  Interesse,  den  har  vakt 
i  hele  Landet,  og  det  var  ikke  for  stærke  Ord,  naar  det  blev  udtalt,  at  vi  i 
denne  Bygning  har  et  af  de  smukkeste  Vidnesbyrd  om,  hvad  vor  middelalderlige 
Kultur  kunde  yde;  med  sin  velafvejede  Komposition,  sine  fintberegnede  Forhold 
er  det  blandt  vor  middelalderlige  Architekturs  Værker  et  af  de  skønneste  vi  ejer. 
Af  de  skønneste  vi  har  ejet,  thi  mens  disse  Linier  skrives,  arbejdes  der  energisk 
med  Brækjærn  og  Koben*). 

Men  er  dette  Stykke  Architektur  af  den  allerstørste  Interesse,  er  det  ikke 
mindre  interessant  at  se,  hvorledes  Viborg  By  og  Byraad  har  ment  at  have  Ret 
til  at  handle.  Jeg  skal  i  det  følgende  give  en  kort**)  Beskrivelse  af  Bygningens 
Ydre  og  kortelig  meddele  Byens  og  Byraadets  Standpunkt. 

Det  var  fra  Viborgs  historiske  Samfund,  eller  rettere  et  af  dettes  Bestyrelses¬ 
medlemmer,  Oberstlieutenant  Søegaard,  Nationalmuseet  fik  Meddelelsen  om,  at 
den  gamle  Hjørneejendom  Mathisgade — Mikkelsgade  skulde  nedbrydes,  for  at  give 
Plads  til  et  nyt  og  større  Forretningskompleks.  Før  denne  Meddelelse  indløb  til 
Museet,  var  Bygningen  allerede  solgt  og  bestemt  til  Nedbrydning.  Den  nye 
Byggeplan  var  fastslaaet  og  Bestemmelse  om  den  nye  Bygnings  Tilbagerykning 
og  dermed  følgende  større  Gadebredde  var  taget  af  Byraadet.  Museet  bad  mig 
maale  og  undersøge  den  gamle  Bygning,  til  hvilken  Sagnet  knyttede  Navnet 
»Budolfi  Kloster«,  og  skaffe  Oplysning  om,  paa  hvilket  Tidspunkt  Undersøgelsen 
helst  kunde  foregaa.  Under  et  Besøg  i  Omegnen  (i  Foraaret),  standsede  jeg  i 
Viborg  og  gennemgik  Bygningen.  Trods  Pudslaget  kunde  man  se,  at  der  var 
middelalderligt  Skifte  i  Ydermurene  mod  Gaden,  medens  man  tydeligt  kunde  se 
Krydsskifte  i  Gaardmurene.  Ud  mod  Gaden  fandtes  i  Stueetagen  6  Butiks¬ 
vinduer,  og  de  øvrige  Vinduer  var  saa  store  og  tætsiddende,  at  de  afgjort  maatte 
antages  at  have  ødefagt  alle  Detailler.  Man  saa  desuden,  at  Murene  mange 
Steder  var  lappede  med  nyere  Sten,  og  efter  alt  at  dømme,  syntes  det  da  ikke 
noget  stort  Tab,  at  denne  Bygning  skulde  forsvinde.  Det  eneste  Parti,  der  bar 
Spor  af  middelalderlig  Kultur,  var  nogle  Rester  af  en  Trappegavl  med  spids¬ 
buede  Blindinger;  den  saas  i  Bygningens  Tagrum,  halvt  dækket  og  ødelagt  af 
en  Skorsten.  Men  denne  Gavl  tilhørte  Naboejendommen  i  Øst.  I  Bygningens 
Indre  saas  heller  intet  af  Interesse. 


*)  I  yderste  Øjeblik  er  Nedbrydningen  for  anden  Gang  standset.  Der  gøres  et  sidste 
Forsøg  paa  at  redde  den  gamle  Bygning. 

**)  Der  vil  senere  fremkomme  en  udførlig  Beretning. 

At  foretage  en  Undersøgelse  paa  det  nævnte  Tidspunkt,  vilde  være  til  stor 
Gene. for  Beboerne,  bekostelig  for  Museet  og  syntes  urimelig,  da  den  langt  bedre 
kunde  foretages  under  Nedbrydningen. 

Da  denne  begyndte,  var  jeg  atter  paa  Pladsen  for  at  maale  Bygningen  og 
den  gamle  Nabogavl  samt  notere,  hvad  der  vilde  komme  frem  af  Interesse. 
Ejeren,  Hr.  Mejer  i  Viborg,  stillede  sig  meget  imødekommende  overfor  Museet, 
og  dette  skylder  ham  Tak  for,  at  Undersøgelsen  og  Opmaalingen  blev  mulig. 
Ogsaa  Architekt  Søren  Nielsen  ydede  sin  gode  Støtte. 

Ved  Afbankningen  af  Pudslaget  viste  der  sig  snart  paa  Sydmuren  (ud  mod 
Mathisgade)  en  Række  Rundbuer  mellem  iste  Sals-  og  Stue-Vinduerne.  Mit 
første  Indtryk  af  disse  Buer  var,  at  man  her  stod  overfor  et  Eksempel  paa  den 


fra  Tiden  omkring  1200  kendte  Blindingsarchitektur.  En  Række  Blindinger, 
foroven  afsluttede  af  2  Rundbuer,  og  mellem  Blindingerne  ret  smalle  Lisener. 
Men  efterhaanden  som  Afbankningen  skred  frem  og  den  senere  Udmuring  af 
Blindingerne  blev  fjærnet,  røbede  alle  Enkeltheder,  at  det  var  i  den  senere 
Middelalder,  Bygningen  hørte  hjemme.  Da  Kampmann  kom  til,  nævnede  han 
ogsaa  straks  til  Sammenligning  Helligaandshuset  i  Randers,  Helligaandshospitalet 
i  Aalborg  og  den  nedbrudte  »Kong  Hans’s  Gaard«  sammesteds.  Kampmann  har 
ganske  utvivlsomt  Ret  i,  at  disse  Bygninger  er  »Budolfi«s  nærmeste  Slægtninge. 
Men  af  disse  3  er  det  kun  de  2  Aalborgbygninger,  der  har  gennemført  Blindings- 
motivet  regelmæssigi,  og  kun  for  Kong  Hans’s  Gaards  Vedkommende  kan  man 
tale  om  egentlig  Lighed.  Men  hvor  langt  rigere  er  ikke  »Budolfi«s  Hovedside 
komponeret.  I  Stueetagen  et  Midtparti  med  to  mindre  Buer  samlede  i  én  enkelt 
større.  Paa  hver  Side  en  Række  af  4  Blindinger,  alle  med  2-delt  Afslutning. 
Over  de  4  vestligste  Fag  fandtes  paa  iste  Sal  4  Blindinger  af  lignende  Art  som 

i  Stuen,  kun  lidt  lavere  og  ubetydeligt  smallere.  Herover  har  der  oprindeligt 
rejst  sig  en  Gavl.  Over  Stuens  resterende  5  Fag  har  der  atter  været  Blindinger 
paa  iste  Sal.  Men  de  er  lavere  end  de  4  vestligste,  og  den  midterste  har  været 
bredere  og  afsluttet  af  3  Buer.  Der  er  da  ogsaa  i  Kompositionen  af  iste  Sal 
skabt  et  Midtparti,  hvorom  det  øvrige  grupperer  sig,  men  saaledes,  at  man  i 
Kompositionen  er  gaaet  ud  fra  Midten  af  det  Parti,  der  har  Sidefagade  mod 
Mathisgade,  medens  iste  Sals  4  vestligste  Fag  indgaar  i  Gavlbygningens  Kom¬ 
position.  Siden  mod  Mikkelsgade  er  noget  simplere,  mindre  regelret  og  kan  for 
iste  Sals  Vedkommende  ikke  bestemt  fastslaas. 

Sammenligningen  med  den  beslægtede  Architektur  viser  en  langt  rigere  og 
mere  fuldendt  Komposition  i  Budolfi ;  det  er  uden  Tvivl  det  rigeste  Stykke 


Architektur  i  Danmark  fra  Middelalderen,  bortset  fra  vor  Kirkebygningskunst. 
Det  er  ikke  meget,  der  er  levnet  os  fra  denne  Tid,  og  det  meste  bærer  Fattig¬ 
dommens  Præg.  Saa  meget  mere  maatte  det  ligge  os  paa  Sinde  at  bevare  et 
Kunstværk  som  »Budolfi«.  Jeg  kan  af  Pladshensyn  ikke  her  komme  nærmere  ind 
paa  Beskrivelsen  af  Bygningen  eller  Redegørelsen  for  Undersøgelsen.  Kun  maa 
jeg  tilføje,  at  efter  at  Undersøgelsen  var  nogenlunde  tilendebragt,  udførte  jeg  en 
Restaurationsskitse  for  at  give  Viborgenserne  en  Forestilling  om,  hvorledes  Byg¬ 
ningen  omtrentlig  vilde  fremtræde  efter  Istandsættelsen  (Kampmanns  Skitse  paa 
en  Vægtavle  i  Byraadssalen  var  udført  paa  et  Tidspunkt,  da  iste  Sal  endnu  ikke 
var  af  banket  og  undersøgt).  Dagen  efter  min  Tegnings  Fremkomst  lykkedes 
det  Arkivar  Saxild  at  finde  en  Tegning  af  den  afdøde  Murermester  Gullev. 
Denne  Mand  har  tegnet  »Budolfi«,  dels  paa  Grundlag  af,  hvad  han  selv  har 
set,  dels  efter  Meddelelser  af  den  Murermester,  der  c.  1800  nedbrød  Gavlen 
mod  Mathisgade  og  tilmurede  en  Port,  der  i  Renaissancetiden  var  bleven  anbragt 

midt  paa  Facaden.  Gullevs  Tegning  stemmede  i  de  store  Træk  overens  med 
den  lige  udførte  Restaurationsskitse. 

Direktør  Mollerup,  der  hurtigt  havde  faaet  Meddelelse  om  Fundet,  rejste 
til  Viborg  og  tog  sig  varmt  af  Sagen.  Der  kom  straks  Forhandling  i  Gang; 
Direktør  M.  tilkaldte  Bygningsinspektør  Kampmann,  og  begge  søgte  i  et  Byraads- 
møde  at  bevæge  Byen  til  at  frafalde  Kravet  om  Udvidelse  af  Gadebredden.  Des¬ 
værre  forgæves!  Endnu  2  Byraadsmøder  blev  afholdt,  og  i  det  sidste  paatog 
Byraadet  sig  Ansvaret  for  Bygningens  Nedbrydning  ved  at  fastholde  den  forment¬ 
lige  Ret  til  Gadeudvidelse.  Arkivar  Saxild  søgte  at  bevæge  Byraadet  til  ikke  at 
tage  dette  Ansvar,  men  man  var  altfor  stærkt  opsat  paa  at  ’faa  den  gamle  Kasse 
fjærnet.  Det  bør  dog  for  Byens  Skyld  nævnes,  at  6  Medlemmer  tog  Ordet  og 
stemte  for  denne:  Sagfører  H.  F.  Andersen,  Murermester  Chr.  F.  Jensen,  Adjunkt 
Lomholt,  Borgmester  Tolderlund,  Arkivar  Saxild  og  Sagfører  Ørum. 


Det  var  ikke  blot  Byraadet,  der  fordrede  Bygningen  fjærnet ;  Majoriteten  af 
Byens  Befolkning  stod  paa  samme  Standpunkt.  Særligt  de  Handlende  tillagde 
Gadeudvidelsen  en  uhyre  Betydning.  For  den,  der  har  overværet  nogle  Torve- 
dage,  da  Færdselen  er  stærkest,  er  det  ganske  uforstaaeligt,  at  Gaderne  ikke 
skulde  kunne  rumme  den.  Og  det  synes  overdrevent,  at  den  gamle  Bygning, 
som  sprang  noget  frem  for  Husrækken,  skulde  virke  saa  skadelig  for  de  om¬ 
givende  Forretninger,  at  et  nationalt  Mindesmærke,  som  var  en  Pryd  for  Viborg, 
skulde  vige  herfor.  Sagen  diskuteredes  allevegne.  Ogsaa  Bladene  tog  Sagen 
op.  Til  en  Begyndelse  gjorde  baade  Folkebladet  og  Stiftstidenden  et  Tilløb  til 
at  forsvare  »Budolfi«,  men  efterhaanden  havde  » Indsendere «  af  Nedbrydnings¬ 
partiet  næsten  erobret  Bladene.  Indsendte  Bladartikler  af  den  uværdigste  Art  fik 
Lov  til  at  brede  sig.  De  Mænd,  der  forsvarede JBygningen,  lagdes  for  Had,  og 
for  nogle  Dage  fandt  Byens  vittige  Hoveder  en  kærkommen  Tumleplads. 

Dog,  naar  Sagen  gøres  op  bagefter,  skal  det  huskes,  at  Viborgs  historiske 
Samfund  indgik  til  Kultusministeriet  med  Anmodning  om  Hjælp  til  at  redde 
»Budolfi«.  Mellem  Ministeriet  og  Direktør  Mollerup  forhandledes  om  Sagen, 
men  denne  kunde  ikke  fremmes  før  der  forelaa  et  reelt  Tilbud  og  Andragende, 
ledsaget  af  en  Kalkule.  Det  saa  ud  som  om  et  saadant  virkeligt  skulde  frem- 

komme.  Et  Konsortium  bød  Brødrene  Mejer  en  Sum,  for  at  afkøbe  dem  hele 
Komplekset  (den  eneste  Ordning,  Ejerne  vilde  gaa  ind  paa).  Elar  denne  Sum 
været  for  lille,  er  det  dog  afgjort,  at  den  af  Ejerne  forlangte  Sum  var  alt  for 
stor.  Det  var  ikke  Hr.  Mejer  i  Viborg,  men  hans  Broder  i  Aarhus  som  Medejer, 
der  stod  stejlt  paa  den  høje  Sum  og  herved  forhindrede  Muligheden  for  Bevaring. 
Da  Byraadets  Ret  til  Gadeudvidelse  var  meget  tvivlsom,  var  det  private  Initiativ 
i  Viborg  i  Forbindelse  med  Ejernes  Imødekommen  og  Statsbevillingsmyndig¬ 
hedernes  V elvillie  de  Faktorer,  der  her  skulde  virke.  Efter  de  Forhandlinger, 
der  blev  førte  mellem  Nationalmuseet  og  Ministeriet,  og  efter  at  Finansudvalgets 
Formand,  Statsrevisor  Anders  Nielsen,  havde  ladet  sig  Tegningerne  og  Bygnin¬ 
gen  forevise  paa  Stedet  og  vist  Sagen  megen  Interesse,  var  der  al  Grund  til  at 


haabe  paa  en  rigelig  Understøttelse  fra  Staten.  Men  det  Forslag  og  Andragende, 
der  skulde  forelægges  for  Ministeriet,  ledsaget  af  en  Kalkule,  skulde  komme  fra 
Viborg.  Det  udeblev,  og  intet  kan  bebrejdes  Ministeriet  og  Museet.  Ansvaret 
for  Nedbrydningen  falder  paa  Viborg,  og  Majoriteten  tager  sig  vistnok  dette 
Ansvar  meget  let. 

Vi  har  saa  lidt  tilbage  af  Mindesmærker  fra  Middelalderen,  at  vi  maa  holde 
paa  det,  der  endnu  er  bevaret.  Naar  Bestræbelserne  for  at  redde  »Budolfi«  fik 
saa  krank  en  Skæbne,  er  det  ikke  alene  den  stedlige  Smaalighed  og  Mangel  paa 
Forstaaelse,  der  gjorde  Udslaget.  Det  maa  huskes,  at  Sagen  gjordes  særlig  van¬ 
skelig  af  specielle  Forhold.  Det  var  meget  sent,  man  blev  opmærksom  paa 
Bygningens  Værd,  det  var  paa  en  Tid,  da  alt  var  forberedt  til  den  nye  Bygning, 
der  skulde  afløse  den  gamle.  Jeg  tror,  at  en  saadan  Sag  andetsteds  i  Landet 
havde  faaet  en  bedre  Skæbne,  og  jeg  tror  ogsaa,  at  Sagen  i  Viborg  havde  set 
noget  anderledes  ud,  hvis  man  havde  haft  mere  Tid  til  Raadighed.  For  Viborgs 
Skyld  skal  det  erindres,  at  der  var  Mænd,  som  baade  med  Ord  og  Penge  vilde 

støtte  Sagen,  og  jeg  kan  ikke  lade  være  med  til  Slut  at  meddele,  at  en  hel 
Række  Smaahaandværkere  i  Byen  tilbød  Hjælp.  Vi  vil  haabe,  at  det  er  sidste 
Gang  en  saadan  Sag  faar  en  saadan  Skæbne. 


Arkivar  Saxild,  den  Viborgenser,  der  har  arbejdet  mest  energisk  for 
»Budolfi«,  har  i  Provinsarkivet  i  Viborg  fundet,  at  Bygningen  i  1712  har  tilhørt 
Dødsboet  efter  Mogens  Rosenkrans  til  Spottrup.  I  Rigsarkivet  har  Museums¬ 
assistent  Chr.  Axel  Jensen  fundet,  at  Bygningen  i  17de  Aarhundrede  har  tilhørt 
først  Familien  Gyldenstjerne,  senere  Familien  Rosenkrans.  Man  har  Haab  om 
at  kunne  følge  den  endnu  længere  tilbage.  Navnet  Budolfi  har  neppe  nogen 
Hjemmel. 


F.  ULDALL:  DANMARKS  MIDDELALDERLIGE  KIRKEKLOKKER. 


(Kjøbenhavn  1906). 

Anmeldt  af  Magister  Chr.  Axel  Jensen. 


t  stateligt  Værk,  udgivet  med  Understøttelse  af  Ministeriet  for  Kirke-  og 


Undervisningsvæsenet  og  af  Carlsbergfondet,  smukt  udstyret  og  rigt  illu¬ 
streret,  sætter  Slutstenen  paa  et  stort  og  udholdende  Arbejde.  Thi  siden  Archi- 
tekt  F.  Uldall  for  'godt  og  vel  tyve  Aar  siden  for  første  Gang  officielt  (fra 
Worsaae)  fik  den  Opgave  at  undersøge  en  middelalderlig  Kirkeklokke,  har  han 
ikke  sluppet  sit  Emne.  Den  første  Undersøgelse  blev  fulgt  af  mange  andre, 
Landet  blev  gennemsøgt  paa  kryds  og  tværs,  ved  talrige  Afhandlinger  søgte 
Architekten  at  vække  Interesse  for  de  gamle  Klokker,  gennem  Kultusministeriet 
og  Nationalmuseet  lykkedes  det  ham  at  sikre  dem  en  skaansom  Behandling,  og 
i  Aarenes  Løb  kædedes  de  enkelte  Arbejder  sammen  til  en  Skildring  af  Kirke¬ 
klokkerne  fra  Danmarks  Middelalder,  saa  fuldstændig,  at  næppe  een  eneste  er 


forbigaaet. 


Værket  begynder  med  en  kort  Indledning  om  Klokkestøbningens  Teknik, 
om  Klokkernes  Indskrifter  og  Billeder  i  Almindelighed,  om  deres  Skæbne  gennem 
Tiderne  og  om  den  Overtro,  der  har  knyttet  sig  til  dem.  Men  Bogens  største 
Del  danner  de  indgaaende  Klokkebeskrivelser.  Gennem  den  Udførlighed,  hvor¬ 
med  Klokke  efter  Klokke  er  skildret,  føler  man  Forfatterens  Kærlighed  til  hans 
Studium.  Altid  er  det  vel  ikke  lykkedes  ham  at  træffe  den  rette  Løsning  paa 
de  Problemer,  Emnet  stiller.  Det  mærkes,  at  han  ikke  er  boglærd  og  derfor 
har  vanskeligt  ved  at  komme  til  Rette  med  Klokkeindskrifterne.  Hvad  enten 
Middelalderens  Malmstøbere  brugte  Latin,  Dansk,  Plattysk  eller  Hollandsk,  var  de 
sjældent  store  Retskrivningsmestre,  og  Indskrifterne  vrimler  derfor  af  Misfor- 
staaelser,  Ukorrektheder  og  Fejlstøbninger,  som  selv  Sprogmænd  vilde  have  Van¬ 
skelighed  ved  at  udrede*).  I  Virkeligheden  er  det  forbavsende,  at  Architekt 


*)  Til  Prøve  paa,  hvilke  Nødder  selv  en  dansk  Klokkeindskrift  kan  give  at  knække, 
kan  jeg  ikke  lade  være  at  meddele  følgende,  hentet  fra  Huarød  Kirke  i  Skaane:  »fi  Dene  . 
plocpe  .  er  .  støft  .guds  .  01  d  .Til .  are  .  gud  .  gifve  .  ouhuis.soguefolcp  .  ret .  at.lare  .  her.kans. 
gers  .  sogne’er  .veli .  fa  .  nret .  piepverc.selp  .  oc  .  gers  .  ano  .  dui.  rndxi . (1 5 1 1) .støft . i .  malmø. 

Uldall  kun  har  givet  tabt  over  for  Indskrifter,  der  udelukkende  bestaar  af  menings¬ 
løse  Bogstaver,  men  ellers  stadigt  har  sørget  for  Oversættelser.  Og  hvor  disse 
kan  være  angribelige,  har  han  selv,  saavidt  det  stod  til  ham,  givet  Kritikken 
Vaaben  i  Hænde.  Hver  eneste  Indskrift  er  optrykt  bogstavret,  og  der  er  til 
Værket  udført  store  Rækker  af  nye  Typer,  saaledes  at  de  vexlende  Bogstavformer 
kunde  gengives.  Dette  har  kun  været  muligt,  fordi  Forfatteren  aldrig  (som  tid¬ 
ligere  Klokkeforskere  herhjemme  har  maattet  gøre),  bygger  paa  andenhaands 
Meddelelser,  men  altid  har  set  med  egne  Øjne,  og  hvilket  Arbejde  det  har  kræ¬ 
vet,  forstaar  vel  kun  den  at  vurdere,  som  nogle  Gange  har  kravlet  paa  en 
Klokkestabel  eller  ligget  i  et  Glamhul  under  fortvivlede  Forsøg  paa  at  læse  en 
utilgængelig  Indskrift.  Uden  at  lade  sig  skræmme  af  den  Slags  Vanskeligheder 
har  Architekt  Uldall  tegnet  og  noteret  paa  Stedet  og  selv  udført  de  talrige  Papirs¬ 
aftryk,  som  tjener  til  Grundlag  for  Beskrivelserne,  og  hvorefter  Værkets  ofte 
ypperlige  Gengivelser  af  Bogstavformer  og  Relieffer  er  udførte  ad  fotografisk  Vej. 
Saavidt  bekendt  er  Uldall  den  første  Arkæolog,  der  i  fuldt  Maal  bruger  denne  prise¬ 
lige  Fremgangsmaade.  I  saa  Henseende  er  han  forud  for  udenlandske  Kolleger, 
og  hvad  Stofmængden  angaar,  indtager  det  danske  Værk  ubestridt  en  Førsteplads; 
Registret  kan  opregne  henimod  900  Klokker  i  det  nuværende  Danmark,  i  Sønder¬ 
jylland  og  i  Skaane,  et  Tal,  som  langtfra  naas  af  noget  tilsvarende  udenlandsk  Arbejde. 

Paa  mange  Maader  beriger  Værket  vor  Viden  om  de  gamle  Klokker.  Har 
man  før  troet,  at  Danmark  ikke  havde  mange  Klokker  fra  den  ældre  Middel¬ 
alder,  saa  er  det  nu  klart,  hvor  urigtig  denne  Antagelse  har  været.  Med  sin 
grundige  Kendskab  til  Klokkestøbningens  Teknik  og  Klokkernes  vexlende  Typer 
kan  Architekt  Uldall  paavise,  at  adskillige  Klokker  stammer  fra  noo-Tallet,  saa¬ 
ledes  den  mærkelige  Klokke  i  Smollerup  ved  Viborg  og  rimeligvis  ogsaa  Dan¬ 
marks  eneste  Klokke  med  Runeskrift,  som  Uldall  opdagede  i  Hæstrup  Kirke  ved 
Hjørring,  og  som  nu  er  erhværvet  af  Nationalmuseet.  Til  denne  slutter  sig  en 
statelig  Række  skriftløse  Klokker  af  lignende  slanke  Former.  Videre  følger  man 
de  forskellige  tekniske  Fremgangsmaader,  som  det  her  vil  føre  for  vidt  at  udrede. 
Det  maa  være  nok  at  nævne,  at  netop  disse  er  lagt  til  Grund  for  Værkets  Grup¬ 
pering.  Hvad  den  senere  Middelalder  angaar,  falder  denne  Deling  sammen  med 
de  enkelte  Støberes  Arbejder.  Allerede  paa  nogle  af  de  ældste  Klokker  findes 
Mesternavne,  men  først  fra  Tiden  efter  1350  er  der  bevaret  hele  Rækker  af 
Klokker  fra  samme  Værksted.  En  Del  er  støbt  af  nordtyske  og  nederlandske 
Mestere,  men  ogsaa  her  i  Landet  har  der  været  anselige  Støberier  og  flittige 
Haandværkere,  som  Mester  Peter  fra  Randers,  Mester  Flerman,  der  var  Borgmester 
i  Lund,  Peter  Hansen  i  Flensborg,  til  hvis  Værksted  der  kan  henføres  ikke  min¬ 
dre  end  40  Klokker,  og  den  dygtigste  af  dem  alle,  den  indvandrede  Udlænding 
Johannes  Fastenove,  der  arbejdede  her  i  Landet  paa  Kristiern  II’s  Tid  —  foruden 
mange  andre. 

Baade  paa  de  hjemmegjorte  og  især  paa  de  indførte  Klokker  findes  livfulde 
figurlige  Relieffer  og  fine  Ornamenter,  og  blandt  Indskrifternes  vexlende  Bog¬ 
stavtyper,  Majuskler,  Minuskier  og  Renaissance-Versaler,  møder  man  talrige  karak- 

iøst .  persen  .  gridt .  stø  .  ft«.  De  første  to  Sætninger  lader  sig  let  tyde  ved  at  indsætte  k 
for  p  og  æ  for  a;  af  Slutningen  har  Architekt  Uldall  givet  en  Læsning,  som  sikkert  ikke 
er  rigtigt.  Men  hvad  har  den  brave  Grydestøber  ment? 


terfulde  Former.  Selve  Indskrifternes  Ordlyd  afspejler  Middelalderens  Tankegang. 
Klokkerne  tager  selv  Ordet,  nævner  deres  Navne  —  thi  de  blev  jo  højtideligt 
døbt  —  og  fortæller  om  deres  Hværv:  »Jeg  begræder  de  Døde,  jeg  kalder  de 
levende,  Lynene  bryder  jeg,  min  Røst  er  Livets  Røst«  eller:  »Jeg  kalder  Folket, 
samler  Gejstligheden,  begræder  de  døde,  dyrker  Helgene  og  pryder  Festerne, 
min  Røst  er  alle  onde  Aanders  Rædsel«.  Men  de  indskrænker  sig  ikke  hertil; 
ofte  bringer  de  topografiske  og  personalhistoriske  Oplysninger,  og  i  mange  Til¬ 
fælde  giver  de  værdifulde  Bidrag  til  Katolicismens  og  Helgendyrkelsens  Historie 
her  i  Landet.  I  saa  Henseende  staar  Reliefferne  imidlertid  ikke  tilbage  for  Ind¬ 
skrifterne  og  særlig  Interesse  har  det,  at  Architekt  Uldall  har  fundet  en  Række 
Aftryk  af  Pilgrimstegn.  Originalerne,  som  de  katolske  Pilgrimme  bragte  hjem 
fra  deres  Rejser,  var  af  Bly,  og  de  er  saa  godt  som  alle  gaaet  til  Grunde.  Men 
det  solide  Kobbermalm  har  bevaret  en  Række  af  Afstøbninger  af  Datidens  Rejse¬ 
erindringer,  ikke  blot  fra  Norden  (Billeder  af  S.  Birgitta  og  S.  Olaf,  hvilke  sid¬ 
ste  dog  er  misforstaaede  af  Forfatteren),  men  ogsaa  fra  saa  fjærne  Steder  som 
Rom  og  som  Maria  Einsideln  i  Schweitz. 

Værket  viser  klart,  at  Danmarks  middelalderlige  Klokker  er  et  alvorligt  Stu¬ 
dium  værd,  og  det  vil  blive  en  uundværlig  Haandbog  for  enhver,  der  beskæftiger 
sig  med  vor  Middelalders  kirkelige  Kultur.  Men  det  har  ogsaa  Bud  til  videre 
Kredse,  til  Architekter,  til  Kunstnere  og  til  alle  dem  ude  i  Landet,  der  har  In¬ 
teresse  for  deres  Kirkers  Historie  og  for  deres  Hjemstavns  Fortidsminder. 


STADEN  KJØBENHAVNS  REGNSKAB  OG  BERETNING  OM 
KOMMUNENS  ANLIGGENDER  FOR  1905-1906. 

(Sluttet.) 

Bygn  ingslio  m  m  ission  en . 

(Kalenderaaret  1905.) 


I  Aaret  1905  er  der  ialt  fuldført  328  Bygninger,  deraf  henholdsvis  17,  59 
og  62  i  de  indlemmede  Valby-  og  Brønshøjdistrikter  og  Sundbyerne.  Disse 
Bygninger  fordeler  sig  efter  deres  Art  saaledes: 


Hele 

Kjøbenhavn 

Deraf  i  de 
indlemmede 
Distrikter 

Offentlige  Bygninger . 

6 

2 

Hoteller . 

1 

i 

Bygninger  udelukkende  bestemte  til  Forretningsbrug 

46 

24 

Bygninger  med  Beboelseslejligheder . 

273 

1 1 1 

328 

138 

Antallet  af  de  nye  Bygninger  med  Beboelseslejligheder  var  altsaa  ialt  275, 
hvoraf  16  i  Valby,  33  i  Brønshøj  og  42  i  Sundbyerne.  Efter  Antallet  af  Lej¬ 
ligheder  fordelte  de  sig  saaledes : 


Antal  Bygninger  ialt 

Deraf  Bygninger  udeluk¬ 
kende  med  1 — 4  Værelsers 
Lejligheder  (Pigekammer 
regnet  som  Værelse). 

Hele 

Kjøbenhavn 

Deraf  i  de 
indlemmede 
Distrikter 

Hele 

Kjøbenhavn 

Deraf  i  de 
indlemmede 
Distrikter 

Med  1  Lejlighed . 

33 

23 

10 

IO 

—  2  Lejligheder . 

49 

49 

46 

46 

—  3  —  4  —  . 

1 2 

9 

9 

9 

—  5—9  —  . 

37 

10 

29 

10 

—  10  —  19  —  . 

77 

15 

50 

I  I 

\ 

—  20 — 50  —  . 

66 

5 

55 

2 

—  50  Lejligheder  og  derover 

1 

» 

1 

» 

275 

1 1 1 

200 

88 

Oplysninger  om  Antallet  af  Beboelseslejligheder,  fuldførte  i  Aarets  Løb, 
faas  af  nedenstaaende  Tabel: 


Beboelseslejligheder  med 

Antal  Lejligheder  fuldførte  i  Aarets  Løb 

I  nye  Bygninger 

Ved  Omdannelse  af 
gamle  Bygninger 

Hele 

Kjøbenhavn 

Deraf  i  de 
indlemmede 
Distrikter 

Hele 

Kjøbenhavn 

Deraf  i  de 
indlemmede 
Distrikter 

1 

Værelse 

med  Køkken . 

42 

4 

» 

1 

■ — 

uden  . 

» 

» 

» 

2 

— 

med  Pigekammer  . 

31 

8 

> 

» 

2 

— 

uden  — 

1080 

89 

10 

1 0 

) 

— 

med  — 

632 

102 

4 

4 

3 

— 

uden  — 

601 

1 80 

5 

5 

4 

— 

med  — 

229 

49 

2 

2 

4 

— 

uden  — 

39 

29 

1 

1 

5 

— 

foruden  Tyendev. . 

I  T  6 

4 

4 

2 

6 

— 

—  — 

f>3 

4 

» 

» 

7 

— 

— 

1 2 

I 

» 

» 

8 

— 

og  derover  foruden 

Tvendeværelser . 

6 

1 

» 

» 

285 1 

47i 

26 

24 

Det  samlede  Antal  nye  Beboelseslejligheder  i  1905  er  for  Kjøbenhavn  uden 
Indlemmelserne  2382,  forValby  122,  for  Brønshøj  225  og  for  Sundbyerne  148 
mod  for  Aaret  1904  henholdsvis  3628,  278,  276  og  61 1.  Desuden  indrettedes 
i  Aarets  Løb  54  Forretningslokaler  og  297  Butiker,  deraf  i  Valby,  Brønshøj 


og  Sundbyerne  henholdsvis  i,  i  og  o  Forretningslokaler  og  1 8 ,  16  og  6  Bu¬ 
tiker.  I  Aaret  1904  indrettedes  af  Forretningslokaler  og  Butiker  henholdsvis  i 
Kjøbenhavn  uden  Indlemmelserne  77  og  276,  i  Valby  o  og  24,  i  Brønshøj  7 
og  30  og  i  Sundbyerne  48  og  34. 

Til  Belysning  af  Byggevirksomheden  ved  Aarets  Udgang  skal  anføres,  at 
Antallet  af  anmeldte  Bygninger  med  Beboelseslejligheder  den  3 1 .  December  var 
286,  deraf  paabegyndte  265.  Heraf  faldt  paa  Valby  henholdsvis  14  og  8,  paa 
Brønshøj  49  og  45  og  paa  Sundbyerne  33  og  35.  Antallet  af  Lejligheder, 
der  vilde  blive  indrettede  i  de  ved  Aarets  Udgang  under  Opførelse  værende 
Bygninger,  var  følgende: 


Beboelseslejligheder  med 

Hele 

Kjøbenhavn 

Deraf  i  de 
indlemmede 
Distrikter 

1 

Værelse  med  Køkken . 

38 

1 1 

1 

—  uden  —  . 

4 

3 

2 

—  med  Pigekammer . 

30 

8 

2 

—  uden  —  . 

1460 

426 

3 

- —  med  —  . 

997 

157 

3 

—  uden  —  . 

842 

0 

0 

4 

— -  med  - —  . 

278 

27 

4 

—  uden  —  . 

3  3 

1 4  . 

5 

—  foruden  Tyendeværelser . 

128 

3 

6 

—  —  . 

55 

2 

7 

—  —  —  . 

14 

1 

8 

- — -  og  derover  foruden  Tyendeværelser  .  .  . 

4 

2 

OO 

cc 

954 

Desuden  10  Forretningslokaler  og  332  Butiker,  hvoraf  i  de  indlemmede 
Distrikter  henholdsvis  1  og  77.  Ved  Aarets  Begyndelse  var  de  tilsvarende  Tal 
for  hele  Kjøbenhavn  3378  Beboelseslejligheder,  99  Forretningslokaler  og  224 
Butiker,  hvoraf  i  de  indlemmede  Distrikter  henholdsvis  480,  o  og  37. 

DET  KGL.  BIBLIOTEKS  NY  BYGNING, 
SET  FRA  LANGE  TØJHUSGAARD. 


ARCHITEKT 
PROF.  HANS  }.  HOLM. 


DET  KONGELIGE  BIBLIOTEKS  NY  BYGNING. 


I  nærværende  Blads  anden  Aargang  Nr.  18,  15.  Juni  1900  er  omtalt  og  afbildet 
Professor  Hans  J.  Holms  daværende  Forslag  til  det  kgl.  Biblioteks  ny  Byg¬ 
ning  med  Facade  mod  Christiansgade,  samt  hans  i  Skitse  foreliggende  Forslag 
til  at  lægge  Biblioteksfacaden  den  modsatte  Vej,  nemlig  ind  mod  den  af  Artille¬ 
riets  kaotiske  Samling  af  gamle  og  ny  Bygninger,  Skure  og  Oplag  optagne 
Plads,  der  begrænses  af  Chr.  IV. s  to  Bygninger:  lange  Tøjhus,  den  ligeoverfor 
liggende  tilsvarende  lange  Bygning  paa  Proviantgaardens  gamle  Grund  samt  kgl. 
Biblioteks  nu  forladte  Bygning,  der  adskiller  Pladsen  fra  Kavalergaarden  (se 
Situationsplan  i  samme  Nummer).  Skitsen  forudsætter  en  ny  Adgang  til  denne 
Plads  ved  en  Gennembrydning  paa  Midten  af  Fr.  III. s  Biblioteksbygning,  samt 
at  Pladsen  ryddes,  men  den  Planen  ledsagende  Tekst  slutter  mismodigt  med  føl- 

-  1 17  — 


gende  Ord:  »at  opnaa  dette  allerede  nu  og  anvende  de  5  å  6  Aar,  som  Opførelsen 
af  Biblioteket  vil  tage,  til  at  skaffe  Erstatningsbygninger  for  Krigsvæsenets  Værk¬ 
steder  —  maa  med  Sorg  erkendes  at  overstige  vor  Tids  Kræfter«. 

Biblioteksbygningen  har  en  lang  og  besværlig  Forhistorie.  Kravet  om  en 
ny  Bygning  for  Landets  største  Bibliotek  rejstes  første  Gang  af  afdøde  Over¬ 
bibliotekar  Chr.  Bruun  i  1867,  og  siden  da  har  det  egentlig  stadig  staaet  paa 
Dagsordenen.  Absolut  og  tvingende  nødvendigt  blev  Kravet  efter  Slotsbranden, 


KGL.  BIBLIOTEK.  UNDERSTE  ETAGE. 

a.  Forstue,  b.  Danske  Sal.  c.  Varmeværk,  d.  Avismagasiner,  e.  Bogbinderi,  f.  Pakrum.  g.  Fyrboder,  h.  Portner, 
i.  W.  C,  k.  Cyklerum.  1.  Kort-  og  Billedsamling.  m.  Porte.  n.  Bogrum.  o.  Elektriske  Hisser. 


1884,  ved  hvilken  alene  Vindretningen  reddede  Biblioteket  fra  at  gaa  op  i  Luer. 
Professor  Hans  J.  Holm  har  arbejdet  med  Sagen  endnu  tidligere,  idet  han  til¬ 
kaldtes  af  en  Kommisssion,  der  nedsattes  1879,  og  som  i  1883  afgav  Betænk¬ 
ning  om  en  Biblioteksbygning  udarbejdet  af  Architekten  og  Bibliotekaren. 

Efter  en  ny  stor  Byggekommission  af  1892  forelagdes  et  Lovforslag  i  1895, 
der  dog  ikke  naaede  at  blive  færdigt  fra  Rigsdagen.  Finansudvalget  anviste  dog 
Tøjhusgrunden  til  Byggeplads,  men  forlangte  Byggesummen  nedsat.  Følgen  heraf 
blev,  at  den  Tværbygning,  der  oprindelig  forbandt  Bygningens  to  Langsider,  og 
som  var  af  største  Betydning,  blev  fjernet,  medens  man  af  yderligere  Sparsomme¬ 
lighed  indtog  det  gamle  Opbevaringshus  for  Marinens  Galejer,  der  stammede  fra 
Chr.  IV. s  Tid.  Ingen  Protester  nyttede,  hverken  dem  der  galdt  den  anviste  Be¬ 
liggenhed,  eller  dem  der  angik  Opgivelsen  af  Tværbygningen.  Loven  om  Byg¬ 
ningens  Opførelse  i  den  beklippede  Tilstand  og  med  Fagade  mod  Christiansgade 
og  Havnen  blev  vedtaget  1897. 

Medens  megen  Tid  hengik  med  at  ordne  Grundforholdene  ved  den  bestemte 


—  1 18  — 


Byggeplads  (man  havde  glemt  at  gøre  det  itide),  forsøgte  altsaa  Architekten  endnu 
en  Gang  at  aabne  Øjnene  paa  de  rette  Vedkommende  for  Nødvendigheden  af 
at  lægge  Facaden  mod  Tøjhusgaarden  og  at  udvide  Bygningen  med  Tværbyg¬ 
ningen,  men  Resultatet  blev,  at  de  Planer,  der  fulgte  Lovens  Bydende,  appro¬ 
beredes  af  Ministeriet  i  1900,  og  derefter  begyndte  Opførelsen  af  Bygningen. 

Imidlertid  var  den  gamle  Overbibliotekar  bleven  syg  og  svag  og  tog  sin 
Afsked  i  1901.  Samme  Sommer  dannedes  Ministeriet  Deuntzer,  og  Kultusminister 


KGL.  BIBLIOTEK.  HOVEDETAGE. 

I.  Vestibule.  2.  Hovedtrappe.  3.  4,  Garderobe.  5.  Taaintrapper  med  Opgang  til  det  mod  Vestibulen  aabne  Ud¬ 
stillingsrum.  6.  Danske  Sal  (5  Etager).  7.  Danske  Kontor  med  Trappe  til  det  ovenover  liggende  Overbibliotekar¬ 

værelse.  8.  Udlånsekspedition.  9.  Katalogværelse.  Ovenover  Personalets  Værelse.  10.  Læsesalsinspektion. 

II.  Læsesal.  12.  Tidsskriftaflukke.  13.  Bord  til  Aviser  og  store  Værker.  14.  Gang  udenom  Læsesalen  bag  Haand- 
biblioteksreolerne.  15.  Aaben  Altan  med  Brystværn  over  den  østligste  Del  af  de  gamle  Hvælvinger.  16.  Bogrum  i 
fem  Etager.  17.  Afleverings-  og  Sorteringsrum  for  danske  Tryksager.  18.  Bogrum,  delvis  aabne  og  forsynede  med 
Gallerier  ind  mod  19.  Bibliotekarværelse.  20.  Skrivemaskineaflukke.  2r.  Udenlandske  Kontor  omgivet  af  Haand- 
biblioteksreoler.  22.  Udlånsekspeditionens  Kontor.  23.  Reserveret  Gang  til  Ekspeditionen.  24.  Elektriske  Hisser. 

25.  Gaarde. 

J.  C.  Christensen  tog  efter  den  ny  Overbibliotekar  H.  O.  Langes  indtrængende 
Forestillinger  Sagen  om  Tværbygningen  op  paany,  og  gennemførte  en  Bevilling 
til  dennes  Udvidelse  i  1902.  Paa  det  Tidspunkt  var  Byggearbejdet  saa  vidt  frem¬ 
skredet,  at  det  var  yderste  Øjeblik  at  ændre  Planen.  Men  takket  være  Prof. 

Holms  enestaaende  Udholdenhed  og  Tro  paa  at  Tværbygningen  maatte  komme, 
var  Byggearbejdet  saaledes  lagt  tilrette,  at  Opførelsen  af  denne  Fløj  endnu  lod 
sig  udføre  og  hele  Vendingen  af  Planen  —  med  Adgang  fra  Tøjhusgaarden  — 
endnu  var  mulig.  Forandringen  blev  gennemført  med  Energi  og  den  færdige 
Bygning  er  altsaa  nærmest  i  Overensstemmelse  med  de  tidligste  Planer,  og  vil 
med  Tiden  —  forhaabentlig  inden  altfor  længe  —  nødvendigvis  kræve,  at  Tøj- 

KGL.  BIBLIOTEK.  FAQADEN  MOD  CHRISTIANSGADE. 


KGL.  BIBLIOTEK.  LÆNGDESNIT  GENNEM  LÆSESALEN,  VESTIBULE  OG  DANSKE  SAL. 


husgaarden  renses,  saa  at  Biblioteket  faar  en  stor,  rolig  og  smuk  Forplads,  fri  for 
brandfarlige  Omgivelser,  som  i  nogen  Maade  raader  Bod  paa  den  støjende  Havne¬ 
gade,  hvorimod  den  anden  Facade  vender  ud. 

Hvor  omsorgsfuldt  man  hæger  om  ny  og  betydelige  offentlige  Bygninger, 
vil  endnu  være  i  frisk  Minde.  For  et  Par  Aar  siden  godkendte  et  andet  Mini¬ 
sterium,  at  der  paa  Havnepladsen  opførtes  en  Fiskehalle,  der  fra  alle  Sider  set 


SNIT  GENNEM  TVÆRBYGNINGEN. 


KGL.  BIBLIOTEK.  FAgADE  MOD  ØST. 


forulemper  Bibliotekshuset.  Særlig  fra  Havnen  og  fra  Langebro  gør  den  uhjæl¬ 
pelig  Fortræd,  hugger  hele  den  ellers  statelige  og  brede  Christiansgade  med  Tøj¬ 
hus,  Bibliotek  og  Proviantlængens  morsomme  Gavl  til  Pindebrænde. 

Det  galdt  dog  i  1902  ikke  blot  at  skifte  Facaderne  om,  men  nok  saa  meget 
at  bringe  Bibliotekets  hele  indre  Teknik  i  Overensstemmelse  med  vor  Tids  vidt- 
gaaende  og  stærkt  specialiserede  Fordringer  til  en  Biblioteksbygnings  mest  hen¬ 
sigtsmæssige  Ordning.  Det  Samarbejde,  der  her  har  fundet  Sted  mellem  Prof. 
Holm,  Architekt  Magdahl-Nielsen  og  den  ny  Overbibliotekar,  har  været  meget 


KGL.  BIBLIOTEK.  LÆSESALEN  SET  FRA  INDGANGSDØREN. 


KGL.  BIBLIOTEK.  HOVEDETAGENS  MIDTERHAL  MOD  UDLAAXSKONTORET.  FRA  MIDTERHALLENS  ØVRE  GALLERIER. 


KGL,  BIBLIOTEK.  GANG  LANGS  BOGRUMMENE  MOD  CHRISTIANSGADE.  ET  BOGRUM  MED  DELVIS  TOM  REOLPLADS. 


KGL.  BIBLIOTEK.  DEN  VESTRE  GAARD.  DEN  ØSTRE  GAARD. 


omfattende.  Det  vil,  tror  vi, 
naar  alle  har  vænnet  sig  til 
de  stærkt  forandrede  Forhold, 
som  Flytningen  fra  de  gamle 
til  de  ny  Lokaler  frembyder, 
blive  anerkendt  som  en  me¬ 
get  væsentlig  Forbedring  i 
alle  Retninger.  De  store  Van¬ 
skeligheder,  Arbejdet  har  væ¬ 
ret  undergivet,  ikke  mindst 
ved  Indarbejdningen  af  Chr. 
IV. s  gamle  Bygning,  kan 
ikke  lades  ude  af  Betragt¬ 
ning.  Er  Forholdene  maa- 
ske  ikke  overalt  ideale  for 
Bibliotekets  Embedsmænd, 
saa  har  til  Gengæld  Biblio¬ 
tekets  Kunder  og  Gæster 
den  allerstørste  Grund  til 
Tilfredshed.  Ad  Hovedtrap¬ 
pen,  hvis  Ydervæg  dækkes 
med  en  Afstøbning  af  et  Old¬ 
tidsmindesmærke,  som  Dr. 
Kinch  har  afformet  den  Klippevæg  paa  Rhodos,  hvori  det  er  hugget,  naar  man 
den  ottekantede,  ejendommeligt  kuplede  Vestibule,  hvis  omløbende  Galleri  aabner 
sig  med  saare  smukke  Arkader  mod  Midtrummet.  Herfra  er  Adgang  tilhøjre  til 
Udlaanskontorerne  og  ligefor  til  den  virkelig  imponerende  Læsesal,  hvis  Lofts 
Tøndehvælving  bæres  af  seks  polerede  Søjler.  Et  saa  skønt  Studererum  for  c. 
ioo  Mennesker  skal  nok  vinde  sine  Brugeres  Taknemlighed.  Mellem  Udlaans- 
kontoret  og  Læsesalen  findes  Bibliotekets  nu  for  de  Besøgende  tilgængelige  Kata¬ 
logværelse,  hvor  en  Embedsmand  er  til  Vejledning  for  Brugerne  saavel  af  den 
alfabetiske  som  af  den  systematiske  Katalog.  I  Tværbygningen  gaar,  ligesom 
i  Læsesalen,  Hovedarbejdsrummet  helt  til  Taget,  medens  de  fem  Etagers  Bog¬ 
rum,  der  ellers  optager  Bygningen,  kun  er  c.  fire  Alen  høje.  I  alle  Bogrummene 
er  Væggene  upudsede,  Gulvene  er  ret  aabne  Jernriste  med  gennemfaldende  Lys, 
og  Reolerne  et  System  af  Jernstandere  med  letskiftelige  og  snildt  konstruerede 
Hyldeholdere. 

Den  danske  Sal  findes  tilhøjre  for  Vestibulen  ligeoverfor  Læsesalen.  Ogsaa 
den  er  i  fem  Stokværk,  hvælvet  og  med  et  aabent  Rum  fra  Stue  til  Loft  i  sin 
Midte.  I  den  Aarets  tristeste  Tid,  Biblioteket  er  bleven  aabnet,  falder  der  noget 
mørkt  derinde.  Man  er  vel  her,  af  Hensyn  til  Bibliotekets  Sikkerhed,  veget  til¬ 
bage  fra  at  give  dette  store  og  dybe  Rum  et  kraftigt  Ovenlys,  som  ellers  i  denne 
Sal  maatte  have  kunnet  gøre  fortrinlig  Virkning.  Nu  vil  det  blive  nødvendigt 
at  afhjælpe  Manglerne  ved  Lysforholdene  paa  adskillige  Steder  ved  elektrisk  Lys 
i  Vintermaanederne.  Fra  de  store,  de  tre  øverste  Etager  spændende  Vinduer  ser 
man  ned  i  de  to  meget  fredelige  Gaarde,  der  smykkes  af  Haveanlæg.  Af  Chr. 

IV. s  gamle  Hvælvinger,  ind  under  hvilke  Sagnet  siger,  at  hans  Galejer  har  kun¬ 
net  sejle,  og  hvor  de  ophængtes  i  vældige  Ringe,  bruges  den  østligste  Del  til 
Avismagasin,  Bogbinderværksted  og  Pakrum,  Midten  under  Vestibulen  til  Varme¬ 
værk  etc. 

Foruden  at  have  været  Prof.  Hans  J.  Holms  Konduktør  og  Medhjælper  under 
hele  det  store  Byggearbejde,  har  Architekt  Magdahl-Nielsen  megen  Ære  af  det 
helt  igennem  smukke  og  karakterfulde  Bohave,  han  har  tegnet  til  Huset.  Det 
er  gennemgaaende  i  mørk  Mahogni  og  har  netop  den  rolige,  harmoniske  Virk¬ 
ning  sammen  med  Husets  ellers  gennemførte  Hvidhed,  der  passer  sig  for  et 
Bibliotek.  Alt  dette  Snedkerarbejde,  saavel  som  de  af  samme  Kunstner  tegnede 


HVÆLVINGSRUM  I  DEN  GAMLE  GALEJBYGNING  (NU  AVISMAGASIN). 

kraftige  Lysekroner  til  Læsesalen,  fortjener  at  ses  nøje.  Det  er  i  det  hele  en 
Fornøjelse  at  se  det  fortræffelige  Arbejde,  vor  Bys  Haandværkere  attei  her  hai 
præsteret.  Et  Vidnesbyrd  blandt  flere  fra  de  senere  Aar  om  det  lykkeligste  Sam¬ 
arbejde  mellem  Kunstnere  med  fin  udviklet  Smag  og  Vilje  og  de  dygtige  Haand¬ 
værkere,  der  kun  vente  paa  de  rette  Opgaver,  de  rette  strenge  Krav  og  den  sunde 
Ledelse,  for  at  udfolde  godt  Haandværksarbejdes  bedste  Egenskaber. 

F.  H. 

*  ...  * 

Af  Haandværkere  og  Leverandører  har  følgende  medvirket:  Ved  Funderingen t 
F.  Hinrichsen  &  A.  Jørgensen.  Murarbejdet:  V.  Bald.  Mursten  er  leverede  af 
Andr.  Rudolf  Petersen,  Pødenphant  og  Frederiksholms  Teglværk.  Tagsten: 

Axel  Prior.  Tømmerarbejdet:  Kornerup-Koch.  Jærnbjælker:  Rahr  &  Co.  og 
L.  Vold.  Ristegulve:  Borch  &  Henriksen,  Lud  vigsen  &  Hermann  og  Christians- 
havns  Jærnstøberi.  Stenhuggerarbejdet:  C.  Wienberg,  F.  Wienberg,  Maag  & 
Muller  og  Hans  &  Jørgen  Larsen.  Monier:  Emanuel  Jensen  &  Schumacher. 
Kobberdæknings  og  Rendearbejdet :  A.  Rygaard.  Snedkerarbejdet:  Oxelbergs 
Maskinsnedkerier  (H.  Steenberg).  Glarmesterarbejdet:  Guhle  &  O.  Engstrøm. 
Smedearbejdet:  H.  Blucher,  M.  Nielsen,  J.  P.  Chr.  Jensen,  Weitemeyer,  Søe 
Jensen  &  Beyer  og  Doberck.  Malerarbejdet:  Møllmann  &  Co.  Terrazzogulve: 
Odorico  (Axel  Prior). 


DET  KGL.  BIBLIOTEKS  NY  BYGNING,  SET  FRA  CHRISTIANS  GADE. 

Ingeniørarbejderne  er  projekterede  og  ledede  af  Professor  Ramsing  med  Ing. 
Willerup  som  Konduktør  og  udført  af  følgende  Firmaer:  Kloak  og  Drain:  Noe 
Harboe.  Varmeværket:  Bonnesen  &  Danstrup.  Støvsugeranlæg  og  Elevatorer: 
Titan.  Elektrisk  Lys:  Siemens  &  Schuckert  (Ludv.  Lund). 

Inventaret  er  udført  af  J.  P.  Mørck,  Bunch,  Severin  &  Andreas  Jensen  og 
Jakob  Petersen.  Lysekronerne  i  Læsesalen  af  Tvermoes  &  Abrahamson,  i  Vesti¬ 
bulen  af  Aage  Nielsen.  Gitre  etc.:  Broncestøber  Rasmussen.  Gardiner:  Broderi¬ 
handler  Permin. 


BØGER  OG  TIDSSKRIFTER. 


Fra  Ludvig  Schuth’s  Boghandel  for  Haandvark  og  Bygningsvasen  er  sendt 
Redaktionen  til  Anmeldelse: 

Der  Baumeistcr.  Georg  Callwey’s  Forlag,  Miinchen.  Dette  fortræffelige 
Maanedsskrift  har  begyndt  sin  5te  Aargang  og  dokumenterer  saaledes  sin  Leve¬ 
dygtighed  imellem  de  utallige  tyske  Konkurrenter.  En  stor  Fordel  ved  dette 
I  idsskrift  er  det,  at  der  som  Regel,  ved  Siden  af  fotografiske  Gengivelser  af 

Bygningerne,  gives  geometriske  Oprids  af  Plan,  Snit  og  Facade.  De  Architekter, 
der  hidtil  har  leveret  Bidrag,  synes  at  være  blandt  de  dygtigste  af  den  nyere 
tyske  Skole,  bl.  a.  flere  af  dem,  der  var  med  at  skabe  Udstillingen  i  Dresden. 
Vi  kan  derfor  underskrive  den  Ros,  Schulze-Naumburg  giver  Værket,  naar  han 
siger:  »Alt  i  alt  hører  dette  Tidsskrift  til  de  faa,  hvis  Gennemsyn  ikke  er  en 
besværlig  Pligt,  men  en  virkelig  Glæde«. 

* 

Alt  Prager  Architektur detaille.  Efterat  Bøhmens  Hovedstad  havde  lidt  meget 
i  de  urolige  Krigsaar  omkring  Midten  af  det  18.  Aarhundrede,  hvor  Byen  bl  a. 
blev  bombarderet  af  Preusserne  1754,  indtraadte  der  en  lang  fredelig  Periode 
med  stærkt  opblomstrende  Næringsliv  og  livligt  Byggeri,  der  for  en  stor  Del  gav 
Byen  sit  nuværende  Præg.  Derfor  er  Prag  saa  rig  paa  barokke  Bygninger,  ja 
man  kan  vist  uden  at  overdrive  sige :  den  rigeste  af  alle  Byer.  Og  medens  der 
jo  ellers  over  Barokken  og  Rococoen  er  noget  vist  stereotypt,  akademisk,  synes 
den  i  Prag  at  have  faaet  Lov  til  at  udfolde  sig  friere  og  med  mere  Lune,  og 
det  forekommer  os,  at  man  ved  Siden  af  de  typiske  Barokformer  finder  en  mere 
individuel  og  opfindsom  og  derfor  fornøjeligere  Barokkunst  her  end  i  de  øvrige 
europæiske  Lande.  Dette  faar  man  bl.  a.  ogsaa  Indtryk  af  i  det  foreliggende 
Værk,  der  indeholder  gode  Afbildninger  i  fotografisk  Gengivelse  af  mangfoldige 
architektoniske  Enkeltheder.  Det  er  en  Mangel  ved  Værket,  at  der  kun  gives 
Enkeltheder  og  ikke  tillige  hele  Facader,  men  dette  raades  der  maaske  Bod  paa 
i  II  Bind,  som  bebudes  at  udkomme  (tilligemed  Teksten  til  1  Bind)  om  kort  Tid. 


FORSKELLIGT. 


Konkurrencen  i  Fredericia.  Programmet  for  den  offentlige  Konkurrence  om 
Tegninger  til  Carl  Wille  Johnson  og  Hustru  Caroline  L.  Johnson,  født  Thy- 
gesens  Stiftelse  i  Fredericia  indeholder  følgende: 

Paa  Grunden  tænkes  opført:  a)  en  Hovedbygning,  formentlig  mod  Øster- 
voldgade,  og  b)  en  Del  mindre  Kottager,  efterhaanden  som  Stiftelsens  Midler 
maatte  tillade  det.  Hovedbygningen  skal  i  2  Etager  indeholde  16  å  24  Lejligheder 
paa  2  Værelser  med  Køkken  for  ældre,  agtværdige  og  trængende  Mænd  eller 
Kvinder  —  derunder  ogsaa  Ægtefolk  —  over  60  Aar  af  Sømandsstanden  eller 
Haandværkerklassen,  en  rummelig  Forhal,  de  fornødne  Trapper  og  Vandklosetter 
i  passende  Antal.  I  Kælderen  de  fornødne  Vaskerum,  Økonomi-  og  Brændsels¬ 
rum  til  Lejlighederne,  Baderum  samt  Plads  til  eventuelt  Varmeapparat.  Saafremt 
Bygningens  Karakter  og  Udseende  maatte  tillade  Anvendelse  af  Kviste  eller  Fronte- 
spicer,  kunde  man  eventuelt  ønske  indrettet  nogle  I  Værelses  Lejligheder  med 
Køkken  i  Loftsetagen.  Kottagerne  skal  fordelt  i  2  Etager  indeholde  mindst  4  Lej¬ 
ligheder  af  samme  Art  som  Hovedbygningens  med  dertil  svarende  Udenomsrum. 

Der  ønskes:  1)  En  Situationsplan  i  1 '"  =  1  °,  som  viser  den  endelige  Be- 
byggelse  af  hele  Anlæget  med  Hovedbygninger  og  Kottager;  den  ubebyggede 
Del  af  Grunden  tænkes  udlagt  til  Haver  og  Tørreplads  for  Beboerne.  2)  et 
Fugleperspektiv  i  samme  Maalestok  for  den  nærmest  Øjepunktet  værende  lod¬ 
rette  Linie.  3)  Planer,  Snit  og  Facader  af  Hovedbygninger  og  en  Kottage  i 


2;"=i°.  4)  En  Redegørelse  for  hvilke  Materialer,  der  tænkes  benyttede  til 

Bygningerne.  5)  Kalkulatoriske  Overslag  for  hver  Bygning  for  sig,  alt  indbefattet, 
dog  saaledes,  at  Varmeapparat,  Planering,  Haveanlæg  og  Indhegning  samt  Kloak¬ 
system  ikke  medtages.  Til  at  begynde  Byggeforetagendet  med  disponeres  over 
ca.  100.000  Kr.  Der  udsættes  3  Præmier:  en  paa  700  Kr.,  en  paa  500  Kr.  og 
en  paa  300  Kr.  Dersom  Arbejdet  overdrages  nogen  af  de  præmierede  Projekters 
Forfatter,  bortfalder  Præmien  for  hans  Vedkommende,  og  Honorar  ydes  da  efter 
Akademisk  Architektforenings  Regler.  Samtlige  Projekter  vil  blive  offentlig  ud¬ 
stillede  i  Fredericia  i  8  Dage.  Projekterne  skulle  afleveres  hos  Stadsingeniør 
Bardram,  Danmarksgade  6 7  A,  Fredericia,  senest  den  1.  Marts  1907,  ledsaget  af 
den  konkurrerendes  Navn  i  forseglet  Konvolut,  mærket  som  Projektet.  Bedøm¬ 
melsen  foretages  af  en  Komité  bestaaende  af  Borgmester  Scharling,  Stadsingeniør 
Bardram,  Sagfører  Bardram  og  Partikulier  Bardram,  alle  af  Fredericia.  De  af 
Akademisk  Architektforening  valgte  Dommere  er  Architekterne  Alfred  Petersen, 
Odense,  og  Thorkel  Møller,  Aarhus. 

¥ 

Om  Aarsagerne  til,  at  Mursten  skaller  af  og  slaar  ud  meddeles  i  »Deutsche 
Bauhiitte«:  Nyere  Undersøgelser  har  godtgjort,  at  ved  Ødelæggelsen  af  Yderfladerne 
og  vistnok  ogsaa  af  hele  Mursten  i  Murværket  det  afgørende  ikke  altid  er  selve 
Murstenenes  daarlige  Kvalitet,  men  at  tvertimod  ogsaa  den  til  Bygningen  anvendte 
Mørtel  kan  spille  en  vigtig  Rolle  herved.  Saaledes  beretter  Prof.  van  der  Kloes 
i  Delft  i  »Mitteilungen  des  Bayer.  Gewerbe-Museums«  om  en  faldefærdig  Skor¬ 
sten,  i  hvilken  en  med  altfor  megen  Kalk  tillavet  Mørtel  i  Føbet  af  kort  Tid 
fuldstændig  havde  gennemædt  Stenene  og  gjort  dem  sprukne.  Hvor  der  anvendes 
en  Blanding  af  Kalk  og  Cement  eller  et  af  de  to  Bindemidler  sammenblandet 
med  altfor  lidt  Sand  til  at  opmure  Mursten  med,  indeholder  Mørtelen  talrige 
Steder,  i  hvilke  der  kun  er  aflejret  Kalkpartikler  uden  det  sammenholdende  skarpe 
Sand.  Man  har  altsaa  en  lige  saa  uhensigtsmæssig  Mørtel,  som  hvis  man  havde 
benyttet  Flyvesand.  Desuden  opløses  i  Tidens  Løb  disse  rene  Kalksteder  i  Regn¬ 
vandet,  der  altid  indeholder  lidt  Syre.  Man  ser  mangen  Gang  paa  gamle  Byg¬ 
ninger,  at  det  skarpe  Sand  kommer  til  Syne  som  en  pigget  Hud  mellem  den 
udvadskede  Kalktilsætning  paa  Overfladen  af  Pudsen  eller  af  Fugemørtelen. 

Indeholdes  der  derimod  større  Partier  af  Kalk  uden  dette  Skelet  af  skarpt 
Sand  i  Mørtelen,  saa  bliver  de  udvadskede  og  udøve  i  dertil  egnet  Murstens¬ 
materiale  kemiske  Virkninger,  der  snart  viser  sig  som  Udkrystalliseringer,  men 
senere  som  Afskallinger  paa  Murstenene,  og  som  i  ugunstige  Tilfælde  kan  anrette 
stor  Skade  paa  Murstenen  og  gøre  den  sprukken.  Urenligheder  i  Kalken,  særlig 
Stenkulsaske,  der  med  Hensigt  eller  af  Fejltagelse  er  tilblandet  Mørtelen,  frem- 
skynder  ydermere  denne  ødelæggende  Virkning  i  betydelig  Grad.  Man  kan  der¬ 
for  ikke  noksom  passe  paa,  at  ved  Murværk  af  Mursten  Kalken  og  ligeledes 
Cementen  blandes  godt  og  i  rette  Forhold  med  rent,  skarptkornet  Sand.  I  mod¬ 
sat  Tilfælde  kan  selv  ved  godt  Murstensmateriale  Holdbarheden  af  Stenene  i 
Murværket  forringes  betydeligt. 

Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  AI.FR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiasr). 

KJ  0  B  EN  HAV  N 

DEN  5.  JANUAR  1907 

9.  A ARGANG  N2  14 


FREDSPALADSET  I  HAAG. 


Naar  »Architektens«  Redaktion  har  vist  mig  den  Ære  at  optage  mine  ufuld¬ 
endte  Skitser  til  Fredspaladset  i  Haag  vil  jeg  gerne  ledsage  dem  med  et 
Par  Ord  til  Forstaaelse  af  dette  Arbejde  som  jeg  af  forskellige  Grunde  blev  hin¬ 
dret  i  at  færdiggøre  og  indsende. 

Som  det  vil  ses,  har  jeg  samlet  Bygningsanlæget  omkring  et  højt  Taarn, 
der  udadtil  skulde  være  det  manende  Tegn,  der  først  faldt  i  Øje,  naar  man  saa 
hen  til  Fredstemplet.  Taarnet  skulde  altsaa  være  det  Enhedsmærke,  hvorom  min 
Bygning  samlede  sig.  Dets  vigtigste  Smykke  skulde  derfor  være  en  billedlig 
Fremstilling  af  de  fem  Verdensdele;  da  jeg  nu  ikke  godt  kunde  gøre  det  fem¬ 
kantet,  maatte  jeg  anbringe  de  fire  Verdensdele  (i  venetiansk  Mosaik)  paa  den 
øverste  Del  af  Taarnets  fire  Sider,  og  den  femte  —  Europa  —  som  Topfigur, 
i  Bronce  eller  forgyldt  Kobber. 


FREDSPALADSET  I  HAAG. 


ARCHITEKT  A.  ROSEN. 


133 


FREDSPALADSET  I  HAAG.  BELETAGE. 
Retsbygningen. 

i.  Vestibule.  2.  Trappe  til  Kælder,  3.  Portnerloge.  4.  Store 
Retssal,  5.  Mindre  Retssal.  6.  Raadsværelse.  6  a.  Samtale¬ 
værelse.  6  b.  Toilet.  6  c.  Garderobe,  7.  Værelser  for  Dele¬ 
gerede.  8.  Domstolsarkiv.  8  a.  Bombefast  Celle.  8  b.  Ele¬ 
vator.  8  c,  Garderobe.  8  d.  Toiletter.  8  e.  Tjener. 


ARCHITEKT  A.  ROSEN. 
Biblioteket. 

1.  Portner.  2.  Bogsal.  3.  Læseværelse.  4.  Kontor. 
5.  Bibliotekar.  5  a.  Assistent.  6.  Venteværelse.  7. 
Kontorpersonale,  8.  Geografisk  Kort.  9.  Kataloger, 
10,  Garderobe,  10  a,  Toilet,  10  b,  Retstjener, 


FREDSPALADSET  I  HAAG.  FØRSTE_SAL. 
Retsbygningen. 

i.  Adm.  Raad.  i  a.  Forværelse.  i  b.  Præsident.  2.  General¬ 
sekretær.  2  a.  Venteværelse.  2  b.  Toilet.  3.  Sekretær.  3  a.  Vente¬ 
værelse.  3  b.  Toilet,  4.  Kontorpersonale,  j.  Arkiv.  6.  Studere¬ 
værelse.  7,  Garderobe.  7  a.  Toilet.  7  b.  Retstjenere. 


ARCHITEKT  A.  ROSEN. 
Biblioteket. 

1.  Fondets  Direktion.  1  a.  Samtaleværelse.  2. 
Kontor.  3.  Reserveværelse.  3  a.  Garderobe. 
3  b.  Toilet.  3  c.  Tjener. 


Jeg  har  tænkt  mig  den  paa  Stedet  værende  mindre  Kanal  ledet  ind  til  Byg¬ 
ningen,  saaledes  at  denne,  paa  venetiansk  eller  hollandsk  Vis  delvis  voksede  op 
af  Havet.  I  Vestibulen  —  eller  den  overdækkede  Gaard  —  tænkte  jeg  mig  et 
stort  Bassin,  i  hvis  Midte  en  lille  0,  paa  hvilken,  ved  Indvielsen,  den  russiske 
Kejser  —  eller  Mr.  Carnegie  —  skulde  have  plantet  et  Olietræ.  Det  hele  er 
jo  nu  ikke  saa  lidt  post  festum ;  men  hvem  ved,  maaske  kan  man  dog  endnu 
bruge  Idéen  med  Olietræet!  Anton  Rosen. 


NYT  OG  GAMMELT. 


Det  Aar,  som  nu  er  henrundet,  bragte  en  Omvæltning  paa  det  kjøbenhavnske 
Byggeris  Omraade,  som  vi  ikke  mindes  at  have  set  Mage  til.  Hvor  man 
gik  i  den  gamle  Del  af  Byen,  var  man  Vidne  til,  at  de  gamle  Huse  bleve 
revne  ned,  og  at  nye  begyndte  at  rejse  sig  i  Stedet  derfor.  Trods  alle  Profe¬ 
tier  fra  de  forsigtige  og  betænksomme  Mænd  i  Hovedstaden  om,  at  der  maatte 
da  være  bygget  nok  for  lange  Tider  og  det  kunde  ikke  gaa  an  at  blive  ved, 
naar  ca.  10,000  Lejligheder  stod  ledige,  saa  det  næsten  ud,  som  om  Byggeriet 
først  nu  for  Alvor  skulde  til  at  hegynde  at  tage  Fart,  og  det  just  i  den  gamle 
Del  af  Byen.  Desværre  kan  det  jo  ikke  undgaaes,  at  et  og  Andet,  som  var 
værd  at  bevare,  derved  gaar  tabt.  Kjøbenhavn  er  snart  en  fuldt  ud  moderne 
By,  hvor  Minderne  om  forrige  Aarhundreders  Kultur  er  alt  for  faa;  det  vilde  nok 
være  ønskeligt,  at  man  baade  i  Hovedstaden  og  Provinserne  viste  en  hel  Del 
mere  Pietet  overfor  det  gamle.  Men  Sagen  kan  jo  ogsaa  ses  fra  en  anden  Side. 
At  man  saaledes  bryder  ned  for  atter  at  bygge  op  er  jo  dog  et  Bevis  paa,  at 
Samfundet  er  levedygtigt,  og  at  det,  utilfreds  med  hvad  der  ikke  kan  følge  med 
Tiden,  ser  sig  om  efter  nye  Udveje  for  at  faa  de  stedse  stigende  Krav  tilfreds¬ 
stillede.  Men  hvad  de,  der  bygger,  undertiden  synes  ganske  at  overse,  er  den 
Forpligtelse  til  at  skabe  noget  smukt,  noget  for  vor  Hovedstad  værdigt,  som 
man  skulde  tro  det  var  enhver  god  Borgers  fornemste  Ønske  af  al  sin  Ævne  at 
bidrage  til,  og  at  der  er  lagt  et  betydeligt  Ansvar  paa  dem,  der  saaledes  er  med 
til  at  bygge  paa  deres  By.  Og  vi  paastaar,  at  Hensynet  hertil  ikke  behøver  at 
have  mindste  uheldige  Virkning  paa  de  økonomiske  eller  praktiske  Krav,  som 
de,  der  pekuniært  bærer  Byggeforetagendet,  med  Rette  stiller  til  dette.  Jo  bedre 
kunstnerisk  Hjælp  der  paakaldes,  desbedre  skal  det  nok  vise  sig,  at  det  økono¬ 
miske  Resultat  bliver.  Ikke  desmindre  trives  det  Byggeri,  der  udøves  af  »Bygge¬ 
røverne«,  saa  udmærket,  fordi  mange  af  de  Byggende  og  deres  daarlige  Raad- 
givere  ikke  har  Dannelse  nok  til  at  forstaa,  at  Bygningskunsten  er  en  af  de 
vigtigste  Faktorer  i  Kulturens  evige  Kamp  mod  Barbariet,  og  fordi  de  overhovedet 
ikke  har  nogensomhelst  anden  Interesse  af  Byggeriet  end  den  ene:  Profit. 

Ogsaa  ved  alle  disse  nye  Gadeprojekter,  der  er  under  Opsejling,  nærer  vi 
Bekymring  for,  at  de  Autoriteter,  der  saaledes  forandrer  de  gamle  og  laver  nye 
Gader,  ikke  har  noget  andet  Ønske  end  dette:  at  »regulere«,  ved  Hjælp  af  en 
Lineal  at  drage  de  rettest  og  stivest  mulige  Linier  gennem  Husmasserne,  uden 
at  tage  Hensyn  til  Gadebilledet  og  uden  at  tænke  videre  over,  om  de  nye 
Gader  paa  en  fornuftig  og  naturlig  Maade  forbindes  med  de  gamle. 

Disse  Hensyn,  som  man  i  Udlandet,  særlig  i  Sverig  og  Tyskland  alt  længe 
har  havt  en  stærk  Følelse  af  Betydningen  af,  og  som  har  affødt  baade  Kon¬ 
kurrencer  om  Gadeplaner  og  lange  og  grundige  Bøger  om  dette  Æmne,  synes 
vore  Autoriteter  ikke  at  skænke  megen  Opmærksomhed.  De  snævre  og  krummne 
Gader  i  den  gamle  By  giver  ofte  Gadebilleder  af  et  Liv  og  en  malerisk  Virk¬ 
ning,  som  en  snorlige  Gade  aldeles  savner. 

Det  nye  Aar  vil  se  meget  af  det  gamle  forsvinde.  Her  skal  blot  nævnes 
det  Projekt,  hvoraf  »Architekten«  bringer  en  Situationsplan,  —  et  Projekt,  der 
forøvrigt  siden  sin  Opkomst  har  været  flittigt  omtalt  i  Dagspressen  og  derfor  i 
sine  store  Træk  er  kendt  af  alle.  Naar  vi  i  denne  Forbindelse  særligt  nævner 
dette  Projekt,  er  det  dels  fordi  det  jo  absolut  er  det  mest  omfattende  af  alt, 
hvad  der  hidtil  er  fremkommet,  dels  fordi  det  har  sin  Interesse  at  se  en  korrekt 


<So  TEK5SAD  E 


Plan  for  Gennembrydningerne  i  den  gamle  Del  af  Byen,  det  mørke  Fastland, 
hvor  det  navnlig  er  af  Betydning  at  skaffe  Lys  og  Luft. 

De  Oplysninger,  vi  har  indhentet  om  dette  Projekt,  lyder  saaledes- 
Efter  at  der  først  var  gjort  Begyndelsen  med  at  faa  en  stor  Del  af  de 
gamle  Huse  rydddede  af  Vejen,  der  laa  mellem  Grønnegade,  Gammelmønt  og 
Store  Regnegade,  saa  mange,  at  tillige  den  skumle  Didrik-Badskærs-Gang  helt 
forsvandt,  har  et  Konsortium  derefter  forhandlet  med  Kommunalbestyrelsen  om 
et  endnu  større  Areal,  der  skal  ryddes  og  udlægges  til  nye  Gader,  for  at  der 
derpaa  kan  opføres  nye  og  tidssvarende  Bygninger.  Hosstaaende  Situationsplan 
viser,  hvorledes  det  nye  Gadenet  vil  blive. 

Fra  Midten  af  Gammelmønt,  hvor  denne  Gade  skæres  af  Sværtegade  og 
Store  Regnegade,  vil  en  Diagonalgade  blive  ført  gennem  den  store  Karré,  der 
omsluttes  af  Møntergade,  Gammelmønt  samt  Store  og  Lille  Regnegade.  Den  nye 

Diagonalgade,  der  allerede  er  døbt  og  har  faaet  Navnet  Christian  IX. s  Gade, 
tager  Sigte  efter  Porten  til  Kongens  Have  og  udmunder  i  Gothersgade  lige 
overfor.  Gaden  bliver  26  Alen  bred,  asfalteret  og  forsynet  med  elektrisk  Lys. 
Møntergade  vil  med  Tiden  —  naar  man  atter  skrider  til  Expropriation  for  at 
arbejde  videre  paa  Realisation  af  den  Tanke  at  ombygge  Brøndstræde-Kvarteret 
og  føre  en  Hovedaare  helt  ud  til  Nørreboulevard,  parallel  med  Gothersgade  — 
blive  udvidet  til  20  Alens  Brede;  Gammelmønt  og  Store  Regnegade  vil  strax 
blive  udvidede  til  26  Alen.  Endvidere  vil  der  blive  brudt  en  20  Alen  bred 
Gade  igennem  fra  Grønnegade  til  Store  Regnegade;  det  bliver  en  Fortsættelse 
af  Ny  Østergade  og  fører  videre  ud  gennem  Lille  Regnegade,  der  foreløbig 
ender  som  en  cul-de-sac,  til  Forbindelse  med  Christian  IX. s  Gade. 

Naar  dette  Projekt  bliver  realiseret,  vil  der  være  skabt  en  ny  og  vigtig 
Færdselslinie  fra  Østergade  til  Sølvgade,  og  naar  Kronprinsessegade  engang  føres 
igennem  til  Østbanegaarden,  og  til  den  anden  Side,  hvad  der  ogsaa  er  paatænkt, 
Holmensgade  udvides  og  føres  igennem  til  Østergade,  vil  man  faa  en  direkte 
Færdselsaare  fra  Christianshavn  til  Østerbro. 

Der  er  altsaa  ingen  Tvivl  om,  at  dette  Foretagende  vil  være  til  Gavn  for 
Byens  Udvikling  og  Handelssamkvem.  Og  ogsaa  i  andre  Henseender  vil  det 
være  et  Gode,  først  og  fremmest  i  hygieinisk  og  moralsk.  Det  er  vel  ikke  just 
de  allerværste  Bygninger  i  Byen,  der  vil  falde;  der  er  adskillige  værre  i  Brønd¬ 
stræderne  og  paa  Christianshavn.  Men  deres  Tur  kommer  nok.  Det  er  i  alt 
Fald  et  Kvarter  af  en  saadan  Art,  at  en  By  af  Kjøbenhavns  Størrelse  og  Anseelse 
staar  sig  ved  at  bringe  Ofre,  for  at  faa  det  jævnet  med  Jorden.  Det  er  gennem- 
gaaende  usle  og  skumle  Menneskeboliger,  hvor  Sygdom  og  moralsk  Elendighed 
trives  godt  og  udbreder  Smittefare  viden  om,  snævre  og  daarlige  Gaarde,  ingen 
god  Luft  og  ingen  Betingelser  for  menneskeligt  Velvære.  Det  er  ligefrem  en 
Velgerning,  der  vises  mod  Beboerne  af  dette  Kvarter,  at  de  nu  tvinges  ud  der¬ 
fra  —  ud  til  bedre  og  mere  menneskelige  Boliger  i  Byens  Periferi,  hvor  der  er 
mere  Lys  og  Luft,  og  hvor  der  er  tomme  Lejligheder  nok  til  at  modtage  dem. 

Er  der  nu  ligeoverfor  det  Gode,  der  vindes  ved  Rydningen  af  det  gamle 
Kvarter,  noget  i  architektonisk  Henseende  beklageligt  ved,  at  det  falder?  Gaar 
der  kunstneriske  Værdier  tabte?  Forsvinder  der  noget  af  det  gamle,  som  man 
helst  burde  værne  om  med  Pietet? 

Svaret  maa  lyde:  intet  af  nogen  større  Betydning.  Men  adskillige  af  de  gamle 
Bygninger  har  dog  et  hyggeligt  og  venligt  Præg  og  en  specielt  kjøbenhavnsk 
»Stil«,  som  man  kun  kan  ønske  ogsaa  maa  komme  til  at  præge  de  nye,  der 
skal  rejse  sig  paa  Ruinerne.  Vi  vil  oprigtigt  ønske,  det  maa  lykkes  de  Archi- 
tekter,  der  her  skal  virke,  at  skabe  noget  godt  og  smukt,  ikke  »flotte«  eller  pra¬ 
lende  Huse  —  de  vil  aldeles  ikke  passe  i  dette  Milieu  —  men  at  de  maa  kunne 
fange  noget  af  den  samme  Enfold  og  Simpelhed,  som  selv  den  tarveligste  Byg¬ 
ning  fra  gammel  Tid  kan  have  over  sig  og  som  moderne  Bygninger  kun  altfor 
ofte  savner. 

Vi  kan  ikke  slutte  denne  Artikel  uden  en  kraftig  Opfordring,  særlig  til 
alle  yngre  Architekter  i  Foreningen  af  3.  Decbr.  til  paa  kryds  og  tværs  at  gennem¬ 
søge  Kvarteret  inden  det  bliver  raseret,  og  tegne,  maale  og  fotografere  alt,  hvad 
der  maatte  findes  af  Interesse.  Der  er  jo  f.  Eks.  Povel  Eechtels  Stiftelse  i 

Møntergade  med  sin  Port  med  den  smukke  Mindetavle;  endvidere  er  der  en  Del 
Gadedøre,  der  fortjener  at  tegnes,  og  sikkert  mange  morsomme  og  maleriske 
Gaardinteriører.  _ 

NOGLE  BEMÆRKNINGER 

I  ANLEDNING  AF  STATENS  EVENTUELLE  OVERTAGELSE  AF  DEN  AF  FIRMAET 
»HEIN  OG  MØLLER  HOLST«  OPFØRTE  BYGNING  I  GRØNNEGADE. 


Da  det  for  et  Aarstid  tilbage  lykkedes  den  offentlige  Mening  at  hindre,  at 
en  af  vore  gode,  gamle  Pladser  blev  ødelagt  ved  at  der  paa  den  blev 
opført  en  ny,  monumental  Bygning  til  Brug  for  Statens  Telegrafvæsen,  var  der 
næppe  Nogen,  der  tænkte  sig,  at  samme  Statsinstitution,  istedet  for  at  faa  sit 
eget  Hus,  skulde  løbe  Fare  for  at  blive  anbragt  under  et  tilfældigt  Tag  i  en 
uoverskuelig  Aarrække.  Som  »Architektens«  Læsere  vil  vide,  har  Trafikmini¬ 
steren  imidlertid  i  Folketinget  forelagt  et  Lovforslag,  som  vil  give  Ministeren 
Myndighed  til,  paa  visse  Betingelser,  at  afkøbe  Firmaet  »Hein  og  Møller  Holst« 
den  af  Firmaet  nyopførte  Ejendom  i  Grønnegade  med  Forpligtelse  for  Staten  til 
at  overtage  Ejendommen  om  25  Aar;  i  denne  er  det  Meningen,  at  Statens 
Telegrafvæsen  skal  huses.  Ministeriet  har  forud  for  Forslagets  Fremkomst  skaftet 
Attest  fra  bygningskyndig  Side,  gaaende  ud  paa,  at  Huset  ikke  er  daarligere 
bygget,  end  borgerlige  Bygninger  her  i  Staden  i  Almindelighed;  og  denne  Er¬ 
klæring  har  Ministeriet  fundet  fyldestgørende. 

Den,  der  er  nogenlunde  fortrolig  med  almindeligt,  borgerligt  Byggesæt,  saa- 
ledes  som  dette  udøves  her  i  Hovedstaden,  kan  kun  med  største  Forbauselse  og 
Beklagelse  være  Vidne  til,  at  Staten,  til  offentligt  Brug,  indlader  sig  paa  at  over¬ 
tage  en  Bygning,  der  er  opført  til  helt  andet  Brug  end  nu  paatænkt.  Sagkyn¬ 
dige  ville  ikke  føle  sig  beroligede  af  ovenomtalte  Attest,  som  jo  ikke  siger  andet 
end,  at  Huset,  med  sin  oprindelige  Bestemmelse  for  Øje,  opfylder  Byggelovens 
Fordringer,  d.  v.  s.  holder  sig  i  Nærheden  af  den  Grænse,  som  Byggeloven 
sætter  mellem  forsvarligt  og  uforsvarligt  Byggeri.  Hvorvidt  dette  kan  betragtes 
som  fyldestgørende,  naar  Bygningen  gaar  over  til  at  skulle  anvendes  som  Hjem 
for  en  offentlig  Institution  med  Udsigt  til,  at  idelig  Færdsel  og  Sammenstimlen 
af  mange  Mennesker  jævnlig  vil  finde  Sted  i  den,  faar  staa  hen;  Bygningen 
vil  dog,  som  den  nu  engang  er,  i  Tidens  Løb  kræve  ganske  anderledes  Beløb 
til  Vedligeholdelse  end  en  Bygning,  der  er  opført  særlig  til  det  paatænkte  Brug. 
Architektcn  vil  være  uden  Skyld  deri;  saaledes  som  Opgaven  har  været  stillet 
ham,  har  han  været  nødt  til  at  holde  sig  indenfor  den  nødtørftigste  Ramme 
med  Hensyn  til  Bekostningen. 

Anbringelsen  af  Telegrafvæsenets  fremtidige  Kontorer  i  en  almindelig  For¬ 
retningsbygning  kan  kun  betegnes  som  uforsvarlig  i  enhver  Henseende,  baade 
overfor  Publikum  og  overfor  Personalet,  der  begge  vil  komme  til  at  lide  under 
en  forkvaklet  Plan.  Det  er  en  given  Sag,  at  man  ikke  vil  have  færdedes  ret 
mange  Dage  i  den  nye,  til  Telegrafbygning  ophøjede  Spekulationsbygning,  før 
Ulemperne  melde  sig  i  Hobetal.  For  en  Bygning,  mere  end  for  noget  Andet, 
gælder  det,  at  Tillempning  til  andet  Brug  end  det  oprindelig  bestemte  er 
spildt  Umage.  Er  man  i  øjeblikkelig  Forlegenhed,  kan  man  indrette  sig  — 

snart  sagt  —  i  enhver  Bygning;  men  Resultatet  bliver  i  heldigste  Fald  kun 
taaleligt;  dertil  er  dog  Intet  at  sige,  forsaavidt  som  en  saadan  Ordning  kun  er 
midlertidig;  der  vindes  Tid  og  gøres  Erfaringer,  som  kommer  den  endelige 
Bygning  til  Gode;  men  at  købe  en  tilfældig  Bygning  med  dens  forud  bestemte 
Muraabninger,  og  i  den  at  søge  indrettet  Lokaler  for  en  saa  fremtrædende 
Institution  som  Statstelegrafvæsenet,  vil  være  som  at  købe  færdigsyet  Tøj  og 
lade  dette  omsy  med  det  Resultat,  at  det  alligevel  ikke  kommer  til  at  passe. 
Vore  Rigsdagsmænd ,  som  daglig  færdes  i  den  til  Rigsdagsbygning  tillempede 
gamle  Operabygning  i  Bredgade,  har  i  mange  Aar  lidt  under  den  for  Rigsdagens 
Brug  ganske  umulige  Plan,  som  man  har  kunnet  indrette  indenfor  de  givne 
Mure,  og  som  er  bleven  det  foreløbige  Resultat  af  idelige  Ændringer;  man 
har  for  nogle  Aar  tilbage  opført  en  ny  Sidebygning  for  at  skaffe  Plads  og 
mere  Orden  i  Planen ;  men  til  Trods  for  denne  store  Udvidelse  har  man  dog 
senere  fundet  sig  foranlediget  til  at  bevilge  flere  Millioner  Kroner  for  at  skaffe 
sig  et  fornuftigt  indrettet  Hjem  paa  Christiansborg.  Det  viser  sig  nu,  at  man 
ikke  har  lært  noget  af  dette.  Hvis  man  kunde  tænke  sig  Rigsdagen  anbragt 
i  Grønnegadebygningen,  vilde  de  gode  Mænd,  der  nu  saa  glat  gaa  med  til  at 
presse  Telegrafvæsenet  ind  i  denne,  sikkert  meget  hurtigt  komme  til  den  Er¬ 
kendelse,  at  Forsøg  af  denne  Art  ikke  alene  er  dyre  i  Længden,  men  tillige 
nødvendigvis  maa  mislykkes.  Og  hvorfor?  Jo!  fordi  den  virkelig  gode  og  til 
sit  Formaal  praktisk  indrettede  Bygning  danner  en  afsluttet  Helhed,  i  hvilken 
det  Indre  og  Ydre  gennem  møjsommeligt  Arbejde  er  vokset  sammen  og  er 
bleven  én  Støbning,  et  Monument.  I  en  saadan  Bygning,  i  hvilken  hver  Mur¬ 
sten  —  saa  at  sige  —  er  lagt  ifølge  en  bestemt,  velovervejet  Plan,  og  hvor 
der  af  dygtige  Kræfter  er  tilvejebragt  et  virkelig  praktisk  og  i  alle  Henseender 
velindrettet  Hus,  er  det,  at  man  bør  ønske  Statstelegrafen  anbragt;  selv  om 
det  i  Øjeblikket  —  muligvis  —  er  dyrere  end  det  foreslaaede,  bliver  det  ganske 
sikkert  billigere  i  Længden.  Det,  man  nu  er  i  Færd  med  at  gribe  til,  synes  mig 
at  være  en  fortvivlet  Udvej. 

En  anden  Betragtning  kan  ogsaa  gøres  gældende.  Kan  den  Fremgangs- 
maade,  at  Staten  køber  Spekulationsbygninger  og  i  disse  søger  at  anbringe  sine 
forskellige  »Væsener«  paa  bedste  Beskub  og  saaledes,  at  de  vil  komme  til  at 
dele  Hus  med  alle  mulige  private  Erhverv,  kaldes  sømmelig?  Og  er  det  søm¬ 
meligt,  at  Staten  gennem  saadanne  Køb  skal  udsættes  for  den  Risiko,  der  hefter 
ved  almindeligt  Spekulationsbyggeri?  Det  er  det  sikkert  ikke! 

For  os  Architekter  er  det  ganske  vist  trist  at  se,  at  en  saa  smuk  Opgave, 
der,  rigtigt  løst,  vilde  berige  og  forskønne  Hovedstaden  med  en  ny  monumental 
Bygning,  ikke  vil  blive  opført;  det  er  dog  ikke  denne  Betragtning,  som  har¬ 
mer  os  mest.  Vi  er  først  og  fremmest  Borgere  i  Staten,  og  det  er  som  saa¬ 
danne,  at  vi  ikke  kan  undlade  at  se  med  Bekymring  paa,  at  de  ledende  Myn¬ 
digheder  nu  synes  at  forlade  den  gode  og  sunde  Tradition,  efter  hvilken  Staten 
hidtil  har  handlet,  naar  den  søgte  at  skabe  Hjem  for  sine  Institutioner. 
i.  Januar  1907.  Søren  Lemche. 

KJ  0  B  EN  HAV  N 

DEN  12.  JANUAR  1907 

9.  A ARGANG  N2  15 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


K.  V.  ENGEI.HARDT. 


SKILTEUDSTILLINGEN. 


Det  er  »Foreningen  til  Hovedstadens  Forskønnelse«,  der  har  taget  Initiativet 
til  denne  Udstilling  i  Kunstindustrimuseet.  Den  omfatter  kun  Udhængs¬ 
skilte.  Det  vilde  ogsaa  være  saare  ønskeligt,  om  disse  blev  mere  anvendt.  De 
kan  være  baade  praktiske  og  kønne.  Flere  af  de  udstillede  Skitser  vilde  kunne 
live  op  i  vore  Gader.  Og  det  maa  jo  være  fortræffeligt  for  en  Forretningsmand, 
at  man  paa  lang  Afstand  kan  se  hans  Skilt.  De  flade  Skilte,  der  anbringes  paa 
Facaderne,  ses  jo  først,  naar  man  staar  ligefor  Huset.  Princippet  Udhængsskilte 
er  i  og  for  sig  godt. 

Egentlig  moderne  Løsninger  findes  der  ikke  meget  af  paa  denne  Udstilling. 
En  Mand,  der  tumler  med  Stoffet  og  sidder  inde  med  en  hel  Del  Ideer,  er 
Engelhardt.  Undertiden  er  han  rigtig  god  (Jordemoderskiltet  og  Fiskehandler¬ 
skiltet),  undertiden  højst  uheldig  (Smedeskiltet).  Mogens  Clemmensen  og  tildels 


Augusta  Thejll  (de  har  arbejdet  i 
Fællesskab)  har  leveret  dygtige  Ar¬ 
bejder  (Fiske-  og  Fuglehandleren  samt 
Glarmesterskiltet),  Thrane,  Emil  Win¬ 
ther  og  flere  ligeledes. 

For  adskilliges  Vedkommende 
skorter  det  paa  teknisk  Kundskab. 

Særlig  kniber  det  med  at  forme 
Smedejærnet:  »Godset«  er  for  tyndt, 

Forbindelserne  meningsløse  o.  s.  v.  I 
Særdeleshed  er  det  jo  Malerne,  der 
har  taget  sig  denne  Side  af  Sagen  alt 
for  let. 

Fler  er  imidlertid  et  Felt  at 
tage  fat  paa,  men  det  maa  opdyrkes. 

De  moderne  Forretninger  maa  med : 

Cykler,  Automobiler,  Maskiner.  Det 
elektriske  Lys ,  som  spiller  en  saa 
uhyre  Rolle  i  Reklamens  Tjeneste, 
maa  tvinges  ind  under  Kunstens 
Førerskab. 

Den  moderne  Forretningsmand  i 
amerikansk  Stil  er  en  Magt  i  Tiden, 
som  man  maa  regne  med.  Han  vil  Reklamen.  Forlængst  er  jo  »Plakaterne«  blevet 
en  munter  Forrider;  Skiltene  skulde  gerne  blive  en  Æresvagt.  Hvis  Reklamen 


w.  THRANE. 


ikke  bliver  et  ledende  Princip  ved  den  kunstneriske  Udarbejdelse  af  Skiltet,  saa 
rider  Reklamen  Kunsten  overende  —  paa  dette  Felt. 

Men  Reklamen  maa  knægtes.  Mange  smukke  og  samtidig  effektfulde  Skilte 
vil  snart  belære  Forretningsmanden  om,  at  han  ikke  kan  undvære  Kunsten.  En 
skønne  Dag  vil  f.  Eks.  Folkestemningen  blive  saa  stærk,  at  man  vil  se  »den 


W.  THRANE. 


W.  THRANE. 


hvide  (snavsede)  Flip«  forsvinde  fra  Taget  af  Lille  Kongensgade,  man  vil  se  Ud¬ 
styrsforretningen  paa  Raadhuspladsen  blive  nødt  til  at  anskaffe  sig  et  smukt  Skilt 
istedetfor  det  hæsligt  kraftpatriotiske,  der  nu  pryder  Helmerhushjørnet. 

Og  d’Hrr.  Vedkommende  vil  med  Undren  indse  at  deres  Forretninger  intet 

taber. 

Udstillingen  i  Kunstindustrimuseet  er  et  første  Skridt  mod  Maalet,  som  »Fore¬ 
ningen  til  Hovedstadens  Forskønnelse«  skal  have  Tak  for.  Dens  unge  energiske 
Bestyrelse  fortjener  at  Kjøbenhavns  Borgere  indmelder  sig  alle.  Vi  skal  ville  have 
Byen  smuk  og  interessant  og  det  vil  Foreningen.  Lad  os  støtte  den. 


L.  B. 


TELEGRAFBYGNINGEN. 


Vi  har  modtaget  nedenstaaende  Brev  med  Anmodning  om  Offentliggørelse: 
Herr  Architekt  S.  Lemche!  her. 

eg  har  med  Interesse  læst  deres  Omtale  af  Telegraf-Byggesagen  i  5te-Januar 


J  Numret  af  »Architekten«  og  vil  gerne  have  Lov  til  at  føje  nogle  Bemærk¬ 
ninger  dertil. 

.  Det  er  ikke  Hein  &  Møller-Holst  men  Ingeniør  Hein  alene,  der  bar  opført 
Bygningen  og  derfor  bærer  Ansvaret  for  Foretagendet.  Dette  kunde  synes  uvæsent¬ 
ligt;  men  denne  Sag  har  krævet,  at  Ansvaret  og  dermed  Handlefriheden  var 
samlet  paa  en  Haand. 

Naar  De  dernæst  skriver,  at  det  er  med  Forbavselse  og  Beklagelse,  at  man 
er  Vidne  til,  at  Staten,  til  offentligt  Brug,  indlader  sig  paa  at  overtage  en  Byg¬ 
ning,  der  er  opført  til  helt  andet  Brug,  end  nu  paatænkt,  saa  gør  De  Dem  skyldig 
i  en  Misforstaaelse.  Bygningen  er  fra  Kælder  til  Kvist  bygget  efter  Telegraf¬ 
væsenets  Fordringer,  og  disse  Fordringer  er  —  skønt  de  selvfølgelig  kun  kunde 
fremsættes  med  al  mulig  Reservation  af  Ministeriums  og  Rigsdags  Billigelse  — 
i  den  Grad  sket  Fyldest,  at  der  er  renonceret  paa  Bebyggelsesret  for  at  op¬ 
fylde  dem. 

At  Bygningen  er  en  Telegrafstation  og  langt  fra  »Grænsen  mellem  forsvar¬ 
ligt  og  uforsvarligt  Byggeri«  vil  De  og  enhver  anden  Sagkyndig  let  kunne  over¬ 
bevise  sig  om  ved  Selvsyn;  men  derved  falder  ogsaa  Deres  Bemærkning  om,  at 
en  Bygning,  der  ændres  til  specielt  Brug,  koster  mere  i  Vedligeholdelse,  »at 
man  ikke  vil  have  færdedes  ret  mange  Dage  i  den  ny  til  Telegrafbygning  op¬ 
højede  Spekulationsbygning,  før  Ulemperne  melder  sig  i  Hobetal«  og  iøvrigt  hele 
Kritiken,  som  alene  er  bygget  paa  Misforstaaelsen  om  Bygningens  Bestemmelse. 

Da  det  altsaa  ikke  er  nogen  almindelig  Spekulationsbygning,  Staten  har  købt, 
er  det  overflødigt  at  imødegaa  Deres  Spørgsmaal,  om  det  er  sømmeligt,  at  Staten 
erhverver  Spekulationsejendomme;  men  da  De  føjer  til,  at  Staten  ved  den  Art 
Køb  udsættes  for  den  Risiko,  der  hæfter  ved  alm.  Spekulationsbyggeri,  saa  for- 
staar  jeg  slet  ikke,  hvad  De  mener. 

Hvis  Staten  bygger  sig  en  Pragtbygning,  som  kun  giver  den  Rum  til  de 
Kontorer,  den  skal  have,  saa  kommer  den  til  at  bo  meget  dyrt;  dertil  har  den 
maaske  Raad ;  men  erhverver  Staten,  samtidig  med  at  den  faar  Plads  til  eget  Brug 
(og  Udvidelse)  et  Aktiv,  som  kan  indbringe  Penge,  og  for  dette  Aktiv  giver 
mindre  —  hvad’der  for  det  meste  vil  være  Tilfældet  ved  Erhvervelsen  af  privat 
opførte  Ejendomme  —  end  en  mindre  statsopført  Bygning  vilde  koste,  saa  kan 
eg  ikke  forstaa,  hvorledes  Staten  kan  komme  til  at  løbe  nogen  Risiko. 

De  praktiske  og  økonomiske  Hensyn  er  i  Telegrafsagen  fuldstændig  tilfreds¬ 
stillede.  Om  de  architektoniske  Hensyn  vil  der  altid  kunne  diskuteres,  og  da 
dette  maaske  er  Sagens  svageste  Punkt,  saa  vil  jeg  tillade  mig  en  Bemærkning 
derom,  skønt  De  skriver  som  Borger  og  ikke  som  Architekt. 

Bygningen  vil,  naar  den  staar  færdig  efter  Architekt  J.  Nielsens  Tegning, 
fremtiæde  med  smukke  Forhold  og  Linjer,  der  er  den  Ro  og  Harmoni  over 
Huset,  som  god  Kunst  altid  er  i  Besiddelse  af;  og  kan  det  ikke  i  Pragt  kappes 
med  andre  Statsbygninger,  saa  kan  det  staa  Maal  med  de  fleste  i  kunstnerisk 
Henseende  og  overgaar  meget  af  det,  der  i  de  senere  Aar  er  bygget  i  Kjøbenhavn. 

Hvis  De  havde  skrevet  som  Architekt,  havde  De  maaske  fremdraget  denne 
Side  af  Sagen  mere,  og  jeg  havde  dertil  maattet  sige,  at  det  ogsaa  vilde  have 
interesseret  mig  meget  mere,  om  jeg  havde  kunnet  tage  mere  Hensyn  til  Archi- 
tekturen,  end  Tilfældet  har  været;  men  hvis  jeg  turde  tage  Plads  til  en  Beskri¬ 
velse  af  Sagens  Gang,  vilde  jeg  maaske  ogsaa  paa  dette  Punkt  kunne  overbevise 
Dem  om,  at  der  er  gjort,  hvad  der  kunde  gøres. 

Med  Højagtelse 

Hj.  Hein. 

* 

Det  har  glædet  mig  at  læse  Hr.  Architekt  Søren  Lemches  Bemærkninger 
angaaende  Statens  eventuelle  Køb  af  Firmaet  »Hein  og  Møller  Holst’s«  Bygning 
i  Grønnegade,  for  at  anvende  den  til  Statens  Telegrafstation. 

Som  gammel  Borger  og  Bygningshaandværker  her  i  Byen  forbavsede  det 
mig  højligen,  da  jeg  i  Bladene  læste,  at  det  virkeligt  er  paatænkt,  at  Staten  vil 
købe  denne  Ejendom  til  det  omhandlede  Øjemed.  Hvem  er  de  »Sagkyndige«, 
som  har  erklæret,  at  Bygningen  er  saa  forsvarligt  bygget,  at  den  fuldt  ud  egner 
sig  til  det  omhandlede  Øjemed  ? 

Kan  »Akademisk  Architektforening«  ikke  fremkomme  med  en  saa  kraftig 
Opposition  imod  det  paatænkte  Køb,  at  dette  kan  forhindres?  Mange  vil  slutte 
sig  til  en  saadan  Opposition. 

Deres  ærbødige 

gamle  Borger  og  Bygn  lags  ha  an  dva  rker. 

❖ 

Hr.  Ingeniør  Hj.  Hein! 

Naar  Staten  bygger,  bør  den  ikke  benytte  en  ganske  uvedkommende  og 
usagkyndig  Mellemmand  mellem  Architekt  paa  den  ene  Side,  Stat  og  Institution 
paa  den  anden.  Denne  Uvedkommende  gør  selvfølgelig  ikke  sit  Arbejde  gratis 
og  løber  ikke  sin  store  Risiko  for  Intet.  Statens  Interesser  er  bedre  tjente  med, 
at  Mellemmandens  Provision  bliver  anvendt  paa  Bygningen ;  denne  bliver  derved 
bedre,  og  Staten  opnaar  at  sikre  sig  Kontrol  med  det  paagældende  Arbejde  alle¬ 
rede  fra  det  Tidspunkt,  da  Valget  af  Architekten  finder  Sted,  altsaa  før  Tegnin¬ 
gernes  Udarbejdelse  paabegyndes.  Staten  bliver  i  Stand  til  at  sikre  sig,  at  kun 
anerkendte  og  dygtige  Haandværkere  anvendes  og  kan  kontrollere  Værdien  al  de 
Materialer,  som  benyttes.  Hvilken  Garanti  har  Staten  for,  at  Grønnegade- 
bygningen  er  opført  saaledes,  som  en  i  alle  Henseender  virkelig  solid  Bygning 

bor  bygges?  Hvilken  Kontrol  er  der  fra  Statens  Side  ført  med  Bygningens  Op- 
føielse ?  Det  var  jo  først  paa  det  lidspunkt,  da  Murene  vare  opførte  og  det  da 
færdige  Tagværk  skulde  opstilles,  at  Statens  Kontrol  med  Arbejdet  paabegyndtes. 
Det  er  saaledes  fuldt  berettiget  at  sige,  at  Staten  løber  en  betydelig  Risiko  ved 
at  købe  Spekulationsbygningen,  fordi  den  vil  komme  til  at  bøde  for  alle  de 
tekniske  Mangler  og  Fejl,  der  kan  være  begaaede  under  dens  Opførelse. 

At  De,  der  som  ukaldet  Mellemmand  opfører  og  sælger  Ejendommen,  finder 
»de  økonomiske  og  praktiske  Hensyn  fuldstændig  tilfredsstillede«,  er  en  selv- 
følgelig  Sag.  Men  det  er  Køberen  og  ikke  Sælgeren,  der  skal  dømme  herom. 
Købeien  er  Staten,  d.  v.  s.  dennes  Borgere.  Og  vi  ser  ganske  anderledes  paa 
denne  Sag;  for  os  er  Deres  blotte  Forsikring  om,  at  Alt  er  i  Orden,  langtfra 
beroligende. 

De  skriver,  at  Bygningen  er  en  1  elegrafstation.  Ja!  naar  Staten,  som  De 
meddeler,  har  købt  Ejendommen  til  dette  Brug,  da  maa  vi  finde  os  i  at  kalde 
den  saaledes.  Men  anden  Berettigelse  til  denne  Betegnelse  end  den,  at  Staten 
propper  sit  Telegrafvæsen  ind  i  den,  foreligger  ikke.  Selv  om  De,  som  De  op¬ 
lyser,  har  bygget  Bygningen  med  den  Mulighed  for  Øje,  at  Staten  skulde  købe 
den  af  Dem,  saa  har  De  ikke  kunnet  undlade  at  regne  med,  at  denne  Spekula¬ 
tion  ligesaa  godt  kunde  mislykkes;  De  har  derfor  bygget  Huset  ogsaa  til  andet 
Brug,  og  jeg  nærer  for  høje  Tanker  om  Deres  Intelligens  til  ikke  at  forstaa,  at 
De  har  haft  et  3  die,  4de  Brug  i  Baghaanden  for  det  Tilfælde,  at  Staten  ikke 
vilde  makke  ret.  Bygningen  er  ikke  udelukkende  opført  til  Telegrafstation;  der 
har  været  mangfoldige  andre  Hensyn  at  tage,  og  det  er  derfor  ogsaa  berettiget  at 
hævde,  at  Telegrafvæsenet,  i  Stedet  for  at  faa  et  Hjem  i  en  Bygning,  der  helt 
igennem  er  opført  til  dets  eget  Brug,  skal  nøjes  med  et  tilfældigt  Hjem. 

De  oplyser,  at  Bygningen  er  meget  for  stor,  men  trøster  os  med,  at  der 
saa  er  Plads  til  Udvidelse.  Det  er  en  daarlig  Trøst!  Ved  Opførelsen  af  andre 
offentlige  Bygninger  plejer  man  at  gaa  frem  saaledes,  at  man  kun  opfører  saa 
meget  af  Bygningen,  som  man  i  Øjeblikket  har  Brug  for,  men  forud  sikrer  sig 
Muligheden  af  en  forstandig  og  hensigtsmæssig  Udvidelse,  hvis  den  Tid  maatte 
komme,  da  der  bliver  Brug  for  en  saadan.  Saa  har  man  ikke  Vedligeholdelses¬ 
udgifter  paa  den  Del,  der  foreløbig  ikke  benyttes  til  sit  rette  Brug. 

Hvor  langt  De  er  fra  Forstaaelsen  af  Arten  af  det  Samarbejde,  der  skal 
finde  Sted  mellem  Architekt  og  Bruger  ved  en  Bygning  for  en  offentlig  Insti¬ 
tution,  viser  Deres  Bemærkning  om,  at  det,  at  Bygningen  virkelig  er  en  Tele¬ 
grafbygning,  vil  jeg  »og  enhver  anden  Sagkyndig  let  kunne  overbevise  os  om 
\ed  Selvsyn«.  Nej!  Hr.  Ingeniør.  Saa  let  gaar  det  ikke!  Erfaringen  har  med 
tilstrækkelig  Klarhed  lært  mig,  hvor  vanskeligt  det  er  tilfulde  at  forstaa  alle  de 
utallige  Fordringer,  som  ved  hvert  enkelt  Byggeforetagende  for  en  særlig  Insti¬ 
tution  bør  opfyldes.  Det  at  bygge  til  en  Institution  er  en  Opgave,  der  skal 
behandles  med  det  mest  indtrængende  Kendskab  til  den  paagældende  Institutions 
mindste  Enkeltheder.  Dertil  kræves  et  ganske  overordentlig  intimt  Samarbejde 
mellem  den,  der  planlægger  Opgaven,  og  den,  der  skal  bruge  Bygningen.  Dertil 
høier  solide  Forstudier,  som  ikke  erhverves  ved  en  Spadseretur  gennem  Tele¬ 
grafvæsenets  Kontorer.  Derfor  plejer  man  i  saadanne  Tilfælde  at  rejse  til  Ud¬ 
landet  foV  at  lære  Noget.  Hvilke  Rejser  har  De  og  Deres  Architekt  foretaget  i 

Anledning  af  » Telegraf  bygningen «  ?  Men  naar  der  fordres  et  saadant  Forstudie, 
der  tager  Maaneder,  før  man  kommer  ind  i  alle  Opgavens  Enkeltheder,  saa  vil 
man  ikke  ved  et  flygtigt  Gennemsyn  kunne  afgøre,  om  Bygningen  er  tjenlig  til 
et  særligt  Brug.  Derimod  vil  den  Sagkyndige  ofte  meget  hurtigt  komme  til 
Erkendelse  af,  at  den  paagældende  Bygning  ikke  egner  sig  for  det  bestemte  Brug. 

De  føler  Dem  i  den  Grad  sikker  paa,  at  De  har  overbevist  mig  om,  at 
Alt  er,  som  det  bør  være,  at  De  forudsætter,  at  jeg  »ogsaa«  vil  give  Dem  Ret 
i,  at  De  med  Hensyn  til  Bygningens  Architektur  har  gjort,  hvad  der  kunde 
gøres.  Denne  Side  af  Sagen  har  jeg  med  Villie  ikke  berørt,  fordi  det  er  en 
umulig  Opgave  at  lave  en  Facade,  der  samtidig  karakteriserer  forskellige  Brug. 
Men  med  hvilken  Ret  De  forudsætter,  at  jeg  er  overbevist  om  at  have  taget 
fejl,  begriber  jeg  ikke.  Tværtimod  har  Deres  Brev  yderligere  overtydet  mig 
om,  at  hele  denne  sørgelige  Sag  ikke  alene,  som  jeg  skrev  i  min  Artikel,  er 
usømmelig,  men  langt  snarere  bør  betegnes  som  en  Skandale. 

Den  io.  Januar  1907. 


Ærbødigst 

Søren  Lemche. 


en  henstilling. 


et  af  Akademisk  Architektforening  nedsatte  Udvalg  til  Behandling  af  Fore- 


LJ  spørgsler  vedrørende  Ressstridigheder  har  gentagende  haft  Lejlighed  til  at 
se,  hvor  uheldigt  det  er,  at  Ordet  » Villastil «  anvendes  i  juridiske  Aktstykker, 
som  Betegnelse  for  ‘en  særlig  Bebyggelsesmaade,  der  ønskes  baandlagt  paa  visse 
Arealer,  og  hvorledes  denne  Betegnelse  giver  Anledning  til  Misforstaaelser  med 
deraf  følgende  Retssager. 

Udvalget  finder  derfor  Anledning  til  indtrængende  at  advare  mod  fremtidig 
Brug  af  saadan  Betegnelse  i  de  anførte  Tilfælde.  Ordet  »Villastil«  er  nemlig  i 
og  for  sig  intetsigende,  uden  kunstnerisk  og  kunstteoretisk  Betydning.  Saaledes 
som  det  nu  —  som  sagt  meget  uheldigt  —  anvendes  i  daglig  Tale,  naar  der 
siges,  at  der  skal  bygges  i  »Villastil«,  betyder  det  i  Almindelighed,  at  Bebyggel¬ 
sen  skal  fyldestgøre  et  eller  flere  af  følgende  Krav: 

1)  Bygningens  Ydre  skal  til  alle  Sider  behandles  architektonisk. 

2)  Bygningen  skal  ligge  frit  paa  Grunden,  altsaa  i  en  vis  Afstand,  der  da  nær¬ 
mere  maa  betegnes,  fra  Grundens  Yderlinier. 

3)  Bygningen  maa  kun  indeholde  Bolig  for  én  eller  et  begrænset  Antal  Fami¬ 
lier;  Antallet  maa  nærmere  angives,  i  Reglen  ikke  over  to,  sjældent  fire. 

4)  Bygningen  maa  foruden  Tagetage  kun  indeholde  et  vist  Antal  Beboelseslag 
(Etager),  hvilket  ogsaa  nærmere  maa  angives.  (I  Reglen  kun  Stue  og  iste 
Sal,  undertiden  desuden  2den  Sal.) 

5)  Bygningen  maa  kun  indrettes  til  Beboelse  og  ikke  benyttes  til  Værksteds¬ 
eller  Fabriks-Virksomhed. 

Udvalget  benstiller  derfor  til  Alle  fremtidig  i  Skrivelser,  der  skulle  have 
retslig  Gyldighed,  at  erstatte  Fordringen  om,  at  et  Areal  skal  bebygges  i  Villa- 

stil,  med  en  eller  flere  af  de  foran  under  Punkt  i  —  5  anførte  Betegnelser,  alt 
efter  de  Krav,  man  i  hvert  enkelt  Tilfælde:  særlig  mener  at  maatte  læo-oe 
Vægt  paa. 

Hyppigt  vil  det  være  tilraadeligt,  at  der  forlanges,  at  Tegningerne,  inden 
Bebyggelse  maa  finde  Sted,  skulle  fremlægges  og  godkendes,  idet  det  dog  da 
forudsættes,  at  den,  der  stiller  denne  Fordring,  sikrer  sig  fornøden  kyndig  Bistand 
til  Tegningernes  Bedømmelse. 

Kjøbenhavn,  November  1906. 

I  Udvalget. 

Emil  Jørgensen.  Alf.  Thomsen.  Fred.  L.  Levy. 


FORSKELLIGT. 


Bestyrelsen  for  Akademisk  Architektforening  har  fra  Kjøbenhavns  Malerlav 
modtaget  følgende  Skrivelse: 

Kjøbenhavn  den  28.  December  1906. 

Hr.  Architekt  Clemmensen,  Formand  for  Akademisk  Architektforening. 

Vi  skal  herved  tillade  os  at  gøre  opmærksom  paa,  at  der  den  8.  December 
d.  A.  er  indgaaet  en  Overenskomst  mellem  Dansk  Arbejdsgiver-  og  Mesterfor- 
ening  og  Kjøbenhavns  Malerlav,  hvori  det  bl.  a.  fordres,  at  Malertilbud  paa  Kon¬ 
kurrencearbejde  forud  for  at  dette  afleveres  skal  ordnes  paa  Lavets  Kontor  og  for¬ 
synes  med  Lavets  Stempel  og  Underskrift.  Dette  er  ordnet  saaledes,  for  at 
undgaa  det  uheldige  i,  at  naar  et  Malertilbud  var  akcepteret  har  det  vist  sig  at 
dette  vai  legnet  saa  lavt,  at  Punkt  9  i  Prislistens  »alm.  Best.«  maatte  bringes  i 
Anvendelse,  hvilket  var  lige  uheldig  for  Bygherre  og  Maler;  dette  vil  altsaa  frem¬ 
tidig  kunne  undgaas  ved  at  De  kun  akcepterer  Malertilbud,  der  indgives  paa  Lavets 
Tilbudslister  (1  Ekspl.  følger)  samt  forsynes  med  Stempel  og  Underskrift.  Tilbud 
der  ikke  indgives  paa  denne  Maade  paatager  Lavet  sig  intet  Ansvar  for. 

Idet  vi  henviser  til  Garantifordringen  paa  medfølgende  Tilbudsliste,  maa 
vi  dog  bemærke,  at  der  selvfølgelig]  ikke  vil  blive  fordret  Garanti  af  Stat  og 
Kommune. 

I  Haab  om  velvillig  Forstaaelse  af,  at  Malerlavet  ved  denne  Ordning  vil 
søge  saavel  vedkommende  Bygherrers  som  Malerens  Interesser  varetagne  tegner 

med  særdeles  Agtelse 

P.  B.  V. 

Claus  J.  Olsen, 

Oldermand. 

Tilbud. 

Som  Medlem  at  »Kjøbenhavns  Malerlav«  og  »Dansk  Arbejdsgiver-  og  Mester- 
forening«  er  jeg  forpligtet  til  at  overholde  følgende  af  Foreningerne  vedtagne 
Bestemmelse: 

I  Henhold  til  Beslutning  af  Arbejdsgiverforeningens  Generalforsamling  den  5. 
August  1899  »maa  intet  Medlem  paatage  sig  nogen  Forpligtigelse  til  Udførelse 
af  Arbejde  eller  Levering  af  Materialer,  der  ikke  indeholder  en  Tilføjelse  om,  at 
Tidsbestemmelser  for  Forpligtelsens  Fyldetsgørende  i  Tilfælde  af  Strejke  eller 

Lock  out,  der  berører  det  paagældende  Fag,  udskydes  med  et  Tidsrum,  der  svarer 
til  den  Forsinkelse,  Arbejdsstandsningen  har  foranlediget«. 

I  Henhold  til  Malerlavets  Love  og  Regler  skal  der  ved  nyt  Bygningsarbejde, 
samtidig  med  at  Malerarbejdet  akcepteres,  stilles  fuldt  betryggende  Sikkerhed  for 
hele  Entreprisesummen. 

Tilbud  paa  Konkurrencearbejder  skal  være  forsynede  med  Lavets  Stempel 
og  Underskrift.  I  modsat  Fald  paatager  Lavet  sig  intet  Ansvar  for,  at  Arbejdet 
udføres. 

I  Henhold  til  ovenstaaende  og  de  mig  foreviste  Tegninger  og  Konditioner 
tilbyder  jeg  Dem  herved  at  udføre  Malerarbejdet  til  det  paatænkte  Byggeforetagende 
. for  en  Sum  af  Kr.  .  .  . 

At  dette  Tilbud  er  i  Overensstemmelse  med  Lavets  Love  og  Regler  atte¬ 
steres  herved. 

Kjøbenhavn  den  190 

Oldermandens  Underskrift. 

¥ 

Forelæsninger  over  Jernbeton.  Docent,  Ingeniør  Suenson  begynder  Tirsdag  d. 
5.  Februar  paa  Polyteknisk  Læreanstalt  en  Række  Forelæsninger  over  Jernbeton. 
Vi  henviser  iøvrigt  til  omst.  Annonce. 

¥ 

Flytningsanmeldelser.  Medlemmer,  der  er  flyttede,  bedes  meddele  deres  nye 
Adresse  til  Sekretæren,  Arch.  Lauritzen,  Poul  Møllers  Vej  7. 

¥ 

Byens  Renlighed.  I  Berlingske  Tidende  har  Korpslæge,  Dr.  med.  Johan  Kier 
skrevet  en  Artikel  om  dette  Emne,  hvori  det  bl.  a.  hedder:  »Det  er  ikke  for 
meget  sagt,  at  Renligheden  paa  vore  Torve  og  Pladser,  paa  vore  Gader  og 
Stræder,  kort  sagt  overalt  i  Kjøbenhavn,  baade  Sommer  og  Vinter,  baade  i  Vaar 
og  Høst,  d.  e.  altid,  lader  særdeles  meget  tilbage  at  ønske.  Det  er  en  Kends¬ 
gerning,  at  Kjøbenhavn  er  en  snavset  By  baade  absolut  og  relativt  set,  og  det 
kan  slaas  fast,  at  Byens  smudsige  Præg  ikke  alene  skyldes  den  mangelfulde  Fjer¬ 
nelse  fra  Gader  og  Torve  af  Heste-  og  Hundeekskrementer,  af  Papir  og  alskens 
Affald,  der  stundom  kan  faa  Lov  at  ligge  uforstyrret  i  Dage  og  Uger  paa  samme 
Sted,  spredt  eller  i  sammenskrabede  Hobe,  men  ogsaa  saavel  de  offentlige  som 
de  private  Bygningers  som  Regel  —  Undtagelserne  bekræfter  kun  Reglen  —  smud¬ 
sige,  usoignerede,  delvis  forfaldne  Tilstand. 

Om  disse  Forhold  har  der  i  mange  Aar  været  talt  og  skrevet  saare  meget, 
men  lige  lidt  er  der  kommet  ud  af  det.  I  Modsætning  til  andre  Byers  kommu¬ 
nale  Autoriteter,  der  bestræber  sig  af  yderste  Evne  for  at  give  deres  Byer  et 
saa  renligt,  pynteligt  og  tiltalende  Udseende  som  muligt,  ganske  særligt  ved  en 
gennemført  Renholdelse  af  Gader  og  Pladser,  men  tillige  ved  at  kræve  af  de 
private  Husbesiddere  et  vist  Maal  af  Renlighed  i  og  med  deres  Ejendomme, 
synes  vore  kommunale  Autoriteter  ikke  at  have  den  fornødne  Sans  for  eller  den 
rette  Forstaaelse  af  dette  Spørgsmaals  eminente  Betydning  ikke  mindst  i  hygiej¬ 
nisk  og  i  æstetisk  Henseende.  .  .  .«  Forf.  slutter  sin  Artikel  med  at  spørge:  » Kan 
det  private  Initiativ  ikke  paa  en  eller  anden  Maade  hjælpe  med  til,  at  vor  By  faar 
et  renligere  Præg?« 


Man  maa  desværre  ganske  indrømme  Rigtigheden  af  disse  Bemærkninger. 
Kommer  man  engang  imellem  til  at  tænke  paa  Holland,  hvor  man  daglig  ser 
Fortovene  blive  vaskede,  ja  skurede,  saa  ser  man  med  Væmmelse  paa  den  af 
gamle  Fækalier,  Spytklatter  o.  1.  slimede  Overflade  paa  vore  Fortove,  hvori  Støv 
og  Smuds  æltes  til  en  fed  Dejg.  Og  som  Soklerne  paa  Husene  ofte  ser  ud  1 
Aargammelt  Smuds  sidder  i  tykke  Kager,  som  om  det  var  den  naturligste  Ting 
af  Verden.  Facaderne  vil  vi  slet  ikke  tale  om;  de  75%  af  disse  burde  vaskes 
og  males  eller  kalkfarves.  Vi  frygter  for  at  »det  private  Initiativ«  o:  Husejerne 
har  altfor  meget  at  gøre  med  at  indkassere  Huslejen  til  at  bekymre  sig  om, 
hvorledes  deres  Facader  ser  ud.  Og  hvorledes  Autoriteterne  interesserer  sig  for 
Byens  Fysiognomi,  det  ser  man  paa  det  frodige  Spekulationsbyggeri,  der  som 
andet  Smuds  ødelægger  vore  Gader. 


Nogle  Sprogbemærkninger.  Vi  har  modtaget  følgende:  I  Architektens  14de 
Hæfte  af  5.  Jan.  d.  A.  er  Ordet  »Verblendsten«  benyttet  som  godt  Latin  i  en 
Annonce. 

Turde  jeg  i  al  Ærbødighed  henlede  Opmærksomheden  paa  dette  Misfoster 
af  et  Ord,  der  ganske  sikkert  maatte  kunne  skrives  paa  dansk  som  »Skalmursten«. 

At  man  i  de  ældste  Tider,  hvor  alt  nyt  paa  Haandværkets  Omraade  kom 
herop  fra  Tyskland,  og  hvor  man  den  Gang  »med  Fruerne  fransk,  mens  tysk 
med  sin  Hund  og  dansk  med  sin  Tjener  kun  talte«,  benyttede  sig  af  de  tyske 
Ord,  var  der  jo  ikke  noget  at  sige  til,  men  nu  synes  Forholdet  dog  at  være 
noget  anderledes,  hvorfor  det  vel  ogsaa  i  Haandværkssproget  turde  forlanges,  at 
vi  benyttede  os  af  danske  Ord,  naar  vi  har  dem,  og  saa  vidt  muligt  søgte  at 
finde,  hvor  de  savnes. 

Afdøde  Professor  V.  Koch  var  en  god  dansk  Mand,  der  ikke  holdt  af  frem¬ 
mede  Ord,  hvor  vi  havde  danske,  og  af  ham  har  jeg  hørt  adskillige  gode  Be¬ 
nævnelser,  som  jeg  her  tillader  mig  at  give  et  Par  Eksempler  paa.  Pandebrædt 

i  Stedet  for  Sternbrædt,  Letspær  for  civile  Spær,  Sugfjæl  som  Betegnelse  for  de 

vandrette  Brædder  under  Spærenderne  i  en  udvendig  Trægesims  o.  s.  v.,  Ord, 
som  vi,  der  arbejdede  sammen  med  ham,  altid  var  glade  ved  at  bruge. 

Jeg  tvivler  ikke  om  at  andre  vil  kunne  fremdrage  langt  flere  og  bedre 

Eksempler  end  her  nævnt,  ligesom  det  skulde  glæde  mig,  og  jeg  tror  mange 
andre,  om  dette  lille  Indlæg  kunde  give  Stødet  til,  at  danske  Ord.  bliver  brugt 
for  faglige  Betegnelser  i  langt  større  Udstrækning  end  hidtil,  men  for  at  dette 
skal  kunne  lykkes,  maa  vi  især  paakalde  »Architekten«s  og  Architekternes  Støtte. 

Deres  ærbødige 

H.  J.  Kornerup-Koch. 


¥ 


International  Konkurrence.  Til  Underretning  for  eventuelle  Lysthavende  med¬ 
deler  vi,  at  det  bulgariske  Justitsministerium  har  udskrevet  en  international  Kon¬ 
kurrence  om  Udkast  til  et  Justitspalads  i  Sofia.  Præmier:  5000,  3500,  2000 
og  1000  Francs.  Betingelser  bliver  franco  tilsendte  ved  Henvendelse  til  nævnte 
Ministerium. 


Udgiver:  AKADEMISK  ARCH1TEKTFORENING. 

Redaktion  ;  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ¥  ¥ 


»HEGELS  MINDE«. 


Rekonvalescenthjemmet  » Hegels  Minde «  blev  oprettet  1891  af  Forlagsboghandler 
Jakob  Hegel,  til  Minde  om  hans  Fader.  Det  optager  uformuende  Rekonvale¬ 
scenter  navnlig  fra  kjøbenhavnske  Hospitaler.  Hjemmet  blev,  til  at  begynde  med, 
indrettet  i  en  ældre  Villa  i  Fredensborg,  hvortil  hørte  en  stor  smuk  Have.  I 
denne  er  nu  opført  den  her  gengivne  nye  Bygning,  og  det  gamle  Hus  vil  blive 
solgt  til  Nedbrydning.  I  Stueetagen  findes  de  daglige  Opholdsværelser  for  Hjem¬ 
mets  Beboere  og  Forstanderindens  Værelser;  iste  Sal  optages  af  Soveværelserne, 
Pigekamre  og  Badeværelse.  Kælderen  er  indrettet  til  Køkken,  Forraadskamre, 
Strygestue,  Brændsel  etc. 

Bygningen  er  opført  efter  Tegninger  af  Architekt  A.  Clemmensen;  Arbejdet 
udført  ved  Murermester  Gram  som  Hoved-Entreprenør. 


D3 


STUEN. 

HEGELS  MINDE 


ARCHITEKT  A.  CLEMMENSEN. 


VOGTERHUS  VED  STATSBANERNE. 


Fra  Statsbanernes  Architekt,  Professor  Wenck  har  vi  modtaget  de  her  gengivne 
Tegninger  af  et  Banevogterhus  samt  Meddelelse  om,  at  de  i  sin  Tid  her 
Bladet  omtalte  Forslag  til  Boliger  for  Funktionærer  ved  Statsbanerne,  der  havde 


ET  BANEVOGTERHUS. 

været  gengivne  i  Politiken,  var  udarbejdede  af  Baneingeniører.  Vi  glæder  os 
over  denne  faktiske  Oplysning,  som  forøvrigt  paa  en  Maade  var  overflødig,  efter¬ 
som  enhver  kunde  se,  at  disse  grimme  Huse  ikke  kunde  være  tegnede  af  Stats¬ 
banernes  Architekter  —  hvad  vi  jo  ogsaa  i  vor  Omtale  af  Sagen  straks  slog 


fast.  Det  glæder  os  yderligere  at  kunne  meddele,  at  de  paatænkte  Bygninger 
ikke  skal  opføres  efter  disse  Forslag;  og  vi  kan  derfor  ikke  undlade  at  henstille 
til  Banebestyrelsen,  ved  en  almindelig  Konkurrence  at  faa  fremskaflet  Typer  til 
saadanne  Huse.  Ved  en  Lejlighed  som  denne,  hvor  der  skal  opføres  Huse  i 
Hundredtal  over  hele  Landet,  vilde  det  være  af  største  Betydning,  om  de  for- 

skelligste  Løsninger  kunde  blive  prøvede,  og  om  der  f.  Eks.  kunde  bygges  Huse  af 
forskellig  Karakter  —  om  end  med  samme  Grundform  —  i  de  forskellige  Egne 
af  Landet.  Vi  anbefaler  særligt  det  Udvalg,  der  virker  for  Byggeriet  paa  Landet, 
at  antage  sig  denne  Sag. 


ARCHITEKTUREN  OG  VIRKELIGHEDEN. 


Naar  man  ser  moderne  Architekters  Skitsebøger,  der  jo  ofte  har  et  saa  vel¬ 
gørende  Præg  af  Sikkerhed  og  Smag,  baade  med  Hensyn  til  Tegnemaaden 
og  Valget  af  Motiver,  faar  man  et  Indtryk  af,  hvor  dannede  Architekterne  er, 
og  at  de  interesserer  dem  baade  for  det  architektoniske  og  det  dekorative  i  de 
gamle  Bygninger;  men  samtidig  undrer  man  sig  ogsaa  over,  hvor  etis  de  ser 
paa  alle  Ting,  og  hvor  lidt  deres  Fantasi  kommer  i  Bevægelse  og  giver  sig  Ud¬ 
tryk  i  Linjernes  Sprog.  Der  er  noget  tørt  i  deres  Opfattelse  af  Silhouetter, 
plastiske  Rundinger,  perspektiviske  Rumvirkninger  og  andre  kunstneriske  Fæno¬ 
mener,  som  spiller  en  stor  Rolle  i  Virkeligheden,  men  ikke  behøver  at  med¬ 
tages  i  en  I  egning  —  udover  hvad  Anskueligheden  strængt  forlanger ;  —  og 
det  geometriske  Princip,  der  følges  ved  Opmaalingen  af  ældre  Arbejder  eller 
ved  Udkastene  til  nye,  har,  i  Forbindelse  med  Nøjagtigheden,  ogsaa  en  følelig 
Stivhed,  som  hindrer  Udviklingen  af  det  frie  Syn.  Derfor  er  Malerne  og  Billed- 
huggerne  ofte  mere  overlegne  i  deres  Opfattelse  af  Architektur,  og  forstaar  bedre 
at  se  og  tænke  sig,  hvordan  den  virker  i  Naturen.  Man  kunde  anføre  mange 
Exempler  herpaa  fra  Renaissancetiden  og  den  nye  Tid,  bl.  a.  Eckersbergs,  Købkes, 
Roeds  og  Lundbyes  Billeder  al  italienske  og  danske  Mindesmærker. 

At  Architekterne  kan  og  maa  regne  med  Virkeligheden,  ser  man  i  Andreas- 
kirken  ved  Kommunehospitalet,  bygget  af  M.  Borch.  Facaden  er  temmelig  tør, 
fordi  den  virker  som  en  Projektionstegning  overført  i  stor  Maalestok ;  Omridsene 
er  skematiske,  og  Portalen  ser  ud  som  den  kun  var  medtagen  for  Skams  Skyld. 
Dei imod  er  der  mere  Liv  i  Bygningen  fra  Siden,  fordi  der  her  er  regnet  med 
Stofvirkningen  og  Perspektiven  i  Gavle  og  Tage  sete  i  Rummet;  ja  Architekten 
har  øjensynligt  valgt  det  ejendommelige  Motiv,  der  stammer  fra  Kirken  i  Præstø, 
foidi  han  her  havde  set,  at  det  tog  sig  godt  ud  paa  Stedet,  og  var  brugbart 
ogsaa  foi  Interiørets  Vedkommende,  idet  de  tre  Kapeller  ved  Siden  af  hinanden 
givei  Rummet  en  talende  og  kraftig  Udvidelse.  Men  interessantere  endnu  er 
Kirkens  Chorparti  med  Sidebygningerne  omkring  den  lille  Gaard,  der  alt  i  alt 
viikei  som  et  Stykke  af  en  gammel  Købstad  med  røde  Mure  og  røde  Tage  i 
inderlig  og  naturlig  Forbindelse.  Denne  Del  er  ikke  mindre  architektonisk  end 
Facaden,  skøndt  den  virker  mere  malerisk;  den  udfolder  sig,  fylder  og  hviler  i 
sig  selv  og  er  morsommere  at  se  paa.  Her  faar  man  med  Et  Blik  for,  at 
Architektur  er  at  bygge  Huse  i  Rummet  og  ikke  alene  at  tegne  Facader. 

Ogsaa  ior  det  nye  Raadhus’  Vedkommende  er  det  øjensynligt,  at  Kunst¬ 
neren  har  været  heldigst  med  de  Partier,  som  er  beregnede  paa  at  virke  fra  et 
hestenit  Sted,  og  hvor  det  formodentlig  var  bestemte  Indtryk  fra  Virkeligheden 
(Kronborg— Siena)  han  fulgte.  F.  Ex.  Virkningen  af  det  store  Taarn  set  fra 
Lavendelstræde  eller  fra  den  aabne  Gaard,  i  Forbindelse  med  de  lavere  og  de 

højere  Tindemure,  Tagene  under  disse  og  de  forskellige  Altaner  og  Porte  for¬ 
neden,  der  knytter  det  hele  til  Jorden.  Her  kan  man  tale  om  en  virkningsfuld 
Opbygning,  medens  der  for  andre  Partiers  Vedkommende  savnes  en  saadan. 
Ogsaa  i  det  indre  føler  man,  at  der  er  Forskel  imellem  de  Partier,  som  er 
tegnede  mosaikmæssigt,  og  de  som  er  tænkte  med  Virkeligheden  for  Øje.  Der 
er  en  dejlig  Stemning  i  Forstuen  som  i  et  venligt  Kapel,  og  det  er  velgørende 
herfra  at  komme  igennem  den  skønne  indre  Portal  og  den  lille  mørke  Tvær¬ 
gang  til  den  straalende  Hal.  Men  Hallen  selv,  der  beundres  almindelig,  er 
næppe  saa  god  som  disse.  Loggiacrne  danner  et  Parti  for  sig,  der  kun  løseligt 
er  sammenstillet  med  Tværbygningens  stærkt  dekorerede  Mur,  og  denne  er  i  en 
anden  Stil  og  af  delvis  andre  Forhold  end  hine.  Men  hvad  der  maaske  er 
væsentligst:  man  føler  sig  ikke  staaende  sikkert  paa  Gulvets  Flade,  fordi  alle  De¬ 
taljerne  løfter  Blikket  opad  og  ikke  sænker  dette  igen.  Det  er  som  om  man 
selv  stod  for  lavt  —  paa  Bunden  af  en  Sal,  og  helst  skulde  op  til  Loggiaerne 
for  at  kigge  ned,  og  saaledes  faa  Balance  i  Tingene. 

Hvorledes  Architekten  skulde  have  undgaaet  denne  Mangel  i  Helhedsvirk¬ 
ningen,  er  ikke  let  at  sige,  da  Raadhusets  Plan  er  fuldstændig  afhængig  af  de 
valgte  Motiver;  men  theoretisk  har  man  jo  Lov  til  at  tænke  sig  andre  Mulig¬ 
heder,  hvorved  det  kan  blive  klart,  hvad  man  egentlig  savner.  Og  her  vilde 
man  da  kunne  henvise  til  den  Methode,  Araberne  og  Syditalienerne  brugte  i 
lignende  Tilfælde:  at  lægge  Gallerierne  forneden  og  bevare  hele  den  øvre  Mur 
som  en  samlet  Flade,  paa  alle  fire  Sider.  (Det  Princip,  der  ogsaa  er  brugt  i 
Dogepaladsets  Facade).  Derved  bliver  der  ganske  vist  vendt  op  og  ned  paa 
alle  vore  populære  Begreber,  men  Virkningen  er  fortrinlig  og  langt  mere  har¬ 
monisk.  Den  nedre  Del  af  Rummet  beholder  sin  vandrette  Karakter  og  udvider 
sig  naturligt  til  Siderne,  medens  den  øvre  Del  samler  sig  til  en  kubisk  Helhed 
af  en  imponerende  Størrelse  og  Skønhed.  I  en  saadan  Hal,  dei  naturligt  vilde 
kunne  overdækkes  af  et  tungt  Krystaltag,  medens  man  er  nødt  til  at  se  bort  fra 
dette  i  Raadhushallen,  vilde  man  føle  Helheden  og  Ligevægten  i  Rummet  mere 
direkte.  Men  som  sagt,  det  er  kun  et  theoretisk  Experiment,  vi  har  anstillet 
for  at  vise,  hvad  vi  forstaar  ved  Helhedsvirkning,  beregnet  fra  Betragterens  Stand¬ 
punkt,  og  maa  ikke  opfattes  som  et  absolut  Ideal. 

Vi  behøver  overhovedet  ikke  at  gaa  til  Orientalerne  for  at  lære,  hvad 
gennemførte  og  harmoniske  Rum  vil  sige,  eller  hvad  der  kan  opnaas  ved  en 
klarere  Sammenhæng  i  Architekturen  som  plastisk  og  optisk  Fænomen*).  De  store 
Traditioner  fra  Baroktiden  ligger  os  saa  nær  i  Tid  og  Sted,  at  vi  kun  behøver 
at  gaa  de  hundrede  Skridt  fra  Raadhuset  til  Christiansborg  Ridehus  foi  at  se  et 
af  de  dejligste  Rum,  man  kan  tænke  sig,  og  lære,  hvordan  man  med  ganske  simple 
og  fuldstændig  architektoniske  Midler  frembringer  en  stor  Virkning.  Alene  det 
at  se  Pulpituret  i  Ridehuset  svinge  frem  i  Rummet,  for  Enden  af  dette  og  i 
Forbindelse  med  de  svungne  Flader  i  Loftet,  giver  os  Fornemmelsen  af  Archi- 


*)  Jeg  beundrer  meget  Architekt  Rosens  venetianske  Projekt  til  Fredspaladset  i  Haag, 
ikke  mindst  fordi  han  tager  Vandet  med  til  Hjælp,  og  lader  Bygningen  »delvis  vokse  op 
af  Havet«.  Sammenspillet  mellem  det  høje  Taarn  og  de  lave  Bygninger,  der  omgiver 
det,  er  meget  monumentalt.  Men  der  er  maaske  lidt  lor  mange  Detaljer  i  laarnet. 


—  G7  - 


tekturens  og  Rummets  Sammenhæng  og  klart  beregnede  Afvejning;  der  er  næsten 
ingen  Detaljer  i  denne  Bygning,  men  man  savner  dem  ikke  og  er  tværtimod 
glad  over,  at  man  derved  bliver  tvungen  til  at  se  paa  det  Hele,  og  tage  Rum¬ 
met,  Lyset  og  Menneskene  i  Rummet  med  i  Betragtning:  vi  er  selv  Detaljerne, 
om  man  kan  sige  det  saaledes. 

Det  interessanteste  ved  Barokarchitekturen  er,  at  den  er  saa  overlegen.  Den 
er  ingen  Stilart,  men  en  fri  Kunst  ligesom  den  moderne  —  og  meget  mere 
moden.  Den  sammenarbejder  de  antike  og  de  middelalderlige  Kunstretninger  og 
er  endog  i  Stand  til  at  lære  af  den  chinesiske,  fordi  den  finder  noget  barokt  i 
de  chinesiske  Tage,  særlig  i  den  Maade  hvorpaa  de  virker  i  Forhold  til  Byg¬ 
ningen  (som  brede  svungne  Hatte);  og  selv  naar  Kompositionerne  er  meget 
fantastiske,  f.  Ex.  i  Rococotiden,  er  der  altid  Sammenhæng  og  Storhed  i  Virk¬ 
ningen.  Deraf  kunde  vi  lære. 

Jeg  vilde  ønske,  at  det  nye  kongelige  Bibliothek  var  bleven  bygget  af  en 
Mand  fra  det  18de  Aarhundrede,  som  ikke  var  bange  for  at  give  Bygningen  et 
Tag  med  bløde,  nedad  svungne  Linjer,  saa  at  man  alene  heraf  kunde  se,  at  den 
var  en  Helhed,  og  at  den  hvilede  i  Rummet,  som  om  den  »satte  sig«;  og  for¬ 
stod,  at  det  ikke  var  ved  Hjælp  af  Domkirkemotiver,  man  skulde  gøre  Fagaderne 
levende,  men  ved  deres  egen  Bredde  og  Storhed  i  Linjerne,  f.  Ex.  idet  Facaden 
til  Gaarden  dannede  en  fin  Konkavitet,  der  fik  os  til  at  føle,  at  Bygningen 
føjede  sig  efter  det  store  Rum  i  Pladsen. 

Trappen  i  det  nye  Bibliothek  har  for  Resten  noget  af  den  Storhed,  man 
længes  efter,  og  det  skyldes  bl.  a.  Virkningen  af  det  romerske  Klipperelief  (fra 
Rhodos),  der  er  anbragt  i  Hjørnet  som  en  mægtig  Svalerede,  der  tynger  og 
sætter  Sving  i  Trapperummet ;  thi  der  er  det  ejendommelige,  at  Anbringelsen  af 
de  kunstneriske  Kraftvirkninger  har  saa  umaadelig  meget  at  sige,  at  det  ikke  er 
nødvendigt,  at  de  i  sig  selv  er  stilfulde  eller  i  Stil  med  Bygningen.  Hvad  kan 
det  hjælpe  f.  Ex.,  at  Lysekronerne  i  Læsesalen  og  andet  Steds  er  stilfulde,  naar 
de  svækker  Rumvirkningen,  eller,  som  Detaljerne  overhovedet  i  Bygningen,  gør 
denne  lille  ved  selv  at  være  for  store?  Med  de  romanske  Motiver  i  Architek- 
turen  kunde  Barokkunstnerne  uden  Tvivl  have  frembragt  langt  mere  »romanske«, 
vægtige  og  charakterfulde  Virkninger;  de  vilde  ikke  have  brugt  saa  mange 
forskellige  Materialer,  ikke  stillet  disse  løselig  sammen,  ikke  svækket  Bæreevnen 
af  Pillerne  eller  Tyngden  af  Hvælvingerne,  eller  krydset  Lysvejene  med  tilfældige 
Gallerier  osv.  Der  er  altfor  mange  positive  Fejl  i  Bygningen,  til  at  man  kan 
kalde  den  god;  og  de  kunde  være  undgaaet,  hvis  man  havde  set  større  paa 
det  hele. 

Kast  et  Blik  paa  Afbildningen  af  Facaden  til  Gaarden  (S.  1 21).  Øjet 
stødes  af  den  lille  Gavl  over  Midtvinduet,  som  ikke  véd,  hvad  den  vil ;  —  eller 
paa  Afbildningen  af  de  to  Gaardhjørner  (S.  121),  som  dannes  af  Mure,  der  ikke 
korresponderer  og  gør  selve  Hjørnerne  uskønne.  Eller  Billedet  af  Læsesalen 
(S.  124),  hvor  man  ser  en  Række  smaa  Dame-Skriveborde,  det  halve  af  nogle 
store  Søjler,  med  ret  flove  Kapitæler  med  Guldbaand,  Reoler  foran  Vinduerne, 
og  i  Baggrunden  et  større  Vindu  ligeledes  med  Reoler  og  en  Byste  foran,  ja, 
der  hænger  endog  en  Lysekrone  foran  Stavværket  i  Vinduet;  men  man  ser 
ikke,  hvad  det  er  Søjlerne  staar  paa ,  og  har  et  altfor  udvisket  Indtryk  af  Hvæl- 


vingerne,  i  Forhold  til  den  paagaaende  Virkning  af  de  polerede  Søjler  selv. 
Overfladisk  set  er  denne  Sal  meget  imponerende  ved  sin  Størrelse  og  ved  de 
glinsende  Søjler  og  glimrende  Lysekroner  og  Guldpaljetterne  i  Trækgardinerne, 
(thi  selv  her  er  der  noget,  der  glimrer) ;  men  dog  er  den  architektoniske  Helhed 
i  Længden  ikke  tilfredsstillende,  fordi  der  egentlig  ikke  er  nogen  Helhed.  Man 
kunde  utvivlsomt  med  moderne  Hvælvingsmaterialer  have  dannet  en  enkelt  Sal 
uden  Søjler,  saaledes  som  i  det  gamle  Bibliothek  i  Berlin,  og  vilde  da  med 
selve  Loftets  blødt  buede  Flade  have  frembragt  en  imponerende  Virkning  af 
Rummet  over  de  faste  Reoler  og  de  massive  Borde  paa  Gulvets  Flade.  Det  er 
en  af  de  ædleste  Nydelser  at  betragte  et  saadant  stort  Loft,  hvorunder  Lyset 
søger  hen  fra  rolige  Vinduer  (sml.  Holmens  Kirke  eller  reformeret  Kirke  i 
Gothersgade) ;  og  hvis  man  havde  anvendt  de  Penge,  der  nu  er  gaaet  til 
Labradorsøjler,  til  et  Loftsmaleri,  af  en  Kunstner  der  forstod  sig  paa  sligt  f.  Ex. 
Prof.  Hans  Tegner,  vilde  Læsesalen  være  bleven  en  virkelig  Læsesal.  —  Jeg 
véd,  at  Læserne  forundret  spørger,  hvorfor  et  Loftsmaleri  er  bedre  end  Søjler 
og  Lysekroner.  Det  giver  en  Virkning  af  Rummets  Højde  og  Bredde  som 
noget,  der  svæver  majestætisk  over  de  stille  Mennesker;  det  tvinger  os  alle  til 
at  føle  Enheden  i  Rummet.  Det  er  den  samme  højtidelige  og  skønne  Virkning 
som  at  ligge  paa  Ryggen  under  et  Bøgetræ  og  se  op  i  Kronen  og  føle  Grenene 
bevæge  sig,  eller  at  sejle  under  en  lav  Brobue  og  se  Reflexerne  spejle  sig  paa 
denne.  Enkelthederne  samler  sig  i  en  enkelt  større  og  levende  Virkning  over 
vore  Hoveder;  de  vaager  over  os  og  vore  Tanker.  —  Ja,  vilde  man  atter  sige, 
dette  kan  være  meget  poetisk,  men  det  har  jo  ikke  noget  med  Architektur  at 
gøre.  Nej,  ganske  vist  ikke  med  moderne  Architektur,  men  med  den  barokke. 
Det  er  Stemningen  i  det  sixtinske  Kapel  og  i  det  1 6 . ,  17.  og  tb-  Aarhundredes 
Sale  og  Gallerier,  jeg  tænker  paa,  og  som  jeg  vilde  ønske,  at  man  igen  kunde 
faa  Sans  for. 

Et  lille  Forsøg  kan  vise,  hvad  jeg  mener.  Naar  man  paa  Billedet  af  Læse¬ 
salen  tænker  sig  den  midterste  Række  af  Borde  fjernet,  bliver  Fladen  i  Gulvet 
mere  følelig,  og  samtidig  vil  man  ogsaa  faa  en  stærkere  Fornemmelse  af  Hvæl¬ 
vingens  Rundhed  foroven.  Denne  Virkning  forstærkes  yderligere,  hvis  man 
fjerner  Lysekronen  og  fjerner  Stavværket  i  Vinduet,  thi  da  vil  Hvælvingens 
Flade  gøre  sig  stærkere  gældende,  og  man  vil  ikke  være  nødt  til  at  sprede 
Opmærksomheden  mellem  den  og  Ting,  der  er  den  uvedkommende.  Men  sam¬ 
tidig  vil  man  ogsaa  føle,  at  baade  Fladen  i  Gulvet  og  Fladen  i  Hvælvingen 
trænger  til  at  begrænses,  hvis  de  ikke  skal  flyde  ud  eller  synes  ligegyldige;  og 
Øjet  vil  ikke  være  tilfreds,  førend  man  har  fundet  denne  Begrænsning  i  selve 
den  faste  Mur  ude  til  Siderne  og  helst  i  en  fortløbende  og  kraftig  Gesims  paa 
denne.  Er  Gulvet  og  Hvælvingen  saaledes  bleven  bestemte,  kommer  der  med 
Et  Sammenspil  i  Architekturen  i  Rummet.  Rent  fysisk  forandres  Rummets 
Charakter.  Dette  har  Architekterne  selv  følt,  thi  ellers  vilde  de  ikke  have  hvidtet 
alle  Buer  og  Hvælvinger,  som  om  de  dannede  en  Enhed,  og  gjort  Bordene  og 
Reolerne  og  Skrankerne  af  samme  mørke  Materiale  til  Forskel  fra  disse;  men 
de  har  ikke  været  konsekvente,  thi  saa  vilde  de  have  lagt  Hovedvægten  paa 
dette  omtalte  Sammenspil  og  ikke  taget  deres  Tilflugt  til  Søjlerne,  der  rumligt 
set  kun  er  en  Nødhjælp. 


I  Billedet  af  Christian  den  fjerdes  gamle  Hvælvinger  (S.  129)  har  man 


Forklaringen  af  det  fremførte.  Hvad  der  gør  godt  i  denne  Virkning,  er  bl.  a., 
at  alting  er  skubbet  ud  til  Siderne  og  at  Fladen  i  Midten  er  fri;  den  mørke 


Stabel,  man  ser  til  højre,  accentuerer  kraftigt  det  horisontale  Trykleje.*) 

Hei  hai  man  den  architektonisk-rumlige  Virkning  i  al  dens  mandige  Nøgen¬ 
hed.  Hvis  man  vilde  overføre  den  paa  en  Læsesal,  maatte  man  benytte  kolos¬ 
sale  Dimensioner  af  Murene  og  vilde  gaa  langt  udover  det  muliges  Grænser. 
Men  dette  er  heller  ikke  nødvendigt;  thi  ved  at  fylde  Gulvet  med  Borde,  der 
næimci  sig  ha  Siderne  til  Midten  —  uden  dog  at  berøre  denne,  der  f.  Ex. 
kunde  forbeholdes  Bibliothekets  gamle  Globus’er  —  styrker  man  Virkningen  af 
det  centraliserende,  og  opnaar  endog  en  fuldstændig  Harmoni  ved  Hjælp  af  det 
omtalte  Loftsmaleri,  der  giver  Indtrykket  af,  at  Loftet  svæver  centralt  over  Rum¬ 
met  ;  men  saa  maa  der  ogsaa  være  Michelangelosk  Kraft  i  de  svævende 
Figurer;  og  Størrelsen  af  Billedet  og  Rammen  maa  være  beregnet  nøjagtigt  i 
Forhold  til  Bugningen  af  Fladen  og  Rammens  Afstand  fra  det  horisontale  Tryk¬ 
leje  (et  Kapitel  af  Barokkens  Theori,  som  det  nok  er  værdt  at  studere:  dette 
at  faa  et  Midtparti  til  at  svæve;  se  Michelangelos  Loft,  som  bl.  a.  er  inddelt  i 
tre  ligestore  Dele  fra  Vinduernes  Trykleje  at  regne).  —  Det  er  med  andre  Ord 
komplicerede  rumlige  og  architektoniske  Virkninger,  det  drejer  sig  om ;  og  saadanne 
som  kun  føles  og  bestemmes  ved  Betragtningen  paa  Stedet. 

Naturligvis  er  det  ikke  Meningen,  at  man  ikke  skal  maale  op  og  ikke 
tegne  geometriske  eller  lave  stereometriske  Modeller.  Det  gjorde  jo  ogsaa  Barok¬ 
kunstnerne.  Men  dette  er  kun  et  Middel  til  at  fæstne  nogle  af  de  architektoniske 
Virkninger  og  ikke  alle.  De  vigtigste  ligger  i  Virkningen  af  Voluminerne  og  i 
selve  Rumvirkningen,  eller  den  Stemning  af  Sammenhæng,  som  skabes  af  Tryk¬ 
forholdene  og  Lysforholdene  i  en  Bygning.  —  Og  jeg  vil  blot  tilføje,  at  hvis 
man  ikke  har  forstaaet  dette  endnu,  saa  er  det  kun  fordi  man  ikke  har  be¬ 
skæftiget  sig  nok  dermed. 


Vilhelm  Wanscher. 


SIGNATUR  PAA  BYGVÆRKER. 


Af  Ingeniør  ved  Vandbygningsvæsenet  A.  Poulsen,  M.  Ing.  F. 


an  træffer  som  Regel  Varer  med  Fabriksmærke  anbragt  i  Reklameøjemed, 


i.V-L  og  man  træffer  ærværdige  Malerier  med  en  gammel  Mesters  Navn ;  under¬ 
tiden  ski  iver  deres  Værd  sig  endda  først  fra  den  Dag,  da  det  berømte  Navn  op¬ 
dagedes  paa  Billedet.  Man  træffer  moderne  Reproduktioner  af  Kunstværker  med 
baade  Kunstnerens  og  den  reproducerende  Kunstanstalts  Navne  —  som  en  Blan¬ 
ding  al  førnævnte  1  ilfælde.  Man  træffer  næppe  nogen  Bog  uden  Forfatterens 
Navn  eller  nom  de  guerre,  som  i  Regelen  tilsidst  afsløres.  Det  maa  saaledes 
nærmest  siges  at  være  Undtagelse  fra  en  meget  gammel  Regel,  at  det  ikke  er 


*)  Ganske  betegnende  for  den  Mangel  paa  Charakter,  der  er  i  det  nye  Bibliotheks 
Ardtitektur,  er  at  Tryklejestederne  for  Hvælvingsbuerne  i  Læsesalen  er  accentueret  af  — 
Ventilationshuller. 

almindelig  Skik  at  signere  Architekters  og  Ingeniørers  Arbejder  paa  selve  det 

færdige  Værk. 

Det  forekommer  mig,  at  man  burde  indføre  denne  Skik.  Mangen  Gang 
hænder  det,  at  man  ved  Synet  af  et  Springvand,  et  Hus,  et  storstilet  Maskin- 
anlæg,  en  Bro  eller  hvilketsomhelst  smukt  og  godt  Værk  faar  Lyst  til  at  vide, 
hvem  der  er  Ophavsmanden,  bl.  a.  ogsaa,  fordi  man  da  har  Nøglen  til  at  skaffe 
sig  alle  yderligere  Details  oplyst.  Men  ikke  alene  for  Publikums  Skyld  var  det 
hensynsfuldt  at  indføre  Skikken,  —  ogsaa  for  Værkets  Skaber  kunde  det  kun 
være  nyttigt,  og  er  i  og  for  sig  kun  Retfærdighed  at  yde  hans  Talent,  hvis  man 
indrømmer  ham  en  diskret  Plads  til  hans  Signatur. 

Hvad  Pladsen  angaar,  er  der  paa  visse  Omraader  fra  gammel  Tid  visse 

Regler,  som  f.  Eks.  naar  Forfatteren  sætter  sit  Navn  paa  et  Titelblad  i  Steden 
for  at  underskrive  Bogens  sidste  Side,  Maleren  sit  Navn  i  et  Hjørne  forneden. 
Man  gjorde  vel  i  at  vedtage  visse  Regler  ogsaa  for  Bygværkerne.  De  bør  bære 
den  projekterendes  Signatur  paa  et  for  Beskueren  tilgængeligt  Sted,  lige  saa  let 
for  ham  at  slaa  ned  paa  som  Maleriets  Hjørne  eller  Bogens  Titelblad,  uden  at 
Pladsen  derfor  behøver  at  være  iøjnefaldende.  I  den  Henseende  er  Bogens  Titel¬ 
blad  jo  et  ret  idealt  Forbillede,  da  man  ikke  uafbrudt  under  Læsningen  faar 
Autors  Navn  holdt  for  Øjnene,  medens  det  strengt  taget  er  en  Vandalisme,  naar 

der  paa  et  Maleris  Forside  er  skrevet  et  Navn.  Pladsen  bør  altsaa  anvises  med 

Diskretion,  særlig  dersom  Bygværket  tilsigter  Skønhedsvirkning.  Og  selve  Signa¬ 
turen  maa  være  diskret,  ikke  for  stor  eller  grel  overfor  sine  Omgivelser. 

Det  vil  hænde,  at  der  er  mere  end  én  Mester  for  Værket,  ikke  alene  i 
Tilfælde,  som  ere  analoge  med  den  moderne  Kunstreproduktion,  i  hvilke  Tilfælde 
det  dog  var  ønskeligst  ved  Skikkens  Indførelse  at  nøjes  med  den  egentlige  første 
Forfatters  Navn,  men  ogsaa  hvor  der  virkelig  er  flere  Forfattere  at  nævne  paa 
Bygværkets  »Titelblad«.  Ogsaa  dette  Forhold  kræver  Diskretion,  og  Resignation 
fra  Parthavernes  Side.  Signaturen  bør  ikke  opregne  en  Række  Bidragsydende, 
men  kun  Hovedmanden  eller  et  Par  jævnbyrdige  Hovedmænd,  medens  de  øvrige 
henvises  til  den  mere  beskedne,  men  nok  saa  uforgængelige  Plads  i  Sokkelen, 
sammen  med  de  ogsaa  værdifulde  Eksemplarer  af  Landets  i  Øjeblikket  gangbare 
Sølvmønter.  Det  vil  ogsaa  ofte  hænde,  at  alle  de  samarbejdende  i  den  Grad 
høre  sammen  som  Led  af  en  offentlig  Institution,  at  det  bliver  naturligt  kun  at 
nævne  Institutionen  som  Autor.  Enhver  interesseret  vil  da  have  let  ved  at  skaffe 
sig  at  vide,  hvem  der  har  samarbejdet  i  den  Sag  og  paa  den  Tid,  idet  en  Byg¬ 
værkssignatur  altid  bør  indeholde  Aarstallet,  ikke  for  Værkets  huldførelse,  —  det 
vil  man  ofte  finde  med  store  Typer  et  helt  andet  Sted  paa  Værket,  —  men  for 
dets  Iværksættelse  efter  den  lagte  Plan. 

Hvad  selve  Signaturen  angaar,  skal  jeg  nævne  et  Eksempel  af  den  hyppigst 
forekommende  Art  af  Bygningsværker:  et  Hus.  Hvis  det  indeholder  noget  ud 
over  det  rent  skabelonmæssige,  —  i  hvilken  Henseende  dets  Bygmester  maa  have 
Lov  til  at  tilkendegive  sin  Mening  derved,  at  han  mærker  det  med  sit  Navn,  — 
saa  vil  det  ikke  kunde  gribe  forstyrrende  ind  i  Totalvirkningen,  om  man  lod 
ham  indmure  en  støbt  eller  graveret  Plade  eller  en  brændt  Sten  af  et  normalt 
Murskiftes  Højde  og  af  den  Længde  —  i  a  2  Normalsten  — ,  som  kræves  til 
hans  Navn  eller  Navnetræk  samt  Projekteringens  Aarstal,  helst  under  en  Gesims 

eller  lignende,  for  at  ligge  i  Skyggen  og  helst  lidt  over  Mandshøjde,  for  at  kunne 
ses,  samt,  foi  at  nævne  en  Stedbetegnelse:  ca.  i  Meter  tra  Hovedfacadens  højre 
Ende  —  svarende  til  Maleriets  ene  nederste  Hjørne. 

Idet  jeg  Skiivei  :  »lod  ham  indmure«,  sigter  jeg  til,  at  den  faglige  Forening, 
hvorunder  Forfatteren  hører,  burde  angive  nærmere  Regler  for  saadan  Signering, 
den  akademiske  Aichitektforening  for  sine  og  dansk  Ingeniørforening  for  sine 
Medlemmei.  Det  vilde  være  naturligt,  om  Foreningerne  samarbejdede  herom, 
endog  med  de  udenlandske  Foreninger,  som  de  have  kollegial  Forbindelse  med. 
Thi  det  er  ikke  nok  at  vedtage,  hvor  og  hvorledes  en  saadan  Signatur  kan  an- 
biinges,  men  dei  bør  ogsaa  vedtages  Forholdsregler  mod  Plagiat  og  Idé-Tyveri, 
og  hvei  Foiening  maa  tiltage  sig  Ret  til  at  være  sine  Medlemmers  Værge  og 
Formynder  i  saadanne  Spørgsmaal,  helst  efter  fælles  Regler. 

*  * 

* 

Det  foiekommer  os,  at  Hr.  Ingeniør  Poulsens  Forslag  er  meget  tiltalende, 
^  givei  det  vor  varmeste  Tilslutning.  Det  er  jo  i  og  for  sig  mærkeligt,  at 
medens  enhvei  Maler  eller  Billedhugger  signerer  sit  Værk,  vilde  det  blive  regnet 
foi  at  væie  anmassende  og  ubeskedent,  om  en  Architekt  gjorde  det  samme. 
Fo iøviigt  ei  dette  Spørgsmaal  ofte  blevet  drøftet  i  Architektkredse,  men,  saavidt 
\i  ved,  aldi ig  blevet  behandlet  i  vor  Forening,  der  jo  først  og  fremmest  maatte 
tage  Stilling  til  det.  Denne  Artikel  fremkommer  samtidig  i  »Ingeniøren«  og 
» Architekten«,  og  det  kunde  vel  tænkes  muligt,  at  vore  to  Foreningers  Bestyrelser 
i  Fællig  overvejede  Sagen  eller  nedsatte  et  Fællesudvalg  desangaaende.  Recj 


FORSKELLIGT. 


Kunstakademiet.  I  Skoleraadets  Møde  den  15.  Januar  bestod  Eleverne  af 
Ai  chitektui skolen  Axel  Hoeg- Hansen,  V.  Lønholdt  og  Gerhard  Rønne  Akade¬ 
miets  Afgangsprøve  for  Architekter. 

¥ 

Reformer  i  Bygningskommissionen.  Magistraten  foreslaar  selve  Bygningskom¬ 
missionens  Peisonale  forøget  med  en  Assistent  af  iste  Klasse,  samtidig  med  at 
Sekretaren  skal  rykke  op  i  3die  Lønningsklasse  (3600—4800  Kr.);  endvidere 
skal  Bygnrngs-Inspektøi ei ne  have  til  Medhjælp  en  Kontrolassistent,  der  maa  være 
fuldt  udlæit  Muier-  eller  iømrersvend  og  have  arbejdet  som  Formand  ved  større 
etagendel .  Lønnen  skal  være  mindst  2000  Kr.  aarlig  med  passende 
Stigning.  Bygningsinspektørembedet  sættes  op  i  4de  Lønningsklasse  (2800  Kr.,  sti¬ 
gende  hveit  3 die  Aar  med  300  Kr.  til  4000  Kr.);  endelig  foreslaas  der  oprettet 
et  nyt  Bygningsdistrikt. 

Den  anden  Side  af  Reformen  gaar  ud  paa  at  lade  de  byggende  betale  disse 
foi  øgede  Lønudgiftei  gennem  en  Forhøjelse  af  Gebyrerne  for  de  forskellige 
Bygningsa1  bejder,  saaledes  at  disse  Kendelser  i  Kjøbenhavn  kommer  paa  Højde 
med  de  tiisval  ende  Kendelser  i  Frederiksberg  Kommune,  dog  at  Gebyret  for 
mindre  Arbejder  kun  forhøjes  til  5  Kr. 

Forslaget  kommer  til  Behandling  i  Kjøbenhavns  Borgerrepræsentations  Møde 
den  21.  Januar,  og  det  er  Hensigten  at  lade  denne  Ordning  træde  i  Kraft  fra 
den  i.  April  1907. 

¥ 

Fortidsminderne.  Vi  har  modtaget  følgende:  I  Henhold  til  den  paa  General¬ 
forsamlingen  d.  28.  Novbr.  1906  trufne  Bestemmelse  om  Nedsættelsen  af  et  Ud¬ 
valg  til  Overvejelse  af,  hvad  der  fra  Architektforeningens  Side  kan  gøres  for  at 
bevare  gode  gamle  Bygninger  mod  Overlast,  meddeler  Undertegnede,  at  vi  have 
konstitueret  os  som  saadant  og  anmoder  herved  samtlige  Læsere  af  »Architekten« 
om,  hver  efter  sin  Evne  at  støtte  os  i  denne  Sags  Fremme  ved  at  arbejde  paa, 
at  det  gode  Gamle  saavidt  muligt  maa  blive  bevaret  og  opretholdt  der,  hvor  det 
hører  hjemme. 

I  Tilfælde,  hvor  det  er  absolut  nødvendigt,  at  smukke  Dele  af  godt  gammelt 
Haandværk  eller  af  Kunst  skal  bortfjernes,  beder  vi  indtrængende  om,  at  man  i 
Samraad  med  os  vil  søge  disse  erhvervede  og  paa  bedste  Maade  opbevarede  for 
Efterverdenen. 

Kjøbenhavn  d.  10.  Januar  1907. 

P.  V.  J.  Klint.  Axel  Møller.  U.  Plesner.  V.  J.  Mørk-Hansen. 

¥ 

Sygehuskonkurrencen  i  Odense  gav  følgende  Resultat:  iste  Præmie  uddeltes 
ikke.  2  Præmier  å  1250  Kr.  tildeltes  Architekterne  G.  Laage,  Kjøbenhavn,  og 
H.  C.  Andersen  (f.  T.  i  Italien).  Architekterne  Egefeldt,  Randers,  Chr.  Fussing, 
Horsens,  og  Hjalmar  Kjær,  Odense,  fik  500  Kr.  hver.  Der  var  indkommet  13 
Projekter,  der  i  nærmeste  Fremtid  vil  blive  offentlig  udstillede  paa  Raadhuset  i 
Odense,  hvorefter  de  præmierede  vil  blive  gengivne  her  i  Bladet. 

¥ 

Grundejerhankens  Konkurrence.  Vi  maa  desværre  meddele,  at  det  trods  store 
Anstengelser  fra  vor  Side  ikke  har  været  muligt  at  faa  de  præmierede  Tegninger 
til  Laans,  saaledes  at  vi  kunde  gengive  dem  her  i  »Architekten«.  Efter  For¬ 
handlinger  med  et  fremragende  Medlem  af  Bankraadet  havde  vi  omsider  faaet 
Tilladelsen  og  troede,  alt  var  i  Orden,  saa  at  vi  sammen  med  Xylograf  Hendrik- 
sen  med  Køretøj,  Kusk  og  Medhjælper  havde  begivet  os  ind  paa  Charlottenborg 
forat  afhente  Kunstværkerne.  Men  dette  Opbud  af  Kraft  viste  sig  at  være  om¬ 
sonst,  idet  der  blev  kundgjort  et  kategorisk  Forbud  imod  at  udlaane  Tegningerne, 
da  et  af  Projekterne  skulde  omarbejdes.  —  Vi  har  baade  telefonisk  og  skriftlig 
henvendt  os  til  Bankraadets  Formand,  Hr.  Hofvinhandler,  Generalkonsul  og  Etats- 
raad  Arntzen  om  naar  Projekterne  kunde  faaes  udleverede,  men  efterat  vi  i  lang 
Tid  taalmodigt  har  afventet  et  Svar  fra  denne  mægtige  Mand,  har  vi  nu  de¬ 
finitivt  opgivet  denne  Sag,  idet  vi  beklager  —  ikke  vore  egne  spildte  Anstren¬ 
gelser,  det  hører  saasandt  med  til  vor  Bestilling!  —  men  det,  at  vi  har  faaet 
andre  til  at  løbe  for  Nar. 

¥ 

Foreningen  til  Flovedstadens  Forskønnelse  afholder  ordinær  Generalforsamling 
Torsdagen  d.  24.  Januar  Kl.  71/2  i  Musæumssalen  paa  Raadhuset.  Dagsordenen 

omfatter:  i)  Beretning  om  Foreningens  Virksomhed  i  det  forløbne  Aar  og  Frem¬ 
læggelse  af  Regnskabet.  2)  Valg  af  tre  Bestyrelsesmedlemmer.  3)  Valg  af  det 
raadgivende  Udvalg.  4)  Valg  af  Suppleanter.  Endvidere  kan  ethvert  Foreningen 
vedrørende  Anliggende  sættes  under  Forhandling  paa  Generalforsamlingen. 

¥ 

Udstilling.  Industriforeningen  har  fra  Indenrigsministeriet  modtaget  Meddelelse 
om,  at  der  i  Sommeren  1907  afholdes  en  international  irsk  Udstilling  i  Dublin. 

Udstillingen,  der  aabnes  i  Maj  Maaned,  vil  komme  til  at  omfatte  Genstande 
af  alle  Arter,  fordelte  i  følgende  Sektioner: 

Irsk  Industri.  Historie  og  Opdragelse.  Kunst,  derunder  indbefattet  Foto¬ 
grafi,  grafisk  Kunst  etc.  Kunsthaandværk.  Tekstil  og  forskellige  Industrier. 
Skibsbygning.  Transportvæsen.  Elektricitet.  Motorer.  Gasbelysning.  Opvarm¬ 
ning  etc.  Landbrugsredskaber  og  kemisk  Industri.  Agerbrugsprodukter  og  Føde¬ 
varer.  Havebrug  og  Trækultur.  Sport  og  Fiskeri.  Miner  og  Minevæsen.  Metal- 
lurgi.  Hygiejne.  Kvindeafdeling.  Hjemmeflid. 

Nærmere  Oplysninger  faas  i  Industriforeningens  Sekretariat. 

♦ 

Udstillingen  af  Fagblade  og  Tidsskrifter  i  Kjøbenhavn.  Komiteen  for  Afhol¬ 
delsen  af  »International  Udstilling  af  Fagblade  og  Tidsskrifter  samt  grafiske  Er¬ 
hverv  og  Reklamekunst«  har  lejet  »Industriforeningen« s  samtlige  Udstillings¬ 
lokaler,  hvor  Udstillingen  altsaa  vil  finde  Sted  i  Maj — Juni  dette  Aar. 

Interessen  for  Udstillingen  har  vist  sig  at  være  meget  stor,  idet  der  til 
Dato  er  anmeldt  over  3000  Fagblade  og  Tidsskrifter  paa  henved  40  Sprog.  For 
at  den  skandinaviske  Fag-  og  Tidsskriftpresse,  der  tæller  henved  800  Blade,  ikke 
skal  drukne  i  denne  Syndflod,  vil  hvert  af  de  nordiske  Lande  faa  anvist  en  særlig 
Plads  i  Midten  af  Udstillingens  Hovedhal. 

De  øvrige  Afdelinger,  der  vil  omfatte  arbejdende  Trykkeri  og  Bogtrykkeri¬ 
maskiner  samt  grafisk  Erhverv  og  Reklamekunst,  synes  ligeledes  at  skulle  blive 
højst  interessante;  efter  alt  at  dømme  maa  Komiteen  —  hvor  nødig  den  end 
vil  —  allerede  om  ganske  kort  Tid  notere  Pladsmangel  over  hele  Linien. 

Udstillingens  Bureau  er  Colbjørnsensgade  14,  Kjøbenhavn  B. 

¥ 

» Die  Woches «  Konkurrence.  Fra  Redaktionen  af  »Die  Woche«  har  vi  mod¬ 
taget  Meddelelse  om,  at  der  til  den  tidligere  omtalte  Konkurrence  er  indkommen 
1 600  Projekter  (.  .  .  Du  forbarmende !  1),  der  snarest  vil  blive  bedømte;  Resulta¬ 
terne  offentliggøres  i  et  Særhæfte  af  »Die  Woche«  i  Slutningen  af  denne  Maaned. 
(Hvis  vi  havde  Fjender,  vilde  vi  uden  Betænkning  sætte  dem  ind  i  Dommer¬ 
komitéen  !). 


Udgiver:  AKADEMISK  ARCHITEKTFORENING. 

P.  V.  J.  KLINT. 


Der  kan  ikke  være  Tvivl  om,  at  en  Kunstner  som  Michelangelo  kendte  ad¬ 
skillige  Hemmeligheder  i  Kunsten,  som  andre  ikke  havde  opdaget  eller  for¬ 
stod  at  benytte,  og  at  dette  bl.  a.  var  Grunden  til,  at  han  naaede  de  store  Re¬ 
sultater.  Han  havde  en  Maade  at  ordne  Detaljerne  i  en  Figur,  saa  at  der  blev 
Plads  til  en  overordentlig  Mængde  af  disse  ved  Siden  af  hinanden,  uden  at  de 
virkede  uroligt,  og  at  samle  Omridsene  og  give  Figuren  en  malerisk  Forbindelse 
med  Baggrundens  Flade  og  Linjer,  saa  at  det  Hele  blev  blødt  og  harmonisk,  og 
at  lægge  Tyngdepunktet  paa  det  rigtige  Sted,  saa  at  Figurerne  plastisk  bærer  sig 
selv.  Skønt  han  varierede  sine  Motiver  utrættelig,  kender  man  dog  altid  hans 
Stil  igen,  og  bliver  altid  paavirket  behagelig  af  dens  overlegne  Egenskaber. 


GAVL  mop  APOTHEhET 


5  Z  I  o  3 

BANKEN  I  FREDERIKSHAVN. 

18  2.1  ALen 

ARCHITEKT  P.  V.  J.  KLINT. 


Michelangelo  mente  selv,  at  Hemmeligheden  laa  i  det  anatomiske  Kendskab  til 
Menneskelegemets  Bygning;  og  det  er  maaske  kun  et  Tilfælde  der  er  Skyld  i, 
at  han  ikke  har  efterladt  os  en  »Anatomi«  (C.  Frey,  le  vite  di  Michelangelo 
Buonarroti  p.  XXIV).  Ogsaa  for  Architekturens  Vedkommende  paastod  han,  at 

ARCHITEKT  P.  V.  J.  KLINT. 


det  eneste  det  kom  an  paa  var  det  anatomiske,  —  en  Kunstneridé,  der  nærmer 
sig  stærkt  til  det  paradoxe,  men  som  indeholder  det  sande,  at  Michelangelos  Ar- 
chitektur,  f.  Eks.  Peterskuplen,  er  meget  plastisk  i  sin  Komposition. 

Ogsaa  Kunstnere  med  mere  beskedne  Evner  vil  naa  videre  ved  at  forbinde 
det  theoretiske  med  det  praktiske,  og  lægge  Vægten  paa  bestemte  Idealer  i  deres 
Kunst,  end  ved  at  stræbe  efter  »Gelaufigkeit«  ;  og  det  er  maaske  en  Lykke  for 
Jensen-Klint,  at  han  har  været  nødt  til  paa  egen  Haand  at  erhverve  sig  alle  de 


—  1 66  — 


Kundskaber,  han  har  i  Architekturens  vanskelige  og  fine  Kunst,  og  først  er  be¬ 
gyndt  at  arbejde  praktisk  som  ældre  Mand. 

Han  havde  som  Ingeniør  og  siden  som  Maler 
øvet  sig  i  at  ræsonnere  over  og  se  paa  Byg¬ 
ninger,  før  han  selv  fik  nogle  at  bygge ;  og 
da  bevarede  han  sin  oprindelige  Iagttagelses¬ 
evne,  som  Ingeniør  og  som  Maler,  og  sin 
store  Respekt  for  Overleveringen.  Derfor  er 

der  noget  videnskabeligt  i  Klints  Personlig-  - 

hed  som  Kunstner,  og  derfor  vil  man  theo- 
retisk  kunne  lære  saa  meget  af  hans  Behandling  af  de  gamle  Motiver.  Han 
er  i  denne  Henseende  beslægtet  med  Storck;  og  det  er  næppe  tilfældigt,  at  Abel 

Kathrines  Gaard  har  inspireret 
ham  til  Brugen  af  det  karakte¬ 
ristiske  Barokmotiv,  Gavlen  med 
den  knækkede  Karnis;  der  er 
en  intens  Linjevirkning  og  ar- 
chitektonisk  Konsekvens  i  den 
Kompositionsstil,  hvoraf  den  er 
en  Afkodning.  Klint  har  altid 
fulgt  den  Regel,  han  har  op¬ 
stillet  for  andre,  kun  at  benytte 
Motiver,  man  selv  kender  fra 
Virkeligheden;  —  og  man  kan 
tilføje,  hvis  Virkning  man  er  i 
Stand  til  at  kontrollere. 

De  afbildede  Bygninger  er 
alle  Eksempler  paa  Klints  Evne 
til  at  skabe  interessante  og  sam¬ 
menhængende  Omrids,  meget  be¬ 
herskede  og  dog  bevægelige,  sam¬ 
tidig  med  at  de  svarer  nøjagtig  til 
Bygningens  Dele ;  navnlig  er  hans 

Brug  af  de  lange  Taglinjer  karakteristisk.  Og  tillige  hans  Evne  til  at  samle  mange 
sideordnede  Detaljer  i  Fladen,  og  give  denne  et  sikkert  Tyngdepunkt.  Det  er 
morsomt  at  iagttage,  hvordan  han  har  udviklet  sig  i  denne  Henseende  ved  at  give 
Afkald  paa  de  forskelligartede  Virkninger  i  Gavlen  af  Gymnastikhuset  (1898); 
hvor  man  vel  føler,  hvad  det  er  der  binder  Kompositionen  sammen,  men  dog 

GODSFORVALTER  -  BOLIG  VED  OURUPCVARD. 

ARCHITEKT  P.  V.  J.  KLINT. 


ikke  finder  Hvile  i  denne,  saaledes  som  i  de  to  Gavle  paa  Kirken  i  Vodskov, 
der  nu  er  under  Opførelse;  eller  i  den  brede  Gavl  paa  Banken  i  Frederikshavn, 
som  rnaaske  viser  den  fineste  Behandling  af  Ornamentet  i  Fladen.  Paa  det  sam¬ 
lede  Billede  af  Kirkens  Nordside  er  Renaissancegavlen  endnu  ikke  saa  god,  som 
den  er  bleven  paa  det  særlige  Billede,  ved  Tilføjelse  af  Rundingen  forneden  i 
Midten,  der  danner  en  Modvægt  til  Rundingerne  foroven  og  giver  bedre  Balance 
i  Tingene ;  den  tilsvarende  Gavl  med  de  gotiske  Motiver  er  sikkert  ogsaa  et 


Resultat  af  et  bevidst  Arbejde  med  disse  Virkninger.  (Sml.  Nyrops  fortrinlige 
Gavl  paa  det  nye  Raadhus  udimod  Tivoli).  Stolestaderne  viser  det  monumentale 
Princip  genialt:  den  faste  ensartede  Helhed  og  de  bevægelige  Inderformer  i  stadi 
Variation.  Det  er  dette,  Klint  har  brugt  ogsaa  i  Kirken,  idet  han  har  holdt  si 
nøje  til  den  typiske  romanske  Grundform,  men  har  varieret  Enkelthederne  frit; 
dog  savner  man  noget  Sammenhængen  paa  langs,  maaske  paa  Grund  af  de  noget 

uforholdsmæssige  gothiske  Vinduer  i  Langhuset  (for  hvilke  jeg  tilfældig  bæiei 
Ansvaret,  dog  ikke  for  de  smaa  Søjler);  men  jeg  haaber,  at  det  kun  er  Tegnin¬ 
gens  Skyld.  [  Virkeligheden  skal  Kirken,  der  er  af  røde  Mursten,  tage  sig  meget 
kraftig  og  anselig  ud. 

For  at  frembringe  Indtrykket  af  architektonisk  Fylde  benytter  Klint  ofte  For¬ 
skydningen  af  Fladerne  i  Tag  og  Murværk,  som  dette  ses  meget  typisk  i  Gods¬ 
forvalterboligen  ved  Ourupgaard ;  og  det  er  lykkedes  ham  her  at  foiene  de  lod¬ 
rette  og  de  vandrette  Forskydninger  meget  harmonisk,  og  tillige  virkningsfuldt 
i  Perspektiven;  men  der  mangler  alligevel  noget  endnu,  loidi  I  lanen  i  Bagningen 
og  navnlig  Anbringelsen  af  Vinduerne  er  lidt  stiv.  (Sml.  de  engelske  Bygninger). 
Egentlig  Rumsans  har  Klint  vel  heller  ikke.  Det  er  i  Gennemarbejdningen  af 
Bygningsformerne  at  hans  Fortjenester  ligger. 


Vilhelm  Wanscher. 


ARCHITEKTERNE  —  SKILTEKONKURRENCEN. 


r.  L.  B. !  Hvis  jeg  havde  haft  det  fornøjelige  Hverv,  som  De  havde,  at 


anmelde  Gadeskilte-Konkurrencen  i  »Architekten«,  saa  vilde  jeg  rigtignok 


have  benyttet  Lejligheden  til  at  spørge:  Hvor  blev  egentlig  Architekterne  af?  — 
Hvem  laa  denne  Opgave  i  eet  og  alt  nærmere  end  just  disse? 

Der  var,  da  »Foreningen  til  Hovedstadens  Forskønnelse«  indbød  til  Kon¬ 
kurrencen,  et  varmfølt  Indlæg  for  Sagen  i  »Architekten«;  dette  Indlægs  fornem¬ 
ste  Side  var:  En  kraftig  Opfordring  til  Architekterne  til  at  deltage  i  Konkurren¬ 
ce  —  paa  nys  afsluttede  Udstilling  fandtes  i  - —  skriver  eet  —  Arbejde  af  en 
moden  Architekt  (P.  V.  Jensen-Klints  Bogbinderskilt),  og  det  var  endda  slet  ikke 
lavet  i  Anledning  af  Konkurrencen  !  Ellers  var  Architektstanden  kun  fremstillet 
ved  fire  af  sine  yngste,  —  Lærlinge  paa  »Kunstakademiet«.  D’Hrr.  havde  ikke 

Tid  saaledes  vil  Svaret  lyde.  Mon  De  ikke  kunde  have  overkommet  at 

skitsere  eet  eller  et  Par  Skilte,  til  hvis  Emner  De  i  Forvejen  havde  saa  megen 
Fortrolighed,  at  de  ikke  krævede  noget  særligt  Studium?  —  og  saa  have  ladet 
een  af  Deres  unge  Tegnere  tage  fat  der,  hvor  De  slap.  Tænk,  hvor  megen 
god  Lærdom  de  Unge  vilde  have  af  at  faa  Lejlighed  til  —  i  et  Par  Uger  blot  — 
at  hænge  i  med  en  saa  forfriskende  og  fornøjelig  Opgave,  gennemarbejdet  under 
Deres  kyndige  Dom  og  Vejledning!  Burde  d’Hrr.  ikke  have  vist  taknemlig 
Forstaaelse,  da  denne  Hæders-Sag  blev  optagen?  Hvor  mange  gode  Bygge- 
Arbejder  mishandles  ikke  stadig  under  modbydelig,  simpel  og  smagløs  Skiltning!!! 
Hvis  d’Hrr.  Architekter  virkelig  selv  lider  —  og  det  har  jeg  skellig  Grund  til 
at  tro  —  hvorfor  tog  De  saa  ikke  fat?! 

Tænk  lidt  herpaa,  og  gør  saa  næste  Gang,  naar  en  lignende  ypperlig  Op¬ 
gave  falder  for,  Deres  til,  at  Konkurrenceindbyderen  ikke,  naar  han  vil  købe  20 
Tegninger,  med  god  Grund  —  saaledes  som  »F.  t.  H.  F.«  kunde  denne  Gang  — 
kan  nøjes  med  at  købe  de  11  Tegninger!  /y. 


TELEGRAFBYGNINGEN. 


I  kunne  sige  hvad  I  ville,  jeg  lader  mig  ikke 
overbevise. 

Borger  Lemche  ! 

Jeg  havde  bestemt  mig  til  ikke  at  svare  paa  Deres  sidste  Angreb,  men  en 
lille  Hændelse  igaar  i  Helsingfors  giver  mig  Lyst  til  en  afsluttende  Be¬ 
mærkning. 

Det  kan  ikke  bliv  e  noget  egentligt  Svar,  da  jeg  ikke  har  Artiklen  hos  mig. 
Grundlaget  for  Deres  første  Angreb  har  De  altsaa  forladt,  skønt  De  ikke  var 
overbevist,  og  de  nye  Holdepunkter  ere  om  muligt  endnu  svagere. 

De  spørger  mig:  hvor  har  De  rejst  Hr.  Ingeniør?  Til  en  Beskrivelse  deraf 
er  der  ikke  Plads  i  »Architekten«  ;  men  De  mener  vel  ogsaa,  hvilke  Telegraf¬ 
stationer  jeg  kender.  Blandt  andre  kender  jeg  Telegrafstationerne  i  Birmingham, 
London,  Paris,  Marseille,  Algier,  Rom,  Verona,  Budapest,  Wien,  Dresden,  Berlin, 
Fredericia,  Kristiania,  Stockholm  og  Helsingfors,  naar  dette  er  trykt,  kender  jeg 
ogsaa  Telegrafstationen  i  Petersborg. 

Kender  De  Telegrafstationen  i  Kjøbenhavn?  Hvis  De  gør  det,  har  De  i  hvert 
Fald  først  lært  den  at  kende,  efter  at  De  har  skrevet  om  den. 

De  kalder  mig  »en  ukaldet  Mand«  og  taler  om  min  »Provision«.  Det 
første  tager  jeg  for  en  Kompliment;  enhver  original  Produktion  maa  være  ukaldet, 
og  kun  de  ukaldede  Produktioner  naar  den  højeste  Lødighed.  Hvorfor  hæver 
Architekturen  sig  saa  sjældent  til  den  virkelige  Kunst’  Højde,  fordi  den  er  bestilt, 
fordi  den  allerede  i  Fødslen  er  berøvet  Originaliteten,  paa  faa  Undtagelser  nær 
skal  vi  helt  tilbage  til  den  Tid,  hvor  det  var  ukaldede  Mænd,  hvis  egne  Ideer 
til  Bygningsværker  kunde  begejstre  Konger  eller  Folk  til  at  give  dem  fuld  kunst¬ 
nerisk  Frihed,  for  at  finde  de  architektoniske  Kunstværker. 

Tror  De  ikke,  jeg  har  Ret  i,  at  de  bedste  Architekt-Arbejder  ligger  i  Archi- 
tekternes  Skuffer,  som  ingen  Grænse  har  sat  for  selvstændigt  Arbejde.  Lad  os 
være  glade  for  de  ukaldede,  hvad  Branche  de  end  tilhører,  og  lad  os  unde  dem 
deres  Fortjeneste.  Min  »Provision«  behøver  De  ikke  at  misunde  mig,  tjener  jeg 
noget,  saa  tjener  mange  andre  ved  mig,  og  min  Fortjeneste  staar  ikke  i  Forhold 
til  Statens.  Staten  sparer  ca.  2  Millioner,  hvilket  vil  sige,  at  Danmark  med 
samme  Arbejdsudfoldelse  kan  fostre  ca.  70  Familier  mere,  end  om  jeg  ikke 
havde  været  saa  næsvis  at  bygge  den  Telegrafstation.  Og  saa,  Hr.  Architekt; 
jeg  havde  tjent  meget  mere  ved  at  beholde  Bygningen  end  ved  at  sælge. 

Men  jeg  vil  omtale  Anledningen  til  mit  Gensvar. 

Da  jeg  igaar  kørte  til  Jærnbanestationen  i  Helsingfors,  væltede  Kanen,  hvor¬ 
over  Kusken,  en  prægtig  finsk  Bondekarl,  geraadede  i  vild  Smerte;  han  rev 
sig  i  Haaret,  stampede  i  Sneen  og  talte  ustandseligt;  jeg  forstod  kun  det  ene 
Ord  Skandale,  og  da  jeg  roligt  krøb  i  Kanen  igen  uden  at  bebrejde  ham  noget, 
lyste  hans  Ansigt  af  et  Smil,  der  paa  en  Gang  udtrykte  Ærgrelse,  Skam,  Glæde, 
Taknemlighed  og  meget  mere,  og  fik  mig  til  at  tænke  paa  en  anden  Droske- 
kusk,  der  for  mange  Aar  siden  kørte  for  mig  i  Neapel.  Jeg  havde  en  Kaktus- 
figen,  som  jeg  skar  midt  over;  men  dette  berøvede  min  Droskekusk  Samlingen, 
han  standsede  \  ognen  vendte  sig  om  under  mange  Gestus  og  en  uforstaaelig 

Ordstrøm  paa  pompejansk  Patois  med  rigelig  Anvendelse  af  Ordet  Skandale,  der  var 
intet  andet  at  gøre  end  at  lade  ham  faa  Figenen,  som  han  smilende  over  hele 
Ansigtet  flaaede  og  presenterede  mig  med  en  overbærende  Haandbevægelse  i 
sine  fem  snavsede  Fingre. 

En  tredie  Gang  har  jeg  hørt  dette  Ord  misbrugt;  det  var  af  en  Tysker  i 
et  overfyldt  Lokaltog  ved  London,  hvor  man  lod  3 die  Klasses  Passagerer  køre  i 
iste  Klasse;  men  blandt  dannede  Mennesker  hører  jeg  det  aldrig;  det  siger  jo 
ingenting. 

Positiv  er  godt,  Komparativ  tilladeligt;  men  Superlativ  er  for  det  meste  et 
daarligt  Surrogat  for  Argumenter. 

Wiborg  17.  Jan.  1907. 


Medborger 

Hj.  Hein. 


Da  Arch.  Lemche  ikke  har  ønsket  at  svare  paa  ovenstaaende  Brev,  skal  vi 
blot  —  idet  vi  iøvrigt  afslutter  Diskussionen  om  denne  Sag  her  i  »Architekten« 
bemærke  følgende :  Ing.  Hein  har  misforstaaet  Arch.  Lemches  Artikler,  naar  han 
opfatter  dem  som  Angreb  paa  ham  personlig.  Kærnepunktet  i  Sagen  er  Statens 
Overtagelse  af  en  til  andet  Øjemed  af  en  Privatmand  opført  Bygning,  for  deri 
at  installere  en  Hovedtelegrafstation.  Det  er  denne,  sikkert  i  alle  andre  Lande 
i  Verden  ukendte  og  derfor  ganske  enestaaende  I  ransaktion,  der  med  Rette  har 
vakt  Opsigt  og  Misstemning  i  vide  Kredse.  Men  det  er  Ministeren  for  offent¬ 
lige  Arbejder,  der  har  Ansvaret  for  denne  Forretning  —  ikke  Ing.  Hein. 

Da  vi  læste  om  alle  de  mange  Telegrafbygninger,  Ing.  Hein  har  studeret 
i  Udlandets  Storbyer,  maatte  vi  trække  paa  Smilebaandet.  Thi  det  er  dog  be¬ 
klageligt,  at  der  efter  de  mange  Anstrengelser  er  kommet  noget  saa  forholdsvis 
mindre  udmærket  ud  deraf.  Bygningen  i  Grønnegade  er  som  Central  for  Landets 
Telegrafvæsen  i  ingen  Henseende  imponerende  og  vil  derfor  ikke  være  nogen 
Berigelse  for  vor  By;  men  det  var  det,  en  moderne  Telegrafbygning  burde 
have  været.  Red, 


ARCHITEKTUR  OG  ARCHITEKTURFORRETNING. 


Af  en  Wiener  Architekt. 


1  det  bekendte  Tidsskrift  »Moderne  Bauformen«  har  vi  fundet  nedenstaaende  Artikel, 
som  forekommer  os  at  have  Interesse  ogsaa  for  danske  Læsere. 

kitektens  kunstneriske  Vilje,  Udformningen  af  Bygningsværket  som  Ramme 


£\.  for  vort  Liv  og  for  vor  Virksomhed,  er  nedlagt  i  Skitsen;  først  i  Byg¬ 
ningsværket  bliver  den  til  Virkelighed.  I  ingen  anden  Kunst  er  Overgangen  fra 
Vilje  til  Virkelighed  saa  vanskelig  som  i  Architekturen.  Bortset  fra  de  mange 
Hænder,  der  maa  sættes  i  Bevægelse  for  as  lade  det  architektoniske  Værk  frem- 
staa,  kræver  dets  Virkeliggørelse  Kapitaler,  som  Kunstneren  i  Reglen  ikke  har  til 
sin  Raadighed ;  den  architektoniske  Skaben  er  bunden  til  det,  der  tiltrænges,  til 
det  givne  Hverv.  Architekturen,  der  opstod  i  Gudsdyrkelsens  Tjeneste,  vedblev 

i  Aarhundreder  i  sin  Anvendelse  at  være  næsten  udelukkende  begrænset  paa  Byg¬ 
ninger  af  offentlig  Karakter  og  erobrede  kun  meget  langsomt  Bygningen  af 
Privathuse,  efter  større  Maalestok  egentlig  først  fra  Renaissancetiden  af. 

I  vor  Tid  og  særlig  i  vore  Byer  føles  der  ligefrem  Trang  til  nye  architektoniske 
Udtryk  ved  de  hyppigst  forekommende  Opgaver :  Fabrikbygninger,  Beboelses-  og 
Forretningsejendomme.  Vi  maa  imidlertid  bevidne,  at  det  ved  mange  af  de  i 
de  senere  Aar  opstaaede  Beboelseshuse  ikke  er  kommet  videre  end  til  An- 
strængelsen.  Kunstens  ydre  Attributer  er  der  ganske  vist,  men  selve  Kunsten 
mangler.  Imod  vore  Architekters  Kunstneregenskaber  er  det  intet  Bevis,  at  det 
mindre  værdifulde  tager  Overhaanden,  ganske  simpelt  af  den  Grund,  at  Ophavs¬ 
mandene  til  disse  Værker  slet  ikke  er  Architekter ,  omendskøndt  de  tillægger  sig  dette 
Navn.  De  er  Bygningskonduktører,  forsaavidt  de  er  i  Besiddelse  af  tilstrækkelig 
Fagkundskab  til  at  gennemføre  et  Byggearbejde ;  men  til  en  kunstnerisk  Virk¬ 
somhed  mangler  de  Begavelse  og  maaske  endnu  oftere  den  mest  primitive  Ud¬ 
dannelse.  Alligevel  finder  disse  »Architekters«  Hærskare  Folk,  der  overdrager 
dem  Hverv.  Aldeles  ikke,  fordi  Bygherren  ikke  tager  Hensyn  til  Architekturen, 
som  om  den  ikke  havde  Indflydelse  paa  Lejeindtægten,  tværtimod,  enhver  Byg¬ 
herre  ønsker  en  smuk  Facade.  Kun  gaar  det  ham  med  Architekturen  omtrent 
som  en  Londoner  med  Musikken :  Kvantiteten  maa  erstatte  Kvaliteten.  Der  er 
ingen  Tvivl  om,  at  Kærlighed  til  Kunsten  og  Forstaaelse  af  Kunsten  ikke  følges 
ad  i  vore  Dage.  Men  den  heraf  resulterende  Overvurdering  af  Kunstsurrogatet 
indeholder,  forsaavidt  enhver  Privatbygnings  Fagade  er  et  Element,  der  bidrager 
til  Byens  Fysiognomi,  en  Fare  for  Udviklingen  af  Byens  Ydre,  der  ikke  maa 
undervurderes.  Da  af  Hensyn  til  dette  Byens  Ydre  enhver  Facade  maa  bedøm¬ 
mes  som  fælles  Ejendom,  maa  enhver  By,  der  ønsker  at  faa  Ry  for  Skønhed 
og  kunstnerisk  Kultur,  ganske  sikkert  være  interesseret  i,  at  architektonisk  Ukrudt 
ikke  faar  Lov  at  vokse  frem. 

Til  at  varetage  denne  Interesse  gør  Byen  ingen  Anstalter,  endskøndt  Bygge¬ 
loven  vilde  give  den  et  Middel  hertil  i  Hænde.  I  Virkeligheden  er  Approba¬ 
tionen  af  Architekturen  nu  til  Dags  blot  en  Formsag,  hvad  man  maaske  ikke 
skal  beklage  sig  over.  Thi  af  en  paa  Embeds  Vegne  vurderet  Kunst  kan  man 
vist  ikke  vente  mere  end  af  en  paa  Embeds  Vegne  frembragt  Kunst.  Den  eneste 
og  virksomste  Maade  at  bekæmpe  Ondet  paa  bestaar  deri,  at  Publikums  Kunst- 
forstaaelse  højnes.  For  dets  Uddannelse  paa  det  architektoniske  Omraade  sker  der 
ganske  vist  saa  godt  som  intet.  Derfor  kan  der  ikke  rettes  nogen  Bebrejdelse 
-  mod  Lægmanden,  der  i  de  Mindesmærker,  vi  ejer  i  Barokpaladserne,  kun  ser  det 
snavsede  Hus;  der  affærdiger  alle  den  nye  Bygningskunsts  Bestræbelser  med 
Ordet  »Secession«  ;  der  i  samme  Aandedræt  bliver  begejstret  for  Karlskirken  og 
for  et  eller  andet  i  saakaldt  »Wiener  Barok«  bygget  Hus  i  en  eller  anden  For¬ 
stad.  Til  Kunstforstaaelsen  fører  Kunstopdragelsen;  i  ingen  anden  Kunst  er  denne 
saa  uundværlig  som  i  Architekturen,  der  i  Modsætning  til  de  andre  Kunster 
(Musikken  undtagen)  bygges  op  i  rent  adstrakte  Former. 

Massernes  Kunstopdragelse  besørges  i  vore  Dage  af  Pressen  ved  at  den  sta¬ 
dig  udøver  sin  Kritik,  idet  den  følger  Kunstens  Udviklingsgang.  Man  kan  være 
af  forskellig  Mening,  om  Pressens  Kritik  har  nogen  Værdi  for  den  bildende 
Kunst,  men  for  Publikum  er  den  uden  Tvivl,  naar  den  øves  af  de  dertil  kom- 

petente,  et  opdragende  Moment  af  stor  Betydning.  For  Kunstneren  er  den  en 
Faktor,  som  han  regner  med,  ikke  blot  fordi  han  ved,  at  den  udbreder  hans 
Berømmelse,  men  ogsaa  fordi  han  tager  den  i  sin  Tjeneste  som  Sagfører,  som 
Tolk  for  sine  Udtryksmidler. 

Ved  den  Kontrol,  som  enhver  let  kan  udøve  paa  selve  Objektet,  vilde  Ar- 
chitekturkritikken  finde  Interesse  allevegne.  Den  offentlige  Mening  vilde  snart 
lære  at  forene  subjektive  Kritikkers  mulige  Uoverensstemmelser  i  et  objektivt 
Overskøn;  dens  ved  Kritikken  vakte  og  styrkede  Dom  vilde  sættes  i  Stand  til 
at  skelne  det  falske  fra  det  ægte,  at  sikre  den  sande  Kunst  den  Plads,  der  til¬ 
kommer  den,  men  at  unddrage  Skadedyret  i  Kunsten  dets  Jordbund:  Bestilling 
paa  Byggearbejder.  Ganske  vist,  endnu  er  Forstaaelse  af  Architekturen  ikke  til¬ 
strækkelig,  og  Skadedyret  har  saa  meget  lettere  Spil  ved  at  unddrage  Kunstneren 
hans  Jordbund,  da  det  er  i  Stand  til  at  lokke  Bygherren  ved  materielle  Fordele: 
i  sin  Honorarregning  underbyder  han  f.  Eks.  Kunstneren. 

Kunsten  søger  det  daglige  Brød.  Den  materielle  Vurdering,  som  Kunsten 
finder,  er  ligesaa  godt  medbestemmende  for  dens  Udvikling  som  den  Bedøm¬ 
melse,  den  er  underkastet  i  æstetisk  Henseende. 

Hvis  Architektens  Virksomhed  udelukkende  var  kunstnerisk,  vilde  han  for¬ 
gæves  gøre  sig  Umage  for  at  finde  en  énsartet  Maalestok  for  Beregningen  af  sit 
Honorar.  Men  i  Udførelsen  af  Bygningen  er  Architekten  ogsaa  Arbejder.  Og 
for  denne  Gren  af  hans  Virksomhed  samt  for  Opfyldelsen  -af  de  Opgaver,  som 
Opførelsen  af  en  Bygning  stiller  til  ham,  gives  der  en  Maalestok,  med  hvilken 
disse  Ydelser  kan  udmaales;  den  er  éns  for  Arbejde  af  alle  Kategorier:  nemlig 
Kvantiteten. 

Man  skulde  altsaa  vente,  at  en  Architekts  Virksomhed  i  første  Linie  blev 
lønnet  efter  Kvantiteten  og,  for  saa  vidt  det  drejer  sig  om  Kunst,  vurderedes 
efter  Kvaliteten  i  hvert  enkelte  Tilfælde.  Saaledes  forholder  det  sig  nu  ingen¬ 
lunde.  Architekten  benytter  ved  Takseringen  af  sin  Ydelse  en  ejendommelig 
Fremgangsmaade:  han  beregner  sit  Honorar  i  Procenter  af  de  paaløbne  Bygge¬ 
omkostninger. 

Denne  Metode,  der  nu  er  bleven  brugelig  næsten  paa  hele  Jorden,  er  me¬ 
ningsløs  allerede  af  den  Grund,  at  den  ikke  frembyder  nogen  sikker  Maalestok 
for  Kvantiteten  af  Architektens  Arbejde.  Thi  Byggeomkostninger  og  Architektens 
Ydelse  er  ikke  proportionale,  ej  heller  staar  de  i  nogen  nødvendig  Sammenhæng 
med  hinanden.  Ligeledes  er  denne  Metode  absolut  utilstrækkelig,  naar  Kvaliteten, 
den  kunstneriske  Væi  di,  skal  udmaales  efter  den.  Men  netop  dette  sker  i  vore 
Dage;  Byggeomkostningerne  danner  Maalestokken  for  Kunstydelsen,  Kunstvurde¬ 
ringen  udledes  af  Materialets  Værdi.  Anvendelsen  af  denne  Metode  medfører, 
at  Architekturen  faar  Udseende  af  en  Stilling,  i  hvilken  der  ikke  erhverves,  men 
tjenes;  den  nedsætter  Architekturen  til  en  Forretning. 

Architekten,  der  ikke  alene  i  kunstnerisk,  men  ogsaa  i  materiel  Henseende 
maa  være  i  Besiddelse  af  Bygherrens  Tillid,  fordi  han  skal  repræsentere  dennes 
Interesser  ved  Udførelsen  af  Bygningsarbejdet,  burde  bryde  overtvært  med  en 
Sædvane,  der  faar  det  til  at  se  ud,  som  om  Architektens  materielle  Interesser 
stod  i  Strid  med  Bygherrens  materielle  Interesser.  En  ny  Ordning  af  Honorar- 
.spørgsmaalet  er  allerede  længe  bleven  følt  som  Trang  i  Architektkredse.  Hvor 

ønskelig  den  end  er,  —  sin  sande  Tilfredsstillelse  finder  Architekten  dog  i  Værd¬ 
sættelsen  af  sit  Værk,  der  er  mindre  forgængelig  end  Guldet  i  hans  Haand. 
Denne  Værdsættelse  tilstræber  han,  thi  den  vil  aabne  hans  Kunst  Vejen  til  den 
Højde,  som  Architekturen  er  bestemt  til  at  naa,  fordi  den  er  det  ypperste  Vidne 
om  Menneskehedens  Kultur. 


FORSKELLIGT. 


Udnævnelse.  Architekt,  Professor  H.  Wenck,  R.  af  Dbg.,  har  faaet  Danne- 
brogsmændenes  Hæderstegn. 

¥ 

Offentligt  Møde.  Foreningen  til  Hovedstadens  Forskønnelse  indbyder  til  et 
offentligt  Møde  i  Koncertpalæets  store  Sal  Fredag  den  i.  Februar,  Kl.  7x/2  Aften. 
Forhandlingsæmne :  Kjøbenhavns  Udseende.  Professor,  Dr.  jur.  Torp  indleder;  der¬ 
efter  holder  Architekt  Leuning-Borch  Foredrag  med  Lysbilleder.  Endvidere  har 
Borgmester  Jensen,  Prof.  M.  Nyrop,  Overretssagfører,  Borgerrepræsentant  Hvass 
m.  fl.  lovet  at  tale.  —  Vi  haaber,  at  mange  af  vore  Læsere  vil  følge  Indbydelsen 
til  dette  Møde.  Det  er  en  god  Idé  at  sætte  det  nævnte  Æmne  under  Dis¬ 
kussion,  og  der  er  sandelig  meget  at  sige  om  den  Ting. 

♦ 

■  Grundejerbankens  Konkurrence.  Bankraadets  Formand  har  ladet  oplyse,  at  han 
ikke  har  noget  imod  Offentliggørelsen  af  Projekterne  og  at  disse  nu  kan  faas 
til  Reproduktion. 

¥ 

Skulpturfund.  Fra  Rom  berettes,  at  der  i  den  forløbne  Sommer  er  blevet 
udgravet  en  ny  Niobide,  som  hidtil  kun  enkelte  arkæologiske  Fagfolk  har  gjort 
sig  bekendt  med.  Kunstværket  er  blevet  fundet  mellem  Porta  Pia  og  Porta 
Salaria.  Man  fandt  Marmorstatuen  under  Støvet  i  et  hvælvet  Kælderrum,  da 
man  udgravede  en  Byggegrund.  Den  højre  Arm  var  afbrudt;  naar  man  ellers 
undtager  nogle  Beskadigelser  paa  Fingrene,  Næsespidsen  og  Overlæben,  er  Kunst¬ 
værket  udmærket  velbevaret.  Materialet  lader  til  at  være  parisk  Marmor,  og 
paa  det  noget  overfladisk  behandlede  Haar  mener  man  at  kunne  paavise  Spor  af 
Farve.  Af  den  Maade,  hvorpaa  Rygpartiet  er  behandlet,  lader  sig  slutte,  at  denne 
Figur  maa  have  hørt  sammen  med  nogle  andre  til  en  Gruppe.  Efter  sin  Stil 
at  dømme  synes  Værket  ægte  græsk  og  at  stamme  fra  det  5te  eller  4de  Aar- 
hundrede  f.  Chr. 

Den  6.  December  holdt  Furtwångler  et  Foredrag  i  »Miinchener  kunst- 
wissenschaftlichen  Gesellschaft«  om  denne  nye  Niobide  og  udtalte,  at  Fundet  af 
denne  overordentlig  smukke  Antik  bekræfter  den  af  ham  tidligere  fremførte  An¬ 
tagelse,  at  de  tre,  ligeledes  fra  Rom  stammende  Figurer  i  Ny  Carlsberg  Glypto¬ 
tek  i  Kjøbenhavn  —  nemlig  en  Apollo,  en  flygtende  Niobide  hyllet  i  Klædebon 
og  en  faldende  Niobide  —  er  græske  Originaler  fra  et  ukendt  Apollotempels 
Gavlfelt,  som  i  Kejsertiden  er  blevet  overført  til  Rom. 

Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAVN 

DEN  2.  FEBRUAR  1907 

9.  Aargang  N2  18 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


JENS  VILHELM  DAHLERUP. 

1836 — 1907. 


Som  det  vil  være  Størstedelen  af  dette  Tidsskrifts  Læsere  bekendt,  afgik  Etats- 
raad,  Architekt  J.  V.  Dahlerup  den  24.  Januar  d.  A.  ved  Døden  efter  et 
flere  Maaneder  langt  og  smertefuldt  Sygeleje,  og  herved  har  vor  Stand  mistet 
en  af  sine  betydeligste  Mænd,  en  karakteristisk  og  ridderlig  Personlighed,  der 
ved  fremragende  og  i  mange  Henseender  blændende  Evner  hævede  sig  over  de 
fleste  af  sine  Samtidige,  og  hvis  Værker  ville  være  et  talende  Vidnesbyrd  om 
den  dygtige  Architekt. 

J.  V.  Dahi.erup  fødtes  4.  August  1836  i  Norup  ved  Mariager,  hvor  hans 
Fader  var  Præst,  og  efter  endt  Skolegang  i  Aarhus  Kathedralskole  kom  han, 

særlig  efter  Tilskyndelse  af  sin  Tegnelærer,  Maleren  Høegh-Guldberg,  der  havde 
sporet  hans  særlige  Begavelse  i  kunstnerisk  Retning,  til  Kjøbenhavn  og  begyndte 
her  sine  Studier  paa  Kunstakademiet. 

En  saa  straalende,  hurtig  og  resultatrig  Studietid  har  vistnok  kun  været  faa 
beskaaret;  Dahlerup  synes  fra  første  Færd  at  have  været  Lykkens  udkaarne 
Yndling  og  at  have  faaet  alle  gode  Gaver  tildelt,  et  sprudlende  Humør  forbundet 
med  et  godt  Hjerte,  der  hurtigt  skaffede  ham  Venner,  samt  en  let  og  legende 
Fremstillingsevne;  i  det  hele  taget  synes  han  en  Natur,  der  snarere  maa  tænkes 
fremstaaet  under  Sydens  Sol  end  under  vor  kolde,  graa  Himmel. 

I  usædvanlig  kort  Tid  erhvervede  han  sig  al  den  akademiske  Anerkendelse, 
der  overhovedet  var  at  vinde  herhjemme:  store  og  lille  Sølvmedaille,  store  og 
lille  Guldmedaille,  Æresmedaillen  og  den  Neuhausenske  Præmie,  hvorefter  han 
tiltraadte  den  første  af  sine  utallige  Rejser,  der  jo  for  ham  altid  blev  til  Studie¬ 
rejser  og  som  førte  ham  ikke  blot  rundt  overalt  i  Europa,  men  ogsaa  til  den 
nye  Verden  hinsides  Oceanet.  Af  de  forskellige  Lande,  han  besøgte,  er  det 
umiskendeligt,  at  de  romanske  Lande  særlig  udøvede  sin  Tiltrækning  paa  ham 
i  Overensstemmelse  med  hans  Naturel,  disse  Landes  Kunst  fik  og  bevarede  til 
hans  sidste  Time  i  ham  en  ildfuld  Beundrer  og  har  i  første  Linie  præget  hans 
Arbejder. 

Efter  hans  Hjemkomst  bød  Opgaverne  sig  hurtigt  Irem  i  rigt  Maal,  og  af 
hans  første  Arbejder  maa  nævnes  med  særlig  Hæder  den  skønne  og  fast  gennem¬ 
førte  Bygning  paa  Nordre  Toldbod,  der  senere  har  faaet  Anvendelse  som  Kontor¬ 
bygning  for  Kjøbenhavns  Havnevæsen.  Arbejde  fulgte  nu  paa  Arbejde,  snart 
blev  hans  Hjælp  paakaldt  af  Autoriteter  og  snart  af  Private  hele  Landet  over, 
og  Arten  af  disse  Opgaver  frembød  en  saa  broget  Mangfoldighed,  at  der  ikke 
synes  at  have  kunnet  foreligge  en  saadan,  der  ikke  afgav  Tumleplads  for  hans 
Evner. 

Af  hans  Bygningsarbejder  skal  her  yderligere  kort  nævnes:  Det  kgl.  Theater 
(sammen  med  Ove  Petersen),  Hotel  d’Angleterre,  Tivolis  Pantomimetheater  og 
tidligere  Portal,  Silkeborg  Vandkuranstalt,  det  ombyggede  Folketheater,  Aarhus 
Musæum,  Ny  Carlsberg  Bryggeri  med  tilhørende  2  Dobbeltporte,  Jesuskirken, 
Statens  Musæum  for  Kunst,  Glyptotekets  første  Del  med  senere  tilkomne  Kuppel¬ 
bygning  og  forskellige  Bygninger  paa  Kjøbenhavns  Frihavns  Terrain  foruden  en 
stor  Del  Bygninger  for  det  offentlige  og  Private  ligesom  ogsaa  mange  Villaer 
og  Herregaarde  m.  m. 

Blandt  de  Monumenter,  han  har  skabt,  findes  nogle  af  vore  smukkeste, 
f.  Eks.  den  prægtige  Ivar  Huitfeldtssøjle  og  L.  N.  Hvidts  Monument  i  Ørsteds¬ 
parken.  Hans  store  Fantasirigdom  og  dekorative  Sans  gav  sig  desuden  Udslag 
i  en  Rigdom  af  kunstindustrielle  Arbejder  i  alle  tænkelige  Retninger,  og  der  er 
ingen  Tvivl  om,  at  Samarbejdet  med  kunstindustrielle  Haandværkere,  foruden  at 
have  været  befrugtende  for  hans  egen  Udvikling,  tillige  har  aabnet  disses  Øjne 
for  Nødvendigheden  af  og  Nytten  ved  at  søge  kunstnerisk  Bistand. 

Samtidig  med  sin  Virksomhed  som  udøvende  Architekt  deltog  Dahlerup 
ogsaa  paa  anden  Maade  og  med  stor  Iver  i  det  offentlige  Liv,  bl.  a.  valgtes  han 
i  1871  til  Medlem  af  Kunstakademiet  og  har  her  ligesom  ogsaa  som  Medlem 
af  forskellige  Kommissioner  nedlagt  et  betydeligt  og  højst  fortjenstfuldt  Arbejde. 

Dablerup  var  en  flittig  Mand,  og  hans  Arbejdsfelt  blev  efterhaanden  saa 
omfattende  og  hans  Virksomhed  saa  stor,  at  den  maaske  forekom  de  opvoksende 
Kræfter  for  dominerende,  i  alt  Fald  syntes  den  ikke  at  kunne  forliges  med  deres 
nyere  Synsmaade,  og  han  blev  gjort  til  Genstand  for  en  Kritik,  der  ikke  vragede 
Midlerne,  naar  de  kunde  tjene  til  at  nedsætte  Værdien  af  hans  Gerning,  men 
som  dog  netop  herved  skød  over  Maalet,  og  som  aldrig  vilde  være  fremkommet 
i  saa  lidet  tiltalende  en  Form,  saafremt  hans  Kaldsfæller  var  traadt  frem  fra  den 
datidige  gængse  Tilbageholdenhed  og  havde  ydet  ham  den  Støtte,  som  han  med 
Rette  kunde  have  ventet. 

Uagtet  Dahlerup  syntes  uanfægtet  af  denne  Bedømmelse,  saa  er  det  dog 
ganske  sikkert,  at  den  har  pint  ham  for  Resten  af  hans  Liv  og  saaret  ham  dybt, 
netop  fordi  den  kom  fra  de  yngre,  thi  just  i  sit  Forhold  til  Ungdommen  havde 
han  et  af  sine  største  Fortrin ;  ung  af  Sind,  som  han  var  til  sin  allersidste  Tid, 
forstod  han  uden  Formaliteter  at  erhverve  sig  sine  unge  Medarbejderes  Hengiven¬ 
hed  og  at  bevare  denne.  Naar  Dahlerup  saaledes  i  sit  personlige  Forhold  til 
den  opvoksende  Slægt  forstod  at  skabe  et  gensidigt  Hengivenhedsforhold,  saa  var 
dette  fra  hans  Side  ikke  Tilfældet,  naar  det  drejede  sig  om  hans  Syn  paa  Byg- 


DET  OPRINDELIGE  UDKAST  TIL 
NY  CARLSBERG  GLYPTOTEKS  KUPPEL. 

FAgADEN  AF  SILOPAKHUSET 
I  FRIHAVNEN. 


ARCHITEKT 
J.  V.  DAHLERUP. 


ningskunsten,  her  stod  han  uforstaaende  overfor  den  nyere  Tids  Værker  med 
deres  —  efter  hans  Mening  —  Stilløshed,  og  han  forblev  saavel  i  Tale  som  i 
Gerning  tro  mod  sit  kunstneriske  Ideal  med  den  strengere  Stildyrkning,  en  Tro¬ 
fasthed,  der  blev  mere  og  mere  sjælden  og  forekom  Ungdommen  gammeldags 
og  besværlig,  men  vel  netop  kun  tjener  til  hans  Ære,  idet  det  jo  er  udenfor  al 
Tvivl,  at  han  med  sine  rige  Evner  ogsaa  med  Lethed  vilde  have  kunnet  yde 
fremragende  Arbejder  i  den  nyere  Tids  Retning,  saafremt  han  havde  villet  svigte 
dette  sit  Ideal. 

Forøvrigt  synes  jo  den  Fest,  der  paa  hans  70-aarige  Fødselsdag  afholdtes 
til  hans  Ære  den  4.  August  f.  A.  paa  den  kgl.  Skydebane  ved  den  rige  Til¬ 
slutning,  som  den  vandt  fra  alle  Sider  og  ikke  mindst  fra  hans  Standsfællers,  at 
maatte  have  vist  den  gamle  Mester,  at  Kærligheden  til  ham  var  ualmindelig 
stor,  og  at  den  foran  omtalte  kritiske  Bedømmelse  ikke  havde  fundet  varig 
Sangbund  men  kun  havde  haft  en  forbigaaende  Karakter.  At  Architekterne  i 
Almindelighed  har  forstaaet  at  værdsætte  hans  Virken  fremgaar  vel  bedst  af,  at 
Akademisk  Architektforening,  til  hvis  Tilbliven  han  ogsaa  har  )Met  en  værdifuld 
Støtte,  til  forskellige  Tider,  1880 — 84  og  1885 — 86,  har  valgt  ham  til  Formand. 


LANDSKABSMALER  AAGAARDS  VILLA  ARCHITEKT 

I  ROSENVÆNGET.  J.  V.  DAHLERUP. 

Dahlerup  karakteriseres  af  mange  som  en  meget  myndig  Personlighed;  om 
dette  med  Rette  kan  siges  at  være  betegnende  for  ham,  forekommer  mig  tvivl¬ 
somt,  jeg  tør  tværtimod  hævde,  at  Myndighed  —  saafremt  der  hermed  skal  for- 
staas  en  Tilbøjelighed  til  at  søge  at  benytte  sin  fremragende  Stilling  til  at  holde 
de  yngre  Kræfter  nede  og  ud  over  fornuftige  Grænser  bevidst  at  tvinge  beret¬ 
tigede  og  nye  Virkemaader  tilbage  —  var  ham  ganske  fremmed. 

I  sit  Forhold  til  de  Unge  var  han  hjælpsom  og  imødekommende,  i  højeste 
Grad  nænsom  i  sine  Raad  og  Tilrettevisninger,  og  han  udviste  en  Hensynstagen  for 
ikke  at  saare  den  Famlende,  der  aldeles  ikke  svarede  til  Begrebet  »Myndighed«. 
At  han  meget  vel  forstod  at  bide  fra  sig,  naar  han  følte  sig  traadt  for  nær,  eller 
med  den  ham  egne  Satire  kunde  lynsnart  og  i  en  undertiden  halvt  spøgende 
Form  afskyde  en  lille  hvas  Ordets  Pil,  hvor  denne  Form  for  Misbilligelse  fore¬ 
kom  ham  paa  sin  Plads,  er  en  Ting  for  sig. 

Overfor  Haandværket  og  dets  Krav  viste  han  en  sjælden  Forstaaelse;  ved 


sit  mangeaarige  Arbejde  i  Skoleudvalget  for  det  tekniske  Selskabs  Skole  har  han 
gavnet  dette  paa  mange  Maader,  han  viste  stedse  den  største  Interesse  for  ethvert 
Fremskridt,  skyede  intet  personligt  Arbejde,  hvor  han  kunde  fremme  Anvendelsen 
af  nye  og  forbedrede  Konstruktioner,  og  eksempelvis  skal  nævnes,  at  han  endnu 
ved  sit  sidste  Arbejde,  Glyptotekets  Kuppelbygning,  som  vistnok  den  første  her¬ 
hjemme  udførte  sit  vanskelige  Funderingsarbejde  ved  Ramning  med  Hennebique- 
pæle.  Ogsaa  i  sit  personlige  Forhold  til  Haandværkets  Udøvere  var  Dahlerup 
meget  skattet,  de  Venner,  han  her  har  vundet,  ere  mange,  og  de  bevarede  deres 
Venskab  for  ham  til  det  sidste. 


BYGNINGERNE  VED  SLUSEVÆRKET  ARCHITEKT 

I  KÅLVEBODSTRAND.  jt  y#  DAHLERUP. 


Af  offentlige  Udmærkelser  tildeltes  der  Dahlerup  adskillige:  1875  Udnæv¬ 
nelse  som  Professor  og  1892  som  Etatsraad.  Foruden  Dekorationen  som  Ridder 
af  Stanislausordenen  og  den  græske  Frelser-Orden  dekoreredes  han  1883  med 
Dannebrogsordenens  Ridderkors  og  1896  med  Sølvkorset.  For  den  Kreds  af 
unge  Medarbejdere,  der  har  staaet  Dahlerup  nær,  ligesom  ogsaa  for  andre  af 
hans  Venner,  har  det  været  en  stor  Sorg,  at  man  ikke  inden  hans  Død  kunde 
glæde  ham  ved  Fuldendelsen  af  det  i  Forbindelse  med  forannævnte  Fest  plan¬ 
lagte  Æresminde,  Bogen  om  Dahlerup  og  hans  Gerning,  et  Værk,  hvortil  jeg 
øvrigt  her  kan  henvise.  Disse  samme  Elever  og  Venner  ville  med  Trofasthed 
og  Hengivenhed  bevare  Mindet  om  den  Afdøde  som  en  nobel  og  hjælpsom  Ven 
og  en  betydelig  Kunstner  med  Tak  til  ham  for  de  skønne  Værker,  han  har 
skænket  vort  lille  Land,  og  Tak  til  de  Mænd,  der  har  overdraget  ham  at  ud¬ 


føre  disse. 


Axel  Møller. 

FACSIMILE  AF  ET  BREV  FRA  DAHLERUP  TIL  PH.  WEILBACH. 


En  Del  af  ovenst.  Billeder  er  gengivne  efter  Klichéerne  til  det  Værk  om 
Dahlerup,  der  er  under  Forberedelse,  og  som  vil  udkomme  om  kort  Tid.  Det 
var  sørgeligt,  det  trak  saa  længe  ud  med  Fuldendelsen  af  dette  Arbejde,  at  Dahle¬ 
rup  ikke  oplevede  at  faa  det  at  se;  han  længtes  inderligt  derefter  og  spurgte  i 
sin  sidste  Levetid  ofte,  om  det  dog  ikke  snart  kom.  Vi  vil  her  udtale  Haabet 
om,  at  mange  af  vore  Læsere  vil  anskaffe  sig  dette  Værk.  Det  vil  navnlig  blive 
meget  tiltrækkende  paa  Grund  af  sit  rige  Billedstof,  som  vi  har  haft  Adgang  til 
at  se,  og  som  ret  viser  D.  som  den  glimrende  Tegner,  han  var.  Vi  har  her 
medtaget  en  Del  af  hans  Pennetegninger,  som  i  malerisk  Virkning  og  ved  Stre¬ 
gens  Sikkerhed  og  Ynde  minder  om  J.  T.  Lundbye  og  andre  af  den  Tids  Kunst¬ 
nere.  Det  lille  Stykke  Levnedsløb  med  Billeder  er  et  Brudstykke  af  et  Brev, 
Dahlerup  skrev  til  afd.  Weilbach,  da  denne  havde  anmodet  D.  om  hans  vitae 
til  Brug  for  »Dansk  Kunstnerleksikon«.  løvrigt  har  vi  ikke  ved  denne  Lejlighed 
villet  gengive  de  af  hans  Arbejder,  der  er  kendt  af  alle,  men  derimod  ment  at 

-  1 86  - 


burde  fremdrage  Ting,  som  dels  er  ukendte,  som  f.  Eks.  det  oprindelige  Forslag 
til  Kuppelbygningen  ved  Glyptoteket  —  der  sikkert  efter  dette  Forslag  vilde 
være  bleven  langt  heldigere  i  det  Indre  — ,  dels  maaske  glemte  af  de  fleste, 
som  Konkurrencetegningen  til  Victor  Emanuels  Monument,  der  indbragte  D.  en 
Præmie  og  Medalje.  Det  smukke  lille  Bygningskompleks  ude  ved  Sluseværket 
i  Kalvebod  Strand  er  vistnok  heller  ikke  kendt  af  mange.  Red. 


NY  GADER  OG  NY  ARCHITEKTUR  I  GAMMELT  SPOR. 


en  almindelige  Maade,  hvorpaa  man  i  Kjøbenhavn  holder  Husrækken  til  en 


LJ  ubrudt  Gadelinie,  er  architektonisk  set  meningsløst,  selv  om  den  i  visse 
Henseender  er  praktisk  og  har  en  Traditions  Hævd. 

Husfa^ader,  som  kun  skilles  ved  en  »matematisk«  Linie  (eller  et  Tagnedløb), 
men  ellers  fremhæves  særskilt  ved  forskelligt  Materiale  eller  Inddeling,  kan  aldrig 
gøre  en  Gade  til  Architektur  som  Helhed. 

Vil  man  bibeholde  den  ubrudte  Hus-  og  Gadelinie,  hvilket  maaske  kan  være 
heldigt  i  stærke  Færdselsgader,  maa  man  søge  at  komme  til  en  samlende  Be¬ 
handling  af  alle  Facader  f.  Eks.  ved  gennemgaaende  Balkoner  under  iste  Sal  (som 
det  siges  at  være  Skik  andetsteds),  i  det  Hele  søge  gennemgaaende  vandrette 
Linier.  I  hvert  Fald  maa  enhver  Nybygger,  selv  om  han  er  nødt  til  at  bryde  Etage¬ 
flugten  i  en  Gade,  vide  architektonisk  at  tage  Hensyn  til  Nabohusenes  vandrette 
Leddelinger.  Vil  eller  kan  man  ikke  det,  er  den  eneste  Maade,  hvorpaa  man 
kan  gøre  en  hel  Gade  til  Architektur,  at  bryde  Huslinien  ved  Frem-  eller  Tilbage¬ 
spring,  saa  at  der  bliver  et  virkeligt  og  levende  Skel  mellem  de  forskellige  LIus- 
individer,  og  hvert  enkelt  Individ  bør  da  i  Samklang  dermed  yderligere  levende- 
gøres  ved  lodrette  Inddelinger. 

Principerne  bør  altsaa  være  et  af  tvende,  enten:  i)  at  sløjfe  Husenes  indivi¬ 
duelle  Præg  ved  samlende  vandrette  Linier  og  ensartet  Flade-Behandling  eller  2)  at 
fremhæve  det  ved  Forskydninger  i  Skellene,  i  Forbindelse  med  lodret  Inddeling  af  Facaden. 

Det  sidste  vil  stemme  bedst  med  nordisk  Architektur  og  nordisk  Selvstæn- 
dighedsfølelse  og  vil  bedst  udvendig  illustrere  den  Inddeling  i  Smaa-Celler,  som 
findes  indvendig. 

Det  første  Princip  vil  først  ret  faa  Betydning,  naar  det  bliver  almindeligt  at 
hele  Karreer  bebygges  efter  en  samlet  Plan  og  beholdes  samlet  paa  een  Haand. 

Nu  da  de  gamle  lukkede  Gaarde  taber  deres  Betydning,  idet  Gaardclosetterne 
og  andet  gammelt  Snavs  forsvinder,  er  der  en  Mulighed  for  ad  naturlig  Vej  at 
bryde  Huslinien  ved  at  lægge  Grundenes  ubebyggede  Arealer  ud  til  Gaden. 

Et  saadant  Forsøg  ses  i  medfølgende  Skitse,  hvor  hver  Ejendom  med  dens 
tilhørende  Areal  er  betegnet  ved  samme  Bogstav. 

De  ubebyggede  Arealer,  hvis  Størrelse  er  regnet  efter  Kjøbenhavns  Bygge¬ 
lov,  tænkes  kun  skilt  fra  Gaden  ved  en  Hegnsmur  eller  Stakit,  og  i  øvrigt  be¬ 
handlede  og  beplantede  under  et,  idet  de  belægges  med  Servitut  til  fælles  Be¬ 
nyttelse  og  Vedligeholdelse  af  de  omliggende  Ejendomme. 

En  saadan  Gade  vil  frembyde  et  livligt  og  malerisk  Skue  af  en  Række 
Huse,  hvis  Gavle  alle  vende  mod  Gaden  og  ved  simple  Midler  kunne  fremhæves 


og  individualiseres.  De  smaa  Grønnegaarde  ville  blive  yndede  Opholdssteder 
i  Sommertiden  ligesom  Bebyggelsen  hygiejnisk  set  vil  være  god.  Da  der  ingen 
Forskel  er  paa  Gaard-  og  Gadefacaden,  kan  Opholdsværelserne  let  placeres  rigtigt 
med  Hensyn  til  Sol  og  Lys. 

Der  existerer  i  de  nordlige  Lande  ingen  skønnere  Bybebyggelse  end  Gavl- 
gaderne  i  de  gamle  nordtyske  og  nederlandske  Byer,  og  det  er  ikke  rimeligt, 
at  den  foreslaaede  Bebyggelsesplan  skulde  staa  tilbage  herfor,  naar  den  faar  en 
ligesaa  skønsom  Udførelse,  og  varieres  i  ligesaa  maleriske  Gadeanlæg.  Man  kom¬ 
mer  bort  fra  det  tomme  Fagadekunstleri  og  bygger  Huse  som  i  gamle  Dage. 


Pfyen  -g  /6~fz  A'"o :  /s  "  jV  vo  /o* 

Paa  den  fremstillede  Plan  er  Ejendommene  tænkte  udnyttede  hver  med 
tvende  3  eller  4  Værelsers  Lejligheder,  men  de  kunne  ogsaa  inddeles  med  fire 
2  Værelsers  Lejligheder  og  ville  forrente  de  samme  Kapitaler  som  de  sørgelige 
Bebyggelser  i  Vester-  og  Nørrebros  Arbejderkvarterer. 

En  Fordel  vil  det  tillige  være,  at  der  kun  kan  lægges  Butikker  i  de  frem¬ 
springende  Huse.  Butikker  i  alle  en  tarvelig  Gades  Huse  kan  aldrig  give  andet 
end  Sulteføde  og  daarlig  Økonomi  saavel  for  Ejer  som  for  Lejer. 

Principet  synes  i  øvrigt  saa  simpelt  og  let  at  variere,  at  det  skulde  være 
mærkeligt,  om  der  ikke  var  gjort  Forsøg  i  samme  Retning,  nogen  virkelig  gennem¬ 
ført  samlet  Bebyggelse  af  denne  Art  findes  dog  i  hvert  Fald  næppe. 

Jan.  1907.  P-  V.  J.  Klint. 

ET  HUS  I  KØGE. 


I  Sommeren  1906  har  jeg  for  Overlærer  C.  Dahl  i  Køge  ligget  et  Hus  i 
den  nylig  anlagte  H.  C.  Andersensgade.  Som  det  vel  tildels  fremgaar  af 
Billedet,  er  det  opført  af  røde  Mursten  paa  en  Betonsokkel  og  Taget  dækket  med 
røde  Tegl.  Vinduerne  hvide. 

Arbejdet  er  udført  af  Haandværkere  i  Køge  med  d’Hrr.  Murermester  Kind- 
berg  og  Tømrermester  Bluhme  som  Hovedmestre.  Johan  Nielsen 


REDNINGSHJEM  I  RØDOVRE. 


Paa  en  28  Tdr.  Land  stor  Jordlod  i  Rødovre  agter  Fængselshjælpen,  under 
Forudsætning  af  at  Rigsdagen  bevilliger  et  Statstilskud,  at  opføre  et  Rednings¬ 
hjem  for  Drenge  i  14 — 20  Aars  Alderen.  Hjemmet  vil  fortrinsvis  optage  i)  de 
i  Straffelovstillæget  af  1.  April  1905  §  16  omhandlede  Drenge,  som  have  be- 

gaaet  en  mindre  Forbrydelse  og  som  ved  en  saadan 
Anbringelse  under  Opsigt  i  et  eller  flere  Aar  fuldstæn¬ 
digt  skulle  slippe  for  Tiltale,  2)  betinget  domfældte  og 
3)  betinget  benaadede  Drenge  samt  andre  af  Fængsels- 
hjælpens  Klienter  indenfor  de  angivne  Aldersgrænser. 

Hjemmet  er  beregnet  til  40  Drenge,  men  skal  senere 
kunne  rumme  60.  Drengene  skulle  beskæftiges  dels  ved 
Arbejde  i  Marken,  der  hovedsageligt  skal  drives  som 
Gartneri,  dels  i  Værksteder,  hvor  de  skulle  lære  et 
Haandværk.  Desuden  ville  de  blive  underviste  i  Gymna¬ 
stik  og  Friluftssport  og  om  Aftenen  blive  beskæftigede 
med  Læsning  og  Foredrag.  Samtidig  vil  de  ved  Bade 
blive  vænnet  til  gennemført  Renlighed. 

B}7gningerne  er  anlagte  omkring  et  Gaardsrum, 
der  tænkes  behandlet  som  Have.  Hovedbygningen  inde¬ 
holder  foruden  Bestyrer-  og  Funktionærboliger  Køk¬ 


ken,  Spisestue,  Daglig-  og  Læseværelse  i  Stuen  og  Sovesalene  paa  iste  Sal. 
Tagetagen  er  forbeholdt  til  Udvidelse.  Medens  alle  Dagrum,  saasom  Værksteder, 
Dagligværelser  og  Spisestue,  selvfølgelig  er  fælles,  er  Sovesalene  langs  begge  Sider 
af  en  bred  Midtergang  ved  3 1/2  Alen  høje  Bræddevægge  afdelt  i  smaa  Rum, 
hver  med  sit  lille  Vindu,  saaledes  at  hver  Dreng  om  Natten  er  alene.  Hvert 
saadant  lille  »Værelse«  er  3  Al.  X  2  Al.  6"  og  rummer  foruden  Seng  et  lille 
Klapbord  ved  Vinduet  og  et  lille  18"  højt  Skab  paa  Ben,  der  tillige  tjener 
som  Stol.  Sidebygningerne  indeholde  Værksteder,  Bade-  og  Vaskerum  og  Stald 
til  et  Par  Heste  og  mindre  Husdyr.  Bygningerne  tænkes  opført  af  røde  Mursten 
og  Taget  dækkes  med  Tegltag.  Gymnastikhuset  og  de  mindre  Udhuse  op¬ 
føres  af  Træ. 

FORENINGEN  AE  3.  DECEMBER. 


aar  Kunstakademiet  i  de  senere  Aar  ofte  er  Genstand  for  Kritik  og  afmales 


IN  som  en  gammel  skummel  Kasse,  hvor  de  spirende  Talenter  hæmmes,  ja 
kvæles  af  Mangel  paa  den  rette  Dyrkning,  saa  er  der  Grund  til  at  fremhæve, 
hvorledes  dette  samme  Akademi  i  Henseende  til  fornøjeligt  Samliv  med  og  Paa- 
virkning  af  ældre  og  yngre  Kammerater,  ogsaa  som  Følge  af  den  herlige  Frihed 
og  hele  humane  Tone,  der  er  den  herskende  paa  Charlottenborg,  for  mangfoldige 
unge  Mennesker  har,  rent  menneskeligt  set,  været  den  mest  udmærkede  Skole 
og  det  behageligste  Opholdssted  af  Verden. 

At  de  utallige  Kaffebesøg  hos  Brøndum  og  den  ubundne  Frihed  i  det  hele 
taget  kan  have  indvirket  uheldigt  paa  svage  Sjæle,  er  muligt.  Men  at  der  ogsaa 
i  Tidernes  Løb  er  arbejdet  energisk  og  alvorligt,  turde  det  være  overflødigt  at 
paavise.  For  de  mange  forskellige  »Slægtled«  af  Elever  har  det  sikkert  altid 
været  en  Spore  dette :  at  man  følte  sig  som  Led  i  en  ældgammel  Institution 
med  hævdvundne  Traditioner  helt  op  i  Allongeparykkernes  Tidsalder.  Og  inaaske 
ogsaa  derfor  har  der  tidt  været  Trang  til,  ved  Dannelse  af  Elevforeninger  med 
skrevne  eller  uskrevne  Love  at  slaa  fast  overfor  de  almindelige  Dødelige,  at 
man  var  noget  helt  for  sig  —  et  ungdommeligt  Udslag  af  en  ikke  ondartet 
Korpsaand,  muligvis  dog  parret  med  en  Trang  til  endnu  mere  Gemytlighed. 

Alle  disse  Foreninger  har  som  bekendt  haft  en  meget  kort  Levetid,  und¬ 
tagen  den,  hvis  Navn  staar  over  disse  Linier,  og  som  har  en  saa  respektabel 
Alder,  at  den  nu  er  gaaet  ind  i  sit  15de  Leveaar.  Grunden  til  denne  store 
Levedygtighed  maa  sikkert  være,  at  denne  Elevforening,  i  Modsætning  til  de  tid¬ 
ligere,  straks  samlede  sig  om  et  positivt  Formaal:  Udgivelsen  af  Opmaalinger 
af  gammel  Architektur.  Dette  Arbejde,  som  op  igennem  Aarene  har  været  røgtet 
med  virkelig  Dygtighed  og  Alvor,  har  været  som  en  Arv,  der  af  den  ene 
Generation  af  Architektelever  er  overdraget  til  den  næste,  og  hver  især  har  følt 
det  som  en  Forpligtelse  at  være  med  til  værdigt  at  løfte  Arven.  Det  har  været 
de  passive  Medlemmer  en  Glæde  —  for  et  ringe  Kontingent  —  at  modtage  de, 
i  Almindelighed,  godt  tegnede  og  smukt  gengivne  Blade,  saaledes  at  der  allerede 
nu  foreligger  et  anseligt  Værk,  som  man  kan  have  baade  Fornøjelse  og  Udbytte 
af  at  gennemblade.  Og  naar  Foreningen  nu,  samtidig  med  at  den  begynder  sin 
nye  Aargang  af  Opmaalingerne,  har  set  sig  nødsaget  til  at  forhøje  sit  Medlems¬ 
kontingent  en  Smule  —  Kødpriserne  og  alt  andet  stiger  jo,  hvorfor  skulde  saa 
ikke  ogsaa  Architektur  gøre  det?  — ,  saa  vil  vi  haabe,  at  dette  ikke  i  mindste 
Maade  maa  skade  Foretagendet,  men  at  tværtimod  saa  mange  som  muligt  maa 
indmelde  sig  som  Medlemmer,  baade  aktive  og  passive,  for  at  Foreningen  kan 
faa  fornødent  Rygstød  til  at  arbejde  videre  i  samme  gode  Spor  som  hidtil. 


EN  ARCHITEKTONISK  SPØG. 


At  V.  Dahlerup  særlig  i  sine  unge  Aar  var  en  stor  Spasmager,  er  vel  bekendt. 
I  hans  Mapper  findes  mange  Vidnesbyrd  om  lystige  Iagttagelser  af  Menne¬ 
skers  Snurrighed,  saavel  som  Variationer  over  Forfængelighed  og  Unoder,  alt 

dog  under  en  saare  godmodig  Synsvinkel.  At  han  ogsaa  udstrakte  sine  spøge¬ 
fulde  Indfald  til  Architekturen  ses  af  ovenstaaende  Billede,  der  her  er  gengivet 
efter  Træsnittet  i  »111.  Tid.«  Nr.  167  for  7.  Dcbr.  1862.  Selv  har  han  senere 
fortalt,  at  dette  Indfald  stammede  fra  2  Villaer  i  Nærheden  af  GI.  Kongevej,  i 
hvilke  en  dalevende  anset  Architekt  havde  tilfredsstillet  sig  selv  og  sine  Byg¬ 
herrer  ved  at  benytte  de  røde  og  gule  Baand,  der  var  Facadernes  Pryd,  i  om¬ 
vendt  Orden  paa  Husene.  Dahlerup  ledsager  selv  Billedet  med  følgende  Text: 
»To  Brødre,  de  bedste  Venner  forresten,  havde  den  slemme  Fejl,  aldrig  at  være 
enige.  Sagde  Peter,  at  de  syngende  Natvægtere  burde  afskaffes,  saa  priste  Hans 
dem  som  en  smuk  og  national  Ejendommelighed.  Fandt  Hans  det  kongelige 


Theaters  Ydre  uanstændigt,  saa  paastod  Peter,  at  det  var  en  Pryd  for  Hoved¬ 
staden.  De  fik  en  Arv;  men,  Ak  og  Ve!  i  Testamentet  stilledes  den  slemme 
Betingelse,  at  de  hver  skulde  bygge  sig  et  Hus,  men  —  ens  skulde  Husene  være. 
Hans  foreslog  store  Vinduer  i  nederste  Etage  og  smaa  i  øverste,  Peter  vilde 
hellere  renoncere  paa  Arven,  end  gaa  fra  sin  Paastand :  smaa  Vinduer  forneden 
og  store  foroven.  Peter  vilde  have  Mezzanin,  Hans  Kælder  —  de  kunde  ikke 
blive  enige. 

De  henvendte  sig  til  en  Architekt,  hver  med  sine  Fordringer  og  gjorde  ham 
bekendt  med  Betingelserne  i  Testamentet.  Han  tegnede  dem  derfor  ovenstaa¬ 
ende  to  Huse.  Vender  man  det  første  paa  Hovedet,  saa  er  det  som  det  andet, 
vender  man  det  andet  paa  Hovedet,  saa  er  det  som  det  første. 

De  uenige  Brødres  Fordringer  vare  opfyldte,  og  dog  vare  Husene  eens. 

Jens  Norup.  « 


FORSKØNNELSESFORENINGENS  MØDE. 

ARCHITEKT  LEUNING-BORCHS  FOREDRAG 
(gengivet  efter  Talerens  Manuskript). 

Det  kan  ikke  undgaas,  at  det,  jeg  iaften  vil  tale  om,  delvis  kommer  til  at 
forme  sig  som  et  Angreb. 

Jeg  vil  imidlertid  straks  fastslaa,  at  det  ikke  skal  være  et  Angreb  paa  be¬ 
stemte  Personer  eller  Institutioner.  Snarere  er  det  Angreb  paa  os  selv  —  os, 
Kjøbenhavns  Borgere  i  Fortid  og  Nutid.  Vi  vil  vaske  vort  snavsede  Linned  her 
hos  os  selv. 

Dersom  det  nu  blot  var  en  saadan  Storvask,  en  Oplæsning  af  en  Begræ¬ 
delsesbog,  en  Opremsning  af  de  Synder,  Kjøbenhavns  Borgere  har  begaaet  —  og 
stadig  begaar  overfor  deres  By,  saa  vilde  Foreningen  til  Hovedstadens  Forskønnelse 
ikke  have  indbudt  til  dette  Møde. 

Men  Foreningen  tror  jo  netop,  at  naar  den  blot  bliver  talrig  og  saaledes 
stærk  nok,  vil  den  kunne  bidrage  til  at  bringe  os  ud  af  Uføret. 

Vi  vil  frem  over  Gravene. 

Naar  jeg  altsaa  nu  iaften  vil  holde  et  Spejl  op  for  Dem,  vil  vise  Dem  noget 
af  det  skønne,  vi  har  og  har  haft,  det  grimme,  vi  har  faaet  i  Stedet  for,  vise 
Dem,  hvor  ilde  vi  har  behandlet  og  stadig  behandler  vor  By,  saa  hist,  saa  her, 
saa  sker  det,  for  at  vi  skal  tage  ved  Lære,  love  hverandre,  at  saaledes  skulde 
det  ikke  gaa  i  Fremtiden. 

Spørgsmaalet  er  nu  dette:  Findes  der  saa  megen  Skønhedstrang  hos  os,  at 
vi  vil  sætte  noget  ind  paa  at  bevare,  hvad  der  endnu  kan  bevares  af  smukt  og 
betydeligt,  og,  hvor  der  skal  raseres,  forlange,  at  det  nye  bliver  lige  saa  godt, 
om  muligt  bedre. 

Paa  Kjøbenhavn  —  saaledes  som  den  nu  ser  ud  —  kan  man  jo  ikke  se 
Bekræftelse  paa  Henrik  Ibsens  Ord :  Efter  Skønhed  hungrer  Tiden,  i  alt  Fald 
har  Kjøbenhavnerne  saa  ikke  tilfredsstillet  deres  Hunger.  Inden  Døre  er  der  jo 
ganske  vist  sket  ikke  ringe  Fremgang  i  de  sidste  20  Aar.  For  en  Del  —  men 
ogsaa  kun  for  en  Del  —  er  Smagløsheden  her  afløst  af  større  Simpelhed,  mere 
Skønhed. 

Vore  Facader  er  jo  ogsaa  blevet  adskilligt  bedre  end  i  70’ernes  frygtelige 
Periode,  men  der  er  langt  igen. 

Hvad  vi  begaar  i  Retning  af  Monumenter,  Springvand  o.  s.  v.,  kan  vi  daarlig 
være  bekendt  at  vise  fremmede. 

I  en  Tid  som  vor,  hvor  Økonomien  er  den  Tap,  hvorom  det  sociale  Liv 
drejer  sig,  vilde  en  Forening  som  denne  jo  straks  kunne  nedlægge  sine  Vaaben, 
dersom  den  sprang  dette  over.  Hvis  den  vilde  forlange,  at  Borgerne  blot  skulde 
øse  Penge  ud,  uden  at  faa  noget  for  dem,  vilde  den  have  tabt  Spillet. 

Men  Tingen  er  jo  ogsaa,  at  rent  økonomisk  set  har  vi  baaret  os  dumt  ad. 
Lad  mig  nævne  et  Par  Eksempler: 

Gammelholms-Kvarteret,  som  man  sikkert  i  sin  Tid  har  ventet  sig  en  Del 
af  —  hvad  er  det  nu  værd?  Kvarteret  er  grimt  og  mørkt,  Gaderne  for  snævre, 
Gaardene  for  smaa.  Forladt  af  Muser  og  Gratier  vil  den  lid  snart  komme,  hvor 
det  vil  blive  forladt  af  Mennesker. 

Ude  i  Utterslev  er  der  bygget  et  saakaldt  Arbejderkvarter.  Hvad  er  det 
værd?  Td  Nedrivning.  Arbejderne  flytter  efterhaanden  ud  til  sunde  og  lysere 
Boliger.  Før  eller  senere  vil  det  blive  en  tung  Haand,  der  bliver  lagt  paa  Byens 
økonomiske  Liv. 

Dette  er  saa  lige  til. 

Vanskeligere  bliver  det  maaske  at  gøre  det  umiddelbart  indlysende,  at  en 
smuk  By  betaler  sig  bedre  end  en  grim. 

Vi  forstaar  nok  alle  umiddelbart,  at  Turiststrømmen  bliver  større,  men  den 
indirekte  Betydning,  som  Skønheden  har  paa  Befolkningen,  er  det  vanskeligere 
at  paapege. 

Men  dog  er  mange  med  mig  enige  i,  at  denne  indirekte  Betydning  er 
meget  stor:  Sindet  løftes,  og  Arbejdslysten  og  -evnen  bliver  større  ved  at  bo  og 
færdes  i  smukke  Omgivelser.  Det  er  altsammen  Værdi  —  Pengeværdi. 

Der  er  kloge  Forretningsfolk,  der  har  indset  dette. 

Ovre  paa  den  anden  Side  af  Langebro,  ved  Islands  Brygge,  har  man  be¬ 
gyndt  at  bygge  efter  en  Gadeplan,  som,  hvis  den  ikke  bliver  ændret,  vil  øde¬ 
lægge  et  helt  Bykvarter,  gøre  det  aandløst  og  kedeligt. 

Der  er  gjort  Skridt  til  at  faa  reddet,  hvad  der  kan  reddes.  Det  var  nemlig 
i  dette  Tilfælde  meget  let  at  overbevise  de  Forretningsmænd,  der  leder  dette 
Foretagende,  om,  at  det  vilde  lokke  Købere  til  Grundene,  naar  der  forelaa  en 
livlig  og  smuk  Gadeplan  i  Stedet  for  en  grim  og  kedelig.  Det  interessante  er, 
at  dette  kan  gøres  uden  at  forringe  det  bebyggede  Areal. 

Ved  Grønningen,  hvor  Bebyggelsen  hurtigt  skrider  frem  paa  den  gamle 
Husarkasernes  Grund,  gøres  der  ogsaa,  hvad  der  kan,  for  at  faa  noget  smukt 
frem.  Men  ogsaa  her  er  det  for  stykkevis  og  tilfældigt,  hvad  der  kommer  ud 
deraf.  Den  Gadeplan,  som  her  var  lavet  og  ikke  lod  sig  ændre,  er  uheldig. 
Der  er  ikke  taget  Hensyn  til  Suenson-Monumentet  og  ikke  tilstrækkeligt  Hensyn 
til  det  Villakvarter,  der  engang,  naar  Kastelsparken  bliver  til  Virkelighed,  vil 
blive  vis-å-vis  Grønningens  Bebyggelse.  Nogle  af  disse  Bygninger,  der  nu  op¬ 
føres,  bliver  god  Architektur,  men  efter  al  Sandsynlighed  bliver  Husene  ens 
høje,  og  da  Gadelinien  i  Grønningeboulevarden  er  snorlige,  bliver  Gadens  Kon¬ 
tur  uhjælpelig  kedelig.  Det  har  skortet  paa  Forudseenhed,  Storsyn  og  Sam¬ 
arbejden  af  de  forskellige  Momenter  og  Faktorer. 

Hvorledes  er  vore  Søer  ikke  bleven  mishandlede?  En  Husrække  i  Øster- 
søgade  saa  lang  og  kedelig  som  et  ondt  Aar.  Og  paa  den  modsatte  Bred,  hvor 
det  ikke  er  slet  saa  galt,  er  det  rent  tilfældigt,  at  Bygninger  som  den  Solden- 
feldtske  Stiftelse  og  Frimurerstiftelsen  bryder  en  Husrække,  der  ellers  vilde  være 
bleven  en  værdig  Pendant  til  Genboen. 

Tænk  hvor  Baadetrafikken  vilde  have  været  livlig,  dersom  her  var  mere 
Skønhed  med  brede  Køreveje  paa  Siderne,  Haver  bagved,  smukke,  fremspringende 
Siddepladser  o.  s.  v.  Vi  havde  næppe  tabt  synderligt  direkte  pekuniært,  og  in¬ 
direkte  havde  vi  vundet  uberegnelige  Værdier. 

Strandvejen,  den  af  Digterne  besungne  Strandvej,  hvad  er  der  bleven  af 
den?  Stranden  er  skjult  af  lange  Gader  med  høje  Huse,  der  som  Fangarme 
strækker  sig  langt  ud  i  Landet. 

Her  kan  dog  endnu  gøres  noget: 

For  den  forholdsvis  ringe  Sum  af  1 1j2  å  2  Miil.  Kr.  kan  der  skabes  en  ny 
Strandvej  fra  Byen  til  Charlottenlund.  For  dem,  der  indmelder  sig  i  »Foreningen 
til  Hovedstadens  Forskønnelse«,  vil  der  om  ganske  kort  Tid  blive  fremlagt  og 
forklaret  et  Projekt  til  denne  værdifulde  Forskønnelse  af  Kjøbenhavn. 

Vi  faar  nu  vore  Banegaardsforhold  forandrede.  Derved  bliver  det  gamle 
Banegaardsterræn  jo  frigjort.  Der  bør  nu  sørges  for,  at  dette  Kvarter  bliver 
noget  smukt  —  Kvarteret  er  smukt  nu,  som  det  er,  som  De  senere  skal  faa  at 
se.  Lad  os  sørge  for,  at  det,  som  kommer  i  Stedet,  bliver  lige  saa  smukt,  om 
end  paa  en  anden  Maade. 

Frederiks  Hospital  skal  flyttes.  Vi  skal  ikke  finde  os  i,  at  noget  af  det 

smukkeste,  vi  har  i  Kjøbenhavn,  det  gamle  Frederiks  Hospital,  bliver  overladt 
smaatskaaret  og  sneversynet  Byggerøveri.  Vi  maa  arbejde  paa  at  finde  en  Løs¬ 
ning,  der,  selv  om  det  i  Øjeblikket  skal  koste  noget,  fritager  os  for  en  For¬ 
ringelse  af  Byens  Værdi. 

Nicolai  Plads,  den  tidt  omtalte.  Vi  skal  finde  en  Udvej,  der  snarest  skafter 
os  af  med  de  Slagterboder,  om  hvilke  en  ganske  udannet  Mand  engang  træffende 
sagde,  at  de  var  en  Skændselsplet  paa  Byen.  En  værdig  Pendant  til  Slagter¬ 
boderne  er  »den  hvide  Flip«s  Skilt.  Lad  Folkestemningen  tvinge  Vedkommende 
til  at  skaffe  sig  noget  smukt  i  Stedet  for  —  det  vil  blive  en  ny  Reklame  for 
Forretningens  Ejer  —  det  gør  ikke  os  noget,  blot  vi  faar  Skiltet  væk  og  noget 
kønt  i  Stedet  for. 

Apropos  Skilte: 

Har  De  set,  hvorledes  man  har  bemalet  Gavlene  paa  den  anden  Side  Knip¬ 
pelsbro?  Vedkommende  har  maaske  hørt,  at  de  var  maleriske,  og  har  saa  op¬ 
fattet  det  som  om  de  egnede  sig  til  at  bemales. 

Hvorfor  kan  vore  Skilte  ikke  lige  saa  godt  være  smukke?  Man  har  jo  for¬ 
længst  paa  Reklameplakaternes  Omraade  indset  det  kloge  i  at  benytte  kunstnerisk 
Assistance.  Lad  Skiltningen  følge  det  Spor. 

Vi  var  før  ved  Knippelsbro.  Lad  os  haabe,  den  nye  bliver  smukkere  end 
Langebro.  For  her  er  et  af  de  smukkeste,  mest  maleriske  Partier  blevet  delvis 
ødelagt.  Jeg  adresserer  ikke  min  Kritik  hverken  til  Architekten,  Ingeniøren  eller 
de  kommunale  Myndigheder.  Det  er  Systemet,  Synspunktet,  der  er  galt.  Man 
siger  nemlig  ikke:  Her  skal  ligge  en  Bro.  Den  skal  være  smuk  —  lige  saa 
smuk  som  praktisk.  Nej!  man  siger:  Her  skal  ligge  en  Bro.  Lad  os  faa  den 
mest  praktiske,  forholdsvis  prisbilligste  Form,  saa  sætter  vi  lidt  Krøller  og  Kruse¬ 
duller  paa  som  et  tarveligt  Offer  til  Skønhedsgudinden.  Men  slige  Ofre  regner 
den  ophøjede  Dame  ikke  for  noget.  Hun  fordrer  som  enhver  anden  anstændig 
Guddom  at  dyrkes  i  Sandhed  og  Alvor. 

GI.  Kongevej  før  og  GI.  Kongevej  nu.  Der  maa  jo  være  adskillige  her 
tilstede,  der  husker  den  gamle  Vej  med  de  ret  store  Haver  paa  Siderne  og  de 
lave,  spredte  Villaer.  Naa,  de  maatte  forsvinde,  men  hvad  har  vi  faaet  i  Stedet 
for.  Vi  har  været  særlig  heldige  med  vore  Gadenavne:  Gamle  Kongevej,  Saxo- 
gade,  opkaldt  efter  en  af  Danmarks  aandfuldeste  Mænd,  Dannebrogsgade,  denne 
ogsaa  kedsommelige  Gade  opkaldt  efter  vort  straalende  Flag;  Istedgade,  et  smukt 
Sejrsmonument!  Gaden  er  jo  ovenikøbet  en  Hovedaare  gennem  en  stor  Bydel. 

Og  hvorledes  er  ikke  det  gamle  Christianshavn,  vor  smukke,  maleriske 
Forstad,  hvor  er  den  ikke  bleven  ødelagt  af  Byggerøvere. 

Hvad  nytter  det,  at  man  siger:  Saadan  er  det  ogsaa  i  andre  Byer.  Hvad 
kommer  det  os  ved?  Det  er  blot  en  Sovepude. 

Vi  faar  vel  engang  en  ny  Byggelov.  Foreningen  til  Hovedstadens  For¬ 
skønnelse  burde  spille  en  væsentlig  Rolle  ved  dens  Tilblivelse.  Foreningen  maa 
være  saa  stærk,  at  Stat  og  Kommune  er  nødt  til  at  regne  med  den. 

—  Jeg  nævnede  før  Strandvejen.  Lad  os  sørge  for,  at  den  anden  Strand¬ 
vej,  vi  har,  langs  Kalveboderne  til  Dragør,  hvor  der  nu  vokser  et  helt  nyt 
Kvarter  op,  bliver  saaledes,  at  det  ikke  af  vore  Efterkommere  skal  gøres  om  — 
eller  —  hvad  der  vilde  være  værre  —  ikke  kunde  laves  om. 

Og  lad  os  i  Tide  være  betænkt  paa  at  sikre  os  Arealer  udenfor  Valby  ned 
mod  Stranden  til  Fredning,  hvad  enten  det  bliver  til  Parker  eller  andet  Brug. 

Det  er  saa  trøstesløst  at  se  disse  4-etages  Kaserner  paa  Grænsen  af  By  og 
Land.  Vi  maa  danne  en  Overgang  med  Grunde,  hvorpaa  der  er  Servitutter. 
Jeg  kommer  til  at  tænke  paa,  at  man  jo  helt  ude  ved  Klampenborg  har  opført 
en  stor,  høj  Hjørnebygning  klods  op  ad  Dyrehaven.  Hvor  kan  saadan  noget 
ske.  Hvorfor  finder  vi  os  i  det?  Dette  er  jo  næsten  værre  end  alt  andet.  For 
dette  virker  som  en  knytiet  Næve. 

Det  kan  hindres  ved,  at  Foreningen  bliver  saa  stor  og  stærk,  at  den  sprænger 
sine  Rammer  og  slutter  en  Kæde,  der  omfatter  det  ganske  Land.  Dersom  en 
saadan,  hele  Landet  omfattende  Forening  havde  eksisteret,  saa  havde  vi  sikkert 
undgaaet  Forslaget  om  de  400  grimme  Funktionærboliger  for  Statsbanerne,  som 
man  truede  med  at  sprede  ud  over  Landet.  Var  det  for  overfor  alle  de  Rejsende 
at  dokumentere  vort  barbariske  Standpunkt,  saa  de  paa  hvert  Punkt  kunde  faa 
Lektien  repeteret?  Eller  var  det  af  misforstaaet  Stilfølelse,  jeg  mener,  for  at 
disse  Bygninger  kunde  være  i  »Stil«  med  vore  grimme  Stationsbyer. 

Danske  Kunstnere  er  dog  i  Færd  med  at  søge  dæmmet  op  for  Smagløs¬ 
hedens  Triumftog.  Akademiet,  Akademisk  Architektforening  og  Selskabet  for 
dekorativ  Kunst  har  hver  for  sig  taget  fat.  De  vil  rimeligvis  alle  komme  til 
Resultater,  der  vil  kræve  Statsmyndighedernes  Hjælp,  saa  det  er  saare  uheldigt, 
at  et  Forslag  som  det  omtalte  er  udgaaet  fra  selve  disse  Myndigheder. 

Der  er  nu  Haab  om,  at  Forslaget  ændres.  Dette  Haab  maa  blive  til  Virke¬ 
lighed.  Og  det  skal  vi  selv  sørge  for  gennem  vor  Repræsentation  i  Rigsdagen. 

Gaar  Forslaget  igennem  i  sin  oprindelige  Form,  saa  kan  vi  ikke  skyde 
Skviden  paa  Myndighederne.  Vi  kan  ikke  skubbe  Ansvaret  fra  os. 

Der  er  jo  mange  andre  Fremtidsspørgsmaal  foruden  dem,  jeg  har  nævnet. 
Der  er  Farvergades  Bebyggelse.  Hvem  skal  det  betros?  Der  er  Garderkasernens 
Flytning  og  Rosenborg  Exercerplads.  Der  er  en  ny  Park  for  de  indlemmede 
Distrikter  og  m.  m. 

Det  vilde  føre  for  vidt  at  komme  ind  paa  alle  disse  Spørgsmaal.  Lad  os 
haabe,  Foreningen  maa  faa  Haand  i  Hanke  med  dem  alle. 

Det  er  jo  kun  en  Del  af  Fortidens  og  Nutidens  Synder,  jeg  har  peget  paa. 
Der  er  mange  andre:  vor  nye  Banegaards  Beliggenhed,  1  elegrafstationen,  Plan¬ 
læggelsen  af  Museet  i  Østre  Anlæg  i  Forhold  til  Bygningerne  i  Sølvgade,  Dan¬ 
marksmonumentet,  Storkespringvandet,  Tietgenmonumentet. 

Hvor  gaar  vi  hen  og  faar  Absolution  ? 

Og  lad  os  endmindre  tro,  at  vi  kan  faa  Aflad  for  de  Synder,  vi  vil  begaa 
i  Fremtiden.  Kulturhistorien  vil  antage  os  eller  forkaste  os  efter  Fortjeneste. 

Det  kan  tænkes,  at  et  kort  Spand  af  Tid  vil  Penge,  Penge,  Penge  være 
det  eneste  almægtige  Løsen.  Men  lad  os  være  visse  paa,  at  Ideerne  kan  ikke 
dø.  Historien  gentager  sig.  Efter  den  døde  Tid  vil  der  komme  en  Renæssance, 
og  den  vil  dømme  os  haardt. 

Hvis  det  var  Mangel  paa  Evne  —  jeg  mener  kunstnerisk  Evne  — ,  der 
skabte  Miséren.  Det  er  det  ikke.  Der  er  baade  kunstnerisk  Viden  og  kunst¬ 
nerisk  Kunnen  tilstede.  Og  der  er  et  tilstrækkelig  stort  Antal  kunstforstandige 
Mennesker  blandt  Publikum. 

Det  er  ikke  engang  nødvendigt  at  være  kunstforstandig  for  at  forstaa,  hvor 
galt  det  er.  Man  skal  blot  være  et  sundt  Menneske,  der  ved,  at  det  er  rarere 
at  se  paa  noget  kønt  end  noget  grimt.  Man  skal  blot  være  saaledes  beskaften, 
at  man  ikke  har  indtørret  sig  til  en  pengepugende  Pergamentslap.  Man  skal 
blot  ikke  have  solgt  sin  Førstefødselsret  til  Livet  med  dets  Skønhed  og  Fest  for 
en  Ret  Linser. 


FORSKELLIGT. 


Udstilling  i  Kunstindustrimuseet.  Søndag  den  3.  Februar  aabnedes  i  Kunst¬ 
industrimuseet  en  Udstilling  af  norsk  Folkekunst,  sammensat  af  udvalgte  Genstande 
fra  samtlige  Museer  i  Norge,  medens  vort  Nationalmuseums  2den  Afdel.  og 
Folkemuseet  samtidig  har  ydet  betydelig  Støtte.  Enkelte  Privatmænd  her  og  i 
Kristiania  har  ogsaa  sendt  Bidrag.  Det  er  saaledes  en  Eliteudstilling  af  største 
Interesse  og  vi  opfordrer  kraftigt  alle  vore  Læsere  til  at  bese  den  Rigdom  af 
sjældne  og  skønne  Ting,  som  findes  deri.  Der  er  først  Broderier:  en  Samling 
af  Hvidsøm  fra  Hardanger  og  brogede  Pyntehaandklæder,  Skørter  og  Halslinninger, 
Huer  o.  lign.  De  stærke,  klare  Farver  staar  saa  brillant  sammen,  og  den  blaalige 
Baggrund,  hvorpaa  en  Del  af  Genstandene  er  lagt,  er  valgt  med  stor  Sikkerhed. 
Videre  er  der  Smykker  —  de  bekendte  Brudekroner  og  Søljer  - —  og  naturligvis 
en  fyldig  Udstilling  af  Træskæreri,  baade  nyt  og  gammelt.  Man  kunde  ønske 
det  nye  lidt  mere  af  den  Bredde  og  Friskhed,  som  præger  de  ældre  Ting;  og 
hvorfor  tør  man,  ikke  mere  male  det  udskaarne  Trætøj?  Man  overraskes  ved  at 
se  Træskaale  fra  samme  Periode,  men  helt  forskellige  i  Stilen,  nogle  rokokoagtige, 
andre  helt  romanske ;  i  afsides  Dale  har  en  bestemt  Stil  vel  kunnet  holde  sig 
længe  uberørt.  Men  Rokokoen  har  øjensynlig  hersket  baade  længe  og  været 
meget  udbredt,  den  har  sat  sit  Præg  paa  meget  af  det  Træskæreri,  der  findes  paa 
Udstillingen.  En  særlig  Gruppe  fortjener  her  at  nævnes:  de  pragtfulde,  rigt  ud¬ 
skaarne  Krus  af  V albirk,  som  er  udstillede  af  vort  Nationalmuseum,  med  bibelske 
Fremstillinger,  nærmest  hørende  Renæssancetiden  til.  Efter  Sigende  skal  intet 
noisk  Museum  eje  Magen  hertil.  Endelig  er  der  Tæpper,  baade  morsomme 
gamle  fra  det  17de  Aarh.  og  de  kendte  moderne  efter  Tegninger  af  Munthe, 
Werenskiold  o.  a.  Det  bekendte  »Nordlysets  Døtre«  og  et  andet  af  Munthe, 
»Najaden«,  fortjener  særlig  at  nævnes.  Alt  i  alt  en  ejendommelig  og  righoldig 
Udstilling,  som  man  kan  lære  meget  af.  C.  B. 

* 

Islands  Brygge.  Konkurrencearbejderne  til  Bebyggelse  af  Islands  Brygge  er 
udstillede  i  den  frie  Udstillings  Bygning  indtil  Søndag  d.  10.  Februar  inkl.  Der 
er  indkommet  ialt  14  Projekter. 

♦ 

Understøttelsesfondet.  Som  Vederlag  for  vore  Medlemmers  Arbejde  ved  Be¬ 
dømmelsen  at  Grundejerbankens  Konkurrence  er  der  tilstillet  Architektforeningens 
Understøttelsesfond  500  Kr.  og  for  Sygehuskonkurrencen  i  Odense  200  Kr. 

Udgiver:  AKADEMISK  ARCH1TEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

Bedømmelsen  foretoges  af  et  Fællesudvalg  af  Amtsraadet  og  Odense  Byraad 
supplerede  med:  Stiftsfysikus,  Overlægen  paa  Sygehuset  i  Odense,  en  Inge¬ 
niør  og  to  af  Akademisk  Architektforening  valgte  Architekter.  Da  det  saaledes 
kombinerede  Bedømmelsesudvalg  var  meget  talrigt,  blev  der  —  for  at  simplificere 
Arbejdet  —  paa  Forslag  af  Architekterne  nedsat  et  Underudvalg  bestaaende  af 
to  Byraadsmedlemmer,  Lægerne,  Ingeniøren  og  de  to  Architekter,  som  der¬ 
efter  kritisk  gennemgik  Projekterne  og  aftattede  en  Betænkning,  der,  tilligemed 


en  Indstilling  om  Præmierne,  senere  blev  enstemmigt  vedtaget  af  det  store 
Udvalg. 

Idet  vi  i  dette  og  et  følgende  Hæfte  gengiver  nogle  af  de  præmierede  Pro¬ 
jekters  Tegninger  vil  vi  som  Tekst  vedføje  de  af  Betænkningens  Punkter,  der 
angaar  de  præmierede  Arbejder.  Dette  sker  ogsaa  efter  udtrykkeligt  Ønske  af 
Udvalget,  der  efter  at  være  bleven  gjort  bekendt  med  den  Bestemmelse  i  Arki¬ 
tektforeningens  Konkurrenceregler,  der  fastsætter,  at  »Dommens  Begrundelse«  skal 
offentliggøres  (§  8)  —  en  Bestemmelse,  der  forøvrigt  ofte  ikke  bliver  overholdt  — -, 
har  anmodet  os  om  at  besørge  denne  Offentliggørelse. 


SYGEHUSET  I  ODENSE.  ARCH1TEKT 

SITUATIONSPLAN.  H.  C.  ANDERSEN. 

ANDERSEN. 


'  »Projekt  Nr.  3,  Mærke:  Hic  Rhodos,  hic  salta  (G.  Laage,  Kjøbenhavn. 
Præmie  1250  Kr.). 

Hele  Planlæggelsen  og  Behandlingen  af  dette  Projekt  er  udført  med  Talent 
og  øjensynligt  af  en  med 
Sygehusbyggeri  fortrolig  Ar- 
chitekt.  Grunden,  hvorfor 
man  ikke  har  ment  at 
kunne  indstille  det  til  iste 
Præmie,  er,  dels  at  det  for- 
saavidt  er  udenfor  Pro¬ 
grammet,  som  det  forud¬ 
sætter  Afdelingerne  for  Hud- 
og  Kønssyge  og  for  Sinds¬ 
syge  anbragte  i  særlige  Byg¬ 
ninger,  dels  at  det  med 
sine  meget  høje  Tage  og 
altsaa  unyttige  Loftsrum, 
foruden  flere  andre  For¬ 
hold,  er  mindre  økonomisk 
end  ønskeligt. 

Man  har  ment  at  kunne 
se  bort  fra  den  nævnte  Af¬ 
vigelse  fra  Programmet,  da 
det  i  og  for  sig  er  et  godt 
Princip,  der  ligger  til  Grund 
for  den  Tanke  at  udskille 
de  to  Afdelinger  fra  den 
medicinske.  Men  Projektet 
vilde,  set  fra  et  økonomisk 
Standpunkt,  være  uudførligt 
og  maatte  i  hvert  Fald  om¬ 
arbejdes  og  reduceres. 

Nr.  11,  Mærke:  et 
græsk  Kors  (H.  C.  Ander¬ 
sen,  Kjøbenhavn,  p.  t.  Ita¬ 
lien.  Præmie  1250  Kr.). 

Smuk  Situationsplan. 

Mangler  i  alle  Afdelinger 
Optagelsesbad  og  Udluft- 


ningskorridorer  ved  W.  C 


SYGEHUSET  I  ODENSE.  ARCH1TEKT 

OVERLÆGEBOLIG.  H.  C.  ANDERSEN. 

Kirurgisk  Afdeling :  Planen 

iøvrigt  overvejende  god,  mulig  vil  der  være  noget  mørkt  i  Sammenskæi ingen 
mellem  For-  og  Sidebygning.  Inspektørboligen  i  Midtpartiets  2den  Sal  uheldig. 
Kontoret  anbragt  i  Afdelingens  Stueetage.  Medicinsk  Afdeling:  temmelig  mørk 
Korridor.  Thekøkkenernes  Spisekamre  ved  Siden  af  W.  C.  Ordningen  af  Køk¬ 
kener,  W.  C.  og  Skyllerum  uheldig.  Udbæringen  fra  Sygestuer  til  Skyllerum 

meget  lang.  Tuberkuloseafdeling:  Midtkorridoren  i  begge  Etager  mørk  og  van¬ 
skelig  at  udlufte.  I  4  Sygestuer  uheldige  Lysforhold.  Overlægebolig  vel  ind¬ 
rettet.  løvrigt  gennemgaaende  et  ret  tiltalende  Projekt;  delvis  noget  tørt  og 
fersk  i  det  Ydre«-. 


KRITIK. 


En  forstandig,  architekturkyndig  Kritik  savnes  føleligt  i  Dagspressen,  ogsaa  i  dette 
Blad,  hv 01  moderne  Aichitektur  gengives;  Gengivelserne  har  stedse  været 
ledsagede  af  en  temmelig  interesseløs  og  upersonlig  Tekst,  mest  en  tør  Op- 
lemsning  af  Mestre  og  Materiale  m.  m.  —  dette  var  ikke  belærende,  men  ganske 
uskadeligt. 

I  den  seneie  Lid  har  Hr.  Vilh.  Wanscher  skrevet  en  Del  om  moderne  Ar- 
chitekter  og  deres  Frembringelser;  jeg  synes  dog  ikke  vort  Savn  endnu  er  af¬ 
hjulpet,  tvæitimod :  efter  hans  sidste  Artikler  foretrækker  jeg  den  gamle,  men 
uskadelige  Tilstand. 

Jeg  har  vanskeligt  ved  at  tage  Hr.  V.  W.  alvorlig,  men  efterhaanden  som 
hans  besynderlige  Meninger  gentages  i  flere  og  flere  Afhandlinger,  forek  omnier 
det  mig,  at  de  ikke  bør  staa  helt  uimodsagte.  Hr.  W.  er  meget  vanskelig  at 
foistaa,  og  en  Del  maa  jeg  ganske  opgive,  jeg  skal  da  kun  berøre,  hvad  der 
ikke  er  til  at  tage  fejl  af. 

At  Malere  og  Billedhuggere  bedre  end  Architekter  forstaar,  hvorledes  Byg¬ 
ninger  virker  i  Naturen,  er  en  uholdbar  Paastand.  Beviset:  at  Architekternes  Skitse¬ 
bøger  ser  anderledes  ud  end  Malernes,  er  ikke  slaaende,  thi  Maleren  tegner 
kun  Tingene  for  Billedets  Skyld  —  vi  for  selve  Tingenes  Skyld,  ikke  for  at 
lave  en  malerisk  Tegning. 

»Architekten  maa  regne  med  Virkeligheden«  —  ja  netop,  ellers  er  han  ikke 
Architekt;  og  vore  Bygninger  staar  jo  Gud  ske  Lov  paa  Jorden.  En  Architek- 
turkiitiker  maa  ogsaa,  hvis  han  forstaar  sig  ret  paa  det,  han  taler  om,  holde  sig 
til  Virkeligheden  og  ikke  bygge  Luftkasteller.  Hr.  V.  W.  fantaserer  lidt  for 
ligeligt  af  og  til;  at  vende  op  og  ned  paa  Raadhusgaarden  er  f.  Eks.  en 
løjerlig  Tanke;  thi  Loggiaen  paa  2den  Sal  hører  sammen  med  Festlokalernes 
Plads  i  Bygningen.  Architektur  er  ikke  Facade  altsammen,  men  derimod  i  høj 
Grad  afhængig  af  Plan  og  Konstruktion. 

Hr.  V.  W.s  gaadefulde  Tale  om  Læsesalen  i  det  kgl.  Bibliotek  er  heller 
ikke  særlig  konstruktivt  gennemtænkt.  Det  lader  sig  nemlig  ikke  gøre  at  over- 
hvælve  et  Rum  paa  40  Alens  Bredde  uden  Søjler.  At  tage  Læsebordene  bort 
fra  Gulvet!  —  ja  hvorfor  ikke:  Stolestaderne  ud  af  Kirkerne,  Møblerne  ud  af 
Stuerne,  saa  kan  man  se  Væggene  helt  ned  til  Gulveti  —  Jeg  skal  dog  ikke  fordybe 
mig  nærmere  heri,  men  i  Anledning  af  P.  V.  J.  Klint  spørge  Hr.  V.  W.,  om 
vi  virkelig  skal  tage  den  Kirke  alvorlig,  som  en  Skabning  fra  vor  Tid?  Med 
en  Trappegavl  mod  Syd,  en  Hesselagergavl  mod  Nord,  Apsis  fra  den  romanske 
Tid,  gotisk  Taarn  og  endelig  nogle  slemme  »gotiske«  Vinduer  i  Skibet  fra  vore 
Dage,  ~  alt  dette  vilde  kun  have  Interesse,  hvis  det  var  opstaaet  gennem  Ti¬ 
derne.  A  propos  —  et  Snit  eller  to  vilde  have  været  rart.  Kirkerummet  har 


jo  i  hvert  Fald  Interesse  for  Folk  med  Rumsans.  —  Kirkegaardsporten  til  samme 
Kirke  forstaar  jeg  ikke  ganske.  Og  jeg  haaber  den  ikke  kommer  til  Udførelse, 
thi  den  vilde  utvivlsomt  have  stort  Besvær  med  at  blive  staaende.  ■  Den  Maade 
at  anvende  Tagsten  paa,  tyder  heller  ikke  paa  Virkelighed. 

Huset  fra  Ourupgaard  er  meget  morsomt  at  se  paa  her  paa  Tegningen,  om 
det  gaar  ligesaa  godt  i  Virkeligheden  tvivler  jeg  paa.  Men  naar  Hr.  W.  skriver 
om  »Klints  Evne  til  at  skabe  interessante  og  sammenhængende  Omrids,  meget 
beherskede  og  dog  bevægelige,  samtidig  med  at  de  svarer  nøjagtigt  til  Bygnin¬ 
gens  Dele«,  skal  jeg  bede  Læseren  kaste  et  Blik  paa  Tværsnittet  af  dette  Skov¬ 
riderhus,  med  Mansard  Tagværk  til  almindeligt  Sadeltag  foruden  andre  mærke¬ 
lige  Ting  i  Plan  og  Facaderne,  der  ikke  just  kan  siges  at  svare  »nøjagtig  til  Byg¬ 
ningens  Dele«. 

Dette  Indlæg  er  Ønsket  om,  at  vi  igen  maa  komme  ned  paa  Jorden  i  vor 
Kritik  og  komme  til  at  regne  med  Virkeligheden.  Det  skal  ikke  opfattes  som 
et  Angreb  paa  P.  V.  J.  K.  som  jeg  sætter  megen  Pris  paa  som  Kunstner  — 
dog  mere  i  andre  Retninger  end  som  Bygmester. 

Hver  kan  jo  være  god  for  sig;  jeg  bøjer  mig  for  Michelangelo. 


Magdahl-Nielsen. 


5—2—07. 


BYENS  SILHUET. 


chitekten«  har  tidligere  (21.  Novbr.  1902)  dels  refereret  et  af  mig  oftent- 


liggjort  Forslag  om  Opførelsen  af  en  Talescene  paa  den  Bygningsfirkant, 
der  begrænses  af  Nikolaigade,  Dybensgade,  Admiralgade  og  Vingaardsstræde,  dels 
givet  mig  Plads  for  et  Indlæg  i  Spørgsmaalet :  Nicolaiplads. 

Nu  har  jeg  igen  noget  paa  Hjerte. 

Christiansborgs  Bygmester,  Hr.  Thorvald  Jørgensen,  kan  ikke  forstaa,  hvad 
vi  Lægfolk  kan  have  imod,  at  der  bliver  sat  et  Spir  paa  Nicolai  Taarn.  Vi  har 
det  derimod,  at  som  Taarnet  nu  er,  udgør  det  et  os  kært  Træk  i  vor  Bys  Aasyn ; 
vi  synes,  at  Spiret,  som  er  tænkt  at  skulle  smykke  det,  i  Virkeligheden  vil  de¬ 
gradere  det,  saa  at  det  fra  at  være  et  i  sig  selv  smukt  architektonisk  Mindes¬ 
mærke  af  betydelig  historisk  Interesse,  bliver  til  den  Fodskammel,  hvorpaa  Spi¬ 
ret  klatrer  til  Vejrs. 

Vi  skal  tage  imod  Gaven  af  Hensyn  til  Byens  Silhuet,  siger  Bygmesteren. 
Men  gør  da  Taarnet  ikke  netop  nu  sin  ejendommelige  Virkning  i  Byens  Silhuet? 
Lad  Byens  Silhuet  udvikle  sig  paa  naturlig  Maade  o:  ved  nye  Bygningsværker , 
det  er  baade  sundest  og  sandest ;  men  lad  os  ikke  give  os  i  Lag  med  at  stable 
Spir  op  paa  vore  gamle  Taarne.  Forøvrigt  er  Byens  Silhuet  næppe  saa  sted¬ 
moderlig  behandlet  som  Hr.  Thorvald  Jørgensen  synes  at  mene:  i  de  sidste 
20 — 30  Aar  har  vi  faaet  mindst  en  halv  Snes  Kirker  med  Spir.  Vi  har  faaet 
Marmorkirkens  vældige  Kuppel,  der  hilser  os,  naar  vi  kommer  langt  ude  i  Sun¬ 
det,  nu  nylig  fik  vi  Raadhustaarnet,  og  Chistiansborgs  Slotstaarn  har  vi  i  Vente; 
—  der  er  virkelig  Grøde  i  Byens  Silhuet,  sund  og  naturlig  Grøde,  den  opstab¬ 
lede  kan  vi  undvære. 

Med  sund  Grøde  mener  jeg,  at  det  er  vor  Tids  Bygmestre,  hvis  Ideer  bliver 
materialiserede,  med  naturlig  Grøde ,  at  der  hos  Almenheden  er  vaagnet  Trang  til 
en  saadan  Materialisation.  Men  Almenheden  føler  ingen  Trang  til  at  se  et  Spir 
paa  Nicolaj  Taarn. 

De  Taarne  med  Spir  i  Ind-  og  Udland,  Hr.  Thorvald  Jørgensen  omtaler, 
er  vel  nok  Taarne,  der  staar  med  deres  oprindelige  Spir.  Noget  Eksempel  paa, 
at  man  har  forsynet  en  gammel  Taarnruin  med  Spir,  haves  vel  næppe  nogetsteds. 
Men  selv  om  saadanne  Eksempler  kan  anføres,  saa  vilde  de  som  Argumenter 
virke  omtrent  som  den  pudsige  Annonce,  der  for  nogle  Aar  siden  stod  i  Bladene 
fra  Benicia-Butikken  paa  Østergade: 

»Naar  Prinser  og  kongelige  Personer  kan  gaa  med  Beniciadiamanter,  saa 
kan  De  vel  ogsaa« ! 

Dertil  svarer  vi.  Nej,  det  kan  vi  ikke;  thi  Taarnet  er  nu  i  vore  Øjne  en 
ægte  Ædelsten,  og  den  vil  vi  ingenlunde  have  byttet  om  med  en  Beniciadiamant, 
denne  være  nok  saa  straalende! 

Frederik  Rasmussen. 


FORSKELLIGT. 


Fredspaladset  i  Haag.  1  Anledning  af,  at  jeg  har  faaet  tilsendt  et  hollandsk 
Avisudklip  med  Overskriften  »Het  Vredespaleis«,  beder  jeg  den  ærede  Redaktion 
af  » Architekten«  om  en  lille  Plads  i  Bladet  til  Gengivelsen  af  ovennævnte,  da 
alt,  hvad  der  vedrører  Fredspaladset  i  Haag,  ganske  sikkert  vil  interessere  de 
fleste  af  Læserne.  Den  lyder  saaledes: 

»Ifølge  »O.  Haarl.  Ct.«  har  Hr.  Cordonnier  nu  ændret  sit  Projekt,  saaledes 
at  dets  Udførelse  ikke  mere  vil  medføre  pekuniære  Vanskeligheder.  Carnegie- 
kommissionen  hai  atter  været  samlet,  og,  efter  at  have  godkendt  Cordonniers 
Fredspalads  i  dets  ændrede  Form,  antaget  dette  til  Udførelse.  —  Det  er  da  at 
\ ente,  at  Hi.  Coidonnier  i  en  ikke  alt  for  fjern  Fremtid  vil  faa  Opfordring  efter 
højere  Ordre  til  at  tage  fat  paa  Udførelsen  af  sit  reviderede  Udkast,  og  Byg¬ 
ningen  til  et  Fredstempel  vil  altsaa  saaledes  blive  til  Virkelighed.  Man  mener 
alleiede  i  dette  Foiaar  at  paabegynde  Udbydelsen  af  Arbejderne  til  dette  Verdens- 
undei  og  maaske  før  Maj  Maaned  foretage  den  højtidelige  Nedlæggelse  af  den 
første  Sten  til  dette  Tempel  for  Verdensfreden.« 

Saavidt  den  hollandske  Avis.  Cajus  Novi 

4 

Ribe  Domkirke.  G.  E.  C.  Gads  Forlag  udsender  om  nogle  Dage  en  illu¬ 
sti  ei et  Skildiing  af  Ribe  Domkirke  ved  Dr.  Jacob  Hf.lms  og  Professor  H.  C. 
Amberg,  udgivet  af  Ministeriet  for  Kirke-  og  Undervisningsvæsenet  i  Anledning 
af  Kirkens  Hovedistandsættelse  1882  — 1904. 


Udgiver:  AKADEMISK  ARCHITEKTFORENING. 

Redaktion:  Architekterne  K.  VARMING  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiser). 

SYGEHUSET  I  ODENSE. 


ARCHITEKT  HJALMAR  KJÆR. 


SYGEHUSKONCURRENCEN  I  ODENSE. 


(Udvalgets  Betænkning  fortsat). 

Nr.  6,  Mærke:  et  Genferkors  i  to  Cirkler  (Hjalmar  Kjær,  Odense,  Præmie 
500  Kr.).  Mangler  Udluftningskorridorer  ved  W.  C.  Kirurgisk  Afdeling: 
noget  mørkt  i  Forrummet  ved  Operationsstuen.  Operationsafdelingen  i  det  hele 
taget  ikke  godt  ordnet.  De  større  Sygestuer  tildels  daarligt  belyste.  Patienterne 
fra  disse  savner  Adgang  til  Trappe  under  eventuel  Ildebiand.  Medicinsk  Afdeling, 
en  Del  mørke  Punkter  i  Korridorerne.  De  større  Sygestuer  tildels  daarligt  be¬ 
lyste.  1  Økonomiafdelingen  er  Vaskeriet  anbragt  i  en  dyb  og  mørk  Kælder. 
Overlægebolig  mangler  Venteværelse  for  Patienter. 

I  architektonisk  Henseende  frembyder  Projektet  tiltalende  Enkeltheder.  Hvor¬ 
ledes  Siden  ved  Operationsbygningen  skal  kunne  klares,  er  ikke  godt  at  sige. 

Nr.  13,  Mærke:  et  Genferkors  med  omskreven  Cirkel  i  et  Skjold  (Chr. 
Fussing,  Horsens,  Præmie  500  Kr.).  Har  udskilt  Hud-  og  Kønssygeafdelingen 
i  en  særlig  Bygning.  Der  findes  Udluftningskorridorer  ved  W.  C.  og  Optagel¬ 
sesbad  i  de  forskellige  Afdelinger.  Kirurgisk  Afdeling  ordnet  i  tre  Fløje  om  en 
Gaard,  hvad  der  er  uheldigt  for  Lys  og  Luft.  Meget  lange  Korridorer.  Opera¬ 
tionsstuerne  har  direkte  Adgang  fra  Forstuen.  Medicinsk  Afdeling:  Sindssygecel¬ 
lerne  godt  anbragte.  Mørk  Korridor  i  Sidefløjen.  Lidt  uheldigt  placerede  Bade. 
T uberkoluseafdeling :  ingen  egentlige  Liggehaller;  kun  ret  indskrænkede  Verandaer, 

hvoraf  de  øverste  ikke  er  overdækkede. 

Projektet  er  net  udført,  men  ikke  absolut  heldigt  i  det  ydre,  Vindues-  og 

Pilasterinddelingen  ikke  vel  afvejet. 

ARCHITEKT  HJALMAR  KJÆR. 


Nr.  7,  Mærke:  tre  Taarne  med  to  Bølgelinier  under  (L.  Egefeldt,  Randers, 
Præmie  500  Kr.).  Har  Udluftningskorridorer  ved  W.  C.  Mangler  Optagelsesbad 
ved  Afdelingerne.  Anbringelsen  af  Sindssygecellerne  paa  2den  Sal  i  den  medi- 


SYGEHUSET  I  ODENSE. 


ARCHITEKT 
HJALMAR  KJÆR. 


cinske  Afdeling  er  ikke  heldig.  løvrigt  gode  Momenter  i  Planerne.  Adgangen 
til  Liggehallerne  i  Tuberkuloseafdelingen  ubekvem. 

Projektet  er,  hvad  det  ydre  angaar,  ikke  tiltalende.  Den  angivne  Metode  til 
at  imitere  Bindingsværk  ved  at  udføre  det  af  Brædder,  der  sømmes  paa  Murene, 
maa  betegnes  som  forkastelig. 

SYGEHUSET  I  ODENSE. 


ARCHITEKT  CHR.  FUSSIN’G. 


NIKOLAJ  KIRKEPLADS. 


De  fleste  af  de  mange  smukke  Forslag  til  Ordning  af  Nicolaj  Kirkeplads,  som 
i  de  senet e  Aai  er  fremkommet  i  »Arcbitekten«,  forudsætter  større  eller 
mindre  Reguleringer  af  de  Pladsen  omgivende  Bygningskarréer,  hvilket  i  væsent¬ 
lig  Grad  vilde  vanskeliggøre  Forslagenes  Virkeliggørelse. 

Da  Spørgsmaalet  nu  igen  er  aktuelt,  kunde  der  maaske  derfor  være  Anled¬ 
ning  til  at  fremsætte  nærværende  Forslag,  som  i  ethvert  Tilfælde  har  den  Fordel 
at  være  let  gennemførligt,  idet  jeg  udelukkende  holder  mig  til  det  Areal,  der 
nu  indtages  af  de  odiøse  Slagterboder.  Som  hosstaaende  Plan  viser,  tænkes  Køre¬ 
banerne  Pladsen  rundt  bibeholdte  og  yderligere  udvidet  noget,  medens  hele 
Arealet  i  Midten  indhegnes  med  en  lav  Mur  og  omdannes  til  en  Have  med 
Blomsteranlæg  og  hyggelige  Siddepladser.  Muren  skal  næppe  være  3  Al.  høj, 
(jeg  tænker  paa  de  mange  lave  Mure  i  Roskilde  ved  Domkirken  og  ved  Jomfru- 
klostiet),  den  kan  paa  sine  Steder  være  gennembrudt  af  Gitterværk  foroven,  og 

hist  og  her  skal  Træerne  indefra  strække  deres  Grene  ud  over  Muren  til  Skygge 
og  Glæde  for  alle  de,  der  travle  haster  forbi. 

Men  for  alle  de  omboende,  og  for  hvem,  som  ellers  har  Tid  til  at  dvæle 
lidt  længere,  skulde  der  indenfor  Murene  plantes  en  lun,  lille  Have,  med  alle 
Træer  og  høje  Buske  trængte  tilbage  langs  Yderkanterne  for  delvis  at  lukke 
Husene  ude,  med  stoie  Gruspladser  til  Børnenes  Leg  og  mange  Bænke  i  Skygge 
og  Læ. 

Selve  Ruinen  skulde  ikke  gøres  mere  istand  end  netop  nødvendig  for  Ved- 

ligeholdelsen,  og  dens  vejrbidte  Mure  kunde  yderligere  gøres  karakteristiske  ved 
et  Par  Vedbend  og  selvklatrende  Klematis. 

Det  aabne  Rum  bag  den  store  Spidsbue  kunde  afgive  et  fortrinligt  Krybilæ 
ved  den  store  Legeplads,  og  foran  Buen  kunde  maaske  engang  rejses  et  Monu¬ 
ment  for  Reformationstidens  store  herhjemme. 

Paa  begge  Sider  af  denne  Plads  tænker  jeg  mig  en  Allé  af  lavt  sammen¬ 
klippede  Linde,  og  indenfor  Aabningen  i  Hjørnet  overfor  Papirhandelen  er  der 
tegnet  en  Springvandskumme  og  en  Sandplads  omgivet  af  Bænke. 

Den  her  skitserede  Plan  er  selvfølgelig  langtfra  gennemarbejdet,  og  kan 
rimeligvis  forbedres  paa  mange  Maader;  men  det  forekommer  mig,  at  dette  maa 
være  Vejen,  hvis  de  tidligere  Pladser  bliver  for  kostbare  og  for  vanskelige  at 
gennemføre,  saaledes  at  man  maa  indskrænke  sig  til  et  Anlæg  paa  Torvet;  som 
dette  nu  er  formet. 

Et  aabent  Anlæg  uden  den  omsluttende  Mur  er  selvfølgelig  det  aller  billigste, 
men  ad  den  Vej  naar  man  ganske  sikkert  intet  smukt  og  hyggeligt,  og  det  var 
netop  det  hyggelige  vi  skulde  have  frem,  naar  Slagterboderne  engang  kommer 
bort;  det  er  et  saadant  Anlæg  vi  savner,  og  Nikolaj  Kirkeplads  er  netop  Stedet, 
der  egner  sig  dertil.  E.  Erstad-Jørgensen. 


HAMBURGS  MICHAELISKIRKE. 


I  »Berliner  Tageblatt«  skrives:  Den  smukke,  protestantiske  Barokkiike,  som  spil¬ 
lede  en  saa  betydelig  Rolle  i  hele  Byen  Hamburgs  Udseende,  hai  ved  sin 
Brand  givet  Anledning  til  eri  haard  Kamp  om,  hvorvidt  der  skal  ske  en  Gen¬ 
opbygning  efter  den  gamle  Plan  eller  om  en  Nybygning  skal  udføies  i  moderne 
Stil.  Saadanne  Kampe  kalder  for  det  meste  Teoretiserne  frem  paa  Brædderne 
og  løber  ud  i  Principrytteri.  Den  ene  raaber:  Man  maa  bygge  moderne,  den 
anden  raaber:  Man  maa  holde  paa  det  gamle.  Og  begge  har  ganske  aabenbait 
Uret.  Det  eneste  rigtige  er  naturligvis  at  sige:  Man  maa  opføre  det  smukkeste, 
der  kan  opnaaes.  Kun  denne  Grundsætning  borger  i  alle  saadanne  Tilfælde  foi 
den  rette  Løsning. 

Nu  træder  det  nye  tyske  Architektforbund  op  og  sender  følgende  æibødige 
Bøn  til  Senatet  i  Hamburg:  »Det  høje  Senat  anmodes  om  ikke  at  slaa  sig  til 
Ro  med  en  mekanisk  Gengivelse  af  den  nedbrændte  Michaeliskiike  i  Hambuig  i 
dens  forhenværende  Skikkelse,  hvilket  vil  give  et  usandt  Udtiyk  loi  voi  lids 
Kunst,  men  derimod  med  Omsorg  for  Bevaring  af  den  i  den  gamle  Bygning 
aabenbarede  architektoniske  Særejendommelighed,  lægge  den  samme  beiømte  Seh- 
stændighed  i  kunstneriske  Spørgsmaal  for  Dagen,  som  det  udviste  eltei  Bi  anden 
af  Michaeliskirken  i  1750,  idet  det  hjalp  den  lids  kirkelige  Aandsliv  til  kunst¬ 
nerisk  Udtryk.« 

Denne  Skrivelse  er  underskrevet  af  Professorerne  Georg  Frentzen,  Aachen, 
og  Dr.  Cornelius  Gurlitt,  Dresden,  Architekt  Otto  Luer,  Hannover,  Professor 
Josef  M.  Olbrich,  Darmstadt,  og  Baurat  Georg  Weidenbach,  Leipzig.  Ramme 
disse  ansete  Mænd  Sagen?  Nej  de  forudsætter  uden  videre,  hvad  der  skulde  be¬ 
vises,  nemlig  at  vore  Architekter  med  den  nye  Tids  Udtryksmidlei,  dei  ovcifoi 
en  saadan  Opgave  endnu  aldrig  er  prøvet,  kan  bygge  en  Kirke  jævnbyidig  med 
eller  maaske  bedre  end  den  ødelagte. 

Den  Tvivl,  som  man  nærer  heroverfor,  deles,  som  en  Enquete  i  Tidsskiiftet 
»Hamburg«  viser,  af  en  hel  Del  af  Tysklands  bedste  Bygningskunstneie. 

Alfred  Messel  skriver  f.  Eks.:  »Hvor  beskæmmende  det  end  er  for  os,  maa 
jeg  indtrængende  bede  dem  i  det  mindste  at  bruge  den  gamle  Plan,  naar  den 
dog  er  der,  da  de  ganske  sikkert  ingen  bedre  kan  finde«. 


FORSKELLIGT. 

Ved  Konkurrencen  om  Udkast  til  Bebyggelse  af  Terrain  ved  Islandsbrygge  uddeltes 
iste  Præmie  ikke.  Beløbet  2000  Kr.  fordeltes  i  tvende  Præmier  paa  1000  Kr. 

Derefter  var  Præmiegivningen  følgende:  Architekterne  Ulrik  Plesner  og  Aage 
Mathiesen  1500  Kr.,  Arch.  Egil  Fischer  1000  Kr.,  Arch.  A.  Preisler  og  Einar 
Ambt  1000  Kr.,  Arch.  Einar  Tiiuren  1000  Kr.,  Arch.  P.  Baumann  og  L.  Hygom 
500  Kr.,  Arch.  Charles  Schou  500  Kr.,  Arch.  Thorvald  Andersen  og  Chr. 
Borch  500  Kr. 

I  Bladenes  Meddelelse  af  Udfaldet  er  Præmien  1500  Kr.  fejlagtig  angivet 
som  første  Præmie. 

C.  Ledning-Borch.  P.  V.  J.  Klint. 

¥ 

Finsen  Konkurrencen  fik  følgende  Udfald:  Fru  Marie  Carl  Nielsen  fik  tildelt 
en  Præmie  paa  1000  Kr.;  d’Fterr.  Carl  Mortensen  og  Rudolf  Tegner  hver 
1000  Kr.;  Bærendtsen  og  FIansen-Jakobsen  hver  500  Kr.  Arbejderne  er  ud¬ 
stillede  paa  Charlottenborg. 

¥ 

Den  »hvide«  Flip.  Man  vil  erindre,  at  Arch.  Leuning-Borch  paa  Mødet  i 
Koncertpalæet,  som  Eksempel  paa  den  Smagløshed,  hvormed  de  Handlende  ofte 
skilter,  nævnede  »den  hvide  Flip « s  gyselige  Reklame  paa  Hj.  af  Nicolajgade  og 
Admiralgade:  en  kolossal  Flip  af  Zink,  der  er  stillet  an  paa  Hjørneejendommens 
Tag.  Dette  har  nu  Forretningens  Indehaver  benyttet  som  en  kærkommen  An¬ 
ledning  til  yderligere  Reklame  og  i  et  kjøbenhavnsk  Dagblad  —  man  forbavses 
over,  at  Pressen  vil  lade  sig  bruge  til  sligt  —  næst  efter  at  regalere  L.-B.  med 
en  energisk  Flom  af  Grovheder,  givet  sig  til  at  rose  sig  selv  og  sin  smudsige 
Zinkflip  paa  det  ihærdigste.  At  L.-B.  skulde  føle  sig  trykket  over  denne  uelsk¬ 
værdige  Forretningsmands  Skriverier,  er  ikke  et  Øjeblik  faldet  os  ind,  og  vi  skulde 
overhovedet  ikke  have  nævnet  den  i  og  for  sig  fuldkomment  ligegyldige  Avis¬ 
artikel,  naar  den  ikke  havde  indeholdt  følgende  kostelige  Mundfuld:  »I  utallige 
Annoncer  har  jeg  slaaet  til  Lyd  for  Nicolaj  Taarn  og  samtidig  har  jeg  gjort  mit 
til  at  hæve  Pladsen  ved  Taarnet  op  over  den  uværdige  Tilstand,  som  den  i 

Aarevis  har  henligget  i . Og  nu,  hvor  mit  Arbejde  begynder  at  bære  Frugt, 

og  andre  Mennesker  begynder  at  skimte  Perlen  Nicolaj  Taarn ,  som  jeg  allerede 
har  indfattet  i  mit  Hjerte,  i  mine  Annoncer  og  delvis  in  natura  (?),  nu  kommer 
en  Architekt  Leuning-Borch  og  blander  sin  ukaldede  Næse  i  mine  private  Affærer«. 
- Dette  er  tragikomisk,  thi  det  tyder  paa  en  Begrebsforvirring,  der  fore¬ 
kommer  os  ret  betænkelig  for  Forretningens  Fremtid. 

¥ 

Antik  » Bddecker «.  I  en  Samling  ægyptiske  Papyrus  har  Professor  Jules  Nicole 
fornylig  fundet  en  antik  latinsk  Fører  gennem  Rom  mellem  nogle  græske  Tekster. 
Den  indeholder  en  Skulpturfortegnelse  for  Besøgerne  af  Verdensstaden  og  op¬ 
regner  Roms  græske  Mesterværker  i  den  Orden,  som  de  stod  i  Byen.  Beskri¬ 
velserne  giver  Henvisning  til  Emne,  Kunstner,  det  Sted,  hvorfra  Kunstværket  er, 
o.  s.  v.,  og  bringer  interessante  Meddelelser  om  hidtil  ukendte  Kunstnere  samt 
supplerende  Oplysninger  om  allerede  kendte  græske  Billedhuggere.  Fundet  har 
vakt  stor  Opsigt  i  arkæologiske  Fagkredse. 


Udgiver:  AKADEMISK  ARCH1TEKTFORENING. 

Redaktion;  Architekterne  K.  VARM1NG  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

VED  ISLANDSBRYGGE.  ULRIK  PLESNER  OG  AAGE  MATHIESEN. 


. ISLANDSBRYGGE«. 

Ved  Architekt  Leuning-Borch. 


Redaktionen  har  —  da  Dommerudvalgets  Betænkning  endnu  ikke  foreligger  — 
anmodet  mig  om  at  skrive  om  Konkurrencen  og  dens  Resultat. 

Hvad  dette  sidste,  altsaa  Præmiegivningen,  angaar,  er  det  gaaet  her  som 
ved  andre  lignende  Lejligheder  —  den  er  fremgaaet  af  et  Kompromis. 

Uden  at  komme  ind  paa  de  divergerende  Anskuelser,  skal  jeg  kun  udtale, 
at  naar  det,  jeg  fremsætter  nedenfor,  kan  synes  paa  forskellige  Punkter  at  staa 
i  nogen  Modstrid  med  det  fremkomne  Resultat,  saa  maa  dette  staa  for  min  egen 
Regning.  Det  er  forfattet  paa  Basis  af  mine  Optegnelser  før  Forhandlingen  med 
de  øvrige  Dommere  i  Udvalget. 

Nr.  5  (Ulrik  Plesner  og  Aage  Mathiesen).  At  Gaderne  konsekvent  alle 
gaar  i  Syd  og  Nord  giver  gode  Færdselsaarer,  gode  Solforhold  og  billig  Bebyg¬ 
gelse.  Den  ved  første  Betragtning  kedelige  Ensartethed  brydes  paa  en  ejen¬ 
dommelig  Maade  ved  en  Række  aabne  Pladser  af  forskellig  Form.  Udstykningen 
er  god  og  rentabel.  Planerne  er  ganske  godt  gennemarbejdede,  men  der  er  for 
mange  mørke  Forstuer.  Lysforholdene  iøvrigt  gode.  Mange  Butiker.  Facaderne 
er  modent  og  overlegent  behandlede.  Tiltrods  for  de  mange  Etager  (og  den 
altsaa  gode  Udnyttelse  af  Arealet)  er  Bygningerne  hver  for  sig  interessante.  At 
Facaderne  alle  ere  af  røde  Mursten,  turde  være  en  Mangel.  De  smaa  Forskyd¬ 
ninger  i  Gesimshøjden  virker  fortræffeligt,  ligesom  den  talentfulde  Afveksling  i 
Trappevinduernes  Behandling. 

Nr.  1  (Egil  Fischer).  Gadeplanen  er  smuk  og  ejendommelig.  Den  buede 
Hovedboulevard  med  den  langagtige  Plads  danner  en  god  Færdselsaare.  Planen 

VED  ISLANDSBRYGGE.  EGIL  FISCHER. 


giver  en  forholdsvis  rig  Afveksling  i  Gadebillederne.  Der  er  saavidt  muligt 
undgaaet  Træk  i  Gaderne.  »Havehusene«  er  en  god  Idé  og  kan  danne  Udgangs¬ 
punktet  for  en  hel  ny  Art  Bebyggelse.  Udstykningen  er  ikke  uangribelig.  Grun¬ 
dene  undertiden  for  store.  For  mange  Facader  mod  Nordøst.  Planerne  gennem- 
gaaende  fortræffelige.  Værelsernes  Form  interessant.  En  vis  gammeldags  Hygge 
og  moderne  Komfort  synes  paa  flere  Steder  forenede.  Entreerne  er  fortrinsvis 
lyse.  Facaderne  mod  Islandsbrygge  er  ganske  livfulde.  Havehusene  godt  for- 

mede.  Der  er  sørget  for  Afveksling  i  Farve  og  Materiale  uden  uforholdsmæssig 
Bekostning.  Projektet  i  det  Hele  godt  gennemtænkt. 

Nr.  13  (A.  Preisler  og  Ejnar  Ambt).  Gadeplanen  er  højst  interessant, 
men  næppe  brugelig  uden  væsentlige  Omdannelser  —  Færdselen  bliver  for  be¬ 
sværlig.  Den  indeholder  imidlertid  Muligheder,  som  man  maa  haabe  vil  blive 
taget  til  Indtægt  for  Anlæget  af  Kvarteret.  Der  er  fremstillet  for  faa  Planer, 
men  disse  er  ganske  godt  gennemtænkte.  Facaderne  viser  Talent.  En  saa  lav 
Bebyggelse  vil  imidlertid  ikke  kunne  forrente  sig.  Projektet  byder  i  det  Hele 
paa  adskilligt  af  Interesse,  men  man  kunde  have  ønsket  en  fyldigere  Behandling 
af  Opgaven.  (Fortsættes.) 


NIKOLAJ  SPIR. 

I» Architekten«  for  16.  Febr.  har  Hr.  Frederik  Rasmussen  som  »Lægmand« 
udtalt  sig  imod,  at  Nikolaj  Spir  genopføres. 

Han  mener,  at  Taarnet  derved  vil  miste  sin  Skønhed  og  blive  »degraderet« 
til  »Fodskammel«  for  Spiret,  og  han  antyder,  at  Taarnet  derved  vil  ophøre  at 
være  »et  i  sig  selv  smukt  architektonisk  Mindesmærke  af  betydelig-  historisk 
Interesse«.  Det  vil  fra  en  »ægte  Ædelsten«  blive  en  »Beniciadiamant«  (!). 

Hertil  er  først  kort  at  sige:  1)  da  Taarnet  ikke  vil  blive  forandret,  fordi 
Spiret  genopføres,  2)  da  Taarnet  er  bygget  til  at  bære  Spir,  3)  da  Spiret  uimod¬ 
sagt  var  et  af  Hovedstadens  smukkeste  og  det  4)  tænkes  genopført  nøjagtigt  i 
sin  cramle  Skikkelse  —  saa  er  det  ikke  let  at  forstaa,  hvorledes  Taarnet  skal 
miste  noget  af  sin  Skønhed  og  blive  til  »Benicia«,  fordi  det  igen  faar  sit  Spir. 
At  indblande  Hensynet  til  »vor  Tids  Bygmestres«  Interesser  er  uheldigt  og  kunde 
let  give  Anledning  til  mislige  Kommentarer. 

Det  er  en  vel  billig,  om  end  ikke  ukendt,  Maade  at  ville  give  sig  Ud¬ 
seende  af  at  være  en  fin  og  kræsen  Smagsdommer  ved  blot  at  rynke  paa  Næsen. 
Men  Methoden  er  efterhaanden  »opdaget«.  Overfor  Hr.  Rasmussens  ængsteligt 
fine  Smag  kan  man,  foruden  Architekt  Thorvald  Jørgensen,  stille  Architekter 
som  Proff.  Storch,  Nyrop  og  Hans  J.  Holm  samt  en  Række  ansete  Kunstnere 
af  andre  Fag,  som  alle  har  talt  for  Spirets  Genopførelse.  Paa  hvilken  Side 
bliver  saa  den  største  Smagsautoritet? 

Hr.  Rasmussen  erklærer:  »De  Taarne  med  Spir  i  Ind-  og  Udland,  Hr. 
Thorvald  Jørgensen  omtaler,  er  vel  nok  Taarne,  der  staar  med  deres  oprindelige 
Spir.  Noget  Eksempel  paa,  at  man  har  forsynet  en  gammel  Taarnruin  med 
Spir  haves  neppe  nogetsteds.«  Det  kan  maaske  more  Hr.  R.  at  faa  at  vide, 
hvad  Fr.  Schiøtt  har  gjort  mig  opmærksom  paa,  at  da  man  i  Slutningen  af  det 
1 6de  Aarhundrede  nedlagde  Amsterdams  Fæstningsværker  for  at  bygge  nye,  der 
omfattede  et  større  Terrain,  besluttede  man  at  lade  4  af  Fæstningstaarnene  staa 
og  »kunstnerisk  at  forskønne  dem«  o:  at  give  dem  Spir,  som  de  ikke  før  havde 
haft  (se  Georg  Galland:  Geschichte  der  hollåndischen  Baukunst  und  Bildnerei, 
Frankfurt  a.  M.  1890,  Side  460).  Af  disse  4  Taarne  staar  endnu  de  to,  nemlig 
Montaalbanstaarn  og  Mynttaarnet,  der  af  alle,  som  har  besøgt  Amsterdam,  er 
velkendte  som  stor  Pryd  for  Byen.  De  staar  alene,  uden  Sammenhæng  med 
andre  Bygninger.  P-  Johansen. 

tadsarchitekt  \\  right  har  velvilligst  tilstillet  os  en  Indberetning  til  Magistraten 


om  Architektkongressen  ifjor,  og  da  vi  ved  Tidernes  Ugunst  ikke  har  kunnet 
bringe  et  Referat  af  Kongressens  Forhandlinger  —  hvad  der  forøvrigt  vilde  have 
sin  Vanskelighed,  da  det  officielle  Referat,  skønt  stærkt  sammentrængt,  udgør  en 
hel  Bog  —  har  vi  med  Tak  modtaget  Stadsarchitektens  Beretning.  Vi  skal  i 
dette  og  et  Par  følgende  Hefter  gengive  de  Dele  deraf,  som  vi  mener  kan  have 
almindelig  Interesse. 

».  .  .  Æm nerne  var  mangfoldige  i  den  Grad,  at  flere  samtidige  Møder  daglig 
afholdes,  for  at  alt  kunde  komme  med;  men  det  havde  paa  den  anden  Side  til 
Følge,  at  man  ikke  kunde  høre  om  alt,  hvad  man  ønskede;  man  maatte  vælge. 
Gennemgaaende  mødte  de  forskellige  Foredragsholdere  med  interessante  og  vel 
udarbejdede  Foredrag,  og  Diskussionerne  var  fyldige  og  livlige. 

Det  første  Møde  jeg  overværede  havde  »Armeret  Beton«  til  Forhandlings- 
genstand.  Englænderne  anser  Spørgsmaalet  for  saa  vigtigt,  at  der  allerede  for 
nogen  Tid  siden  er  bleven  nedsat  en  Kommission  til  at  undersøge  Sagen.  Til 
at  have  Sæde  i  denne  Kommission  har  Royal  lnstitute  of  Britisk  Architects  valgt 
6  Medlemmer,  Krigsministeriet  2,  tvende  Ingeniørforeninger  4  og  lnstitute  of  Buil¬ 
ders  2.  Kommissionen  havde  hidindtil  kun  afholdt  2  Møder,  og  der  forelaa 
derfor  fra  denne  endnu  ingen  Udtalelser,  der  kunde  lægges  som  Grundlag  nu  ved 
Kongressens  Forhandling.  Komitéen  udbad  sig  derimod  tilstillet  Referat  af,  hvad 
der  maatte  blive  udtalt  om  Æmnet  ved  Kongressens  Møde. 

Maaske  det  vilde  være  af  Interesse  ogsaa  herhjemme  at  se  hvilke  Punkter, 
der  var  opgivet  den  sammensatte  Komité  til  Undersøgelse. 

1)  Hvilke  Tegninger  og  Enkeltheder  bør  foreligge,  før  et  Byggearbejde  kan 
paabegyndes. 

2)  Egenskaber  ved  de  Materialier,  som  skal  anvendes:  a)  det  indlagte  Metal, 
b)  Formene,  c)  Sandet,  d)  Grus,  Sten,  Klinker  og  andre  Materialier,  e)  Vand. 

3)  Efter  hvilken  Maalestok  bør  Betonen  anvendes  efter  de  forskelllige  Formaal. 

4)  Hvorledes  blandes  og  tilberedes  Ingredientserne  bedst  for  Arbejdet. 

5)  Afstanden  mellem  Stængerne  og  Tykkelsen  af  det  Betonlag,  der  er  tilstrække¬ 
ligt  til  at  dække  disse. 

6)  Hvilke  Sikkerhedsforanstaltninger  er  nødvendige  ved  Opførelsen  af  Stilladser 
og  Forme,  og  hvor  længe  skal  disse  eller  Dele  af  samme  forblive  i  Stilling. 

7)  Hvilke  Regler  der  skal  iagttages  til  Bestemmelse  af  de  forskellige  Dimen¬ 
sioner,  og  hvilket  Tryk  Betonen  kan  taale. 

8)  Det  nødvendige  Tilsyn  og  de  specielle  Punkter,  som  dette  Tilsyn  bør  lægge 
størst  Vægt  paa. 

9)  Armeret  Betons  Modstandsevne  mod  lldsvaade. 

10)  Betonens  Anvendelse  ved  Konstruktioner,  hvor  et  stærkt  Vandtryk  er  til 
Stede  og  hvilke  særlige  Forsigtighedsregler,  der  under  disse  Forhold  vil  være 
at  iagttage. 

11)  De  nødvendige  Betingelser  for  at  sikre  det  indlagte  Metal  mod  Rust  og 
Betonen  mod  Forvitring  og  Virkninger  af  Rystelse. 

12)  Prøvelse  af  de  anvendte  Materialier  og  af  de  fuldførte  Konstruktioner. 


13)  Hvilke  Bestemmelser  vilde  være  heldige  i  Byggelove  og  Regeringsregulativer 

angaaende  Bygninger  og  andre  Konstruktioner  udført  i  armeret  Beton. 

Den  første  Taler  paa  Kongressen  Møde  var  en  Amerikaner,  Mr.  Goodrich 
fra  New  York.  Han  saa  kun  Anvendelsen  af  armeret  Beton  fra  et  Nyttestand¬ 
punkt.  For  den  æsthetisk  kunstneriske  Side  af  Sagen  havde  han  ikke  et  Ord 
til  overs.  Han  priste  det  ny  Materiale  —  reinforced  concrete  —  i  de  højeste 
Toner.  Det  var  fortræffeligt  paa  enhver  Maade.  Det  var  hurtigt,  let  og  billigt 
at  arbejde  med.  Det  var  lige  fortrinligt  i  Vægge,  Mure,  Etageadskillelser,  Trapper 
og  Gavle ;  det  var  Fremtidens  Byggemateriale  for  hele  Bygningen  ligemeget  om 
det  var  sky-scrapers,  flat-houses  eller  cottages.  Det  var  saa  lidet  brandfarligt,  at 
en  Fabrik,  som  han,  M.  Goodrich,  nylig  havde  fuldendt  i  New  York,  havde  op- 
naaet  at  faa  sin  Brandassurance  tegnet  for  den  mindste  Præmie,  der  endnu  var 
tegnet  for  den  tilsvarende  Sum  hos  noget  Assuranceselskab  i  De  forenede  Stater. 

Den  næste  Taler  var  Prof.  Cloquet  fra  Gant.  Han  tiltraadte  alle  Ameri¬ 
kanerens  Synspunkter  paa  det  praktiske  Omraade.  Beton  armé  maatte  med  alle 
sine  udmærkede  Egenskaber  have  en  betydelig  Chance  i  Fremtiden  navnlig  i 
Etageadskillelse,  hvor  det  var  langt  at  foretrække  for  det  gamle  System.  Den 
mest  karakteristiske  Følge  af  dets  Anvendelse  her  vilde  være  Tagets  Bortfalden 
ved  en  Bygning,  idet  det  øverste  Loft  tillige  vil  blive  Husets  Dække  og  omgivet 
af  t.  Eks.  Ballustre  kunde  afgive  meget  brugelige  og  anvendelige  Terrasser.  Brugt  i 
Etageadskillelse  vil  det  sikkert  ogsaa  kunne  yde  Konstruktioner  af  stor  Spændvidde. 

Men  i  Ydermure  frygtede  Professor  Cloquet  derimod  meget  en  altfor  sejrrig 
Fremtræden  af  det  armerede  Beton.  Der  udleveres  Architekten  et  dødt,  farveløst, 
allerede  forarbejdet  Materiale,  og  det  bedste  han  kan  gøre  med  det,  er  snarest 
muligt  at  faa  de  store  Flader  dækkede  med  polykrome  eller  keramiske  Dekora¬ 
tioner.  1  den  hidtidige  Byggemaade  er  det  Konstruktionen  af  Bygningen,  som 
i  Virkeligheden  bestemmer  eller  maaske  kun  fingerer  at  bestemme  Arten  og 
Karakteren  af  Facadens  ornamentale  Prydelser.  Det  er  Bygningens  organiske  Liv, 
som  aabenbarer  sig  i  det  Ydre  og  der  markeres  gennem  Kalk  og  Sten;  Beton 
armé  yder  ikke  denne  for  Architekten  højst  tiltrækkende  Interesse;  den  yder  ham 
et  Materiale,  som  i  en  vis  Forstand  er  alt  for  let  at  arbejde  med,  den  ophæver 
den  ædle  Kamp  mellem  Kunstneren  og  hans  Stof,  den  vil  i  Længden  kræve  en 
hel  ny  Stil  i  Bygningskunsten.  Den  har  sine  Fortrin,  den  er  billig  og  let  at 
arbejde  med,  men  den  bør  aldrig  i  Bygningskunsten  komme  til  at  borteliminere 
den  gamle,  skønne  Forbindelse  af  Mur,  Bjælkeværk  og  Sten,  hugget  eller  modeleret. 

Under  den  paafølgende  Diskussion  blev  Spørgsmaalet  om  Staalets  Gaaen  i 
Forbindelse  med  Betonen  ogsaa  bragt  frem.  Man  havde  oprindelig  frygtet,  at 
Staalet  under  eventuel  Temperaturstigning  vilde  udvide  sig  saa  meget  mere  end 
Betonen,  at  det  vilde  svække  om  end  ikke  ødelægge  den  opnaaede  Adhæsion. 
Men  det  havde  ved  ingaaende  Eksperimentering  vist  sig,  at  Udvidelses-Differencen 
mellem  de  to  Stoffer  kun  beløb  sig  til  en  Tusindedel  Tomme  pr.  Fod. 

Der  blev  ogsaa  udtalt,  at  Behandlingen  af  Staalets  Overflade  var  af  stor  Be¬ 
tydning  for  Adhæsionen.  Males  Staalet  —  selv  ganske  tyndt  —  med  en  rød 
Oxyd-Farve  eller  Bitumen-Farve,  bliver  Adhæsionen  kun  ufuldkommen.  Rustes 
derimod  Staalet  let  over,  før  det  nedlægges  i  Betonen,  opnaas  en  fortræffelig 
Forbindelse.  Dette  synes  at  skyldes  Dannelsen  af  en  eller  anden  kemisk  Blan- 

ding  af  Salt  eller  Kalk,  som  mulig  ikke  vil  være  skadeligt,  før  der  støder  Fug¬ 
tighed  til  udefra,  hvad  der  kunde  ske,  hvor  Betonen  til  Eks.  anvendes  som  Væg 
i  Reservoirer,  Tanker  og  Sluser.  At  give  Staalet  en  Cementvadsk  er  en  simpel 
Fremgangsmaade  til  at  indlede  Forbindelsen  mellem  de  to  Stoffer. 

Der  blev  opstillet  det  Spørgsmaal,  om  man  havde  nogen  Sikkerhed  for,  at 
Staalet  inde  i  Betonen  ikke  blev  fortæret  af  Rust.  Dette  vilde  være  saa  meget 
desto  farligere,  fordi  det  ikke  kunde  kontrolleres  udefra  og  i  Løbet  af  30,  40,  50 
Aar  kunde  der  være  sket  saa  stærke  Fortæringer,  at  store  Sammenstyrtninger 
kunde  være  at  befrygte.  Bygherren,  det  være  sig  Stat,  Kommune  eller  Privat- 
mænd  har  Ret  til  at  stille  det  Spørgsmaal  til  Architekten  »hvor  længe  kan  det 
Hus  staa,  som  jeg  nu  bygger«  ? 

Blandt  det  armerede  Betons  gode  Egenskaber  blev  anført  dets  Modstandsevne 
overfor  Rotter,  som  i  Pakhuse,  Oplagspladser  o.  s.  v.  var  saa  stor  en  Plage,  at 
der  maatte  regnes  med  den. 

Konklusionen  af  den  meget  lange  og  udførlige  Debat  maa  anses  at  være 
den,  at  i  Grunden  kun  Amerikanerne  vil  have  den  armerede  Beton  anvendt  i 
hele  Bygningen,  medens  alle  de  andre  Architekter  der  havde  Ordet,  og  som 
alle  anerkendte  dens  mange  fortræffelige  Egenskaber,  alligevel  kun  ønskede  den 
anvendt  i  Etageadskillelse  og  Skillevægge.  (Fortsættes.) 


FORSKELLIGT. 


Restaurering.  I  »Fyns  Stiftstidende«  læses:  »Holckenhavn,  det  oprindelige 
»Ulfeldtsholnr«,  senere  »Ellensborg«,  som  i  Aarene  1380 — 88  opførtes  af  Rigs- 
raad  Jacob  Ulfeld,  er  i  disse  Aar  bleven  underkastet  en  gennemgribende  Re¬ 
staurering,  hvorved  den  stolte  Borg  føres  tilbage  til  sin  gamle  stilfulde  Skikkelse. 
Det  vil  dog  tage  endnu  et  Par  Aar,  inden  det  omfattende  Arbejde  er  helt  fuld¬ 
ført,  men  allerede  nu  kan  det  ses,  at  Resultatet  vil  blive  i  høj  Grad  imponerende. 
Ledelsen  af  det  betydelige  Arbejde  er  af  Lensbaron  Holck  overdraget  Architekt 
Aug.  Colding  i  Nyborg.« 

Vi  har  ikke  den  Ære  at  kende  Hr.  Aug.  Colding  af  Nyborg,  men  naar  det 
Hverv  at  føre  »den  stolte  Borg  tilbage  til  sin  gamle  stilfulde  Skikkelse«  er  blevet 
ham  overdraget,  maa  han  jo  have  ikke  ringe  Kvalifikationer  som  Architekt.  Vi 
nærer  ikke  Skygge  af  Tvivl  om,  at  Resultatet  bliver  saaledes,  at  det  paa  os  vil 
virke  lige  saa  imponerende  som  paa  »Fyns  Stiftstidende«,  og  vi  glæder  os  til 
—  efter  engang  at  have  faaet  Lejlighed  til  at  se  den  oppudsede  gamle  Gaard  — 
at  gøre  Hr.  Coldings  Arbejde  til  Genstand  for  en  indgaaende  Kritik  her  i  »Archi¬ 
tekten  «• .  Red. 

¥ 

Udstilling.  Vi  henleder  Opmærksomheden  paa  en  stor  Udstilling  af  Auto¬ 
mobiler,  Motorcykler  og  elektriske  Artikler,  der  i  Dagene  fra  2. — 11.  Marts 
afholdes  i  Nykøbing  paa  Falster,  og  hvor  der  bl.  a.  bortloddes  et  Automobil,  en 
Motorcykle  og  —  et  Elektricitetsværk  til  en  Landejendom. 

Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 

Kontor;  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKT 
EGIL  FISCHER. 

Red. 


»ISLANDSBRYGGE«. 

Ved  Architekt  Lf.uning-Borch. 


(Fortsat.) 

Nr.  9  (Ejnar  Thdren).  Der  er  for  lidt  bebygget  Areal.  Skal  Arealet  ud¬ 
nyttes,  maa  Grønningen  paa  de  tvende  Pladser  bebygges,  hvorved  hele 
Anlæget  mister  sin  Karakter.  Udstykningen  er  god.  Planerne:  Lys-  og  Luft- 

forholdene  er  gennemgaaende  gode,  men  der  er  dog  adskillige  Forstuer  uden 
direkte  Lys,  og  Planerne  frembyder  i  det  hele  ingen  særlig  interessante  Enkelt- 

ringe  Talent.  I  det  Hele  er  Arbejdet  fyldigt 
Held  maa  kunne  anvendes  ved  Bebyggelsen  af  Kvarteret. 


heder.  Facaderne  er  smukt  be¬ 
handlede  som  Tegning,  men  viser 
sig  ved  nærmere  Betragtning  at 
være  for  ensartede.  Granitsokkelen 
—  der,  for  at  komme  til  at  virke, 
maatte  være  af  ægte  Materiale  — 
er  for  dyr  for  en  saadan  Be¬ 
byggelse. 

Nr.  7  (P.  Baumann  og  L. 
Hygom).  En  rig  Afveksling  i 
Gadeanlæget.  Det  er  imidlertid 
et  Spørgsmaal,  om  de  mange 
»private«  Gader  lader  sig  gen¬ 
nemføre.  De  turde  ogsaa  være 
for  snævre.  Men  der  er  i  Pla¬ 
nen  adskillige  gode  Ideer,  som 
muligvis  vil  kunne  benyttes.  Pla¬ 
nerne  er  ikke  tilstrækkelig  gen¬ 
nemarbejdede.  Der  er  adskillige 
Forstuer  uden  direkte  Lys,  og 
disse  og  flere  Køkkener  er  uhel¬ 
dige  i  Formen.  Der  er  en  rig 
Afveksling  i  Facadetyperne,  og 
flere  af  disse  tyder  paa  ikke 
og  rigt  paa  Motiver,  der  med 

DE  SOLVENDTE  ARBEJDERHUSE. 


&■ 

KAJHUSENE. 

Nr.  4  (Charles Schou). 
Gadeplanen  er  lidt  urolig, 
men  giver  livfulde  Gade¬ 
billeder.  Planerne  er  paa 
sine  Steder  ret  interessante. 
Rumforholdene  gode  i  de 
mindre  Lejligheder,  men 
Trapperummene  for  store 
og  kostbare.  Lyset  til  For¬ 
stuerne  synes  godt  klaret. 
Facaderne  enkle  og  gode, 
ingen  forloren  Pynt.  Liv¬ 
fuld  Artikulation.  Sprodse- 
inddelingen  i  Vinduerne 
undertiden  for  »streget«. 
Gesimsens  delvise  Forskyd¬ 
ning  en  Etage  nedefter  er 
godt  benyttet. 

Nr.  12  (Thorv.  An¬ 
dersen  og  Chr.  Borch). 
Gaardarealet  for  stort.  Ud¬ 
stykningen  uheldig.  For 
mange  »Bagvander«,  ideen 
med  de  lave  Huse  inde  i 
Gaardene  er  næppe  heldig 
og  altfor  dyr.  Gadeanlæget 
er  iøvrigt  ganske  smukt. 
Planerne  ikke  særlig  inter¬ 
essante.  Fagaderne  tyder  paa  Talent,  men  kan  ikke  i  større  Udstrækning  be¬ 
nyttes  til  Forstadsbebyggelse  uden  væsentlige  Simplificeringer. 

Nr.  2.  Gadeplanen  noget  for  skematisk.  For  mange  spidse  Vinkler.  Der 
er  forholdsvis  god  Krydsforbindelse  gennem  Kvarteret.  Planerne  er  godt  gennem¬ 
tænkte,  men  Bebyggelsen  for  kostbar  for  en  Forstad.  Køkken  og  Spisestue  i  et 
er  en  god  Idé  til  mindre  Lejligheder.  Lys-  og  Luftforhold  er  godt  afpassede. 
Overalt  lyse  Entreer.  Fagaderne  er  lidt  tørt  behandlede  og  uden  Afveksling. 
Efter  al  Sandsynlighed  »uægte«  Materiale  i  Stueetagen. 

Nr.  3.  Gode,  naturlige 
Krumninger  i  Gadeanlæget, 
men  Gaardarealet  for  stort. 
Der  er  megen  Variation  i 
Anlæget.  For  stort  Areal  til 
Fabrikker.  God  Legeplads 
og  god  Færdselsforbindelse. 
Planerne  ikke  særlig  inter¬ 
essante.  For  megen  Korri¬ 
dorplads.  Facaderne  ret  liv¬ 
fulde  og  med  gode  Forhold. 

Nr.  6.  Gaardarealet  for 
stort,  Udstykningen  ikke 
overalt  god.  Gadeplanen  kan 
næppe  danne  Udgangspunkt 
for  en  Bebyggelse.  Planerne: 
Endel  Forstuer  er  mørke  og 
af  mindre  heldig  Form.  Den 
sidste  Anke  gælder  ogsaa 
endel  af  Værelserne.  Lys¬ 
forholdene  ret  gode.  Fa¬ 
caderne  er  ikke  tilstrækkelig 
interessante. 

Nr.  8.  Projektet  byder 

ikke  paa  noget  af  særlig  Interesse  til  Løsningen  af  den  foreliggende  Opgave. 

Nr.  10.  Det  skematiske  Centralanlæg  i  Gadeplanen  og  de  mange  *  Savtaks  «- 
hjørner  i  endel  af  Karréerne  gør  Planen  ubrugelig  som  Udgangspunkt  for  en 
Bebyggelse  af  Kvarteret.  Planerne,  der  tilsyneladende  udviser  adskillige  inter- 

essante  Rum,  er  ikke  gennemarbejdede.  Særlig  er  de  nedadgaaende  Hjørner 
(Savtakkerne)  uheldig  klarede.  Facadernes  Behandling  tyder  paa  Talent,  men  et 
vist  Principrytteri  synes  at  skade  dettes  frie  Udfoldelse. 

Nr.  ii.  Gaardarealet  for  stort.  Endel  Variation  i  Anlæget,  men  Planen 
vil  næppe  kunne  benyttes.  Hverken  Planer  eller  Facader  frembyder  særlig 
Interesse. 


DØDSFALD. 


Ved  Kunstsmedemester  L.  A.  Dobercks  Død  har  det 
danske  Kunsthaandværk  lidt  et  smerteligt  Tab. 
Ogsaa  for  alle  de  mange  Architekter,  der  i  Aarenes 
Løb  har  arbejdet  sammen  med  ham,  vil  det  være  en 
Sorg,  at  denne  udmærket  dygtige  og  elskværdige  Mand 
er  gaaet  bort  i  saa  ung  en  Alder.  Det  er  dobbelt 
sørgeligt,  at  dette  skulde  ske  nu.  Efter  at  have  kæm¬ 
pet  og  slidt  for  at  føre  sin  Forretning  gennem  de  før¬ 
ste  vanskelige  Aar  under  Haandhævelse  af  de  ideelle 
Krav,  han  engang  havde  foresat  sig,  var  han  just  kommen  saa  vidt,  at  »Doberck 
&  Søn«  var  naaet  frem  til  almindelig  Anerkendelse  og  ubestridt  stod  som  vort 
første  Smedeværksted  paa  sit  specielle  Omraade,  med  gode  Forbindelser  baade  i 


Indland  og  Udland. 

Dobercks  Kærlighed  til  sit  Haandværk  var  ubetinget  større  end  hans  finan¬ 
sielle  Interesse,  og  denne  tiltalende  Side  af  hans  Personlighed,  der  skaffede  ham 
oprigtige  Venner  blandt  dem,  hvis  Tanker  han  skulde  omsætte  i  det  ærlige 
Smedejærn,  skaffede  ham  næppe  altid  den  tilbørlige  Anerkendelse  i  Form  af 
klingende  Mønt.  Mangfoldige  er  de  Tilfælde,  hvor  man  —  særlig  som  yngre 
Architekt,  hvor  de  til  Raadighed  staaende  Pengemidler  var  smaa  —  kom  med 
sin  Tegning  til  Doberck  og  bad  ham  udføre  det  paagældende  Arbejde,  med  den 
kategoriske  Meddelelse,  at  der  kun  var  saa  og  saa  meget  dertil  i  Penge.  Men 
selv  om  dette  var  alt  for  lidt,  var  D.  ikke  den  Mand,  der  afviste  en  saadan 
mager  »Forretning«.  Og  man  kunde  være  sikker  paa,  at  naar  Arbejdet  var 
færdigt,  var  det  smedet  med  lige  saa  stor  Omhu  og  Kærlighed  som  det,  der 
gav  ham  pekuniær  Fordel.  D.  var  ikke  nogen  robust  Natur,  og  det  pinte  ham 
f.  Eks.  meget,  naar  Folk  —  især  naturligvis  de,  der  ikke  havde  fjærneste  Begreb 
om  Smedearbejde  - —  fandt,  at  hans  Priser  var  for  høje.  Han  vidste  kun  alt  for 
godt,  hvad  Arbejdet  havde  kostet  at  fremstille,  og  det  glædede  ham  derfor  altid 
at  finde  Forstaaelse  og  Paaskønnelse  hos  Mennesker,  der  bedre  forstod  at  vurdere 
hans  Dygtighed  og  Arbejdets  Godhed. 


ARCHITEKTKONGRESSEN  I  LONDON. 

(Fortsat.) 

Ved  Mødet  angaaende  »Udlægning  af  Gader  og  aabne  Pladser«  var  Dr.  Stub¬ 
ben  Hovedtaleren.  Ved  Projektering  af  Gader  og  aabne  Pladser  er  der  3 

Synspunkter,  som  altid  maa  gøre  sig  gældende;  Trafikken,  Hygiejnen  og  Skøn¬ 
heden.  Trafikken  maa  være  det  bestemmende  med  Hensyn  til  en  Gades  Retning 
og  Bredde.  Fra  ethvert  Sted  i  en  Gade  bør  man  have  et  klart  Overblik  over 
den  herskende  Trafik.  Enhver  Gade  bør  være  forsynet  med  fredet  og  ugenert 
Fortov.  Det  var  ønskeligt,  om  Hovedfærdselsaarerne  i  en  stor  By  kunde  have 
en  Bredde  af  50  m.  og  derover,  men  i  Sidegaderne,  hvor  i  Grunden  kun  de 
stedlige  Beboere  færdes,  mente  Dr.  Stubben,  at  man  kunde  gaa  ned  endog  til 
8  m.  Alle  mellemliggende  Bredder  afhænger  af  Omstændighederne. 

Terrænstigning  i  en  Gade  skal  naturligvis  være  saa  ringe  som  mulig  — 
nødig  stærkere  end  1:70  —  ogsaa  af  Hensyn  til  Asfalteringen.  Paa  bakket 
Terræn  kunde  Hovedgader  med  en  Stigning  af  1:20  og  Sidegader  1:10  blive 
nødvendige.  Ved  saa  stærke  Stigninger  burde  Fortovene  lægges  med  Trappetrin. 

Af  hygiejniske  Grunde  bør  Gaderne  saa  vidt  muligt  ikke  ligge  i  Retningen 
Øst — Vest,  da  Husene  paa  den  ene  Side  af  Gaden  i  saa  Fald  ikke  faar  Sol  den 
største  Del  af  Aaret.  For  at  skaffe  Sol  og  Lys  i  Husene,  bør  Gaderne  have  en 
anselig  Bredde;  helst  bør  de  være  saa  brede,  at  der  kan  plantes  Træer  i  dem. 
Smaa  Haveanlæg  foran  Husene  er  meget  ønskelige,  og  disse  kan  saa  regnes  med 
til  Gadens  Bredde.  Meget  brede  Gader  er  for  solede  for  Passerende  og  giver 
for  vidt  Spillerum  for  Støvet,  som  her  rejser  sig  i  Skyer.  Det  samme  gælder 
meget  lange,  lige  Gader,  navnlig  naar  de  har  Retning  med  de  herskende  Vinde. 

Fra  et  æstetisk  Synspunkt  kan  der  tales  i  det  uendelige  om  Skønheden 
ved  lige  Gader  og  Skønheden  ved  krumme  Gader,  om  regulære  Bygningslinier 
og  irregulære  Bygningslinier.  Paa  bakket  Tærræn  letter  kurvede  Gader  Færd¬ 
selen.  Paa  jævn  Grund  maa  lige  eller  krumme  Gader,  regulære  eller  irregulære 
Bygningslinier  bero  paa  de  stedlige,  praktiske  Krav  og  paa  Tegnerens  kunstneriske 
Inventioner.  Lige  Gader  af  stor  Længde  bør  dog  sikkert  undgaas,  og  Midlet 
hertil  er  jo  at  give  dem  en  Kurve  eller  lade  dem  skifte  Retning.  En  saadan 
Skiften  Retning  bør  dog  kun  foretages  paa  et  Sted,  hvor  den  ikke  kommer  til 
at  virke  hæmmende  paa  det  fri  Overblik  over  Trafikken.  Enhver  Gåde  bør  i 
Virkeligheden  planlægges  efter  sin  Individualitet.  At  en  Gades  Bredde  er  vari¬ 
erende  bidrager  kun  til  dens  Skønhed,  og  ved  Planlægningen  maa  det  aldrig 
tabes  af  Syne,  at  Gaden  bør  komme  til  at  afgive  et  malerisk  Billede. 

Aabne  Pladser  er  nødvendige  i  en  By  dels  for  at  samle  dels  for  at  sprede 
Trafikken  til  Eks.  ud  for  Jærnbanestationer,  Broer,  Byporte  o.  1.  De  forskellige 
Færdselslinier  paa  en  saadan  aaben  Plads  bør  ikke  skære  hinanden  paa  samme 
Punkt.  At  en  Plads  er  lagt  ud  navnlig  af  Hensyn  til  Trafik  og  Færdsel  bør 
ikke  have  til  Følge,  at  man  kunstnerisk  forsømmer  den,  og  alene  den  Maade, 
paa  hvilken  man  lader  Gaderne  udmunde  paa  den,  kan  bidrage  til  dens  Skønhed. 

Torvepladser  bør  altid  være  i  Nærheden  af  Byens  store  Færdselsaare,  men 
i  det  mindste  Centrum  af  dem  bør  ikke  være  tilgængelig  for  kun  passerende 
Køretøjer. 

Ogsaa  af  hygiejniske  Grunde  bør  en  By  have  sine  aabne  Pladser,  og  mindst 
en  Tiendedel  af  hele  Byens  Fladerum  bestaa  af  Træplantninger  med  Haveanlæg, 
Legepladser  og  aabne  Torve  —  Sundhedsforholdene  i  en  stor  By  ligefrem  kræ¬ 
ver  det. 

Det  bestemmende  for  Skønheden  ved  en  aaben  Plads  er  dens  Indramning. 

Dette  gælder  saavel  Torvepladser  som  Færdselspladser  men  naturligvis  fremfor 
alt  de  monumentale  Pladser,  som  har  en  overvejende  architektonisk  Karakter. 
Hovedbygningerne  paa  disse  sidste  bør  ligge  langs  Pladsens  Sider,  og  Midten  be¬ 
vares  fri.  Siderne  af  Pladsen  skal  gærne  holdes  »lukkede«.  Dette  sker  dels  ved 
at  de  tilstødende  Gader  udmunder  i  Hjørnerne  af  Pladsen  og  ikke  midt  paa 
dennes  Sider,  og  dels  ved  at  overbygge  disse  Gader  med  Portaler.  Med  Hen¬ 
syn  til  Pladsens  Nivellement  er  den  konkave  Jordlinie  langt  at  foretrække  for 
den  konvekse. 

Pladser  bør  saavel  som  Gader  behandles  individualistisk.  Falder  den  samme 
Plads  i  Partier  med  forskellig  Anvendelse,  bør  dette  karakteriseres  i  Pladsens 
Ydre.  At  gruppere  flere  Pladser,  saa  de  kommer  til  at  ligge  malerisk  og  smukt 
for  hinanden,  er  en  for  Kunstneren  meget  tiltalende  Opgave. 

I  en  Række  af  Lysbilleder  viste  Dr.  Stubben  dernæst  paa  en  interessant 
Maade  de  forskellige  Tiders  Anlæg  af  Byer.  Man  fik  at  se  de  gammeltyske 
Byer  fra  den  tidlige  Middelalder  med  deres  stærkt  krummede,  maleriske  Gader; 
den  senere  Middelalders  mere  lige  og  geometrisk  anlagte  Gader,  der  under  nyere 
Tiders  bestandig  mere  og  mere  linealagtige  Anlæg  fører  til,  at  vi  staar  ligeover 
de  skakbrætlignende  Byer.  Navnlig  Amerika  var  repræsenteret  ved  dette  sidste. 
Amerikanerne  har  selv  faaet  Øje  for  den  fortvivlede  Aandløshed  i  disse  Byplaner 
og  søger  nu  at  læmpe  paa  Skaden  ved  en  storartet  Demolering  af  hele  Bydele 
for  Anlæg  af  Parker. 

Dr.  Stubben  var  selv  Autor  for  en  Mængde  af  de  Byplaner,  som  han  de¬ 
monstrerede  eller  maaske  rettere  kun  for  Dele  af  samme. 

Næste  Taler  var  Mr.  Hénard  fra  Paris.  Han  talte  navnlig  om  Luft  og  atter 
Luft  og  Sol  og  Lys,  og  i  nøje  Tilslutning  til  ham  talte  to  andre  Franskmænd 
Mr.  Trélat  og  Mr.  Rey.  De  dvælede  ved  Tuberkulosen  og  de  store  Byers  for¬ 
færdelige  Dødstabeller  og  kendte  kun  eet  Middel  derimod  :  Lys,  Sol,  Luft  og 
Træer.  Træer  ikke  alene  desinficerer  Luften  og  opsuger  Kulsyre,  men  virker 
opdragende  for  Sindet  i  de  store  Byers  Stenørkener. 

For  at  skaffe  Sol  i  Husene  gik  Mr.  Trélat  saa  vidt,  at  han  mente,  at 
Ækvatorialgaderne  —  Øst — Vest,  hvad  vi  kalder  Gader  i  Solretningen  —  burde 
have  en  Bredde  af  4  Gange  Flusenes  Højde  for  at  opnaa  Sol  ogsaa  i  de  nederste 
Etager.  Gader  i  Retningen  Nord — Syd  kan  nøjes  med  en  Bredde  af  2  Gange 
Husenes  Højde.  Alle  ny  Gader  bør  anlægges  med  Haver  foran  Husene,  ogsaa 
fordi  Kommunerne  der  har  en  fortræffelig  Adgang  til  eventuel  Gadeudvidelse 
uden  at  demolere  Bygninger,  som  ellers  er  levedygtige. 

Det  er  nemlig  som  Regel  meget  vanskeligt  at  forudse,  for  hvilke  Gader 
Fremtiden  vil  faa  Brug  i  særlig  stor  Bredde,  da  Trafikken  af  uforudselige  Grunde 
undertiden  pludselig  tager  en  uventet  Retning.  Man  havde  indvendt  mod  disse 
Haver,  at  de  for  Butikkernes  Skyld  var  umulige  i  Handelskvarterer,  men  det  var 
ingenlunde  Tilfældet.  Der  kunde  bygges  Pavillonbutikker  i  disse  Haver;  de  tager 
ikke  Luft  og  Lys  fra  Beboelseshusene  og  kan  eventuelt  fjernes. 

(Fortsættes). 

KJ  0  B  EN  HAVN 

DEN  1 6.  MARTS  1907 

9.  Aargang  N2  24 


ARCHITEKTEN 

MEDDELELSER  FRA 
AKADEMISK  ARCIil 
TEKTFORENING  ** 


FRA  SKITSEBOGEN. 


Hr.  Redaktør! 

For  et  halvt  Hundrede  Aar  siden,  da  man  i  Italien  maatte  rejse  med  Vetturiner, 
fik  man  ofte  Lejlighed  til  under  Kørselen  at  se  og  notere  sig  maleriske, 
ejendommelige,  afsides  liggende  smaa  Bygninger.  Vedstaaende  Tegninger  viser 
nogle  af  dem,  der  saaledes  under  Kørselen  er  optegnede.  Da  de  muligvis  kunde 
afgive  Motiver  ved  Villaopgaver  her  i  Hjemmet,  fremsættes  de  her  til  fri  Afbe¬ 
nyttelse.  I  vore  Kunstneres  Notebøger  findes  der  vistnok  Masser  af  lignende 
Optegnelser,  som  det  var  værd  af  faa  frem.  p  ^ 

8o  AAR. 


Kammerherre  Meldahl  fylder  i  [Dag  80  Aar.  Da  vi  for  nogen  Tid  siden 
tænkte  over,  hvorledes  vi  paa  en  værdig  Maade  skulde  mindes  denne  sjældne 
Højtidsdag,  fik  vi  just  tilsendt  ovenstaaende  Brev  og  en  Samling  italienske  Skit¬ 
ser,  og  vi  fandt  da,  at  vi  ikke  paa  nogen  bedre  Maade  kunde  fejre  Dagen  end 
ved  at  gengive  en  Række  af  disse  Blade,  saa  meget  mere  som  vi  finder  dem 
saa  nydelige  og  fulde  af  gode  Motiver,  at  det  ogsaa  af  den  Grund  er  os  en  Glæde 
at  bringe  dem  frem. 

Det  er  betegnende,  at  den  Interesse,  der  saaledes  vises  vort  Tidsskrift  kommer 
fra  en  Mand,  der  er  over  »Støvets  Aar«.  Det  viser,  at  den  gamle  Architekt 
har  bevaret  en  varm  Interesse  for  sin  Stand.  At  hans  Aand  endnu  er  levende 
og  virksom  ses  ogsaa  deraf,  at  han  arbejder  paa  et  Værk  om  den  brændte 
Mursten  og  Teglværksindustriens  Historie  fra  Oldtiden  til  vore  Dage,  et  Værk, 
som  kræver  de  mest  omfattende  Studier,  og  i  hvilken  Anledning  Kammerherre 
Meldahl  staar  i  livlig  Brevveksling  med  en  Del  Videnskabsmænd  i  Udlandet. 

Det  er  saaledes  langt  fra  at  Kammerherren,  efter  at  have  opgivet  sin  Virk¬ 
somhed  ved  Akademiet  og  som  Bygmester,  har  lagt  Hænderne  i  Skødet.  Og 
vi  vil  da  —  samtidig  med  at  vi  ønsker  ham  til  Lykke  paa  Fødselsdagen  —  ud¬ 
tale  det  Haab,  at  han  maa  opleve  endnu  mange  gode  Arbejdsaar,  og  at  det  om¬ 
talte  Værk  snart  maa  se  Lyset. 


NIKOLAJ  TAARN. 


Paa  en  uopklaret  Maade  gik  et  for  »Architekten«  bestemt  Manuskript,  som 
indeholdt  et  Svar  til  Docent  P.  Johansen,  tabt  paa  Vejen  til  Redaktionen. 
Tabet  blev  saa  sent  opdaget,  at  det  var  ikke  muligt  at  faa  en  Reproduktion  af 
Artiklen  i  »Architekten«  for  9.  Marts.  Da  Sagen  skulde  for  i  Borgerrepræsen¬ 
tationen  Mandag  d.  11te,  og  det  var  mig  om  at  gøre  at  faa  min  Artikel  frem 
forinden,  foretrak  jeg  at  gaa  til  et  Dagblad  med  den  fremfor  at  vente,  til  nær¬ 
værende  Nr.  af  »Architekten«  udkom.  Artiklen  blev  optaget  i  Morgenudgaven 
af  »Nationaltidende«  for  Lørdag  den  9.  ds.,  og  til  dette  Blad  maa  jeg  henvise 
ærede  Læsere  af  »Architekten«,  hvem  det  maatte  interessere  at  se  Svaret. 

Nu  blev  jo  Spørgsmaalet  ikke  forhandlet  i  Mandags,  og  det  forlyder,  at  det 
ikke  vil  komme  for  igen  førend  i  April.  Til  den  Tid  vil  Forsamlingen  have 
en  lidt  anden  Sammensætning,  end  den  har  nu;  men  Taarnets  Venner  haaber, 
at  baade  de  nye  Medlemmer  og  de  gamle  vil  nøje  overveje,  hvad  vor  By  helst 
maa  have:  et  Mindesmærke,  hvorom  vi  kort  og  klart  kan  sige:  »Se,  dette  er 
en  Levning  af  den  Kirke,  hvori  Hans  Tavsen  forkyndte  Reformationen«  !  eller 
et,  om  hvilket  vi  maa  forklare:  »Ja,  saadan  saa  Nikolaj  Taarn  og  Spir  ud,  før 
Kirken  brændte  1795,  siger  Architekterne.  Den  nederste  Del  har  virkelig  staaet 
siden  da,  og  i  den  Kirke,  det  hørte  til,  var  det,  at  Hans  Tavsen  forkyndte  Re¬ 
formationen.  Omtrent  til  de  Sten,  De  ser  der  oppe,  naar  den  historiske  Del ; 
det  øvrige  er  en  ganske  anden  Historie « 1 

Det  er  jo  ikke  lykkedes  Hr.  Johansen  eller  andre  at  paavise  noget  enligt 
staaende  Taarn  i  Ind-  eller  Udland,  som  havde  faaet  nyt  Spir,  efter  at  det  var 
kommen  til  at  staa  alene.  De  for  mere  end  tre  Hundrede  Aar  siden  kasserede 
Fæstningstaarne  i  Amsterdam  var  ikke  Ruiner  i  almindelig  Forstand.  For  øvrigt 
gik  min  Slutningsbemærkning  i  »Byens  Silhuet«  just  ud  paa  at  betone,  at  selv 
om  andre  havde  hygget  slige  Spir ,  var  det  ikke  noget ,  vi  behøvede  at  efterligne. 

Kunstakademiets  Medlemmer,  som  har  stemt  for  Spiret,  har  nærmest  set  paa 
Sagens  Udvortes:  hvorledes  Spiret  vilde  gøre  sig  gældende  i  Landskabet.  Dette  Syn 
kunde  være  rigtigt,  hvis  Talen  var  om  en  historisk  set  ligegyldig  Bygning;  men 
her,  hvor  man  staar  overfor  en  Bygning,  hvorfra  en  hel  ny  Kulturstrømning  har 
bredt  sig  ud  over  Landet,  her  er  dette  Syn  ikke  tilstedeligt. 

Et  er,  at  man  i  vor  Tid  meget  vel  kan  rejse  et  Mindesmærke  for  Refor¬ 
mationen,  noget  ganske  andet,  at  man  vil  lægge  Haand  paa  et  fra  selve  Reforma¬ 
tionstiden  endnu  staaende  Mindesmærke.  Sligt  staar  for  mig,  skønt  man  vil 
sætte  et  højt  Spir  paa  Taarnet,  som  om  man  med  det  samme  vilde  rive  noget 
ned  deraf,  som  var  højere  end  alle  Spir.  Frederik  Rasmussen. 

*  * 

* 

I  de  sidste  Ugers  livlige  Ordskifte  om  »Spiret«  er  det  et  glædeligt  Faktum, 
at  alle  nu  enes  om,  at  Nikolaj  Taarn  er  smukt,  som  det  staar.  Ganske  vist, 
det  trænger  til  at  pudses  op  og  holdes  i  bedre  Stand,  men  den  nuværende 
Uenighed  gaar  heldigvis  ikke  ned  under  Taarnets  Gesims. 

Det  er  et  Udbytte  af  Diskussionen,  som  er  værd  at  fastslaa;  thi  ellers  kan 
den  næppe  siges  at  have  bragt  store  Resultater.  Man  har  haft  en  mærkelig 
Tilbøjelighed  til  at  kalde  Taarnet  en  Ruin  og  at  drøfte  Spørgsmaalet  om  Ruin¬ 
restaureringer,  hvad  der  ikke  rammer  Sagen;  Nikolaj  Taarn  er  blot  en  Bygning, 
som  ikke  bruges,  men  ingen  Ruin.  Ialfald  er  de  interesserede  Parter  ikke  kom¬ 
men  hinanden  nærmere,  og  der  synes  derfor  at  være  Grund  til  endnu  en  Gang 
at  overveje  de  forskellige  Muligheder. 

Spørgsmaalet  kan  løses  paa  tre  Maader.  Den  første  er  saa  simpel  som 
Kolumbus  Æg,  nemlig  at  lade  Taarnet  staa,  som  det  nu  er.  Saa  er  man  sikker 
paa  at  beholde,  hvad  man  har,  et  karakteristisk  gammelt  Taarn,  som  fortæller 
os  om  vigtige  Kapitler  af  Byens  Historie,  om  Taarnets  energiske  Bygherre, 
Rentemester  Kristoffer  Valkendorf,  der  selv  gav  Penge  til  dets  Bygning,  skaffede 


Penge  fra  andre  og  tit  og  ofte  gik  op  paa  Muren  og  »underviste«  Murmestrene, 
og  om  den  vældige  Ildebrand  1795.  Det  kan  ikke  nægtes,  at  det  historisk  set 
er  tiltalende  at  beholde  Taarnet,  som  det  staar,  med  den  moderne,  men  smukke 
Gesims,  og  med  Kuglen,  der  i  sin  halvthundredaarige  Levetid  er  blevet  et  nyt 
Vartegn  for  Kjøbenhavn,  paa  sin  Vis  ejendommeligere  og  usædvanligere  end 
det  smukkeste  Spir.  Og  det  udelukker  jo  slet  ikke,  at  man  kan  fjærne  Slagter¬ 
boderne  og  sætte  Taarnet  i  en  værdig  og  smuk  Stand. 

Men,  kan  der  indvendes,  den,  der  intet  vover,  vinder  intet,  og  det  er  der¬ 
for  nok  værd  at  forsøge  den  anden  Løsning,  at  tage  mod  den  anonyme  Gave 
og  at  sætte  Spir  paa.  Det  er  sikkert  og  vist,  at  det  gamle  Spir  var  storslaaet 
og  smukt.  Alle  er  enige  om,  at  det  vil  blive  en  Berigelse  af  Byens  Silhuet, 
og  at  det  set  paa  større  Afstand  vil  tage  sig  udmærket  ud.  Bør  da  ikke  Hen¬ 
synet  til  det  rent  historiske,  Frygten  for,  at  det  ny  Spir  skal  blive  en  af  disse 
moderne  Antikviteter,  som  vi  snart  har  mange  af,  vige  for  Hensynet  til  Skøn- 


MONTELBAANSTOREN, 


heden?  Vi  har  jo  alle  daglig  for  Øje  et  udmærket  Exempel  paa,  at  et  saadant 
Forsøg  kan  lykkes;  thi  hvem  tænker  vel  paa,  at  det  er  en  moderne  Architekt, 
der  har  bygget  Helligaandskirkens  herlige  Spir? 

Men  der  er  en  Hage  ved  Nikolaj  Spir.  Næppe  nogen  kan  med  Sikkerhed 
afgøre,  hvorledes  det  vil  komme  til  at  virke,  og  selv  dets  ivrigste  Forsvarere 
har  ikke  hævdet,  at  det  vil  kunne  taale  at  ses  paa  nærmere  Hold.  Selv  om 
det  smukke  gamle  Spir  rekonstrueres  med  pinlig  Nøjagtighed  og  med  fin  Form¬ 
sans,  er  der  jo,  siden  det  forsvandt,  sket  den  store  Forandring,  at  Kirkemurene, 
hvortil  Taarnet  støttede  sig,  er  jævnet  med  Jorden.  Paa  et  enligtstaaende  Taarn, 
der  er  omtrent  45  Meter  højt,  skal  sættes  et  Spir  af  samme  Størrelse,  saa  at 
hele  Bygningen  vil  naa  den  imponerende  Højde  af  omtrent  90  Meter  eller  280 
Fod.  Saavidt  det  er  oplyst,  gælder  det  her,  æstetisk  set,  et  Experiment  ud  i 
det  ukendte.  Ganske  vist  har  man  spurgt,  hvem  der  tænker  paa  Petri  Kirke, 
naar  han  ser  dens  Spir.  Men  det  er  sikkert  mere  berettiget  at  spørge,  om 
man  ikke  vilde  savne  Kirkebygningen  haardt,  hvis  den  var  borte.  Ingen  til¬ 
svarende  Taarne  hverken  herhjemme  eller  i  Udlandet  lærer  noget  bestemt  om, 
hvorledes  Forsøget  vil  lykkes.  Klokketaarnet  i  Faaborg,  der  er  nævnt  som  et 

Exempel  paa  et  enligtstaaende  Taarn  med  Spir,  er  lille  og  lavstammet,  kun  30 
Meter,  og  to  Fæstningstaarne  i  Amsterdam  (se  »Architekten«  Side  221),  hvis 
Spir  er  opførte  af  den  berømte  hollandske  Architekt  Hendrik  de  Keyser  hen¬ 
holdsvis  1606  og  1619,  er  kun  halvt  saa  høje  som  Nikolaj,  Montelbaanstoren 
48  Meter  og  Regulierstoren  41  Meter,  og  tilmed  staar  det  ene  af  dem  ikke 
isoleret,  men  sammen  med  en  i  Forhold  til  Taarnet  anselig  Bygning,  medens  det 
andet  er  et  rundt  Fæstningstaarn  af  en  ganske  anden  Karakter  end  Nikolaj.  Tour 


St.  Jacques  i  Paris,  der  har  haft  en  lignende  Skæbne  som  Nikolaj,  har  intet  Spir. 
Der  er  derfor  intet,  som  sikkert  kan  modbevise,  at  Spiret  vil  virke  unaturligt 
højt,  og  det  er  ikke  for  dristigt  at  sige,  at  den  vældige  Pegefinger  vil  vise  sig 
under  højst  uheldige  Forkortninger,  naar 
den  ses  fra  de  nærmeste  Gader,  og 
især,  naar  den  ses  fra  selve  Kirke¬ 
pladsen.  Netop  Taarnets  uregelmæssige 
Form,  der  nu  er  saa  tiltalende,  Stræbe¬ 
pillerne  paa  de  tre  Sider  og  den  store 
aabne  Bue  mod  Øst,  vil  heller  ikke 
virke  klædeligt  sammen  med  Spiret. 

Det  vil  gaa  her,  som  det  er  gaaet 
mange  gotiske  Kirkebygninger  i  Ud¬ 
landet.  Ivrig  for  ret- at  vise  deres  ar- 
chitektoniske  Skønheder  har  man  ned¬ 
revet  de  Huse,  der  omgav  dem,  og 
man  har  da  gjort  den  sørgelige  Op¬ 
dagelse,  at  de  slet  ikke  er  beregnede  til 
at  ses  fritliggende,  men  kun  taaler  at 
ses  paa  lang  Afstand  eller  indeklemte  i 
snævre  Gader. 

Der  kan  saaledes  rejses  vægtige 
Indvendinger  mod  det  nye  Spir,  og  det 

kan  ikke  siges,  at  dets  Tilhængere  har  afkræftet  dem.  Mærkværdigt  nok,  da 
det  dog  ikke  er  umuligt.  Der  er  en  tredie  Udvej,  som  kan  hæve  Betænkelig¬ 
hederne  for  Spirets  æstetiske  Virkning.  Rejses  der  paany  en  Bygning  østen  for 
Taarnet,  hvor  Kirken  før  laa,  vil  Spiret  faa  virkelig  Existensberettigelse.  Det 
behøver  jo  ikke  at  blive  nogen  Telegrafstation  —  en  Kirke  vil,  baade  historisk 
og  architektonisk  set,  være  den  bedste  Løsning,  som  der  i  Virkeligheden  er 
arbejdet  paa,  længe  før  Tanken  om  en  blot  Genrejsning  af  Spiret  dukkede  op. 
Planerne  hertil  er  saa  velkendte,  at  det  ikke  er  nødvendigt  igen  at  gøre  Rede 
for  dem,  og  det  er  her  nok  at  fremhæve  den  afgørende  Betydning,  en  saadan 
Bygning  vil  have  som  nødvendig  Modvægt  til  Spiret. 

Om  der  bag  Ønskerne  om  Spirets  Genopbyggelse  ligger  saadanne  Planer, 
ved  jeg  ikke.  Men  det  er  at  haabe.  Thi  kan  de  ikke  gennemføres,  er  det  saa 
ikke  bedst  at  blive  paa  den  faste  Grund  og  beholde  Kuglen  paa  Nikolaj  Taarn? 

Chr.  Axel  Jensen. 


MUNTTOREN  ELLER  REGULIERSTOREN. 

ARCHITEKTKONGRESSEN  I  LONDON. 


(Sluttet.) 

Til  sidst  foreviste  en  amerikansk  Architekt,  Mr.  Day  fra  Filadelfia,  i  Lys¬ 
billeder  en  Del  amerikanske  Byer,  med  hvis  skakbrætagtige  Gadeudlæg  man 
til  Dels  forsonede  sig  ved  de  virkelig  storslaaede  og  pragtfulde  Parkanlæg,  som 
var  ført  midt  ind  gennem  Byerne,  i  Reglen  gaaende  ud  fra  Banegaarden,  saa 
hvad  der  møder  den  Rejsendes  Øje,  naar  han  i  en  saadan  Stad  forlader  Jærn- 
banestationen,  er  en  Skov  af  grønne  Træer,  Planter  og  Springvand,  paa  begge 
Sider  indrammet  af  Bygninger.  Parkerne  søges  forbundne  ved  Boulevarder. 

En  af  de  indtegnede  Foredragsholdere  var  Mr.  Buls  fra  Bruxelles.  Da  han 
imidlertid  ikke  kom  til  Stede,  men  Resuméet  af  hans  paatænkte  Foredrag,  som 
fandtes  i  den  omdelte  Brochure,  forekommer  mig  bemærkelsesværdigt,  vil  jeg 
her  gengive  en  Oversættelse  deraf. 

»Naar  man  ønsker  at  bestemme  Reglerne  for  Udlæggelsen  af  ny  Gader  og 
Pladser,  er  der  tre  Forudsætninger,  som  maa  tages  under  Overvejelse. 

i)  En  hel  ny  By  skal  anlægges.  Dette  er  et  meget  sjældent  Tilfælde  i 
Europa;  et  Eksempel  herpaa  har  man  dog  for  Tiden  i  Zeebrugge  i  Belgien. 

2)  Ln  gammel  Bydel  skal  forandres  til  et  moderne  Kvarter.  I  dette  Til¬ 
fælde  er  det  nødvendigt  at  tage  Flensyn  til  hver  malerisk  Virkning,  som  de  ældre 
Bygninger  have  fremkaldt  og  at  bevare  ethvert  historisk  Mindesmærke,  samtidig 
med  at  man  søger  at  tilfredsstille  alle  moderne  Fordringer. 

3)  En  ny  Forstad  skal  bygges  til  en  gammel  By.  Der  maa  da  først  ud¬ 
kastes  en  Plan  for  Hovedaarerne  for  Trafikken,  tilpasset  efter  Stedets  Topografi, 
og  dernæst  maa  Karakteren  af  Kvarteret  bestemmes  paa  en  Maade,  saa  det  kom- 
mer  i  Oveiensstemmelse  med  sin  fremtidige  Anvendelse.  Man  maa  forud  være 
klar  paa,  om  den  ny  Bydel  skal  være  et  Handels-,  et  Fabriks-,  et  Regerings-,  et 
Universitetskvarter,  om  det  skal  beboes  af  Middelstandsfolk  eller  af  Overklassen. 
Og  for  at  bevare  den  een  Gang  paatænkte  Karakter  af  den  ny  Bydel,  maa  Grun¬ 
dene  belægges  med  Servituter. 

Gadernes  Retningslinie.  Hovedgaderne  lige  eller  næsten  lige,  Sidegaderne 
krumme.  Men  de  lige  Gader  maa  ikke  være  for  lange,  for  hver  1000  Meter 
maa  de  gøre  en  Drejning  eller  ende  i  et  Monument. 

Pladserne,  som  udlægges  i  disse  Gader  maa  ikke  være  runde,  men  aflange. 
Man  kan  ogsaa  variere  Synet  af  en  Gade  ved  ikke  i  dens  fulde  Længde  at  give 
den  samme  Bredde.  Man  skal  undgaa  at  lade  Trafikken  løbe  sammen  paa  enkelte 
givne  Punkter  og  tvertimod  søge  at  sprede  den  over  hele  Byen.  Korsskæringer 
bør  undgaas. 

Aabne  Pladser.  I  svundne  Tider  var  de  aabne  Pladser  det  Forum,  hvor  de 
politisk  interesserede  Borgere  mødtes,  og  Torvepladserne  var  Byens  Handelscen¬ 
trum.  I  Norden  var  der  i  Middelalderen  altid  en  aaben  Plads  uden  for  Kirken 
og  et  Torv  uden  for  Raadhuset. 

1)  Færdselspladser.  Den  stjerneformede  Plads  er  forkastelig;  den  giver  An¬ 
ledning  til  en  altfor  stærk  Koncentration  af  Trafikken  paa  et  enkelt  Punkt.  Ga¬ 
derne  skal  udmunde  i  Hjørnerne  af  Pladsen. 

2)  Torvepladser.  Midten  af  Torvet  maa  holdes  fri  og  der  maa  ikke  ud¬ 
munde  al  for  mange  Gader  paa  det. 

3)  Ankomstpladser.  Paa  disse  maa  Færdselen  deles  og  retledes  ved  Statuer 
og  Springvand.  Ind  imod  Byen  bør  de  virke  monumentalt,  og  der  bør  være 
tænkt  paa  gode  Droscheholdepladser. 

4)  Ornamentale  Pladser  er  beplantede  med  Træer  og  kan  have  hvilken  som 
helst  Form. 

5)  Monumentale  Pladser  anlægges  med  den  udelukkende  kunstneriske  Virk¬ 
ning  for  Øje. 

a)  Pladsens  Proportioner.  Husenes  Højde  bør  være  i  harmonisk  Forhold 
til  Pladsens  Dimensioner,  Regler  herfor  er  udkastede  af  M.  H.  Mårtens. 

b)  Pladsens  Form.  En  rektangulær  Plads  bør  ikke  være  længere  end  For¬ 
holdet  1  :  3.  Trapezformede  og  triangulære  Pladser  er  at  anbefale;  runde  og 
ottekantede  forkastelige,  ovale  Pladser  tilladelige. 

c)  Pladsens  Indramning  maa  ikke  forsømmes.  Skjul  de  tilløbende  Gader 
ved  Overbygninger,  Arkader  og  lignende. 

d)  Gruppering  af  flere  Pladser  for  hinanden  kan  give  høj  malerisk  Virkning. 
Saadanne  Pladser  kan  omgive  en  Bygning. 

e)  Dekoration  af  Pladser.  Den  kan  undertiden  være  symmetrisk,  men  som 
Regel  bør  Symmetri  undgaas.  Der  bør  helst  ikke  opstilles  Statuer  og  Spring¬ 
vand  i  Pladsens  Centrum. 

f)  Pladsens  Nivellering.  Den  konkave  Overflade  er  at  foretrække  af  saavel 
æstetiske  som  praktiske  Grunde. 

Konklusion. 

De  Principer,  som  vi  her  har  fremstillet,  er  Resultatet  af  meget  Studium 
af  ved  hvilke  praktiske  Midler  en  moderne  By  kan  gøres  tiltalende  og  sund, 
hvorledes  man  kan  meddele  den  saa  megen  Skønhed,  at  den  kan  afgive  et  be¬ 
hageligt  Opholdssted.  En  By  maa  ikke  kun  være  et  Centrum  for  Handel  og 
industriel  Virksomhed,  den  skal  samtidig  være  et  Hjem  for  Mennesker.  Siden 
Byerne  ikke  mere  har  Aarhundredernes  langsomme  Vækst,  har  de  mistet  deres 
maleriske  Ynde  og  nationale  Ejendommeligheder.  Det  ubevidste  Arbejde  hos  de 
svundne  Tiders  Bygmestre  maa  erstattes  af  bevidst  Arbejde  hos  Nutidens  Byg¬ 
mestre.  Vore  Architekters  Opgave  maa  derfor  være,  under  Hensyn  til  en  Stads 
store  Trafik,  en  hygiejnisk  Livsførelse  og  æstetiske  Principer,  at  forlene  vore 
Byer  med  en  ny  Skønhed  og  kunstnerisk  Glæde  for  Øjet.  Kommunalbestyrelser, 
Bygherrer  og  Architekter  maa  føle  sig  inspirerede  af  Terents  skønne  Vers  »Homo 
sum  et  humani  nihil  a  me  alienum  puto«,  jeg  er  et  Menneske,  og  intet  menne¬ 
skeligt  er  mig  fremmed. 

Ogsaa  Mødet  angaaende  Udskrivning  af  international  Konkurrence  mellem 
Architekter  overværede  jeg.  Sagen  ansaas  for  saa  vigtig,  at  der  var  Enighed 
om,  at  Æmnet  maatte  tages  op  igen  ved  Kongressen  i  Wien  i  1908.  Efter  de 
Erfaringer  man  allerede  er  kommen  til  bør  følgende  Punkrer  iagttages  ved  Ud¬ 
arbejdelsen  af  et  Konkurrenceprogram.  Programmet  bør  udarbejdes  ved  erfarne 
Architekter,  og  det  maa  klart  indeholde  saavel  Programmet  for  selve  Bygningen 
som  Reglerne  for  Konkurrencen.  Reglerne  maa  indrømme  samme  Tidsfrist  til 
alle  de  Konkurrerende.  Programmet  maa  udkomme  samtidig  i  ethvert  Land. 
Programmet  maa  kun  udsendes  i  det  Sprog  i  hvilket  det  er  forfattet  og  ikke  i 


—  241  — 


Oversættelse.  Enhver  senere  Meddelelse  maa  tilstilles  enhver  af  de  Konkurre¬ 
rende.  Saalænge  Konkurrencen  staar  paa,  kan  der  ikke  foretages  nogen  Foran¬ 
dring  i  Regulativet.  Tidsfristen  for  Indsendelse  af  Tegninger  er  obligatorisk  for 
enhver,  og  Tegningerne  bliver  at  sende  til  eet  for  ethvert  Land  nøjere  bestemt 
Sted.  De  præmierede  Tegninger  bliver  Myndighedernes  Ejendom,  men  under 
skyldig  Hensyn  til  Loven  om  Kunstnerens  Beskyttelsesret.  En  Udstilling  af  Teg¬ 
ningerne  før  og  efter  Bedømmelsen  vil  være  nødvendig.  Ingen  Konvolut,  inde¬ 
holdende  Kunstnerens  Navn,  kan  aabnes  uden  Kunstnerens  Samtykke,  med  mindre 
hans  Tegninger  har  opnaaet  Præmie.  Det  tekniske  Program  skal  være  klart, 
koncist  og  forfattet  under  Medvirken  af  erfarne  Architekter.  Det  bør  undgaa 
Anvisninger,  som  ikke  lader  sig  følge  og  ikke  kræve  Tegninger,  som  ikke  er 
strængt  nødvendige  eller  overhovedet  for  stor  Maalestok  for  Tegningerne.  De 
Konkurrerendes  personlige  Udgifter  bør  reduceres  til  et  Minimum.  Dommerne 
maa  kun  tænke  paa  Retfærdighed.  Programmet  betyder  en  Kontrakt,  en  virkelig 
Lov  mellem  to  Parter.  Enhver  Tegning,  selv  den  mest  udmærkede,  som  gaar 
uden  for  Programmet,  er  med  det  samme  uden  for  Bedømmelsen.  En  vitkelig 
kompetent  Jury  maa  være  sammensat  af  Architekter.  De  konkurrenceudskrivende 
Myndigheder  kan  have  en  raadgivende  Stemme  ved  Bedømmelsen.  Juryen  har 
at  klassificere  Tegningerne  og  uddele  Præmierne.  Juryen  bør  bestaa  af  Archi¬ 
tekter  af  enhver  Nation,  som  deltager  i  Konkurrencen  i  Forholdet  een  Dommer 
til  hver  10  Konkurrerende.  Enhver  Nation,  som  er  repræsenteret  med  indtil  et 
Minimum  af  5  konkurrerende  Kunstnere,  har  Ret  til  en  Dommer  i  Juryen.  Hvert 
Lands  Konkurrerende  vælger  selv  de  Dommere,  som  de  sender  til  at  deltage  i 
Bedømmelsen.  Dommerne  har  ikke  Ret  til  at  modificere  Uddelingen  af  de  enkelte 
Præmier  eller  af  Totalsummen.  At  afgive  Stemme  ved  Fuldmagt  er  forbudt. 
Juryens  Kendelse  er  endelig  og  uden  Appel. 

Ønskes  en  første  og  anden  Konkurrence  kræver  dette  særlige  Betingelser. 
Første  og  anden  Konkurrence  er  to  forskellige  Ting  og  maa  ikke  blandes  med 
hinanden.  Ved  de  første  er  Skitser  tilstrækkelige.  De  Kunstnere,  som  skal  del¬ 
tage  i  den  endelige  Konkurrence,  bør  holdes  skadesløse  for  havte  Udgifter;  de 
klassificeres  ikke,  og  Præmierne  uddeles  først  ved  den  sidste  Fremsendelse  af 
Projekter.  Det  maa  anses  for  tilraadeligt,  at  Skitsekonkurrencen  ikke  udstilles 
offentligt,  men  først  samtidig  med  den  endelige  Konkurrence.  Det  maa  fra  Be¬ 
gyndelsen  fremgaa  af  Reglerne,  at  Konkurrencen  vil  falde  i  to  Afdelinger.  Denne 
Bestemmelse  kan  ikke  tages  paa  et  senere  Stadium.  Alle  Tidsfrister  skal  være 
nøjagtig  angivne.  Der  skal  fastsættes  et  Minimums  Antal  for  hvormange  af  de 
konkurrerende  Kunstnere,  der  skal  have  Ret  til  at  gaa  videre  og  modtage  det 
stipulerede  Honorar.  Præmiernes  Størrelse  og  Antal  ved  den  endelige  Konkur¬ 
rence  bliver  at  offentliggøre.  Det  skal  være  den  samme  Jury,  der  foretager  første 
og  anden  Bedømmelse,  men  de  i  den  sidste  Konkurrence  deltagende  Kunstnere 
kan  supplere  Dommernes  Antal.  Regulativet  er  bindende  for  begge  Konkurrencer, 
men  Programmet  maa  ændres  før  den  endelige  Konkurrence  finder  Sted. 

Et  Architektsamfund  i  Amsterdam  »Architecture  et  Amicitia«  havde  udar¬ 
bejdet  og  fremlagt  et  Udkast  om  Regler  for  internationale  Konkurrencer,  som  i 
air  væsentlig  var  i  Overensstemmelse  med  det  ovenfor  anførte. 

Et  andet  Emne,  som  ogsaa  herhjemme  er  aktuelt,  var  ligeledes  til  Behand- 

ling  paa  et  af  Kongressens  Møder,  nemlig  Architekternes  teoretiske  og  praktiske 
Uddannelse  og  deres  Beskyttelse  mod  uvidende  og  ikke  uddannede  Bygmesteres 
Ind-  og  Overgreb  paa  deres  Arbejdsfelt.  Ingen  anden  skabende  Kunstner  til- 
tiltrænger  saa  meget  Studium  som  Architekten  gør  det,  idet  kun  hans  V  irksomhed 
strejfer  ind  paa  saa  mange  af  Videnskabens  forskellige  Omraader.  En  Architekt 
maa  studere  og  tilegne  sig  Viden  i  Kemi,  Fysik,  Mathematik,  Statik  og  mange 
andre  Kundskaber,  som  Maleren  og  Billedhuggeren  kan  gaa  uden  om.  Hensynet 
til  andre  Menneskers  Velfærd,  Sundhed  og  Liv  kræver  det.  For  sin  egen  Skyld 
har  Samfundet  Ret  til  at  kræve  fuldt  uddannede  Architekter.  Og  Samfundet 
stiller  denne  Fordring  og  Staten  bidrager  til  at  støtte  og  opfylde  den  ved  i  alle 
Lande  at  oprette  og  bekoste  Kunstskoler  og  Akademier  til  Sagens  Fremme.  Men 
saa  maa  Stat  og  Samfund  ogsaa  værne  og  beskytte  de  Mænd,  som  anvender 
mange  Ungdomsaar  paa  en  kostbar  Uddannelse.  Stat  og  Samfund  maa  lejse 
Skranker,  som  vanskeliggør  en  Indgriben  fra  ikke  uddannede  Bygmestres  Side. 
Paa  et  andet  af  Kongressens  Møder,  som  jeg  desværre  ikke  havde  haft  Lejlighed 
til  at  overvære,  havde  Emnet  været:  Hvorledes  opdrages  Publikum  i  Architektur? 
Dette  Spørgsmaal  dukkede  ogsaa  op  paa  dette  Møde,  og  det  blev  udtalt,  at  Pu¬ 
blikum  kun  kan  opdrages  i  Architektur  gennem  Architekterne  selv,  gennem  at 
disse  —  kunstnerisk,  teoretisk  og  praktisk  uddannede  —  evner  at  være  Vejledere 
»i  den  skønneste  af  alle  skønne  Kunster«.  Thi  hvorledes  kan  en  Blind  lede  en 
Blind?  Derfor  er  det  af  højeste  Vigtighed  og  Betydning  at  Architektens  Uddan¬ 
nelse  er  paa  Højde  med  Tidens  Krav,  men  ogsaa  at  han,  naar  han  med  Op¬ 
ofrelse  af  Tid  og  Penge,  har  opnaaet  denne  Uddannelse  og  gennem  paagældende 
Autoriteter  har  erhvervet  sit  »diploma«  —  Afgangsbevis  —  at  han  da  i  sin 
Gerning  beskyttes  mod  Konkurrence  af  Mænd,  som  ikke  sidder  inde  med  noget 
saadant  jus  practicandi,  at  han  beskyttes  og  derigennem  det  byggende  Publikum. 
Kvaksalveriloven  er  jo  til  fuldt  saa  meget  for  de  Syges  Skyld  som  for  Lægernes. 
Allerede  Platon  i  sin  »Stat«  krævede,  at  Regeringerne  skulde  beskytte  Borgerne 
mod  de  skadelige  Følger  af  simpel  og  smagløs  Skulptur  og  Architektur  med 
samme  Ret  som  den  beskyttede  dem  mod  sundhedsfarlig  og  lastefuld  Paavirkning 
og  Indflydelse. 

En  fransk  Architekt  udtalte,  at  Regeringerne  burde  bearbejdes  i  Retning  af 
en  Lov,  der  fastslog,  at  ikke  engang  Navn  og  1  itel  af  Architekt  skulde  kunne 
føres  af  andre  end  de  med  »diploma«  udrustede  Mænd. 

Man  mente  ogsaa,  at  der  ved  Universiteterne  burde  oprettes  Læreskoler  i 
Architektur  ikke  med  Hensyn  paa  de  unge  Kunstnere,  som  jo  søgte  og  fik  deres 
Uddannelse  andensteds,  men  netop  med  Hensyn  paa  Studenterne,  som  mangen 
Gang  var  blottet  for  de  mest  elementære  Begreber  om,  hvad  Architektur  over¬ 
hovedet  vil  sige.  Interessant  nok  blev  det  oplyst,  at  Tasmanien  her  var  gaaet 
i  Spidsen  for  vistnok  alle  Lande. 

Nogen  Diskussion  aflødte  Emnet  ikke,  idet  alle  de  tilstedeværende  var  i 
fuld  Enighed  om  Betimeligheden  af  Indførsel  af  Love  og  Vedtægter,  der  kunde 
værne  Standen.  Kun  Architekt  Gaston  Trolat  fra  Paris  mente,  at  man  skulde 
undgaa  at  komme  ind  paa  noget,  der  mindede  om  svundne  Tiders  Lavsvæsen. 

Det  sidste  Møde,  jeg  overværede,  og  som  tillige  var  Kongressens  sidste 
Møde,  havde  som  Emne,  hvorvidt  Architekten  bør  være  den  øverste  Autoritet 

paa  en  under  Opførelse  værende  Bygning.  Flere  Talere  var  indtegnede,  men 
nogen  egentlig  Diskussion  opstod  heller  ikke  her,  da  alle  tilstedeværende  var 
enige  om  Architektens  Førerstilling  ved  et  Byggeforetagende.  Endogsaa  Valget 
af  de  assisterende  Billedhuggere,  Malere,  Ingeniører  og  Haandværkere  burde  over¬ 
lades  ham  —  kun  da  kan  der  komme  Harmoni  og  Helhed  i  det  fuldførte  Arbejde. 


BØGER  OG  TIDSSKRIFTER. 


Bogvennen,  udg.  af  Foreningen  for  Boghaandværk  (Redaktionsudvalg:  E.  Gigas, 
F.  Hendriksen  og  G.  Philipsen).  Det  sidst  udkomme  Hefte  af  dette  Tidsskrift, 
der  i  Henseende  til  Billedgengivelse  og  smukt  typografisk  Udstyr  staar  i  aller¬ 
første  Række,,  er  omtrent  udelukkende  helliget  det  kgl.  Bibliotek,  af  hvis  nye 
Bygning  der  gives  mange  Billeder  med  Tekst  af  Overbibliotekar  H.  O.  Lange 
og  E.  H.  Men  ogsaa  fra  Frederik  IIl’s  gamle  Bygning  findes  der  en  hel  Del 
gode  Billeder,  og  dens  Saga  er  skreven  af  Professor  Camillus  Nyrop,’  der  tillige 
hai  givet  et  Omrids  af  Bibliotekets  og  dets  Mænds  Historie,  fra  den  første  Bi¬ 
bliotekar  Peter  Schumacher  til  den  i  1905  afdøde  Overbibliotekar  Bruun.  Vi 
henleder  Opmærksomheden  paa  dette  udmærkede  Tidsskrift,  der  ikke  faas  i  Han¬ 
delen,  hvorfor  man  bør  sikre  sig  det  ved  Indmeldelse  i  Foreningen,  der  paa 
mange  Maader  virker  for  at  hæve  vort  Boghaandværk,  bl.  a.  ved  en  af  For¬ 
eningen  oprettet  Fagskole.  Dennes  Elevantal  har  i  det  forløbne  Aar  været  111, 
Sættere,  Trykkere  og  Bogbindere,  og  dens  Virksomhed  har  allerede  givet  et 
smukt  Resultat,  men  da  den  arbejder  under  vanskelige  pekuniære  Vilkaar,  var 
det  ønskeligt  om  Foreningen  kunde  blive  styrket  ved  Tilgang  af  nye  Medlemmer. 


FORSKELLIGT. 

Store  Guldmedalje.  I  Skoleraadets  Møde  d.  9.  ds.  blev  Akademiets  store 
Guldmedalje  tildelt  Architekt  Harald  Lønborg  Jensen  for  Løsningen  af  Opgaven: 
»En  Statsskole  for  Legemsøvelser«. 

¥ 

Akademisk  Archilektforening  holdt  Møde  d.  8.  Marts  med  Foredrag  af  Dr. 
Mackeprang  om  jydsk  Portalskulptur.  For  en  mærkværdig  lidt  talrig  Forsamling 
holdt  Dr.  M.  et  udmærket  og  interessant  Foredrag  om  Billedfremstillingen  paa 
romanske  Kirkers  Portaler.  Foredraget  ledsagedes  af  Lysbilleder,  der  ret  viste, 
hvilken  rig  architektonisk  Skat  vi  besidder  i  disse  gamle  Portaler;  og  skønt  der 
nu  i  Aarenes  Løb  er  opmaalt  og  tegnet  en  stor  Mængde  af  dem,  var  dog  en  hel 
Del  af  de  fremviste  ukendte  for  de  fleste  af  de  tilstedeværende.  Foredraget  hilstes 
med  livligt  Bifald  og  man  beklagede  de  fraværende. 


Udgiver:  AKADEMISK  ARCHITEKTFORENING. 

Redaktion;  Arcliitekterne  K.  VARMING  (ansvarhavende)  og  ALFR.  THOMSEN 
Kontor;  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  ** 


KJ  0  B  EN  HAVN 

DEN  23.  MARTS  1907 

9.  A ARGANG  N?  25 


NOGLE  BLADE  AF  ST.  ANNÆ  KVARTERS  HISTORIE. 

Af  cand.  polit.  Fr.  Schiøtt. 


III. 

SOPHIÆ  AMALIENBORG. 

En  Regnskabsnotits  siger,  at  Snedkeren  Bertel  Møller  1629  —  30  arbejdede 
paa  »den  Skabelon  efter  det  Slot,  som  ved  St.  Annæ  Bro  skal  bygges«. 
Dette,  kombineret  med  en  Rejsendes  Beretning  om,  at  Christian  IV  før  Kejser¬ 
krigen  havde  haft  isinde  at  nedrive  det  gamle  Kjøbenhavns  Slot  og  bygge  et 
nyt  alamodisk  Slot  istedet,  har  givet  Anledning  til  Skipperkrøniker  om,  at  Sø¬ 
kongen  vilde  bygge  sig  et  Slot  ved  det  aabne  Vand  paa  Amalienborg  Plads, 
Fortællinger  for  hvilke  der  næppe  ligger  noget  til  Grund.  Der  er  ingen  Rime- 


SOPHIÆ- AMALIENBORG.  EFTER  MALERI  PAA  LEDREBORG. 

Slottet  sees  fra  nuv.  St.  Annæ  Plads.  Bag  Slottet  sees  —  til  højre  —  Bygningerne  ved  Toldboden,  til  venstre  Cita¬ 
dellet  med  Kongens  Bastion,  Proviantmagasinerne  paa  Siderne  af  Kirken  og  en  af  Baraklængerne  med  sine  Skorstene. 

lighed  for,  at  Kongen  vilde  flytte  Residensslottet  bort  fra  den  historiske  Plads 
paa  Slotsholmen,  og  man  har  overseet,  at  »Slot«  paa  de  Tider  ogsaa  betegner  et 
Citadel  eller  en  mindre  Fæstning,  et  »fast  Slot«  i  Modsætning  til  et  Lystslot. 
Ganske  specielt  kaldtes  dengang  og  langt  senere  ned  i  Tiden  Kystforter  til 
Havneforsvar  »Slotte«  ( Chateaux  de  havres  eller  Chateaux  de  mer),  og  den  oven¬ 
nævnte  Rejsende  beretter  da  ogsaa,  at  det  før  Kejserkrigen  havde  været  Kongens 
Hensigt  nord  for  Flaadens  Liggeplads,  ved  Havnens  Munding  og  ude  i  Vandet 
at  bygge  et  Slot  og  indeslutte  Havnen  i  Byen.  Det  er  da  sikkert  Skansen  ved 
St.  Annæ  Bro,  hvortil  der  er  forfærdiget  Model,  og  hermed  stemmer  det  ogsaa, 
at  et  paa  kgl.  Bibliothek  bevaret  Udkast  til  Skansen  har  Paaskriften:  »Designé 
du  Chateau  Royal  de  Copenhaven«  *). 

Denne  Skanse  var  efter  sit  Anlæg  som  lukket  Kystfort  mindre  skikket  til 
at  kunne  tjene  som  virkeligt  Citadel,  istand  til  at  fortsætte  Forsvaret  efter  Byens 
Erobring,  og  der  var  derfor  ingen  Anledning  til  i  dens  Indre  at  bygge  en  Bolig 
som  sidste  Tilflugtssted  for  Kongefamilien.  En  stor  Del  af  det  Indre  skulde 
derimod  optages  af  en  Havn  for  mindre  Fartøjer,  vel  nærmest  Kystforsvarsskibe. 
Med  det  nye,  1662  begyndte  Citadel  var  det  en  anden  Sag,  efter  dets  Konstruk¬ 
tion  kunde  der  her  være  Tale  om  et  Slutningsforsvar,  og  som  Følge  deraf 
skulde  der  ogsaa  i  dets  Indre  bygges  et  kongeligt  Tilflugts-Slot.  Blandt  mange 
andre  ikke  udførte  Nyanlæg  i  Kjøbenhavn  viser  Rf.sens  Byplan  af  1677  da  ogsaa 
dette  Slot  som  existerende,  skønt  det  aldrig  kom  længere  end  til  Fundamenterne, 
hvilke  lagdes  1664.  Efter  denne  Plan,  samtidige  Planer  over  Citadellet  og  de  i 
Kobberstiksamlingen  bevarede  Bygningstegninger  skulde  Slottet  have  ligget,  hvor 
nu  Kirken  ligger,  op  mod  Kongens  Bastion,  med  store  bombefaste  Magasinrum 
under  Bastionen  og  en  underjordisk  Gang  til  Møllen  paa  dennes  Top,  (hos 
Resen  er  Møllen  blevet  til  et  Taarn  med  Spir).  Selve  Slotsbygningen  skulde 
have  haft  fire  Fløje  med  Hjørnepavilloner,  alt  1  4  Etager  i  almindelig  Kaserne¬ 
stil;  kun  Facaden  ind  mod  Exercerpladsen  havde  man  søgt  at  skaffe  lidt  mere 
architektonisk  Karakter  ved  at  give  Midtpartiet  fem  Etagers  Højde  med  en 
smallere,  lav  Overbygning,  der  dækkedes  af  et  baadformet  Tag  og  havde  et 
lille  Spir  paa  Midten.  —  Som  et  Minde  om  dette  paatænkte  Slot  fører  den  lille, 
af  Frederik  IV  byggede,  Kirke  det  imponerende  Navn  »Citadellet  Frederikshavns 
Slotskirke«. 

Kom  St.  Annæ  Kvarter  saaledes  ej  til  at  rumme  en  Kongeborg,  havde  det 
dog  en  kongelig  Have  med  et  kongeligt  Lysthus  (Rosenborg),  og  det  kom  ogsaa 
til  at  give  Plads  for  Dronningens  Have  og  Lysthus. 

Sophia  Amalia  havde  haft  en  Lysthave  udenfor  Vesterport  omtrent  paa 
Tivolis  Grund,  en  Have  som  bl.  a.  omfattede  en  Lysthave  »udenfor  Vesterport 
imellem  Strandstræde  og  Byens  Fortification«,  der  havde  tilhørt  Gødert  Braem, 
men  1650  af  Hannibal  Sehested  var  købt  og  foræret  Dronningen.  Under  Be¬ 
lejringen  var  Haven  bleven  ødelagt,  saaledes  at  kun  nogle  firkantede  Fiskeparke 


*)  Ordet  »Royal«  anvendtes  dengang  ogsaa  paa  »permanent  Befæstning«,  i  Modsæt¬ 
ning  til  »Feltbefæstning«,  og  den  bastionære  Fronts  Længde  angaves,  ligesom  nu  Papir¬ 
formaterne,  efter  stor  (20oToiser),  middel  (i8oToiser)  og  lille  (i6oToiser)  Royal.  »Cha¬ 
teau  royal«  betegner  da  et  permanent  Befæstningsværk. 

vare  bievne  tilbage,  hvilke  endnu  i  mange  Aar  bleve  henliggende.  Dog  laa  de 
i  forsømt  Stand,  da  der  udenfor  Østerport  ved  Vartov  (Helligaandshospitalet  for 
Enden  af  Sortedamssø)  var  blevet  anlagt  et  kgl.  Fiskehus  og  Fiskedamme, 
hvoraf  »Aggersborg  Sø«  var  Levning*).  Det  er  jo  ganske  naturligt,  at  Dron¬ 
ningen  søgte  at  faa  sin  Lysthave  flyttet  til  et  sikrere  Sted  indenfor  Voldene,  og 
hun  indkøbte  da  islandske  Kompagnis  nedlagte  Reberbane  og  endel  af  Haverne 
udenfor  gamle  Østerport  i  Strandstræde  og  den  brede  Gade,  hvilke  nærmere 
anføres  i  Origines  Hafn .,  P.  457 — 58.  Som  anført  i  » Architekten«  VIII  P.  519 
købte  Ridefoged  Lorens  Tuxen  Pomeranshaven  **)  til  Dronningen;  ved  Købet 
af  Reberbanen  1663  og  af  flere  Haver  benyttede  hun  som  Mellemmand  Kongens 
betroede  Kammertjener  Jacob  Petersen,  der  paa  Basis  af  denne  Kommission  er 
bleven  nævnet  som  en  betydelig  Grundejer  i  St.  Annæ  Kvarter.  Opkøbet  maa 
været  begyndt  allerede  ved  Aar  1660;  thi  Grundtaxten  af  1661  nævner  i  Strand¬ 
stræde:  Hendes  Dronningl.  May.  17  Boder,  Hendes  Dronninglige  May.  tilhørende 
6  woninger,  Hendes  May.  tilhørende  Marie  Schomagers  (o:  Schumachers)  5 
woninger  med  en  stor  hauffue  og  Hendes  Dronninglige  May.  tilhørende  en 
stor  hauffue,  Margrete  Sigfred  Friises  tilforn  haffuer  ejedt. 

Det  gjaldt  nu  først  og  fremmest  at  indrette  Haverne  og  de  bestaaende  Byg¬ 
ninger,  der  ej  laa  i  Vejen  for  Nyanlægget,  saaledes  Bygningerne  i  Pomerans¬ 
haven,  Reberbanen  og  Lejehusene  fra  denne  ned  til  Store  Strandstræde,  og,  naar 
alt  her  var  bragt  i  Orden  eller  i  god  Gang,  kom  som  Afslutning  Opførelsen  af 


*)  1.  Maj  1661  udnævnes  Hans  Hermansen  til  Fisker  og  Tilsynsmand  ved  Fiskerierne 
og  Dammene  omkring  Vartov. 

**)  Det  er  ret  mærkeligt,  at  en  nylig  indkommet  Officer  af  lothringsk  Slægt,  som 
J.  C.  v.  Cicignon,  har  været  i  Besiddelse  af  Haven,  og  følgende  Oplysninger  om  dennes 
Ejere  kunne  derfor  have  Interesse. 

Den  første  kendte  Ejer  af  denne  Have  og  Blegdam  i  den  brede  Gade,  paa  den  nørre 
og  vestre  Side,  er  Handelsmanden  Bernt  Schyrmand  eller  Thor  Schyren,  der  tillige 
havde  en  Ejendom  mellem  »Ved  Stranden«  og  Admiralgaden,  ud  til  hvilken  sidste  Gade 
han  1609  havde  en  Klædebænk.  Hans  Datter  Nille  var  gift  med  Jørgen  v.  Hamb,  der 
i  jordebogen  af  1620  anføres  som  Ejer  af  Haven,  og  som  maa  være  død  før  1633.  Jorde- 
bogen  for  dette  Aar  nævner  nemlig  Nille,  Jørgen  v.  Hambs  som  Ejer  af  Haven  og 
tillige  af  Ejendommen  ved  Stranden,  hvoraf  hun  svarer  1  $  aarlig  for  2  Boder.  Hun 
mistede  ogsaa  sine  Børn,  2  Døtre  og  1  Søn,  og  søgte  Trøst  i  et  nyt  Ægteskab  med  kgl. 
Renteskriver  Niels  Nielsen  Rølde,  der  ved  Hovedskats-Ansættelsen  i  1645  opføres  som 
Ejer  saavel  af  Stedet  i  Byen  som  af  »Niels  Nielsen  Rulpis  Boder«  udenfor  Østerport. 
Den  første  Ejendom  viser  sig  nu  at  være  »den  forgyldte  Fortun«,  hvoraf  Fortunstræde 
har  Navn,  et  af  Stadens  finere  Herberger,  hvori  f.  Ex.  1646  de  bremiske  Gesandter  bleve 
indlogerede.  Hustruen  døde  1652,  og  Niels  Nielsen  giftede  sig  da  med  Anna  (Ingeborg?) 
Sophie  Hagedorn,  en  Slægtning  af  Christopher  Gabels  Hustru.  I  Grundtaxten  1661 
nævnes  han  endnu  som  Ejer  af  Stedet  ved  Stranden  med  to  Vaaninger  og  to  Lejekældere 
og  af  Ejendommen  i  Bredgade,  5  Huse  og  en  stor  Have,  men  han  døde  samme  Aar  og 
begravedes  17-10*1661  i  Nille  Berntsdatters  Gravsted  i  Nicolai  Kirke.  Enken  giftede  sig 
derpaa  med  Oberstlieutnant  J.  C.  v.  Cicignon,  der  saaledes  blev  Ejer  af  begge  Steder  og 
af  Gravstedet,  men  afhændede  Haven  til  Dronningen.  Den  forgyldte  Fortun  ejede  han 
endnu  1668  (i  Grundtaxten  kaldes  han  Zitzenow),  men  hans  Virksomhed  knyttedes  sær¬ 
lig  til  Norge,  og  Fortunen  bliver  solgt.  1689  ejedes  den  af  Urtekræmmer  Hendrich 
Behmann,  der  1697  ogsaa  køber  Gravstedet  i  Nicolai  Kirke,  hvad  der  forøvrigt  er  ret 
mærkeligt,  da  han  selv  var  Kirkeværge  for  St.  Petri  tydske  Kirke. 


-  247  — 


Hovedbygningen  eller  som  det  hed  »det  store  Lysthus  i  Haven«.  I  Aarene 
1667  og  1668  indkøbtes  store  Partier  af  hollandske  Mopper,  i  Foraaret  1668 
viser  Regnskabet,  at  der  er  indkøbt  Stillingstømmer  til  Brug  ved  »det  store  Huses 
Opbyggelse  i  H.  D.  Maj.  Hauge«,  senere  paa  Aaret  købes  2 o  Al.  gullandske 
Bjælker  og  Forskallingsbræder  »den  Boden  unterwerts  in  das  grosse  Neue  Haus 
in  Ihro  Maj.  Garten  zu  bekleiden  al  wo  der  Kalckschneider  das  Donnik  Arbeit 
macben  soli«,  ligesom  Murmester  Jens  Madsen  fra  7/3  til  1/9  1 668  har  faaet 
ialt  1800  Rdr.  C.  paa  Regnskab  for  Murarbejde  ved  »det  store  Hus  i  Hendes 
Dronningl.  Mayts.  Have«.  Arbejdet  skrider  nu  frem,  og  1673,  da  Kirken  ind¬ 
vies,  staar  Huset  nogenlunde  færdigt  i  det  ydre,  medens  der  hele  Aaret  arbejdes 
paa  det  Indre.  Der  er  vel  stadig  arbejdet  videre,  og  helt  færdig  blev  man  aldrig. 
Dronningen  var  jo  nu  bleven  Enkedronning,  og  Bygningen,  der  fra  først  af  kun 
har  været  bestemt  til  kortvarige  Ophold  ligesom  Rosenborg,  maatte  da  indrettes 
saaledes ,  at  den  kunde  tjene  som  fast  Bolig,  naar  Dronningen  ej  var  paa  sine 
Slotte  og  Gaarde,  og  der  blev  stadig  forandret  i  det  Indre. 

At  give  en  Skildring  af  Livet  paa  Slottet,  Hofpersonalet  og  Hofholdningen 
ligger  udenfor  disse  Blades  Ramme,  og  vi  kunne  nøjes  med  Willum  Worms  Be¬ 
skrivelse  af  en  Oktober  1676  afholdt  Fest,  der  netop  faar  sit  Relief  ved 
Slottets  Beliggenhed  ud  mod  Søen  og  ved  Slotshaven. 

»Om  Aftenen  vare  Deres  Majestæter,  Prins  Georg  og  andre  fyrstelige  Per¬ 
soner  til  Gæst  hos  Hendes  Majestæt  Enkedronningen.  Som  de  droge  derhen, 
Klokken  7*  blev  fyret  Skud  af  »Den  norske  Løve«,  som  var  behængt  med  1500 
Lygter,  tillige  med  3  andre  Skibe.  Hendes  Majestæts  Have  og  Slot  med  Ære¬ 
porte  og  mangfoldige  Lys  vel  stafferede,  Bankettet  og  meget  prægtigt,  og  der 
Maaltidet  var  gjort,  blev  et  stateligt  Fyrværk  antændt.  Dette  varede  til  Klokken 
10  om  Aftenen,  da  Hans  Majestæt  drog  til  Slottet  igjen,  hvor  paa  Vejen  udi 
alle  Gader  Lys  var  tændte  udi  Vinduerne.« 

Vil  man  have  noget  nærmere  Kendskab  til  Slottets  Udseende  og  Indretning, 
da  er  det  meget  lidt,  som  foreligger  i  Literaturen,  og  de  Skildringer,  der  ere 
givne,  baseres  dels  paa  enkelte  Notitser  fra  Datiden,  dels  paa  et  Stik  af  H.  Quist, 
der  er  en  paa  flere  Punkter  fejlagtig  Gengivelse  efter  et  lille  Maleri  af  Cabinets- 
skildreren  J.  J.  Bruun.  Da  denne  imidlertid  først  er  født  et  kvart  Aarhundrede 
efter  Slottets  Undergang,  maa  Maleriet  (i  ant.  top.  Arkiv)  være  en  Gengivelse 
efter  et  ældre,  nu  ukendt  Billede,  der  muligvis  ogsaa  har  tjent  som  Forlæg  for 
en  af  diverse  Fejl  misprydet  Tuschtegning  i  » Danske  Vitruv «  III.  Af  Malerier 
findes  videre  det  her  gengivne  (paa  Ledreborg  beroende)  og  et  paa  Gaunø  bevaret 
Billede,  fremstillende  Slotsbranden,  hvoraf  en  Gengivelse  findes  i  »Danm.  Riges 
Hist.  IV  Pag.  6 72  og  et,  ikke  ganske  nøjagtigt,  Træsnit  i  L.  Bobé:  Operahusets 
Brand.«  Resens  Kort  over  Kjøbenhavn  fra  1677  giver  en  ganske  lille  perspek¬ 
tivisk  Fremstilling  af  Slottet  seet  nordfra,  og  endelig  findes  der  en  gammel 
Radering  fremstillende  Branden,  med  Paaskriften ;  »1689  —  den  19.  April  ist 

disses  grosse  ungeliicke  bei  Amallgen borger  Schloss  pasirt«  (Mullers  Pinakotek. 
B.  17,  LX.).  —  Der  har  derhos  været  et  Billede,  som  hvis  det  endnu  existerer 
etsteds  i  Verden,  vilde  indtage  Førsterangspladsen  i  Billed-Kildestoffet,  et  Maleri 
udføit  1672  af  den  franske  Stuccateur  Coftre,  hvorom  Regnskaberne  siger:  »ein 

Schilderei  von  I.  M.  Haus,  so  nach  Heydelberg  gesandt  worden.  15.  Rth.« 
Endelig  findes  der  i  Arkiverne  flere  gamle  Planer,  paa  hvilke  Slottet  og  dets 
Haver  ere  indlagte*). 

Med  Hensyn  til  de  skrevne  Kilder,  da  er  Hovedstammen  for  den  følgende 
Fremstilling  en  Række  originale  Synsforretninger  og  Inventarer  over  Slot  og 
Haver  fra  1681 — 85.  Mange  og  vigtige  supplerende  Oplysninger  om  Enkelt¬ 
heder,  Arbejdets  Gang  etc.  findes  i  Enkedronningens  Regnskabet,  hvotaf  nogle 
Aargange  ere  benyttede. 

Det  til  Anlægget  indkøbte  Terræn  er  angivet  i  »Architekten«  \  111  lag.  519 
og  det  suppleredes  vistnok  med  en  Kongen  tilhørende  Grund  syd  for  den  aldrig 
udgravede  »Dronningens  Kanal«.  Langs  dennes  projekterede  sydlige  Kajgade  laa 
Slottets  Hovedbygning  fra  Bredgade  til  Nordenden  af  islandske  Kompagnis  Reber¬ 
bane,  hvilken  dannede  Grændsen  mod  Øst  indtil  nuværende  St.  Anna  Plads,  og 
langs  dennes  Nordside  laa  en  Række  Smaahuse  bl.  a.  for  Dronningens  Livgarde. 
Tværs  over  Pladsen  til,  hvor  St.  Strandstrædes  Husrække  nu  begynder,  laa  8 
Huse,  Levninger  af  de  tidligere  Privathavers  Lejeboder,  medens  Plankeværk  dan¬ 
nede' Hegnet  mod  Syd  og  mod  Bredgade.  Langs  denne  Gade,  Slottets  Nordside 
og  Reberbanen  stod  19  Egepæle  med  Lanterner  og  foran  Slottet  tillige  en  eller 
flere  Rækker  Lindetræer. 

Bygningerne  bestod  af  den  gamle,  til  Økonomibrug  ombyggede  Reberbane, 
ved  hvis  Ende  der  laa  et  2  Etages  Hus  med  svejede  Gavle.  Fra  dette  Hus  gik 
den  egentlige  Slotsbygning  i  lige  Linie  over  til  Bredgade.  Først  kom  en  lille, 
enetages  Bygning,  hvortil  sluttede  sig  en  Pavillon  med  en  gennemgaaende  Port, 
Kirkeporten ,  og  "denne  Pavillon  forenedes  ved  en  enetages  Forbindelsesbygning 
med  Slottets  Hovedbygning.  Mod  Vest  forenede  en  lignende  Forbindelsesbygning 
Slottet  med  en,  op  mod  Bredgade  liggende  Pavillon  med  gennemgaaende  Port, 
Kancelliporten,  og  denne  Pavillon  sluttede  sig  saaledes  til  Plankeværket  langs 
Bredgade.  Saaledes  synes  det  ogsaa  efter  det  her  gengivne  Billede  fra  Ledre- 
borg,  saaledes  sees  det  af  Planerne  og  sees  tydeligt  paa  J.  J.  Bruuns  Mimatur- 
maleri.  I  Quists  Stik  har  han  paa  egen  Haand  fortsat  Pavillonen  med  en  en¬ 
etages  Fløj  og  i  »Danske  Vitruv  III«  er  denne,  i  Virkeligheden  ikke  existerende 
Fløj  yderligere  afsluttet  med  et  toetages  Hus  med  svejede  Gavle  som  det  ved 
Reberbanen.  De  to  Forbindelsesfløje  have  hver  mod  Haven  ni  Fag,  hvoraf  det 
nærmest  Slottet  er  rundbuet  og  muligvis  af  større  Dimensioner,  som  en  fra  først 
af  paatænkt  Gennemkørsel,  mod  Nord  have  de  muligvis  hver  haft  ti  Fag.  Hele 
Frontlængden  synes  at  have  været  c.  270  Alen,  hvoraf  60  Alen  paa  Hoved¬ 
bygningen,  60  Alen  paa  hver  af  de  tilstødende  Forbindelsesbygninger. 

Dybden  af  Hovedbygningen  har  vistnok  været  40  Alen,  da  Architravens  Længde 
i  Regnskaberne  angives  til  203  Alen,  men  den  danner  ikke  et  Rektangel;  den 
er  anlagt  i  T-Form.  Nordfacaden  har  1 1  Fag,  deraf  de  tre  Midtfag  vistnok  i 


*)  Et  Maleri,  forestillende  en  af  Sophie  Amalies  Hunde,  viser  1  Baggrunden  Slottet  seet 
fra  Nordsiden.  Det  er  ikke  lykkedes  fortiden  at  opspørge,  hvor  Billedet,  der  for  en  Del 
Aar  siden  restaureredes  af  Conservator  C.  C.  Andersen,  har  hjemme. 

en  Risalit,  medens  Havefacaden  er  stærkt  brudt,  saaledes  at  de  to  yderste  Fa« 
paa  hver  Side  ere  trukne  betydeligt,  sikkert  3  Fag  tilbage  fra  Midtpartiet! 
Dette  gælder  dog  ej  om  nederste  Stokværk,  hvor  Tilbagespringet  kun  er  et 
Fag,  og  der  saaledes  paa  disse  indkilede  Bygningsdeles  flade  Tage  fremkommer 
1  taner,  omgivne  af  Balustrader  og  med  Tilgang  gennem  Altandøre  i  andet  Stok¬ 
værk.  Forskellige  Omstændigheder  tyde  paa,  at  disse  Fremspring  ikke  høre  til 
den  oprindelige  Plan,  men  skrive  sig  fra  den  Tid,  da  Lysthuset  gik  over  til  at 


s  v  f  ,H1t  amalienborg-  efter  en  elan  eea  1*92  i  ingeniørkorpsets  arkiv. 

tif  fairdT  '"'I'-  S  Dronning  Charlotte  Amalies  H„o.  ,  P,„.,n„« 

L'"'  5'  **•*»•  7.  H»,.  8.  Krinrisen  p,.  Kongons  Nprorr.  GyM.nlL,  Pnl.i, 

(Cliarlottenborg). 


blive  Residensslot.  At  disse  to  Yderfag  paa  hver  Side  kun  have  omfattet 
nederste  Stokværk,  fremgaaer  af  Synsforretningerne  og  sees  ogsaa  saavel  paa 
Ledreborgbilledet  som  paa  j.  J.  Bruuns  Maleri,  men  det  er  misforstaaet  i  Qursrs 
Stik  og  Kopierne  derefter.  Derhos  har  Ledreborgbilledet,  og  vistnok  ogsaa  -  at 
dømme  efter  den  lille  Gengivelse  i  »Danmarks  Riges  Historie«  —  Billedet  paa 
Gaunø,  Pilastre  mellem  hvert  Vindue.  J.  j.  Bruuns  Billede,  der  ligger  til  Grund 
for  alle  nyere  Billeder,  har  kun  Pilastre  ved  Hjørnerne  af  Bygningens  Hoved¬ 
afsnit,  men  Regnskaberne  opvise  et  saa  stort  Antal  af  toskanske  Kapitæler  o^ 
joniske  Pilastre,  at  i  hvert  Fald  Hovedfacaderne  have  haft  Pilastre  mellem  hvert 
Vinduesfag. 

Ogsaa  i  en  anden  Henseende  er  Bruuns,  paa  ældre  Forlæg  hvilende,  Billede 

sikkert  urigtigt,  idet  det  viser  Facaden  i  en  lys  gullig  Farve.  Regnskaberne 
udvise,  at  der  er  indkøbt  mange  Hundrede  Tusinde  hollandske  Mopper,  og  Syns¬ 
forretningen  af  1 685  siger :  »Das  gantze  Haus  gemaueit  mit  hollandsch  Stem 
mit  platte  Pfeiler  und  Jonische  Capitelen,  Piedestal  und  Architrav«,  og  ved 
hollandske  Sten  forstaaes  som  Regel  røde  Sten,  » graauwe  moppen«,  som  det 
hedder  i  Stenbestillinger  til  Charlottenborg  Slot.  —  Vinduerne  vare  5  Fod 
brede  og  1  nederste  Stokværk  7V2  F°d,  i  andet  Stokværk  li  bod  og  i  Mezza¬ 
ninen  6  Fod  høje,  i  Hovedetagen  med  Englehoveder  i  Frontonerne  og  Festons 
under  nogle  Vinduer,  med  Løvehoveder  over  en  Del  af  Vinduerne  i  nederste 
Stokværk.  Vindueskarmene  vare  delvis  beslagne  efter  »das  Model  so  in  Frank- 
reich  gemacht«.  Cordongesimsen,  Hovedgesimsens  Architrav  og  Corniche, 
Vindues-  og  Dørindfatningerne,  den  store  Hestesko-Trappes  1  rin  og  Balustrader, 
de  architektoniske  Led  paa  Skorstenene  samt  vel  ogsaa  Ornamenterne  i  Fronto- 
nen  vare  af  hugne  Sten,  der  efter  den  lids  Brug  var  strøget  først  med  ren 
Olie  og  derpaa  med  hvid  Farve.  Derimod  have  Sidefløjene  og  Pavillonerne 
næppe  haft  nogen  Udsmykning  af  hugne  Sten.  Tagene  vare  flade  og  oprindelig 
kun  dækkede  med  sammendrevne,  kalfaktrede  og  tjærede  Planker.  Maalet  var 
vel  Kobberdækning,  men  det  kneb  vist  baade  med  at  skaffe  Penge  og  med  at 
faa  Kobber,  saaledes  at  Arbejdet  ved  Dronningens  Død  ikke  var  fuldendt ;  paa 
adskillige  Steder  var  der  endnu  Plankedække,  noget  der  sikkert  har  bidraget 
meget  til  Slottets  senere  hastige  Tilintetgjørelse. 

Det  er  endnu  et  Spørgsmaal,  hvorvidt  de  spidstagede  Overbygninger  paa 
Pavillonerne  have  existeret  eller  kun  været  projekterede.  Paa  Gaunøbilledet  sees 
de  ikke,  og  i  Synsforretningerne  er  der  heller  ikke  noget,  som  tyder  paa,  at  de 
ere  bievne  opførte. 

Slottets  Hovedfacade  og  Tilkørsel  var  fra  Nord,  hvor  en  Trappe  midt 
foran  Hovedbygningen  førte  op  til  Indgangsdøren,  indenfor  hvilken  Gardersnlen  (1) 
laa.  Dronningen  tillod  sig  nemlig  den  Luxus  at  holde  sin  egen  Livgarde  og 
dennes  Vagtplads  var  i  nævnte,  3  Fag  brede  Sal*).  I  Salens  bagerste  Del  var 
den  op  gennem  Huset  førende  italienske  Trappe  anlagt  med  Træpiller  og  Stuk- 
Termer,  og  gennem  en  Dør  i  Bagvæggen  kom  man  ind  i  en  Gang,  Passagen 
(2),  der  førte  ud  mod  Haven  og  udmundede  mellem  den  store  Hesteskotrappes 
Løb  (10).  Gardersalen  og  Gangen  delte  Slottet  i  to  symmetriske  Halvdele,  to 
Lejligheder  for  fyrstlige  Personer.  Fra  først  af  skulde  disse  sikkert  have  været 
ens,  men  for  at  skaffe  Forbindelse  under  Tag  med  Hofdamernes  og  Kammer¬ 
jomfruernes  Værelser  i  vestre  Forbindelseslænge,  blev  der  fra  Gardersalen  lagt  en 
Gang  derhen,  saaledes  at  den  vestlige  af  de  nævnte  Lejligheder,  Prinsessen  af 
Mecklenborgs ,  overskares  i  to  Dele. 


*)  I  »Fra  Archiv  og  Museum«  B.  I  Pag.  89—97  har  afdøde  Slotsforvalter,  Dr.  phil. 
P.  Brock  skildret  »Udstyrelsen  af  en  Eremitage  i  Frederik  den  Tredies  Tid.«  Det  be¬ 
nyttede  Aktstykke  vedrører  dog  ej,  saaledes  som  Forfatteren  mener,  Eremitagen  i  Rosen¬ 
borg  Have,  men  Sophiæ  Amalienborg,  og  skriver  sig  sikkert  fra  en  af  Dronningens  franske 
Haandværkere.  De  i  Tidsskriftet  efter  Aktstykket  gengivne  Etageplaner  svare  kun  nogen¬ 
lunde  til  den  virkelige  Udførelse.  —  Den  paa  følgende  Side  meddelte  Grundridsskitse  er 
kun  bestemt  til  at  vise  Rummenes  Fordeling,  men  gjør  ikke  Krav  paa  Nøjagtighed  1  Di¬ 
mensioner,  Murtykkelser  etc. 


I 


Det  til  denne  Lejlighed  hørende  Forgemak  (3)  laa  mod  Haven,  hvortil  en 
Sidedør  førte  ud,  og  havde  over  Dørene  Dørstykker  i  forgyldte  Rammer, 
Vægbetræk  af  Grindestin  og  Guldlæder,  en  italiensk  Kamin  af  gullandsk  Sten 
med  Skorstenskappe  af  Egetræ,  lakeret  med  hvidt  og  rødt  og  Maleri  over  Ka¬ 
minen,  Flisegulv  samt  Stukloft  med  »Jagdwerk  und  Laubwerk«. 

Herfra  kom  man  til  Hjørn e-Kabinettet  (4),  der  ligeledes  havde  Dør  til 
Haven  og  Flisegulv.  Der  var  Brystpanel,  Tapeter  af  grønt  og  forgyldt  Læder, 
Tiæloft  med  udskaaine  Lister  og  Plafondmaleri  samt  en  Vindovn.  Træværket 
var  malet  og  lakeret  som  Nøddetræ. 

Paa  den  anden  Side  af  nævnte  Tværgang,  op  til  Gardersalen  og  med  Vin¬ 
duer  mod  Nord  laa  Sovegemaket  (5).  Gulvet  var  af  Fliser  og  Loftets  Stuk¬ 
værk  med  et  Maleri,  Tapeterne  af  grønt  og  forgyldt  Læder  og  Kaminen  med 
italiensk  Ramme  overstrøget  med  hvidt  samt  Skorstenskappe  af  Træ  med  et 
Maleri.  Sengen  var  omgivet  af  en  Balustrade,  anstrøgen  i  allehaande  Farver, 


PLANSKITSE  AF  SOPHI.E  AMALIENBORG.  1685.  NEDERSTE  STOKVÆRK. 

1.  Gardersa].  2.  Passage.  Prinsessen  af  Mecklenburgs  Lejlighed:  3.  Forgemak.  4.  Kabinet.  5.  Sovegemak.  6.  Den 
store  Hvælving.  7.  Gang.  8.  Kavalergangen.  9.  Kavalerernes  Spisegemak.  10.  Hesteskotrappen.  Dronningens 
Lejlighed:  u.  Forgemak.  12.  Spisegemak.  13.  Audiensgemak.  14.  Store  forgyldte  Kabinet.  15.  GI.  Sovegemak  16.  Nye 
Sovegemak.  17.  Kabinet.  18.  Kirkegang  19.  Haveterrasser.  Den  stiplede  Linie  angiver  Omridset  af  de  øvre  Stokværk. 

medens  Iiævæiket  ellers  var  hvidmalet.  Desuden  var  der  en  Skabseng  i  Muren 
og  en  Vindovn.  Ved  Siden  heraf,  med  Vinduer  mod  Nord,  laa  den  store  Hval 
ving  (6),  der  rummede  mange  Kostbarheder  og  var  vel  forvaret  med  Jernstænger 
og  dobbelte  Laase. 

Gangene  (7—8)  førte  ud  i  den  venstre  Forbindelseslænge  til  Kavallerernes 
Spisestue  (9)  og  Nedgangen  til  Vinkælderen,  den  eneste  Kælder  i  Huset.  Den 
laa  under  det  meste  af  Fløjen  og  dens  Gulv  var  paa  Grund  af  den  lave  Bygge¬ 
gi  und  lagt  saa  højt,  at  den  hk  Lys  fra  Stueetage- Vinduernes  nederste  Karme  og 
at  de  overliggende,  for  » Fruentimmeret «  bestemte  Værelser  kom  til  at  ligge  i 
en  Entresol. 

Paa  den  anden  Side  af  Kancelliporten  laa  Kancelliet  ud  mod  Bredgade. 

Vende  vi  tilbage  til  Gardersalen  og  Passagen,  træffe  vi  i  denne  sidste  et 
afdelt  Elevatorrum  med  en  broderet  opfarende  Stol,  der  førte  op  gennem  hele 
Huset  til  Pavillonen  paa  Taget*). 

'  )  Saadanne  Stole  fandtes  ogsaa  paa  andre  Slotte,  f.  Ex.  Kjøbenhavns  Slot.  Eleonora 
Christina  Ulfeldt  skriver  saaledes  i  »Jammersmindet  :  »I  dette,  1684,  Aar  saa  jeg 

Tilvenstre  i  Passagen  førte  en  Dør  ind  i 

Enkedronningens  Forgemak  (11)  ud  mod  Haven.  Over  Døiene,  li\ 01  af  nogle 
vel  vare  blinde,  var  fem  Dørstykker,  forestillende  Enkedronningens  Forældre  og 
hendes  Broder  Christian  Ludvig  samt  Christian  IV  og  Anna  Catharina.  Gul¬ 
vet  var  af  Fliser,  Træværket  hvidmalet  med  forgyldte  Lister,  Betrækket  af  hvidt 
og  forgyldt  Læder  og  Loftet  med  Stukløvværk.  Over  Kaminen  var  et  lakeret 
Stykke  med  rødt  og  hvidt  samt  et  Maleri.  Desuden  var  der  en  Vindovn  og 
en  Skabsseng. 

Derfra  kom  man  til  Spisegemaket  mod  Nord,  ved  Siden  af  Gardersalen. 
Over  de  tre  Døre  vare  Malerier,  og  et  ovalt  Maleri  var  anbragt  paa  den  mar¬ 
morerede  og  forgyldte  Kaminkappe.  Kaminen  selv  var  af  gullandsk  Sten,  mar¬ 
moreret  med  rødt  og  hvidt,  Tapeterne  af  brunt  Fløjl  med  hvidt  blomstret  Stof 
og  Brystpanelerne  saavelsom  det  øvrige  Træværk  hvidmalet  med  foigyldte  Listei 
samt  Blomster  og  Figurer  i  gul  Farve.  Loftet  havde  forgyldt  Stukarbejde  med 
Figurer,  og  Gulvet  var  lagt  af  hvide  og  sorte  Fliser.  (Fortsættes). 


5tølZ  2  E-TI U-ET-FIN  SEN  SW^ONV/AENTAFCjRAN  IT-OCJ-BROMCE 

Enkedronningen  falde  ned  af  den  Stol,  hun  hidses  op  med  til  Kongens  Gemak.  Stolen 
løb  paa  Tridserne  for  hastigt  ned,  saa  hun  faldt  næsegrus  ned  og  stødte  sig  paa  Knæerne.« 

SKITSE  TIL  ET  FINSENMONUMENT. 


Monumentets  Motiv  er  hentet  fra  Danmarks  mest  ejendommelige  Mindes* 

mæikei.  Stendyssen.  Træet,  som  vokser  under  den  store  Sten,  betegner 

Menneskets  Søgen  efter  Lys.  Foroven  krones  Stenblokken  af  8  staaende  Bronce- 

ldieffei  med  Sole.  Relieflet  i  Felterne  er  varieret  med  Blomster  og  Brændglas, 

som  modtager  Lys.  Paa  de  buede  Bronceplader  mellem  Reliefferne  fortælles  de 

vigtigste  Begivenheder  i  Linsens  Virksomhed.  T 

FTolger  Jakobsen. 


KRITISKE  SYNSPUNKTER. 

Det  er  en  ærlig  Sag  at  have  sin  egen  Mening  om,  hvordan  en  Ting  burde 
være,  og  at  fremsætte  dette  paa  en  høflig  Maade,  selvom  man  derved 
kommer  til  at  saare  eller  skade  Andenmand;  og  i  det  foreliggende  Tilfælde  vil 
neppe  heller  nogen  mistænke  mig  for  at  nære  uvenlige  Følelser  for  Professor 
Holm,  Professor  Nyrop  eller  Architekt  Magdahl-Nielsen,  hvis  Arbejder  jeg  lejlig¬ 
hedsvis  har  omtalt. 

Disse  Kunstnere  hylder  en  Retning,  som  i  et  langt  Tidsrum  har  været  dem 
selv  og  andre  en  personlig  Tilfredsstillelse;  maaske  der  endog  har  været  en  ethisk- 
leligiøs  Idt  i  deies  Yndlingstanke,  at  Architekten  ikke  er  Kunstner,  men  Bygnings- 
haandværker,  og  at  Architekturen  skal  være  et  Udtryk  for  det  borgerlige  i  Tidens 
Kultur.  Men  selv  om  man  sympathiserer  med  dem  heri  og  føler  sig  knyttet  til 
dem  paa  rent  menneskelig  Maade,  saa  at  man  helst  vilde  kunne  beundre  deres 
Arbejder  ligesaa  umiddelbart  som  deres  Personer,  er  Forholdene  dog  saaledes,  at 
man  bliver  nødt  til  at  tage  Afstand  fra  deres  Kunst,  fordi  den  fører  til  urigtige 
Konsekvenser. 

Det  viser  sig  f.  Eks.  deri,  at  det  nye  Bibliothek,  skøndt  det  efter  sin  Natur 
er  et  Kompleks,  der  fordrer  en  stor  og  harmonisk  Behandling  i  den  Tids  Aand 
ellei  eftei  den  Tids  diaditionei,  som  skabte  saadanne  omfattende  og  regelmæssige 
Anlæg,  nemlig  Højrenaissancens  og  Barokkens,  dog  er  udført  i  romansk  Stil,  og 
paa  en  saadan  Maade,  at  hverken  de  romanske  Kunstnere  eller  Baroktidens 
Kunstnere  vilde  være  tilfredse  dermed. 

Hvad  berettiger  til  denne  Stilblanding? 

Historisk  kan  man  forklare  den  ved  en  Henvisning  til  den  Forkærlighed, 
man  i  Halvtredserne  og  senere  hen  havde  for  den  romanske  og  gothiske  Stil 
samt  for  den  saakaldte  nordiske  Renaissance,  og  den  tilsvarende  Mangel  paa  For- 
staaelse  af  de  barokke  Traditioner.  Og  man  kan  tillige  undskylde  den  med,  at 
den  stærke  Syslen  med  Detaljerne  i  Bygningerne  svækker  Sansen  for  Planskønhed, 
rumlig  Harmoni  og  Enhed  i  Bygningsformen.  Men  derfor  bliver  Resultatet  ikke 
mere  harmomisk.  Og  man  vil  ikke  undre  sig  over,  at  en  Kunsthistoriker,  hvis 
Opgave  det  er  bl.  a.  at  have  Overblik  over  Udviklingen  i  Kunsten  og  studere 
Betingelserne  for  Kunstens  Fremgang  og  Tilbagegang,  netop  standser  ved  saadanne 
Fænomener  og  spørger  sig  selv:  Hvorledes  vilde  de  Gamle,  som  sad  inde  med 

Traditionerne,  have  handlet  i  et  lignende  Tilfælde,  og  hvorfor  vilde  deres  Re¬ 
sultater  sandsynligvis  være  blevet  bedre.  Saaledes  raisonnerer  jo  ogsaa  andre 
end  Kunsthistorikere;  Schultze-Naumburg-Bevægelsen,  som  mærkeligt  nok  finder 
Syrn  pathi  i  den  Holmske  Skole,  mod  hvilken  den  netop  er  rettet,  er  et  af  de 
mange  Udtryk  for,  at  man  begynder  at  længes  efter  ordnede  Forhold. 

Hvad  Læsesalen  angaar,  finder  jeg  saaledes  Inddelingen  i  Skibe  urimelig, 
naar  man  kunde  overhvælve  Rummet  med  et  enkelt  roligt  Loft  af  samme  Spæn¬ 
ding  eller  en  noget  mindre.  (De  techniske  Vanskeligheder  er  næppe  saa  stoie, 
som  Magdahl-Nielsen  paastaar,  da  de  Gamle  med  almindelige  Tømmerkonstruk¬ 
tioner  var  i  Stand  til  at  give  Ridehusets  Indre  en  Bredde  af  30  Alen,  medens 
Læsesalens  maaler  40  Alen,  og  vi  nu  til  Gengæld  har  den  armerede  Beton  til 
vor  Raadighed.)  Ved  at  behandles  paa  denne  simple  Maade,  der  ikke  forudsætter 
archæologiske  Kundskaber  hos  Betragteren,  vilde  Rummet  blive  harmonisk  og 
virkningsfuldt  i  sig  selv;  og  man  vil  saaledes  faa  en  meget  tilfredstillende  »Læse¬ 
sal«.  Men  derfor  har  Bibliothekets  Architekter  ikke  haft  nogen  Følelse;  de  har 
kun  interesseret  dem  for  Konstruktionerne,  som  endda  er  blevet  saa  afglattede  og 
kedelige,  at  der  mangler  Virkning  selv  paa  dette  Punkt. 

Jeg  skulde  tro,  at  dette  var  klart  udtrykt,  og  at  Magdahl-Nielsen  ikke  kan 
forsvare  Bygningen  med,  at  mit  Sprog  er  vanskeligt  at  tyde. 

Manglen  paa  Rumsans  er  følelig  overalt  i  denne  Blandingsarchitektur,  som 
Bibliotheket  repræsenterer.  Store  Dele  af  Bygningen  bestaar  kun  af  Mure,  Panel¬ 
værk,  Dørhaandtag  o.  s.  v.  uden  organisk  Forbindelse;  idet  man  ganske  vist  nok 
kan  se  den  Dør,  hvorpaa  Haandtagene  sidder,  og  se,  hvordan  Døren  er  anbragt 
i  Væggen,  men  ikke  har  nogen  klar  Fornemmelse  af,  hvordan  der  tilvejebringes 
en  konstruktiv  Sammenhæng,  end  sige  en  architektonisk  Harmoni  i  Interiørerne 
eller  i  Bygningslegemet  som  Helhed  set  i  Rummet.  Sammenhængen  eksisterer 
jo  i  Reglen  kun  paa  Papiret,  eller  er  af  en  brutal  Nøgternhed,  som  lidet  stemmer 
med  Kunstnernes  fine  Personligheder.  Paa  dette  Punkt  viser  Manglen  paa  Tra¬ 
ditioner  sig  ganske  føleligt  som  en  ligefrem  Mangel  paa  Omtanke  og  Virkelig- 
hedsssans. 

Et  lille  Træk  skal  jeg  anføre  her.  Naar  man  staar  i  Ridehuset  paa  Chri¬ 
stiansborg,  har  man  en  Følelse  af  Lysets  Herredømme  i  Rummet,  og  generes 
dog  ikke  af  Lyset  fra  Vinduerne.  I  Bibliothekets  Læsesal  har  man  derimod  altid 
Lys  i  Øjnene,  hvor  man  saa  sidder,  og  har  paa  den  anden  Side  intet  virkeligt 
Vindueslys  til  at  studere  Haandskrifter,  hvilket  man  kunde  have  faaet  paa  Gal¬ 
leriet  i  Ridehuset,  hvis  dettes  skønne  Indre  havde  været  taget  til  Forbillede. 

_ —  Magdahl-Nielsen  siger,  at  jeg  kun  interesserer  mig  for  Facader.  Det 

vidner  ikke  om  nogen  stor  Evne  til  at  læse,  da  jeg  nok  saa  meget  plejer  at 
tale  om  de  »Kubiske  Virkninger«  og  Rumvirkningerne,  og  netop  kriticerer,  at 
Fagaderne  spiller  en  for  stor  Rolle  i  Bibliotheket.  Jeg  vilde  ogsaa  gerne  have 
indladt  mig  paa  en  nærmere  Omtale  af  Disponeringen  af  Rummene,  som  jeg 
berører  flere  Steder ;  men  det  er  for  vanskeligt  at  behandle  denne  Side  af  Sagen 
litterært,  da  man  ikke  kan  gengive  Virkningen  af  Interiørforbindelser,  hverken  i 
Billeder  eller  i  Ord.  Det  egentlige  bygningstechniske  derimod  giver  jeg  mig 
ikke  ud  for  at  have  Forstand  paa,  og  lader  mig  gærne  belære  af  ham;  især 
hvis  han  kan  sige  mig,  hvorfor  Bibliothekets  Tage  nødvendigvis  er  blevet  saa 


kedelige,  eller  hvorfor  der  nødvendigvis  skal  være  Altaner  og  Granitafdækninger 
med  Kongekroner  paa  de  smaa  Taarne  paa  Facaden,  og  hvilken  Rolle  disse  Taarne 
og  det  venetianske  Midtvindue  har  i  technisk  Henseende.  Jeg  hører  af  ham  per¬ 
sonlig,  at  det  er  Meningen,  naar  Bibliotheket  om  50  Aar  skal  udvides,  at  Vin¬ 
duet  skal  nedtages  for  at  give  Plads  til  en  Gennemgang,  og  at  Taarnene  da  skal 
være  Hjørnetaarne  i  de  nye  Gaarde;  men  det  forklarer  ikke,  hvad  man  over¬ 
hovedet  skal  med  de  Taarne,  hverken  nu  eller  i  Fremtiden. 

Et  Bibliothek  behøver  ingen  saadanne  tilfældige  Prydelser;  det  er  efter  sin 
Idé  en  rolig  indadvendt  Bygning,  der  navnlig  skal  have  sin  Styrke  i  de  enkelte 
Sales  Skønhed  og  i  Bogmagasinernes  gode  Ordning.  Om  dette  sidste  Punkt 
kan  jeg  ikke  fælde  nogen  Dom;  jeg  antager,  at  Alt  her  er,  som  det  skal  være, 
omend  Brugen  af  Domkirkevinduer  er  en  elskværdig  Fiktion.  Men  i  den  første 
Henseende  lader  Bygningen  meget  tilbage  at  ønske;  og  det  kan  Ingen  hindre 
mig  i  at  sige. 

Det  drejer  sig  ikke  her  om  Indførelsen  af  »en  ny  Art  af  Kritik«,  —  i  Mod¬ 
sætning  til  den  gamle  »uskadelige  Tilstand«,  som  Magdahl-Nielsen  kalder  det, 
—  men  om  en  Diskussion  af  Spørgsmaal,  der  har  principiel  Betydning  for  Byg¬ 
ningskunsten. 

4  3  °7-  Vilhelm  Wanscher. 


FORSKELLIGT. 


Den  Johnsonske  Stiftelse  i  Fredericia.  Ved  Bedømmelsen  af  de  til  Konkur¬ 
rencen  indsendte  31  Forslag  har  Bedømmelseskomitéen  tilkendt  Præmier  som 
følger:  Første  Præmie:  Architekterne  Ulrik  Plesner  og  H.  Chr.  M. -Steen,  anden 
Præmie:  Architekterne  Henning  Hansen  og  Vilhelm  Jørgensen  og  tredie  Præmie: 
Architekt  Johs.  Strøm  Tejsen. 

Tegningerne  ere  offentlig  udstillede  paa  Raadhuset  i  Fredericia  hver  Dag 
Kl.  2  6  indtil  1.  April.  For  udenbyes  Tilrejsende  kan  de  dog  ogsaa  blive  til¬ 

gængelige  om  Formiddagen  ved  Henvendelse  til  Arrestforvareren. 

¥ 

Fra  Rigsdagen.  Under  Folketingets  Forhandlinger  om  Tjenesteboliger  for 
Statsbanernes  Funktionærer  udtalte  Jensen-Sønderup,  efter  at  have  gennemgaaet 
Flertalsændringerne  til  Lovforslaget,  at  man  ved  Opførelsen  først  og  fremmest 
maatte  se  paa  det  praktiske ,  derefter  paa  det  økonomiske,  og  saa  kunde  man  jo  godt 
til  allersidst  se  paa  den  architektoniske  Side  af  Sagen  I 

Saaledes  ser  vore  Lovgivere  paa  denne  Sag:  det  architektoniske  er  kun  en 
Side  —  og  endda  den  mindst  vigtige  —  af  den.  Vi  skulde  mene  det  netop 
var  Hovedsagen  og  at  en  Løsning,  der  er  architektonisk,  tillige  er  baade  praktisk 
og  fornuftig  i  økonomisk  Henseende.  I  modsat  Fald  er  den  »architektoniske 
Side«  ikke  noget  værd. 

NOGLE  BLADE  AF  ST.  ANNÆ  KVARTERS  HISTORIE. 


Af  cand.  polit.  Fr.  Schiøtt. 


III. 


SOPHIÆ  AMALIENBORG. 


(Fortsat.) 


ed  Siden  af  dette  Værelse,  ligeledes  mod  Nord,  laa  Audiensgemaket  (13). 


V  Dørene  havde  udskaarne  Rammer  med  Dørstykker,  Vinduesrammerne  vare 
udskaarne,  og  over  Brystpanelerne  var  Tapeter  af  sort  Fløjl  med  Guld  og  Sølv. 
Kaminen  var  af  gullandsk  Sten  med  Kappe  af  Træ,  marmoreret  med  hvidt, 
sort  og  feuille-morte,  Gulvet  af  Eg,  parketeret  og  Loftet  med  et  stort  rundt 
Maleri.  Den  bagerste  Del  af  Værelset  var  ved  en  Bue  med  Festons  og  ud¬ 
skaarne  Lister  afdelt  til  en  Alkove,  den  havde  Loft  af  fransk  Stukarbejde  med 
Figurer  og  Løvværk,  dels  forgyldt,  dels  malet  og  med  et  stort  Plafondmaleri, 
ligesom  Cornichen  var  udskaaret  og  forgyldt.  Paa  den  ene  Side  af  Alkoven  var 
et  Kloset,  paa  den  anden  en  med  Glasdøre  lukket  Passage  til  Kabinettet.  I 
dette  Pragtrum  vare  nogle  Lister  fint  forgyldte,  medens  andre  vare  sirede  med 
Festons,  Kranse  og  Kroner  paa  sort  Grund. 

Det  store  forgyldte  Kabinet  (14)  laa  mod  Haven,  til  hvilken  en  Sidedør  førte 
ud,  og  over  denne  saavelsom  over  de  andre  Døre  var  Malerier.  Væggene  havde 
haft  Tapeter  af  »Silbertoilet«  med  violet,  hvidt  og  feuille-morte  Stof,  men  vare 
nu  panelede  med  indsatte  Malerier,  et  Arbejde  der  dog  ej  var  fuldendt.  Kami¬ 
nen  og  Kaminkappen  vare  lakerede  med  rødt,  hvidt  og  Forgyldning,  Gulvet  af 
Egeparket,  og  Loftet,  der  havde  et  stort  Maleri,  var  af  Fyrretræ  med  store  ud¬ 
skaarne  Trælister,  vel  forgyldte  som  alle  andre  Lister. 

Det  er  aabenbart,  at  Audiensgemaket  oprindelig  har  været  bestemt  til  Sove- 
gemak,  men  Planen  blev  udvidet  og  et  Sovegemak  anlagt  i  østre  Forbindel¬ 
seslænge. 

Dette  gamle  Sovegemak  (13)  indtog  hele  Fløjens  Dybde  med  Vindue  mod 
Haven.  Dørene  havde  udskaarne  Karme  og  Dørstykker,  Gulvet  var  Egeparket, 
Panelværket  marmoreret,  blaat  og  hvidt  i  Blomster,  og  med  forgyldte  Lister, 
Tapeterne  af  violet  og  brunt  Fløjl.  Kaminen  var  af  gullandsk  Sten  med  en  ud- 
skaaren  og  forgyldt  Kappe  og  paa  den  stod  Frederik  IIFs  Buste.  Loftet  var 
af  Træ  med  udskaarne,  rigt  forgyldte  Rammer  om  et  stort  og  nogle  mindre 
Malerier. 

Fra  dette  Værelse  førte  en  Gang,  Kirkegangen  (18)  hen  langs  Fløjens  Nord¬ 
side.  Den  havde  hvidmalet  Træloft  og  Panelværk  med  forgyldte  Lister  »mit 
Blau  und  weiss  Laubwerck  angestrichen«,  hvilken  Angivelse  dog  maaske  gælder 
om  Væggene.  I  Gangen  var  en  Kamin,  en  Bænk,  en  Skabseng  og  et  Skab 
»zu  ein  Fontain«.  Værelserne  mod  Haven  vare  bievne  forandrede  1684,  og 
der  var  nu  ved  Siden  af  det  gamle,  et 

nyt  Sovegemak  (16),  der  havde  Tapeter  af  ringe  brabandsk  Arbejde,  fore¬ 
stillende  Salomos  Dom.  Loftet  havde  blaamalet  og  forgyldt  Billedskærerarbejde 
med  et  stort  og  fire  mindre  Malerier,  Kaminen  var  af  hvidmalet  gullandsk 
Sten  og  Skorstenskappen  udskaaren  med  Figurer  og  rig  Forgyldning.  Brystpane¬ 
lerne  og  alt  1  ræværket  var  stærkt  forgyldt  og  Gulvet  af  Egeparket. 

Herpaa  fulgte  Dronningens  nye  Kabinet  (17)  med  Parketgulv,  Vindovn,  Træ¬ 
loft  og  Tapet  af  guldindvirket  flammet  Silketøj,  samt  Klædekammeret  og  Serremeuble. 

Gik  man  fra  Gardersalen  op  i  andet  Stokværk,  traf  man  i  Husets  Nordside 
for  hver  Ende  en  fyrstelig  Gæstelejlighed,  mod  Syd  derimod  den  store  Sal,  fra 
hvilken  Hesteskotrappen  førte  ned  til  Haven. 

Til  den  ene  Side,  vistnok  vestligst  og  med  Vinduer  mod  Nord,  laa  Prin¬ 
sessen  af  Gottorps  Forgemak  (over  5),  hvortil  en  Dør  med  rigt  udskaarne  Rammer 
og  udskaaret  Navnetræk  førte  ind.  Værelset  havde  Brystpanel,  Panel  mellem 
Vinduerne,  Kamin  af  hvidt  og  rødt  Marmor  med  snoede  Søjler,  Loft  af  fint 
Stukarbejde  med  et  stort  og  fire  mindre  Malerier  samt  Gulv  af  sexkantede  brune 
Flisei  med  en  Stjerne  i  Midten.  Tapetet  var  ikke  opslaaet.  Over  Kaminen  var 
et  Maleri  og  over  Dørene  Portræter  af  3  Prinser  af  Osnabriick. 

Herfra  kom  man  til  Sovegemaket  (over  6),  med  Altandør  til  det  flade  Tag 
over  vestre  Forbindelseslænge,  Vinduer  mod  denne  og  mod  Nord.  Under  og 
mellem  Vinduerne  vare  Paneler  med  udskaarne  Lister,  ligesom  Dør-  og  Vindues¬ 
karme  vare  rigt  udskaarne.  Kaminen  var  af  rødt  og  hvidt  Marmor,  Loftet  med 
fint  Stukværk  og  fire  Malerier,  Gulvet  af  hvide  Marmorfliser,  Tapeterne  af  rød 
°g  gylden  Brokade,  gammel  Facon.  Den  bagerste  Del  af  Værelset  optoges  af 
en  stor  Alkove,  hel  fint  udskaaren  med  Figurer,  Vaaben  og  Krone,  stærkt  for¬ 
gyldt,  med  Døre  for  og  ved  Siderne,  Loft  af  fint  Stukværk  med  Maleri  samt 
Brædegulv.  Bag  Alkoven  laa  et  lille  Kabinet.  Dette  Værelses  Pragt,  navnlig 
Alkovens  har  sikkert  været  meget  iøjnefaldende,  og  Rummet  benævnes  ofte  som 
»Gemaket  med  den  forgyldte  Alkove«. 

Ved  den  anden  Ende  af  Huset  laa  Prins  Jørgens  Forgemak  (over  12),  med 
Vindue  mod  Nord,  tre  Dørstykker  forestillende  Prinsesser  af  Osnabriick,  hvid 
Marmorkamin  med  Ramme  og  Søjler  og  udskaaren  Kappe  af  Træ,  med  et 
Maleri  forestillende  Dværginden  af  Hannover;  Brystpaneler  og  Tapeter;  Loftet 
med  fint  Stukarbejde  og  Gulvet  af  hvide  Marmorfliser. 

Pierved  laa  Audiens  gemaket  (over  13)  med  Altandøre  mod  østre  Forbindel¬ 
seslænges  flade  Tag  og  Altanen  over  Dronningens  store  Kabinet,  Panel  mellem 
Vinduerne  og  alt  Træværket  med  udskaarne  Rammer  og  Lister,  Tapeter  med 
snoede  Søjler,  fremstillende  Historien  om  Romulus,  et  Dørstykke,  Kamin  og 
Gulv  af  hvidt  og  sort  Marmor,  Loftet  af  fint  Stukværk  malet  med  tre  Billeder  i 
rødt  og  Guld.  Værelset  var  tværdelt  ved  en  forgyldt  Balustrade  med  udskaarne 
Dokker  og  en  Del  af  Rummet  var  afskildret  til  et  lille  Kabinet. 

Fra  Forgemaket  kom  man  ind  i  den  store  Sal  (over  2  3  11),  der  havde 

Døre  dels  mod  den  store  hesteskoformede  Havetrappe,  dels  mod  de  smaa  Al¬ 
taner  over  Kabinetterne  i  nederste  Stokværk  (4.  14).  Mellem  Vinduerne  var 
der  Pilastre  med  corinthiske  Kapitæler,  og  forøvrigt  dækkedes  Væggene  med 
Tapeter  forestillende  Didos  Historie  i  11  store  og  5  mindre  Stykker,  alle  af 
skønt  Arbejde.  Kaminen  var  af  sort  Marmor  med  flammede  Piller  og  Relief¬ 
arbejde  samt  Kappe  med  udskaarne  Rammer,  og  Loftet  siredes  af  sjældent 
Stukarbejde.  I  Midten  hang  en  stor  Krystallysekrone  med  forgyldte  Messing¬ 
plader,  paa  Siderne  hang  fire  lignende,  temmelig  store,  og  endelig  var  der,  for¬ 
mentlig  mod  Enderne  af  Salen,  to  mindre.  Gulvet  var  af  Bræder. 

I  øverste  Stokværk  udmundede  Hovedtrappen  i  et  Rum  med  panelet  Loft, 
hvori  hang  to  smaa,  til  Uhrværket  hørende  Klokker. 

Paa  den  ene  Side,  vistnok  østligst,  laa  Prinsessen  af  Eisenachs  Lejlighed 
(over  12 — 13),  bestaaende  af  to  Forgemaker  og  et  Sovekammer.  Ligesom  Etage¬ 
højden  i  dette  Stokværk  var  lavere  end  i  de  andre,  var  Udstyrelsen  ogsaa  tar¬ 
veligere.  Der  var  vel  Tapeter  af  blaat  og  forgyldt  Læder  i  Sovekammeret, 
men  ellers  kun  Betræk  af  Rouensk  stribet  Tøj ;  Kamin  af  huggen  Sten  fandtes 
i  det  ene  Forgemak,  men  ellers  kun  Vindovne:  der  var  vel  Dørstykker  over 
Dørene  og  et  Køkkenstykke  over  Kaminen,  men  ingen  udsirede  Stuklofter  eller 
Flisegulve. 

Noget  lignende  gælder  om  første  Jomfrues  Lejlighed  i  Bygningens  anden 
Ende  (over  5 — 6).  Her  fandtes  der  dog,  foruden  en  Kamin,  et  Stukloft  med 
Plafondmaleri,  men  Betrækkene  vare  kun  af  Rouensk  Tøj  og  Værelsernes  Stør¬ 
relse  var  forringet,  idet  der  var  afskildret  flere  smaa  Kamre. 

Ud  mod  Haven  laa  Komediesalen  (med  andre  Rum  over  2  3  11),  hvoi 

Dronningens  franske  Skuespillere  optraadte.  Der  nævnes  her  et  Stillads  til 
Musikanterne,  et  Tralværk  foran  Teatret  og  et  Theatrum  til  Komedianterne  med 
Glas  og  Blik,  stafferet  med  Gardiner  af  grønt  Tøj  og  andet  skønt  Sirat.  Bagved 
laa  et  eller  flere  Kamre,  formentlig  til  Paaklædningsrum,  Garderobe  etc. 

Desuden  var  der  i  dette  Stokværk  Kamre  og  Gange  med  Skabe  og  Boide, 
rimeligvis  til  Møbel-  og  andre  Depotrum. 

I  et  afskildret  Rum  var  endelig  anlagt  en  Vindeltrappe,  som  førte  op  paa 
Altanen  eller  Bygningens  flade,  kobberdækkede  og  med  hvidmalet  Balustiade  om¬ 
givne  Tag.  Her  har  der  muligvis  været  Opstillingsplads  for  hendes  Majestæts 
Artilleri,  der  bestod  i  ni  smaa  Metalkanoner  med  Dronningens  Chiftie  og  med 
Lavetter,  fire  Jernkanoner  med  Lavetter  og  to  uden  Lavettei.  Dengang  vai  jo 
ved  alle  festlige  Lejligheder  Fanfarer  og  Salutskud  en  Nødvendighed. 

Midt  paa  Altanen  hævede  sig  det  firkantede  Taarn,  som  sees  paa  Billedet  og 
som  ofte  har  givet  Anledning  til  Formodninger  om,  at  det  var  et  Ovenlys  foi 
en  nedenunder  liggende  Sal  eller  for  Trapperummet.  I  Virkeligheden  vai  det 
kun  en  ovenpaa  Taget  af  Tømmer  opført  Belvedere,  i  hvilken  Dronningens  Ele¬ 
vator  udmundede.  Den  nederste  Del  dannede  et  Gemak,  og  over  dette  var  Rum 
for  det  store,  sjældne  Uhrværk  med  Pendul  og  to  store  Klokker.  Ovenpaa  det 
flade,  med  Balustrader  omgivne  Tag  stod  et  andet,  ottekantet  Irætaarn  med 
kobberdækket  Hue,  Krone  og  Kugle  med  en  Krans. 

Paa  hver  Side  af  dette  firkantede  Taarn  var  et  lille  Taarn  eller  en  Lanterne, 

afsluttet  med  en  spaandækket  italiensk  Hue;  i  det  ene  udmundede  Vindeltrappen, 
i  det  andet  fandtes  to  Klokker  til  at  ringe  med. 

Heroppe  fra  Altanen  bar  der  været  den  herligste  Udsigt:  over  Dronning 
Charlotte  Amalies  Have  paa  Frederiks  Hospitals  Grund,  til  Toldboden  og  Cita¬ 
dellet,  der  laa  hver  for  sig,  kun  forbundne  ved  enkelte  Veje,  hvilke  som  Dæm¬ 
ninger  ragede  op  over  det  grundede  Vand,  der  optog  en  stor  Del  af  den  nu¬ 
værende  Esplanade,  men  først  og  fremmest  en  Udsigt  over  Sundet,  endnu  ej 
spærret  ved  Befæstningslinien  om  Nyholm. 

Slottets  Kirke  indtog  den  østlige  Del  af  østre  Forbindelseslænge  og  en  Del 
af  østre  Pavillon  indtil  Kirkeporten.  Fra  denne  var  der  Indgang  til  Kirken, 
medens  en  anden,  vistnok  kun  bestemt  for  Herskaberne  og  Hofdamerne,  var  ad 
den  før  nævnte  Kirkegang  fra  Dronningens  gamle  Sovegemak.  Saavidt  man 
kan  følge  den  vidtløftige,  men  ikke  ganske  klare  Beskrivelse  i  Bygningsinventaret 
af  1685,  har  Indretningen  været  følgende.  Fra  Kirkegangen  kom  man  ind  i  et 
Kammer,  hvor  Kirkeovnen  havde  Plads,  og  derfra  ad  Trapper  til  den  fyrstelige 
Stol  og  Dronningens  Stol,  der  optog  Kirkens  Vestende  og  vistnok  laa  over  hin¬ 
anden;  Dronningens  Stol  laa  i  hvert  Fald  i  Højde  med  Kirkens  Pulpitur.  Begge 
Stole  vare  lukkede  med  Skydevinduer  mod  Kirken;  den  fyrstelige  Stol  havde 
panelede  Vægge,  Træloft  med  et  ottekantet  Maleri  og  forgyldte  Lister;  Dron¬ 
ningens  Stol  havde  Træloft,  hvori  sad  to  store  firkantede  Malerier,  panelede  Vægge 
med  indsatte  »evangeliske  Skilderier«  samt  rig  Forgyldning.  —  Langs  Kirke¬ 
rummets  Sydside  laa  tæt  ved  Gulvet  to  lukkede  Stole  for  Jomfruerne  og  for  de 
adelige  Damer,  og  over  dem  i  et  Pulpitur  Overhofmarskallens  og  Kavalerernes 
Stole,  den  første  nærmest  op  mod  Alteret  og  lukket,  den  sidste  aaben  med  4 
Jernstænger  til  at  bære  Kirkeloftet.  Paa  den  modsatte  Sidevæg  fandtes  kun  en 
lav,  aaben  Stol  for  Pigerne,  men  ellers  fri  Mur  med  tre  Vinduer  og  paa  Pillerne 
to  Malerier  i  udskaarne  sorte  og  forgyldte  Rammer,  forestillende  Christi  Fødsel 
og  de  hellige  tre  Konger.  Gulvet  optoges  af  22  Kirkestole,  4  Alen  lange  og 
opstillede  i  to  Rader. 

I  Kirkens  østre  Ende  fandtes  en  Balustrade  med  Døre,  drejede  Dokker  og 
Billedskærerarbejde  samt  Knæfald  paa  Midten.  Bag  den  stod  Alteret  med  et  Bil¬ 
lede  af  Nadveren,  rundt  om  omgivet  med  fint  forgyldt  Arbejde  og  med  et  Alter¬ 
bord  af  Egetræ  foran. 

Ved  Siden  af  Alteret  var  anbragt  en  Dør,  der  førte  ind  i  Præstens  Kabinet, 
hvor  Kirkeblokken  stod,  og  hvorfra  en  Trappe  gik  op  til  den  ottekantede  Prædike¬ 
stol,  der  med  sin  Himmel  og  Krone  var  af  fint  Arbejde,  af  Egetræ  med  Billed¬ 
skærerarbejde  af  Lindetræ,  brungrønt  malet  med  Forgyldning,  med  Kantning  af 
guld-indvirkede  Silkekniplinger,  Brystlæn  af  brunt  Fløjl  samt  »mit  einer  hangen¬ 
den  Taube,  als  gebråuchlich,  unter  dem  Deckel«. 

Kirkerummet  havde  2  Alen  høje  Paneler,  Corniche  og  et  Bræddeloft,  der 
af  Sivert  (Sivertsen)  Maler  »durch  Anweisung  des  Herrn  Generalbaumeisters 
Lambrecht  von  Hauen«  var  malet  med  Perspektiver  og  Søjler,  altsaa  som  om 
det  flade  Loft  var  en  Tambour  med  indvendige  Søjler,  dækket  med  en  Kuppel, 
eller  ogsaa  aaben  foroven  med  Skyer  og  Himmel  over.  Alt  Træværket  i  Kirken 
var  malet  med  mørk  Træfarve. 

Over  Præstens  Kabinet,  Alteret  og  den  ved  Siden  af  dette  anbiagte  Hoved¬ 
dør  fra  Kirkeporten  laa  Kantorstolen,  Orgelet  »wohl  vergiilt  mit  2  Clauiren«  og 
et  Pulpitur  med  Jærnstænger  til  at  bære  Loftet. 

Paa  den  anden  Side  af  Kirkeporten  hen  mod  Reberbanen  laa  en  af  Over- 
hof marskallen  tidligere  benyttet  Lejlighed  i  den  lille  Forbindelsesfløj.  hftei  Af¬ 
bildningerne,  navnlig  J.  J.  Bruuns  Maleri,  synes  det  som  om  der  i  dennes  Syd¬ 
mur  var  et  lille  halvpolygonalt  Fremspring,  og  dette  stemmer  ogsaa  med 
Beskrivelsen  over  Værelserne,  mellem  hvilke  der  nævnes  en  ottekantet  Sal. 
Det  er  rimeligvis  en  ældre  til  Reberbanen  eller  en  af  Lysthaverne  hørende  Byg¬ 
ning,  der  er  indgaaet  i  det  nye  Anlæg. 

Derefter  fulgte  det  toetages,  med  svejede  Gavle  sirede  Hus  for  Enden  af 
Reberbanen  med  Oldfruelejlighed  og  Konditori  forneden,  Pager  og  Pagehov¬ 
mester  foroven,  og  derpaa  selve  Reberbanen,  der  rummede  Køkkenet  med  for¬ 
nødne  Birum,  Betjentboliger,  Kørestalden  med  72  Spiltouge,  Vognhus  med  6 
Porte,  Materialstald  og  Staldbetjentkamre.  Foroven  vare  Fouragelofter. 

Endelig  bør  nævnes,  at  der  til  Slottet  og  dets  Haver  hørte  2  Poitionei 
Vand  i  Jens  Boyssens  Kompagni,  en  Portion  i  Garverkompagniet  samt  en  Enke¬ 
dronningen  tilhørende  særlig  Hovedrende  fra  Peblingesøen  til  den  store  Slotshave. 

Denne  Have  naaede  ikke  helt  hen  til  Reberbanen,  men  var  skilt  fia  denne 
ved  en  Kanal,  langs  hvilken  der  gik  en  Lindeallee,  og  over  hvilken  der  oppe 
ved  Kirkeporten  var  lagt  en  Bro,  for  at  der  dog  kunde  være  en  nogenlunde  i 
Læ  liggende  Forbindelse  mellem  Køkkenet  og  Hovedbygningen;  overdækket 
Forbindelse  var  der  jo  ikke.  Imellem  denne  Kanal  og  Plankeværket  langs  Bred¬ 
gade  laa  Haven,  udfoldende  sig  om  en  Hovedaxe  fra  Hesteskotrappen  og  delt  i 
flere  Afsnit.  Anlæggene  synes  at  være  undergaaede  flere  Forandringer,  hvorfor 
Billederne  ere  noget  forskellige.  Derimod  stemmer  Kortet  fra  1692  med  den 
efter  Dronningens  Død  optagne  Synsforretning. 

Først  laa  der  udfor  Slottets  Forbindelsesfløje  smalle,  stenlagte  og  med 
Balustrader  hegnede  Terrasser  (i  Planskitsen  betegnede  19),  der  vare  bestemte  til 
i  Sommertiden  at  give  Opstillingsplads  for  Planter  i  Baljer,  Apricostræer,  Man¬ 
deltræer  etc.,  medens  Resten  af  Pladsen  foran  Slottet  var  holdt  som  en  bar  For¬ 
plads  skilt  fra  den  øvrige  Have  ved  en  Kanal.  Langs  dennes  indvendige  Side 
var  en  Balustrade  og  midt  paa  denne  en  stor  med  forgyldt  Navnetræk  og  Krone 
prydet  Smedejærnsport  mellem  to  Piller,  der  vare  smykkede  med  Festons  og 
Blomsterkrukker. 

Fra  Porten  førte  en  med  Egeplanker  belagt  Bro  over  til  en  Blomsterhave, 
hvis  Bede  og  Gange  vare  grupperede  om  fem  Fontæner,  en  stor  i  Midten,  fire 
mindre  ved^Siderne,  men  dette  Anlæg  var  ikke  færdigt,  idet  Hovedfontænen 
næppe  var  helt  fuldendt  og  to  af  de  andre  kun  naaede  til  Fundamenternes  Læg¬ 
ning.  Det  næste  Afsnit,  Plantagen  omfattede  fire  Hovedfelter  med  enkeltstaaende 
Træer  og  mange  beplantede  Bede  og  endelig  kom  længst  mod  Syd  Haven  ved 
Grotten  med  Busketter  og  større  Træer  samt  en  oval  Dam*).  Grotten  selv 
bestod  af  et  ottekantet  og  tre  firkantede  Lysthuse,  dækkede  med  Spaan  og  for¬ 
enede  ved  Buegange,  rimeligvis  af  Tremmeværk,  der  kunde  give  Hæfte  for 


*)  Ved  en  Forglemmelse  har  denne  ikke  paa  Kortet  faaet  Vandsignatur. 

Slyngplanter,  »tr tillages«  som  de  kaldtes  paa  Fransk.  Det  ottekantede  Lysthus 
bar  optaget  Midten  af  Anlæget  udfor  Havens  Hovedgang  og  Dammen,  med  et 
firkantet  Lysthus  paa  hver  Side,  det  fjerde  Lysthus  synes  at  have  ligget  nær¬ 
mere  op  mod  Bredgade.  De  firkantede  Lysthuse  havde  alle  Stengulve  samt 
hvælvede  Lofter  med  Stukarbejde  og  i  det  ene  af  dem  var  en  lille  Grotte  »mit 
r aaren  Schulpen  wie  auch  unterschidliche  Wasserspring«.  Det  ottekantede  Lyst¬ 
hus,  der  specielt  betegnes  som  »Grotten«,  havde  Trætag  med  Lanterne  over 
samt  »der  Boden  unten  und  oben  mit  Wasserwerck«,  hvilket  dog  næppe  betyder 
Fixervandspring,  et  Slags  Vandkunster  Tiden  excellerede  i,  navnlig  i  Italien,  men 
snarere  Efterligninger  af  Drypsten,  Muslingeskaller,  Koraller,  Sødyr  og  andet  der 
passede  til  en  Grotte. 

Endelig  fandtes  der  i  denne  Del  af  Haven  en  Mærkværdighed,  en  Snegle¬ 
bakke  omgivet  af  io  Valdnødtræer.  Det  var  nemlig  ikke  en  spiralformig  an¬ 
lagt  Høj,  men  et  veritabelt  »Schneckenberg  mit  Planckwerk  rund  umher  mit 
Nagels,  dass  die  Schnecken  nicht  iiberkommen  sollen,  garniret«*). 

Pomeranshaven  havde  mod  begge  Gader  Bygninger,  dels  Funktionærboliger, 
dels  »det  store  Pomeranshus«,  der  laa  mod  Bredgade.  Haven  selv  var  nærmest 
Køkken-  og  Driverihave ;  der  nævnes  saaledes  Blomsterhaver  og  Melonhaver, 
særlig  en  »fransk  Melonhave«.  I  denne  Have  fandtes  ogsaa  en  stor  Lind  med 
Tømmerstillads,  Gallerier  og  en  stor  Trappe,  Tømmerværket  dog  meget  for¬ 
faldent  ;  det  var  sikkert  en  Levning  af  den  gamle  Borgerhave. 

Spørges  der  nu  om,  ved  hvilke  Kræfter  Sophiæ  Amalienborg  er  opført  og 
udstyret,  da  give  Regnskaberne  med  deres  Bilag  detaillerede  Oplysninger  om 
Haandværkerne.  Jens  Madsen  og  Gregers  Murmester  opføre  Murene,  medens 
Niels  Andersen  og  Hans  Hansen  ere  Tømmermestrene,  og  en  Række  Grov¬ 
smede,  Kleinsmede,  Snedkere  og  Malere  udføre  Arbejder  i  deres  Fag,  tildels 
endog  finere  Ting,  som  Snedkeren  Jochum  Dybel,  der  leverede  Dronningens 
Kirkestole,  og  Snedkerne  Jochum  Brix  og  Lorentz  Voi.cklant,  hvilke  udførte 
en  Alkove  med  dens  Buer,  Kabinetter  og  Paneldøre.  Af  Billedskærere  kan 
nævnes  Heinrich  Wering,  Mikkel  Konig.  Christian  Nerger,  Heinrich  Albers, 
hvilken  sidste  foifærdigede  Prædikestolen,  af  Stukkatører  (Dønnikere)  Andreas 
Hesse  og  Zacharias  Steffen,  som  Lakerer  Christian  von  Bracht  og  som 
Stenhuggere  Daniel  Hoffmann  og  Andreas  Sohling,  der  leverede  Vinduesrammer, 
Kapitæler,  Søjler,  Engle-  og  Løvehoveder,  Gesimslister,  Portaler  etc.  Havean¬ 
lægget  skete  ved  Dronningens  Gartner,  Mester  Adam  (Wagner),  og  som  Mester 
foi  det  store  Uhr  maa  Poul  Schrodf.r  anføres.  Maleren  Sivert  Sivertsen  ud¬ 
førte,  som  før  nævnt,  Kirkeloftet  og  desuden  andet  finere  Malerarbejde,  og  i  Til¬ 
slutning  til  ham  kunne  vi  anføre  en  særlig  Kreds,  Kunsthaandværkerne,  der  vare 
forskrevne  fra  Udlandet.  Som  Vandkunstner,  Fontænemester,  træffer  man  her 
Franskmanden  Caddar  (Cadart),  der  ogsaa  besørger  Træer  forskrevne  fra  Frank¬ 
rig,  som  Marmorerer  »der  hollåndische  Marbrirer«  Peter  Appel,  og  som  Leder  af 


*)  Det  har  aabenbart  været  Plejehus  for  den  her  indførte,  spiselige  Vinsnegl,  der  og¬ 
saa  fandtes  ved  Glorup  og  andre  Steder,  f.  Ex.  paa  Godset  Ascheberg  ved  Piøen  Sø  i 
Holsten.  (A.  U.  Hansen,  Charakterbilder,  1866,  P.  86). 

et  helt  Snedkerværksted  paa  Slottet  med  danske  Svende  staaer  efter  Regnskabernes 
Udsagn  Steffen  Snedker,  der  dog  er  Fransk  og  selv  skriver  sig  Jean  Estienne. 
Mellem  Dronningens  Aarstjenere  findes  Tapetmageren  Daggf.rau  (efter  hans 
Kvitteringer  Dagoreau),  og  endelig  er  der  de  finere  Stukkatører,  Italieneren 
Ottavio  Carone  og  »die  Cofferts«,  nemlig  »Claude  Coffre,  Estienne  Coffre 
frérf.s«,  hvilke  tre  Mestre  dog  i  Betragtning  af  deres  ædle  Haandvæik  nævne 
sig  som  »sculteurs  et  peintres«*). 

Seer  man  derimod  hen  til,  hvem  der  har  været  Architekten ,  da  ei  Sagen 
ikke  saa  klar.  Herhjemme  var  der  jo  ikke  stort  Udvalg,  og  det  ligger  nær  at 
tænke  paa  den  kongelige  Bygmester  Albertus  Mathiesen,  der  havde  betjent 
dette  Embede  siden  1650  og  nu  ledede  Arbejdet  ved  Frederik  III’s  store  Byg¬ 
ning  for  Feltartilleri,  Bibliothek  og  Kunstkammer,  for  » Ars ,  Lex,  Mars « **).  Han 
havde  1657  ledet  Bygningsarbejderne  i  Dronningens  gamle  Lysthave  udenfor 
Vesterport,  og  vi  see  da  ogsaa  nu,  at  han  attesterer  Regninger  vedkommende 
Bygningsarbejdet  ved  Sophiæ  Amalienborg.  Han  døde  imidlertid  i  Foraaret  1668, 
netop  da  Arbejdet  paa  det  store  Hus  kommer  i  Gang;  men  paa  det  Tidspunkt 
maa  der  jo  have  foreligget  et  approberet  Bygningsprojekt  og  det  skyldes  rime¬ 
ligvis  Albertus  Mathiesen. 

Efter  dennes  Død  fremtræder  nu  en  anden  Mand  som  Dronningens  Archi- 
tekt,  idet  en  engelsk  Afsending  7.  12.  1668  skriver,  at  »Dronningen  i 
denne  Uge  har  afsendt  sin  Architekt,  Hr.  Bendix,  til  England  og  Frankrig  for 
at  kjøbe  for  18000  Rdr.  Tapeter  til  at  behænge  et  Lysthus,  som  nylig  er  bygget 
i  hendes  Have«.  Nævnte  Sum  kan  dog  vel  nok  betydelig  reduceres,  ligesom 
de  10000  engelske  Faar,  som  Dronningen  efter  samme  Kilde  vilde  anbringe  i 
et  Skæferi  ved  Hirschholm.  Denne  Mand,  der  1685  i  Fortegnelsen  over  Dron¬ 
ningens  Hofpersonale  kaldes  »Bauinspector  und  Kammerschreiber  Bendix  Schieull« 
og  i  Almindelighed  kaldes  Bendix  Schioll  har  vel  nærmest  været  Palaisforvalter 
0g,  efter  Albertus  Mathiesens  Død,  Tilsynsførende  ved  Byggearbejdet,  men  der 
vides  ikke  noget  om,  og  det  er  i  sig  selv  ret  usandsynligt,  at  han  har  været 
Architekt.  For  Slotsbygningens  Ydre  og  Planudstikning  var  Arbejdet  alt  i  Gang, 
og  hvad  Detaillerne  og  den  indre  Udstyrelse  angaar,  da  havde  jo  Haandværkerne 
dengang  og  langt  ned  i  Tiden  meget  friere  Hænder  end  nu.  De  fik  en  Skitse 
eller  en  almindelig  Disposition,  hvorefter  de  arbejdede,  og  derefter  kunde  de  jo 
godt  arbejde,  selv  tegne  Detaillerne,  de  vare  meget  vel  inde  i  Søjleordnernes, 
dengang  alt  beherskende  Love,  og  der  var  nok  af  tyske  eller  hollandske  »V01- 
legeblåtter«.  Folk  som  Carone  og  de  to  Brødre  Coffre  have  sikkert  arbejdet 
helt  selvstændigt,  hvilket  f.  Ex.  kan  sees  af  en  Kontrakt,  hvorefter  de  skulde 
»faire  le  platfonds  de  Stue  de  la  chambre  et  aleouve  du  palais  de  Sa  Majesté 
suivant  le  deseing  que  nous  en  avons  fourny  aud.  Sieur  Cheulle  qu’il  nous  a 
remis  es  mains  de  lui  signé«. 


*)  1  Fortegnelsen  over  Dronningens  Hofpersonale  1685  nævnes  Stukkatøren  Le  Coffre, 
Maleren  Hans  Jebsen,  Fontainemesteren  Otto  Graten  og  Tapetsereren  Cavin. 

**)  Bygningen  udførtes  efter  hans  Tegninger,  men,  da  han  døde  inden  Arbejdets  Fuld¬ 
førelse,  have  andre  haft  Del  i  den  indvendige  Indretning,  saaledes  Thomas  Walgenstein 
ved  den  store  Bibliothekssal. 

Medens  Intet  tyder  paa,  at  Bendix  Schioll  har  været  mere  end  Kammer¬ 
skriver,  Tilsynsførende  og  Regnskabsfører,  kan  meget  dog  tale  for,  at  man  under 
Arbejdets  Gang  har  søgt  og  haft  kunstnerisk  Assistance,  og  i  saa  Henseende 
liggei  det  da  nær  at  tænke  paa  den  kongelige  Generalbygmester  samt  Inspektør 
over  pictura  og  sculptura,  Lambert  von  Haven.  Han  kan  vel  ikke  have  givet 
den  første  Plan  til  Anlægget,  da  han  først  1670  vendte  hjem  fra  Udlandet,  men 
han  kan  meget  vel  senere  have  gjort  Tjeneste  som  kunstnerisk  Raadgiver,  sær¬ 
lig  med  Hensyn  til  den  indre  Udstyrelse,  saaledes  som  vi  have  seet,  at  han  gav 
Skitsen  til  Kirkeloftet.  Hvad  hans  Virksomhed  som  Architekt  angaaer,  kende  vi 
den  kun  fia  Frelseis  Kiike  og  fia  den  indre  Udstyrelse  af  Audiensgemaket  m.  m. 
paa  Frederiksborg  Slot,  og  det  er  vel  et  Spørgsmaal,  om  han  egentlig  har  været 
praktisk  Architekt,  om  han  ikke,  som  andre  højfornemme  Folk  har  nøjedes  med 
at  skitsere  en  Plan,  hvis  nærmere  Behandling  overlodes  de  ham  underordnede 

bygmestre,  der  i  Almindelighed  attestere  Bygningsregningerne  sammen  med 
ham,  og  forøvrigt  til  Haandværkerne.  Naar  Tømmerkonstruktionen  i  Vor  Frel¬ 
sers  Kirkes  Tag  regnes  som  noget  særligt  fortrinligt,  maa  man  vel  efter  det  tid¬ 
ligere  anførte  nærmest  tilskrive  Tømmermesteren  Æren. 

Hele  Plananlægget  for  Sophiæ  Amalienborg  er  dog  saa  stærkt  paavirket  af 
Italien,  at  man  uvilkaarlig  søger  Spor  efter  en  direkte  udenlandsk  Paavirkning, 
og  saadanne  Spor  findes  ogsaa. 

I  antikvarisk-topographisk  Arkiv  fandtes  der  nemlig  en  Tegning  af  en  to¬ 
etages  Bygning  med  tre  Kupler,  hvilken  fra  gammel  Tid  var  henlagt  som  »Pro¬ 
jekt  til  en  Kirke  paa  Christianshavn«,  men  senere  har  man  fundet  Underdelen 
af  denne  Bygningstegning,  der  har  bestaaet  af  to  sammenlimede  Blade.  Som 
Kunstværk  er  Tegningen  meget  slet,  rent  Dilettantarbejde,  der,  selv  om  forskel¬ 
lige  Forsyndelser  kunne  forklares  ved,  at  der  aabenbart  er  tegnet  efter  en  Model, 
ikke  gjør  Tegneren,  Johannes  von  Harung,  synderlig  Ære.  Bygningen  har 
fem  Fag  og  tre  Stokværk  over  en  høj  Kælderetage;  denne  er  i  Rustik  med  til- 
svaiende  Pilastre,  og  over  den  bygge  de  tre  Stokværk  sig  op  i  Rækkefølgen: 
Dorisk  —  Jonisk  —  Corinthisk  med  tilhørende  Pilastre,  Gesimser  samt  Vindues¬ 
indramninger,  og  paa  Hovedgesimsen  ligger  et  fladt  Tag.  Op  over  dette  rager 
en  rund  eller  ottekantet  Tambour  med  Kuppel  og  Lanterne,  og  paa  Siderne*  af 
denne  staa  to  aabne  Klokketaarne  med  vælske  Huer  og  Lanterner.  Foran  Ind¬ 
gangsdøren  1  første  Stokværk  er  en  Stentrappe  med  Repose  udfor  Døren,  to  lige 
Løb  ned  langs  Facaden  og  kunstigt  Smedejernsrækværk.  Det  Hele  minder  umis¬ 
kendeligt  om  Sophiæ  Amalienborg,  og  det  Interessanteste  er  en  paa  Siderne  af 
Indgangsdørens  Slutsten  anbragt  Indskrift,  der  lyder  saaledes :  »Burrhus  inuentor«. 
Det  er  altsaa  Frederik  III’s  Yndling,  den  berømte  Alchymist  Francesco  Gui- 
seppo  Borro,  der  har  ladet  Modellen  udføre,  rimeligvis  for  at  vise  sin  høje 
Beskytter,  hvorledes  en  italiensk  Villa  i  eller  tætved  Byen  dengang  saa  ud,  og 
det  er  muligvis  skeet  netop  med  Henblik  paa  Sophiæ  Amalienborg.  Man’  var 
herhjemme  ved  at  komme  bort  fra  den  nederlandske  eller  nordeuropæiske  Re- 
naissance,  der  i  hele  sit  Grundrids  og  Oprids  var  Gotik,  i  sin  Dekoration  en  Blan¬ 
ding  af  gotiske  og  klassiske  Elementer,  man  var  ved  at  gaa  over  til  en  fuldere 
Gennemførelse  af  Renaissancens  Bygningskunst,  som  den  fandtes  i  den  italien¬ 
ske  Senrenaissance  og  Barok  eller  i  den  hollandske  Classicismes  palladianske, 

mere  nøgterne  Former.  Den  aldrig  fuldførte  Kirke,  St.  Anna  rotunda,  visei  hen 
i  denne  Retning,  Charlottenborg  er  et  Værk  i  den  hollandske  Classicismes  Aand, 
men  Sophiæ  Amalienborg  har  langt  mere  et  umiddelbart  Præg  af  italiensk 
Kunst.  Man  kan  vel  neppe  sige,  at  Borro  har  været  dette  Slots  Architekt,  vel 
neppe  nok,  at  han  har  givet  Tegningen  dertil  —  det  maa  man  vel  indtil  videre 
antage,  at  Albertus  Mathiesen  har  gjort  — ,  men  der  er  sikkert  en  Sammen¬ 
hæng  mellem  Borris  Model  og  Slottet.  Med  Tegningen  for  Øje,  naar  man 
erindrer,  at  Borro  kom  hertil  i  Efteraaret  1667,  da  Slotsbygningen  var  bestemt, 
men  endnu  ikke  paabegyndt,  og  naar  man  endelig  seer  hen  til,  at  de  nærmest 
liggende  Forbilleder,  de  hollandske  Landslotte  med  deres  høje,  stejle  Tage,  ikke 
ere  fulgte  her  som  ved  Charlottenborg,  Vordingborg  Slot  og  andre  datidige 
Bygninger,  faaer  man  et  absolut  Indtryk  af,  at  Borris  Indflydelse  har  gjort  sig 
gældende  saavel  ved  Hovedbygningens  Karakter,  som  ved  Formen  for  hele  A11- 
læget.  Udfoldelsen  af  Bygningsmassen  i  en  lang  lige  Linie  med  Hovedcasinoet 
i  Midten,  Pavilloner  for  Enderne,  Havens  Udfoldning  lodret  paa  denne  Linie  og 
Afslutning  ved  et  Lysthusanlæg  vis-a-vis  Hovedcasinoet,  de  flade  Tage  og  meget 
andet  er  rent  italiensk.  Men  ligesom  ved  de  hollandske  Landslotte  manglede 
det  italienske  Terræn  og  den  italienske  Vegetation.  Havde  Jordsmonet  været 
skraanende  mod  Syd,  saaledes  at  det  paa  Nordsiden  sluttede  sig  til  Bygningens 
andet  Stokværk,  medens  første  Stokværk  og  Forbindelsesfløjene  dannede  Arcade- 
gange  med  Terrasser  mod  den  dybere  liggende  Have,  og  havde  Afslutningen 
mod  Vest  ej  været  en  lavtliggende  Bydel,  men  en  skovklædt  Skraaning,  val¬ 
man  jo  kommet  Forbilledet  langt  nærmere.  Ogsaa  i  Enkelthederne,  forsaavidt 
de  ej  skyldtes  de  fremmede  Kunsthaandværkere,  har  der  vel  været  mere  Tørhed 
eller  tung  Overlæsselse  end  i  Sydens  Værker,  men  ligesom  vi  nu  beundre  Rosen¬ 
borgs  Marmorværelse  og  Frederiksborgs  Conseilsal,  vilde  Sophiæ  Amalienborg, 
om  det  var  bleven  bevaret,  have  fængslet  os,  som  det  fængslede  Datiden.  Af 
Rf.sens  Ord: 

»Tertia  et  ultima  est  Amaliburgum,  conditum  a  Regina  Friderici  III  &  Sophia 
Amalia,  unde  et  Nornen  traxit;  Tecta  Arcis  non  ex  More  Patriæ  fastigata,  sed  ad 
formam  Orientalium  depressiora;  Pallatia  ejus  numero  plurima  et  adjunctus 
structuræ  hortus,  splendori  Regia  et  Magnificentiæ  apprime  respondent.« 

kan  man  see,  at  Pragten  har  imponeret  og  end  mere  Tagene,  Tage  der 
ikke  efter  Fædrenes  Vis  vare  stejle,  men  paa  Orientens  Maade  flade;  det  hele 
har  sikkert  forekommet  som  et  Eventyrpalads.  Det  blev  det  jo  ogsaa,  da  det 
svandt  hurtigere  end  det  var  kommet;  men  det  blev  dog  længe  nok  til  at  sætte 
Spor  i  vor  Bygningskunst.  I  dens  Udviklingshistorie  indtager  Slottet  en  ganske 
særlig  og  betydelig  Plads. 

(Fortsættes). 

FRA  SKITSEBOGEN.  II. 


Blandt  de  Skitser,  vi,  som  meddelt  i  Nr.  24,  for  nogen  Tid  siden  fik  tilsendt 
fra  Kammerherre  Mf.ldahl,  var  ogsaa  en  morsom  Samling  af  italienske 
Skorstene.  Mange  kender  disse  tidt  mærkeligt  udspekulerede  Tagprydelser,  som 
vel  sagtens  undertiden  (eller  altid)  har  faaet  sin  Form  for  at  modvirke  Nedslag 
i  Skorstensrøret.  Men  de  gamle  italienske  Murere  og  »Røgfordrivere«  har  dog 
haft  saa  megen  Skønhedssans,  at  den  har  sat  sit  Mærke  ogsaa  paa  disse  Brugs¬ 
genstande.  Det  er  Skade,  at  Ingeniørvidenskaben  den  Gang  ikke  var  saa  meget 
anvendt  i  Husbygningen  som  nu  til  Dags.  Vi  havde  saa  rnaaske  vidst,  hvordan 
vi  skulde  sætte  Skik  og  Fa^on  paa  de  Uhyrer  af  Skorstenspiber  med  lange 
Rækker  af  Udsugningsrør,  som  d’Hrr.  Ingeniører  nu  saa  overdaadigt  lader  gro 
op  igennem  vore  lage  og  som  virkelig  undertiden  kan  bringe  os  en  Smule  ud 
af  Ligevægt. 

OM  STABILITET  I  ÆSTETISK  FORSTAND. 

En  Bygning  eller  et  plastisk  Monument  skal  ikke  blot  i  teknisk  Henseende 
have  den  fornødne  Stabilitet,  men  skal  ogsaa  for  Øjet  gøre  et  tilforladeligt 
Indtryk  af  at  staa  fast  og  sikkert,  saaledes  som  det  er  karakteristisk  for  Fortidens 
bedste  Monumenter.  Vi  ville  nu  med  denne  Regel  for  Øje  se  os  lidt  om  i  vor 
Hovedstad.  Lad  os  antage,  at  vi  komme  fra  Holmens  Bro  og  staa  foran  Frederik 
VH’s  Rytterstatue;  vi  glæde  os  over  de  simple  storladne  Linjer  i  denne  Figur 
og  gaa  videre  forat  betragte  den  fra  forskellige  Sider,  indtil  vi  saa  komme  til  et 
Sted,  hvorfra  det  ser  ud,  som  den  skulde  vælte  —  av !  Saa  kommer  vi  til  Ab¬ 
salons  Statue,  ja  den  staar  jo  godt  nok  trods  dens  udtrykte  stærke  Bevægelse, 
d.  v.  s.  selve  Figureren ;  derimod  er  Fodstykket  lidt  for  smalt  til  at  markere  den 
rette  Bærekraft  under  den  svære  Hest.  —  Lad  os  saa,  siden  vi  er  i  Nærheden 
af  Nikolaj  Taarn,  og  Spørgsmaalet  om  at  sætte  Spir  paa  det  er  saa  stærkt  under 
Drøftelse,  gaa  lidt  derhen  og  spørge  os  selv,  om  Taarnet  vil  kunne  bære  det 
høje  Spir  uden  at  komme  til  at  dingle  for  Øjet,  naar  det  staar  frit  og  ikke  har 
en  Bygning  at  støtte  sig  til;  ja,  det  vilde  det  sikkert  komme  til,  hvis  det  var 
lige  op  og  ned ;  men  som  det  nu  staar,  er  jo  dets  nederste  Del  ind  imod  Pladsen 
støttet  af  Levningerne  af  Kirken  og  paa  de  andre  Sider  af  de  svære  Støttepiller, 

saa  der  vil  vist  i  denne  Henseende  ikke  være  noget  i  Vejen.  I  øvrigt  skulle 
vi  ikke  her  komme  ind  paa  Spørgsmaalet,  om  Spiret  bør  genrejses  eller  ej;  der 
er  vist  nu  sagt  alt,  hvad  der  kan  siges  derom,  baade  for  og  imod.  —  Vi  gaa 
da  videre  for  at  se  paa  nogle  af  de  moderne  Huse;  ja  dem  er  der  nok  af,  saa 
vi  kunne  gaa  hvad  Vej  vi  ville,  og  hvor  mange  Steder  ser  man  da  ikke  den 
Regel  oeertiaadt,  at  det  bærende  skal  svare  til  det  baarne.  Karnapper  og  Taarne 
skal  der  jo  være,  naar  det  skal  være  rigtigt,  og  man  ser  da  Karnapper,  buende 
ud  fra  Murfladen  eller  anbragte  paa  Hjørner  og  i  deres  hele  Bredde  optagne  af 
Vinduerne,  saa  at  Murværket  imellem  og  over  disse  synes  at  svæve  i  Luften, 
eller  man  ser  Hjørnebygninger  med  Taarn,  som  forneden  er  undermineret  med 
et  stoit  Butiksvindue,  saa  at  det  ser  ud,  som  det  hele  vilde  vælte  udefter.  Jeg 
skal  afholde  mig  fra  at  nævne  Eksempler;  enhver  vil  let  kunne  finde  saadanne. 
Min  Hensigt  med  disse  Linjer  er  at  advare  imod  at  overtræde  en  god  gammel 
Regel,  som  man  skulde  tro  maatte  være  ganske  selvfølgelig,  men  som  der  ikke 
desto  mindre  ofte  syndes  imod,  ogsaa  af  ellers  dygtige  Kunstnere. 


E.  Gnudtzmann. 


VODSKOV  KIRKE. 


ligt  hænder  i  Krigens  Tid«,  sagde  Ræven,  den  fik  et  Øje  skudt  ud. 


O  Det  er  der  nu  engang  ikke  noget  at  sige  til;  naar  man  fører  Krig, 
maa  man  tage  Følgerne. 

Men  kedeligere  er  det,  naar  man  ligger  som  en  lille  neutral  Stat  mellem 
to  krigsførende  Stormagter  og  dog  faar  alle  Bomberne  i  Hovedet,  det  uagtet  at 
den  ene  Part  kun  vil  En  godt  og  den  anden  Part  aldeles  ikke  vil  En  ondt,  men 
han  kan  skam  ikke  gøre  for,  at  der  ramler  en  Gavl  og  et  Taarn  eller  en  Port 
og  andre  Smaating,  som  ligger  lige  paa  den  Vej,  Kuglerne  skal  tage. 

Under  saadanne  Omstændigheder  er  det  vanskeligere  at  trøste  sig  som 
Filosof. 

Folkeretten  forbyder  at  forulæmpe  neutrale  Magter,  men  alligevel  —  sligt 
hænder  i  Krigens  Tid.  Der  bliver  vist  ikke  andet  for  end  at  prøve  om  jeg  kan 
faa  Skadeserstatning  og  Æresoprejsning,  og  vil  man  ikke  give  Køb,  godt!  —  saa 
hæver  vi  Neutraliteten. 

Der  er  nu  først  Skaden,  der  er  sket  paa  Huset  ved  Ourupgaard,  den  tror 
jeg  skam  jeg  vil  kvittere  for.  Magdahl  synes  det  ser  godt  ud  paa  Tegningen, 
men  tvivler  om  Virkeligheden.  Det  kaldte  man  i  gamle  Dage  at  stikke  een  ud 
paa  Mistanke ;  men  naar  han  nu  tager  ned  og  ser  paa  Virkeligheden  retter  det 
sig  nok.  Tagkonstruktionen  bør  han  se  efter  med  det  samme,  den  er  solid  og 
giver  godt  Rum  indvendig  og  den  Profil  udvendig,  som  jeg  ønsker,  saa  faar  han 
finde  sig  i,  at  den  er  lidt  usædvanlig. 

Men  værre  er  det  med  Kirken  —  allerværst,  at  han  ikke  vil  tage  den  alvor¬ 
lig;  det  skal  han  min  Sandten  staa  til  Regnskab  for. 

Naar  den  Opgave  foreligger  at  bygge  en  Landsbykirke  i  de  gamles  Lignelse, 
og  den  Opgave  forelaa  for  mig,  saa  rører  der  sig  tvende  Stemninger  i  mig. 

Den  første :  Glæde  over,  at  den  kære  Bygherre  ikke  vil  have  een  af  disse 
fæle  spidsnæsede  røde  Tingester,  som  er  bleven  paa  Mode,  men  elsker  de  gamles 
brede  ærværdige  Skikkelse,  som  jeg  selv  gør  det. 

Men  saa  kommer  den  anden  Stemning:  Man  er  jo  dog  et  Barn  af  sin  Tid, 
og  er  end  Tiden  ikke  en  religiøs  Storhedstid  som  de  tvende  Aarhundreder,  da 
den  vældige  Nyskabelse  i  Tro  og  Sæder  havde  vokset  sig  stærk  nok  til  at  frem¬ 
bringe  de  Mindesmærker,  vi  endnu  kirkelig  talt  bor  i,  saa  kan  man  dog  kun 
med  Møje  anlægge  en  svunden  Tids  Klæder. 

Jeg  tror  Vodskov  Kirke  vilde  være  blevet  anderledes,  hvis  jeg  havde  været 
frit  stillet,  det  var  jeg  ikke,  og  dog  gik  jeg  til  Opgaven  med  stor  Glæde. 

Jeg  tror  ogsaa  den  vilde  være  blevet  anderledes,  hvis  jeg  paa  almindelig 
Maade  havde  gennemgaaet  Akademiet.  Den  var  da  rimeligvis  blevet  rent  romansk, 
og  Magdahl  vilde  ikke  været  i  Tvivl  om,  at  den  var  alvorlig  ment,  ligesom 
ingen  af  os  nærer  Tvivl  om  Alvoren  i  Martin  Borch’s  skønne  Kirke  ved  Kom¬ 
munehospitalet  eller  Magdahls  lille  Landsbykirke  i  Lønne. 

Pokker  staa  i  Korrektheden!  Har  han  nu  alligevel  ikke  givet  den  gothiske 
Krydshvælvinger? 

Jeg  tror  ogsaa,  det  er  galt  fat  med  Taarnet;  minder  det  ikke  svagt  om 
Gothik?  Jeg  kan  da  i  det  mindste  huske  een  spidsbuet  Blænding,  og  —  det  er 
en  Gang  hændet  mig,  at  en  Ingeniør  kaldte  Fengers  Hovedbrandstation  stilløs, 
fordi  der  fandtes  eet  spidsbuet  Vindu  paa  den. 

Saadan  kan  det  gaa  den  mest  renlivede;  naar  han  er  Kunstner,  bryder  han 
alligevel  et  eller  andet  Sted  ud  af  Stilrytteriet  og  følger  sin  kunstneriske  Fin¬ 
følelse.  Men  ellers  vil  jeg  i  al  Beskedenhed  bemærke,  at  hvad  Alvoren  angaar  synes 
jeg  ikke  den  bliver  større,  fordi  man  kryber  i  et  rent  romansk  Skrud:  den  bliver 
heller  ikke  mindre,  men  det  kunstneriske  Indskud  kan  let  blive  mindre,  naar  man 
bestandig  skal  lade  sine  Idéer  tøjle  af  Kravet  om  »videnskabelig«  Still  enhed. 
Jeg  tror,  at  dette  Krav  i  meget  høj  Grad  har  skadet  den  kunstneriske  Selvvirk¬ 
somhed  i  det  nittende  Aarhundredes  Architektur. 

I  de  fleste  af  vore  Kirker  er  romansk  og  gothisk  uløseligt  knyttet  sammen. 
Ja,  naar  jeg  siger  uløseligt,  saa  erindrer  jeg  jo  godt,  at  nogle  af  vore  skønneste 
kirkelige  Mindesmærker  med  Flid  ved  misforstaaede  Restaureringer  er  blevet  be¬ 
røvet  ethvert  andet  Præg  end  det  oprindelige  Anlægs  romanske;  men  dette  kan 
kun  ske  ved  at  berøve  Monumentet  selve  Livets  Præg,  og  vore  ypperste  Kirke¬ 
restauratorer  har  da  ogsaa  nu  ganske  opgivet  at  skille  det  —  som  Gud  har  til- 
sammenføjet. 

Jeg  gentager  derfor:  I  vore  gamle  Kirker  er  romansk  og  gothisk  uløseligt 
knyttet  sammen.  Til  en  almindelig  Landsbykirkes  romanske  Grundanlæg  hørei 
gothiske  Krydshvælvinger,  gothisk  Taarn  og  oftest  gothiske  Gavle.  Disse  Ting 
danner  efter  min  Mening  den  Enhed ,  der  er  den  danske  Kirkes  Stil.  Og  den  kan 
i  Praksis  hverken  Magdahl  eller  jeg  komme  uden  om,  naar  vi  er  aller  mest 
alvorlige. 

Men  jeg  maa  ikke  samtidig  anvende  et  saa  udpræget  romansk  Motiv 
som  Søjleomgangen  paa  den  halvrunde  Apsis.  Ja  hvorfor  ikke?  Koi  med  Apsis 
er  Kirkens  allerhelligste,  derfor  har  jeg  særtegnet  dem  med  vor  ældste  og  ær¬ 
værdigste  Kirkestil,  indvendig  lagt  Kuglehvælving  og  Kugleringshvælving  og  ud- 

vendig  anvendt  det  allerhelligste  og  allerskønneste  Motiv  i  vor  kirkelige  Bygnings¬ 
kunst,  Arkaderelieffet.  Tværskibet  danner  Overgangsformen. 

Af  de  to  Gavle  maa  den  ene  nærmest  kaldes  romansk,  den  anden  gothisk. 
Hvorfor  skal  de  være  ens?  Kirken  bliver  kun  rigere  ved  at  de  er  forskellige. 
Wanscher  kalder  den  romanske  Gavl  Renaissance  og  Magdahl  kalder  den  Hessel¬ 
ager;  det  gør  mig  virkelig  ondt  for  mine  krigsførende  Stormagter,  at  de  for  en 
Gangs  Skyld  er  enige  —  om  noget  forkert,  der  er  ikke  et  eneste  forkrøbbet 
Renaissanceprofil  paa  Gavlen,  og  istedetfor  Renaissancesøjler  et  bysantinsk  Kors, 
ikke  at  tale  om,  at  Gavllinierne  paa  det  længste  Løb  følger  Tagfladen. 

Jeg  vil  gerne  laane  Magdahl  et  Fotografi  af  Hesselager,  han  vil  da  ikke 
finde  Ligheden  større,  end  at  jeg  kan  være  bekendt  at  kalde  den  en  ret  selv¬ 
stændig  Gavl.  Men  d’Hrr.  har  formodentlig  tænkt,  at  selv  Renaissancemotiver 
vilde  jeg  ikke  gyse  tilbage  for,  og  de  har  alligevel  Ret.  Jeg  glæder  mig  hver- 
gang  jeg  ser  en  Renaissancegavl  paa  en  Landsbykirke;  ethvert  betydeligt  Min¬ 
desmærke,  som  har  gennemlevet  Renaissancens  frodige  Tid,  bør  efter  min  Mening 
et  eller  andet  Sted  have  Mærker  deraf.  Jeg  har  en  gammel  Gengivelse  af  Vi 
borg  Domkirke  (efter  Dalsgaards  Tegning)  med  en  prægtig  Renaissancegavl  — 
Ak,  hvor  forandret! 

Desforuden  er  Luther  og  Reformationen  Renaissance,  og  de  gav  os  dog  ikke 
noget  uvæsentligt  Indskud  i  vor  Religion,  maa  det  da  ikke  ogsaa  glæde  os,  at 
de  har  sat  sit  Præg  paa  vore  Kirkebygninger. 

Men  da  jeg  nu  engang  er  en  sober  Person,  har  jeg  alligevel  lagt  Baand 
paa  mine  Følelser  —  udvendig.  Men  det  skulde  være  mærkeligt,  om  der  ikke 
i  Træværket  indvendig  kom  et  eller  andet  Renaissance-  og  Barokmotiv.  Jeg 
synes  egentlig  ikke  det  kan  undværes. 

Hvis  jeg  finder  en  gammel  Altertavle  med  gothiske  Fyldninger  i  Renaissance- 
rammer,  tror  jeg  ikke  jeg  vil  korrekse  den,  men  saa  vidt  mulig  bruge  den,  som 
den  er.  Ja  i  Grunden  er  det  store  Principspørgsmaal,  der  ligger  os  imellem;  og 
dette  bliver  da  mere  end  Svar  paa  Magdahls  Angreb. 

Efter  min  Mening  skal  en  Architekt  tilegne  sig  den  levende  Architektur  ved 
Selvsyn,  saaledes  at  den  optages  og  bundfældes  i  ham  som  Kultur,  og  atter  ar¬ 
bejde  ud  fra  denne  Kultur  uden  at  spørge  Stilkorrektheden  og  Architekturfolian- 
terne  til  Raads,  saa  er  det  ganske  ligegyldigt,  om  det  Motiv,  som  løber  ud  af 
hans  Blyant,  kaldes  romansk  eller  barok  eller  lidt  af  hvert,  der  bliver  dog  Enhed 
og  Ærlighed  i  det,  fordi  han  kun  giver  det  ud,  der  er  blevet  hans  Ejendom,  og 
giver  det  genfødt  i  hans  egen  Lignelse. 

Traditionens  røde  Traad,  der  binder  de  gamle  Tiders  Architektur  sammen 
og  gør  en  Renaissancegavl  prydelig  paa  en  romansk  Kirke,  erstattes  i  det  mo¬ 
derne  Værk  af  den  Enhed,  der  er  Personlighedens. 

Hvad  er  der  desuden  i  Vejen  for  at  give  et  Bygningsværk  paa  Forhaand 
noget  af  den  Rigdom,  som  ellers  Tiden  giver. 

Kan  vi  virkelig  naa  Rigdom  og  Skønhed,  saa  gør  det  jo  ikke  noget,  ad 
hvad  Vej  det  kommer,  eller  af  hvem  vi  har  lært  det,  allermindst  naar  vi  har 
lært  af  den  gamle  paalidelige  Mester  »Tid«.  Det  er  dog  ikke  ualmindeligt  at 
give  Broncestatuer  den  Patina  paa  Forhaand,  som  ellers  Tiden  giver,  det  er  kun 
Skade,  naar  det  gøres  daarligt,  ikke  naar  det  gøres  godt. 

Jeg  bar  for  Øjeblikket  en  lille  Kobberkuppel  under  Arbejde;  havde  jeg  blot 
Raad,  gav  jeg  den  »ægte«  Patina  straks.  Mester  »Tid«  bar  nemlig  lært  mig, 
hvordan  jeg  skal  bære  mig  ad,  og  jeg  vil  gerne  fortælle  Magdahl  det. 

Har  da  min  Kirke  faaet  noget  af  den  gamle  Mesters  Skønhed  forlods,  er 
det  kun  godt,  han  lægger  saa  alligevel  uden  Skinsyge  sit  til  ad  Aare. 

Nu  er  det  desværre  ikke  paa  alle  Punkter  lykkedes  mig  at  gennemføre 
Kirken,  som  jeg  har  villet  det,  og  det  skønt  Bygherrens  store  Rundhaandethed 
har  bortfejet  alle  Pengevanskeligheder,  men  desuagtet  tror  jeg  ikke,  den  »falder 
fra  hinanden«,  naar  man  ser  den  i  Virkeligheden.  Magdahl  vil  næppe  finde 
ligefremme  Kopier  af  Former  og  Detailler,  og  Kirken  vil  endda  have  faaet  et 
saapas  moderne  Præg. 

Jeg  tror  ingen  Kyndig  ad  Aare  vil  mistænke  den  for  at  have  gennemlevet 
syv  Aarhundreder.  Derimod  kunde  jeg  godt  tænke  mig,  at  man  om  en  Men¬ 
neskealder  vilde  dømme  en  af  vor  Tids  stilkorrekte  romanske  Kirker  for  en  æld¬ 
gammel,  der  i  det  nittende  Aarhundrede  var  blevet  behandlet  af  hensynsløse 
Restauratorer. 

Maa  jeg  til  Slut  henstille  til  min  ærede  Kontrapart,  at  naar  han  en  anden 

Gang  skyder,  han  da  rammer  den,  han  sigter  paa,  og  ikke  en  stakkels  Mellem- 

staaende.  Kritik  er  lige  saa  god  en  Kunst  som  Architektur  og  skal  dyrkes  lige 
saa  skønsomt,  Modkritik  ogsaa.  Allermest  maa  man  da  forlange,  at  Bygnings¬ 
værker  ikke  kritiseres  efter  Tegninger,  naar  de  foreligger  som  Virkelighed. 

Saadan  en  stor  Kendsgerning  i  Mursten  er  det  ikke  saa  let  at  faa  Bugt  med 
som  et  Stykke  Papir,  og  den  er  bedre  at  faa  Forstand  af. 

—  Men  jeg  glæder  mig  til  at  indbyde  Magdahl  paa  en  lille  Cykletur  fra 

Gedser  til  Skagen,  undervejs  kan  han  ikke  undgaa  at  se  de  to  Huse. 

_  _  P.  V.  J.  Klint. 

FORSKELLIGT. 

Konkurrence  i  Norge.  For  et  Beløb,  der  er  indsamlet  som  Kroningsgave, 
skal  der  til  det  norske  Kongepar  bygges  en  Sommerbolig,  beliggende  i  Nærheden 
af  Holmenkollen,  og  i  den  Anledning  er  der  udskrevet  en  offentlig  Konkurrence 
for  norske  Architekter.  Der  er  udsat  2  Præmier  å  1000  og  600  Kr.,  hvilket 
jo  egentlig  ikke  tyder  paa  nogen  overvældende  høj  Værdsætning  af  Architekters 
Arbejde  ved  en  national  Opgave  som  denne. 

¥ 

Ny  fotografisk  Opfindelse.  Alle  Forsøg  paa  at  fotografere  Tryk  og  Haand- 
skrifter  uden  Objektiv  er  hidtil  strandet  paa  den  Omstændighed,  at  Gennem¬ 
lysningen  ogsaa  tog  det  med,  der  sad  paa  Bagsiden  af  det  Haandskrift  eller 
Tryk,  der  skulde  fotograferes. 

Det  er  nu  lykkedes  en  lærd  i  Miinchen,  Dr.  von  Arnhard,  uden  Brug  af 
Camera  eller  Linse  at  fremstille  saadanne  Kopier  og  udelukke  Bagsidens  Tryk. 

Hvorledes  Opfinderen  af  den  nye  Fremgangsmaade,  som  er  af  største  Vig¬ 
tighed,  bærer  sig  ad  med  at  belyse  Genstanden,  og  paa  hvilken  Maade,  han 
fremstiller  det  modtagelige  Negativ,  er  foreløbig  hans  Hemmelighed. 

Han  spænder  Bøger,  Haandskrifter  og  Afbildninger  ind  i  en  Ramme  og 

frembringer  uden  videre  Apparater  en  fortræffelig  Afbildning,  der  sammenlignet 
med  andre  Fotografier  kun  synes  at  være  noget  svag  i  Tonen,  men  ellers  klar 
og  tydelig,  og  saa  tillige  fremkommen  nøjagtig  i  Originalens  Størrelse. 

Minimale  Udgifter  til  Apparat,  Muligheden  af  at  kunne  fotografere  ved  et 
hvilketsombelst  Lys,  den  allerede  omtalte  ens  Størrelse  med  Originalen  og  Sikker¬ 
hed  for,  at  det  endda  vil  lykkes  skolede  Teknikere  at  forstærke  Tonen,  samt 
endelig  det,  at  Haandskriftet,  Afbildningen  eller  Miniaturet,  der  reproduceres, 
skaanes,  er  Fordelene  ved  den  Arnhardske  Opfindelse. 

Som  Betydning  for  kunstneriske  Studier  nævner  vi  f.  Eks.  den  Lethed, 
hvormed  man  med  det  Arnhardske  Fotografi  eller  Lyskopi  vil  kunne  reproducere 
Afbildninger  fra  ældre  Værker. 

¥ 

Understøttelses-Fonden.  Som  Vederlag  for  vore  Medlemmers  Arbejde  ved 
Bedømmelsen  af  Konkurrencen  om  Tegninger  til  Ths.  Johnsons  Stiftelse  i  Fre¬ 
dericia  er  der  tilstillet  Architektforeningens  Understøttelsesfond  200  Kr. 

¥ 

Vi  har  modtaget  følgende  med  Anmodning  om  Offentliggørelse: 

Hr.  Redaktør!  Adskillige  af  Deres  ærede  Læsere  vil  sikkert  erindre  min 
Polemik  her  i  Bladet  med  Hr.  Architekt  Heinrich  Hansen  angaaende  Beskadigel¬ 
ser,  begaaet  af  et  Par  af  mine  Snedkere,  som  var  faglærte  Folk,  ved  Jævnhøvling 
af  Gulve  i  Architektens  Ejendom,  og  udbeder  jeg  mig  derfor  Tilladelse  til  at 
nraatte  meddele,  hvorledes  denne  Sag  videre  er  forløben  og  endelig  ordnet.  Ved 
Overrettens  Dom  blev  jeg  (egentlig  Lejeren,  men  hvis  Ansvar  jeg  havde  over¬ 
taget)  frifunden  for  Architekt  Hansens  Tiltale. 

Efter  saaledes  ad  Rettens  Vej  at  have  faaet  den  formelle  Ret  konstateret  og 
Honnøren  reddet,  indgik  jeg  frivillig,  for  at  udjævne  enhver  Misforstaaelse,  paa 
at  erlægge  den  Erstatning,  som  Architekten  ved  Overretten  forgaves  havde  søgt 
at  erholde.  Mit  Tilbud  blev  modtaget  og  Sagen  saaledes  bragt  ud  af  Verden 
paa  en  for  begge  Parter  tilfredsstillende  Maade. 

Takkende  for  Optagelsen  tegner  ærbødigst 

C.  Rus  Bonne, 

Linoleum-Kompagniet,  Kronprinsensgade  6. 


FORENINGSMEDDELELSER. 


Mandag  den  i.  April  (2den  Paaskedag)  er  Medlem¬ 
merne  med  Damer  indbudte  til  et  Besøg  paa  det  store  kgl. 
Bibliotek,  den  gamle  Biblioteksbygning,  Christiansborg  og  de 
i  Slotsgaarden  af  Nationalmusæet  foretagne  Udgravninger. 
Der  mødes  Kl.  972  i  den  nye  Biblioteksbygning  og  afsluttes 
med  en  Frokost  Kl.  12  i  »Olympia«.  Deltagelse  maa  sna¬ 
rest  anmeldes  til  Sekretæren,  Architekt  A.  S.  Lauritzen, 
Poul  Møllers  Vej  7. 

Udgiver:  AKADEMISK  ARCHITEKTFOREN1NG. 

Redaktion;  Architekterne  K.  VARM1NG  (ansvarhavende)  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

DEN  6.  APRIL  1907 

9.  A ARGANG  N2  27 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


CHRISTIANSBORG. 


SET  FRA  HØJBROPLADS.  ARCHITEKT  CHR.  HANSEN. 

Hvor  maa  det  være  vanskeligt,  at  skrive  et  Program  til  et  saa  storladent 
Anlæg  som  Genopførelsen  af  Christiansborg  Slot,  uden  at  det  i  Forvejen 
er  gennemarbejdet  af  virkelig  dygtige  Architekter! 

Naar  jeg  f.  Eks.  tænker  paa  en  ganske  almindelig  Tegneopgave,  som  jeg  i 
sin  Tid  var  med  til  at  forme;  efter  at  have  udarbejdet  Opgaven,  maatte  jeg  selv 
løse  den  ganske,  som  var  det  Eleverne,  da  jeg  i  modsat  Fald  risikerede  at  have 
overset  et  eller  andet,  som  kunde  bidrage  til  at  nære  Tvivl,  hvilket  er  farligt. 

Elvor  vanskeligt  maa  det  da  ikke  være  at  forme  et  saadant  Program,  der 
skal  være  klart,  affattet  og  Opgaven  løselig ,  —  ellers  er  det  Spild  af  Kræfter. 
Har  dette  da  været  Tilfældet  med  de  2  Programmer  til  Christiansborg?  —  Her- 
paa  maa  der  desværre  svares  absolut  Nej. 

Da  jeg  har  været  med  til  begge  Konkurrencer  maa  det  være  mig  tilladt  at 
fremføre  følgende: 

Ved  Konkurrencen  i  1887 — -88  var  Vanskelighederne  følgende: 

1)  Man  forlangte  Opførelsen  af  en  4de  Fløj  og  maatte  delvis  nedrive  eller  op¬ 
føre  Partier  af  de  3  eksisterende  Fløje. 

2)  Der  blev  krævet  langt  mere  Plads,  endog  3500  □  Alen  mere  til  Kongebolig 
end  i  det  afbrændte  Slot. 

3)  Kongens  Lokaler  skulde  ligge  mod  Ridebanen  og  Rigsdagens  mod  Slotspladsen. 

4)  Hver  af  disse  Bygninger  burde  have  en  vis  architektonisk  Selvstændighed. 


SITUATIONSPLAN.  ARCH1TEKT  CHR.  HANSEN. 

Dette  var  simpelthen  en  umulig  Opgave  at  løse,  hvilket  ogsaa  viste  sig, 
hvorpaa  jeg  dog  ikke  nærmere  skal  komme  ind. 

1  Mellemtiden  mellem  Loven  af  i.  April  1887  og  Loven  af  15.  Nov.  1903 
fremkom  der  jo  forskellige  private  Forslag,  som  mere  eller  mindre  sejlede  forbi 
Maalet  paa  Grund  af  Programmets  Umulighed. 

Nu  skulde  man  synes,  da  Loven  af  15.  Nov.  1903  fremkom,  at  Programmet 
maatte  kunne  lægges  klart  efter  saa  mange  forgæves  Forsøg  —  skete  dette?  Jeg 
mener  atter  Nej. 

Opgaven  burde  løses  saaledes,  at  hver  Institution  fik  sit  rette  Udtryk. 

Var  Programmet  da  affattet  saaledes,  at  det  tydeligt  fremgik,  at  man  ønskede 
Kongens  Repræsentationslokaler  i  Fløjen  mod  Slotspladsen?  —  Jeg  gad  vide,  om 
de  Mænd,  der  har  udarbejdet  Programmet,  var  sig  selv  bevidst,  hvad  de  skrev, 
—  nemlig,  at  Repræsentationslokalerne  skulle  ligge  i  Slottets  Hovedfløj  med  Udsigt 
over  den  foran  Slottet  liggende  Plads ,  hvor  Fr.  VIl.s  Statue  er  opstillet. 

Opgaven  blev  da  opfattet  saaledes,  som  de  fleste  Architekter  opfattede  den, 
nemlig  at  lægge  Rigsdagen  mod  Ridebanen  og  Repræsentationslokalerne  mod 
Slotspladsen  —  det  samme  gjorde  jeg  — ;  men  gaaende  ud  fra  dette,  var  denne 
Opgave  lige  saa  umulig. 

Jeg  gaar  stadig  ud  fra,  at  man  ønskede  hver  Bygning  med  sit  selvstændige 
arckitektoniske  Ydre. 

I  Nationaltidende  af  4.  Okt.  1905  viser  det  sig,  at  Rigsdagens  Formænd 
har  den  samme  Forstaaelse,  som  de  fleste  Architekter  havde:  navnlig  en  om¬ 
vendt  Placering  af  Bygningerne  som  i  87—88,  og  Rigsdagens  Formænd  ønsker 
da  en  ny  Løsning  prøvet  ved  at  adskille  Rigsdagen  fra  Slottet,  —  men  herpaa 
svarer  Ministeren,  at  Loven  af  15.  Nov.  1903  fastslaar,  at  Slottet  nu  skal  gen¬ 
opføres,  men  tillige  ved  Benyttelsen  af  den  gamle  Grund,  saaledes  at  saavel  Rigs¬ 
dagens  Lokaler  som  Kongens  Repræsentationslokaler  skal  indrettes  i  Bygningen, 
der  samlet  eller  delt  skal  opføres  paa  dette  Sted. 

Her  var  ingen  Tvivl  længere  —  jeg  grundede  lidt  derpaa  og  opsatte  da 
selv  et  Program  omtrent  saaledes: 

1)  Først  Loven  af  15.  Nov.  1903.  Dernæst: 

2)  De  4  Fløje  eller  Dele  deraf  kan  benyttes,  dog  ikke  som  i  87 — 88,  at  Rigs¬ 
dagen  mod  Slotspladsen  skjulte  Slottet  mod  Ridebanen. 

3)  Ej  heller  omvendt  —  thi  da  vilde  Rigsdagen  jo  adskille  Ridebanen  fra  Slottet, 
og  dette  atter  skjule  Rigsdagsbygningen  set  fra  Slotspladsen. 

4)  Endnu  mindre  det,  der  er  sket,  nemlig  at  henlægge  Rigsdagen  i  en  Sidefløj 
og  Kongens  Repræsentationslokaler  i  en  anden. 

5)  Men  man  maatte  skille  Bygningerne  ad  saa  hver  Institution  fik  sin  Karakter. 

6)  For  enhver  Pris  nedrive  Fløjen  mod  Slotspladsen,  da  denne  altid  vil  komme 
til  at  virke  tungt  —  stadig  liggende  i  Skygge. 

Skulde  et  saadant  Program  da  være  umuligt  at  løse? 

Jeg  tog  Tegnebrædtet  frem,  opægget  af  Artiklen  af  4.  Okt.  1905  i  Nationaltid., 
og  trak  først  de  to  Akser  —  Midten  af  Ridebanen  til  Fred.  d.  VII.s  Statue  — , 
dernæst  for  at  respektere  det  ny  kgl.  Biblioteks  Hovedfagade  en  Akse  midt  for 

denne,  altsaa  ogsaa  midt  mellem  Proviantgaarden  og  Tøjhuset,  og  ved  denne 
Akse  kom  saa  at  sige  Løsningen  af  sig  selv  —  der  var  intet  Valg  den  der 
nu  foreligger  i  Gibsmodellen  udstillet  paa  Charlottenborg.  Altsaa  midt  i  Okt.  1905 
var  jeg  klar  over  denne  Løsning  og  meddelte  da  Architektforeningen,  at  det 
forekom  mig,  det  var  muligt  at  klare  Opgaven  efter  Loven. 

Jeg  fik  da  Anmodning  om  at  fremkomme  med  Bevis  herpaa,  og  derved 
fremstod  min  Skitse  dateret  6.  Nov.  1905,  som  jeg  indgav  til  Rigsdagen  og  lod 
omdele  til  samtlige  Medlemmer.  Skitsen  skjuler  jo  delvis  mit  endelige  Forslag 
—  dette  er  vel  tilgiveligt  under  Forudsætning  af  en  ny  Konkurrence.  Jeg  havde 
dog  antydet  begge  Aksernes  Tilværelse,  den  forreste  Fløj  nedrevet  og  erstattet  med 
en  Kolonnade  (de  tre  Fløje  vare  sammenbyggede)  endvidere  vidste  jeg,  hvad 
der  vel  kunne  have  Betydning  for  Fremtiden,  at  Rigsdagsbygningen  kunde  ud¬ 
vides  ved  Nedrivning  af  Kancellibygningen,  men  tilføjede,  at  denne  meget  godt  kunde 
bevares.  Skitsen  fremkom  jo  i  elvte  Time  sammen  med  d’Hrr.  Brummer  og 
Mørk- Flansens  Projekt;  men  medens  dette  foraarsagede  stor  Diskussion  i  Rigs¬ 
dagen,  blev  mit  slet  ikke  omtalt. 

Nogen  ny  Konkurrence,  som  man  havde  ventet,  kom  ikke,  og  Architekt 
Th.  Jørgensens  Projekt  blev  som  bekendt  antaget. 

Ja,  saa  var  jeg  ved  at  opgive  det  Hele,  indtil  Efteraaret  nærmede  sig,  og 
de  mørke  Aftener  bragte  Lysten  frem,  men  jeg  var  da  straks  klar  over,  at 
skulde  der  ofres  Arbejde,  saa  maatte  det  være  paa  en  Gibsmodel  og  ene  være 
dikteret  af  Interesse  for  en  gunstig  Løsning,  og  da  stille  denne  til  fri  Disposition 
for  Slotskommisionen  og  Architekten  uden  nogensomhelst  Fordring  fra  min  Side. 

Dette  gav  mig  Lyst  paa  ny  og  det  meste  af  Vinteren  er  gaaet  med  Udar¬ 
bejdelsen  sf  Modellen. 

Som  denne  nu  fremtræder,  ønsker  jeg  kun  at  tilføje  nogle  Oplysninger. 

Efter  det  Program,  jeg  selv  stillede,  kommer  altsaa  Rigsdagsbygningen  til 
at  ligge  tilvenstre  som  særskilt  Bygning  med  Salene  i  Stueetagen  og  Over-  ellei 
Sidelys  saavel  i  disse  som  i  Trapperummet.  Forbindelsen  mellem  den  gamle 
Biblioteksbygning  er  bibeholdt,  da  dennes  Sal  er  tænkt  at  væie  Fællessal  foi 

—  276  — 


ARCHITEKT  CHR.  HANSEN. 


Rigsdagen,  og  mente  jeg,  at  den  umiddelbare  Forbindelse  med  Kancelliet  og  Ar¬ 
kivet  havde  sin  store  Betydning. 

Tilhøjre  ses  Justitsbygningen  (med  Højesteret)  som  særskilt  Bygning,  dog 
forenet  med  Slotskirken  som  et  godt  Symbol. 

Endvidere  den  gamle  Hovedfløj  af  Chr.  VI. s  Slot  opført  midt  paa  Pladsen 
med  Riddersalen  i  Midtpartiet  og  med  Udsigt  saavel  til  Slotspladsen  som  til 
Ridebanen.  Denne  Slotsfløj  bliver  da  at  forene  med  Ridebanens  Bygninger. 

Gennem  de  3  store  Midteraabninger  i  denne  Slotsfløj  kan  Passagen  ske  og 
derved  danne  Hovedadgangen  fra  Marmorbroen  til  Slotspladsen  og  ikke  som  nu 
gennem  Kancelligaarden. 

Ved  Fester  eller  fyrstelige  Ophold  paa  Slottet  kan  denne  Passage  fuldstændig 
afspærres,  og  Trafikken  ledes  da  som  vist  fra  Løngangene  gennem  de  to  Port- 
aabninger  paa  hver  Side  af  Slottet. 

Der  opnaas  ved  dette  Projekt: 

1)  Den  lovgivende,  den  dømmende  og  den  udøvende  Magt  bliver  hver  især 
karakteriseret  i  sin  egen  Bygning  paa  en  værdig  Maade. 

2)  at  Bygningerne  ved  Kolonnader  dog  ere  forbundne  med  hinanden. 

3)  at  hver  Bygning  kan  gives  sin  særlige  Stil,  saaledes  at  Hensyn  kan  tages 
saavel  til  Ridebanens  Bygninger  som  til  Slotskirken. 

4)  at  den  mørke  og  tunge  nuværende  Slotsfløj  forsvinder  og  giver  en  stor  aaben 
Plads,  som  tænkes  smykket  med  Buster  af  berømte  Mænd.  Absalonsbrønden 
markeres  midt  for  alle  Bygningerne. 

5)  Midtaksen  der  ligger  Nord  og  Syd,  fører  ind  til  det  kgl.  Biblioteks  Midter¬ 
parti,  og  Midtaksen  Øst — Vest  giver  Hovedadgangen  fra  Slotspladsen  til  Mar¬ 
morbroen. 

6)  Ridebanen  faar  sin  Karakter  og  i  Hjørnerne  anbringes  Siddepladser  med  Be¬ 
plantning  udenom.  Chr.  IX. s  Rytterstatue  tænkes  anbragt  foran  Slottet. 

Holmens  Bro  udvides  som  vist  liggende  overfor  Pladsen. 

Maa  jeg  endnu  blot  tilføje. 

Dersom  Slotsfløjen  ønskes  større,  da  kan  dette  udmærket  lade  sig  gøre  lige- 


—  277  — 


som  denne  og  det  saakaldte  Justitspalais  meget  vel  kunne  indrettes  senere  til 
Kongens  og  Kronprinsens  Bolig  (Justitspalaiet  som  særligt  Kronprins-Palais)  eller 
indrettes  til  de  for  Kongehuset  knyttede  Institutioner. 

Ligeledes  kan  Rigsdagsbygningen  udvides  ind  paa  Bibliotekspladsen,  hvis 
dette  senere  ønskes. 

Jeg  vil  til  Slut  kun  haabe,  at  Architekt  Tb.  Jørgensen  maa  faa  Lyst  til  at 
udarbejde  denne  Skitsemodel  til  et  saadant  Hele  —  saavel  Facaderne  som  Pla¬ 
nerne  m.  m.  —  som  det  uden  Tvivl  vil  blive  under  hans  dygtige  Ledelse,  saa 
at  det  kan  fremstaa  som  et  værdigt  Bygningskompleks,  som  vi  trøstigt  kan  over¬ 
lade  vore  Efterkommere  til  Kritik  —  noget  det  nuværende  ikke  kan  staa  for 
(men  dette  være  langtfra  Architektens  Fejl)  — ;  jeg  er  vis  paa,  han  føler  selv 
Manglerne. 

Det  er  min  Agt  at  forære  Modellen  til  f.  Eks.  Raadhusmusæet.  Det  halve 
Aar  som  gaar  tilspilde  ved  Omarbejdning  maa  ikke  være  det  afgørende  i  en 
saa  vigtig  Sag,  og  jeg  er  overbevist  om,  at  Th.  Jørgensen  ved  denne  Løsning 
magelig  indvinder  baade  1/2  og  maaske  2  Aar,  saa  let  vil  han  arbejde  dermed. 

Den  trykkende  Mare  er  han  nemlig  bleven  befriet  for  ■ —  vi  ogsaa. 

Kjøbenhavn  d.  2S.  Marts  1907.  Chr.  Hansen. 


DEN  NYE  KATOLSKE  KIRKE  I  RINGSTED. 


Hr.  Redaktør! 
Vedlagte  Udklip  af 
»Hjemmet«  (Damernes  Blad) 
bedes  som  Kuriosum  sam¬ 
menholdt  med  det  i  »Archi- 
tekten«  for  11.  Febr.  1905, 
Pag.  207,  gengivne  Billede 
af  »Døvstumme- Kirken«  i 
Kjøbenhavn,  til  hvilken  jeg 
har  givet  Tegning. 

Naar  jeg  beder  om 
Plads  i  »Architekten«  for  en 
lille  Bemærkning  om  denne 
Sag,  er  det  nærmest  fordi 
Billedets  Tekst  i  »Hjemmet« 
ikke  indeholder  nogen  Op¬ 
lysning  om,  hvorfra  Tegnin¬ 
gerne  til  St.  Knuds  Kirke  i 
Ringsted  stammer,  og  Øn¬ 
sket  om,  ligeoverfor  mine 
Kolleger  og  andre,  paa  hvis 
Omdømme  jeg  sætter  Pris, 
it  fastslaa,  at  jeg  endnu  ikke  er  bleven  saa  meget  Forretningsmand,  at  jeg  be¬ 
nytter  de  samme  Tegninger  til  to  forskellige  Arbejder.  Ærbødigst 


Emil  Jørgensen. 

ra  Arkitektforeningens  Formand  har  vi  modtaget  følgende :  Den  permanente 


X  Komité  for  internationale  Architekt-Kongresser  holder  Møde  i  Paris  d.  i. 
Juni,  og  har  i  den  Anledning  tilsendt  vore  Delegerede  Meddelelse  om  de  fore¬ 
løbige  Forhandlinger,  der  er  førte  om  Afholdelsen  af  en  Kongres  i  Wien,  i  Hen¬ 
hold  til  den  Beslutning  som  blev  tagen  paa  Kongressen  i  London. 

Den  8de  intern.  Arch. -Kongres  vil  blive  afholdt  i  Maj  1908,  under  Kejser 
Frantz  Josephs  Protektorat.  Blandt  Ærespræsidenternc  tindes  Prinser,  Kardinaler, 
Ministre,  Kamrenes  Formænd  og  Wiens  Borgmester.  Festudvalget  har  planlagt: 
en  Aabningshøjtidelighed  paa  Hofburg,  Besøg  paa  Udstillingen,  som  foranstaltes 
af  Wiens  Kunstforening,  en  Udflugt  paa  Donau  til  Kehlenberg  og  Sammenkomst 
om  Aftenen  i  Arkitektforeningen.  Endvidere  gør  Udvalget  Regning  paa  en  Ud¬ 
flugt  til  Semmering,  højtidelig  Modtagelse  paa  Raadhuset  og  en  Hoffest. 

Programmet  for  Forhandlingerne  vil  blive  fastsat  paa  den  permanente  Ko¬ 
mités  Møde  i  Paris.  De  østrigske  Arkitekter  har  viseligen  foreslaaet  at  begrænse 
dem  til  6  Emner,  af  hvilke  de  3  er  en  Fortsættelse  af  Londonerkongressen. 
Der  er  da  næppe  Grund  til  at  vi  her  gør  særlige  Anstrengelser  for  at  skaffe 
Bidrag  til  Forhandlingerne.  Derimod  bør  vi  være  betænkte  paa  at  vælge  en 
Komité  for  at  forberede  vor  Deltagelse.  (I  Paris  er  der  allerede  dannet  en  Komité 
paa  25  Medlemmer). 

Der  bliver  da  Tid  til  at  agitere  for  en  livligere  Tilslutning  end  Tilfældet 
var  ved  Londonkongressen.  Vi  kan  ikke  vedblivende  holde  os  borte  fra  Sam¬ 
kvem  med  vore  udenlandske  Kollegaer,  og  om  nogen  finder  at  en  Kongres  er 
for  lidt  at  rejse  saa  langt  for,  saa  kunde  maaske  denne  forenes  med  et  lille  Trip  til 
Italien,  naar  vi  i  Tide  forbereder  os  dertil.  Heller  ikke  kan  Staten  vedblivende  nægte 
sin  Hjælp  til  vor  Deltagelse  i  det  fælles  internationale  Arbejde,  som  bidrager  til 
at  knytte  Nationerne  sammen  og  har  sin  Betydning  for  de  smaa  Staters  Eksistens. 


BØGER  OG  TIDSSKRIFTER. 


Landhaus  und  Gaden,  udg.  af  Dr.  Hermann  Muthesius.  F.  Bruckmann, 
Munken.  12  Mark. 

I  det  Væld  af  Arkitekturværker,  der  især  fra  Tyskland  jævnt  og  ustandse¬ 
ligt  siver  ud  over  Jordkloden,  har  vi  et  ægte  Nutidsfænomen.  Ingensinde  før 
har  man  set  eller  tænkt  sig  at  skulle  opleve  noget  lignende;  med  de  udmærkede 
og  billige  Reproduktionsmaader,  der  nu  staar  til  Raadighed,  er  denne  Strøm  af 
Trykpapir  bleven  saa  let  at  fremstille,  at  Spekulationen  har  kastet  sig  over  den 
og  etableret  en  Konkurrence  i  Branchen,  som  er  enestaaende.  Det  er  klart,  at 
der  i  en  saadan  Masseproduktion  fremkommer  Ting,  der  aldrig  burde  have  set 
Dagens  Lys,  og  efterhaanden  vil  det  jo  gaa  saadan,  at  man  kun  piller  de  enkelte 
Værker  ud,  der  har  en  særlig  Interesse.  Som  en  saadan  Sjældenhed  maa  nævnes 
den  her  foreliggende  Bog,  der  er  samlet  med  en  gennemgaaende  fin  og  kræsen 
Smag  og  som  efter  Forlagets  Mening  skulde  give  et  samlet  Billede  af  det  bedste, 
der  i  de  sidste  Aar  er  gjort  paa  Villabygningens  Omraade  i  de  forskellige  Lande. 


Det  er  i  saa  Henseende  interessant  at  bemærke,  ar  der  ikke  findes  Billeder  fra 
de  romanske  Lande:  Frankrig,  Italien  eller  Spanien.  Udgiveren  har  nemlig 
hovedsagelig  lagt  an  paa  at  samle  saadanne  Bygninger,  som  er  i  Slægt  med  den 
nyere  tyske  Architektskole,  altsaa  den  Retning,  der  —  kaldt  til  Live  af  Schulze- 
Naumburg  —  dyrkes  af  Kunstnere  som  Alb.  Gessner,  Max  Kuhne,  Hermann 
Billing,  Bruno  Mohring,  Muthesius  selv  o.  fl.  Fra  Holland,  Amerika  og  Danmark 
findes  der  en  hel  Del,  som  passer  godt  nok  ind  i  den  saaledes  anslaaede  Ton¬ 
art;  England,  hvorfra  der  findes  mange  Gengivelser,  har  som  altid  sit  eget 
hyggelige,  lidt  stereotype  Ansigt.  Det  maa  beklages,  at  den  danske  Repræsenta¬ 
tion  langtfra  kan  siges  at  være  fyldig  eller  godt  udvalgt.  Der  findes  en  Del 
gode  Huse  af  Brummer,  Clemmensen  og  Magdahl-Nielsen  (om  end  ikke  af  deres 
bedste  Arbejder) ;  men  de  øvrige  af  de  i  Bogen  medtagne  burde  ikke  være 
komne  udenfor  Landets  Grænser.  Den  Mand,  der  har  forsynet  Forlaget  med 
dansk  Bygningskunst,  har  aabenbart  for  lidt  Kendskab  til  denne,  f.  Eks.  er  Nyrop, 
Fritz  Koch,  Klint,  Piesner  o.  fl.  ikke  repræsenterede.  Men  vi  kan  dog  være 
nogenlunde  tilfredse  i  Sammenligning  med  Sverig,  der  kun  optræder  med  et 
Par  ret  intetsigende  Smaahuse,  til  Trods  for,  at  Landet  vrimler  af  udmærkede 
Architekter,  eller  Norge,  hvorfra  der  overhovedet  slet  intet  findes. 

Trods  disse  Anker  maa  det  siges,  at  Bogen  frembyder  meget  af  Interesse. 
Teksten  er  med  tysk  Grundighed  skreven  af  Architekt,  Ingeniør  og  Dr.  Hermann 
Muthesius  og  bestaar  af  en  lang  Række  Betragtninger  over  Villabyggeri,  der 
forøvrigt  mere  er  beregnede  for  Lægfolk  end  for  Architekter,  og  hvori  der  gives 
mange  gode  Raad  med  Hensyn  til  Anlægget  af  Villaer  og  Haver. 


FORSKELLIGT. 


Arkitektforeningens  Sammenkomst  d.  i.  ds.  med  Medlemmer  af  3.  Decbr.  var 
særdeles  vellykket.  Ca.  150  Damer  og  Herrer  havde  givet  Møde  og  man  be- 
saa  først  det  nye  kgl.  Bibliotek,  hvor  navnlig  Læsesalen  underkastedes  en  ind- 
gaaende  kritisk  Behandling.  Det  vedtoges  foreløbig  at  lade  Søjlerne  og  Hvæl¬ 
vingerne  henstaa  paa  deres  Plads.  Efter  derpaa  at  have  gennemvandret  det  gamle 
Bibliotek,  som  mange  vistnok  saa  for  første  Gang,  og  hvor  man  glædede  sig 
over  de  gamle  skønne  Bogrum,  gik  Selskabet  over  paa  Christiansborg,  hvor  de 
interessante  Udgravninger  blev  tagne  i  Øjesyn.  Dr.  Mackeprang  holdt  her  et 
Foredrag  i  stærkt  sammentrængt  Form,  dels  af  historisk  Art,  dels  til  Forklaring 
af  de  udgravede  Bygningsrester  fra  de  forskellige  Slotte,  hvis  mærkelige  Plan¬ 
former  for  det  uøvede  Øje  frembyder  en  fuldkommen  Labyrint. 

Frokosten  indtoges  i  »Olympia«  (forhen  »Arenateatret«).  Den  var  —  som 
det  saa  smukt  hed  i  Indbydelsen  —  enkel,  og  vi  maa  tilstaa  at  den  (i  Forhold 
til  Prisen)  i  høj  Grad  svarede  til  denne  Betegnelse.  Under  Frokosten  overraskedes 
man  ved  en  musikalsk  Underholdning,  idet  flere  af  Etablissementets  Kunstnere 
prøvede  Aftenens  Program,  hvilket  for  de  fleste  af  de  Tilstedeværende  var  en 
æstetisk  Nydelse  af  høj  Rang. 

Udgiver:  AKADEMISK  ARCHITEKTFOREN1NG. 

Redaktion;  Architekterne  K.  VARMING  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

9.  Aargang  Np  28 


NOGLE  BLADE  AF  ST.  ANNÆ  KVARTERS  HISTORIE. 

Af  cand.  poltt.  Fr.  Schiøtt. 


III. 

SOPHIÆ  AMALIENBORG. 

(Fortsat.) 

Som  bekendt  døde  Dronning  Sophia  Amalie  paa  dette  Slot  den  20.  2.  1685, 
og  ved  Arvedelingen  tilfaldt  det  Kongen.  Det  blev  derefter  kun  benyttet  til 
enkelte  Hoffester;  saaledes  blev  efter  Willum  Wokms  Optegnelser  15.4.  1689 

» - Hans  Kongl.  Maj.  Fødselsdag  højtideligen  holdet  paae  Amalienborrig  ved 

een  Opera  som  Prints  Christian  hafde  laadet  anrette  ved  siin  Marskalk  Fiereg« 
(vel  Prinsens  Hovmester  Claus  Henrich  v.  Vieregge).  Denne  Opera  blev 
ikke  spillet  paa  Slotstheatret,  men,  da  den  krævede  større  Maskineri,  i  et  særlig 
opført,  90  Fod  langt,  40  Fod  bredt  interimistisk  Operahus,  der  laa  udfor  Slot¬ 
tets  nordre  Forbindelsesfløj  og  var  forbundet  med  denne  ved  en  Søjlegang. 
19.4.  gentoges  Forestillingen,  men  fik  et  Udfald,  som  blev  skæbnesvangert  for 
Slottet  og  har  givet  dets  Navn  en  sørgelig  Klang  i  danske  Øren.  Ved  en 
Lampes  Explosion  antændtes  det  tørre  Grønt,  hvormed  Huset  var  dekoreret;  i 
kort  Tid  var  dette  lagt  i  Aske  og  c.  180  Mennesker  omkomne*).  Ilden  angreb 
ogsaa  Slottet  selv,  hvis  nordre  Forbindelsesfløj  og  Hovedbygning  nedbrændte; 
derimod  skaanedes  den  anden  Fløj  med  Kirken  og  Bygningerne  langs  Havens 
Vestside. 

Strax  efter  Branden  indrettedes  Kirken  til  Brug  for  Garnisonen,  og  den 
blev  vist  først  nedrevet,  da  Zebaothkirken  var  opført.  I  Maj  1690  tog  man 
■ogsaa  fat  paa  Slotstomtens  Rydning  og  8.  8.  1690  indgav  Ole  Rømer  en  Memo¬ 
rial  om  Havens  Istandsættelse.  Derefter  skulde  Gaden  fra  Kvæsthuset  forbi  de 
nye  Møller  (kgl.  Maltmølle  paa  Hjørnet  af  Toldbodgade  og  St.  Annæ  Plads) 
føres  ud  til  Bredgade  tværs  over  Havens  Sydende  og  Haven  skulde  saavel  mod 
denne  nye  Gade  (St.  Annæ  Plads),  som  mod  Bredgade  omgives  med  en  30 
Alen  bred  Kanal,  hvorimod  den  langs  Østsiden  og  mod  Slotstomten  hegnedes 
med  Plankeværk  **).  Den  gamle  Bevoxning  skulde  omhugges  og  Haven  ny- 


*)  L.  Bobé,  Operahusets  Brand  paa  Amalienborg.  Kbhvn.  1889. 

**)  I  sin  Memorial  siger  Rømer,  at  Kanalen  skulde  gaa  langs  Amalienborg  Gade  og 
ved  Enden  imod  Grotten,  hvilket  O.  Nielsen  (Kjøbenhavns  Hist.  V.  P.  39  f.)  forklarer 

anlægges  i  en  Bredde  af  240  Alen  med  en  Længdeallee  i  Retning  N.O.  —  S.V. 
og  en  Tværallee  i  Forlængelsen  af  Dronningens  Tværgade.  Haven  deltes  saa- 
ledes  i  fire  Hovedkvadrater,  og  i  hvert  af  disse  skulde  der  graves  et  36  Alen 
bredt  kvadratisk  Vandbassin  »med  Kanterne  vendt  mod  Siden  af  Kvadraterne«. 
Jorden  fra  Kanalen  og  Bassinerne  skulde  anvendes  til  en  Forhøjning  af  Havens 
Terrain  med  mindst  1/2  Alen,  og  til  Nyplantningen  skulde  man  fra  Holland  for¬ 
skrive  de  fornødne  unge  Linde  og  Yperntræer.  Hvad  Slottet  selv  angik,  skulde 
Hovedbygningens  Mure  nedbrydes  til  Højde  med  Fløjenes  Platformer  ligesom 
den  Del  af  Reberbanen,  der  stod  i  Vejen  for  Haveanlægget.  Dette  Forslag  bi¬ 
faldtes  ved  kgl.  Resolution  af  16.  8.  1690  med  Tilføjelsen:  »Directionen  skal 
Rømer  selff  haffue«,  og  sattes  derpaa  i  Værk.  Hvad  der  blev  tilbage  af  Husene 
langs  Vestsiden,  Kirken  og  Resterne  af  Slottet  forsvandt  i  den  følgende  Tid 
indtil  1706. 

Slottets  Pomeranshave  blev,  som  anført  i  » Architekten «  VIII  P.  519,  1716 
ved  Mageskifte  Grev  Anton  Gynther  af  Danneskjold-Laurvig’s  Ejendom  og 
indgik  i  hans  Palais,  nu  det  Moltkeske  Palais’s  Grund.  Den  sydlige  Del  af 
Grunden  havde  hans  høje  Excellence  Grev  Ulrik  Frederik  Gyldenløve  købt 
efter  at  have  solgt  sit  Palais  paa  Kongens  Nytorv  til  Dronning  Charlotte 
Amalie,  og  han  havde  opført  Hovedbygningen  paa  Hjørnet  af  Dronningens  Tvær¬ 
gade,  hvilken  at  dømme  efter  et  paa  Rosenborg  bevaret  broderet  Kjøbenhavns- 
Prospekt  af  1702 *  *)  har  haft  samme  Hovedudseende  som  nu,  dog  med  en  et- 
fags  muret  Kvist  over  Attikens  Midtfag.  Sønnen  lod  denne  Hovedbygning  for¬ 
andre  af  Overlandbygmester  J.  C.  Krieger,  idet  Facaderne  prydedes  »med  alle- 
haande  Architectoniske  Ziirater,  Billeder  og  deslige«,  ligesom  det  Indre  om¬ 
dannedes  og  dekoreredes  langt  rigere.  Grev  Anton  Gynther  lod  ogsaa  op  langs 
med  Bredgade  opføre  en  lang,  treetages  Tilbygning  eller  egentlig  to  Bygninger, 
der  forenedes  ved  en  højere,  kuppeldækket  Pavillon.  Oprindelig  var  denne 
Bygning,  hvis  underste  Stokværk  indeholdt  Køkken,  Bryggers  og  Stalde  kun  72 
Alen  lang  og  2  Etager  høj,  men  1729 — 30  tilføjede  Bygmester  Philip  de  Lange 
Pavillonen,  forandrede  Vinduerne  i  Bygningens  andet  Stokværk  og  paaførte  den 
øverste  Etage.  Den  øvrige  Del  af  Bygningen  er  vel  tilbygget  kort  efter**). 


som  St.  Annæ  Plads,  resp.  Bredgade,  uagtet  han  strax  efter  siger,  at  den  nye  Gade  fra 
Kvæsthuset  til  Bredgade  er  St.  Annæ  Plads,  og  uagtet  Ordene  i  Memorialen  modsiger 
ham  paa  det  kraftigste.  Det  er  Bredgade,  der  her,  ganske  uden  Grund,  er  kaldet  Ama- 
lienborggade.  —  Dette  Navn,  der  af  og  til  forekommer,  men  aldrig  vandt  Hævd,  benyttes 
ellers  altid  om  Pladsen  langs  det  afbrændte  Slots  Nordside,  Forlængelsen  af  Prinsessegade. 

*)  Gengivet  i  C.  Bruun,  Kjøbenhavn.  II.  P.  420. 

**)  Da  den  senere  Ejer,  Etatsraad  F.  de  Coninck  1794  solgte  Palaiet  selv  med  en  lille 
Del  af  Tilbygningen  til  Enkedronning  Juliane  Marie,  indrettedes  Resten  til  2  Ejendomme, 
hvoraf  de  Coninck  beboede  den  ene,  Agent  Jean  de  Coninck  den  anden.  Senere 
gik  disse  Ejendomme  over  i  adelige  Familiers  Besiddelse,  derfra  til  Firmaerne  Hassel  og 
Teudt,  resp.  C.  B.  Rothmann,  og  de  ere  ikke,  som  anført  i  »Trap«  3.  Udg.  I  Pag. 
246,  forsvundne,  men  kun  ombyggede,  saavidt  vides  henholdsvis  af  F.  C.  Bøttger  og 
J.  V.  Dahlerup.  —  Bygningen  mod  St.  Kongensgade  (Gade  Nr.  68)  var  alt  før  de 
Conincks  Tid  bortsolgt,  hvorimod  denne  1797  resp.  1798  opførte  Nr.  70  og  72  i  samme 
Gade  paa  en  ubebygget  Havegrund.  —  Den  Del  af  Palaiet,  som  Juliane  Marie  købte 
og  som  derefter  kom  i  Conferensraad  Constantin  Bruns  Eje,  omfattede  foruden  Hoved- 

Den  store  Ulykke  havde  ikke  formindsket  Hoffets  Smag  for  Opera  og  Skue¬ 
spil,  og  da  den  ved  adskillige  Lejligheder  til  Theater  indrettede  Riddersal  i  Kjøben¬ 
havns  Slot  ")  ikke  fyldestgjorde  de  stegne  Fordringer  med  Hensyn  til  Udstyr  og 
Maskineri,  fremkom  Planen  om  et  permanent  Operahus’s  Bygning,  og  Kongen 
skal  i  sit  sidste  Regeringsaar  have  nedlagt  Grundstenen  til  en  saadan  Bygning, 
om  hvis  Beliggenhed  og  Udseende  en  Plan  fra  c.  1700  over  Amalienborg  Have 
(kgl.  Bibi.)  og  en  lille  Facadetegning  paa  en  samtidig  Plan  over  Kjøbenhavn* *) **) 
give  nærmere  Oplysning.  Bygningen  skulde  have  ligget  paa  Frederiks  Kirke¬ 
plads  midtvejs  mellem  Bredgade  og  Store  Kongensgade,  med  Facaden  ud  mod 
den  aabne  Plads,  der  dengang  laa  imellem  Kirkepladsen  og  den  midlertidige 
Rigsdagsbygnings  Grund,  og  den  skulde  have  haft  en  Længde  af  c.  90  Alen,  en 
Bredde  af  c.  30  Alen  samt  to  Etager  uden  Kælder.  Udkastet  skyldes  muligvis 
Generalbygmester  Hans  Steenwinkel  den  yngste,  i  hvert  Fald  er  det  i  den  hol¬ 
landske  Skoles  Stil.  Facaden  er  1 1  Fag  lang  med  2  stærkt  fremspringende  to¬ 
fags  Enderisaliter  og  en  mindre  stærkt  fremspringende  Midterisalit  paa  3  Fag  med 
Attik  og  triangulær  Gavlafslutning.  Nederste  Stokværk  har  Port  paa  Midten  og 
rundbuede  Vinduer,  øverste  Stokværk  et  mindre,  rundbuet  Vindue  over  Porten 
og  ellers  høje  firkantede  Vinduer  med  skiftende  buede  eller  tresidede  Frontons. 
Attiken  har  en  større  Balkondør  og  to  Mezzaninvinduer,  og  det  afvalmede  Tag 
har  to  grundmurede  Kviste.  De  to  Stokværk  og  Attiken  have  hver  sin  Pilaster- 
orden  med  tilhørende  Gesims,  der  efter  hollandsk  Skik  i  Attiken  ikkun  om¬ 
fatter  Yderfagene,  og  Pilastre  ere  anbragte  paa  Hjørnerne  af  Enderisaliterne  samt 
paa  hver  af  Midterisalitens  Murpiller.  Hvad  den  øvrige  Dekoration  angaaer,  er 
Porten  omgivet  af  en  Portal  med  halvrund  Fronton  og  Vaser,  over  andet  Stok¬ 
værks  Midtvindue  er  en  Balkon  med  nedhængende  Guirlander,  Enderisaliterne 
krones  af  Balustrader  og  det  ovale  Vindue  i  Midtgavlens  øverste  Del  omgives 
af  en  i  Festons  ophængt  Guirlande.  Endelig  smykkes  Gavlspidsen  og  Tagryg¬ 
ningens  Ender  af  Statuer. 

Frederik  IV  fik  saa  Operahusets  Opførelse  i  Arv,  men  foretrak,  som  be¬ 
kendt,  en  anden  Plads  og  en  anden  Bygningsstil.  Til  Byggegrund  købtes  der 
1701  for  800  Rdr.  C.  en  Del  af  Hof-  og  Cancelliraad  Conrad  Hess’s  store 
Grund  mellem  Bredgade,  Toldbodvejen  og  Store  Kongensgade,  og  1702  købtes 
derhos  for  300  Rdr.  C.  en  tilstødende  Grund,  der  ejedes  af  Anna  Sørensdatter, 
Joen  Joensen  Islænders  Efterleverske.  Grundgravningen  begyndtes  først  i  August 
1701  og  26.  10.  1703  spilledes  der  første  Gang  Opera  i  Huset.  Dette  havde 
indtil  23.6.  1703  kostet  31,016  Rdr.  1  $  4x/2  p  C.,  deraf  17,822  Rdr.  2  $ 
7V2  P  C.  for  Grund  og  Materialer,  men  Regnskabet  omfatter  ikke  den  indre  Ud- 


bygningen  tillige  den  Grund,  der  optages  af  Enkeboligen  i  Bredgade,  Tilbygningen  for 
Malerisamlingen  samt  Dronningens  Tværgade  Nr.  4,  6  og  8.  Efter  Bruns  Død  købtes 
Ejendommen  af  Murmester  Lytthans,  der  bebyggede  de  tre  Grunde,  deraf  Nr.  4  og  6 
med  store,  meget  herskabelige  Lejligheder,  endog  med  elegant  udstyrede  W.  C.  —  Nr.  8 
var  til  for  endel  Aar  siden  en  lille  lav  Bygning,  der  rummede  Mini’ s  Fabrik  og  Udsalg 
af  Likører,  Punschessenser  etc. 

*)  R.  Mejborg,  Livet  ved  Christian  V’s  Hof,  P.  45. 

**)  Denne  Plan  i  Vindings  Samling  har  som  Randtegninger  en  Række  mere  velmente 
end  vellykkede  Bygningsprospekter,  udførte  Bygninger  og  Projekter  mellem  hinanden. 

styrelse  med  Snedkerarbejde,  Maling  etc.  Murarbejdet  udførtes  i  Entreprise  af 
Ernst  Brandenburger,  og  Stenhuggerarbejdet  udførtes  hovedsagelig  af  Andreas 
Niemeyer,  Andreas  Gercken  og  Leonhard  Schwab.  Som  Exempel  paa,  hvor 
smaa  Teglværkerne  dengang  vare,  kan  anføres,  at  af  de  forbrugte  1,206,405 
Mursten  var  62,400  hollandske  Mopper,  medens  Resten  kom  fra  Teglværker  i 
Kiel,  Aabenraa,  Flensborg,  Strandegaard,  Nisøer,  Vedbæk,  Karlebo  og  Kronborg. 

Uagtet  Thurah  udtrykkelig  nævner  Generalbygmester  W.  F.  v.  Platen  som 
den,  efter  hvis  Anordning  og  under  hvis  Opsyn  Operahuset  er  opført,  har  denne 
dotf  ikke  faaet  Lov  til  at  beholde  Æren  ubestridt.  Erik  Torm  har  nemlig  i  sine 

O  • 

Optegnelser  om  Frederik  IV ’s  Regering  sagt,  at  Pelli  har  bygget  Operahuset, 
hvori  der  jo  ikke  ligger  mere,  end  at  han  har  været  Entreprenør,  og  det  er 
ikke  engang  rigtigt ;  men  paa  Basis  af  denne  Angivelse  er  Pelli  bleven  promo¬ 
veret  til  at  være  Bygningens  Architekt.  I  sine  biographiske  Optegnelser  nævner 
derimod  Billedhuggeren  Wiedewelt,  at  hans  Bedstefader,  Murmester  Hans  Wie- 
dewelt  har  bygget  Operahuset  samt  en  Mængde  andre  store  Bygninger  i  Kjøben- 
havn,  hvorved  han  i  Virkeligheden  maaske  har  været  Entreprenør,  Underentreprenør 
eller  Svend,  og  paa  Basis  af  denne,  ej  engang  dokumenterede  Angivelse  bliver 
ogsaa  har  udnævnt  til  Architekt.  Trap  3.  Udg.  I  P.  169  anfører  da  ogsaa  Pelli, 
Wiedewelt  og  Platen  som  Bygmestre,  om  i  Forening  eller  hvem  Læseren  selv 
vil,  er  ej  tydeligt,  medens  et  Blik  i  Regnskaberne  dog  strax  viser,  at  ingen  af 
de  to  førstnævnte  har  været  blot  Entreprenør,  endsige  da  Architekt''). 

Ved  Kjøbenhavns  Slots  senere  stedfundne  Ombygning  blev  der  sammesteds 
indrettet  et  Theater  bagved  Riddersalen,  og  Huset  i  Fredericiagade  gik  da  over 
til  anden  Tjeneste.  1720  omdannedes  det  til  Brug  for  Landkadetterne,  og  fra 
1728  fik  ogsaa  Søkadetterne  Plads  her.  Omdannelsen  skete  paa  den  simple, 
men  uhensigtsmæssige  Maade,  at  to  nye  Gulve  indskødes  i  Højde  med  Vinduer¬ 
nes  Tværposter,  saaat  der  fremkom  to  Etager  og  to  Entresols,  de  sidste  med 
Vinduerne  helt  nede  ved  Gulvet.  1769  underkastedes  den  i  høj  Grad  forfaldne 
Bygning  en  Hovedreparation,  der  kostede  19,046  Rdr.  C.  foruden  Arbejde  af 
Søetatens  faste  Mandskab,  og  den  var  derefter  først  Søkadetakademi,  fra  1788 
Landkadetakademi,  senere  Kaserne,  eller  rettere  den  tjente  til  at  huse  forskellige 


*)  Efter  F.  J.  Meier,  Wiedewelt  P.  14  er  det  ogsaa  Hans  Wiedewelt,  som  har  byg¬ 
get  Gyldenløves  Palais,  nu  Charlottenborg.  noget  der  hos  F.  Meldahl  i  »det  kgl.  Aka¬ 
demi  1754 — 1904«  P.  37  og  derefter  i  Trap  3.  Udg.  I  P.  150  bliver  til.  at  Hans  Wiede¬ 
welt  har  ledet  Arbejdet.  At  dette  lededes  af  den  kgl.  Bygmester,  Hollænderen  Evert 
Jansen  kan  bl.  a.  sees  af  saa  let  tilgængelige  Kilder  som  O.  Nielsen,  Kjøbenhavn,  V, 
P.  45  og  Kbhn.  Dipi.  VI.  597.  Det  morsomste  eller  rettere  forargeligste  ved  denne  kritik¬ 
løse  Udskriven  af  hinanden  er  dog,  at  Kilden,  Wiedewelts  biographiske  Optegnelser, 
ikke  har  et  Ord  om  Charlottenborg.  Som  Nr.  6  blandt  den  gamle  Wiedewelts  Arbejder 
og  med  Marginalen:  »das  Gråfflich  Thothsche  Hotel«  anføres  nemlig  »das  Giildenlow. 
und  Danneschioldsche  jetzo  Graflich  Thothsche  Hotel  aufm  grossen  Konigs  Markte«. 
Det  er  kun  eet  Hotel,  Niels  Juels  Hovedgaard,  der  efter  ham  ejedes  af  Christian  V’s 
naturlige  Søn,  Christian  Gyldenløve  og  dennes  Afkom,  Greverne  af  Danneskjold- 
Samsø.  —  Derfra  kom  Ejendommen  til  Grevinde  Schack  og  endelig  i  den  Ihottske 
Families  Besiddelse.  —  Charlottenborg  er  som  bekendt  opført  af  Frederik  IIP  s  naturlige 
Søn,  Ulrik  Frederik  Gyldenløve.  —  I  Petri  Kirkes  Begravelsesregnskaber  nævnes 
1680  Hans  Wiedewelt  som  »Måurer-Gesell«  med  »nicht  viel  Mittel«  (Pers.  T.  II.  3.  P.  290). 

militære  Institutioner,  og  en  Del  af  den  benyttedes  paa  enkelte  Tider  af  Aaret 
til  Belægning. 

O  O 

Det  er  sikkert  ved  Ombygningen  1769,  at  Etageinddelingen  forandredes  til 
den  nuværende  ved  en  Sænkning  af  andet  Stokværks  Vinduer  og  Indskydning 
af  en  Mezzanin  mellem  den  og  Gesimsen. 

Hvad  selve  Slottet  angaaer,  da  synes  der  strax  at  have  været  Planer  oppe 
om  paa  Grunden  at  bygge  et  mindre  Slot,  et  kongeligt  Lysthus,  men  der  var 
en  anden  Slotsbygning,  som  laa  Kongen  end  mere  paa  Sinde  og  hvorpaa  han 
havde  tænkt  fra  sin  Regerings  Begyndelse,  et  nyt  Residensslot  istedetfor  Valg¬ 
kongernes  gamle,  uregelmæssige  og  uanseelige  Borg,  et  Slot  for  Arvekongerne, 
det  sidste  Led  i  Enevældens  hele  Hofapparat.  1681  noterer  V.  Worm  »Hans 
Kongl.  Majest.  loed  forf  erdige  adskillige  modeller,  och  desseiner  til  et  nyt  Slot 
udi  Kjøbenhafn«,  og  1682  noterer  han:  »Tænckte  Hans.  Maj.  och  paa  een 
model  til  et  nyt  Slot.«  Ved  at  benytte  Sophiæ  Amalienborgs  Grund  til  det  nye 
Slot,  kunde  man  forme  Anlæget  langt  friere  end  paa  Slotsholmen,  Beliggenheden 
var  luftigere  end  ved  det  efterhaanden  af  Bygninger  helt  indeklemte  Kjøbenhavns 
Slot,  og  alle  Ulemper,  der  følge  med  en  successive  Ombygning  af  et  beboet 
Slot,  svandt  bort.  - —  Man  finder  da  ogsaa,  at  den  svenske  Gesandt  allerede 
1690  nævner  »Amalienburgs  byggning«  blandt  de  considerable  Værk,  Kongen 
paa  en  Gang  havde  paataget  sig,  et  Udtryk  der  neppe  kan  gaa  alene  paa  den 
ikke  særlig  »considerable«  Omlægning  af  Haven. 

Ihurah  nævner  i  »Hafma  Hodierna «,  at  der  i  Modelkamret  fandtes  Model¬ 
ler  »som  af  adskillige  Personer  paa  adskillige  Maader  ere  anordnede  for  derefter 
at  bygge  et  nyt  Slot  paa  Amalienborgs  Plads«,  og  Kunstkammer-Inventaret  af 
1737  opfører  i  Modelsamlingen  bl.  a.:  Nr.  20.  En  Model  til  et  Slot  med  tre 
Fløje  —  Nr.  93.  En  liden  Model  til  et  Slot  —  Nr.  98.  En  stor  Model  til 
et  Slot  —  Nr.  99.  En  dito  af  fire  Fløje,  som  er  inventeret  af  Lambert  v. 

Haven  —  Nr.  100.  En  liden  Model  til  et  Slot  —  Nr.  103.  En  stor  Model  til 

et  Slot  af  fire  Fløje  inventeret  af  Grev  Thessin. 

Nogle  af  disse  Modeller  have  vel  refereret  sig  til  de  tidligere  Planer  om 

et  Residensslot  paa  Slotsholmen,  andre  vel  til  Tiden  1689  —  93,  men  ingen 

hjemlige  Planer  synes  at  have  tilfredsstillet,  ej  engang  Lambert  v.  Havens,  der 
vel  at  dømme  efter  Frelsers  Kirke  vilde  være  blevet  i  den  hollandske  Classi- 
cismes  Stil,  ligesom  Evert  Jansens  Charlottenborg.  Kongen  har  sikkert  ikke 
fundet  denne  Stil,  der  kunde  være  god  nok  for  offentlige  Bygninger  og  for¬ 
nemme  Privathuse,  tilstrækkelig  pompøs  for  et  kongeligt  Residensslot,  han  har 
derimod  søgt  sine  Forbilleder  andre  Steder,  fra  de  store  Hofter,  vel  særlig  fra 
Italien  eller  Solkongens  Land,  Frankrig.  Til  disse  Lande  søgte  jo  ogsaa  Europas 
andre  Fyrster  hen,  naar  deres  Lyst  til  at  bygge  Pragtbygninger  tillige  ledsagedes 
af  tilsvarende  pecuniær  Evne. 

Og  man  behøvede  end  ikke  at  gaa  saa  langt,  blot  man  gik  over  Sundet, 
kunde  man  finde  Bygmesteren.  Kongens  Svoger,  Carl  XI,  var  netop  i  Færd 
med  at  afløse  det  gamle,  forfaldne  Stockholm  Slot  med  en  pragtfuld  Nybygning, 
efter  Tegning  af  den  kgl.  Bygmester,  Kammerherre  Nicodemus  Tessin  d.  y. 
Denne  Mand,  der  var  en  Søn  af  Drottningholms  Bygmester,  Nicodemus  Tessin 

FOR-  OG  HOVED-FAgADE  AF  KJØBENHAVNS  KONGEBORG  SAALEDES  SOM  DEN  ER  FASTSAT. 
Hvilken  Overintendant  over  de  kongelige  Svenske  Bygninger  og  Haver  Friherre  N.  Tessin  har  udkastet  og  tegnet. 


TESSINS  PROJEKTEREDE  KONGEBORG  I  KJØBENHAVN,  MED  OMGIVELSER. 

(Efter  en  Plan  over  Kjøbenhavn  i  Jngeniørkorpsets  Arkiv.) 

d.  æ.,  havde  først  i  Faderens  Skole  uddannet  sig  som  Architekt,  og  senere  havde 
han  ved  lange  Rejser  videre  udviklet  sig,  ej  blot  i  dette,  men  ogsaa  i  andre 
Fag  og  tilegnet  sig  hele  sin  Tids  Kultur,  saaledes  at  han  naaede  langt  højere 
end  Faderen,  blev  Baron  og  derefter  Greve,  Kongernes  betroede  Mand  og  en  af 
Landets  ledende  Statsmænd. 

Allerede  i  Efteraaret  1693  har  Tessin  beskæftiget  sig  med  Slotsudkastet*), 

*)  See  ogsaa  F.  R  Friis  i  »Tidsskrift  for  Kunstindustri«,  1886.  S.  57  og  en  Anmeldelse 
i  Letterstedtske  Tidsskrift  1887.  P.  89. 

o  nr  i  en  8.11.1693  dateret  » Memoire  touchant  ce  qui  pourroit  étre  requis  pour 
former  le  dessin  sur  un  ville  que  l' absence  defend  de  voir«,  fremsætter  ban  en  Række 
Spørgsmaal  om  Byggegrunden,  Beliggenheden,  Vandafledningsforhold,  Rumkrav 
etc.  I  Foraarstiden  1694  var  Sagen  saa  langt  fremme,  at  den  danske  Afsending 
i  Stockholm,  Bolle  Luxdorpii,  kunde  forhandle  med  Tessin  om  dennes  Rejse 
til  Danmark,  hvilken  dog  maatte  opsættes  noget,  dels  for  at  han  kunde  faa  sit 
Projekt  færdigt,  dels  af  andre  Aarsager,  offentlige  som  Slotsbygningsarbejdet, 
eller  private,  Gemalindens  forestaaende  Barsel.  Idet  Gesandten  9.  3.  1694  giver 
den  danske  Konge  Underretning  herom,  tilføjer  han : 

»Her  passerer  han  iblant  alle  baade  fremmede  og  andre  for  den  habilste 
i  hele  Europa,  og  er  uimodsigelig  en  artig  Mand  i  det  metier,  og  \ed  at  bxgge 
med  stor  menage.  Den  store  lengde  af  Slottet,  som  er  en  af  de  to  støiste 
fierde  parter  af  det  hele  Slott,  haffver  icke  kostet  Kongen  uden  lidet  offver  60,000 
Rbdl.,  og  cornicher  og  andre  Zirater,  som  ere  i  mengde  og  storlighed  derpaa  af 
huggen  Steen,  hafver  ikke  kostet  1000  Rbd.,  som  han  i  torti  olighed  sagde  mig, 
men  vil  ike  alle  maa  vijde  det,  effter  som  det  parerer,  som  det  hafde  kosted 
store  penge  og  han  siger,  at  Eders  kongl.  M:st.  kan  hafve  Stenen  fra  Gulland 
for  lige  det  samme  kiøb  som  Kongen  af  Sverig  og  langt  snarere  og  mageligere ; 
for  fra  Gulland  og  hid  skal  de  haft've  3  eller  4  slags  vinde.  Hånd  haffver 
machiner,  som  han  bringer  Kalk  og  Sten,  og  materialier  op  med,  med  hvilke 
4  Karle  kan  giøre  saa  meget  som  icke  ellers  40  paa  den  ordinaire  rnaade,  og 
alting  gaar  umanerlig  fort,  enuog  de  ikun  haffver  for  liden  mengde  af  handveiks- 
folk,  som  duer  noget,  til  saadant  et  stort  verk«. 

Endelig  endtes  Tessins  aandelige  og  Gemalindens  legemlige  Barselnød, 
Carl  XI  rejste  til  Lapland,  saa  Bygmesteren  kunde  gjøre  sig  fri  og  rejse  til 
Kjøbenhavn.  16.  6.  1694  skriver  Christian  V  i  sin  Dagbog:  ....  presenterte 
den  suensck  envoye  kongensz  camerher  og  g:  bygmester  Fessin,  som  vie  haftde 
begeret  at  korne  til  osz  paa  en  tidlang  for  at  høre  hansz  sentiment  om  vorisz 
desseiner  aff  it  slot  at  lade  obbyge  wed  Amalienborg  i  Kiobenhaffuen«,  og  man 
synes  at  være  kommet  til  fuld  Enighed.  25.  6.  skriver  Iessin  i  Kjøbenhavn 
en  »Explication  derer  desseine  welche  formiret  seyend  angehend  das  Schloss, 
so  in  Copenhagen  auff  den  Platz  von  Amalienburg  sol  gebauet  werden«,  og  3. 
7.  noterer  Kongen:  »Reiste  den  suenscke  camerher  og  bygmester  Dessein  bortt 
igen  og  prometterte  al  flid  att  giore  osz  at  contentere  udi  sine  vidensckaber  om 
bygningen«.  14.  j.  1694  fik  Luxdorph  Lejlighed  til  paa  sin  Konges  Vegne  at 
takke  baade  Enkedronningen  af  Sverrig,  i  hvis  Tjeneste  Tessin  stod,  for  Byg¬ 
mesterens  Hjælp,  ligesom  ogsaa  Carl  XI,  »huortil  han  meget  høflig  svarede,  at 
han  var  glad  ved,  at  han  hafde  gifvet  Eders  Kl.  M:st  den  fornoyelse,  at  Eders 
Kl.  M:st  vijdere  behagede  at  betiene  sig  af  hannem,  huortil  han  og  gierne  skulle 
faa  tilladelse,  saa  tit  Eders  Kl.  M:st.  det  begierede;  om  endskiønt  hans  eget 
deroftuer  skulle  imidlertijd  huile,  som  intet  skulle  vere  angelegen,  naar  Eders 
Kl.  M:st.  ikun  fik  deris  forrettet«.  Hvor  meget  der  heraf  er  Politesse,  maa 
staa  hen. 

De  ovenfor  nævnte  Tegninger,  der  i  en  1742  stedfunden  Overleverings¬ 
forretning  af  Generalbygmesterens  Arkiv  til  den  kgl.  Bygningskommission  opføres 
saaledes  under  Tegninger: 

»Nr.  2.  30  Stk.  dito  mit  Beschreibung  angehend  das  von  Schweden  her- 

gekommenes  Schloss-Modell«. 

ere  ikke  bevarede,  men  rimeligvis  sammen  med  andre  store  Dele  af  det  ældre 
Bygningsarkiv  gaaede  til  Grunde  ved  Slotsbranden  1794.  (Bygningsadministra¬ 
tionens  Lokaler  vare  i  Slottets  nederste  Mezzanin.) 

Den  omtalte  Slotsmodel  lod  Tessin  udføre  og  sluttede  derom  11.9.  1694 
Overenskomst  med  Snedkeren  Simon  Baumann,  saaledes  at  Betalingen  ansattes 
til  13,000  Rdr.  Kobbermynt,  og  at  Modellen  skulde  være  færdig  i  Løbet  af  2 
Aar.  Det  blev  den  dog  ikke,  enten  det  nu  skyldes  Smøleri  fra  Haandværkernes 
Side  eller  det  er  Architekten,  som  har  nølet  med  at  tage  endelig  Bestemmelse 
om  Projektets  Detailler.  Først  10.  6.  1697  faaer  Snedkeren  den  sidste  Rest  af 
Betalingen,  og  fra  Danmark  sendes  nu  kgl.  Bygmester,  senere  Generalbygmester 
J.  C.  Ernst  til  Stockholm  for  at  afhente  Modellen.  Han  kom  paa  en  højst 
ulykkelig  Tid.  Ildebrande  hærgede  dengang  Byen,  og  en  pludselig  frembrudt, 
heftig  Ildebrand  havde  7.  5.  1697  i  Løbet  af  faa  Timer  lagt  saavel  det  gamle 
Slot  som  Tessins  Nybygning  øde.  Man  lugtede  Mordbrand  allevegne,  Angivel¬ 
ser  hørte  til  Dagens  Orden,  det  var  højst  mistænkeligt,  at  de  Danske  vilde  bygge 
en  ny  Kongeborg  omkap  med  Svensken,  og  det  laa  da  saa  nær,  at  det  var 
dem,  som  havde  ladet  sætte  Ild  paa  Slottet.  Ligesaalidt  som  andre  Staters  Ge¬ 
sandter  slap  den  danske  Gesandt  fri  for  Beskyldningen  om  Brandstiftelse,  og  to 
gode  Borgere,  en  Bundtmager  og  en  Skoflikker,  der  boede  lige  overfor  Ernst’s 
Logement,  vilde  »med  diefvels  gevalt«  have  denne  anklaget  som  Mordbrænder. 
Heldigvis  boede  han  hos  en  af  de  rigeste  og  fornemste  Kjøbmænd,  Konig,  der 
tillige  var  den  danske  Gesandts  Banquier,  og  Ernst  sjap  da  for  at  blive  arresteret, 
hvorimod  hans  Vært  blev  opkaldt  for  Kæmnerretten  til  at  afgive  Forklaring  om, 
hvem  han  havde  i  sit  Hus.  Skjønt  han  gav  fyldestgørende  Besked,  vare  Bundt¬ 
mageren  og  Skoflikkeren  dog  ej  tilfredse  dermed,  og  Konig  blev  igjen  »citerit 
at  møde,  huortil  hånd  svarede,  at  det  var  i  dag  hans  postdag,  og  han  hafde 
ike  tijd  at  komme  op,  vilde  de  ham  noget,  saa  kunde  de  skike  hannem  bud  i 
Morgen«  ;  hvortil  Gesandten  føjer:  »Imidlertijd  tror  jeg  vel,  at  Ernst  skulle 
vere  glad  ved  at  sidde  i  Kiøbenhafn  med  Modellet,  endog  jeg  vel  vil  formode, 
at  det  skal  ingen  fare  hafve.« 

Sagen  synes  ogsaa  at  være  sluttet  med  denne  kolossale,  i  Datiden  og  fra 
Velstaaendes  Side  ikke  ualmindelige  Foragt  for  en  Raadstueret,  og  Ernst  slap 
l)Tkkelig  hjem  med  Slotsmodellen,  der  med  al  mulig  Honnør  foreløbig  blev 
stedet  til  Hvile  i  et  Modelhus,  som  Kongen  —  vistnok  ved  Oberst  Armand  de 
Balagny  —  lod  opføre  paa  den  senere  Frederiks  Kirkeplads.  Paa  selve  Byg¬ 
ningsarbejdet  blev  der  derimod  ikke  taget  fat;  dertil  var  Statens  Finantsforfatning 
for  slet  og  de  politiske  Forhold  for  truende,  og  Kongen  maatte  da  5.4.  1698  i 
sit  Testamente  med  Resignation  skrive: 

»21.  Såsom  Vii  og  fra  Vorisz  regeringsz  begyndelse  haffuer  besluttet  her 
vdi  Vorisz  Resideniz  Stad  Kiøbenhaffuen,  et  nyt  Kongelig  Slott  at  lade  b)7ge, 
som  hidintil  formedelst  paa  kommende  Krigsz  vroligheder,  og  andere  besuerlige 
Conjunturer,  er  bleffuen  hinderet,  og  Vii  dog  gierne  saa  at  same  Vorisz  forre- 
haffuende  til  denne  souveraine  Kongelig  regeringsz  aerre  og  anseende  kunde  fuld- 


—  289  — 


byrdisz  da  vilde  Vii  samme  werkisz  fortsettelse  og  perfectionering  effter  det  Model 
som  senest  derom  er  giort,  saa  fremt  det  ey  for  Vorisz  dødelige  affgang  sckulde 
kunde  fuldbyrdisz,  Vorisz  kiere  Søn  i  lige  Maade  haffue  reco  men  deret«. 

(Fortsættes). 


OM  VANDTAARNE. 

Den  ene  lille  Provinsby  efter  den  anden  anlægger  nu  Vandværk  og  til  dette 
hører  som  Regel  et  Vandtaarn.  De  fleste  Steder  er  Ævnen  til  at  ofre 
>aa  Skønhedens  Alter  saa  stor,  at  Taarne  blive  af  Mur,  men  hvor  der  maa  ses 

nøjere  paa  Skillingen,  klarer  man 
sig  med  Jærn  og  Cement  som 
Byggeæmner.  Dette  sidste  er  der 
intet  at  sige  til  —  Livet  skal  jo 
leves  — ,  hvis  det  iøvrigt  betød, 
at  man  blot  fik  noget  simplere 
men  ellers  kønt. 

Skønhedsbegreber  hos  en 
kommunal  Styrelse  kan  naturlig¬ 
vis  ikke  være  saa  udviklede,  at 
man  kan  bebrejde  den  Fejltagelse 
paa  de  Omraader,  hvor  selv  Fag¬ 
folk  famler  sig  frem.  Naar  t.  Eks. 
Herning  skal  have  et  Vandtaarn 
af  Hennebique,  udbydes  Arbejdet 
med  hosstaaende  Tegning  som 
Rettesnor,  samtidig  med  at  Be¬ 
tingelsernes  §  i  lyder:  »Opgaven 
tilstilles  d’Hrr.  Ingeniører  eller 
Entreprenører  som  fri  Opgave, 
idet  alle  Konstruktionshensyn  og 
Beregninger,  Indretninger  etc.  fuld¬ 
stændig  overlades  disse ;  kun  maa 
nøje  overholdes  Taarnets  Ydre  o.  s.  v.«  Senere  kommer,  at  Taarnet  udvendig  skal 
pudses  med  Stænkpuds. 

Den  stærke  og  i  dette  Tilfælde  uheldige  Hævden  af  netop  dette  Ydre  ud¬ 
springer  sikkert  af  en  Skønhedstrang.  Herning  vil  naturligvis  gærne  have  et 
»rigtigt«  Taarn,  og  forstaaeligt  nok  helst  et  med  et  ærværdigt  og  gammelt  Ydre. 

Man  kan  da  blot  beklage,  at  de  gode  Mænd,  der  sørger  for  Vandværket  i 
Herning,  bliver  narrede. 

Ingen  Mennesker  forklarer  dem,  at  et  saadant  Taarn  af  Hennebique  alligevel 
ikke  vil  tilfredsstille  deres  Forestillinger  om  et  ærværdigt,  gammelt  Taarn.  Hvor¬ 
dan  opnaa  dybtliggende  Vinduer,  der  giver  Indtryk  af  svære  Murtykkelser?  Thi 
Hennebiquevæggene  har  saa  at  sige  ingen  nævneværdig  Tykkelse. 

Vil  den  magre  og  tyndbenede  »Murkrone«  være  i  Stand  til  at  illudere  en 
udkraget  Murkonstruktion?  Hvorledes  vil  de  store  stænkpudsede  Vægge  kunne 

glæde  Øjet,  naar  man  samtidig  mindes  spillende,  levende  Murstensflader?  Og 
selvfølgelig-  gjaldt  det  om  at  fremstille  en  Udstillingsattrap  kunde  de  paapegede 
Mangler  afhjælpes,  saadan  at  der  opnaaedes  fuldstændig  Illusion,  men  det  er  vel 
ikke  Hensigten!  —  Naar  der  virkelig  ikke  er  Raad  til  at  realisere  Forestillinger 


om  Taarne,  der  kræver  Mur,  maa  man  hellere  finde  sig  i  at  undvære  den  util¬ 
fredsstillende  Løsning,  og  til  Trøst  faa  at  vide,  at  det  klæder  Hennebique  bedre 
at  være  i  sin  egen  Form. 

Men  da  Hennebiquekonstruktionerne  er  af  saa  ny  Dato  og  saa  væsensfor¬ 
skellige  fra  de  gamle  Bygningskonstruktioner,  faar  de  naturligvis  Former,  der  er 
meget  afvigende  fra  de  traditionelle  Forestillinger. 

Og  for  at  give  en  Forestilling  om,  hvordan  et  Hennebique-Taarn  med  egne 
Former  kan  se  ud,  vedsættes  en  Afbildning  af  et  saadant.  Dette  er  udarbejdet 
til  en  Licitaton,  ved  hvilken  baade  Konstruktion  og  Udseende  var  overladt  de 
Tilbudsgivende.  Dette  sidste  er  af  Vigtighed,  hvor  der  skal  skabes  nye  Former, 
der  skal  udtrykke  nye  Materialer  og  Konstruktioner,  thi  saadanne  nye  Former 
maa  begynde  med  at  være  saa  at  sige  selve  Konstruktionen. 

Ved  dette  sidste  Taarn  udførte  Prof.  Ostenff.ld  Beregning  og  Konstruktion, 
der  derefter  overgaves  til  Architektbehandling.  Resultatet  viser,  at  den  beregnede 
Konstruktion  (med  ringe  Afvigelser,  hvilket  jeg  har  haft  Lejlighed  til  at  kon¬ 
trollere)  er  det  afgørende  i  Taarnets  Architektur. 

Og  mon  man  ikke,  naar  man  skal  have  et  Taarn  af  Hennebique,  maa  fore¬ 
trække  et,  der  tillige  har  særlig  udpræget  Hennebiquekonstruktion  ?  tt 


FORSKELLIGT. 


Udstilling.  I  Kunstindustrimuseet  er  der  aabnet  en  Udstilling  af  den  bekendte 
Briisseler-Kunstner  Prof.  H.  van  de  Veldes  Arbejder.  Udstillingen  omfatter  Bil¬ 
leder  af  Bygninger  og  Interiører  samt  Møbler,  Brugsgenstande,  Dragter,  Smykker 
og  Bogbind  in  natura.  I  Udstillingskataloget  findes  en  Indledning,  hvori  skildres 
den  ny  Stils  Gennembrud  og  van  de  Veldes  Betydning  for  Kunsthaandværket. 

* 

Brandallarm  og  Slukning.  Efter  Anmodning  af  Firmaerne  Tvermoes  &  Abra- 
hamson  og  Emil  Henius  overværede  vi  forleden  nogle  interessante  Forsøg  med 
Autopyrofonen  og  Slukningsapparatet  »Rex«,  der  foretoges  i  et  gammelt  Hus  i 
Ordrup  Krat,  som  var  overladt  til  dette  Brug  af  det  Selskab,  der  anlægger  den 
ny  Væddeløbsbane. 

I  en  Stue  var  der  anbragt  en  tændt  Petroleumslampe  paa  et  Bord  med 
Tæppe;  i  øvrigt  var  Værelset  møbleret  med  Sofa,  Stole,  Seng  og  ved  Bordet 
stod  en  Papirkurv.  Nu  blev  Lampen  væltet  og  der  gik  Ild  i  Bordtæppet  og 
Papirkurven;  17  Sekunder  efter  gav  Autopyrofonen,  der  var  opstillet  c.  50  Alen 
fra  Huset,  Varselsignal  og  5  Sekunder  senere  gav  den  automatisk  Brandsignal  til 
»Brandstationen«.  Saa  snart  det  første  Signal  var  givet,  hentedes  en  »Rex« 
Haandsprøjte,  der  slukkede  Ilden  i  Løbet  af  meget  kort  Tid,  saaledes  at  den 
skete  Skade  var  uden  Betydning. 

Derpaa  foretoges  det  andet  Forsøg  i  et  ved  Siden  af  beliggende  Hus. 
Der  blev  antændt  Ild  i  Kælderen  ved  Hjælp  af  Spaaner  og  Petroleum ;  Varsel¬ 
signal  10  Sekunder  efter  Brandens  Begyndelse,  Brandsignal  3  Sekunder  senere. 

10  Minutter  efter  Brandsignalet,  da  Ilden  havde  godt  fat  i  hele  Huset  og 
Flammer  og  Røg  slog  ud  af  Vinduerne  og  Taget,  begyndte  Slukningen  med  et 
større  »Rex«  Kulsyreapparat.  27  Minutter  efter  Brandens  Begyndelse  var  man 
Herre  over  Ilden.  Forsøgene,  der  saaledes  syntes  at  give  særdeles  gode  Resul¬ 
tater,  overværedes  af  c.  300  Indbudne,  navnlig  Architekter,  Ingeniører,  Assurance¬ 
folk,  Bankmænd  o.  fl. 

RIBE  DOMKIRKE. 


Ribe  Domkirke.  I  Anledning  af  Kirkens  Hovedistandsættelse  1882 — 1904.  Ud¬ 
givet  af  Ministeriet  for  Kirke-  og  Undervisningsvæsenet.  Ved  Dr.  Jacob 
Helms  og  Prof.  H.  C.  Amberg.  Kjøbenhavn  1906. 


A.  Domkirken.  B.  Vestibule.  C.  Alteret.  D.  St.  Lucins  Kapel.  E.  Varmeledninger.  F.  Resten  af  Processionsgangen. 
G.  Maskinhus  og  Bolig  for  Kirkebetjenten.  H.  Dampkedelhus.  K.  Punkteret  Linie,  som  angiver  Omfanget  af  ned¬ 
revne  Huse. 

RIBE  DOMKIRKE. 


Den  Bog,  som  Kultusministeriet  nu  har  udgivet  om  Ribe  Domkirkes  Istand¬ 
sættelse,  er  det  første  danske  Værk,  der  indgaaende  skildrer  en  stor  og  om¬ 
fattende  Restaurering,  og  derfor  bør  den  modtages  med  skyldig  Honnør.  Ikke 
blot  bringer  Bogen  nye  Oplysninger  om  Domkirkens  Historie;  som  det  første 
litterære  Arbejde  i  sin  Slags  yder  den  lærerige  Bidrag  til  Forstaaelsen  af  Restau- 
reringsspørgsmaalet  og  dets  Historie  herhjemme. 

Domkirkens  Architekt,  Prof.  H.  C.  Amberg,  og  dens  Historieskriver,  nu 
afdøde  Sognepræst  J.  Helms,  hvem  det  vel  lykkedes  at  faa  sin  Afhandling  tryk¬ 
færdig,  men  som  desværre  ikke  oplevede  at  se  Bogen  udkomme,  har  hver  paa 
sin  Vis  fortalt  om  det  langvarige  og  mærkelige  Arbejde.  Pastor  Helms  har  gjort 
Rede  for  den  historiske  Side  af  Sagen.  Det  kunde  ved  første  Øjekast  synes 

overflødigt,  da  netop  han  jo  for  Aar  tilbage  har  skrevet  det  velkendte  store  Værk 
om  Domkirken,  som  med  Rette  er  kaldt  et  af  de  ypperste  Arbejder  i  vor  Mid¬ 
delalders  Architekturhistorie.  Men  det  forholder  sig  saa,  at  enhver  Restaurering, 
der  strængt  historisk  set  er  en  Forvanskning  af  en  Kilde  til  vor  Viden  om  For¬ 
tidens  Kultur,  til  Gengæld  ofte  bringer  hidtil  skjulte  og  ukendte  Forhold  for 
Dagens  Lys.  Derfor  er  den  nye  Bogs  første  Afsnit  ikke  et  blot  Udtog  af  det 
ældre  Værk:  foruden  paa  flere  mindre  væsentlige  Punkter  at  bringe  nye  Op¬ 
fattelser  ændrer  det  den  gængse  Opfattelse  af  Domkirkens  Alder.  Tidligere  mente 
Helms,  ligesom  alle  andre  efter  ham,  at  Bygningens  ældre  Partier  stod  fuldførte 
omkring  1160;  men  de  under  Istandsættelsen  foretagne  Undersøgelser  har  givet 
gode  Beviser  for,  at  den  Brand,  som  hærgede  Kirken  1176,  var  meget  ødelæg¬ 
gende,  og  at  de  betydeligste,  romanske  Partier  ikke  er  byggede  i  de  ulykkelige 

RIBE  DOMKIRKE.  KATHOVEDDØREN. 


Aar  i  første  Halvdel  af  noo-Tallet,  men  først  er  bievne  til  paa  Valdemarernes 
Tid;  vel  er  det  sikkert,  at  Biskop  Thure,  der  faldt  i  Slaget  ved  Fodevig  1134, 
bar  grundlagt  Stenkirken,  men  fra  hans  og  hans  nærmeste  Efterfølgeres  Tid  staar 
kun  de  nederste  Dele  af  Korets  og  Korsarmenes  Mure,  og  Omer,  Absalons  Ven 

og  Vaabenfælle,  Bisp  i  Ribe  1178  — 

1204,  kan  med  større  Ret  nævnes 
som  Kirkens  Bygherre. 

Ikke  mindre  interessant  er  det, 
hvad  Helms  i  andet  Afsnit  meddeler 
om  selve  Restaureringens  Historie. 

Man  hører  om  Nebelongs  Istandsæt¬ 
telsesarbejder  1843 — 5)  det  første 
Forsøg  i  moderne  Restaureringskunst 
herhjemme,  og  man  ser  Gang  paa 
Gang  siden  1861  »det  særlige  Kirke¬ 
syn«  mødes  i  Ribe  uden  at  naa 
Enighed  om,  hvorledes  man  skulde 
afhjælpe  den  dybere  Brøst,  som 
Nebelong  kun  havde  haft  Penge  til 
at  skjule.  Architekter  og  Arkæologer 
stod  regelmæssigt  mod  hinanden, 
især  da  Professor  Storck  1876  havde 
udarbejdet  et  Projekt,  som  foreslog 
Triforiegalleriernes  Hvælvinger  samt 
begge  de  yderste  Sideskibe  ned¬ 
revne;  kort  sagt,  med  Undtagelse  murværkets  tilstand  før  istandsættelsen. 
af  det  store  Taarn  skulde  Kirken 

blive  en  stilret  romansk  Bygning.  Endnu  efter  1882,  da  de  forberedende  Ar¬ 
bejder  begyndte,  og  da  der  valgtes  en  ny  Komité  (Etatsraad  Worsaae,  Architek- 
turmaler  Heinrich  Hansen  og  Helms),  var  det  længe  uvist,  hvilken  Mening  der 

vilde  vinde  den  afgørende  Sejr,  og  Slutningen  paa  Striden  kom  først  1895 — 6, 
da  den  egentlige  Hovedistandsættelse  begyndte.  Det  vægtigste  Indlæg  i  hele 
denne  Meningskamp  var  sikkert  Helms  lille  Pjece  for  1888:  »Er  det  ved  Ribe 
Domkirkes  Istandsættelse  kun  det  ældste,  der  fortjener  at  bevares?«,  og  den  Dis¬ 
kussion,  som  dette  klart  og  varmt  skrevne  Arbejde  fremkaldte,  bidrog  vel  mere  end 
noget  andet  til  at  udrede  den  teoretiske  Side  af  Spørgsmaalet.  Nu  er  det  helt 
underligt  at  læse  om  denne  Strid,  at  tænke  sig,  at  mange  udmærkede  og  kunst¬ 
forstandige  Mænd  for  knap  tyve  Aar  siden  kunde  ønske  at  berøve  Ribe  Domkirke 
dens  historiske  Karakter  og  dens  æstetiske  Særpræg,  at  ofre  Slægters  Arbejde, 
at  opgive  Vekselvirkningen  mellem  de  skønne  romanske  Partiers  Materiale,  den 
gulladne  Tuf  og  den  brogede  Granit,  og  de  senere  Tilbygningers,  det  store  Taarns 
og  de  yderste  Sideskibes  røde  Mursten  og  at  ødelægge  Kirkerummets  ejendomme- 

lige,  festlige  Lysvirkning,  som  de  store  Vinduer  under  Højkirkehvælvingerne  i 
de  gotiske  Sideskibe  frembringer,  og  som  søger  sit  Sidestykke  andetsteds.  Mere 
end  noget  andet  viser  denne  Forhistorie,  hvilken  Vækst  der  har  været  i  Op¬ 
fattelsen  af  Restaureringernes  Maal,  og  hvor  stærkt  Tendensen  er  svunget  i  Ret¬ 
ning  at  bevare  det  engang  givne,  at  respektere  alle  Tiders  Arbejder  og  at  drage 
Nytte  af,  hvad  der  er,  uden  at  »udrense«  eller  »forbedre«. 

For  ikke  at  være  uretfærdig  maa  det  dog  erindres,  hvorledes  Domkirken 
saa  ud  i  Halvfjerserne,  og  læser  man  Professor  Ambergs  omhyggelige  Redegørelse 
for  Istandsættelsens  Enkeltheder,  forstaar  man  bedre  det  radikale  Forslag  om  at 
føre  Kirken  tilbage  til  dens  »oprindelige«  Skikkelse.  Da  Architekten  tog  fat  i 
1882,  var  hele  Bygningen  i  Forfald,  endda  saa  stærkt,  at  den  truede  med  Sam¬ 
menstyrtning.  Ikke  blot  havde  Vestkystens  ublide  Vejrlig  fortæret  de  rinske  Tuf¬ 
sten,  hvormed  Murene  fra  første  Færd  har  været  beklædte,  men  hvad  værre  var, 
Trykket  af  Højkirkens  senere  (c.  1250)  indbyggede  Hvælvinger  havde  været  saa 
stærkt,  at  alle  Skibets  Vægge  og  Piller  hældede  meget  udad.  Den  Fortræd,  som 
de  voldte,  havde  de  senere  Tilføjelser  ikke  kunnet  afbøde,  hverken  Triforiegalle- 
riet,  som  meget  tidligt  var  bleven  bygget  over  de  indre,  oprindelige  Sideskibe, 
eller  de  sent  middelalderlige,  yderste  Sideskibe,  der  gør  Ribe  til  vort  Lands  eneste 
femskibede  Kirke.  I  Aarhundredernes  Løb  var  de  gamle  Skader  bievne  livsfarligt 
ondartede;  paa  de  Steder,  hvor  Trykket  var  størst,  havde  Pillerne  mellem  de  to 
Sæt  Sideskibe  spaltet  sig  fra  Hoved  til  Fod  i  fire  Dele  med  Revner  paa  et  Par 
Tommers  Bredde,  tilsvarende  Revner  viste  sig  i  Buer  og  Hvælvinger,  og  de  slet 
fundamenterede  yderste  Sideskibe  stod  meget  stærkt  paa  Hæld.  Det  maa  sikkert 
anerkendes,  at  det  var  fristende  at  hugge  Knuden  over  og  i  bedste  Overensstem¬ 
melse  med  de  gængse  Stilrensningsteorier  at  fjærne  saa  meget  som  muligt  af  disse 
Tilføjelser,  der  truede  Bygningens  Eksistens;  men  er  det  indrømmet,  har  man  Lov 
til  at  glæde  sig  endnu  mere  over,  at  det  ikke  blev  gjort,  og  at  Bygningen  staar, 
som  Middelalderen  gav  os  den.  Hvor  betydelige  Architektens  andre  Arbejder  har 
været,  Restaureringen  af  det  store  Taarn,  Nybeklædningen  med  omhyggeligt  valgte 
Tufsten,  Genopførelsen  af  det  mindre,  romanske  Mariataarn  og  andet  mere,  som 
er  Læserne  velkendt,  bør  man  dog  i  første  Række  fremhæve  det  ejendommelige 
Stræbesystem,  som  teknisk  set  har  gjort  det  muligt  at  bevare  Domkirkens  Karakter*). 
I  og  for  sig  er  det  et  stort  og  alvorligt  Indgreb  i  den  gamle  Bygning;  ikke  blot 
er  de  yderste  Sideskibsmure  delvis  omsatte  og  overalt  solidt  fundamenterede, 
desuden  er  der  i  hver  af  de  gotiske  Skibe  indsat  to  Tværmure,  der  for  at  for¬ 
styrre  saa  lidt  som  muligt  er  gennembrudte  med  høje,  spidsbuede  Aabninger,  og 
herpaa  hviler  Stræbebuer,  som  gaar  op  gennem  Triforiegallerierne  og  støtter  Høj¬ 
kirkens  Længdemure  udfor  de  Steder,  hvor  Gjordbuerne  findes.  Men  der  er 
ikke  ofret  noget  væsentligt;  thi  Triforiegallerierne  var  ogsaa  før  delt  med  Tvær¬ 
mure.  Den  almindelige  Besøgende  føler  ikke  paa  nogen  Maade  Stræbesystemet 
som  et  Brud  paa  Kirkens  Architektur,  og  Fagmænd  vil  glæde  sig  over  den 
Snildhed  og  Finhed,  hvormed  det  er  planlagt  og  udført. 

Hvorledes  Eftertidens  Dom  om  Ribe  Domkirkes  Istandsættelse  vil  komme 
til  at  lyde,  er  ikke  godt  at  vide.  Efter  almeneuropæisk  Vejr  og  Vind  at  dømme 

har  vi  jo  langtfra  løbet  Linen  ud,  og  hvad  Ribe’  selv  angaar,  har  der  allerede  lydt 
Røster  om,  at  der  var  rekonstrueret  for  meget.  At  define  Kritik  ikke  altid  hviler 
paa  noget  solidt  Grundlag,  har  Pastor  Helms  paavist  i  en  længere  Note.  Men 
selv  om  de  allerskrappeste  Teorier  skulde  sejre  (hvad  undertegnede  ingenlunde 
tror),  selv  om  man  efter  Ruskins  berømmelige  Forbilled  skulde  naa  til  at  for¬ 
dømme  enhver  Restaurering,  saa  vil  sikkert  alle  dog  indrømme,  at  Ribe  Dom¬ 
kirkes  Istandsættelse  har  været  uomgængelig  nødvendig  og  er  bleven  godt  og 
forsvarligt  gennemført,  og  det  vil  fra  alle  Sider  blive  anerkendt,  at  der  her  har 
været  et  usædvanligt  lykkeligt  Samarbejde  mellem  Architekt  og  Videnskabsmand, 
et  Samarbejde,  som  ikke  blot  har  skaftet  Monumentet  selv  en  nænsom  og  pietets¬ 
fuld  Behandling,  men  ogsaa  har  sat  sin  Frugt  i  den  Bog,  som  her  beskæftiger 
os.  Sikkert  vil  Domkirkens  Mure  kunne  tale  deres  eget  Sprog  baade  til  læg  og 
til  lærd,  men  det  skriftlige  Vidnesbyrd  er  ikke  derfor  ligegyldigt.  Det  vil  blive 
Fremtidens  Arkæologer  et  sikkert  Grundlag  for  deres  Studier,  og  det  vil  tjene 
som  et  højst  fornødent  Korrektiv  for  kommende  Kritikere,  kort  sagt,  det  vil 
sikre  Ribe  Domkirkes  Istandsættelse  et  retfærdigt  Eftermæle.  Skade  blot,  at  Bogen 
er  den  første  i  sin  Art.  Burde  vi  ikke  være  kommen  saa  vidt,  at  ethvert  større 
Istandsættelsesarbejde  blev  skildret  mindst  lige  saa  indgaaende  og  samvittighedsfuldt? 

Chr.  Axel  Jensen. 

*  * 

* 

Ovenstaaende  Billeder,  der  alle  hidrører  fra  Bogen  om  Ribe  Domkirke,  er 
vi  ved  Kultusministeriets  og  Professor  Ambergs  Velvilje  blevet  sat  i  Stand  til 
at  gengive.  Domkirkens  Indvielse  blev  jo  forøvrigt  omtalt  her  i  Architekten,  men 
da  de  Tegninger,  hvorefter  de  nu  foreliggende  Billeder  er  gengivne,  ikke  den 
Gang  eksisterede,  var  vor  Artikel  i  1904  kun  ledsaget  af  nogle  ikke  særlig  op¬ 
lysende  Fotografier.  Vi  har  derfor  med  Glæde  benyttet  den  Anledning,  der  her 
frembød  sig,  til  at  give  vore  Læsere  en  bedre  Forestilling  om  det  store  og  be¬ 
tydningsfulde  Værk,  paa  hvilket  Professor  Amberg  har  ofret  næsten  25  Aars 
Arbejde,  og  som  sikkert  har  været  en  af  de  vanskeligste  Opgaver,  der  kan  stilles 
en  Architekt.  Vi  haaber  nu  der  maa  kunne  opnaas  Enighed  om,  at  Opgaven 
er  løst  med  den  Pietet  og  Dygtighed,  som  dette  vort  skønneste  Monument  fra 
Middelalderen  fortjener.  Red. 


UDDRAG  AF  FINANSLOVEN. 

FOR  FINANSAARET  FRA  I.  APRIL  1907  TIL  3  I.  MARTS  1908. 


Indenrigsministeriet. 

Det  tekniske  Selskabs  Skole  i  Kjøbenhavn .  86.000  Kr. 

Ekstraordinært  som  2den  Del  af  en  2-aarig  Bevilling  paa  i  alt 
107.300  Kr.  til  Opførelsen  af  en  elektroteknisk  Skole  med  for¬ 
nøden  Udstyrelse .  35.3  °°  — 

De  tekniske  Provinsskoler .  185.000  — 

Til  unge,  uformuende  Haandværkeres  Ophold  ved  og  Uddannelse 

paa  tekniske  Skoler . .  20.000  — 


Til  Understøttelser  til  Rejser  i  Udlandet  for  ubemidlede  Haand- 

værkere  og  ligestillede  . . . . 

Til  Studierejser  i  Indland  og  Udland  for  Haandværksmestre,  industri¬ 
drivende  og  andre  dermed  ligestillede . 

Andre  Understøttelser . 

Fællesrepræsentationen  for  dansk  Industri:  og  Haandværk  til  Tilveje¬ 
bringelse  og  Offentliggørelse  af  Oplysninger  om  industrielle  For¬ 
hold  i  Udlandet . 

Samme  til  Vandreudstillinger  og  stedlige  Udstilllinger  af  Haand- 

værks-  og  Industrigenstande  m.  m . 

Samme  til  dens  Virksomhed  i  Almindelighed . 

Bidrag  til  de  Massmannske  Søndagsskoler . 

Tilskud  til  Foredragsforeninger  af  næringsdrivende  eller  Arbejdere 
i  Provinserne  til  Afholdelse  af  offentlige  Foredrag  af  fagligt,  tek¬ 
nisk  eller  alment  belærende  Indhold . . . 

Udgifter  ved  Tilsyn  med  den  tekniske  Undervisning . 

Til  Flusflidens  Fremme . 

Bidrag  til  Foreningen  til  Lærlinges  Uddannelse  i  Industri  og  Haand¬ 
værk  . 

Bidrag  til  Fagskolen  for  Boghaandværk . 

Til  Tegne-  og  Kunstindustriskolen  for  Kvinder  i  Kjøbenhavn  .... 
Bidrag  til  det  af  Industriforeningen  i  Kjøbenhavn  udgivne  Tidsskrift 

for  Industri . 

Bidrag  til  det  af  Teknisk  Forening  og  Elektroteknisk  Forening  ud¬ 
givne  Tidsskrift  . 

Til  Haandværkssvendes  Rejseforeninger . 

Tilskud  til  Driften  af  det  danske  Kunstindustrimusæum,  5te  Del  af 
et  10-aarigt  Bidrag  paa  10.000  Kr.,  forhøjet  ekstraordinært  for 
3  Aar  med  5.000  Kr.  aarlig . 

Ministeriet  for  offentlige  Arbejder. 

De  kongelige  Bygninger  samt  Amtmandsboligerne: 

Til  Bygningstilsyn . 

Vedligeholdelse . 

Hovedistandsættelses-  og  ekstraordinære  Arbejder . 

Uforudsete  Bygningsarbejder . 

Lønninger  og  Lønningstillæg . . 

Belysning  og  Opvarmning . 

De  kongelige  Haver . 

Udgifter  vedrørende  Rigsdagsbygningen  . 

Justitsministeriet. 

Til  Vedligeholdelse  og  Drift  af  det  gamle  Raad-  og  Domhus  i  Kjø¬ 
benhavn  . 

Straffeanstalterne :  Bygningsvæsen . 

Sindssygeanstalterne:  Bygningsvæsen . 

Til  Vedligeholdelse  af  Serum-Instituttets  Bygninger,  Skatter  m.  m. 

Ministeriet  for  Kirke-  og  Undervisningsvasenet. 

Aarligt  Tilskud  til  en  ny  Kirke  i  Skive  Købstad,  saa  længe  Enke 
efter  Apoteker  i  Skive  G.  Norgaard  Pethrea  Magdalena,  født 

Feller,  lever .  1.800  Kr. 

Tilskud  til  Opførelse  af  en  ny  Sognekirke  i  Holstebro,  2den  Del 

af  et  2-aarigt  Bidrag  paa  i  alt  30.000  Kr .  15.000 

Tilskud  til  Opførelse  af  en  Kirke  i  Høsterkøb  i  Birkerød  Sogn  .  .  18.500 

Tilskud  til  Opførelse  af  en  Kirke  i  Nøbbet  i  Horslunde  Sogn  paa 

Lolland .  18.500 

Tilskud  til  Opførelse  af  et  Kapel  i  Klejs  i  Raarup  Sogn  i  Aarhus 

Stift . 9-400  — 

Tilskud  til  Opførelse  af  en  Kirke  i  Ranum  i  Bjørnsholm  Sogn  i 

Viborg  Stift .  18.500 

Tilskud  til  Opførelse  af  en  Kirke  i  Hirtshals  i  Home  Sogn  i  Aal¬ 
borg  Stift . 18.500 

Tilskud  til  Opførelse  af  et  Kapel  paa  Agerø  under  Karby  Sogn  paa 

Mors .  8-000  ~~ 

Tilskud  til  Opførelse  af  en  Kirke  i  Stenderup  i  Ansager  Sogn  i 

Ribe  Stift .  18.500 

Tilskud  til  Opførelse  af  et  Kapel  i  Ildved  i  Hvejsel  Sogn  i  Ribe 

Stift . 10.000  — 

Tilskud  til  Opførelse  af  en  Kirke  i  Tinderup  i  Hanning  Sogn  i 

Ribe  Stift .  18.500 

Tilskud  til  Opførelse  af  en  Præstebolig  i  Hanning  i  Ribe  Stift...  8.000  — 

Til  Udgifter  ved  det  grønlandske  Kirke-  og  Skolevæsens  Bygninger 

anslaas .  49- 5 00 

Det  kgl.  Akademi  for  de  skønne  Kunster  (Udgift  Indtægt) -  83.500  — 

Stipendiefonden .  16.000 

Rejseunderstøttelser  til  Videnskabsmænd  og  Kunstnere .  18.000  — 

Til  Udgifter  ved  Opførelsen  af  Bygninger  for  et  Rigshospital  m.  m. 

ifølge  Lov  af  13.  Marts  1903,  5te  og  sidste  Bidrag .  400.000  — 

Til  Videnskab  og  Kunst  i  Almindelighed .  179.700  — 

Til  Fuldførelsen  af  et  Monument  for  Holberg  i  Sorø,  9de  Tiende¬ 
del  af  20.000  Kr .  2.000 

Tilskud  til  Istandsættelsen  af  Tersløsegaard .  5.000 

(Fortsættes). 


FORSKELLIGT. 


Krigers  Tapetfabrik.  Vi  henleder  Opmærksomheden  paa  omst.  Annonce 
ang.  den  Konkurrence,  Kragers  Tapetfabrik  vil  lade  afholde.  Det  maa  i  høj 
Grad  anerkendes,  at  Firmaet  saaledes  virker  for  at  faa  gode  og  smukke  Tapeter 
frem,  og  vi  haaber,  at  ogsaa  mange  Architekter  vil  deltage  i  Konkurrencen. 

Udgiver:  AKADEMISK  ARCHITEKTFOREN1NG. 

Redaktion  ;  Architekterne  K.  VARMING  (ansvarhavende)  og  ALFR.  THOMSEN 
Kontor:  Helgolandsgade  5,  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

DEN  27.  APRIL  1907 

9.  Aargang  N°  30 


ARCHITEKTEN 

MEDDELELSER  FRA 
AKADEMISK  ARCIil 
TEKTF0REN1NG  *  * 


G.  A.  HAGEMANNS  KOLLEGIUM. 


Kollegiet  er  hovedsagelig  bestemt  for  yngre  polytekniske  Studerende,  og  man 
har  derfor  ved  Erhvervelsen  af  Byggegrunden  været  henvist  til  at  vælge 
mellem  saadanne  disponible,  ubebyggede  Arealer,  der  ikke  laa  for  fjernt  fra  den 
polytekniske  Læreanstalt,  hvor  Hovedparten  af  de  Studerende  skal  søge  deres 
Undervisning.  Direktør  Hagemann  har  derfor  af  Kjøbenhavns  Kommune  købt 
Grunden  Gade-Nr.  10  i  Kristianiagade,  begrænset  af  Baron  de  Piessens  og  Konsul 
Joh.  Hansens  Ejendomme  i  samme  Gade  samt  Snedkermester  Højlunds  Ejendom 
i  Trondhjemsgade.  Bebyggelsesarealerne  mod  de  nævnte  to  Gader  er  i  sin  Tid 
af  nuværende  Generaldirektør  Ambt  inddelte  til  Bortsalg  saaledes,  at  Bebyggelse 
hovedsagelig  kun  kan  ske  med  Bygninger  af  almindelig  Bygningsbredde  mod 
selve  Gaderne,  hvorefter  der  imellem  de  respektive  Bygninger  bliver  et  fælles 
Lysbælte  af  fra  20  til  22  Alen,  hvoraf  altsaa  ca.  Halvdelen  til  hver  Ejendom, 
som  det  lovhjemlede  ubebyggede  Areal  (Gaardsrum). 


'■dJ-LLU-l  I  M  r  1  1  !  ■  T  1  11  1  ,  ■  I  1  r-.  1  1  1  . . . 

HAGEMANNS  KOLLEGIUM.  ARCHITEKT  PROF.  ALB.  JENSEN. 


Rygningen  indeholder  som  den  er  projekteret  ca.  50  Værelser  for  Studerende, 
hvoraf  2  som  Atelier  indrettede  Rum  i  Tagetagen;  223  Værelser  i  Stueetagen 


•  BF* 

--af  nrtfnnrww  ri  i  i-i-ri  i-h  ri  1 1  i  ri  1 1  r** 

HAGEMANNS  KOLLEGIUM.  ARCH1TEKT  PROF.  ALB.  JENSEN. 

er  tænkte  til  Brug  for  Inspektør  og  til  Cyklerum,  og  i  alle  Etager  findes  særlige 
Rum  for  Bade,  Toilet  etc.  I  Tagetagen  findes  nogle  Lokaler  for  Værksted  og 
Fotografering,  Vaske-  og  Linnedrum  samt  Tyendeværelser  og  i  den  høje  Kælder¬ 
etage  Rum  for  Varmeværk,  Økonomilokaler  og  Bolig  for  Økonom  m.  m.  samt 


.Pl_An  Af  STTJE-ri  • 


—  310  — 


en  større  Spisesal  og  et  Lokale  for  Gymnastik  og  Fægtning  og  ved  særlige 
Lejligheder  tillige  Dans.  I  Stueetagen  findes  endvidere  et  større  Samlingsværelse, 
der  tillige  maa  tjene  som  en  Art  Vestibule,  med  en  aaben  Balkon  mod  Gaarden, 
hvis  2  Sideafdelinger  tænkes  beplantede  for  eventuelt  Friluftsophold  i  Sommer¬ 
tiden.  Kollegiets  Fundats  er  endnu  ikke  fuldt  udarbejdet,  men  det  er  Direktør 
Hagemanns  Tanke,  at  Kollegiet  ikke  udelukkende  skal  være  bestemt  for  Poly¬ 
teknikere,  men  ogsaa  imellem  sine  Beboere  skal  kunne  tælle  Kunstnere  af  for¬ 
skellige  Kunstfag  (derfor  de  2  Ateliers  i  Tagetagen),  Musikere  o.  s.  v.,  saa  at 
et  fornøjeligt  Samliv  kan  opnaas  i  Studieperioden,  og  samtidig  ved  gensidig  Be¬ 
læring  lægges  Grund  for  en  for  den  fremtidige  Virksomhed  befrugtende  Aands¬ 
uddannelse. 


HAGEMANNS  KOLLEGIUM.  ARCHITEKT  PROF.  ALB.  JENSEN. 

Bygningens  Opførelse  og  Montering  sker  ved  Direktør  Hagemanns  For¬ 
anstaltning;  Alumnerne  vil  i  Studietiden  faa  Værelse,  Varme  og  Belysning  frit, 
og  endvidere  Bespisning  for  moderat  Betaling;  men  de  af  dem,  der  senere  i 
Livet  maatte  komme  under  gode  Livsvilkaar,  vil  faa  en,  i  al  Fald  moralsk,  For¬ 
pligtelse  til,  naar  de  bliver  i  Stand  dertil,  at  give  Kollegiet  en  Godtgørelse  fol¬ 
de  under  Studietiden  hafte  Goder  til  Hjælp  for  Kollegiets  fremtidige  Drift  og 
mulig  senere  udvidede  Virksomhed. 

Bygningen  vil  blive  paabegyndt  i  indeværende  Foraar  og  ventes  færdig  til 
at  tage  i  Brug  ved  Udløbet  af  Sommerferien  1908.  De  bortliciterede  Hoved¬ 
arbejder:  Murer-,  Tømrer-  og  Støbearbejdet  er  overtagne  af  henholdsvis  d’Hrr. 
E.  Lytthans-Petersen,  J.  W.  Unmack  og  C.  Scheller,  og  det  samlede  Ingeniør¬ 
arbejde  er  underlagt  Ingeniør  E.  Nobel.  Bygningens  Opførelse  sker  efter  Teg¬ 
ninger  af  Architekt,  Prof.  Alb.  Jensen. 

NOGLE  BLADE  AF  ST.  ANNÆ  KVARTERS  HISTORIE. 


Af  cand.  polit.  Fr.  Schiøtt. 


III. 


SOPHIÆ  AMALIENBORG. 


(Fortsat.) 


rederik  IV  havde  vel  samme  Lyst  som  Faderen  til  at  bygge  et  nyt  Resi- 


JL  densslot  og  han  begyndte  strax  derpaa,  men  Krigene  hindrede  eller  i  hvert 
Fald  sinkede  Arbejdet,  og  man  kunde  under  disse  Forhold  heller  ikke  benytte 
en  svensk  Architekt,  allermindst  Tessin,  der  var  Carl  XII’s  betroede  Mand.  I 
et  Hovedpunkt  var  Kongen  dog  uenig  med  sin  Fader,  Slottets  Beliggenhed,  idet 
han  vilde  blive  paa  det  historiske  Sted,  Slotsholmen,  og  bevare  den  gamle  Rede, 
hvori  hans  Forfædre  vare  opklækkede.  1701  afløses  en  ældre,  af  Træ  opført 
Forbindelsesbygning  mellem  Slottet  og  Provianthuset  ved  en  grundmuret  Nybyg¬ 
ning  med  aabne  Arkader  forneden  samt  derover  Mezzanin  og  Beletage ;  nede  i 
Tøjhusgade  tæt  ved  Prinsens  Bro  laa  fra  ældre  Tid  et  stort  Ridehus *),  fra 
hvis  Nordende  nu  en  Remise-  og  Rustkammerbygning  førtes  hen  til  Trompe¬ 
tergangen,  den  lille  Gade,  som  fra  Ridebanen  gik  paa  skraa  ned  mod  Storm¬ 
broen.  Langs  denne  Gades  Nordside  laa  Kongens  Stald  og  Boldhus,  en  Ridestald 
byggedes  langs  Tøjhuset  helt  op  til  den  nye  Forbindelsesbygning,  syd  for  Slots¬ 
graven  anlagdes  Kørestalden,  langs  Ridebanens  Vestside  Materialhestestalden  samt 
mellem  Slottet,  Ridebanen  og  de  private  Ejendomme  fra  Højbro  til  Stormbroen 
Gardestalde  og  Remiser**).  Terrænet  langs  Frederiksholms  Kanal  fra  Ridehuset 


*)  Dette  synes  efter  Resens  Atlas,  et  gammelt  Prospekt  og  den  følgende  franske  Be¬ 
skrivelse  at  have  haft  to  parallele  Tage,  hvis  sammenstødende  Langsider  bares  af  en  Række 
Piller  i  Husets  Indre. 

**)  En  Udlænding,  Vrigny,  der  var  i  Danmark  1702,  beskriver  Staldene  saaledes:  »Je 
fus  voir  l’aprés  midi  les  Ecuries  du  Roi,  qui  sont  tres-belles  &  meritent  bien  qu’on  en 
parle.  La  premiere  Gallerie  est  de  500  pas  de  long;  il  y  a  place  pour  100  Chevaux  qui 
y  étoient  tous,  tres-beaux  et  bien  entretenus.  Il  y  a  50  Palfreniers  pour  les  penser,  qui 
couchent  dans  le  méme  lieu,  &  dont  les  lits  sont  dans  la  muraille  de  l’autre  coté,  & 
qu’on  ne  voit  pas  pendant  le  jour;  outre  plusieurs  Officiers  au  dessus  d’eux.  Chaque 
Cheval  a  son  nom  ecrit  sur  la  muraille  en  Francois,  comme  le  Prompt ,  le  Fier,  le  Courageux, 
le  Marquis,  etc.  Je  vis  dans  une  autre  Gallerie  50  autres  Chevaux,  des  plus  beaux. 

.  .  .  On  trouve  ainsi  quatre  Galleries  qui  forment  un  quarré;  lequel  est  destiné,  lorsqu’il 

sera  fini,  å  courir  la  bague  &  å  exercer  les  Chevaux  du  Roi,  qui  y  prend  beaucoup  de 
plaisir.  Sa  Majesté  a  encore  plusieurs  Ecuries  en  Ville  ou  sont  les  Chevaux  de  Carosse.  .  . 

»Il  y  a  tout  proche  de  lå  un  Manege  ou  l’on  a  fait  des  Carouzels  å  couvert.  Il 

est  partagé  en  deux  par  des  pilliers  qui  soutiennent  le  toit;  &  dans  une  des  allées  il  y  a 

des  chandeliers  des  deux  cotez,  depuis  un  bout  jusqu’å  l’autre,  ou  l’on  met  des  lumieres 
lorsqu’on  monte  les  Chevaux  ou  qu’on  veut  courir  la  bague  le  soir:  ce  qui  doit  faire  une 
belle  illumination.  On  monte  deux  fois  la  semaine  les  Chevaux  du  Roi,  &  ses  Ecuyers 
les  exercent.  Il  y  a  au  milieu  de  ce  Manege,  une  Tribune  ou  se  met  la  Cour  pour  voir 
un  Carouzel;  ce  qu’on  m’a  dit  arriver  assez  souvent.  Et  on  a  båti  au  milieu  d’un  des 
cotez  du  nouveau  Manege,  un  Pavillon  qui  servira  au  méme  usage,  pour  placer  la  Cour 
quand  il  y  aura  quelque  Tournoy  ou  Course  de  Bague.«  (Relation  en  forme  de  journal, 
d’un  voyage  fait  en  Danemarc ,  2me  éd.  Rotterdam  1707  I.  p.  74.  77).  Den  sidst  omtalte 
Pavillon  kaldtes  » Judicer huset«. 

og  hen  til  Trompetergangen  indrettedes  til  en  lille  Slotshave.  Endelig  byggedes 
paa  den  anden  Side  af  Tøjhusgade  Staldmestergaarden  og  Staldbetjentbygningen. 
Hertil  skulde  saa  naturligvis  have  sluttet  sig  en  Nybygning  eller  total  Ombyg¬ 
ning  af  Slottet  selv,  og  der  findes  da  ogsaa  paa  adskillige  Planer  fra  den  Tid 
indtegnet  et  saadant  nyt  Slot  i  regelmæssig  firkantet  Form. 


0  ‘tOO 

SLOTSHOLMEN  EFTER  EN  PLAN  FRA  C.  I73O. 

1.  Konigl.  Residens-Schloss.  2.  Leib-Diener.  3.  Corps  de  Guarde.  4.  Accise  Bude.  5.  Guarde-Stall.  6.  Hoff  Becker. 
7.  Mist-Hoff.  8.  Remissen.  9.  Kutsch-Stall.  10.  Reit-Bahne.  n.  Reit-Stall.  12.  Reit-Haus.  13.  Rost-Cammer. 
14.  Trompetter-Gang.  15.  Konigl.  Stall.  16.  Ball-Hauss.  17.  Rost-Stall.  18.  Stall-Officianten.  19.  Stall-Meister. 
20.  Brau-Hoff.  21.  Des  Brauer  Klaumanns  Wohnung.  22.  Zura  Brau-Hauss.  23.  Pontong-Hauss.  24.  See  Etad 
Zeuch-Hauss  und  Rost-Cammer.  23.  Zeuch-Hauss  Hoff.  26.  Handwerk-Hauss.  27.  Obrister.  28.  Officianten. 
29.  Feld-Zeug-Hauss  (2:  kgl.  Bibliothek).  30.  Proviant-Hoff.  31.  Proviant-,  Korn-  und  Vitualien-Hauss.  32.  Proviant- 
Verwalter.  33.  Schreibery.  34.  Stall.  35.  Proviant  Backhauss.  3 6.  Provianthoffs  Holz-Kasten.  37.  Zum  Scbloss 
Holz-Hoff.  38.  Biblioteg  (2:  Arkiv).  39.  Rat-Stube.  40.  Colegien-Hauss.  41.  Die  Borse.  42.  Alt-Holm.  43.  Be- 
grebniss-Capel.  44.  Die  Holms  Kirche.  43.  Holm-Brucke.  46.  Hoch-Briicke.  a.  Justitsrat  Weisse.  (i.  Adm. 
Rosenpalm.  y.  Salz-Compagnie.  J.  Major  Furssman.  f.  Sucker-Hauss.  A.  Madam  Voscam.  B.  West  Indische 
Compag.  C.  Kdnigl.  Majest.  Marchal.  D.  Barohn  Guldencron.  E.  Fabritsius.  F.  M.  Kelsen.  G.  Assesor  Krag. 

H.  Mad.  Scheel.  I.  Didrich  Bortman. 

Kongen  havde  nu  ogsaa  selv  en  dygtig  og  fint  dannet  Generalbygmester, 
Hofmarskal  Wilhelm  Friderich  v.  Platen,  Staldmestergaardens,  Rigsdagsbyg¬ 
ningens,  Garnisons  Kirkes  og  fremfor  alt  Frederiksbergs  Slots  Bygmester,  muligvis 
ogsaa  Skaber  af  den  1795  nedbrændte  og  derpaa  helt  nedbrudte  Kommissariats¬ 
bygning  ved  Siden  af  Holmens  Kirke  ( Hafnia  hodierna  PI.  74),  en  Bygning  i 
romersk  Palaisstil.  I  1716  fratraadte  han  dog  de  nævnte  Stillinger,  vistnok  for¬ 
anlediget  ved,  at  han  ikke  havde  ført  eller  kunnet  føre  fornøden  Kontrol  med 

sine  Underordnede  i  Hofholdningen  og  Bygningsvæsenet,  og  den,  der  afløste  ham 
som  Generalbygmester,  J.  C.  Ernst,  var  en  langt  ringere  Begavelse.  Slotsbyg¬ 
ningsarbejdet  blev  nu  til  en  Reparation  og  delvis  Ombygning  af  det  gamle  Slot, 
hvilken  dog  sikkert  blev  langt  betydeligere,  end  man  havde  tænkt  sig;  Slottet 
vedblev  at  være  den  samme  trange,  uregelmæssige  Bygning  som  før,  hvis  Grim¬ 
hed  kun  var  forøget  ved  de  høje,  ensformige  Fagader  og  det  svære  Mansardtag; 
alt  det  maleriske  ved  det  gamle  Slot,  Bindingsværksoverbygningerne,  Spirene,  Gavlene 
og  de  svejede  Tage  var  borte.  Ombygningen  var  forholdsvis  billig,  men  Andreas 
Højer  tilføjer  rigtignok  (Friederich  IV  glorw.  Leben.  II.  P.  189):  »war  aber  auf  den 
alten  Fundamenten,  und  folglich  auch  so  irregulair  geblieben,  als  die  erste  Anlage  vor 
mehr  als  200  Jahren  geratben  war.  Bloss  an  der  Siidwest-Ecke  hatte  der  Konig, 
zu  Vergrosserung  der  Schloss-Capelle,  den  alten  Grund  verlassen,  und  die  Ge- 
baude  in  einen  rechten  Winkel  gezogen.  Allein  dieses  war  entweder  durch  der 
Bauleute  Versehen,  oder  wegen  des  losen  Grundes  so  ubel  gerathen,  dass  die 
neuen  Fundamente  nach  der  Beziehung  anfingen  zu  weichen,  und  vielleicht  wenig 
Jahre  durften  gedauert  haben«.  Efter  Kongens  Død  maatte  det  ombyggede  Slot 
da  ogsaa  vige  Pladsen  for  Christian  VPs  virkelig  kongelige  Residensslot,  der 
toges  i  Brug  1740. 

Efter  Stockholms  Slots  Brand  var  der  strax  taget  fat  paa  en  Nybygning, 
der  skulde  udføres  i  Løbet  af  sex  Aar,  og  12.  5.  1697  skriver  Luxdorph,  at  de 
Svenske  »lader  dem  meget  forlyde  med,  at  de  vil  bygge  om  Kap  med  Eders 
Kl.  M:st.,  og  see  huilket  Slott  fyrst  kan  bliffue  ferdigt,  men  i  6  Aar  kan  meget 
vand  løbe  til  Mølle«.  Deri  fik  han  ogsaa  Ret.  Karl  XII’s  uophørlige  Krige, 
der  forarmede  Landet  for  lange  Tider,  bragte  Byggearbejdet  til  midlertidigt  Op¬ 
hør,  Tessin  saa  ikke  sit  Hovedværk  fuldendt,  inden  Døden  borttog  ham  1728; 
først  i  December  1754  kunde  Slottet  tages  i  Brug.  Uagtet  Episoden  med  Kjø¬ 
benhavns  Slots  Ombygning  var  Danmark  dog  i  dette  lange  Kapløb  kommet  14 
Aar  forud. 

See  vi  nu  paa  de  her  bevarede  Minder  om  Tessins  Kongeborg*),  viser  det 
sig,  at  Amalienborg-Terrainet  ved  Fortsættelse  af  Rømers  Kanalindfatning  er  gjort 
til  en  c.  134  Roder  lang,  67  Roder  bred  0,  der  paa  de  tre  Sider  indfattes  af 
Kanalen,  paa  Østsiden  af  Havnen.  Midtvejs  paa  Øen,  op  mod  den  vestlige 
Kanal,  er  Slottet  lagt,  nord  derfor  viser  Planen  en  stor  aaben  Plads,  sydligst 
Haven,  —  vel  den  af  Rømer  anlagte  — ,  der  har  samme  Bredde  som  Slottet, 
medens  Øens  Østside  langs  Have  og  Slot  optages  af  en  Staldgaard,  som  ved 
Ny  Toldbodgade  skilles  fra  Havnen.  Slotsbygningen  selv  danner  en  240  Al. 
bred,  100  Al.  dyb  Rektangel  med  en  sydlig  Hovedfløj,  to  Sidefløje  og  en  nord¬ 
lig,  lidt  tilbagetrukken,  lav  Forbindelsesfløj.  Hovedfløjenes  Bredde  er  c.  34  Al. 


*)  Det  er  Forfatteren  bekendt,  at  der  i  det  svenske  Nationalmuseum  findes  endcl 
Koncepter  og  Koncepttegninger  vedrørende  Sagen,  og  at  en  svensk  Kunsthistoriker  længe 
har  syslet  med  et  Værk  om  Tessins  Virksomhed  i  Danmark.  —  For  Stockholmerslottets 
Vedkommende  henvises  til  en  illustreret  Afhandling  af  L.  Fenger  1  »Architekten«  1896 
—  97  P.  147,  til  G.  Upmark,  svensk  byggnadskonst  1531 — 1760  (eller  samme  Værks  tyske 
Udgave),  for  den  1697  afbrændte  nye  Slotsfløj  til  » Suecia  ant.  e.  kod .«  I.  PI.  19 — 21. 


Den  vestlige  Sidefløj  er,  som  sagt,  lagt  helt  ud  til  Kanalen,  hvorimod  Planen 
ikke  angiver  Grave  om  de  andre  Sider  og  derved  staaer  i  Modstrid  med  Facade- 
tegningen,  efter  hvilken  der  er  Grav  baade  foran  Nordfløjen  og  langs  Østfløjen. 
Dette  stemmer  ogsaa  bedst  med  Forholdene  paa  denne  Side  Alperne,  hvor  man 
endnu  ikke  var  kommet  bort  fra  Residensslottets  Udgangspunkt,  den  middelalder¬ 
lige  Borg.  Kunde  man  ikke  lægge  Slottet  paa  en  Højde  og  derved  give  det 
Karakter  af  et  Bjergslot,  kunde  man  dog  ved  dets  Indfatning  med  vaade  Grave 
fremkalde  den  afsluttede,  fæstningsagtige  Karakter,  som  ønskedes.  Og  her  ved 
Amalienborg  vare  Gravene  saa  meget  mere  fornødne,  som  Byggepladsen  laa 
meget  lavt  og  kun  ved  yderligere  kunstig  Forhøjning  tillod  Anbringelsen  af  Kæl¬ 
dere.  Hvad  angaaer  Hovedfløjen,  maa  det  efter  en  bevaret  lille  Plan  i  ant.  top. 
Arkiv  antages,  at  den  ikke  har  haft  Grav,  men  er  stødt  umiddelbart  op  til  Haven. 
Østfløjens  Grav  er  sikkert  gaaet  i  lige  Linie  langs  Fløjens,  i  grov  Rustik  holdte 


TESSINS  PROJEKTEREDE  KONGEBORG. 

Gravene  indlagte  efter  Fagadestikket,  Haven  efter  en  Plan  i  ant. -top.  Arkiv. 


Underbygning,  hvorimod  Facadetegningen  viser,  at  Nordfløjens  Grav  har  haft  et 
mere  kompliceret  Anlæg.  For  Fløjens  Ender,  i  Højde  med  Byterrainet  paa  den 
anden  Side  Kanalen  langs  Bredgade,  ligge  lave  Terrasser;  men  derfra  hæver 
Terrainet  sig  —  ad  Ramper  eller  Trapper  —  op  til  Slotsgaardens  Niveau.  Sam¬ 
tidig  skyder  Terrassen  sig  —  ved  retvinklede  og  buede  Fremspring  —  fremefter, 
saaledes,  at  der  foran  Indkørselsporten  fremkommer  en  stor  Forplads,  og  fra 
denne  fører  en  bred  Bro  over  til  den  nordre  Del  af  Øen,  medens  ved  Enderne 
lavere  liggende  Broer  føre  over  Graven.  Lignende  Broer  sees  at  have  ført  over 
Gravene  til  Sidefløjene,  rimeligvis  til  Porte,  hvis  Axer  laa  i  den  indre  Slots- 
gaards  Tværaxe. 

Den  nordre  Del  af  Øen  har  neppe  skullet  henligge  saa  øde,  som  Planen 
viser.  Efter  Hovedbygningens  hele  Anordning  i  fransk  Slotsstil  med  Hovedfløjen 
vendt  dels  mod  Haven,  dels  mod  en  af  de  fire  Fløje  omsluttet  »cour  d’honneur«, 
maa  man  tænke  sig,  at  der  foran  Nordsiden  har  skullet  ligge  en  »avant- cour«, 
paa  Siderne  begrænset  af  i  —  2  Etager  høje  Bygninger,  » communs «,  til  Boliger 
for  Hoffunktionairer  og  Lokaler  for  de  talrige,  til  Hofholdningen  hørende  Kam- 

mer-,  Stald-  og  Køkkenskriverier,  Sølv-,  Klæde-,  Linned-  og  andre  Kamre,  der 
ikke  —  saaledes  som  Herskabernes  Kammerbetjening,  Garderober,  Thevands- 
køkkener  etc.  —  nødvendigvis  maatte  have  Plads  i  Hovedbygningen.  Disse  Side¬ 
bygninger  maa  paa  en  eller  anden  Maade  ved  Øens  Nordende  have  knyttet  sig 
til  en  for  Enden  af  Forgaarden  liggende  Portbygning  og  Bro  over  Kanalen.  En 
Løsning  som  paa  Frederiksborg  Slot  med  en  lige  Mur  og  et  Porttaarn  vilde 
neppe  passe  sig  mere,  snarere  en  Løsning  som  paa  Hirschholm  og  Frederiksberg 
Slotte,  hvor  Portbygningerne  forenes  med  Sidebygningerne  ved  lave  Forbindelses¬ 
bygninger  efter  Kvartcirkelslag.  *) 

Betragter  man  Hovedbygningens  Profilforhold,  da  have  alle  fire  Fløje  haft 
Kældere,  hvis  Vinduer  ere  førte  skaktformig  ned  fra  Aabninger  under  Parterre¬ 
vinduernes  Saalbænke,  derover  Parterre-Etagen  og  —  ligesom  paa  Christiansborg  — 
en  Mezzanin  under  Cordongesimsen,  hvilken  sidste  for  Nordfløjens  Vedkommende 
bliver  den  af  en  Balustrade  med  Statuer  og  Vaser  kronede  Hovedgesims.  De 
andre  Fløje  have  endnu  to,  ved  en  mellemliggende  Cordongesims  skilte  Hoved¬ 
etager  og  afsluttes  foroven  ved  en  svær  Hovedgesims,  hvis  Corniche  bæres  af 
voluteformede  Consoler.  Imellem  disse  har  Hovedfløjens  Gaardfacade  en  Række 
Mezzaninvinduer,  og  en  lignende  Række  ligger  over  dens  Beletages  Vinduer. 
Sidefløjenes  Endepartier  have  derimod  ikke  disse  Mezzaniner,  hvoraf  den  mellemste 
unægtelig  ogsaa  svækker  Indtrykket  af  de  store  Murflader.  I  mange  Retninger 
er  en  saadan  Mezzanin  over  en  Hovedetage  praktisk,  idet  den  giver  heldigt 
beliggende  Rum  for  Kammerbetjening,  Garderober  etc.,  langt  bedre  end  ved 
Anvendelsen  af  en  Entresol,  ligesom  Hovedetagen  ikke  behøver  urimelig  Højde, 
da  Pragtsalene  kunne  føres  op  igjennem  Mezzaninetagen  med  buede  Lofter  eller 
med  omløbende  Gallerier.  Efter  Antydningen  i  Sidefløjenes  Endepartier  tør  man 
dog  maaske  antage,  at  de  tre  Fløjes  Ydersider  ikke  have  haft  en  saadan  Mezza¬ 
nin,  at  Hovedrummene  have  været  lagte  langs  Ydersiderne,  de  mindre  vigtige 
Rum,  der  ej  behøvede  saa  stor  Højde,  Korridorer  etc.  mod  Gaarden,  og  at  der 
over  detn  i  alle  tre  Gaardfagader  har  været  en  Mezzanin.  Forøvrigt  generede 
man  sig  dengang  ikke  for,  naar  der  i  en  Suite  af  store  Rum  indskødes  enkelte 
mindre,  da  at  give  disse  den  passende  mindre  Højde  ved  at  lægge  Loftet  betydeligt 
lavere  end  det  overliggende  Bjælkelag.  Man  tog  hverken  Hensyn  til,  hvormange 
Kubikfod  overbygget  Rum  der  herved  spildtes,  eller  til  Brandfaren  ved  saadanne 
utilgængelige,  ofte  af  Skorstensrør  eller  Røgkanaler  gjennemtrukne  Rum.**) 

Forsaavidt  ere  altsaa  de  tre  Fløje  ens,  men  ved  Hovedgesimsen  hører  Lig¬ 
heden  op.  Sidefløjene  ende  med  temmelig  lave,  basreliefprydede  Frontons,  hvis 
Hjørner  markeres  ved  blæsende  Genier,  medens  Spidserne  bære  Imperatorstatuer, 
alle  anbragte  paa  høje  Piedestaler,  og  Tagene  have  været  lave  Saddeltage.  Hoved¬ 
fløjen  har  derimod  ud  til  Haven,  i  Gavlene  og  paa  Nordsiden  indtil  Sidefløjenes 
Tagrygninger  en  muret  Attik,  hvis  Gesims  fortsættes  ind  mod  Gaarden  som  Af¬ 
slutning  af  et  i  Hovedfløjen  anlagt  Længdeskillerum.  Attiken  dækkes  med  et  meget 


*)  I  Christian  VI’s  Tid  har  det  været  paatænkt  at  forsyne  Frederiksberg  Slots  Port¬ 
bygning  med  Taarn  og  Spir. 

**)  Undertiden  dannes  et  saadant  lavere  Loft  kun  af  malet  Lærred  udspændt  paa  en 
ophængt  eller  fastnaglet  Blændramme. 


fladt,  afvalmet  Tag,  der  omgives  af  en  Balustrade;  mod  Gaarden  bestaaer  denne 
af  Smedejernsgelændere  imellem  murede  Piedestaler,  hvoraf  vel  en  Del  ere 
Skorstenspiber;  paa  Ydersiderne  har  Hegnet  snarere  bestaaet  af  et  Dokkegelænder 
mellem  Piedestaler.  Den  mod  Gaarden  vendende  Halvdel  af  Fløjen  dækkes  med 
et  ned  mod  Hovedgesimsen  skraanende  Halvtag,  der  slutter  sig  til  Sidefløjenes 
Gaardtage.  Da  disse  Fløje  jo  ogsaa  maa  have  haft  Skorstene,  ligger  det  nær  at 
tænke  sig  disse  indføjede,  vexlende  med  Piedestaler,  langs  Tagryggen  og  for¬ 
bundne  med  Smedejærnsgelændere  eller  Balustrader. 

Ved  denne  Tagkonstruktion  er  det  opnaaet,  at  Hovedfløjen  udadtil  fremtræder 
meget  stateligt,  som  kronet  med  en  Balustrade  og  uden  synligt  Tag,  og  ind 
mod  Gaarden  vil  —  med  den  korte  Distance  —  ogsaa  Skraataget  mod  Gaarden 
forsvinde,  og  Jerngelænderet  synes  at  staa  lige  over  Hovedgesimsen.  Det 
samme  vil  vel  ogsaa  være  Tilfældet  for  Sidefløjenes  Vedkommende,  baade  fra 
Gaarden  af  og  tillige  seete  udefra,  naar  man  tager  det  Standpunkt,  som  dengang 
i  Almindelighed  valgtes  for  Konstruktionen  og  Betragtningen  af  en  Facade,  Øjets 
Højde  over  Terrainet  i  en  Afstand  =  1/2  Facadelængde  -(-  1/2  Facadehøjde. 

Hvad  Facadernes  Decoration  angaaer,  da  viser  Stikket  jo,  at  Hovedfacadens 
Parterreetage  og  nederste  Mezzanin  ere  holdte  i  lettere  Rustik,  dog  med  grovt 
tilhugne  Sten  som  Indfatning  om  nogle  Vinduer  i  Terrassepartiet.  De  øvrige 
Etager  have  Hjørnekvadre  og  Vinduesindfatninger  af  hugne  Sten,  men  ellers 
glatte  Murflader,  en  Stil  der  vel  ogsaa  har  været  benyttet  paa  Sidefløjenes  Yder¬ 
sider,  hvorimod  Hovedfløjens  Facade  mod  Haven  sikkert  har  været  holdt  i  lettere 
Tone.  Mod  Gaarden  har  Fløjen  vel  efter  Tidens  Skik  maattet  vise  sig  alvorlig 
med  Emblemer  og  Figurer,  der  mindede  om  Livets  Arbejde,  været  præget  af 
Lex  og  Mars;  men  mod  Haven  viste  Slottet  den  anden  Del  af  Janushovedet, 
der  fandt  man  de  lettere  Architekturformer  og  Attributerne  paa  Livets  Nydelser, 
Overflødighedshorn,  Neg,  Blomster,  Cymbler  og  Fløjter,  medens  de  alvorligere 
Figurer  gave  Plads  for  Muser  og  Gratier.  De  lavere  Guddomme,  Bakkanter  og  Sa¬ 
tyrer  hørte  dog  ej  hjemme  der,  men  vare  henviste  til  Havepavilloner,  Jagt¬ 
bygninger  etc.,  hvor  man  ogsaa  i  den  indre  Udstyrelse  kunde  finde  Anvendelse 
for  stærkt  chargeret  Ornamentik  og  for  saadanne  Malerier,  som  fandtes  i  Ere¬ 
mitagen  (Herculespavillonen)  i  Rosenborg  Have,  om  hvilke  Thurah  skriver,  at 
deres  »Forestillinger  kand  i  Besynderlighed  forlyste  deres  Øyen,  som  dyrke  Cupido «. 

Gaardfacadernes  nederste  Del  kan  ikke  sees  af  Billedet,  men  de  have  mulig¬ 
vis  været  holdte  lettere  end  Ydersiderne,  med  glatte  Murflader.  Midtpartiet  af 
Hovedfløjen  har  corinthiske  Pilastre  og  en  statuesmykket  Balustrade  over  Hoved¬ 
gesimsen,  en  Dekoration,  som  Architekten  neppe  har  gentaget  paa  Sidefløjene. 
Her  har  han  vel  nøjedes  med  lidt  større  Pillebrede  udenom  Midtvinduerne,  saa- 
meget  mere,  at  der  kunde  blive  Plads  til  Portaler  om  Sideportene. 

Endelig  er  det  et  Spørgsmaal,  hvorvidt  de  tre  Fløjes  Ydermure  have  været 
lodret  leddelte  ved  Risaliter.  Dette  synes  ikke  rimeligt  for  Sidefløjenes  Vedkom¬ 
mende,  hvorimod  det  muligvis  har  været  Tilfældet  for  Hovedfløjens.  Denne 
har  dog  neppe  haft  en  femdelt  Facade  med  tre  Risaliter,  snarere  har  man  — 
ligesom  ved  tre  af  Stockholms  Slots  Facader  fremhævet  Midtpartiet  som  Risalit 
med  Pilastre  eller  Halvsøjler  og  med  rigere  Dekoration  af  Vinduerne. 

Tessin  havde  studeret  i  Italien  og  var  en  varm  Beundrer  af  dets  Bygnings- 


kunst,  baade  af  de  ældre  Renaissancemestres  Værker  og  af  Værkerne  fra  Barok¬ 
tiden,  men  han  havde  ogsaa  rejst  og  lært  i  andre  Lande,  og  det  er  meget  mis¬ 
visende,  naar  F.  Meldahl  (Frederikskirken.  P.  14)  i  Amalienborgprojektet  vil  see 
en  stærk  Paavirkning  af  Berninis  Louvreprojekt,  som  Tessin  forøvrigt  i  høj  Grad 
beundrede.  —  Dettes  i  Form  af  et  græsk  Kors  anlagte  Gaard  omgives  paa  ita¬ 
liensk  Vis  af  to  Stokværk  Arkader,  hvilke  Bernini  har  samlet  til  en  Helhed  ved 
en  Kolossalorden  af  corinthiske  Halvsøjler,  og  dets  Facader  ere  ved  stærkt  frem¬ 
springende  Risaliter  i  høj  Grad  leddelte,  Hovedfacaderne  i  fem,  de  lange  Side¬ 
facader  endog  i  otte  Dele,  men  til  noget  saadant  sees  intet  i  Tessins  Projekt. 
Han  er  ogsaa  i  høj  Grad  en  Eklektiker,  der  samler  og  bearbejder,  hvad  han  synes 
at  være  godt  og  passende  for  Nordens  Forhold;  hans  Grundrids  er  fransk,  lige¬ 
som  hans  Behandling  af  Gaardfacaderne  som  Vægge  i  et  Beboelseshus,  ikke  med 
de  for  Norden  lidet  passende  Buegange  eller  udvendige  Korridorer,  og  den 
lave  Forfløj  er  ogsaa  et  fransk  Motiv.  Profilet  er  nyitaliensk  med  Mezzaninerne 
og  de  —  forøvrigt  ogsaa  af  den  franske  Barokskole  benyttede  Kolossalordener 
ovenpaa  en  massiv  Underbygning  istedetfor  den  ældre  Tids  smaalige  Opbygning 
fra  Grunden  af  med  lettere  og  lettere  Søjleordener.  Men  han  varierer  ikke  denne 
Søjleorden  i  Facadens  forskellige  Led  efter  den  nedadstigende  Skala:  Søjle,  Halv¬ 
søjle,  Pilaster;  ved  at  benytte  dette  lodret  stræbende  Led  i  en  Midterisalit,  eller 
blot  ved  at  markere  Bygningsafsnittets  Højdevirkning  ved  lodret  over  hinanden 
staaende  svære  Murpiller  frembringes  et  saadant  Indtryk  som  af  en  Kolossalorden, 
at  han  paa  Murmassen  kan  lægge  en  svær,  efter  en  stor  Orden  komponeret 
Hovedgesims  som  naturlig  Afslutning.  Ogsaa  i  Spørgsmaalet  om  Facadens  lodrette 
Leddeling  er  han  italiensk ;  de  transalpinske  Landes  stærke  Deling  af  Facaden  ved 
Taarne,  Pavilloner  eller  frontonsmykkede  Hjørnerisaliter  kender  han  ej;  Facaden 
holdes  enten  udelt  eller  kun  med  en  enkelt  Midterisalit,  der  end  ikke  behøver  at 
føres  helt  op  til  Hovedgesimsen.  Ved  en  af  Stockholms  Slots  Facader  tager  han 
saaledes  Motivet  for  et,  ikke  til  Gesimsen  rækkende,  Midtparti  fra  en  romersk 

fliumpllbue.  (Fortsættes). 


UDDRAG  AF  FINANSLOVEN. 

FOR  FINANSAARET  FRA  I.  APRIL  1907  TIL  3  I.  MARTS  I  908. 


Finansministeriet. 

Udgifter  i  Anledning  af  Lov  af  15.  Maj  1903  om  Ejendomsskyld: 

O  versky  ldraadet:  Honorarer,  Medhjælp  m.  m . 

Vurderingsformændene :  Honorarer  m.  m . 

Vurderingsmændene :  Honorarer  m.  m . 

Toldvæsenet :  Bygningsudgifter . 

Mønten:  Bygningsudgifter,  Skatter  m.  m . 

Andre  og  overordentlige  Statsudgifter. 

Til  Opførelse  af  en  Bølgebryder  ved  Stranden  ud  for  Tidsvildeleje 
Til  Udgifter  ved  Tilvejebringelse  af  Planer  og  Overslag  over  Bo¬ 
liger  til  Landarbejdere . 

Til  Flytning  af  Bygningerne  til  Kaasgaard  i  Ferring  Sogn . 


(Sluttet.) 


1 3 .480  Kl'. 

48.OOO - 

l8.000  - 

157.400  — 

3.65O  — 

5.000  - 

2.000  — 
I.5OO  — 

Dansk  Ingeniørforening-  som  Bidrag  til  Udgifterne  ved  Driften  af 

Prøveanstalten  for  mekanisk  Undersøgelse  af  Bygningsmaterialer  6.500  Kr. 
Til  den  af  A.  B.  Christensen  og  A.  Lublin  bestyrede  Læreanstalt 

for  Elektroteknik  (Fagskole  for  praktiske  Elektroteknikere)  ....  3.000  — 

Til  Oprettelse  af  en  Fagskole  for  Haandværkere  og  mindre  industri¬ 
drivende,  indtil .  38.000  — 

Tilskud  til  Udgifter  ved  Driften  af  fornævnte  Fagskole,  iste  Del 

af  et  10-aarigt  Bidrag  paa  18.800  Kr.  aarligt  . .  18.800  — 

Til  Genopførelsen  af  Christiansborg  (adet  Bidrag) . . .  500.000  — 

Tilskud  til  Opførelse  og  Udvidelse  af  Tuberkulosehospitaler .  100.000  — 

Tilskud  til  Foreningen  »Fængselshjælpen«  til  Oprettelse  og  Indret¬ 
ning  af  en  Anstalt  til  Optagelse  af  Foreningens  yngre  mandlige 

Klienter . 125.000  — 

Til  Undersøgelse  og  Istandsættelse  m.  m.  af  Kalkmalerier  i  Kirker 
og  af  kirkelige  Inventariegenstande  og  Prydelser  samt  særlig 

mærkelige  Gravstene  og  Gravmonumenter .  10.500  — 

Selskabet  for  Danmarks  Kirkehistorie  til  Afholdelse  af  kirke-  og 
kunsthistoriske  Møder  rundt  om  i  Landet,  3 die  Del  af  et  3-aarigt 

Bidrag .  1.500  — 

Ti!  en  Restaurering  af  St.  Mariæ  Kirke  og  Kloster  i  Flelsingør  og 
Ringsted  St.  Bendts  Kirke,  sidste  Del  af  en  Bevilling  paa  indtil 

770.000  Kr . 60.000  — 

Til  en  Restaurering  af  Stege  Kirke,  iste  Del  af  en  3-aarig  Bevil¬ 
ling  paa  ialt  90.000  Kr .  30.000  — 

Tilskud  til  Vildbjerg  Kirkes  Ombygning .  8.000  — 

Tilskud  til  Erhvervelse  af  en  Ejendom  for  »Samfundet,  der  antager 

sig  vanføre  og  lemlæstede« .  30.000  — 

Til  Undersøgelse  af  samtlige  Mindesmærker  fra  Fortiden  og  til 

disses  Fredning .  12.000  — 

Ekstraordinært  som  4de  Del  af  en  5-aarig  Bevilling  paa  8.000 

Kr.  aarligt .  8.000  — 

Ekstraordinært  til  Undersøgelse  og  Opmaaling  af  Voldsteder  og 

Borgpladser,  2den  Del  af  en  3-aarig  Bevilling  paa  3.000  Kr.  1.000  — 

Til  Udgifter  ved  Flammershus  Slots  Ruiner .  1.200  — 

Til  Udgifter  ved  Vordingborg  Slots  Ruiner .  1.000  - — - 

Til  Udgifter  ved  Koldinghus  Slots  Ruiner .  1.350  — 

Til  Udgifter  ved  Mariager  Kloster .  1.022  — 

Til  Udgifter  ved  Kalø  Slots  Ruiner,  2den  Del  af  en  5-aarig  Bevil¬ 
ling  paa  4.000  Kr .  800  — 

Til  Udgivelse  af  et  illustreret  Værk  om  Nationalmusæets  2den  Af¬ 
delings  Samlinger  af  kunstnerisk  forarbejdede  Sølvsager  og  Fund, 
særlig  fra  tidlig  Middelalder  og  Renaissancetiden,  af  Smykker, 

Sølvkar,  Skeer  o.  s.  v.,  anden  Del  af  en  2-aarig  Bevilling  paa 

8.000  Kr .  4.000  — 

Til  Udgifter  ved  Antvorskov  Slots  Ruiner  ....  . 600  — 

Til  Dansk  Folkemusæum .  32.500  — 

Til  Kunstnernes  Studieskole .  3.000  Kr. 

Foreningen  af  3.  Decbr.  1892  til  fortsat  Udgivelse  af  et  Blad  med 
Opmaalinger  af  gammel  nordisk  Architektur,  iste  Del  af  en  ny 

3-aarig  Bevilling  paa  400  Kr.  aarlig .  4°°  — 

Til  Udvidelse  af  de  »Musæet  paa  Koldinghus«  i  Koldinghus  Slots¬ 
ruins  nordre  Fløj  overladte  Lokaler  og  til  Beskyttelse  af  disse 
mod  Fugtighed,  2den  Del  af  en  2-aarig  Bevilling  paa  ialt 

17,965  Kr.  8  Øre .  8.965 

Tilskud  til  Musæet  i  Køge,  2den  Del  af  en  ekstraordinær  3-aarig 

Bevilling  paa  i  alt  10.000  Kr .  3.000  — 

Til  Opførelse  af  en  Tilbygning  m.  m.  til  det  kgl.  Teaters  Deko¬ 
rationsmagasin  paa  Orlogsværftet .  20.750  — 

Tilskud  til  Restaureringen  af  Karmelitternes  Hospital  i  Helsingør  .  5.000  — 

Til  Restaurering  af  det  Æbeltoft  Kommune  tilhørende  gamle  Raad- 

hus  i  Æbeltoft,  iste  Del  af  en  2-aar.  Bevil.  paa  ialt  13.800  Kr.  6.900  — 

Til  Hovedistandsættelse  af  den  søndre  Bygning  paa  Trekroner  .  . .  22.000 

Udgift  ved  Fribefordring  paa  Statsbanerne  til  Fremme  af  humane, 

videnskabelige,  kunstneriske  eller  andre  Formaal,  anslaaet  til  ..  271.000 

Ombygning  af  Post-  og  Telegraf  bygningen  i  Frederikshavn .  11.000  — 

Til  Anlæg  af  Kjøbenhavns  Personbanegaard  m.  ni . 2.400.000 

Til  Anlæg  af  et  nyt  Centralværksted  i  Kjøbenhavn  for  Statsbanernes 

Maskinafdeling . . 135.000 


FORSKELLIGT. 

»  Telegraf  bygningen« .  Vi  har  modtaget  følgende:  Hr.  Redaktør!  Samtidig  med 
at  udtale  min  Glæde  og  Lettelse  over,  at  den  truende  Skandale  med  Telegraf- 
bygningen  er  drevet  over,  vil  jeg  gerne  have  Lov  til  ved  disse  Linier  at  takke 
Architekt  Lemche  for  hans  udmærkede  Artikler  i  » Architekten«,  som  —  det  ved 
jeg  fra  paalidelig  Kilde  —  har  gjort  sin  Virkning  paa  rette  Sted  og  derfor  har 
været  et  godt  Vaaben  i  Kampen  mod  den  graa  Skifting  i  Grønnegade. 

Deres  ærbødige  Haandvcerker . 


FORENINGSMEDDELELSER. 


Udgiver:  AKADEMISK  ARCHITEKTFOREN1NG. 

Redaktion:  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  TeLf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

DEN  4.  MAJ  1907 

9.  Aargang  N2  31 


THOS.  JOHNSONS  OG  HUSTRUS  STIFTELSE. 


I  indeværende  Aar  har  der  været  udskrevet  Skitse-Konkurrence  om  Opførelsen 
af  en  Stiftelse  i  Fredericia  kaldet  »Thos.  Johnsons  og  Hustrus  Stiftelse«. 
Ved  Konkurrencen  erholdt  de  her  i  Bladet  gengivne  Skitser,  udførte  af  Archi- 
tekterne  Ulrik  Plesner  og  H.  Chr.  M.  Steen,  iste  Præmie  o<r  er  nu  tillige 
an  tagne  til  Opførelsen  af  Stiftelsen,  ligesom  Architekterne  er  udsete  til  Ledelsen 
af  Byggeforetagendet.  Som  bekendt  tilfaldt  2den  og  jdie  Præmie  henholdsvis 
d’Hrr.  Architekter  Henning  Hansen  og  Vilh.  Jørgensen  samt  Architekt  Strøm 
'Fej  sen. 

Bygningerne  skal  opføres  for  en  Del  af  et  større  Legat,  der  er  skænket 
Fredericia  By  af  Thos.  Johnson  og  Hustru.  Hovedbygningen  indeholder  16  Stk. 
2- Værelsers  og  8  Stk.  1- Værelses  Lejligheder  med  Alkove.  De  mindre  Bygninger 
indeholde  6  Stk.  2-Værelsers  og  2  Stk.  i- Værelses  Lejligheder. 

Stiftelsen  skal  beboes  af  værdige  Trængende  af  Haandværker-  og  Sømands¬ 
standen  over  60  Aar. 

Oprettelsen  af  denne  Stiftelse,  hvortil  er  knyttet  betydelige  Pengemidler, 
hvis  Rente  vil  blive  anvendte  dels  til  Understøttelse  af  Stiftelsens  Beboere  dels 
til  Udvidelse  af  Stiftelsen,  skyldes  Dansk-Amerikaneren  Thomas  Johnson  (hvis 
danske  Navn  lyder  Carl  Wille  Johansen)  og  Hustru.  Han  var  født  i  Fredericia, 
hvor  ligeledes  hans  Hustru  Caroline  Johnson  født  Thygesen  var  hjemmehørende, 
og  opvoksede  i  trange  Kaar.  Stærk  Udvé  førte  ham  til  Amerika,  hvor  han  flere 
Aar  efter  som  Entreprenør  fik  Ledelsen  af  Jernbaneanlæg,  navnlig  i  Texas.  Herved 
grundlagde  han  sin  Formue.  Da  Tiden  var  inde,  hvor  han  begyndte  at  tænke 
paa  Hvile,  mistede  han  pludselig  sin  Hustru,  der  trolig  havde  deltaget  med  ham 
i  Strabadserne  i  det  dengang  ret  ukultiverede  Land.  Fra  den  Tid  var  han  brudt 
for  Resten  af  sit  Liv.  Han  blev  selv  syg  og  tog  hjem  til  Danmark,  hvor  han 

tilbi  agte  de  sidste  Aai  paa  Skodsborg  Sanatorium.  Her  traf  han  de  Bestemmelser 
—  planlagde  sammen  med  den  afdøde  Hustru  — ,  der  er  og  i  Fremtiden  vil 
blive  Grundlaget  for  denne  storstilede  Stiftelse  i  Fredericia.  Den  vil  staa  som 
et  varigt  Minde  om  Stifterne,  et  lysende  Eksempel  til  Efterfølgelse. 


NOGLE  BLADE  AF  ST.  ANNÆ  KVARTERS  HISTORIE. 

Af  cand.  polit.  Fr.  Schiøtt. 


m. 

SOPHIÆ  AMALIENBORG. 

(Sluttet.) 

Med  Hensyn  til  Hovedfasen  af  Tessins  Projekt  til  Sophiæ  Amalienborg  har 
vel,  ligesom  ved  Gaardfa<jaden,  ikke  Louvre,  men  et  andet  af  Berninis 
Værker,  Facaden  af  Palazzo  Chigi  i  Rom,  nærmest  været  Forbillede. 

Det  er  ogsaa  sammesteds  sagt,  at  Dele  af  Tessins  Projekt  have  ligget  til 
Grund  for  Christian  VI’s  senere  Slot,  hvilket  Trap  (3  Udg.  1.  P.  138)  yder¬ 
ligere  forbedrer  til:  »Hausser  skal  efter  Sigende  have  benyttet  Tegningerne  ved 
dettes  Opførelse«  *).  Allerede  Tessins  Søn,  Grev  C.  G.  Tessin  skriver  i  en  Dag¬ 
bog:  »Kop  en  hamn  slott  år  ett  tydligt  bevis,  huru  omma  proportion  och  har¬ 
monien  i  architekturen  åro  for  ogat**).  Modelet,  som,  under  min  sal.  faders 
uppsigt  ioi fåi digats.  står  i  kongl.  konstkammeren,  jemfordt  med  sjelfva  byggnaden, 
visar  [den]  dens  foga  capacitet  som  åndringarne  gjort.«  Dette  er  ikke  ganske 
korrekt.  Tessins  Projekt  er  udarbejdet  for  Amalienborg  Plads,  og  han  skulde 
vist  selv  meget  have  frabedt  sig,  at  det  simpelthen  var  blevet  kalkeret  over  paa 
Slotsholmens  helt  anderledes  beliggende  Grund.  Og  ved  Christiansborg  Slot  er 
dei  ikke  og  kan  ikke  være  lale  om  en  direkte,  mindre  vel  gengivet  Kalkerincr 

...  <  DO  D  5 

ikke  engang  om  en  bevidst  Benyttelse  af  Tessins  Tegninger  som  Forlæg.  Havde 
det,  saaledes  som  Christian  VI  ønskede***),  været  muligt  at  faa  en  svensk,  i 
Tessins  Skole  uddannet  Architekt  til  Slotsbygmester,  var  vel  Resultatet  blevet  en 
langt  mere  i  hans  Aand,  vel  nærmest  i  Overensstemmelse  med  Stockholms  Slot 
komponeret  Bygning,  men  Forsøget  glippede. 

Det  blev  Kongens  tidligere  Lærer  i  civil  og  militair  Bygningskunst,  Oberst 
E.  D.  Hausser,  som  kom  til  at  planlægge  og  lede  Slotsbygningen,  og  efter  hele 
hans  Uddannelse  maatte  det  blive  et  Værk  i  tysk  Aand,  særlig  i  den  massive, 
med  Dekorationer  overlæssede  Barok,  et  Værk,  hvorved  hverken  Tessin  var 
kopieret  eller  Tegningerne  forskrevne  fra  Italien. 


)  I  122  lortæller  \ærket  derimod  den  gamle  Krønike  om,  at  Planen  og  Tegningerne 
for  største  Delen  vistnok  vare  komne  fra  Italien. 

**)  Dette  Spørgsmaal  var  netop  en  af  N.  Tessins  n.  y.’s  Kæpheste,  om  man  saaledes 
tør  betegne  et  Problem,  der  til  alle  Tider  har  beskæftiget  Architekterne,  i  det  18.  Aar- 
hundrede  særlig  I.  F.  Blondel  og  Fr.  Milizia.  For  dem  var  Harmonien  i  Bygningsmassens 
Hoveddele  og  Underdele  det  væsentlige,  ikke  Detaillerne,  hvis  morsomme  og  aandrige 
Behandling  synes  Hovedsagen  for  saa  mange  Nutidsarchitekter. 

***)  E.  Holm,  Danmark-Norges  Historie.  II.  P.  583. 

Christiansborg  Slots  Bygningshistorie  er  saa  lidet  kendt  for  den  ældste 
Periodes,  Bygningsforberedelsens  Vedkommende*).  For  den  senere  Tid,  Bygge¬ 
virksomheden,  drukner  man  i  Papirer  og  Detailler,  men  paa  adskillige  Hoved¬ 
punkter,  der  vedrøre  den  architektoniske  Komposition,  svigte  Akterne;  Sagen  ei 
aabenbart  drøftet  og  afgjort  ved  mundtlig  Forhandling  mellem  Kongen,  hans 
betroede  Mænd  og  Bygmesteren.  Der  findes  dog  nogle  Levninger  af  Foi- 
historien. 

Der  findes  saaledes  —  vist  paa  Jægerspris  —  en  Plan  af  Slotsholmen  ved 
Aar  1730,  med  en  paaklæbet  Brouillon,  som  viser  de  ved  et  nyt  Slots  Anlæg 
fremkommende  Forandringer.  Dette  af  fire  38 — 40  Al.  brede  Fløje  dannede 


PROJEKT  TIL  ET  NYT  RESIDENSSLOT  PAA  SLOTSHOLMEN.  I73O.  FORMENTLIG  AF  E.  D.  HAUSSER. 

1.  Konigl.  Residens-Schloss.  2.  Corps  dc  Guarde.  3.  Accise  Budte.  4.  Guarde-Stall.  5.  Rost-Stall.  6.  Ihre  Konigl. 
Maysts.  Ober  Hoff-Marscliall.  7.  Post-Hauss.  8.  Mist-Hoff.  9.  Zu  Remisen  und  zu  ein  Ballhauss.  10.  Reit-Bahne. 
11.  Reit  Hauss.  12.  Gevax  Hauss.  13.  Garten  Hauss.  14.  Garten.  15.  Reit  Stal], 

Slot,  med  1 6 8  Alens  Bredde  og  180  Alens  Dybde  samt  med  en  92  Al.  bred, 
102  Al.  dyb  Gaard**),  har  sin  Facade  skudt  frem  i  Højde  med  Cancellibygnin- 
gens  Hjørne  og  forbindes  med  denne  Bygning  ved  Frederik  IV’s  Løngang,  me¬ 
dens  en  tilsvarende  ny  Løngang  fører  hen  til  Husrækken  mellem  Højbro  og 
Stormbro,  af  hvis  Grunde  de  bagerste  Partier  ere  indtagne  til  Slottets  Udbygninger. 


*)  Efter  en  gammel,  ogsaa  i  Fr.  Meldahls  »Frederikskirke«  Pag.  18  gentaget,  Krønike 
brændte  Christian  VI  tilsidst  Regnskaberne  for  ikke  at  mindes  mere  om  denne  kedelige 
Sag,  der  langt  oversteg  hans  Beregninger.  —  I  Virkeligheden  findes  der  i  Rigsarkivet 
Hundreder  af  Resolutions-  og  Regnskabsprotokoller  og  Hundreder  af  Pakker  med  Regn¬ 
skabsbilag.  —  Hvad  Kongen  kan  have  brændt,  har  naturligvis  været  de  til  ham  indkom¬ 
mende,  efterhaanden  værdiløse  Arbejdsrapporter,  Kasseextrakter  etc. 

**)  Ved  det  opførte  Slot  er  Bredden  c.  1 83 1/2  AI.,  Dybden  194^2  Al.,  Gaardens  Bredde 
io8'/2  Al.,  dens  Dybde  95 x/2  Al.,  Sidefløjene  37 1li  Al.  brede,  Slotspladsfløjen  431/2  Al.  og 
Ridebanefløjen  5  5 1/2  Al.  Slotspladsfacaden  har  25  Fag  Vinduer. 

PROJEKT  TIL  CHRIST1ANSP.ORG  SLOT.  1 73  I .  ARCHITEKT  E.  D.  HAUSSER. 
Efter  en  Haandtegning  i  kongl.  Bibliothek  (Frederik  V’s  Atlas).  £2 


Umiddelbart  syd  for  Slottet  ligger  i  dettes  Bredde  og  1 5  3  Al.  Dybde  en  Have, 
der  ender  med  en  Bygningslænge  indeholdende  Havehus  og  Væxthuse.  Det 
gamle  Ridehus  er  bevaret  saavelsom  Stalden  op  langs  Tøjhusgade  til  Løngangen, 
og  fra  den  nye  Løngang  er  en  lignende  ny  Staldlænge  ført  ned  til  et  ved  Storm¬ 
broen  nyanlagt  Vognremise-  og  Boldhus,  der  er  Pendant  til  Ridehuset.  Mellem 
disse  to  Bygninger  er  Ridebanen  anlagt  paa  den  gamle  Slotshaves  Plads.  Ende¬ 
lig  er  en  anden  Staldlænge,  hvis  nordre  Del  tillige  rummer  Corps  de  Garde  og 
Accisebod,  lagt  fra  den  nye  Løngangs  Ende  ned  langs  Bagsiden  af  den  oven¬ 
nævnte,  af  Kongen  indkøbte  Husrække*),  der  dels  skulde  benyttes  til  Overhof- 
marchalsbolig  og  Posthus,  dels  udlægges  som  Staldgaard. 

Svarende  til  denne  Plans  Angivelse  af  Hovedfapadens  Længde,  168  Alen, 
er  en  Facadetegning  i  kgl.  Bibliothek  (Frederik  V.  Atlas),  signeret  »Hausser. 
1731.«  Bygningen  har  23  Fag  Vinduer  og  —  som  det  opførte  Slot —  Kælder, 
Dameetage,  Mezzanin,  Kongeetage  og  Kronprinsetage,  derimod  ikke  som  Chri¬ 
stiansborg  en  øverste  lav  Mezzanin  i  Hovedgesimsens  Frise,  men  en  normal 
Mezzanin  under  Hovedgesimsen.  Denne  krones  af  en  Balustrade  med  Trofæer 
og  Statuer,  bag  hvilken  der  ligger  et  svært  Mansardtag,  medens  dekorerede  Skor¬ 
stene,  med  gennembrudte  Kroner  som  Afslutning,  hæve  sig  over  den  i  ubrudt 
Linie  løbende  Tagryg.  Kælderens  Rustikmure  sluttes  med  en  Kordon,  men 
mellem  denne  og  Hovedgesimsen  er  der  ingen  vandrette  Leddelinger;  omgivne 
af  dekorerede  Rammer,  der  vexle  efter  de  vedtagne  Regler  for  Søjleordnernes 
stigende  Lethed  og  ende  med  den  attiske  Orden  i  øverste  Mezzanin,  følge  Vin¬ 
duerne  paa  hinanden  i  uafbrudt,  majestætisk,  Kedsommelighed.  Ogsaa  den  lod¬ 
rette  Leddeling  er  helt  anderledes  end  paa  Christiansborg.  Bygningens  Hjørner 
have  Rustiklisener  og  foran  dem,  paa  meget  høje  Piedestaler  Lisener  af  corin- 
thisk  Kolossalorden ;  de  midterste  elleve  Fag  ere  skudte  frem  i  et  af  meget  tynde 
Rustiklisener  indrammet  Forlæg,  og  de  tre  midterste  Fag  med  Porten  ere  atter, 
med  lignende  Indramning,  skudte  frem  i  et  Forlæg,  der  yderligere  markeres  ved 
en  høj,  med  Basreliefs  og  fritstaaende  Figurer  prydet  Fronton.  Dette  Midtparti 
er  ogsaa  fremhævet  ved  rigere  Dekoration.  Murpillerne  paa  Portens  Sider  have 
saaledes  figursmykkede  Nischer,  indrammede  med  corinthiske  Søjler  eller  Halv¬ 
søjler;  over  Porten  ere  Kongens  og  Dronningens  Vaabner  anbragte  i  et  kronet 
Fællesskjold,  der  ved  et  meget  barokt  Indfald  bæres  af  alle  de  tre  danske  Løver, 
den  tredie  under  Skjoldet;  foran  Kongeetagens  Midtvindue  er  en  Altan  og  Etagens 
stærkt  dekorerede  tre  Vinduesrammer  have  foroven  Skjolde  —  henholdsvis  et  Skjold 
med  det  lille  tredelte  kongelige  Vaaben,  og  to  Skjolde,  der  bare  Kongens  og 
Dronningens  Navnechiffre  — ,  hvert  Skjold  baaret  af  de  tre  nævnte  Løver.  Af 
vore  andre  nationale,  heraldiske  Dyr,  Elephanterne,  have  Hovederne  fundet  Plads 
som  Kapitæler  i  Rammerne  om  Kronprinsetagens  Vinduer. 

Totalindtrykket  af  Værket,  der  tilmed  er  daarligt  tegnet,  er  ikke  særlig  til- 

*)  To  af  Ejendommene,  Strandkvarter  No.  104  og  105,  vare  dog  kort  efter  Ildebranden 
1728  købte,  for  at  der  paa  deres  Grund  kunde  opføres  et  nyt  Posthus,  istedetfor  det  afbrændte, 
der  havde  ligget  paa  Kjøbmagergade  Matr.  No.  13  skraaes  overfor  den  nuværende  Post- 
gaard.  Nybygningen  kom  dog  aldrig  i  Brug  efter  sin  Bestemmelse,  da  Posthuset  i  1731 
fik  Plads  i  Dronning  Anna  Sophiæs  Gaard  i  Slotsholmsgade  (nu  Krigsministeriet),  hvis 
Sidefløj  endnu  bærer  Navnet  »Posthusfløjen«. 

talende;  det  er  et  Værk  af  en  kundskabsrig  Mand,  der  kan  hele  Architekturens 
Alphabet,  men  ikke  af  en  Kunstner,  et  Værk,  hvori  han  har  forsøgt  at  gaa  egne 
Veje,  men  ikke  har  haft  rigtig  Held  med  sig.  Etageinddelingen  med  de  indskudte 
Mezzaniner  er  italiensk,  ligesom  Facadens  lodrette  Brydning  ved  en  stor  Midte- 
risalit,  men  Midtliniens  yderligere  Fremhævelse  ved  en  smallere  Risalit  er  —  i 
hvert  Fald  efter  de  Proportioner,  denne  har  faaet  —  ikke  heldig*),  og  ikke  et 
italiensk,  men  et  tysk  Motiv,  ligesom  den  hele  overlæssede  Dekoration  er  tysk. 

Det  kan  da  næppe  forundre,  at  dette  Projekt  ikke  vandt  Bifald  hos  Kongen 
og  hans  Raadgivere**),  og  det  bliver  da  omformet.  At  Plananlæget,  hvorefter 
Slottet  var  skudt  saa  langt  frem  paa  Slotsholmen,  at  det  helt  knuste  Bygningerne 
paa  den  anden  Side  af  Kanalen  og  bragte  Kancellibygningen  til  at  ligge  i  et 
Huk,  blev  forandret,  var  meget  rigtigt,  ligesom  at  man  minskede  Højden  ved 
at  skyde  øverste  Mezzanin  op  i  Gesimsens  Frise,  og  at  man  delte  Facaden 
vandret  ved  at  samle  Dameetage  og  underste  Mezzanin  til  et  Hele  som  Under¬ 
bygning  for  de  øvre  under  een  Søjleorden  samlede  Etager.  Herved  var  man 
ogsaa  i  fuld  Overensstemmelse  med  den  transmontane  Betoning  af  et  Slots 
Fæstningskarakter:  Underbygningen  skulde  være  massiv  som  en  Eskarpemur  af 
Kvadersten. 

Derimod  burde  man  neppe  med  Hensyn  til  Facadens  lodrette  Leddeling 
være  gaaet  helt  bort  fra  Haussers  Tanke,  men  det  er  jo  ogsaa  her  Fæstnings- 
reminiscenserne,  Erindringer  om  Port-  og  Hjørnetaarne,  der  have  ført  til  den 
nord  for  Alperne  gennemgaaende  som  ene  saliggørende  betragtede  Leddeling 
ved  tre  Risaliter.  I  Frankrig  holdt  man  med  Forkærlighed  længe  paa  Borg¬ 
karakteren  og  markerede  den  ved  at  anvende  Pavilloner  istedetfor  Risaliter  samt 


*)  Det  samme  Motiv,  men  paa  en  borgerlig  Bygning  har  Thurah  heldigere  anvendt 
paa  sin  Privatbolig  i  Amaliegade  (Fødselsstiftelsen).  I  de  af  Eigtved  tegnede  eller  inspi¬ 
rerede  Facader  i  Frederiksstaden  ere  gerne  de  tre  Midtfag  paa  et  5  -7  Fag  langt  Hus 
skudte  frem  som  Risalit  med  Fronton.  Tarveligere  Bygmestre  karikerede  derimod  den 
for  Slotte  og  store  offentlige  Bygninger  passende  Femdeling  ved  tre  Risaliter,  idet  de  an¬ 
vendte  den  paa  smaa  Borgerhuse,  se  f.  Ex.  Hafnia  hodierna  Tab.  45  (en  Del  af  Højbro¬ 
hus)  og  Tab.  67  (Prinsesse  Julianes  Palais  i  St.  Kongensgade).  —  Den  sammesteds  Tab.  43 
afbildede  Gaard,  Elefantapotheket  paa  Kjøbmagergade,  skal  være  bygget  af  Thurah  (Hist. 
Tidsk.  II.  5.  P.  256). 

**)  F.  Meldahl  vil  (Frederikskirken  P.  18)  vide,  at  General  Scheel  gav  Betænkning 
om  Håussers  Udkast.  Det  er  meget  muligt,  endog  sandsynligt,  men  der  vides  ikke  noget 
derom.  Efter  mit  Kendskab  til  de  Kilder,  hvoraf  det  nævnte  Værk  er  sammenskrevet, 
støttes  dette  Postulat  paa  en  Notits  i  »Mnemosyne«  III.  P.  21,  og  efterseer  man  det 
citerede  Brev  har  Scheel  ganske  rigtigt  afgivet  Betænkning  om  en  Memorial  fra  Hausser, 
men  det  er  ikke  1731,  men  1737,  og  det  drejer  sig  ikke  om  Hovedprojektet,  men  om 
nogle  Detailler  vedrørende  den  indre  Rumfordeling,  og  den  kommer  ganske  naturlig  fra 
Scheel,  da  han  var  Formand  for  den  1737  oprettede,  over  Håusser  og  de  andre  Archi- 
tekter  stillede  Slotsbygningskommission.  Et  lignende  Exempel  paa  Forfatterens  minutieuse 
Nøjagtighed  er  Notitsen  om,  at  Scheel  var  Stadsbygmester,  et  Embede,  der  var  lavere 
stillet  end  en  Hofbvgmesters  og  1771  angaves  at  indbringe  lidt  over  300  Rdr.  C.  aarlig. 
—  1731  var  Ingenieurofficeren  Hans  FIenrich  Scheel  Generalmajor,  Kommandant  i 
Citadellet  og  Ridder  af  det  hvide  Baand;  1733  blev  han  Generallieutenant  af  Infanteriet 
og  Overkommandør  over  Ingenieurkorpset  i  Danmark  og  Hertugdømmerne.  —  Naar  det 
derhos  om  ham  berettes,  at  han  tidligere  —  altsaa  før  1731  —  havde  givet  Tegning  til 
Hirschholm  Slot,  da  er  dette,  som  det  sees  af  »Mnemosyne«  3  Pag.  CL,  skeet  1738. 


ved  ikke  at  samle  Pavillonerne  under  eet  Tag  med  Hovedbygningen,  men  tvært¬ 
imod  ved  selvstændige,  særligt  formede  Tage  at  markere  deres  Taarnkarakter. 
I  Tyskland  vare  Forholdene  paa  Grund  af  de  mange  selvstændige  Stater  og  den 
hyppige  Benyttelse  af  udenlandske  Architekter  mere  brogede.  Dog  synes  i  hvert 
Fald  Theoretikerne  og  Mathematikerne,  der  jo  ogsaa  havde  taget  Civil-  og  Militær- 
architekturen  ind  under  deres  Herredømme,  med  Forkærlighed  at  have  benyttet 
de  lidet  fremspringende  Risaliter  og  det  svære,  over  hele  Bygningen  rækkende 
Mansardtag.  Ved  de  bedste  Bygningsværker  have  Kunstnerne  dog  benyttet,  og 
for  en  Del  opnaaet  Virkning  ved  større  Vexling  i  Murfladernes  Fremspring  og 
ved  Kupler  eller  spidse  Pavillontage,  der  lette  Tagmassen. 

Christiansborg  Slot  kom  i  for  høj  Grad  til  at  bære  Præget  af  denne  tyske 
Ingenieurskoles  Egenskaber.  Bygmesteren  kunde  tegne  en  meget  god  Facade  op 
paa  Papiret,  men  ikke  i  Tankerne  modellere  Bygningen  plastisk,  Fremspringene 
bleve  for  ubetydelige,  saa  der  ej  blev  Spil  mellem  Lys  og  Skygge,  og  med  de 
flade  Pilastre  maa  Bygningen  i  Virkeligheden  have  virket  tomt;  det  der  oplivede, 
vare  de  rige  Sandstensdekorationer,  hvilke  dog  ej  skyldtes  Bygmesteren,  men  Billed¬ 
huggeren  Leclerc,  der  ligeledes  har  komponeret  Entablementet ;  muligvis  ogsaa 
Portalerne  om  Indkørselsportene,  hvilke  sidste  synes  at  være  tilføjed'e  senere,  for 
noget  at  bøde  paa  Facadens  Mangel  paa  Relief.  En  af  Datidens  Architektur- 
lærere,  J.  F.  Penther  siger  da  ogsaa  i  »Biirg.  Baukunst«  IV.  P.  17:  »Der 
Wechsel  der  Architectiir  ist  nicbt  unangenehm,  so  auch  der  runden  Frontons  an 
den  Ecken  und  des  dreyeckten  in  der  Mitte.  Doch  solte  meinen,  dass  das  Auge 
noch  nrehrere  Belustigung  hatte  haben  sollen,  wenn  nicht  alles  so  gleich  hoch 
und  unter  einem  gerade  fortgehenden  Dache  geleget,  wie  wohl  aus  dem  Grund- 
riss  zu  urtheilen,  dass  noch  ein  Thurn  in  der  Mitte  hinter  dem  grossen  Saal  in 
die  Hohe  gefuhret  werden  soli,  der  dem  Auge  besondere  Ergotzung  verschaffen 
wird.  Nechstdem  hatte  die  MajestLit  des  Wercks  vergrossert  werden  konnen, 
falls  eine  Romische  Colonnade  von  ziemlich  grossen  Modul  den  Haupt-Eingang  in 
das  Schloss  andeuten  dorffen.  Es  macht  zwar  das  Jonische  Portal  ein  Ansehen, 
allein  eine  einzige  Såule  einer  Colonnade ,  wozu  der  Modul  wenigstens  2  Fuss  stark 
ist,  macht  ein  Auge  mebr  stutzend,  als  wenn  es  20  Saulen  von  halb  so  grossen 
Modid  siehet;  Man  kann  solches  an  dem  Schlosse  und  so  auch  an  dem  neuen 
Opern- Hause  zu  Berlin  wahrnehmen.« 

En  komplet  Modsætning  til  den  ved  Hovedbygningen  herskende  Mangel 
paa  plastisk  Sans  viser  Ridebaneanlægget,  der  ikke  hører  med  til  det  oprindelige 
Projekt.  Dette  blev  nemlig  under  Byggearbejdets  Gang  udvidet,  saa  at  intet  af 
det  gamle  blev  benyttet;  der  kom  en  ny  Løngang  over  til  Kancellibygningen, 
Slotskirke,  Marmorbro,  helt  nye  Stalde  og  Ridehus,  Tilføjelser,  som  vist  langt 
mere  end  Overskridelserne  paa  Hovedbygningen  bragte  Udgifterne  op  til  Beløb, 
som  Kongen  ej  havde  tænkt  sig.  Dette  Ridebaneanlæg  med  sin  yndefulde  Plan¬ 
udstikning  efter  vexlende  lige  og  ovale  Linier,  med  Arkaderækkerne,  de  højere 
Midtpartier  og  Pavillonerne  ved  Marmorbroen,  med  alle  de  vexlende  Belysninger 
og  Udsigter,  bringer  et  Pust  af  en  helt  anden  Kunstaand,  af  endog  stor  Archi- 
tektur,  saa  at  man  ej  kan  tro  det  muligt,  at  Hovedbygningens  Architekt  har 
givet  Tegning  dertil.  Men  om  dette  Spørgsmaal  tie  Slotsbygningsakterne. 
Hausser  har  givet  Tegning  til  og  opført  Ridehuset  og  Staldene  paa  Nordsiden, 

Eigtved  har  ledet  Arbejdet  ved  Marmorbroen  og  dens  Pavilloner  samt  senere 
bygget  Staldene  paa  Sydsiden,  men  man  kan  ikke  see,  hvorfra  Generaludkastet 
er  kommet.  Nærmest  ligger  det  at  tænke  paa  de  to  Hofbygmestere,  Thurah 
og  Eigtved,  særlig  vel  paa  denne  sidste,  der  havde  faaet  sin  Uddannelse  i 
Sachsen,  som  Konduktør  hos  Zwingerens  Bygmester,  M.  D.  Poppelmann. 

Christiansborg-Komplexet  er  saaledes  fremstaaet  ved  fleres  Arbejde  som  et 
selvstændigt  Værk,  udformet  i  tysk  Skoles  Aand,  ikke  en  Efterligning  afTESSiNS 
til  en  helt  anden  Skole  henhørende  og  for  en  anden  Plads  beregnet  Projekt. 

Kunstnerisk  seet  havde  det  været  ønskeligt,  om  Christian  V’s  Amalienborg- 
Drømme  vare  gaaede  i  Opfyldelse,  og  denne  Byggegrund  havde  tilmed  kunnet 
give  Residensslottet  en  friere  Beliggenhed  og  smukkere  Omgivelser  med  Haver 
og  Udsigt  til  Søen.  Men  andre  Hensyn  gøre  sig  ogsaa  gældende  ved  Bestem¬ 
melsen  af  et  Residensslots  Plads,  og  i  Virkeligheden  maa  man  føle  varm  Tak¬ 
nemlighed  for  de  to  Konger,  Frederik  IV  og  Christian  VI,  der  vilde  blive  paa 
det  Sted,  hvor  deres  Forfædre  vare  opklækkede,  op  mod  Byens  Hjerte  og  paa 
den  historiske  Grund,  Slotsholmen,  hvortil  saa  mange  af  vort  Lands  Minder 
knyttede  sig. 

Til  Sophiæ  Amalienborg  knyttede  sig  kun  Mindet  om  en  herskesyg  og  pragt¬ 
lysten  Dronning  og  om  en  stor  national  Ulykke,  til  Slotsholmen  langt  lysere 
Minder,  vel  fremfor  alt  om  Mødet  9.  August  1658,  hvor  »Majestæt  saavelsom 
indeværende  Adel  og  Borgerskab  sig  til  sidste  Mand  at  defendere  og  med  hver¬ 
andre  at  leve  og  dø  haver  besluttet.« 


KRITIK. 


nder  ovenstaaende  Overskrift  fremkom  jeg  for  nogen  Tid  siden  i  »Archi- 


tekten«  med  en  lille  Indvending  mod  den  af  Vilhelm  Wanscher  her  i  Bla¬ 
det  fremsatte  Kritik  af  forskellige  moderne  Bygninger,  idet  jeg  bl.  a.  fandt  det 
uheldig  for  en  Architekturkritiker  at  mangle  Forstaaelse  af  Konstruktionen  i  en 


Bygning. 


I  et  senere  Nr.  af  Architekten  har  Hr.  V.  W.  skrevet  en  Art  Forsvar,  hvori 
han  anstiller  forskellige  filosofisk-religiøs-ethiske  Betragtninger  over  enkelte  Ar- 
chitekter  og  deres  Værker.  Disse  Betragtninger,  som  vistnok  burde  have  været 
mere  gennemtænkte  forinden  de  fremkom,  har  ikke  for  mig  nogen  Interesse, 
idet  jeg  tror,  at  Bygningskunsten  gaar  sin  egen  Gang  nogenlunde  uden  Hensyn 
til,  hvad  d’Hrr.  Kritikere  maatte  mene. 

Derimod  skal  jeg  angaaende  Læsesalen  i  det  kgl.  Bibliothek  —  hvis  Kon¬ 
struktion  Hr.  V.  W.  fremdeles  ønsker  ændret  —  oplyse,  at  Opgaven  har  været 
at  gøre  Bygningen  brandsikker,  i  hvilken  Anledning  øverste  Etage  overalt  er 
hvælvet  med  én  Stens  Hvælvinger,  der  tillader  at  Tagværket  kan  brænde  og 
falde  ned  paa  Hvælvingerne,  uden  at  disse  derved  gennembrydes. 

Jeg  haaber  nu  Hr.  V.  W.  forstaar,  at  en  forskallet  Hvælving,  der  hænger  i 
Tagværket  • —  som  paa  Ridehuset  — ,  ikke  saadan  videre  godt  egner  sig  til  dette 
Formaal,  heller  ikke  om  man  lavede  den  af  Monier.  Den  øvrige  noget  flotte  Omtale 

af  Bibliotheket  har  jeg  intet  at  bemærke  til,  idet  jeg  ikke  føler  mig  kaldet  til  at 
drøfte  denne  Bygnings  Udseende. 

Angaaende  Jensen-Klints  Udtalelser  i  Anledning  af  hans  Kirke  maa  jeg  be¬ 
klage,  at  min  tidligere  Opfattelse  ikke  derved  er  forandret. 

Jeg  er  enig  med  Klint  i,  at  Bygninger  skal  ses  i  Virkelighed,  men  i  det 
foreliggende  Tilfælde  har  jo  Hr.  V.  W.  skrevet  sin  Kritik  paa  Grundlag  af  Teg¬ 
ninger  ;  jeg  maa  da  have  Lov  til  at  gøre  mine  Bemærkninger  under  samme 
Vilkaar.  At  Klint  heller  ikke  altid  dømmer  efter  Virkelighed,  fremgaar  af  hans 
Omtale  af  Altret  i  Lønne,  —  hvis  han  havde  kendt  denne  Sag  af  Selvsyn,  vilde 
han  ikke  have  berørt  den.  De  meget  sene  Renæssancefyldinger  var  først  om¬ 
kring  1860,  af  den  stedlige  Skolelærer,  bragt  i  en  meget  løs  og  meget  slet  For¬ 
bindelse  med  den  gamle  Tavle ;  at  overflytte  den  saaledes  i  den  nye  Kirke  lod 
sig  ikke  gøre. 

Naar  Klint  mener,  at  jeg  ved  et  Vaadeskud  har  ramt  ham,  tager  han  fejl; 
at  »ramme«  ham  var  uundgaaeligt,  eftersom  han  sad  paa  samme  Gren  som  Hr. 
V.  W.  og  under  hans  Vingers  Beskyttelse.  Forøvrigt  kan  jeg  forsikre  Klint,  at 
jeg  ikke  skulde  have  rørt  hans  Bygninger,  hvis  de  havde  været  gengivne  under 
en  mindre  pompøs  Omtale  og  mindre  paa  Bekostning  af  anden  Architektur,  som 
jeg  sætter  Pris  paa. 

29.  4.  07.  Magdahl  Nielsen. 


DØDSFALD. 


Den  27.  April  døde  den  73-aarige  Hans 
Vendelboe  Larsen,  Seniorchef  for  Firmaet 
Hans  &  Jørgen  Larsen.  Medens  der  næppe 
skulde  findes  en  Arcbitekt  her  i  Landet,  der  ikke 
har  været  i  Berøring  med  det  ansete  Firma,  er 
der  sikkert  mange  —  i  hvert  Fald  i  de  senere 
Aar  — ,  der  aldrig  har  set  eller  talt  med  Cheferne, 
hvis  stille  og  bramfri  Væsen  gjorde,  at  de  nødig 
traadte  frem  i  Forgrunden.  Den  Virksomhed,  de 
med  saa  stor  Dygtighed  ledede,  er  ret  et  Eksem¬ 
pel  paa,  hvad  sejg  Energi,  et  lyst  Hoved  og  et 
Par  gode  Næver  kan  skabe  paa  et  Grundlag  af 
urokkelig  Hæderlighed. 

Den  afdøde  grundlagde  Forretningen  i  1873  sammen  med  sin  Broder  Jørgen 
Larsen,  der  allerede  døde  i  1880.  Af  de  mange  og  store  Arbejder,  som  har 
været  overdraget  Firmaet  kan  nævnes:  Ombygningen  af  Havnene  paa  Bornholm 
eftei  Stormfloden  i  1872;  de  store  Udgravninger  paa  Bryggerierne  Carlsberg  og 
bag  Vestre  Kirkegaard  til  Opfyldning  i  Kalvebodstrand  for  Godsbaneterrænet. 
Anlæget  af  de  dybe  Kondensationsvandledninger  fra  Nyhavn  og  Kvæsthusbro  til 
Elektrisk  Station  samt  en  Mængde  Gade-,  Vej-  og  Kloakanlæg  for  Kjøbenhavns 
Kommune.  De  Stenhuggerarbejder,  der  i  Tidens  Løb  er  udførte  af  Firmaet,  er 

saa  mangfoldige  —  og  forøvrigt  ogsaa  saa  godt  kendte  af  dette  Tidsskrifts  Læ¬ 
sere  — ,  at  vi  ikke  her  skal  komme  ind  paa  en  nærmere  Omtale  deraf. 

Firmaet  ledes  nu  af  den  afdødes  Søn  Hans  Lauritz  Vendelboe  Larsen  og 
Brødrene  Constantin  og  Ferdinand  Olsen. 


TEKNISKE  MEDDELELSER. 

» System  Priiss «.  Som  bekendt  har  de  hidtil  brugte  Metoder  til  Fremstilling 
af  selvbærende  Skillerum  i  Bygninger  ikke  været  tilfredsstillende.  Skillevægge  af 
dobbelte  Brædder,  Gibsplader,  Rabitz-  eller  Monierværk  lider  alle  af  visse  Mangler, 
der  er  saa  velkendte,  at  vi  ikke  behøver  at  nævne  dem.  I  Tyskland  lader  det 
til,  at  alle  disse  Skillerum  for  Fremtiden  vil  blive  afløste  af  de  af  en  Murer¬ 
mester  Priiss  i  Berlin  opfundne,  som  allerede  er  benyttede  i  stor  Udstrækning. 
Disse  Vægge  udføres  af  trapezformede  porøse  Mursten  ca.  9  (/ X  21/4",  der  for¬ 
mures  paa  Højkant  i  Cementmørtel  i  et  Næt  af  lodrette  og  vandrette  Baandjærn, 
der  udspændes  imellem  Vægge,  Loft  og  Gulv.  Ifølge  Udtalelser  fra  tyske  Byg¬ 
ningsautoriteter  er  Fordelene  ved  dette  Skillerum :  at  det  er  yderst  let  og  dog 
stærkt,  meget  lyddæmpende,  godt  isolerende  mod  Temperaturforskel,  fuldstændig 
brandsikkert,  Søm  og  Skruer  holder  godt  deri  og  endelig,  at  det  ikke  er  til¬ 
bøjeligt  til  at  slaa  Revner. 

Systemet  anvendes  ogsaa  i  Etageadskillelser  og  desuden  efter  en  stor  Maale- 
stok  i  Ydermure,  hvorved  Udgifterne  til  Fundament  kan  reduceres  betydeligt, 
idet  man  kun  funderer  paa  Piller  med  temmelig  stor  Afstand.  Til  mindre  Byg¬ 
ninger  samt  Lader,  Stalde  o.  1.  paa  Landet,  skulde  man  antage,  disse  Mure  vilde 
egne  sig  godt. 


FORSKELLIGT. 


Kunstakademiet.  I  Skoleraadets  Forsamling  den  1.  Maj  bestod  Eleverne  af 
Architekturskolen  Ci-ir.  Fruhstuck  Nielsen,  Kay  Schrøder,  Sophus  Weidemann, 
Knud  Brønnum,  Aage  Bugge  og  Henning  Hansen  Akademiets  Afgangsprøve  for 
Architekter. 

¥ 

Arkitektforeningens  Sammenkomst  d.  29.  Marts  med  Medlemmer  af  »3  Decbr.« 
var  meget  talrig  besøgt  af  begge  Foreninger.  Hertil  bidrog  sikkert  Bestyrelsens 
gode  Idé :  ogsaa  at  indbyde  Medlemmernes  Damer.  (Hvorfor  faar  Bestyrelsen 
saa  sjældent  denne  gode  Idé?).  Efter  en  let,  men  fortræffelig  Souper  begyndte 
Forevisningen  af  ca.  200  Lysbilleder  fra  Spanien.  Foreningens  gode  Ven,  Ar- 
chitekt  Enblom  fra  Stockholm,  havde  selv  fotograferet  alle  Billederne  og,  med 
Bistand  af  Arch.  Casper  Salin,  fremstillet  dem  til  Brug  ved  Lysprojektion  samt 
vist  os  den  Velvilje  at  laane  vor  Forening  dem.  Billederne  var  for  største  Delen 
saa  udmærkede  og  Motiverne  saa  dejlige,  at  det  sikkert  kriblede  under  Vingerne 
af  Flyvelyst  og  Længsel  efter  at  se  det  skønne  Land  in  natura.  Billederne  blev 
indgaaende  og  med  en  misundelsesværdig  Lokalkundskab  forklarede  af  de  to 
»Spaniere«  Egil  Fischer  og  Ejnar  Packness.  Ved  Kaffen  mindedes  Formanden 


—  331  - 


de  to  svenske  Kolleger,  der  paa  denne  Maade  havde  glædet  os,  og  Forsamlingen 
sluttede  sig  hertil  med  Akklamation. 

¥ 

Et  Foreningsmærke.  Fra  en  ung  Architekt  har  vi  modtaget  nogle  Forslag 
til  et  Mærke  for  Medlemmer  af  A.  A.  og  vi  gengiver  her  et  Par  Stykker  af 
dem.  Kunstneren  oplyser,  at  han  ved  de  tre  Taarne  m.  m. 

#har  tænkt  paa  Kjøbenhavns  Vaaben  som  en  Mindelse  om, 
at  Foreningen  har  sit  Sæde  her;  de  to  Kruseduller  paa 
Siderne  af  A.  A.  skal  være  Anførselstegn;  Stjærnen  er 
jo  efterhaanden  bleven  et  Symbol  paa,  at  Papirerne  er  i 
Orden,  saa  den  maa  siges  at  være  et  passende  Bomærke.  Da  der  nok  kunde 
findes  en  hel  Del  Architekter,  som  kunde  ønske  at  smykke  deres  Brevpapir,  Visit¬ 
kort  o.  1.  med  et  saadant  Mærke,  er  Idéen  maaske  værd  at  tage  under  Overvejelse. 

¥ 

Dobbeltgængeren  i  Ringsted.  Det  oplyses,  at  den  Mand,  der  har  gjort  Arch. 
Emil  Jørgensen  den  Ære  at  forsøge  paa  at  eftergøre  Døvstummekirken  til  Brug- 
for  Katolikkerne,  hedder  Martin  Hansen  og  er  Tømrermester  i  Ringsted. 

¥ 

Lovbeskyttelse  af  gamle  Bygninger.  Vi  har  erfaret,  at  Direktøren  for  National- 
musæets  2den  Afdeling  har  udarbejdet  et  Udkast  til  Lov  om  architektonisk  og  hi¬ 
storisk  værdifulde  Bygningers  Bevarelse  og  indleveret  Lovudkastet  til  Kultusministeriet. 
Saaledes  er  da  det  første  Skridt  gjort  til  fra  Statens  Side  at  hindre  den  Ødelæg¬ 
gelse,  som  desværre  altfor  ofte  har  fundet  Sted,  og  vi  vil  her  udtale  Haabet  om, 
at  den  paatænkte  Lov  snarest  maa  blive  til  Virkelighed. 

* 

Den  Lichtenbergske  Gaard  i  Horsens.  Denne  udmærkede  gamle  Gaard,  sorn 
vil  være  de  fleste  Læsere  velbekendt  (det  nuværende  Jørgensens  Hotel)  trues, 
med  at  blive  helt  spoleret.  Der  er  Planer  oppe  om  at  paabygge  en  ny  fuld 
Etage  og  derover  endda  sætte  en  Mansardetage.  Allerede  i  1893  og  endnu  tid¬ 
ligere  har  der  været  lignende  Forslag  oppe,  men  de  blev  hindrede  ved  Kunst¬ 
akademiets  Protest  og  Nationalmusæets  Indskriden.  Vi  vil  haabe,  at  det  ogsaa 
nu  maa  lykkes  de  nævnte  Autoriteter  at  afværge  den  Fare,  der  saaledes  truer 
en  af  vore  smukkeste  Bygninger  fra  Baroktiden.  En  Ødelæggelse  af  den  vilde 
være  et  stort  Tab,  ikke  alene  for  Byen  Horsens,  men  for  hele  Landet. 

* 

Byggeriet  paa  Landet.  Som  det  af  vort  Uddrag  af  Finansloven  for  1907 — 08. 
vil  ses,  er  der  —  paa  Initiativ  af  Hr.  cand.  mag.  Vilh.  Lorenzen  —  givet  en 
Bevilling  paa  2000  Kr.  til  »Udgifter  ved  Tilvejebringelse  af  Planer  og  Overslag 
over  Boliger  til  Landarbejdere«  (Statshusmænd). 

* 

Teknisk  Tidsskrift,  der  hidtil  har  været  Maanedsskrift,  vil  for  Fremtiden  — 

efter  Sammenslutning  med  et  andet  Tidsskrift  —  udgaa  26  Gange  om  Aaret 

som  Organ  for  den  tekniske  Forening  og  elektroteknisk  Forening. 

THOS.  JOHNSONS  OG  HUSTRUS  STIFTELSE. 


Med  Hensyn  til  Beliggenhedsplanens  Ordning  skal  vi  bemærke,  at  Bygnin¬ 
gerne,  for  at  faa  en  saa  stor  samlet  Have  som  muligt,  er  lagte  ved  Grun¬ 
dens  Grænse  —  Kottagerne  ved  Nord  og  Sydsiden  og  Hovedbygningen  med 
Længderetning  Nord — Syd  ved  Grundens  Østgrænse.  Hensynet  til  hvad  Byg¬ 
ningen  maatte  koste  har  været  Aarsagen  til  Hovedbygningens  Midtergang  med 
Værelser  paa  begge  Sider.  Lejligheder  med  alle  Værelser  mod  Nord  er  und- 
gaaet.  Ved  Udarbejdelsen  af  det  Ydre  er  der  ikke  tyet  til  Anvendelse  af  Motiver 
fra  Middelalderen.  Byen  blev  grundlagt  c.  1650  og  de  egentlige  Planer  til  Gade¬ 
anlæg  først  1728  approberede  af  Fr.  den  4de.  Nogen  Tradition  fra  Bygninger 
stammende  fra  Middelalderen  forefindes  ikke  i  Fredericia. 

Ved  rolige  Hovedkonturer,  brede  Murflader  af  røde  Sten  begrænset  af  en 
Granitsokkel  forneden  og  en  hvidtet  Gesims  foroven  og  derover  et  højt  Tag  af 
sortglaserede  Tagsten,  hvidmalede  Vinduer  med  smaa  Ruder,  har  vi  søgt  at  fast- 

holde  lidt  af  Stemningen  fra  Fred.  den  4des 
Fredericia,  uden  at  dette  dog  har  været  nogen 
Hindring  i  Bestræbelsen  for  at  bibringe  Byg¬ 
ningerne  Præget  af  at  være  Menneskeboliger  fra 
vor  Tid. 

Henning  Hansen.  Vilh.  Jørgensen. 

*  * 

* 

Som  den  Side  335  afbildede  Perspektiv 
viser,  har  jeg  til  Stiftelsen  tænkt  mig  en 
Hovedbygning  og  6  Kottager.  Hovedbygningen 
beliggende  ud  mod  Øster  Voldgade  og  3  Kot¬ 
tager  til  hver  af  de  to  andre  Gader;  den  mid¬ 


terste  Kottage  har  jeg  lagt  noget  tilbage  for 
Gadelinien,  saa  jeg  der  vilde  faa  en  Slags  For¬ 
have,  som  jeg  tænkte  mig  skulde  virke  hygge¬ 
lig  og  malerisk. 

Selve  Kottagerne,  ligesom  disse  og  Hoved¬ 
bygningen,  er  forbundne  med  en  Mur,  for  at 
Bygningerne  derigennem  bedre  kunde  vokse 
sammen  til  et  sluttet  og  samlet  Hele  og  Muren 
tillige  være  den  bedste  Indhegning. 

I  hver  Kottage  er  der  4  Stkr.  2-V.  Lejlig¬ 
heder  og  i  Hovedbygning  16  Stkr.  do.  samt  i 
Tagetagen  10  Stk.  i-V.  do. 

Ved  Hovedbygningen  har  jeg  lagt  megen  Vægt  paa 
at  undgaa  mindre  lyse  Korridorer  med  hel-  eller  halv¬ 
mørke  Kroge,  og  derfor  lagt  en  bred  omløbende  Korridor, 
og  i  den  indvendige  Side  af  Bygningen,  saa  man  alle 
Steder  vil  have  et  lyst  og  venligt  Indtryk. 

Facaderne  er  tænkt  opmurede  af  røde  haandstrøgne 
Sten  og  Tagene  dækkede  med  glaserede  Tegl. 

Strøm  Tejsen. 


THOS.  JOHNSONS  OG  HUSTRUS 
STIFTELSE  I  FREDERICIA. 

DEN  LICHTENBERGSKE  GAARD  I  HORSENS. 


Samtidig  med  at  vi  idag  bringer  et  Billede  af  den  smukke,  gamle  Gaard,  der, 
som  meddelt  i  forrige  Nr.,  trues  med  at  blive  spoleret  ved  en  Paabygning, 
kan  vi  oplyse,  at  den  Mand,  der  bar  givet  Tegninger  til  og  skal  lede  dette  util¬ 
talende  Arbejde,  er  en  ganske  ung  og  uerfaren  Architekt,  der  for  Tiden  er  bosat 
i  Horsens.  Dette  gør  jo  ikke  Sagen  bedre.  Men  det  er  os  en  stor  Lettelse  at 
konstatere,  at  vedkommende  ikke  er  Medlem  af  vor  Forening,  da  vi  naturligvis 
i  saa  Tilfælde  maatte  trække  blank,  hvad  vi  jo  ikke  gør  for  vor  Fornøjelse.  — 


Endvidere  har  vi  indhentet  den  interessante  Oplysning,  at  da  en  lignende 
Byggeplan  for  nogle  Aar  siden  var  paatænkt,  nægtede  Byraadet  sin  Tilladelse, 
hvorimod  Justitsministeriet  gav  Dispensation  og  meddelte  samtidig  Byraadet,  at  det 
aldeles  ikke  havde  haft  Ret  til  at  nægte  Tilladelsen,  da  denne  kun  var  begrundet 
med,  at  Bygningens  architektoniske  Værdi  vilde  forringes  (!).  Derfor  har  Byraadet 
nu  maattet  give  Tilladelse  til  denne  Skamskændelse  af  Byens  Stolthed,  den  smuKke 
Søndergade. 


BAROKKE  SYNSPUNKTER. 

Der  tales  ofte  om,  at  vor  Tid  særlig  er  Kritikkens  Tid,  og  det  er  jo  tydeligt 
nok,  at  ingen  tidligere  Tid  har  frembragt  en  saadan  Mængde  af  skrivende 
Raadgivere  og  professionelle  Kunstkendere,  som  rundhaandet  og  i  Reglen  med 

stor  Selvtilfredshed  afsiger  deres  Domme  om  de  kunstneriske  Frembringelser.  Vi 
mindes  saaledes,  at  en  Kritiker  for  en  4 — 5  Aar  siden  udtalte,  at  vi  overhovedet 
slet  ikke  her  i  Landet  havde  nogen  Raderekunst.  En  anden  Vismand  fortæller, 
at  vor  Skulptur  er  det  bare  Juks,  medens  en  tredie  og  muligvis  flere  i  de  sidste 
Tider  gør  det  ganske  af  med  vor  Bygningskunst. 

Paa  Malerkunstens  Omraade  flaar  Talsmænd  for  de  forskellige  Kliker  hver¬ 
andre  levende;  og  saa  ser  man  lejlighedsvis  en  saa  kolossal  Mangel  paa  overlegen 
Kritik,  som  den  der  aabenbarer  sig  ved  Statens  og  Kunstforeningens  Indkøb  af 
Malerier,  hvor  de  bedste  meget  ofte  vrages,  medens  det  tarveligste  Gods  forsynes 
med  blaat  Stempel.  Og  de  respektive  Kunstdommere  gnider  sig  i  Hænderne  af 
Tilfredshed,  dels  fordi  en  af  deres  egne  feder  sig,  men  mest  fordi  Modparten 
faar  en  solid  Ærgrelse. 

Naar  disse  strenge  Domme  ikke  gør  videre  Indtryk  paa  Kunstnerne,  tror  vi 
Grunden  dertil  er,  at  de  færreste  af  vore  Kritikere  for  Tiden  har  den  klare, 
vidtskuende  Aand,  den  Personlighedens  Overbevisningsævne,  den  Indsigt,  der  er 
funderet  baade  paa  et  dybtgaaende  bogligt  Studium  og  paa  ren  fagmæssig  Viden, 
og  som  alt  tilsammen  giver  Resultanten :  Autoritet. 

Men  i  vor  Bygningskunst  føles  der  et  virkeligt  Savn  paa  dette  Omraade, 
hvilket  som  bekendt  ogsaa  har  givet  sig  Udslag  i  de  Ønsker  om  Kritik  her 
i  vort  Tidsskrift,  der  ved  flere  Lejligheder  er  komne  frem,  —  Ønsker,  som 
vi  til  fulde  føler  Berettigelsen  af;  thi  der  savnes  overlegen  Kritik  o:  Ledelse  i  vor 
Bygningskunst. 

I  mange  Lande  er  der  for  Tiden  en  Bestræbelse  for  at  skabe  en  for  hvert 
Land  typisk  national  Bygningskunst.  Man  er  bleven  træt  og  led  ved  det  aand- 
løse  Stilterperi  og  søger  at  finde  nye  Udtryksmidler  for  den  nye  Tids  Tanker. 
Den  samme  Længsel  og  den  samme  Bestræbelse  har  allerede  længe  været  i  For¬ 
grunden  i  dansk  Architektur.  Men  hvor  findes  den  ledende  og  samlende  Aand, 
der  ud  fra  de  ret  uensartede  Elementer,  hvoraf  vor  Bygningskunst  bestaar,  kan 
finde  de  typiske  Værdier,  paa  hvilke  Fremtiden  maa  bygges ;  kan  drage  den  rette 
Fremgangslinie  og  fastslaa  de  Veje,  ad  hvilke  Udviklingen  bør  gaa? 

For  at  en  Tid  skal  give  et  værdifuldt  Indskud  i  Kunsthistorien  turde  det 
være  nødvendigt  at  Kræfterne  samles;  at  ikke  hver  kun  tænker  paa  sig  selv 
eller  paa  Udviklingen  af  sin  egen  lille  (eller  store)  Originalitet.  Her  var  der 
megen  Brug  for  Kritik,  thi  der  mangler  i  høj  Grad  Enhedsfølelse  og  Samlings¬ 
tanke  i  vor  Kunst  (se  som  blot  ét  talende  Eksempel:  Kultorvets  Nybygninger; 
hvilken  Disharmoni  mellem  de  3  nye  Hjørnebygninger;  den  rent  ud  skærende 
Dissonans  mellem  det  nye  og  det  gamle  er  dog  maaske  endnu  værre ;  og  Runde- 
taarn  bag  ved  det  hele  —  stakkels  Rundetaarn !). 

For  enhver,  der  kan  se  uhildet  paa  Tingene,  er  det  klart  nok,  at  mang¬ 
foldige  Nybygninger  —  og  vi  tænker  her  paa  de  sidste  40—50  Aar  —  har 
tilført  os  mange  kunstneriske  Værdier  hver  for  sig;  men  lige  saa  klart  er  det, 
at  der  mangler  den  Enhed  og  Bredde,  det  kunstneriske  Fællesskab,  den  Begejstring, 
der  som  Resultat  giver  en  Tid  sin  Stil.  Moderetninger  ser  vi  mange  af  rundt 
omkring  i  Landene,  men  Stil  er  et  langt  højere  Begreb  end  Mode.  Stil  har  i 
gamle  Dage  været  det  fælles  Udtryk  for  mangfoldige  Kræfters  Arbejde  paa  det 
samme  Maal,  selvfølgelig  formet  og  varieret  ogsaa  efter  den  enkeltes  særlige 

Individualitet,  men  dog  altid  fordrende  en  vis  Underkastelse  under  en  uskreven 
Lov.  Og  da  vi  i  vore  Dage  mangler  denne  uskrevne  Lov  om  Fællesarbejdet, 
var  det,  at  Kritikken  skulde  kalde  til  Samling,  styre,  lede,  opmuntre,  begejstre, 
men  fremfor  alt :  —  forstaa.  Det  er  en  saadan  Kritik  vi  savner. 

Det  nytter  ikke  at  raabe  paa  »Barok«,  saaledes  som  det  fra  en  enkelt  Side 
stadig  gøres.  Thi  det  vidner  netop  om  manglende  Overblik  og  om  manglende 

Forstaaelse  af  alle  de  praktiske  og  tekniske  Krav,  der  hører  vor  Tid  til,  naar 

man  nu  vil  tvinge  alle  mulige  Bygninger  ind  under  Barokkens  Former.  Dogmer 

har  vi  haft  nok  af  i  Nutiden;  vi  har  en  hel  Skare  som  afblegede  Skygger  bag 

os:  Antikken,  Renæssancen,  Middelalderen,  —  alle  har  de  i  det  forløbne  Aar- 
hundrede  til  forskellige  Tider  været  opstillede  som  eneste  rette  Mønstre  til  Efter¬ 
følgelse.  Vi  vil  ikke  nu  have  Barokken  opstillet  som  et  Dogme.  Vil  vil  lære 
af  den  og  se  at  tilegne  os  noget  af  dens  Glans  og  Bredde  i  det  store  og  dens 
Lune  og  stilfærdige  Gemytlighed  i  det  smaa.  Men  vi  vil  ikke  have  den  paa¬ 
tvunget  som  en  Spændetrøje. 

En  Kritik  ud  fra  barokke  Synspunkter  forkaster  omtrent  alt,  hvad  der  i  det 
sidste  halve  Aarhundrede  har  været  gjort  forat  tillæmpe  Bygningsformerne  efter 
vore  hjemlige  Forhold.  Og  den  Sum  af  Intelligens  og  skabende  Kraft,  der  er 
sat  ind  paa  at  give  denne  Bestræbelse  kunstnerisk  Form  og  Udtryk,  den  ser  man 
ikke  og  man  gør  sig  ingensomhelst  Umage  med  at  forstaa  den.  Man  nøjes  med 
at  se  ganske  »udvendigt«  paa  den,  uden  at  undersøge  de  etiske  og  praktiske 
Love,  hvorefter  Bevægelsen  er  groet  frem.  Men  Kendskab  hertil  bør  høre  med 
til  en  Architekturkritikers  A-B-C.  —  Der  er  opfundet  en  Rubrik  til  den  nyere, 
danske  Architektur,  som  hedder:  »den  Holmske  Skole«,  og  denne  faar  læst  og 
paaskrevet  som  noget  meget  slemt,  medens  Sandheden  er  den,  at  der  aldeles 
ikke  eksisterer  nogen  Holm’sk  Skole  i  den  Forstand.  At  Prof.  Holm  ved  sin 
store  Kærlighed  til  gammel  dansk  Architektur  har  ledet  sine  Elever  ind  paa  et 
grundigt  Studium  deraf,  er  en  given  Ting,  og  noget  alle  burde  være  ham  tak¬ 
nemlige  for.  Men  at  dette  skulle  have  sat  sig  et  Resultat  indenfor  en  Skoles 
snævre  Rammer,  er  en  ganske  forkert  Paastand.  Der  findes  ikke  en  saadan  Ens¬ 
artethed,  at  den  kan  berettige  Navnet:  Skole.  Og  at  man  ser  aldeles  skævt 
paa  Sagen  fremgaar  saa  tydeligt  som  noget  deraf,  at  det  for  nylig  blev  paastaaet, 
at  Schulze-Naumburgs  Bøger  var  rettede  mod  denne  (skal  vel  være:  noget  lignende 
som  denne)  »Skole«.  Det  vil  altsaa  sige,  at  man  ikke  ser  nogen  Forskel  paa 
den  tyske  Tugthusstil  og  —  lad  os  tage  et  Eksempel  —  Kjøbenhavns  Raadhus. 
Men  dette  involverer  en  Blindhed,  der  er  ganske  utilladelig  for  en  Kritiker. 

Medens  vi  er  ved  Raadhuset,  da  lad  det  blive  sagt  en  Gang  for  alle,  at  de 
gentagne  Forsøg  paa  at  underminere  denne  Bygning  ikke  bringer  den  til  Fald. 
Raadhuset  bliver  saa  vist  nok  staaende,  thi  det  staar  godt  fast  i  den  danske  Muld. 
Vi  betragter  det  ikke  som  et  endegyldigt  Udtryk  for  moderne  dansk  Bygnings¬ 
kunst,  men  som  et  meget  vigtigt  Led  i  Udviklingen  fremad.  Og  der  er  ved 
det  givet  en  saa  mægtig  Indsats  i  vor  Kultur,  at  man  ikke  kan  affærdige  det 
med  nogle  overlegne  Bemærkninger  som  f.  Eks.,  at  det  —  og  nogle  andre 
Ting  —  »fører  til  urigtige  Konsekvenser«. 

Vi  mindes,  i  Modsætning  hertil,  en  Ytring  om  Raadhuset  (i  et  finsk  Blad) 
af  en  af  Finlands  mest  begavede  yngre  Architekter:  »En  Ætling  af  ædel  nord- 

italiensk  Architektur,  men  født  og  fostret  paa  dansk  Jord  og  næret  af  danske 
Kunsttraditioner,  skal  denne  Bygning  lære  den,  som  bare  kan  belæres,  mere  end 
ioo  Forelæsninger  kan  gøre  det« . Se,  dette  er  noget  andet  end  den  sur¬ 

øjede  Kritik,  der  her  i  Landet  øves  mod  det.  Lad  Raadhuset  have  sine  Fejl: 
der  er  nok  at  glædes  over;  og  kun  doktrinære  Bogorme  kan  falde  paa  at  paastaa, 
at  det  hellere  burde  have  været  i  barok  Stil. 

Vi  har  nævnet  Raadhuset  for  Nemheds  Skyld,  fordi  det  ligesom  er  Kvint¬ 
essensen  af  nyere  dansk  Bygningskunst;  vi  kunde  have  nævnet  adskillige  andre 
Bygninger,  som  er  ligesaa  typiske  for  den  ovenfor  antydede  nationale  Bestræbelse 
og  som  naturligvis  derfor  er  ligesaa  lidt  estimerede  af  den  barokke  Kritik  o:  som 
den  har  lige  saa  lidt  Forstaaelse  af. 

Vi  vil  sluttelig  paastaa,  at  en  Kritik  ud  fra  barokke  Synspunkter  netop  fører 
til  »urigtige  Konsekvenser«,  fordi  den  forholder  sig  uforstaaende  overfor  de 
Grundprincipper,  der  —  efter  Naturens  Orden  —  maa  være  de  bestemmende 
for  dansk  Architektur.  K<  yARMING_ 


FORSKELLIGT. 


Rejseunderstøttelser.  Af  Kunstakademiets  Stipendier  har  Kultusministeriet  til¬ 
delt  Architekt  Harald  Lønborg  Jensen  3000  Kr.  og  Architekt  Povl  Baumann 
500  Kr. 

¥ 

Foreningen  af  3.  Decbr.  1832.  I  Anledning  af  Foreningens  15-aarige  Jubi¬ 
læum  paatænker  den  at  udgive  et  Jubilæumshefte  med  Opmaalinger  og  Teg¬ 
ninger  af  gamle,  danske  Landbygninger.  Til  den  Ende  er  der  for  Sommeren 
planlagt  en  imponerende  Mængde  Skitseture  til  de  forskelligste  Egne  af  Landet. 

¥ 

Selskabet  for  dekorativ  Kunst  har  —  under  Samarbejde  med  Foreningen 
Dansk  Kunsthaandværk  —  lejet  Lokaler  i  Kunstindustrimusæet  og  agter  her  at 
indrette  en  permanent  Udstilling  af  Kunstindustri,  der  aabnes  til  Efteraaret.  Dette 
er  en  Sag,  Selskabet  længe  har  arbejdet  paa,  og  vi  ønsker  det  til  Lykke  med, 
at  dette  foreløbige  Resultat  nu  er  naaet. 

¥ 

Efterslæt.  Fra  d’Hrr.  Hein  &  Møller-Holst  har  vi  faaet  tilsendt  en  illustreret 
Katalog  til  Brug  ved  Firmaets  russiske  Forretninger  og  med  Anmodning  om  at 
»anmelde«  samme.  Da  vi  nu  imidlertid  ikke  bruger  at  anmelde  Forretnings¬ 
kataloger,  skulde  vi  ikke  have  omtalt  dette  Opus,  naar  det  ikke  havde  udmærket 
sig  fremfor  de  Hundreder  af  andre,  hvormed  vi  bliver  oversvømmede,  ved  en 
virkelig  morsom  og  fiks  Slutningsreklame.  Paa  sidste  Side  er  nemlig  afbildet  Fa¬ 
caden  af  Bygningen  i  Grønnegade  og  derunder  staar  (paa  Tysk) :  »Ovenstaaende 
Tegning  forestiller  den  danske  Hovedtelegraf-  og  Telefon-Station,  som  er  opført 
af  os  .  .  .  Bygningen  blev  begyndt  i  April  1906  og  bliver  i  Oktober  1907  over¬ 
taget  af  den  danske  Stat  .  .  .  .«. 

Men  efter  Katalogens  Trykning  har  Firmaet  maattet  anskafte  sig  et  Gummi¬ 
stempel,  hvormed  der  under  det  hele  er  trykt  følgende  melankolske  Kundgørelse: 

»Kontrakten  blev  afsluttet  med  Regeringen  i  Decbr.  1906  og  i  Marts  1907  ved¬ 
taget  i  Folketinget.  Forslaget  er  imidlertid  endnu  ikke  kommet  til  endelig  Af¬ 
slutning  gennem  Landstingets  Vedtagelse«.  —  Sic  transit  gloria  mundi ! 

¥ 

Ophejsnings-  og  Fordelingsapparat  for  Bygningsmaterialer.  Et  saadant  er  op¬ 
fundet  af  Hr.  Tømmermester  Abel,  og  det  fremvises  Tirsdag  den  14.  ds.  Kl.  8 
i  Haandværkerforeningens  Lokale.  Oldermanden  for  Tømmerlavet  har  meddelt 
vor  Bestyrelse,  at  Architekter,  der  kunde  ønske  at  overvære  denne  Fremvisning, 
er  velkomne. 

* 

Materialprøvningerne.  Bestyrelsen  for  » Internationaler  Verband  fur  die  Material- 
priif ungen  der  Technik«,  for  hvilken  Ingeniør  Alexander  Foss  er  Præsident,  medens 
Prof.  Hannover  ved  Polyt.  Læreanstalt  er  Bestyrelsesmedlem,  har  nylig  holdt 
Møde  i  Miinchen.  Forbundet  tæller  ca.  2000  Medlemmer  i  alle  civiliserede 
Lande.  Det  er  besluttet,  at  næste  Kongres  skal  afholdes  i  Kjøbenhavn  1909. 
Af  de  Æmner,  der  skal  behandles,  nævnes  følgende  under  »hydrauliske  Binde¬ 
midler«  :  Jernbeton,  Cement  i  Havvand,  Volumenbestandighed,  Bygningsstenenes 
Vejrbestandighed. 

¥ 

Finske  Jernbanebygninger.  Fra  Overbestyrelsen  for  de  finske  Jernbaner  er  der 
if.  »Arkitekten«  udgaaet  Konkurrenceindbydelse  til  Finlands  Architekter  om  Fa- 
g:adetegninger  til  Bygninger  ved  Jernbanerne.  Disse  inddeles  i  3  Grupper  med 
særlige  Præmierækker  for  hver  Gruppe  (Gruppe  I:  300,  400  og  300  finske 
Mark;  Gruppe  II  og  III:  400,  300  og  200  Mark  for  hver  foruden  500  M.  til 
Indkøb  af  Projekter  i  hver  Gruppe).  Normalplaner  er  udarbejdede  af  Jernbane¬ 
styrelsen,  men  der  tillades  mindre  Afvigelser.  Bedømmelsen  foretages  af  Archi- 
tekterne:  Prof.  Gustav  Nystrøm,  Bertel  Jung  og  Usko  Nystrøm  samt  Over¬ 
direktør  Lindberg  og  Overingeniør  Nyberg.  —  Da  Spørgsmaalet  om  Funktionær¬ 
boliger  til  de  danske  Statsbaner  jo  er  brændende,  har  vi,  ved  at  meddele  oven- 
staaende,  villet  henlede  Opmærksomheden  paa,  at  en  saadan  Løsning  i  andre 
Lande  findes  naturlig.  Hvorfor  kan  vi  saa  ikke  gøre  noget  lignende? 

* 

» En  Skyskraber «,  der  skal  slaa  enhver  Rekord  og  blive  det  højeste  Hus  i 
Verden,  er  paatænkt  at  skulle  opføres  i  New  York.  Det  er  en  Tilbygning  til 
»The  metropolitan  life  insurance  company«.  Dette  Selskabs  Bygning  er  en 
ganske  anselig  Kammerat  med  1 1  Etager,  men  den  nye  Bygning  skal  have  48 ! 
Højden  bliver  658  Fod,  saa  det  eneste  Bygværk,  der  overgaar  det,  er  Eifteltaarnet. 
Grundplanen  er  en  Kvadrat  med  Sider  paa  74  Fod,  med  9  store  Vinduer  i  hver 
Side.  Konstruktionen  bliver  udført  som  et  Staalskelet  med  Mursten  og  Marmor 
imellem  Konstruktionsdelene.  Der  indrettes  6  Elevatorer,  af  hvilke  en  bliver 
»Eksprestog«,  der  ikke  standser  undervejs!  Bekostningen  ved  dette  Kæmpefore¬ 
tagende  er  anslaaet  til  c.  1 1  Miil.  Kroner. 

Udgiver:  AKADEMISK  ARCHITEKTFORENING. 

Redaktion:  Architekterne  K.  VARMING  (ansvarhavende)  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 


MEDDELELSER  FRA 
AKADEMISK  ARCIil 
TEKTFORENING  *  * 


KJ  0  B  EN  HAVN 

DEN  I  8.  MAJ  1907 


9.  A ARGANG  N2  3  3 


ET  BYMUSEUM. 


For  2  Aar  siden  fremsatte  Kunstakademiet  følgende  Opgave  for  Konkurrencen 
om  »Neuhausens  Præmie«  : 

»Et  Bymuseum  for  Samlinger  af  kulturhistorisk  Art  for  Kjøbenhavn,  opført  og 
afpasset  efter  Forholdene  paa  St.  Nikolaj  Kirkeplads,  enten  i  Tilslutning  til  og 
Forbindelse  med  det  gamle  Kkketaarn  eller  som  selvstændigt  Bygningsanlæg  paa 
Kirkepladsen  (efter  Slagterbodernes  Fjærnelse).  Ved  den  forudsatte  Bebyggelse 
maa  dog  i  første  Række  tilstræbes  en  stemningsfuld  Ordning  af  hele  Kirkepladsen, 
med  tilhørende  Indramning  og  Beplantning.« 

Det  første,  der  maatte  falde  i  Øjnene  ved  denne  Opgave,  var  naturligvis: 
dens  store  Vanskelighed.  Enhver  kan  sige  sig  selv,  at  en  Nabo  som  St.  Nikolaj 
Taarn  ikke  er  let  at  komme  til  Rette  med,  og  at  en  Bygning  for  et  Museum 
—  der  efter  Forholdenes  Natur  ikke  kan  blive  nogen  Skyskraber  —  let  vil  blive 
knust  af  Taarnets  svære  Murmasser.  Man  kan  undre  sig  over,  at  Akademiet 
ikke  betænker  sig  paa  at  give  de  unge  Mennesker,  for  hvem  »Neuhausen«  er 
bestemt,  saa  haarde  Nødder  at  knække.  At  Opgaven  er  falden  dem  for  Brystet 
synes  ogsaa  at  fremgaa  deraf,  at  der  kun  indkom  2  Projekter.  Disse  indsendtes 
til  Charlottenborg-Udstillingen  og  —  hermed  endte  denne  Affære  :  Censurkomiteen 

kasserede  venskabeligst  begge  Projekterne! - — 

Naar  vi  idag  —  efter  eget  Initiativ  —  bringer  Gengivelse  af  det  ene  af 
disse  Arbejder  (den  anden  Konkurrent  har  ikke  ønsket  at  faa  sit  offentlig  frem), 
er  det  fordi  vi  finder  denne  Afvisning  ganske  mærkelig.  Dels  forekommer  det 
os,  at  Løsningen  af  Opgaven  —  navnlig  da  i  Betragtning  af  dennes  store  Van¬ 
skelighed  —  er  virkelig  god  og  fornuftig.  Og  set  fra  et  almindeligt  Syns¬ 
punkt  er  vi  ganske  ude  af  Stand  til  at  fatte,  hvorfor  dette  Arbejde  ikke  maatte 
blive  optaget  paa  Charlottenborgudstillingen.  Selv  om  Kritiken  bør  være  skarp, 
er  der  liden  Mening  i  en  Eksekution  som  denne,  navnlig  i  Betragtning  af,  at 
den  ærede  Censurkomité  ved  andre  Lejligheder  har  været  en  yderst  velvillig 
Dørvogter  og  Tid  efter  anden  ladet  adskilligt  slippe  igennem,  der  ikke  just  har 
prydet  Ch  arlotten  borgs  Vægge.  Da  dette  Arbejde  saaledes  er  blevet  stængt  ude 
fra  Offentligheden,  har  vi  —  i  Retfærdighedens  Interesse  —  ment  os  berettigede 
til  at  bringe  det  frem  her  i  »Architekten«,  og  vi  giver  nu  Ordet  til  dets  Ophavs¬ 
mand,  Architekt  Sven  Risom.  ^ed. 


KONKURRENCEPROJEKT  TIL 
ET  BYMUSEUM. 


ARCHITEKT 
SVEN  RISOM. 


I  Overensstemmelse  med  Opgavens  Program  er  jeg  overbevist  om,  at  en 
Løsning  af  Pladsens  Ordning  ved  en  mindre  Bebyggelse  er  den  under  de  for- 
haandenværende  Omstændigheder  sikrest  gennemførlige,  idet  der  fremskaffes  en 
Bygning,  der  virkelig  er  Brug  for.  Jeg  frygter  for,  at  et  Anlæg,  som  det  ellers 

KONKURRENCEPROJEKT  TIL 
ET  BYMUSEUM. 


saa  smukke  af  Havearchitekt  Erstad-Jørgensen  (Architekten  Nr.  21  d.  A.)  fore- 
slaaede,  dels  vilde  vantrives  paa  dette  Sted,  dels  savne  tilstrækkelig  Pietet  hos 
Kvarterets  talrige  Gadeungdom,  hvis  man  da  ikke  skulde  have  en  Opsynsmand 
og  Gitter  om  alle  Bedene. 

I  Modsætning  til  den  af  Prof.  Wenck  foreslaaede  Bebyggelse  (med  en  Tele¬ 
grafstation)  midt  paa  Pladsen,  saa  at  denne  blev  delt  i  to  Dele,  synes  det  mig 
at  komme  an  paa  at  faa  en  samlet  stemningsfuld  Helhed  ud  af  Pladsen.  Gamle 
Torvepladser  i  nordtyske  og  nederlandske  Byer  har  foresvævet  min  Fantasi. 


ARCHITEKT 
SVEN  RISOM. 


KONKURRENCEPROJEKT  TIL 
ET  BYMUSEUM. 


Det  har  været  min  Tanke,  at  der  ud  af  den  for  en  lille  Plads  saa  ideelle 
Beliggenhed,  Nikolaj  Plads  har  (derved,  at  alle  Gadeudmundingerne  ligger  i  Pladsens 
Hjørner,  og  Færdselen  derfor  kun  behøver  at  foregaa  i  Yderkanterne),  virkelig 
kunde  skabes  et,  helt  borte  fra  den  travle  Bys  Larm  fredhelligt,  venligt  Hvile¬ 
sted  i  den  gamle  Kæmpe  »St.  Nikolaj «s  Ly. 

Derfor  tænkes  Museet  opført  for  Enden  af  Pladsen  op  mod  Vingaardstræde, 
hvorved  opnaas,  at  Pladsens  Midte  holdes  fri  og  Bebyggelsen  af  Pladsen:  Taarn 
og  Museum,  i  Forening  med  en  dobbelt  Række  Træer  (der  med  Tiden  skulde 
danne  ligesom  en  Buegang),  tilsammen  udgøre  et  Slags  Gærde  omkring  den 
inderste,  isolerede  Plads,  som  tænkes  forsænket  3  Trin  og  dækket  med  gul- 
landske  Fliser. 

Pladsen  kunde  tænkes  benyttet  til  at  foranstalte  offentlig  Musik  paa  Søn-  og 

Helligdage  (Sommeraftener).  De  lukkede  Buegange  og  Fortovet  under  Træerne 
vilde  da  afgive  en  fortrinlig  Promenade. 

Selve  Museumsbygningen  skal  ifølge  Programmet  indeholde  Lokaler  for 
Samlinger  af  kulturhistorisk  Art.  Under  den  Forudsætning,  at  der  fra  Sen- 
Renæssancen  (Holbergtiden)  her  i  Landet  er  bevaret  den  overvejende  og  mest 
karakteristiske  Del  af  gamle,  kulturhistorisk  værdifulde  Interiører  og  Kunstgen¬ 
stande,  er  der  anvendt  Motiver  fra  kjøbenhavnske  Privatbygninger  fra  ovennævnte 
Tid,  saaledes  at  Bygningens  Ydre  slutter  sig  saa  nøje  som  muligt  til  det  indre 
(som  Nationalmuseet  i  Miinchen). 

Værelserne  tænkes  derfor  ogsaa  udstyrede  med  Døre,  Kaminer  og  Paneler 
fra  samme  Tid. 

Kælderetagen  tænkes  benyttet  til  Kontorer  og  Magasiner,  Stueetagen  til  de 
mere  fornemme  Interiører  og  iste  Sal  til  de  mere  borgerlige.  Trapperne,  der 
er  anbragte  inde  i  Huset,  modtage  Ovenlys.  Garderober  findes  i  Stuen  ved 
Opgangen  til  Trapperne. 

Bygningsmaterialet  er  røde,  haandstrøgne,  smaa  Sten,  Granit  og  Sandsten. 
De  stejlere  Tagflader  dækkes  med  røde,  hollandske  Tagsten,  det  flade  Tag,  Bue¬ 
gange  og  Pavilloner  med  Kobber. 

Over  Midtpartiet  er  anbragt  Byens  Vaaben.  Midt  paa  Pladsen  tænkes  an¬ 
bragt  en  Brønd  med  »den  hellige  Nikolaj«. 

Nikolaj  Taarn  er  ved  en  Dør  i  Trappetaarnet  til  Galleriet  over  Buegangen 
gjort  tilgængelig  for  Museumsbesøgende. 

De  lave  Udbygninger  paa  begge  Sider  af  Taarnets  store  Bue  er  delvis 
fjernede  og  i  Stedet  en  3 die  Stræbepille  opført  paa  Sydsiden. 

Ved  det  bestaaende  Gadenet  er  i  Projektet  intet  ændret.  Foran  Papir¬ 
handler  Petersens  Ejendom  tænkes  kun  plantet  en  Række  Træer. 

Kjøbenhavn ,  8.  Marts  190J. 

Sven  Risom. 


DE  NYE  MØNTER. 

Fra  den  samme  unge  Architekt,  efter  hvis  Tegning  vi  1  forrige  Nr.  gengav  to 
Foreningsmærker,  har  vi  modtaget  nedenstaaende  Artikel  og  Forslag.  Fem¬ 
ører  kommer  jo  strengt  taget  ikke  ind  under  Begrebet:  Architektur.  Men  paa 
den  anden  Side  gaar  de  jo  ud  og  ind  af  Architekters  Lommer  lige  saavel  som 
af  andre  Menneskers.  Og  vi  har  vel  —  noget  mere  end  de  fleste  andre  — 
Ævne  til  at  glæde  os  over  en  smuk  Mønt  og  ærgre  os  over  en  grim.  Og  da 
vi  jo  skal  have  nye  Sølvmønter  ogsaa,  var  det  vel  tænkeligt,  at  de  kunde  blive 
bedre  end  de  nye  Femører  og  at  nedenstaaende  kunde  bidrage  en  lille  Del  dertil. 

Red. 

*  * 

* 

Kunde  og  burde  Staten  ikke  være  Foregangsmand  for  alle  andre,  der  skal 
have  noget  lavet,  som  bør  vare  det  bedste ,  Tiden  kan  præstere  ?  Det  synes,  som 
om  vore  nye  Kobbermønter  taler  højt  om,  at  man  ved  disses  Tegning  har  for¬ 
sømt  ethvert  Forsøg  i  ovennævnte  Retning.  Mange  Privatmænd  og  Institutioner 

har  dog  i  de  senere  Aar  smukt  anvist  Vejen :  Man  afsætter  en  passende  Sum 
Penge;  man  udsætter  denne  som  Præmier  i  en  offentlig  Konkurrence,  som  man 
indbyder  til,  efter  at  have  skaffet  sig  nogle  fornuftige  og  for  den  foreliggende 
Opgave  forstaaende  og  interesserede  Dommere,  —  og  man  har  derved  forskaffet 
sig  alle  de  Chancer,  som  vort  Land  ejer  for  at  kunne  præstere  det  bedste  i  den 
foreliggende  Art. 

Hvad  har  Staten  gjort  for  at  Landet  kunde  faa  nye  Penge,  som  kunde  være 
tilfredsstillende  blot  overfor  de  mest  jævne,  billige  og  sunde  Krav  til  dekorativ 
Bredde,  Kraft  og  Skønhed?  Hvad  Indtryk  maa  de  forstaaende  derude  i  den 
store  Verden  faa  af  vort  Standpunkt  herhjemme  paa  et  Omraade,  hvor  man 
derude  altid  sender  Bud  efter  sine  ypperste  Folk  til  Opgavernes  Løsning?  Hvor 
er  Manden,  som  burde  have  set  Opgavens  Vigtighed  og  givet  Impulsen  til,  at 
vi  havde  faaet  nogle  gode  nye  Penge?  Er  der  da  ikke  een  af  rette  Vedkom¬ 
mende,  som  kender  og  kan  fryde  sig  over  de  mange  prægtige  Mønter,  som  — 

- —  —  vi  selv  —  her  i  Danmark!  —  har  brugt  i  mere  forstaaende  og  skønheds¬ 
tørstende  Tider?  Hvis  han  er  til,  hvorfor  virker  han  da  ikke  for,  at  vore  nye 
Mønters  Ydre  ikke  staar  saa  langt  tilbage  for  vore  egne  ældre? 

Gid  disse  Tanker  maa  naa  derhen,  hvor  baade  Forstaaelsen  af  Sagen  og 
Ævnen  til  at  virke  for  den  er  til  Stede ;  maaske  der  da  kunde  skaffes  Landet 
nogle  Sølvmønter,  som  er  bedre  end  de  nye  Kobbermønter  med  deres  daarligt 
behandlede  Krone,  flove  Bogstaver  og  søvndrukne  Tal !  K. 

Hvad  om  Fem-Øren  havde  set  saaledes  ud : 


BØGER  OG  TIDSSKRIFTER. 

The  S/udio  Year-Book.  The  Studio’s  Forlag,  London.  5  Shillings.  (Tilsendt 
fra  Georg  Chr.  Ursins  Efterfølger.) 

I  samme  fine  Udstyr  som  sine  Forgængere  er  denne  »Aarbog«  for  Archi- 
tektur  og  dekorativ  Kunst  udkommen.  Den  viser  gennem  talrige  Afbildninger 
af  Villaer,  Møbler,  Husgeraad  m.  m.,  hvor  lidt  Englænderne  bekymrer  sig  om 
Fastlandets  Jagen  efter  nye  Former,  og  skønt  van  de  Velde’s  Kunst  vel  maa 
siges  at  være  af  engelsk  Oprindelse,  findes  der  i  den  foreliggende  Bog  ikke  en 
eneste  Ting,  der  kan  tages  til  Indtægt  af  denne  Skole.  Heller  ikke  den  barokke 
Stil  har  noget  fast  Holdepunkt  i  England,  især  hvad  Husenes  Ydre  angaar;  John 
Buli  har  en  stiv  Ryg  og  holder  ikke  af  at  gaa  under  fremmed  Paavirkning  — 
dette  er  muligvis  baade  hans  Styrke  og  hans  Svaghed.  Alt  i  alt  er  der  i  The 
Studios  Year-Book  meget,  der  er  et  nøjere  Bekendtskab  værd,  særligt  naturligvis 
for  Møbelkunstnere. 

* 

Deutsche  Kunst  .und  Dekoration.  Verlagsanstalt  Alex.  Koch,  Darmstadt.  April¬ 
hæftet  1907.  Pris  2.50  Mk.  (Tilsendt  fra  Forlaget). 

Det  foreliggende  Hæfte  af  dette  fortræffelige  Værk  er  udelukkende  helliget 
det  nys  opførte,  storartede  »Haus  Rheingold«  i  Berlin,  der  er  bygget  eftei  Ai- 
chitekten  Bruno  Schmitz’s  Tegninger  og  udsmykket  med  en  Mængde  Skulptur 
af  Billedhuggeren  Frantz  Mf.tzner.  Disse  Kunstnere  har  tilsammen  skabt  et 
Værk,  der  i  sit  Slags  vistnok  er  enestaaende  ved  sin  Rigdom  og  Luksus.  Huset 
er  bygget  til  Restauration  og  Selskabslokaler  af  det  bekendte  Firma  »Aschinger« 
og  indeholder  en  Række  store  Sale;  Væggene  er  hovedsagelig  beklædte  med 
kostbare  Marmorsorter,  i  en  af  Salene  f.  Eks.  Onyx.  Overalt  straaler  og  blinker 
det  med  Marmor  i  glatte  Flader  og  Relieffer,  fine  Træsorter,  Bronze  og  andre 
Metaller.  Rummene  er  overhvælvede  og  mange  af  Hvælvingerne  er  dækkede 
med  Inkrustation  af  forskelligt  farvede  Stene,  Muslinger  o.  s.  v.  Trods  al  denne 
Luksus  virker  det  hele  med  en  fornem  Ro,  der  skyldes  den  overlegne  Kunst, 
hvormed  det  er  gjort. 


FORSKELLIGT. 


Kunstakademiet.  Aarsmedaillen,  første  Gang,  er  den  13.  ds.  bleven  tilkendt 
Architekt  Carl  Brummer  for:  »Direktør  Aage  Heymans  Bolig«. 

¥ 

En  Landsforening  til  Bevaring  af  gamle  Bygninger.  For  om  muligt  at  søge 
at  forhindre  Nedrivelse  eller  Skamskændelse  af  vore  gamle  Bygninger  af  kunst¬ 
nerisk  og  historisk  Art,  har  en  Kreds  af  Mænd  slaaet  sig  sammen  for  at  danne 
en  Landsforening  og  i  disse  Dage  udsendt  et  Opraab  til  forskellige,  der  maa  for¬ 
modes  at  have  Interesse  for  Sagen,  om  at  indtræde  i  en  saadan  Forening.  Af 
Architekter,  der  har  underskrevet  Opraabet,  finder  vi  Martin  Borch,  A.  Clem- 
mensen,  Hans  J.  Holm,  M.  Nyrop  og  H.  Storck.  Forøvrigt  er  det  underskrevet 
af  fremragende  Mænd  i  forskellige  andre  Samfundsklasser. 

I  Opraabet  nævnes  nogle  Begivenheder  fra  de  senere  Aar,  der  formenes  at 
nødvendiggøre  Dannelsen  af  en  saadan  Forening,  f.  Eks.  Karmelitternes  Sygehus 
i  Helsingør  og  »Budolfi«  i  Viborg.  Foreningen  skal  være  som  en  Æresvagt  om 
de  gamle  Bygninger  og  omfatte  hele  Landet.  Den  skulde  virke  dels  ved  direkte 
Indskriden,  naar  en  gammel  Bygning  truedes  med  Vold,  men  ogsaa  ved  at  søge 
Interessen  vakt  i  videre  Kredse  for  vore  gamle  Bygningers  Betydning  og  Værdi. 
Ved  »gamle  Bygninger«  tænkes  ogsaa  paa  alle  de  udmærkede  Huse  fra  Barok- 
og  Empiretiden,  der  findes  i  vore  Byer. 

Man  tænker  sig  at  kunne,  i  givne  Tilfælde,  yde  pekuniær  Bistand  af  For¬ 
eningens  Midler  og  endelig  give  Raad  og  Anvisninger  paa,  hvorledes  gamle 
Bygninger  kan  indrettes  til  Statens  eller  Kommunernes  Brug,  hvorved  der  tidt 
kunde  udrettes  noget  for  Bevaringen  af  dem. 

Der  er  nedsat  et  Forretningsudvalg,  bestaaende  af  d’Hrr.  Direktør  for  Na¬ 
tionalmuseets  2den  Afdeling,  Dr.  Mollerup,  Professorerne  Aarsleff,  Storck  og 
M.  Nyrop,  og  der  agtes  afholdt  et  Møde  i  nær  Fremtid,  hvor  Sagen  vil  blive 
fremlagt  og  drøftet. 

Akademisk  Architekiforening  holdt  Møde  den  13.  ds.  Til  Dirigent  valgtes 
Axel  Erhardt  Petersen.  Der  foretoges  2den  Behandling  af  Forslag  til  Kon¬ 
kurrenceregler.  Under  livlig  Diskussion  behandledes  Forslaget  til  Ende,  og  med 
forskellige  Ændringer  vedtoges  det  at  indstille  det  til  Vedtagelse  paa  en  ekstra¬ 
ordinær  Generalforsamling.  2det  Punkt  paa  Dagsordenen:  Diskussion  om  Archi- 
tekternes  kunstneriske  Ejendomsret  blev,  paa  Grund  af  den  fremrykkede  Tid, 
udsat  til  næste  Møde. 

¥ 

Viktor  Emanuel- Monumentet  i  Rom.  Enhver  Romafarer  har  sikkert  med 
Undren  betragtet  dette  vældige  Monument,  der  synes  tænkt  som  et  storslaaet 
Symbol  paa  det  samlede  og  fri  Italien,  men  som  —  efter  at  Begejstringsrusen 

har  sat  sig  noget  - —  vistnok  nu  mere  føles  som  en  tung  Byrde  for  den  ikke 

velhavende  Nation.  Siden  det  for  22  Aar  siden  blev  paabegyndt,  har  dets  Op¬ 
førelse  allerede  slugt  20  Mili.  Lire,  og  det  er  saa  langt  fra  færdigt,  at  det  menes 
at  ville  koste  mindst  lige  saa  meget  til.  Ifølge  »Deutsche  Bauzeitung«  er  der 
allerede  anbragt  ca.  30.000  Kubikmeter  Marmor  deri;  til  Modeller  er  brugt  for 
over  1  Miil.  Et  helt  Kvarter  er  købt  og  nedrevet  for  at  give  Plads  til  Monu¬ 
mentet,  og  disse  Ejendomme  har  det  kostet  4  Miil.  Lire  at  erhverve;  de  kæmpe¬ 
mæssige  Fundamenter  har  kostet  over  3  Miil.,  hvilket  er  en  Følge  af,  at  man 

—  i  Stedet  for  haard  Klippegrund  —  ved  Udgravningen  fandt  løst  Sand  og  Op¬ 
fyldning,  saa  at  Fundamenterne  delvis  maatte  føres  ned  til  en  Dybde  af  1 6  Meter 
under  Gadelinien. 

Sejrherren  i  den  internationale  Konkurrence  (i  hvilken  afd.  Etatsraad  Dahle- 
rup  som  bekendt  deltog  og  vandt  en  Præmie)  var  Architekten  Grev  Giuseppe 
Sacconi.  Efter  at  han  i  2 1  Aar  havde  ledet  Arbejdet,  afgik  han  ifjor  ved  Døden, 
og  Ledelsen  er  nu  i  Hænderne  paa  en  Kommission,  bestaaende  af  Architekterne 
KOCH,  MaNFREDI  Og  PlACENTINI. 

Monumentet  er,  som  bekendt,  beliggende  ved  Nordsiden  af  den  kapitolinske 
Høj  og  dækker  med  sine  vældige  Trappeanlæg  og  Terrasser  et  Fladerum  af 
16.000  □  Meter  (c.  3  Id.  Land).  Hovedaksen  falder  i  Forlængelsen  af  Corso, 
og  Monumentet  er  placeret  saaledes,  at  man  faar  et  fuldstændig  frit  Overblik 
over  det  fra  det  Punkt,  hvor  Corso  udmunder  i  Piazza  Venezia.  For  at  faa  dette 
frie  Overblik,  er  det  nødvendigt  at  nedrive  det  ved  Siden  af  Palazzo  Venezia 
beliggende  Palazzo  San  Marco.  Endvidere  er  der  nedrevet  en  mindre  Kirke 
samt  talrige  Privathuse. 

Det  er  Meningen,  at  Monumentet  skal  være  færdigt  i  19 11,  men  dette 
naaes  sikkert  ikke.  Foruden  med  Kong  Viktor  Emanuels  Rytterstatue  —  efter 
Model  af  afdøde  Billedhugger  Chiaradia  —  skal  Monumentet  smykkes  med  70 
store  plastiske  Grupper  og  Figurer,  og  endnu  er  det  ikke  afgjort,  hvad  de  skal 
forestille,  og  hvem  der  skal  udføre  dem.  Herom  har  der  allerede  været  ført 
mange  og  heftige  Kampe  i  en  Hærskare  af  Avisartikler,  saa  en  Løsning  af  dette 
Spørgsmaal  alene  vil  trække  længe  ud.  Vi  skal  i  et  senere  Hæfte  bringe  Af¬ 
bildninger  af  dette  store  Monumentalværk. 


Udgiver  :  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

TRIANGLEN  2  OG  4. 


Den  her  afbildede  Bygning  er  opført  af  Architekt  Thorvald  Jørgensen  for 
Murermester  Viggo  Nyholm.  Denne  Mand,  der  for  et  Par  Aar  siden  ■ — 
ligeledes  med  Thorv.  Jørgensen  som  Architekt  — -  rejste  den  smukke  Bygning, 
Østerbros  Dossering  Nr.  95  A,  har  saaledes  vist  sig  at  høre  til  de  Bygherrer, 
der  føler  sig  forpligtede  til  at  bringe  betydelige  pekuniære  Ofre,  for  at  de  Huse, 
de  bygger,  kan  blive  en  Pryd  for  Byen  —  en  Bestræbelse,  som  Architekter  jo 
skulde  være  de  første  til  at  glæde  sig  over  og  paaskønne. 

Efter  at  Hr.  Nyholm  havde  købt  Grunden,  forlangte  Magistraten,  at  Facade¬ 
linien  skulde  rykkes  15  Alen  tilbage.  For  det  betydelige  Tab,  der  derved  paa¬ 
førtes  Ejeren  (altsaa  30  Alen  Facadebredde),  er  der  givet  forskellige  Dispensa- 

tioner,  saaledes  med  Hensyn  til  Bygningshøjden,  idet  der  er  tilladt  Beboelses¬ 
lejligheder  paa  5te  Sal  o.  a. 

Under  Gaardene  er  der  indrettet  Kælderrum  ;  under  den  ene  findes  saaledes 
en  stor  Gymnastiksal  med  Omklædningsrum  og  Bad ;  Stueetagen  er  indrettet  til 
Butikslokaler,  de  andre  Etager  til  Beboelse.  Alle  Rum  opvarmes  ved  alminde- 

lige  Kakkelovne  undtagen  Badeværelserne,  der  alle  opvarmes  og  forsynes  med 
varmt  Vand  fra  et  Kedelanlæg  i  Kælderen.  I  Ejendommen  findes  to  Person¬ 
elevatorer  (Titan)  samt  Støvsuger.  Bygherren  oplyser,  at  Gennemsnitsprisen 
pr.  □  Alen  af  det  bebyggede  er  210  Kr.,  heri  medregnet  Kurstab. 


NATIONALMUSEET  1807—1907. 

Af  Museumsassistent  Chr.  Axel  Jensen. 


Museumsinteressen  er  gammel  i  Danmark.  Det  er  vel  kun  et  Tilfælde,  men 
det  ligner  en  Tanke,  at  en  dansk  Videnskabsmand  næst  efter  Italienerne 
har  været  den  første  til  at  bruge  selve  Ordet  i  dets  nu  gængse  Betydning*). 
Den  ældste  Form  for  Museerne,  Raritetskabinetterne,  var  udmærket  repræsenteret 
herhjemme  ved  Ole  Worms  Samlinger  og  ved  Frederik  III’s  kongelige  Kunst¬ 
kammer,  der  endnu  danner  Grundstammen  i  vore  Museer,  og  hvis  Kataloger 
trods  alle  deres  Særheder  og  Naiviteter  var  agtværdige  Arbejder  for  deres  Tid. 
Men  det  er  dog  først  Nationalmuseet,  som  har  naaet  europæisk  Betydning. 

I  de  Tanker,  som  bar  det  frem,  var  der  en  god  Rest  af  gammeldags  poly¬ 
histor  Videnskabelighed,  og  har  det  end  voxet  sig  kraftigt  og  stort  under  Ro- 


*)  Sml.  D.  Murray:  Museums,  their  history  and  their  use.  I,  S.  38.  Den  Bog, 
hvortil  der  sigtes,  er  Rariora  Musæi  Henrici  Fuiren,  quæ  Academiæ  regiæ  Hafniæ  legavit, 
publici  juris  facta  a  Tlioma  Fuiren.  Hafniæ  1664. 


mantikkens  Vinger,  bunder  det  dog  maaske  dybest  i  den  hjemlige  Oplysningstids 
nyvaagnede,  arbejdsomme  Nationalitetsfølelse.  Dets  aandelige  Fader,  Rasmus 
Nyerup,  skrev  flittigt  og  uhyre  produktivt  en  Mængde  Bøger,  der  ofte  minder 
om  lærde  Pulterkamre,  og  hjertevindende  og  vennesæl  bevarede  han  stedse  Op¬ 
lysningstidens  Væsen  og  Vendinger.  Saa  lidt  som  dens  ledende  Mænd  kan  han 
kaldes  genial,  men  han  fulgte  med  vaagent  Blik  Tidens  Rørelser  og  forstod  at 
udnytte  dem  paa  det  bedste.  Meget  beskedent  erkender  han  i  sin  Levnedsskil¬ 
dring,  at  han  ikke  fandt  sin  Kongstanke  uden  Paavirkning  fra  andre:  »Ideen  om 
mobile  Oldsagers  Opbevaring  i  et  eget  Locale,  og  Fredlysning  over  dem,  som 
ikke  vare  til  at  flytte,  var  forresten  ikke  original ;  den  skyldes  dels  Sjøborgs 
Nidkærhed  for  sine  svenske  Antiquiteter,  dels  Lenoirs  Musée  des  monumens 
Francais.  Min  Fortjeneste  er  blot,  at  jeg  i  Danmark  fremstod  som  Ordfører  for 
en  god  Sag.«  Selve  den  Maade,  hvorpaa  han  førte  Sagen  frem,  er  til  største 
Ære  for  ham  som  Menneske.  Den  Dag  i  Dag  læser  man  med  Fornøjelse  hans 
muntre  Opsats  i  Kjøbenhavns  Skilderi  for  17.  Januar  1807,  som  paa  en  Tid,  da 
Nationalmuseet  endnu  kun  var  en  Fremtidsdrøm,  beskriver  et  Besøg  i  Samlingen 
1837  —  tredive  Aar  frem  i  Tiden:  »En  af  de  Mærkværdigheder  i  Kongestaden, 
som  jeg  først  og  fremmest  bør  nævne  her,  er  det  danske  Nationalmusæum.  En 
heel  Række  af  Værelser  paa  Slottet  er  indrømmet  dertil.  For  tre  Decennier 
foreslog  Nyerup,  i  sin  Bog  om  Fædrelandets  Mindesmærker  fra  Oldtiden,  denne 
skjønne  Idee.  Længe  har  det  varet,  førend  den  blev  realiseret,  men  nu  den  er 
udført,  ligner  den  en  stolt  Eeg,  der  voxer  langsomt  og  blomstrer  desto  længere. 
Danske  Hædersmænd  kappes  om  at  forherlige  dette  Musæum  ;  frivillig  frembærer 
enhver  sin  Skærv  paa  Nationalhæderens  Alter;  hvad  der  fordum  laae  adsplittet 
i  enkelte  Mænds  Gjemmer,  skjult  for  Grandskerens  og  Kjenderens  Øje,  findes 
nu  her  samlet  som  et  skjønt  Fleelt.« 

Vil  man  have  nøjere  Oplysning  om,  hvad  Nyerup  ønskede  i  sit  Fremtids¬ 
museum,  kan  man  læse  det  1806  udgivne  fjerde  Bind  af  hans  Historisk-statistisk 
Skildring  af  Tilstanden  i  Danmark  og  Norge,  eller  som  han  ogsaa  kalder  Bogen: 
»Oversyn  over  Fædrenelandets  Mindesmærker  fra  Oldtiden,  saaledes  som  samme 
kan  tænkes  opstillede  i  et  tilkommende  National-Museum«.  Idet  han  dedicerer 
Bogen  til  en  dengang  nedsat  Kommission  for  Oprettelsen  af  et  naturhistorisk 
Museum,  siger  han:  »Som  Beskuelsen  af  Naturens  i  Naturalmuseet  opbevarede 
utallige  og  uvurderlige  Skatte  vil  være  det  mest  lærerige  og  paa  den  allerbehage- 
ligste  Maade  undervisende  Syn,  saaledes  vilde  ogsaa  hver  Fædrenelandets-Mand, 
der,  i  dette  Asyl  for  de  ellers  alt  mere  og  mere  forsvindende  gamle  nationale 
Mindesmærker,  fra  Sal  til  Sal  kunne  studere  den  successive  Fremgang  i  Nationens 
Cultur  og  Begreber ,  Sæder  og  Skikke,  derved  føle  den  mest  levende  Interesse.« 
Men  iøvrigt  bruger  han  ikke  mange  Ord  for  at  anbefale  sin  Tanke;  han  fore¬ 
trækker  at  lade  Genstandene  selv  tale,  gennemgaar,  hvad  han  kunde  tænke  sig 
anbragt  i  Museet,  enten  i  Original  eller  i  Afbildning,  og  ordner  det  efter  Tids¬ 
følgen  i  to  Hedenoldssale,  en  Runestenssal  og  derefter  Sale  for  »Mellemalderens« 
Aarhundreder  fra  Kristendommens  Begyndelse  til  Lutheranismens  Indførelse.  Og 
som  Bevis  for,  hvor  nødvendigt  det  var  at  skabe  et  Asyl  for  Nationens  Mindes¬ 
mærker,  sætter  han,  i  Stedet  for  Fortale,  en  Beretning  om  hans  antikvariske 
Fodrejse  paa  Fyen  i  August  1805.  Han  skildrer,  hvorledes  han  fra  Nyborg 

vandrede  til  Julskov  Herregaard  for  at  se  et  berømt  middelalderligt  Stenkors,  og 
hvorledes  det,  al  hans  Søgen  uagtet,  ikke  var  muligt  at  opdage  mindste  Stump 
eller  Brokke  deraf,  da  det  for  nogle  Aar  siden  var  kløvet  og  Stykkerne  brugt 
til  Vejanlæg;  han  oplyser,  at  en  Runesten  i  Flemløse  havde  haft  en  lignende 
Skæbne,  og  endelig  fortæller  han  om  sit  Besøg  i  Odense,  hvor  man  netop  var 
ved  at  bryde  Graabrødrekirken  ned.  »Jeg  vilde  dog  sige  den  det  sidste  bedrøve¬ 
lige  Farvel.  Da  jeg  kom  derhen,  var  man  ifærd  med  at  opbrække  Kirkegulvet 
og  omstyrte  Gravmælerne,  saa  der  saa  ud  som  i  Jerusalems  Forstyrring.«  Efter 
et  saadant  Udfald  kunde  han  ved  Rejsens  Ende  »ikke  være  ret  vel  tilmode«. 
Kun  i  disse  enkle  og  maadeholdne  Vendinger  gav  hans  Harme  og  hans  Sorg 
sig  Udtryk  paa  Prent,  og  mere  var  det  vel  heller  ikke  klogt  at  sige  for  ikke  at 
gøre  Sagen  latterlig  i  Samtidens  Øjne.  Til  Gengæld  handlede  han,  oprettede 
efter  eget  Initiativ  et  Kabinet  for  Fædrelandets  Oldsager,  som  skulde  være  knyttet 
til  Universitetsbibliotheket,  hvor  Nyerup  jo  selv  var  ansat,  og  udsendte  gennem 
de  kjøbenhavnske  Blade  (Marts  1807)  en  Anmodning  til  Oldsagssamlere  og 
-Ejere  om  at  støtte  hans  Foretagende.  »I  privat  Mands  Eje  og  Værge  ere  en¬ 
kelte  Rariteter  udsatte  for  mange  Slags  Hændelser :  de  ere  f.  Ex.  ikke  sikre  for 
ved  Ejernes  Rejser  og  Forflyttelser  at  blive  borte  og  forkomme.  Ej  heller  kan 
Nogen  af  nogle  faa  enkelte  Stykker  uddrage  Resultater,  hvorved  Bekjendtskab 
med  vort  Fædrelands  fordums  »Art  og  Konst«  kan  fremmes  eller  faae  betydelig 
Tilvæxt.  Skjenkes  de  derimod  til  et  Institut,  hvor  de  opbevares  med  den  æng¬ 
steligste  Omhyggelighed,  hvor  der  er  Forraad  af  lignende  og  hinanden  indbyrdes 
oplysende  Sager,  hvor  der  er  et  Bibliothek  med  alle  de  litterære  Hjelpemidler, 
som  tjene  til  at  udtyde  og  forklare  dem,  saa  kan  et  Stykke,  der,  isoleret,  ingen 
Betydning  har,  lede  til  de  vigtigste  og  interessanteste  Følgeslutninger.  Alt,  hvad 
som  saaledes  af  Patrioter  her  bliver  deponeret,  er  en  Skjærv  paa  Fædrenelandets 
Alter.« 

Hans  Iver  bragte  gode  Frugter,  og  hans  private  eller  ialfald  ganske  uof¬ 
ficielle  Samling  modtog  flere  betydelige  Gaver.  Men  endnu  i  samme  Foraar  fik 
Sagen  en  helt  ny  Vending.  Der  var  endelig  sket  en  Skandale,  som  kunde 
ryste  de  søvnige  ud  af  deres  Ligegyldighed,  et  Tilfælde,  der  kostede  Danmark 
nogle  af  dets  bedste  middelalderlige  Mindesmærker,  men  til  Gengæld  skaffede 
det  et  Statsmuseum.  Der  sigtes  her  til  den  berygtede  Auktion  i  Roskilde  Dom¬ 
kirke  1806,  hvor  man  bl.  a.  solgte  den  pragtfulde  Messinggravplade  over  Biskop 
Niels  Jepsen,  et  flandersk  Arbejde  af  samme  Karakter  som  Erik  Menveds  Grav¬ 
plade  i  Ringsted.  De  24^4  Lispund  Metal  tilsloges  en  Kobbersmed  for  45  Rigs¬ 
daler  4  Mark  51/2  Skilling  og  gik  ufortøvet  i  Smeltediglen.  Men  trods  dette 
var  hele  Sagen  maaske  gaaet  ret  ubemærket  hen,  hvis  der  ikke  mellem  alt  det 
andet  Ragelse  var  bleven  bortauktioneret  et  kæmpemæssigt  Trækrucifix,  som  en 
anden  Kobbersmed  erhvervede  sig  for  9  Mark.  Der  findes  en  noget  upaalidelig 
Fortælling  om,  at  det  skal  have  været  Køberens  Hensigt  at  stille  Kristusfiguren 
op  til  Pynt  i  sin  Have,  og  at  Præsterne  fik  ham  derfra  ved  at  foreholde  ham 
det  upassende  i  denne  Beslutning.  Men  nok  er,  det  blev  hugget  i  Stykker  til 
Pindebrænde,  og  da  Hovedet  kløvedes,  faldt  der  ud  af  det  et  dobbeltarmet 
Smykkekors  af  Guld,  besat  med  Ædelsten  og  indrettet  til  Gemme  for  en  Træ¬ 
splint,  der  sikkert  i  Middelalderen  har  været  anset  for  en  Relikvie  fra  Kristi 

Kors.  Det  var  et  fordelagtigt  Hug;  Korset  blev  indsendt  som  Danefæ  og  kom 
paa  Kunstkammeret,  Finderen  fik  59  Rigsdaler,  Metalværdien  af  hans  Fund,  og 
Historien  kom  Kronprins  Frederik  for  Øre,  saa  at  Kancelliet  nu  tog  kraftigt  fat, 
og  saa  at  Danmark  fik  en  Oldsagskommission  et  Par  Maaneder  før  Sindene  op¬ 
toges  af  Kjøbenhavns  Bombardement  og  alle  de  følgende  Krigsulykker. 

Man  maa  kende  denne  Forhistorie  for  fuldt  at  forstaa,  at  Nationalmuseet 
nu  fejrer  sin  hundredaarige  Fødselsdag  den  22.  Maj,  den  Dato,  da  det  kongelige 
Reskript  om  Oprettelsen  af  »Commissionen  til  Oldsagers  Opbevaring«  blev  ud¬ 
stedt.  Thi  dette  Dokument  taler  om  meget  andet  end  just  Museet.  Til  Kom¬ 
missionsmedlemmer  udnævntes  Overhofmarchal  A.  O.  Hauch,  Kancellideputeret 
P.  J.  Monrad,  Artillerikaptajn  Werner  Hans  Fr.  Abrahamson,  Professor  Fr.  Munter, 
der  havde  udarbejdet  et  Forslag  til  Kancelliet  om  den  ny  Institution,  Professor 
Børge  Thorlacius  og  endelig  Nyerup  som  Sekretær,  og  disse  kyndige  og  inter¬ 
esserede  Mænd  fik  Ordre  til  at  fremskaffe  Indberetninger  fra  alle  Landets  Præster 
om  de  Oldsager  og  Fortidsminder,  som  hver  kendte  i  sine  Sogne,  at  korre¬ 
spondere  og  at  samle  Oplysninger  og  derefter  at  overveje,  hvilke  Oldtidsminder 
der  fortjente  at  bevares  paa  deres  Plads  ude  paa  Markerne,  hvad  der  kunde  gøres 
for  at  sikre  Fortidsminderne  i  Kirkerne  og  andre  offentlige  Bygninger,  hvorledes 
Almuen  bedst  kunde  undervises  om  Værdien  af  de  Oldsager,  der  opgraves  af 
Jorden,  og  endelig  til  Slut,  »hvorledes  med  de  mindste  Bekostninger  for  Staten 
et  Stats-Musæum  kunde  anlægges  for  alle  i  Vore  Riger  værende  Oldsager,  for- 
saavidt  de  allerede  findes  i  de  kongelige  Samlinger  eller  med  Tiden  kunne  blive 
dem  indlemmede,  og  hvorledes  dette  Museum  da  kunde  anvendes  til  offentlig 
N37tte«.  Som  man  ser,  er  selve  Museet  endnu  kun  Fremtidsmusik;  men  der 
fandtes  dog  fra  nu  af  en  fast  Institution,  som  kunde  varetage  dets  Tarv,  og  der 
var  lagt  en  spæd  Spire,  som  trods  Tidernes  Ugunst  skulde  vise  sig  levedygtig. 

Og  Tiderne  var  onde  nok.  En  hurtig  udarbejdet  Plan  til  at  indrette  Nikolai 
Kirkeruin,  som  jo  stod  ubrugt  siden  1795,  glemtes  selvfølgelig  under  Bombarde¬ 
mentet  og  blev  aldrig  senere  genoptaget,  og  Kommissionen  maatte  nøjes  med 
et  lille  Rum  paa  Universitetsbibliotheket  over  Trinitatis  Kirke.  Men  den  arbej¬ 
dede  ufortrødent,  indledede  en  meget  omfattende  Brevvexling,  samlede  en  stor 
Mængde  Præsteberetninger,  som  endnu  danner  Grundstammen  i  Nationalmuseets 
Arkiv,  og  søgte  paa  Grundlag  af  dem  at  faa  en  Række  faste  Oldtidsmonumenter 
rundt  om  i  Landet  fredlyste,  uden  at  det  dog  lykkedes  i  første  Omgang;  skønt 
Kancelliet  gik  ind  paa  Tanken,  sørgede  det  ikke  for  at  give  Fredningerne  Rets¬ 
kraft.  Bedst  gik  det  med  de  litterære  Opgaver,  og  det  lykkedes  saaledes  at  be¬ 
gynde  Udgivelsen  af  Danmarks  første  arkæologiske  Tidsskrift,  Antiqvariske  An¬ 
naler;  men  i  det  hele  føltes  det  stærkt,  at  Kommissionsmedlemmerne  var  uprak¬ 
tiske  Videnskabsmænd,  der  stod  hjælpeløse  overfor  den  ny  og  ganske  ukendte 
Opgave  at  skabe  et  Museum.  De  købte  vel  for  den  Smule  Penge,  de  havde 
at  raade  over,  og  de  modtog  stadigt  mange  og  værdifulde  Gaver.  Men  de 
evnede  ikke  at  ordne  det  modtagne.  Sagerne  laa  hengemte,  ofte  i  den  samme 
Indpakning,  hvori  de  var  komne,  et  Stykke  Karduspapir  eller  et  blaat  Lomme¬ 
tørklæde.  Det  var  døde  Skatte,  og  Nyerup  synes  selv  at  have  indset,  hvad  der 
skortede.  Saasnart  han  fandt  en  Efterfølger,  som  kunde  tage  Arven  op  efter 
ham,  søgte  han  sin  Afsked,  hvad  han  selv  omtaler  paa  følgende  Maade:  »Der- 

som  jeg  kan  smigre  mig  med,  at  jeg  fra  første  Færd  bar  haft  nogen  Fortjeneste 
af  Nationalmuseets  Anlæg,  tør  jeg  nok  sige,  at  samme  langt  overvejes  af  den, 
at  jeg  ved  at  fratræde  Secretairiatet  bidrog  til,  at  Herr  Thomsen  blev  min  Efter¬ 
mand.  Mage  til  ham  til  saadan  en  Post  findes  ikke  i  syv  Kongeriger.« 

Det  var  i  December  1 8 1 6 ,  at  C.  J.  Thomsen  overtog  Sekretærposten,  og 
han  gjorde  strax  det  Kunststykke  at  ordne  Samlingen  uden  at  have  Penge  dertil. 
Nogle  værdiløse  Malerier  blev  taget  i  Brug  som  Tapeter  for  at  dække  Bagsiderne 
af  Bibliotheksreolerne,  og  nogle  laante  Fyrretræsskabe  fik  den  nødtørftigste  Op- 
pudsning  og  blev  saa  godt  udnyttede,  at  ikke  blot  deres  Indre  blev  fyldt,  men 
ogsaa  Dørene  baade  udvendig  og  indvendig  behængtes  med  Oldsager.  I  1819 
lukkede  Samlingen  op  for  Publikum,  foreløbigt  kun  hver  Torsdag  fra  Kl.  11  til  2, 
men  dog  tilgængeligt  for  enhver,  der  kunde  og  vilde  komme,  og  gratis,  ikke 
saa  fornemt  som  det  gamle  Kunstkammer,  hvor  det  kostede  3  Rdlr.  at  faa  Ad¬ 
gang.  At  denne  Offentlighed  virkelig  var  forud  for  sin  Tid,  mærkedes  derpaa, 
at  der  til  en  Begyndelse  kun  kom  yderst  faa  Besøgende,  men  Thomsens  viden¬ 
skabelige  og  folkelige  Forklaringer  førte  efterhaanden  Folk  til  Huse.  Bønderne 
tog  han  sig  særlig  af;  »thi«,  som  han  sagde,  »det  er  ved  deres  Hjælp,  at  vi 
skal  have  vor  Samling  forøget.«  Alle,  som  har  hørt  ham,  er  enige  om  at  prise 
hans  enestaaende  Evne  til  at  fortælle,  til  at  vinde  sit  Publikum  og  til  at  lokke 
Meddelelser  og  Gaver  ud  af  de  besøgende.  Allerede  i  20’erne  var  han  naaet 
saa  vidt,  at  Museet  nævnedes  som  en  af  Kjøbenhavns  Seværdigheder,  at  det  fik 
Besøgende  udenlands  fra,  og  at  det  var  voxet  saa  stærkt,  at  det  truede  med  at 
sprænge  de  snævre  Rammer.  Dette  skete  i  1832,  da  Samlingen  overflyttedes 
til  noget  rummeligere  Lokaler  i  Kristiansborg,  forresten  ivrigt  modarbejdet  af 
Slottets  Bygmester.*) 

Endnu  mere  betyder  det  for  os,  at  Thomsen  ikke  blot  var  dygtig  Samler, 
men  ogsaa  en  genial  Videnskabsmand.  Under  Frederik  VI’s  landsfaderlige  og 
pengeknappe  Regimente,  under  Forhold  saa  smaatskaarne  og  hæmmende,  at  de 
fleste  andre  vel  vilde  være  bukkede  under,  formede  han  jo  ikke  blot  det  danske 
Museum,  men  naaede  samtidigt  at  grundlægge  Nutidens  arkæologiske  Videnskab 
og  at  skabe  Verdens  første  kulturhistoriske  Museum  i  moderne  Forstand.  Dilet¬ 
tant,  som  han  fra  første  Færd  var,  saa  han  friskere  og  mindre  hildet  paa  Old¬ 
sagerne  end  de  boglærte  Videnskabsmænd,  og  uden  videre  Medhjælp  kom  han 
selv  til  at  sysle  med  alle  de  indsamlede  Genstande,  saa  at  han  erhvervede  sig 
et  enestaaende  Førstehaandskendskab.  Det  er  gennem  Sophus  Mullers  udmærkede- 
Bog  om  vor  Oldtid  tilstrækkeligt  kendt,  hvorledes  han  gjorde  sine  epokegørende 
Opdagelser,  og  hvor  beskedent  og  nølende  han  fremsatte  dem,  og  jeg  skal  derfor 
nøjes  med  at  citere  en  enkelt  Udtalelse  af  en  anset  udenlandsk  Museumsmand, 
som  viser  deres  vidtrækkende  Betydning**):  »Hvem  der  end  først  har  talt  om 
Trealdersystemet,  det  var  Christian  Thomsen,  som  først  førte  det  ud  i  Praxis, 
og  det  var  Ordningen  af  det  store  Museum  i  Kjøbenhavn  i  Overensstemmelse 
med  hans  System,  som  skabte  den  arkæologiske  Videnskab.  Før  hans  Tid  var 


*)  Til  det  foregaaende  er  der  hentet  adskillige  Bidrag  fra  T.  Hindenburgs  Bidrag  til 
den  danske  Archæologis  Historie  (Dansk  Maanedsskrift.  Anden  Række  I,  S.  149—218). 

**)  D.  Murray:  Museums,  their  history  and  their  use.  I.  S.  232. 

Museet  kun  en  Bunke  tørre  Ben ;  i  lians  Hænder  og  ved  hans  Genius  fik  de 
Liv  og  kunde  fortælle  Fortidens  Historie.  Sammenhængen  mellem  de  forskellige 
Oldtidsminder  indbyrdes  og  med  Nutiden  blev  skitseret  af  ham  i  store  Omrids, 
og  snart  opstod  en  Hær  af  Iagttagere  hele  Verden  over,  som  kunde  udfylde 
Fmkelthederne.  .  .  .  Ethvert  arkæologisk  Museum  er  nu  ordnet  mere  eller  mindre 
i  Overensstemmelse  med  Thomsens  Principper,  med  saadanne  Modifikationer, 
som  Forholdene  kræver.« 

Saaledes  var  da  Museet  for  de  nordiske  Oldsager  kommen  til  Verden  og 
de  første  Børnesygdomme  overstaaede.  Dets  senere  Væxt  er  det  ikke  Hensigten 
her  at  omtale,  og  blot  ganske  kort  skal  jeg  nævne,  at  det  efterhaanden  opslugte 
det  gamle  Kunstkammer,  at  det  i  50’erne  overflyttedes  til  Prinsens  Palæ,  og  at 
det  lidt  efter  lidt  udvidedes  til  at  omfatte  en  Række  Samlinger,  blandt  hvilke  det 
af  Thomsen  oprettede  etnografiske  Museum  paa  sin  Vis  var  lige  saa  banebrydende 
som  den  egentlige  »oldnordiske  Samling«.  Lige  saa  lidt  skal  det  her  vises, 
hvorledes  Museets  Virksomhed  for  Monumenterne  ude  i  Landet  i  Tidens  Løb 
har  afpasset  sig  efter  de  vexlende  Krav,  og  endnu  mindre  skal  der  her  gøres 
noget  Forsøg  paa  at  skrive  den  danske  Arkæologis  Historie,  som  ikke  lader  sig 
skille  fra  Museets.  Hvad  jeg  derimod  kunde  ønske  at  fremhæve,  er,  hvorledes 
den  Ejendommelighed,  som  kommer  frem  allerede  i  Nyerups  Planer  og  i  Brevet 
af  1807  og  senere  i  Thomsens  Arbejder,  endnu  præger  Museets  Virksomhed 
baade  udad  og  indad. 

Naar  Museet  regner  den  22.  Maj  1807  for  sin  Fødselsdag,  er  det  saa  meget 
mere  berettiget,  som  det  i  sig  har  optaget  den  gamle  Oldsagskommission,  der 
kun  bestod  til  1848  og  derefter  afløstes  af  en  Inspektør  (senere  Direktør)  fol¬ 
de  antikvariske  Mindesmærkers  Bevaring.  Denne  Post  beklædtes  af  Worsaae,  og 
da  han  efter  Thomsens  Død  ogsaa  blev  Museumsdirektør,  forenedes  de  to  Stil¬ 
linger  i  en  Personalunion,  der  i  1892,  da  Museet  genoptog  det  Nyerup’ske  Navn, 
gik  over  til  en  Realunion.  Som  bekendt  er  Nationalmuseet  efter  den  nugældende 
Ordning  delt  i  to  Afdelinger,  hver  under  sin  Direktør,  den  første  omfattende 
Antiksamlingen,  den  etnografiske  Samling  og  den  danske  Samlings  forhistoriske 
Del,  den  anden  Møntsamlingen  og  den  danske  Samlings  historiske  Del.  Men 
for  begge  Afdelinger  gælder  det,  at  de  beskæftiges  med  meget  andet  end  almin¬ 
deligt  Museumsarbejde.  Begge  arbejder  paa  en  indgaaende  Beskrivelse  af  alle 
Landets  Fortidsmonumenter,  og  begge  tilstræber  at  faa  de  bedste  og  mest  typiske 
Mindesmærker  fredlyste.  Under  første  Afdeling  sorterer  Dysser,  Kæmpehøje 
o.  s.  v.,  medens  anden  Afdeling,  hvis  Museumsomraade  jo  er  betydelig  mindre, 
til  Gengæld  har  en  nok  saa  mangeartet  Virksomhed  udad ;  ikke  blot  fører  den 
Tilsyn  med  Voldsteder  og  Ruiner,  men  desuden  med  Istandsættelser  og  Vedlige¬ 
holdelse  af  Kalkmalerier  og  Kirkeinventar.  Mere  og  mere  systematisk  gennem¬ 
fører  den  at  undersøge  enhver  gammel  Bygning,  der  skal  nedrives,  og  hvad  de 
større  Kirkeistandsættelser  angaar,  hvor  der  naturligt  tilkommer  Arkitekterne  en 
meget  vigtig  Stilling,  er  den  altid  repræsenteret  ved  sin  Direktør.  Skønt  det  nu 
ikke  er  udtrykt  i  Institutionens  Navn,  udfylder  den  altsaa  en  Virksomhed,  som 
i  Udlandet  kun  sjældent  er  saa  snævert  forbundne  med  Museerne.  Dette  er 
ikke  blot  en  Følge  af  vore  smaa  Forhold;  naar  Ordningen  fra  1807,  omend 
under  nye  Former,  er  bevaret  til  vore  Dage,  ligger  det  i,  at  den  har  vist  sig 


praktisk  og  nyttig,  og  at  Arbejdet  indenfor  Museets  Vægge  og  Virksomheden  ude 
i  Landet  støtter  og  udfylder  hinanden.  Det  har  man  paa  Museet  altid  haft  Fø¬ 
lelsen  af,  og  betegnende  er  dets  antikvarisk  topografiske  Billedsamling,  der  er  en 
Hovedkilde  baade  for  vor  Arkæologi  og  for  vor  Arkitekturhistorie,  grundlagt 
paa  en  Tid,  da  Museets  Virksomhed  udadtil  var  mindst. 

Grundlaget  og  den  første  Forudsætning  for  hele  denne  Virksomhed  er  dog 
ikke  blot  det  hundredaarige  Dokument,  det  er  ogsaa  Nyerups  Udkast  fra  1806, 
der  strax  fra  første  Færd  gav  Museet  de  Grundlinjer,  det  senere  aldrig  har  fra¬ 
veget,  men  kun  uddybet  og  udfyldt.  Ved  første  Øjekast  kunde  dette  synes 
urimeligt;  thi  det  Nyerupske  Projekt,  hvis  Hedenoldssale  svæver  i  graat  Mørke, 
og  hvis  Middelaldersværelser  væsentligt  fyldes  af  Genstande,  Indskrifter  og  Billeder, 
der  kan  knyttes  til  enkelte  historiske  Personer,  minder  paa  mange  Maader  mere 
om  Frederiksborg,  som  det  nu  bliver,  end  om  Nationalmuseet.  Men  ogsaa  det 
nationalhistoriske  Museum  paa  Frederiksborg  bygger  paa  Nyerups  Tanker,  og 
erindrer  man  de  ovenfor  fremhævede  Sætninger  i  Fortalen  til  Nyerups  Bog,  vil 
man  strax  se,  at  de  Ord  til  andet  angiver,  hvad  der  endnu  er  Museets  Maal. 
Det  er  i  Virkeligheden  i  Kraft  af  dem,  at  Thomsen  opstiller  sit  Trealdersystem, 
det  er  dem,  Worsaae  formulerer  som  sit  kronologiske  Princip  og  overfører  fra 
oldnordisk  Museum  til  Rosenborgsamlingen,  og  det  er  dem,  der  er  skarpt  hæv¬ 
dede  ved  de  sidste  Aars  fuldstændige  Omordninger  i  den  danske  Samling  med 
dens  Hovedafsnit  efter  Tidsaldre  og  dens  geografiske  eller  typologiske  Under¬ 
afdelinger.  Vanskelige  er  de  at  gennemføre;  men  til  Gengæld  tvinger  de  stedse 
til  at  rette  Blikket  udad  og  om  ikke  for  andet,  saa  for  selve  Museumsordningens 
Skyld  at  gøre  sig  fortrolig  med  Mindesmærkerne  ude  i  Landet.  De  synes  for 
os  saa  selvfølgelige,  at  man  til  daglig  Brug  ikke  tænker  derover;  men  naar  det 
før  er  sagt,  at  Thomsens  System  vandt  Indpas  overalt,  saa  gælder  det  den  ar¬ 
kæologiske  Videnskab  og  de  forhistoriske  Museer  (og  for  de  sidstes  Vedkom¬ 
mende  endda  kun  delvis),  derimod  ikke  de  Samlinger,  der  omfatter  den  histo¬ 
riske  Tid.  Disse  er  i  Udlandet  sjældent  ordnede  efter  noget  rent  og  klart  Prin¬ 
cip,  naar  de  da  ikke  er  ublandede  Kunstindustrimuseer;  i  Reglen  er  der  taget 
Hensyn  til  altfor  mange  forskellige  Sider,  og  Grupperinger  efter  Sagernes  Brug 
eller  hyppigere  efter  deres  Materiale  skyder  sig  frem  som  ligeberettiget  med  den 
kronologiske  Ordning.  Det  er  allerede  meget,  om  der  i  det  hele  samles  paa 
Genstande  Ira  historisk  Tid  efter  arkæologiske  Principper;  thi  selv  det  er  endnu 
en  Sjældenhed  udenfor  Skandinavien,  og  i  det  hele  og  store  kan  det  sikkert 
siges,  at  Museumsgenstandene  købes  og  vurderes  efter  æstetisk  Maal  og  ikke 
efter  deres  kulturhistoriske  Betydning.  Og  naar  man  gaar  videre  og  helt  ser 
bort  fra  Ordningsprincipperne,  findes  der  ganske  vist  en  talløs  Mængde  kultur¬ 
historiske  Museer,  men  kun  faa,  der  med  saa  forholdsvis  stor  Ret  som  det  danske 
kan  kalde  sig  for  et  Nationalmuseum.  Af  de  store  Nationer  er  det  betegnende 
nok  kun  Tyskland,  der  har  søgt  at  skabe  en  saadan  Institution,  det  germanske 
Museum  i  Niirnberg,  der  blev  stiftet  1852  som  et  Udtryk  for  den  tyske  Enheds¬ 
tanke;  hverken  England  eller  Rusland  ejer  noget  lignende;  hvad  Lenoir  havde 
samlet  i  Paris,  splittedes  hurtigt  for  alle  Vinde,  og  den  store  Plan,  som  inspi¬ 
rerede  Nyerup,  blev  aldrig  senere  genoptaget.  End  ikke  Italien  ejer  et  virkeligt 
Nationalmuseum,  hvoi  mange  udmærkede  Kunstsamlinger  Landet  saa  end  rummer. 

Det  er  de  srnaa  Nationer,  der  har  ført  Tanken  ud  i  Livet.  Nederlandene, 
Schweiz,  de  forskellige  Folkeslag  i  Østrig  og  endelig  de  skandinaviske  Lande, 
blandt  hvilke  Sverige  altid  har  kappedes  med  Danmark,  saa  at  det  er  vanske¬ 
ligt  at  sige,  hvilket  af  de  to  Lande  der  har  Prioriteten.  Men  det  er  ogsaa 
mindre  væsentligt.  Sikkert  er  det,  at  de  skandinaviske  Folk  staar  i  forreste 
Række,  hvad  deres  nationale  Samlinger  angaar,  og  at  der  heroppe  i  Norden  ikke 
blot  er  samlet  i  længere  Tid,  men  ogsaa  konsekventere  og  følgerigtigere  end  i 
andre  Lande. 

Derfor  har  det  danske  Nationalmuseum  al  mulig  Grund  til  at  vise  baade  dets 
Stifter  og  dets  første  virkelige  Museumsmand  Taknemlighed.  Dets  brede  nationale 
Grundlag  og  dets  klare,  historiske  Karakter,  der  er  Museets  Stolthed  og  Styrke, 
skylder  det  dem.  Naar  det  indtager  en  Flædersstilling  mellem  Verdens  historiske 
Samlinger,  er  det  i  første  Række  paa  Grund  af  disse  to  Mænds  tidligt  modne, 
vidtskuende  og  klare  Forstaaelse  af  dets  Opgave.  Naar  det  mindes  dem,  vil 
alle  sikkert  indrømme,  at  det  har  Lov  til  at  fejre  sin  hundredaarige  Bestaaen 
med  Fest. 

Men  der  er  dog  Grund  til  at  blande  nogen  Malurt  i  Glædens  Bæger, 
naar  man  ser  ud  i  Fremtiden.  Om  det  hidtil  er  lykkedes  at  holde  Museets 
Fane  tilstrækkeligt  højt,  maa  andre  dømme  om ;  men  det  er  næppe  for  dristigt 
at  sige,  at  de  store  Krav,  som  med  Rette  bør  stilles,  ikke  i  det  lange  Løb  lader 
sig  opfylde,  hvis  Museets  egen,  indre  Udvikling  gaar  i  Staa.  Og  det  er  der 
Fare  for*).  Selv  om  dets  Embedsmænd  arbejder  efter  Evne,  og  selv  om  det  støttes 
af  en  levende  Interesse  ude  i  Folket,  vil  det  ikke  kunne  følge  med  i  Udvik¬ 
lingen,  hvis  Samlingerne  vedblivende  skal  snævres  inde  i  en  lille  og  utilstrække¬ 
lig  Bolig,  som  Prinsens  Palæ  trods  alle  sine  gode  Egenskaber  er.  Allerede  nu 
er  Museumssalene  helt  igennem  overfyldte;  mange  Genstande  er  næsten  util¬ 
gængelige  eller  slet  belyste,  paa  adskillige  Punkter  har  man  maattet  bryde  de 
strenge  Regler  blot  for  at  stuve  Sagerne  tilstrækkeligt  sammen;  paa  andre  Om- 
raader  maa  man  helt  opgive  at  samle,  fordi  der  ikke  er  Plads  til  de  ønskelige  og 
nødvendige  Udvidelser.  Og  naar  Nyerup  kunde  lade  Museet  standse  ved  1536 
og  Thomsen  ved  1660,  saa  var  disse  Tidsgrænser  forsvarlige  og  forstaaelige  for 
deres  Tid,  men  for  os  passer  de  ikke  mere.  Allerede  Worsaae  hævdede  skarpt 
og  bestemt,  »at  et  kulturhistorisk  museum,  i  lighed  med  den  skrevne  historie, 
maa  til  den  rette  forstaaelse  af  nutiden  oplyse  alle  forudgaaede  tidsrum  og  ikke 
mindst  dem,  hvorpaa  nutidens  hele  udvikling  umiddelbart  hviler«.  Hans  Ord¬ 
ning  af  Rosenborgsamlingen  blev  ogsaa  gennemført  saa  tidligt,  at  den  paa  sit 
Omraade  var  banebrydende  for  hele  Europa,  og  han  støttede  af  al  Magt  det  af 
Bernhard  Olsen  skabte  Folkemuseum.  Men  denne  naturlige  Fortsættelse  af  den 


*j  Det  er  mig  en  Glæde  nu  at  kunne  henvise  til  Direktør  Sophus  Mullers  for  et 
Par  Dage  siden  udgivne  Bog:  Nationalmuseet  hundrede  Aar  efter  Grundlæggelsen.  Klart 
og  myndigt  fremfører  den  Ønsket  om  en  bedre  Bolig.  løvrigt  bør  det  her  siges,  at  dette 
Skrift  kun  kan  give  dets  Læsere  en  ufuldstændig  Forestilling  om  Museets  Arbejde  og  Op¬ 
gaver;  det  behandler  ret  ensidigt  dets  første  Afdeling,  uden  at  det  i  Titelen  eller  paa 
anden  Maade  antydes,  hvor  meget  der  forbigaas  i  Tavshed  eller  kun  svagt  antydes  med 
er  Par  Ord.  Maaske  har  da  Skriftet  ikke  gjort  denne  Opsats,  som  er  skrevet  uden  Kend¬ 
skab  til  det,  helt  betydningsløs. 

danske  Samling  er  for  Tiden  endnu  værre  stillet  end  Nationalmuseet  selv;  bortset 
fra  dets  Bygningsafdeling  er  det  indeklemt  i  mørke,  utilstrækkelige  Lokaler,  som 
hindrer  en  tilfredsstillende  Ordning  og  hæmmer  dets  naturlige  Væxt.  Skilte  er 
Nationalmuseets  anden  Afdeling  og  Folkemuseet  hver  for  sig  utilstrækkelige  og 
vilde,  selvom  de  fik  bedre  Albuerum,  aldrig  kunne  fyldestgøre  de  ideelle  Krav 
til  et  Nationalmuseum.  Først  samlede  i  en  Nybygning  vil  de  faa  Mulighed  for 
at  udvikle  sig  til,  hvad  de  forlængst  burde  have  været,  og  hvad  de  danske 
Museumsmænd  Gang  efter  Gang  har  kæmpet  for.  M aaske  kan  Nødstilstanden 
endnu  undskyldes  med  opportune  Grunde;  men  afhjælpes  den  ikke  jo  før  jo 
heller,  behøves  der  kun  ringe  Spaadomsevne  og  kun  lidet  Kendskab  til  Museums¬ 
væsenets  hurtige  Udvikling  rundt  om  i  Europa  for  at  kunne  sige,  at  det  danske 
Nationalmuseum  om  faa  Aar  ikke  vil  kunne  taale  en  Sammenligning  med  Ud¬ 
landets  bedst  ordnede  historiske  Museer. 

Er  dette  Fremtidsperspektiv  til  Ære  for  Nyerups,  Thomsens  og  Worsaaes 
Land? 


ET  BYMUSEUM. 


I  Anledning  af  en  Artikel  i  »Architekten«  af  18.  d.  M.  med  Gengivelser  af 
Architekt  Risoms  Løsning  af  Opgaven  for  »Neuhausens  Præmie«  maa  det 
være  mig  tilladt  at  oplyse,  at  naar  det  vedkommende  Projekt  ikke  blev  indstillet 
af  Udvalget  til  Præmietilkendelse,  maa  Aarsagen  tildels  søges  deri,  at  den  fore- 
slaaede  Bygning  i  Ydre  og  Masse  harmonerer  mindre  godt  med  det  gamle  Taarn. 

For  at  opnaa  større  Massevirkning  og  ydre  Slægtskab  med  Taarnet  behøvede 
Bygningen  ikke  —  som  af  den  ærede  Redaktion  en  passant  bemærket  —  at  være 
nogen  Skyskraber;  en  Udvidelse  af  f.  Eks.  Bygningens  Længde  til  begge  Sider 
med  bredere  Arkadeforbindelser  navnlig  mod  Taarnets  Vestibule,  en  samlet  Tag¬ 
afslutning  paa  Hovedbygningen  og  lidt  Hensyntagen  til  Taarnets  særlige  Archi- 
tektur  vilde  sikkert  have  givet  en  heldigere  Løsning  end  den  skitserede;  hertil 
kunde  ogsaa  have  bidraget  en  Ændring  af  Taainets  \  estibule,  dei  vel  nok  kan 
gøres  lavere. 

Det  er  imidlertid  ikke  for  at  fremkomme  med  disse  kritiske  Bemærkninger, 
at  jeg  henvender  mig  til  »Architekten«,  men  denmod  foiui  jeg  findel,  at  den 
skitserede  Planordning  (fraset  de  anførte  Mangler)  i  sit  Hovedanlæg  og  Grund¬ 
tanke  er  det  bedste  af  de  Forslag,  der,  mig  bekendt,  hidtil  er  fremsat  vedrørende 
Ordningen  af  Nikolaj  Plads  —  hvis  der  overhovedet  skal  bebygges  nogen  Del 
af  denne  — ,  og  man  skylder  Hr.  Risom  Tak  for  hans  oplysende  Arbejde  i  Sagen, 
oa  lUdedes  »Architekten« s  Redaktion,  der  har  muliggjort  Projektets  Offentlig- 
gørelse  for  en  større  Kreds. 

Et  Arbejdes  Optagelse  paa  Foraarsudstillingen  bestemmes  af  dennes  Censur¬ 
komité  uden  Akademiets  Indvirkning,  og  Ikkeoptagelsen  af  Tegningerne  skyldes 
formentlig  for  en  Del  de  af  mig  bemærkede  Mangler  ved  Løsningen. 

Siden  Opgaven  blev  stillet,  er  jo  fremkommet  Forslag  til  Genopbyggelse 
af  Taarnets  Spir;  jeg  tror  imidlertid  ikke,  at  dette  Forhold  vil  vanskeliggøre  en 

Bebyggede  af  Pladsen  paa  den  af  Architekt  Risom  skitserede  Maade,  idet  Taarnet 
med  sit  oprindelige  Spir  vistnok  vil  virke  mindre  tungt  end  den  nuværende 
hovedløse  Masse  og  lette  en  moderat  og  passende  Bebyggelse  af  Pladsen,  selv 
om  denne  sluttelig  ikke  stiler  netop  i  Retning  af  »et  Bymuseum«. 

Kjøbenlmvn ,  den  20.  Maj  i^oy. 

Alb.  Jensen. 


FORSKELLIGT. 


Nationalmuseets  Hundredaarsfest.  1  Onsdags,  den  22.  Maj,  mødte  ca.  400 
Gæster  fra  By  og  Land,  Mænd,  der  paa  den  ene  eller  anden  Maade  er  knyttet 
til  Museet  og  dets  Virksomhed,  paa  Museets  Grund,  hvor  der  i  Forgaarden  var 
rejst  et  Telt. 

Hans  Majestæt  Kongen  var  —  som  Præsident  for  Oldskriftselskabet  —  mødt 
med  Følge.  Der  holdtes  en  Række  Taler  i  Festens  Anledning:  af  Museets  to 
nuværende  Direktører,  Dr.  Sopm.  Muller  og  Dr.  Mollerup,  af  en  Delegeret  fra 
Provinsmuseerne  —  Ollendorff  fra  Aarhus  — ,  af  Gaardmand  Hans  Dideriksen 
fra  Møen,  Oldskriftselskabets  Vicepræsident,  Prof.  Edv.  Holm,  og  af  Repræsen¬ 
tanter  fra  Norge  og  Sverig,  Direktør  Bendixen  fra  Bergens  Museum  og  Sverigs 
Rigsarkivar,  den  statelige  gamle  Prof.  Hildf.brandt. 

Derefter  afslørede  Dr.  Muller  et  Mindesmærke  for  Museets  Stifter,  Rasmus 
Nyerup.  Dette,  som  er  modelleret  af  Billedhugger  H.  Ghr.  Petersen,  har  Form 
af  en  *  Mindeeg«,  hvorunder  er  anbragt  et  Skjold  med  Nyerups  Navn. 

Festen  endte  med  en  Frokost,  der  serveredes  i  et  Telt  i  Haven,  og  hvor 
atter  forskellige  Mænd,  bl.  a.  Kultusministeren,  Prof.  Troels  Lund,  Stiftamtmand 
Rosenørn  o.  il.,  holdt  Taler,  hvorefter  der  blev  afsunget  forskellige  skandinaviske 
Nationalsange. 

¥ 

Nationalmuseets  2den  Afdeling  har  i  Anledning  af  Hundredaarsfesten  udgivet 
første  Del  af  et  stort  og  meget  anseligt  Værk:  » Drikkehorn  og  Sølvtøj  fra  Middel¬ 
alder  og  Renæssance «  ved  Jørgen  Olrik.  Heftet,  hvori  Nationalmuseets  Samling 
af  Drikkehorn  er  beskrevet,  rummer  en  stor  Rigdom  af  smukke  og  omhyggeligt 
udførte  Illustrationer.  Resten  af  Værket  —  omfattende  Sølvbægere,  Sølvskeer 
og  samlede  Sølvfund  —  vil  blive  udgivet  i  Aarets  Løb. 

¥ 

Landsforeningen  for  Bevaring  af  gamle  Bygninger.  Som  omtalt  i  forrige  Nr. 
afholdtes  der  den  23.  ds.  et  Diskussionsmøde  om  denne  Sag.  Professor  M. 
Nyrop  indledede  og  Taler  holdtes  af  Docent  P.  Johansen,  Prof.  Edv.  Holm, 
Direktør  Mollerup,  Arkivar  Saxild,  Provst  Henry  Larsen,  Architekt  C.  M.  Smith, 
Magister  Chr.  Axel  Jensen  o.  fl.  Forsamlingen  vedtog  at  danne  en  Forening 
med  ovennævnte  Formaal  samt  opfordre  Mødets  Indbydere  til  at  danne  en  fore¬ 
løbig  Bestyrelse,  der  skal  arbejde  videre  i  Sagen,  udarbejde  Love  etc. 

Udgiver:  AKADEMISK  ARCHITEKTFORENING. 

Redaktion  ;  Architekterne  K.  VARMING  (ansvarhavende)  og  ALFR,  THOMSEN. 

Kontor:  Helgolandsgade  $.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAVN 

DEN  I.  JUNI  1907 

9.  A ARGANG  N?  35 


ARCHITEKTEN 

MEDDELELSER  FRA 
AKADEMISK  ARCHI 
TEKTFOREN1NG  ** 


VESTERBROGADE  34. 


Den  her  afbildede  Nybygning  til¬ 
hører  Hr.  Snedkermester  Kaas- 
Rasmussen,  der  har  ladet  den  opføre 
under  Ledelse  af  Architekt  Anton  Rosen. 
Bygherren  stillede  Architekten  Opgaven 
saaledes,  at  der  i  Forhuset  skulde  ind¬ 
rettes  Forretningslokaliteter  i  alle  Etager, 
dog  saaledes,  at  de  øverste  Etager  fore¬ 
løbig  kunde  anvendes  som  almindelige 
Familieboliger.  Fordringen  var:  meget 
Glas  —  navnlig  i  Stueetagen  —  samt 
ved  Porten  de  nu  heldigvis  snart  døds¬ 
dømte  buede  Spejlglasruder. 

Der  var  planlagt  Butikker  paa 
begge  Sider  af  Porten,  og  det  nu  ved 
den  ene  Side  installerede  Biograftheater 
blev  først  projekteret  under  Opførelsen. 

Den  lange  Sidefløj  er  indrettet 
til  Hotelbrug  med  Restauration  i  Stuen 
og  Siddepladser  i  det  Fri,  af  hvilken 
Grund  Gaarden  er  gjort  saa  hyggelig 
som  mulig. 

Murerarbejdet  er  udført  af  Murer¬ 
mester  Sophus  Schrøder,  Tømrerarbejdet  af  Tømrermester  Ludvig  Nielsen, 
Snedkerarbejdet  af  Aktieselskabet  Silvan,  Malerarbejdet  af  Schubeler,  Facadens 
imiterede  Sandsten  af  Carl  Schiøtz  og  Kobberarbejdet  paa  samme  af  Billed¬ 
hugger  Viggo  Hansen.  Andresf.n  &  Reus  har  udført  Smedearbejdet,  og  Titan 
har  leveret  de  to  Elevatorer.  Bygningen  er  forsynet  med  Varmtvandsvarmeværk, 
der  er  leveret  af  Firmaet  Viggo  Jensen  og  installeret  væsentlig  under  Ledelse 
af  Ingeniør  Huttemeier. 

Architekten  fralægger  sig  Ansvaret  for  det 
højst  uheldige  Hotelskilt  over  Porten,  ligesom 
han  —  hvad  der  vil  kunne  ses  —  selvfølgelig 
intet  har  haft  at  skaffe  med  Restaurationens  og 
Hotellets  Møblering  og  øvrige  Montering. 

*  * 

* 

Opgaver  af  lignende  Art  som  den  her  fore¬ 
liggende  er  som  bekendt  tidligere  stillet  danske 
Architekter.  Jeg  vil  ikke  netop  paastaa,  at  en 
saadan  Opgave  er  uløselig,  men  jeg  kan  vel 
nok  have  Lov  at  sige,  at  den  hører  til  de  ube¬ 
hageligste  Problemer,  overfor  hvilke  man  kan 
blive  stilllet.  Det  har  jo  nemlig  i  lange  Tider 
været,  og  er  det  vel  endnu  i  mange  Købmænds 
Øjne,  en  ufravigelig  Fordring,  at  Butikkernes 
Glasflader  skal  strække  sig  over  hele  Facadens 
Længde;  ikke  en  Tomme  maa  afgives  for  at 
Bygningens  Organisme  —  dens  bærende  Dele  — 
Murpillerne  kunne  blive  synlige  og  danne  Ad¬ 
skillelse  mellem  de  forskellige  Butikker.  Archi- 
tekterne  have  herhjemme  talt  for  døve  Øren 
og  vil  maaske  en  Tid  endnu  nødes  til  at  bide 
Harmen  over  Uforstanden  i  sig.  Heldigvis  er 
der  i  den  allerseneste  Tid  Tegn  til  Forbedring 
i  dette  Forhold  —  Reaktionen  er  der,  og  den 
kommer,  som  saa  mange  andre  gode  Gerninger, 
fra  de  store  Kulturcentrer,  —  i  dette  Tilfælde 
fra  Berlin.  Der  er  aabenbart  gaaet  Kultur  i  de 
tyske  Købmænd,  —  Glashusene  ere  ude  af  Kurs 
dernede,  disse  Magasinhuse,  hvor  alle  Butikkerne 
løbe  i  eet,  hvor  Høkerens  Varer  kun  adskilles 
fra  Konditorbutikken  ved  en  tynd  Jernsprodse. 

Der  er  gaaet  Kultur  i  Berlinerne,  og  det 
varer  vel  ikke  alt  for  længe,  inden  vore  danske 
Købmænd  indser,  at  vi  danske  Architekter,  lige¬ 
som  de  tyske,  have  Ret  i  vor  Paastand  om,  at 
Bygningens  Piller  bør  føres  ned  mellem  Butik¬ 
kernes  Vinduer,  saaledes  at  hver  Butik  indrammes 
for  sig.  De  runde  Glas,  der  saalænge  have 
været  Mode  her  og  andre  Steder,  bør  nu  være 
en  »Saga  blott«,  —  de  ere  upraktiske  paa  saa 
mange  Maader  og  erstattes  meget  let  ved  Vin¬ 
duer  med  skraat  afbrudte  Hjørner.  —  Bedre  end 
mange  Ord:  »Skal  De  bygge  et  Forretningshus, 
rejs  da  til  Berlin  for  at  studere  Architekt  Messeis 


prægtige  Arbejde:  »Wertheims  Magazin«,  Denne  udmærkede  Bygning  vil  sikkert 
for  lange  Tider  blive  Hovedtypen  for  gode  Forretningshuse,  samt  specielt  for 
den  ydre  Anordning  af  Butikker.  Desværre  havde  jeg  ikke  set  dette  Arbejde 
forinden  jeg  byggede  Vesterbrogade  34.  *  r, 


EN  HENSTILLING. 


Hr.  Redaktør!  Der  er  en  Sag,  som  ligger  mig  paa  Hjerte  og  som  jeg  ud¬ 
beder  mig  Plads  for  nogle  Bemærkninger  om  i  » Architekten«. 

Jeg  tænker  paa  de  kedsommelige,  plebejiske,  trøstesløse  Gaarde  i  vore  kjø- 
benhavnske  Huse  fra  forrige  Aarhundrede. 

Vore  Architekter  have  gjort  et  uhyre  Skridt  fremad  i  den  sidste  halve 
Menneskealder,  derved  er  Livet  virkelig  blevet  skønnere  og  Tilværelsen  mindre 
bitter  end  i  Tømrermester  Kaysers  og  Borgmester  Ehlers  Tid. 

Men  Gaardene!  Det  er  endnu  som  om  Ingen  ret  tænkte  paa  dem,  og 
hvilken  Betydning  har  deres  Skønhed  eller  Hæslighed  ikke  paa  dem,  som  leve 
i  Huset,  meget  mere  end  Husets  egen  Facade  og  nok  saa  meget  som  Genbo¬ 
husets  Facade. 

Jeg  tilraaber  mine  mange  gode  Venner  iblandt  Architekterne : 

»Tænk  dog  paa  Gaardene  i  vore  femetages  Beboelseshuse!« 

De  af  os,  som  leve  i  smukke  Hjem,  maa  jo  føle,  hvor  sørgeligt  det  maa 
være  for  dem,  som  ere  henviste  til  at  leve  til  Stadighed  med  det  Hæslige 
for  Øje. 

Det  maa  ikke  altid  lægges  Embedsmænd  og  Ministre  til  Last,  naar  de  have 
manglet  Sans  for  det  Skønne  eller  blot  det  Passende;  de  have  maaske  fra 
Barnsben  levet  i  disse  kjøbenhavnske  Gaarde,  hvor  enhver  Tanke  om  Skønhed 
eller  Form  er  udelukket.  Flere  af  disse  Mænd  ere  hæderlige  og  fædrelands- 
sindede,  og  det  er  ikke  deres  Skyld,  at  de  ere  fødte  Plebejere. 

Da  jeg  byggede  Dipylon  og  Dahlerup  havde  tegnet  Facaden  imod  Byen 
saaledes  som  den  nu  er,  men  tegnet  Fagaden  imod  Bryggeriet  efter  samme 
Skema,  men  tarveligere  —  med  Mursten  istedetfor  Granit,  sagde  jeg  til  ham : 

»Naar  Folk  ser  Fagaden  fra  Byen,  saa  vil  de  sige,  at  den  er  smuk,  stor¬ 
stilet  o.  s.  v.,  virkelig  en  dejlig  Fagade;  men  naar  de  ere  gaaede  gennem  Por¬ 
tene  og  vende  sig  om,  saa  skulle  de  ikke  se  en  udvandet  Gentagelse  af  det, 
som  een  Gang  har  glædet  dem,  nej  saa  skal  de  se  en  mindst  lige  saa  smuk 
men  forskellig  Fagade,  saaledes  at  de  maa  spørge  sig  selv:  hvilken  af  de  to  er  nu 
egentlig  den  smukkeste ?« 

Det  gjorde  saa  Dahlerup,  og  nu  spørger  Folk  bestandig,  hvilken  af  de  to 
Sider  af  Dipylon  der  er  smukkest. 

Saaledes  synes  jeg  ogsaa,  at  Architekterne  skulde  bygge  Husene  —  at  man 
spørger  sig  selv,  om  Gaarden  eller  Fagaden  er  det  smukkeste. 

For  nu  om  muligt  at  opmuntre  En  og  Anden  til  at  beskæftige  sig  med 
Gaardenes  Architektur,  tilbyder  jeg  herved  1000  Kroner  (Et  Tusind)  til  Præmier 

for  den  eller  de  Architekter,  som  paa  den  bedste  Maade  løser  Opgaven :  at 
forædle  Gaardenes  Architektur  i  fire-,  femetages  Beboelseshuse  for  Smaafolk  i 
Kjøbenhavn. 

Carlsberg ,  22  —  j  —  7. 

Carl  Jacobsen. 

*  * 

* 

Samtidig  med  ovenstaaende  Brev  modtog  vi  af  Hr.  Direktør,  Dr.  phil. 
Carl  Jacobsen  en  Anvisning  paa  1000  Kr.  For  den  varme  Interesse  for  vor 
Kunst  og  den  bestandige  Rundhaandethed,  hvormed  den  er  forenet  og  som  nu 
atter  her  har  givet  sig  synligt  Udslag,  bringer  vi  Hr.  Carl  Jacobsen  en  varm 
Tak  paa  Architektstandens  Vegne. 

*  * 

* 

Med  Hensyn  til  Uddelingen  af  Præmiebeløbet  har  Hr.  Carl  Jacobsen  gjort 
Redaktionen  den  Ære,  at  anmode  os  om  at  være  Dommere  samt  givet  os  fuld¬ 
stændig  frie  Hænder  i  Henseende  til  Størrelse  eller  Fordeling  af  de  enkelte  Beløb. 
Pengene  har  vi  (hurtigst  muligt)  deponeret  i  en  Bank,  og  der  vil  de  naturligvis 
blive  staaende,  til  der  maatte  fremkomme  et  præmieværdigt  Objekt.  Fra  vor 
beskedne  Tilværelse  som  Læsernes  ydmyge  serviteurs,  ser  vi  os  altsaa  pludselig 
ophøjede  til  en  ikke  almindelig  Dommerstilling,  et  Hverv  vi  forøvrigt  ingenlunde 
paatager  os  uden  en  vis  Ængstelse.  Vi  haaber  indstændigt,  at  der  inden  ret 
længe  maa  fremstaa  Bygninger  med  saa  tiltalende  Gaarde,  at  vi  med  Sindsro 
tør  paatage  os  det  Ansvar,  der  er  forbundet  med  at  uddele  disse  Præmier.  Og 
hvis  der  allerede  nu  skulde  findes  saadanne  Ejendomme,  beder  vi  dem,  der  ved 
Besked,  sende  os  en  Meddelelse.  Red. 


KOMMUNENS  PRÆMIERING  AF  BYGNINGER. 


Som  bekendt  har  Kbh.  Kommune  i  et  vist  Aaremaal  udsat  Præmier  å  1000 
Kr.  for  talentfuldt  udførte  Beboelses-  og  Kontorbygninger,  for  derigennem 
at  opmuntre  Bygherrer  til  at  ofre  noget  paa  Skønhedens  Alter  og  vække  Kappe¬ 
strid  mellem  Architekter.  Til  Trods  for,  at  vi  i  det  svundne  Aar  har  set  et 
overordentlig  stort  Antal  nye  Bygninger  rejse  sig  i  alle  Hovedstadens  Kvarterer, 
er  Resultatet  dog  blevet,  at  Præmien  denne  Gang  ikke  uddeltes. 

Hvis  Grunden  hertil  maatte  søges  i  den  Omstændighed,  at  der  i  hele  Aarets 
Produktion  ikke  kunde  findes  for  1000  Kr.  Talent,  vilde  det  i  Sandhed  være 
beskæmmende  for  Architektstanden,  men  saa  galt  er  det  dog  heldigvis  ikke. 

Der  er  tværtimod  i  det  forløbne  Aar  opført  adskillige  gode  Bygninger  i 
Kjøbenhavn,  f.  Eks.  den  i  forrige  Nr.  af  »Architekten«  gengivne  af  Thorvald 
Jørgensen  og  Vesterbrogade  Nr.  34  af  Anton  Rosen,  som  efter  Sigende  begge 
har  været  fremlagte  til  Komitéens  Bedømmelse.  Naar  disse  ikke  har  faaet  Præmie, 
maa  Grunden  antagelig  være  den,  at  man  ønsker  at  komme  bort  fra  Præmieringen 
i  sin  nuværende  Form,  og  dette  kan  kun  hilses  med  Glæde. 

Hvorledes  det  nu  end  maatte  forholde  sig,  saa  er  det  i  alt  Fald  givet,  at 
Præmieringen  herefter  maa  blive  meget  vanskelig,  thi  jeg  kan  ikke  ret  vel  tænke 

mig,  hvilke  Løsninger  man  i  Fremtiden  vil  finde  tilfredsstillende,  naar  man  ikke 

har  kunnet  præmiere  disse  to  Architekters  dygtige  Arbejder.  Ganske  vist  vil 

det  være  let  at  paavise  Ting  i  disse  Bygninger,  som  kunde  ønskes  anderledes, 
men  det  vil  paa  den  anden  Side  være  overordentlig  vanskeligt,  naar  Tidens  Krav 
til  moderne  Forretningshuse  skal  imødekommes,  at  løse  Opgaven  paa  en  smuk¬ 
kere  og  originalere  Maade,  og  hvor  mange  af  os  kan  det?  Hvis  Præmierne  kun 
skal  være  for  Bygninger,  der  i  enhver  Henseende  ere  dadelfri,  maa  Architekturen 
tage  et  ganske  uanet  Opsving  og  samtidig  Byens  Forretningsfolk  frafalde  deres 

Lyst  til  store  Butiksvinduer.  Selv  om  man  kan  haabe  det  første,  er  det  sikkert 

forgæves  at  vente  det  sidste,  og  det  maa  da  blive  Opgaven  at  søge  den  bedst 
mulige  Løsning  med  imødekommen  af  de  Handlendes  Fordringer,  saaledes  som 
Rosen  og  1  h.  Jørgensen  har  gjort  i  ovennævnte  Bygninger. 

Meningen  med  disse  Præmier  har  sikkert  været  god,  men  Sagen  er  des¬ 
værre  ført  ud  i  Livet  paa  en  saare  uheldig  Maade,  og  man  maa  derfor  være 
Udvalget  taknemlig,  hvis  det  har  taget  Initiativet  til  at  faa  en  bedre  Ordning 
tilvejebragt. 

For  det  første  er  det  ganske  bagvendt,  at  Architekten  for  at  komme  i  Be¬ 
tragtning  skal  indsende  Tegninger  til  Udvalget.  Det  er  galt  af  den  Grund,  at 
Præmieringen  derved  faar  Karakteren  af  en  Konkurrence,  hvilket  mange,  og  det 
neppe  de  daarligste,  ikke  vil  underkaste  sig.  Der  sker  da  let  dette,  at  et  ringere 
Arbejde,  fordi  der  er  indsendt  Tegninger  deraf,  faar  Præmie,  medens  det  bedre 
udelukkes,  hvilket  kun  kan  forvirre  Begreberne  ude  i  Publikum,  og  det  er  fol¬ 
det  andet  en  stor  Uret  imod  den  Bygherre,  der  ofrer  meget  paa  sit  Hus,  at 
dette  ikke  præmieres,  fordi  hans  Architekt  undlader  at  fremstille  sig.  Er  der 
dog  ikke  ogsaa  noget  for  Følelsen  saarende  deri,  at  Architekten  selv  skal  melde 
sig  med  Krav  paa  at  blive  belønnet  for  sine  store  og  gode  Gærninger?  Hvor 
meget  smukkere  vilde  det  ikke  være  at  faa  tildelt  Præmien  uden  at  have  æsket 
den,  og  hvor  beskæmmende  er  det  ikke,  efter  den  nuværende  Ordning,  at  maatte 
sige  til  sin  Bygherre  —  ja,  jeg  søgte  Præmien,  men  mit  Arbejde  var  ikke  Be¬ 
lønning  værd ! 

Det  vilde  være  saare  let  at  ordne  denne  Sag  saaledes,  at  Bygherren  ikke 
som  nu  blev  afhængig  af  Architekten  i  Henseende  til  Bygningens  Præmiering 
og  at  Architekten  blev  skaanet  for  den  Beskæmmelse,  han  ved  den  nuværende 
Ordning  udsætter  sig  for.  Man  behøvede  kun  at  gøre  det  obligatorisk  for  Ar- 
chitektforeningens  Medlemmer  at  indsende  til  Foreningen  et  Sæt  Autografier  af 
alle  Nybygninger  og  give  Bedømmelsesudvalget  Adgang  til  at  se  disse  og  deraf 
udvælge,  hvad  der  var  præmieværdig,  og  samme  Fremgangsmaade  kunde  na¬ 
turligvis  følges  af  Architekter  udenfor  Foreningen.  Endvidere  burde  man  i  Kbh. 
som  paa  Frederiksberg  paa  de  præmierede  Bygninger  opsætte  en  Tavle  med 
Angivelse  af,  at  den  var  præmieret  samt  Bygherrens  og  Architektens  Navn.  Jeg 
tror  at  være  i  Overensstemmelse  med  de  fleste  Architekter,  naar  jeg  udtaler 
Ønsket  om,  at  Kommunen  vil  forsætte  med  Uddeling  af  Præmier  under  Former, 
der  gaar  i  den  her  antydede  Retning,  og  jeg  gaar  ud  fra,  at  Udvalget  ved  sin 
seneste  Bedømmelse  har  handlet  ud  fra  en  lignende  Betragtning,  da  Resultatet 
ellers  bliver  temmelig  uforstaaeligt.  Martin  Borch. 

EN  »FORBEDRING«. 


I  en  Redaktionsartikel  om  den  paatænkte  Paabygning  paa  den  Lichtenberg’ske 
Gaard  i  Horsens,  som  for  nylig  fandtes  her  i  Bladet,  hedder  det  bl.  a. : 
»Men  det  er  os  en  stor  Lettelse  at  konstatere,  at  vedkommende  ikke  er  Medlem 

af  vor  Forening,  da  vi  naturligvis  i  saa  Tilfælde  maatte  trække  blank . « 

Meningen  med  denne  lidt  magre  Trøst  er  vel  den,  at  en  akademisk  uddannet 
Architekt,  mere  end  en  mindre  vel  oplært,  maa  tage  Ansvaret  for,  hvad  han 
foretager  sig;  han  maa  vide,  hvad  han  gør,  og  —  noblesse  oblige!*).  Nu  vil 
jeg  spørge,  om  ikke  denne  højere  Forpligtelse  til  at  tage  Hensyn  ogsaa  maa 
gælde  overfor  en  Nutidsbygning,  der  skyldes  et  andet  Medlem  af  Foreningen. 
Denne  har  jo  til  Formaal  at  værne  om  Standens  og  de  enkelte  Medlemmers 
Interesser;  bør  da  ikke  ethvert  Medlem  vise  en  ridderlig  Hensyntagen  til  alle 
ærligt  stræbende  Kolleger  og  deres  Arbejder,  hvad  enten  disse  nu  ere  efter  hans 
egen  Kogebog  eller  ej? 

Det,  der  hermed  sigtes  til,  er,  at  en  Bygning,  som  jeg  i  al  Beskedenhed 
regner  for  en  af  mine  bedste,  af  et  andet  Medlem  af  vor  Forening  er  bleven 
pyntet  med  en  Karnap,  der  saa  lidt  som  vel  muligt  slutter  sig  til  Bygningens 
Former  og  Linjer,  men  sidder  som  en  paahængt  fuldstændig  fremmed  Genstand, 
hvad  jeg  tror,  at  enhver,  der  passerer  forbi  Huset,  Nr.  12  i  Frederiksberg  Allé, 
vil  give  mig  Ret  i.  Det  er  oven  i  Købet  vanskeligt  at  forstaa,  hvad  Meningen 
er  nred  denne  Karnap ;  Udsigten  derfra  opad  Alleen  kan  ikke  være  bleven  bedre, 
end  den  var  i  Forvejen  fra  det  Hjørnevindue,  foran  hvilket  den  er  anbragt,  saa 
der  kan  ikke  være  vundet  andet,  end  at  der  er  kommet  en  Spejlglasrude  i  Stedet 
for  et  almindeligt  Vindue,  og  at  Værelset  indenfor  er  blevet  nraaske  1 1/2  Q  Al. 
større  (Karnappen  er  temmelig  flad). 

Lad  nu  være,  at  vedkommende  Architekt,  eftersom  han  ikke  har  respekteret 
mit  Værk  mere,  vel  ikke  har  mere  Forstaaelse  af  min  Kunst,  end  jeg  har  af 
hans  —  hvad  der  jo  kan  være  en  ærlig  Sag,  da  hver  maa  have  Lov  til  at  have 
sine  Idealer  og  Sympatier  — ,  saa  vil  jeg  dog  henstille  til  andre  Kollegers  Dom, 
om  han  ikke  alligevel,  eller  maaske  netop  særlig  derfor,  burde  have  vægret  sig 
ved  at  paatage  sig  dette  Paaklistringsarbejde,  saa  meget  mere,  som  han  inden 
dets  Paabegyndelse  sendte  mig  Bud  (!)  med  Forespørgsel,  om  jeg  havde  noget 
dertil  at  bemærke,  og  fik  Svar  tilbage  med  min  Mening  om  Tingen. 

E.  Gnudtzmann. 


HAVEANLÆG  PAA  NIKOLAJ  KIRKEPLADS. 


I  Omtalen  af  sin  Plan  til  et  Bymuseum  paa  Nikolaj  Kirkeplads  i  »Architekten  * 
Nr.  33  lod  Hr.  Architekt  Sven  Risom  et  Par  Udtalelser  falde  om  min  tid¬ 
ligere  fremkomne  Plan  til  Anlæg  paa  samme  Plads,  Udtalelser  jeg  ikke  vil  lade 
staa  uimodsagte. 


*)  Netop.  Red. 

Hr.  Risom  frygter  for,  at  et  Anlæg  som  det  foreslaaede  »dels  vil  vantrives 
paa  dette  Sted,  dels  savne  tilstrækkelig  Pietet  hos  Kvarterets  talrige  Gadeungdom, 
hvis  man  da  ikke  skulde  have  en  Opsynsmand  og  Gitter  om  alle  Bedene«. 

Navnlig  den  første  Frygt  er  lidet  smigrende  for  en  Havearchitekt,  thi  et 
Anlæg,  der  vantrives,  er  værre  end  intet;  men  jeg  tror  heldigvis  ogsaa  at  kunne 
trøste  Hr.  Risom  i  denne  Henseende.  Naar  Pladsen,  som  foreslaaet,  indhegnes 
med  en  Mur  og  beplantes  med  mindre  Træer  langs  denne,  kan  jeg  ikke  tænke 
mig,  at  man  i  en  By  vil  kunne  skaffe  bedre  Betingelser  for  Planters  Trivsel  end 
netop  her,  hvor  der  er  rigelig  med  Sol,  hvor  man  kan  skaffe  Vand  og  den  Jord¬ 
bund  man  vil,  og  hvor  al  Træk  og  Blæst  holdes  ude.  Naar  Planter  vil  trives, 
som  de  gør  i  Anlæg,  der  ligger  aabne  og  udsatte  som  det  paa  Kongens  Nytorv, 
hvorfor  i  al  Verden  skulde  de  saa  nægte  at  gøre  Tjeneste  i  en  Klosterhave  som 
den,  der  kunde  plantes  bag  hegnende  Mure  paa  Nikolaj  fredelige  Kirkeplads? 
Det  skulde  da  være  fordi  de  hellere  vilde  give  Plads  for  et  Bymuseum. 

Og  er  mon  Nikolajkvarterets  Gadedrenge  værre  end  andre  Drenge,  og 
hvorfor  skulde  det  være  mere  besværligt  at  frede  denne  Plet  end  f.  Eks.  den 

nye  Raadhushave?  Der  vilde  selvfølgelig  intet  være  til  Hinder  for  at  lukke  de 

to  Laager  om  Natten,  og  ved  Dagens  Lys  og  imellem  mange  Mennesker  er 
Laren  for  Ødelæggelse  næppe  stor. 

Maa  det  ved  Lejligheden  være  mig  tilladt  at  rette  et  Par  Trykfejl  i  min 
Artikel  i  Nr.  21.  Det  var  ikke  Clematis  men  selvklatrende  Jomfruvin,  der  skulde 
smykke  Taarnets  vejrbidte  Mure,  og  der  skulde  i  tredie  sidste  Linie  paa  Side 
214  i  Stedet  for  Pladser  have  staaet  Planer. 

E.  Erstad-Jørgensen. 

*  * 

Hr.  Redaktør  1 

Deres  Syn  paa  Architekt  Sven  Risoms  Projekt  til  et  Bymuseum  kan  jeg  ikke 

dele  med  Dem  og  beder  derfor  om  Plads  for  et  Par  Bemærkninger  til  Artiklen 

i  »Architekten«  d.  18.  Maj  1907. 

Det  er  meget  tilgiveligt,  at  en  ung  Mand  laver  et  ungdommeligt  Projekt  og 
det  maa  endda  paaskønnes,  at  han  dristig  giver  sig  i  Lag  med  Opgaver,  som 
sandsynligvis  ikke  kommer  ud  over  Papiret,  men  det  synes  mig  mindre  hensyns¬ 
fuldt,  at  udlevere  det  til  alm.  Kritik,  der  jo  let  bliver  haardere  end  ønskelig, 
fordi  Redaktøren  anbringer  det  paa  en  lidt  for  høj  Piedestal. 

Det  er  selvfølgelig  vanskeligt  at  komme  til  Rette  med  en  Nabo  som  St. 
Nikolaj,  som  han  staar  der  stor  og  bred,  men  det  forekommer  mig  rigtig  nok, 
at  Vanskeligheden  ikke  bliver  mindre  ved  at  gøre  Størrelsesforskellen  større. 
Selve  Bygningen  staar  ved  Siden  af  Taarnet  saa  spinkel  og  smalskuldret  med 
sin  smalle  Vinduesinddeling  (gennemsnitlig  4  AL,  der  er  da  ogsaa  kun  Plads 
for  en  altfor  smal  Hoveddør),  hvor  Pillerne,  ved  Planens  mange  smaa  Fremspring, 
yderligere  er  delt  lodret.  Armene  synes  mig  hverken  at  hænge  godt  sammen 
med  Kroppen  eller  med  Hænderne,  og  saa  endelig  Hovedbedækningen  —  ja  her 
er  det,  jeg  mener  Tampen  brænder. 

Om  Forholdene,  Motivvalg  og  Architekturen  forøvrigt  er  af  en  saadan  Lø¬ 
dighed,  at  Projektet  findes  værdigt  til  Ophængning  paa  Udstillingen,  det  maa 

Censuren  jo  bestemme,  men  vi  kan  vel  snart  blive  enige  om,  at  det  der  ud¬ 
stilles  først  og  fremmest  maa  være  modne  Arbejder,  og  saa  vedkommer  det  ikke 
denne  Sag,  om  der  tidligere  er  sluppen  mindre  lødige  Ting  gennem  Skærsilden. 
Jeg  har  altid  lært,  og  det  forekommer  mig  ogsaa  at  de  mest  fremragende  Kunst¬ 
værker  fra  de  forskellige  Tider  viser,  at  den  største  Kunst  er  den,  der  er  simplest 
og  naturligst  i  sit  Væsen. 

Et  Tag  som  dette  er  alt  andet  end  simpelt  og  naturligt  og  har  derfor  ikke 
Spor  med  Kunst  at  gøre.  Hvorfor  i  Alverden  bygge  et  saa  »kunstigt«  Tag  over 
en  saa  simpel  Plan. 

Ikke  nok  kan  det  indprentes  —  navnlig  de  unge  —  at  Kunst  ikke  skal 
være  kunstig,  indviklet  eller  løgnagtig,  men  derimod  sund,  sand  og  naturlig  for 
at  være  god  Kunst. 

At  Sven  Risom  vil  lave  bedre  Ting  end  dette  Projekt,  tror  jeg  sikkert,  men 
lige  saa  sikkert  mener  jeg,  han  ogsaa  bør  gøre  det,  for  at  kunne  udstille  som 
Architekt  paa  Foraarsudstillingen.  Det  har  saa  langt  fra  været  min  Mening  at 
ville  betage  Architekt  Risom  Lysten  eller  blot  gøre  ham  ked  af  det,  tværtimod 
vil  jeg  ønske  ham  saa  meget  Lyst  og  Energi  som  mulig  —  vi  unge  Architekter 
har  det  sandelig  behov,  men  Projektet  er  jo  fremkommet  i  »Architekten«  —  i 
Retfærdighedens  Interesse!  — - 

Sylvius  Knutzen. 

*  * 

•f* 

Vi  har  ikke  villet  stille  det  foreliggende  Projekt  paa  nogen  Piedestal.  Men 
vi  trqr  at  have  Ret  i  den  Opfattelse,  at  Projektet  er  bedre  end  adskilligt,  der 
er  passeret  Censuren  og  nu  hænger  eller  har  hængt  paa  Charlottenborg.  Dette 
Moment,  som  den  ærede  Indsender  ikke  tillægger  nogen  Betydning,  har  netop 
for  os  været  afgørende,  da  vi  optog  dette  Arbejde  her  i  »Architekten«. 

Red. 


FORSKELLIGT. 

Udstilling.  Vi  henleder  Opmærksomheden  paa  den  internationale  Udstilling 
af  Fagblade  og  Tidsskrifter  samt  grafiske  Erhverv  og  Reklamekunst,  der  for 
Tiden  findes  i  Industribygningen  og  hvori  ogsaa  »Architekten«  deltager.  Der 
findes  mangt  og  meget  af  Interesse  —  ogsaa  specielt  for  vore  Læsere  — ,  saa 
Udstillingen  er  i  høj  Grad  et  Besøg  værd. 

¥ 

Nyt  Bygningsreglement.  Bygningsinspektøren  for  Lyngby  Kommune  beder 
os  meddele,  at  et  nyt  Bygningsreglement  for  Lyngby  er  traadt  i  Kraft  den  io. 
Maj.  Det  vil  kunne  faas  hos  Boghandlerne  i  Lyngby,  og  nærmere  Oplys¬ 
ninger  gives  af  Bygningsinspektøren,  der  træffes  Tirsdag,  Torsdag  og  Lørdag 
Kl.  i  o — i. 


Udgiver:  AKADEMISK  ARCHITEKTFORENING. 

Redaktion:  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  BEN  HAVN 

DEN  8.  JUNI  1907 

9.  Aargang  N?  36 


ARCHITEKTEN 

MEDDELELSER  FRA 
AKADEMISK  ARCIil 
TEKTFORENING  ** 


NAVNET  SEPTIZONIUM  OG  COLUMBUS’  ÆG. 


SEPTIZONIUM. 


EFTER  AFBILDNING  I  WINKELMANNS  PROGRAM. 


Af  Septimius  Severus’  berømte  Pragtbygning  stod  som  bekendt  endnu  i  1580 
L  det  ene  Hjørne  i  sin  fulde  Højde.  Det  var  en  af  Roms  ejendommeligste 
Ruiner,  som  oftere  er  bleven  beskreven,  aftegnet  og  tildels  opmaalt  af  Archi- 

tekter,  saa  fuldstændigt,  at  vi  næsten  nøjagtig  kan  vide,  endog  i  mange  Detailler, 
hvorledes  Ruinen  var. 

Den  var  tillige  meget  malerisk,  og  Botticelli  har  benyttet  den  som  Bag¬ 
grundsstaffage  i  Billedet  »Korahs  Straf«  i  det  sixtinske  Kapel. 

1580  blev  den  nedrevet. 

Det  var  dog  hverken  de  »elleve  Vandaler«  fra  Randers  eller  deies  vældige 
Aandsfæller  i  Viborg,  som  besørgede  Ødelæggelsen. 

Det  var  Pave  Sixtus  V  selv. 

Det  er  derfor  ikke  uden  en  vis  Bitterhed,  at  man  betragter  Aqua  belice 
eller  Capella  Sixtina  i  Maria  Maggiore,  naar  man  tænker  paa,  at  det  formodent¬ 
lig  er  Septizoniet,  som  har  leveret  Søjler  og  Marmor  dertil. 

Men  selv  efter  at  ethvert  Spor  af  Bygningen  var  ødelagt,  levede  Navnet 
stadig  i  Erindringen,  omgivet  af  det  Forsvundnes  og  det  Gaadefuldes  Nirnbus. 

Navnet  forblev  en  Gaade:  Septizonium  —  Syvbælte,  og  Bygningen  vai  en 
Gaade:  Hvad  havde  den  været  brugt  til,  og  hvorledes  havde  den  set  ud? 

Navnet  siger  jo  tydeligt  nok,  at  Bygningen  har  bestaaet  af  syv  Bæltei  , 
derom  har  der  da  heller  aldrig  været  Tvivl. 

Man  saa  jo,  at  Ruinen  havde  tre  Stokværk  med  Søjler  i  hvert,  og  kritik¬ 
løse,  som  de  var  i  gamle  Dage,  tænkte  de  sig,  at  Bygningen  havde  haft  andie 
fire  Stokværk. med  Søjler  ovenpaa,  og  den  kaldtes  i  Folkemunde  » Virgils  Skole«! 
Det  ene  var  ikke  stort  kløgtigere  end  det  andet. 

Vi  ser  derfor  stadig  i  ældre  Værker  over  Architektur  Fantasibilledei  af  Septi¬ 
zonium  med  7  Søjlerader  over  hinanden. 

I  Winkelmannsprogrammet  Nr.  46,  Berlin  1886,  har  imidlertid  Piof.  Chr. 
Hulsen  gendrevet  denne  Fantasi  saa  klart  og  grundigt,  og  han  har  dertil  vist 
en  saa  naturlig  Rekonstruktion  af  Bygningen,  at  man  maa  undres  ovei,  at  dei 
endnu  kan  findes  Folk,  som  fabler  om  de  syv  Søjlerækker. 

Da  H  tiisen  s  Afhandling  er  saa  let  tilgængelig,  skal  jeg  ikke  komme  videre 
ind  paa  hans  Bevisførelse,  men  blot  anføre,  at  Bygningen  havde  en  saa  ringe 
Dybde,  at  den  egentlig  kun  var  en  fritstaaende  Facade  med  Fremspring  fortil, 
men  uden  Spor  af  Støtte  bagtil,  og  alene  af  den  Grund  vanskelig  kunde  tænkes 
synderlig  højere  uden  at  miste  sin  Stabilitet,  at  ydeimeie  Muien,  som  kun  vai 
af  den  ikke  meget  faste  Peperin*),  var  altfor  tynd  til  at  kunne  have  baaiet  noget 
synderligt  —  endsige  4  Stokværk.  Denne  Omstændighed  er  jo  saa  afgørende, 
at  det  er  unødvendigt  at  sige  mere.  Jeg  skal  kun  tilføje,  at  Søjlerne  med  deies 
»Overværk«  var  meget  løst  forbundne  med  Muren,  saa  at  den  Sidestivhed,  disse 
ydede,  daarligt  var  tilstrækkelig  til  at  støtte  den  tre  Stokvæiks  Bygning,  men 
ganske  utilstrækkelig  til  en  højere  Bygning. 

Dertil  kommer,  hvad  Hulsen  som  Videnskabsmand  maaske  ikke  let  hai 
Øje  for,  at  det  blotte  Syn  paa  Ruinens  Forhold,  og  navnlig  som  de  er  klart  frem¬ 
stillede  paa  hans  T.  3,  viser,  at  disse  tre  Etager  med  deies  smukke  indbyides 
Forhold  er  et  afsluttet  Hele,  og  at  de  umulig  kunne  have  baaiet  fiie  andre  oven 
paa  sig. 


*)  Kejsertidens  monumentale  Bygninger  var  som  Regel  af  den  langt  fastere 
Travertin. 

Sagaen  om  de  syv  Søjlerader  er  der  for  stedse  rammet  en  Pæl  igennem. 

Det  vides,  at  Bygningen  er  opført  som  en  Dekorationsfagade,  vistnok  med 
Vandfald  eller  Kildespring,  paa  lignende  Maade  som  Fontana  Trevi,  men  rigtig¬ 
nok  umaadelig  meget  større,  idet  den  var  c.  31  Meter  høj  og  næsten  100  Meter 
lang.  Det  vil  sige  omtrent  saa  høj  som  Rundetaarn  og  saa  lang  som  den  ene 
Side  af  Kongens  Nytorv! 

Septimius  Severus  havde  bygget  den  for  at  imponere  sine  Landsmænd, 
Afrikanerne,  naar  de  sydfra  ad  Via  Appia  kom  ind  i  Rom. 

Og  den  maa  virkelig  have  været  imponerende  med  sine  144  korinthiske 
Søjler  af  de  skønneste  Marmor-  og  Granitarter,  48  i  hver  Række;  imellem  de 
brogede  Søjler  hvide  Marmorstatuer  og  rundt  om  plaskende  Vand.  Den  havde 
ikke  sin  Lige. 

Den  ene  af  Septizoniets  Gaader:  dets  Bestemmelse  og  Udseende  er  saaledes 
heldigt  løst  af  Hulsen. 

Men  den  anden  Gaade:  Navnet! 

Her  erklærer  Hulsen  sig  fallit,  han  betragter  det  som  en  uløselig  Gaade, 
og  alle  efter  ham  opgiver  Ævret. 

Jeg  synes.  Sagen  er  saa  simpel  som  Columbus’  Æg. 

Zona  betyder  jo  slet  ikke  Etage,  men  et  Bælte,  Baand,  Stribe,  Frise. 

Vi  maa  altsaa  søge,  hvilke  Bælter  det  er,  som  har  givet  Bygningen  Navn. 
Nu  bestaar  jo  Facaden  virkelig  af  7  Bælter,  smukt  stribede  afvekslende  vandret 
og  lodret  over  hinanden,  ganske  som  et  Stykke  Tøj  afvekslende  vævet  paa  langs 
og  paa  tværs. 

Sokkelen  og  de  tre  »Overværk«  er  fire  Bælter  udhævede 
med  lange  vandrette  Linier.  De  tre  Søjlerækker  er  tre  Bælter 
udhævede  med  lodrette  Linier,  og  Bagsiden  af  Bygningen,  saa¬ 
ledes  som  den  præsenterede  sig  mægtigt  fra  Palatin,  har  ikke 
staaet  som  en  kedelig  nøgen  Flade;  nej,  Architekten  har  ganske 
naturligt  »ført  Linierne  igennem«  og  den  vældige  Mur  har  vist 
sig  som  syv  uhyre  Bælter  og  selv  givet  sig  sit  Navn. 

At  Bagsiden  har  været  saaledes,  bekræftes  ogsaa  af  Datidens  Architekter. 

Baade  Bernardino  Gamucci  og  Vincenzo  Scamozzi  taler  om  de  syv  Sten¬ 
bælter,  som  man  ser  paa  Bagsiden  »sette  legature  di  pietre,  che  vi  si  veggono 
dalla  parte  die  dietro,  che  stringevano  il  detto  edifice«. 

Der  fandtes  ogsaa  Septizonier  andre  Steder,  baade  i  Rom  selv  og  i  Lam¬ 
bæsis  i  Numidien.  Dette  er  nu  let  forklarligt;  thi  Bygninger  med  tre  Rader 
Søjler  med  Sokkel  og  Overværk  har  næppe  været  sjældne. 

Men  naar  saaledes  Bygningen  har  præsenteret  sig  i  syv  Bælter  baade  forpaa 
og  bagpaa,  synes  det  mig,  at  man  ikke  behøver  at  søge  længe  efter,  hvorfor 
den  har  faaet  Navnet  »Syvbælte«. 

Men  det  er  jo  ikke  saa  sjældent,  at  Mennesker,  især  naar  do  er  meget 
lærde,  ikke  har  kunnet  se  Skoven  for  Træer. 

Carlsberg ,  Maj  i^oy. 

Carl  Jacobsen. 


-  375  — 


DEN  POLYTEKNISKE  LÆREANSTALTS  UDVIDELSE. 


Ved  det  nye  Aarhundredes  Begyndelse  trængtes  der  i  høj  Grad  til  en  større 
Udvidelse  af  den  polytekniske  Læreanstalts  Lokaler,  dels  for  at  der  —  i 
Lighed  med  hvad  der  var  sket  eller  vilde  ske  ved  Udlandets  tekniske  Højskoler 
—  kunde  indrettes  Laboratorier  m.  m.  for  nye  Undervisningsfag,  dels  fordi  flere 
af  de  gamle  Fag,  som  Forholdene  havde  udviklet  sig  siden  1890,  da  Bygningen 


DEN  POLYTEKNISKE  LÆREANSTALT.  ARCH1TEKT  E.  GNUDTZMANN. 

i  Sølvgade  blev  taget  i  Brug,  trængte  til  mere  Plads.  For  at  Udvidelsen  kunde 
finde  Sted,  maatte  der  skaffes  Grund  til  at  bygge  paa,  og  med  megen  Besvær 
lykkedes  det,  efter  lange  Forhandlinger  med  forskellige  Institutioner  og  Autoriteter, 
at  erhverve  fra  den  botaniske  Have  et  knebent  Grundstykke  af  L-Form,  bestaa- 
ende  af  en  Strimmel  langs  Bagsiden  af  Læreanstaltens  Grund  og  en  Strimmel 
langs  Østerfarimagsgade.  Der  blev  nu  stillet  mig  den  ikke  lette  Opgave,  paa 
denne  indskrænkede  Plads  at  skaffe  Læreanstalten  den  nødvendige  Bygningsud¬ 
videlse.  I  »Architekten«s  éte  Aargang  Nr.  41,  Side  393  er  omtalt  det  Lov¬ 
forslag  hertil,  som  forelagdes  Rigsdagen  i  Samlingen  1903 — 4,  samt  gengivet  en 
Del  af  de  Skitser,  som  ledsagede  dette  Lovforslag;  efter  at  Loven  var  gaaet 
igennem,  blev  Byggearbejdet  paabegyndt  i  Forsommeren  1904.  Nu,  da  det  er 

endt,  hidsættes  her  et  Billede  af  den  største  af  de  nye  Bygninger,  som  har  Fa¬ 
cade  imod  Østerfarimagsgade,  og  jeg  skal  tillade  mig  dertil  at  knytte  nogle  Ord. 

Det  fordredes,  at  der  skulde  bygges  saa  økonomisk  som  muligt,  og  den 
indskrænkede  Plads  paa  Grunden  medførte  desuden  som  en  Nødvendighed,  at  de 
Lokaler,  som  maatte  skaffes  tilveje  i  denne  Bygning,  kom  til  at  fylde  den  fra 
Kælder  til  Kvist,  saaledes  som  det  allerede  var  Tilfældet  i  den  ældre  Bygning,  hvor 
der  efterhaanden  havde  maattet  indrettes  Tegnelokaler  i  Tagrummene,  naturligvis 
mindre  tilfredsstillende,  da  disse  Rum  ikke  vare  bestemte  dertil  fra  først  af;  der 
forlangtes  derhos  gennemgaaende  bedre  Lysforhold  end  i  de  ældre  Bygningpartier. 
Med  disse  Fordringer  skulde  der  altsaa  opføres  en  Bygning  som  en  Art  Fort¬ 
sættelse  af  den  alt  eksisterende  Fløj  mod  Østerfarimagsgade,  som  den  i  sit  Ydre 
jo  ikke  gerne  maatte  staa  altfor  fremmed  til,  men  hvis  Architektur  det  dog  var 
vanskeligt  at  faa  den  til  at  harmonere  med,  og  som  jeg  heller  ikke  kunde  ønske 
at  tage  til  Forbillede.  Med  al  Honnør  for  Herholdts  Kunst  maa  Læreanstaltens 
Bygning  vist  regnes  for  at  være  hans  svageste  Arbejde,  udvendig  som  indvendig. 
Af  det  ydre  er  Siderne,  som  i  denne  Forbindelse  maa  interessere  os  mest,  vel 
nok  de  bedst  lykkede;  men  Virkningen  i  dem  er  tildels  opnaaet  ved  at  gøre 
Vold  paa  de  indvendig  fra  givne  Forhold;  i  det  indre  har  man  3  lige  høje  Etager, 
alle  med  Undervisningslokaler,  af  hvilke  ingen  kan  siges  at  give  nogen  af  disse 
Etager  en  mere  fremtrædende  Betydning  end  de  andre;  i  det  ydre  har  man  3 
indbyrdes  forskellige  Etager,  den  midterste  fremhævet  som  Beletage,  med  større 
Vinduer  end  de  andre,  af  hvilke  særlig  den  øverste  er  trykket.  —  Se  vi  til 
Sammenligning  paa  Nationalbankens  Bygning,  maaske  Herholdts  bedste  Arbejde, 
hvor  det  samme  Hovedmotiv  er  anvendt,  da  er  det  med  fuld  Ret,  at  der  ud¬ 
vendig  er  Forskel  paa  Etagerne  her,  hvor  den  midterste  Etage  indvendig  er  10 
Alen  høj,  de  andre  kun  7,  og  hvor  hver  Etage  har  sin  særegne  Bestemmelse; 
eller  se  vi  paa  Chr.  Hansens  i  al  sin  Simpelhed  storladne  Kommunehospital,  da 
er  her  de  3  indvendig  ens  Etager  ogsaa  ens  i  det  ydre.  —  Til  det  nævnte  For¬ 
hold  kommer  den  noget  kostbare  Udstyrelse  med  Stenhuggerarbejde,  hvormed 
man  dog  ikke  har  evnet  at  naa  helt  op,  idet  den  tunge  Hovedgesims  er  støbt 
af  Cement  (og  afsluttet  med  en  ordinær  Zinktagrende).  Jeg  har  altsaa  hverken 
kunnet  eller  villet  tage  det  heri  givne  til  Rettesnor  for  den  nye  Bygning,  men 
har  nøjedes  med  en  tarveligere  Udstyrelse  og  for  øvrigt  fulgt  det  Princip,  som 
jeg  helst  holder  paa,  at  lade  hver  Etage  være,  hvad  den  er;  2den  Sal,  der 
—  ligesom  Tagetagen  —  indeholder  lutter  Tegnestuer,  har  derved  faaet  en  anden 
Karakter  en  de  andre  Etager.  Som  Bygningen  da  nu  i  sin  Fordringsløshed  staar 
ved  Siden  af  dens  ældre  Søster,  vil  maaske  nogle  finde,  at  den  er  som  en  Graa- 
spurv  ved  Siden  af  en  eller  anden  »Sirfugl«;  det  faar  saa  være. 

Blandt  de  mange,  der  have  været  medvirkende  ved  Bygningens  Opførelse, 
skal  her  kun  nævnes  to  Mænd,  hvis  Navne  særlig  fortjener  at  omtales  i  For¬ 
bindelse  med  den  afbildede  Facade  med  dens  smukt  udførte  Murværk,  nemlig 
den  fornylig  afdøde  dygtige  og  elskværdige  unge  Murermester  Sigurd  Unmack  og 
den  udmærkede  Murerformand  H.  Crone,  og  jeg  skal  endnu  tilføje,  at  Architekt 
N.  C.  Christensen  har  bistaaet  mig  ved  det  daglige  Tilsyn  med  Byggearbejdet. 

E.  Gnudtzmann. 

EN  »FORBEDRING«. 


Tillad  mig,  Hr.  Redaktør,  i  Anledning  af  Hr.  Architekt  Griudtzmanns  Artikel 
om  Karnapen  paa  Ejendommen  Frederiksberg  Allé  Nr.  12,  at  afsløre  mig 
som  Synderen,  der  bar  begaaet  den  efter  Hr.  Gnudtzmanns  Mening  for  hans 
Arbejde  saa  ødelæggende  »Genstand«. 

Naai  Hr.  Gnudtzmann  finder,  at  hans  Arbejde  egentlig  burde  være  stillet 
under  den  samme  Protektion  som  f.  Eks.  den  Lichtenbergske  Gaard  i  Horsens, 
hvilken  man  nu  desværre  agter  at  paabygge  en  Etage,  da  tror  jeg,  at  han  er 
noget  paa  Vildspor. 

I  Horsens  drejer  det  sig  om  en  sjælden  udmærket  Bygning,  der  jo  tillige 
har  kulturhistorisk  Betydning,  en  Bygning,  om  hvis  Fortrin,  i  det  Ydre  som  i 
Indre,  alle  Sagkyndige  ere  enige,  —  og  som  baade  Stat  og  Kommune  i  For¬ 
ening  burde  holde  Haanden  over. 

I  Frederiksberg  Allé  derimod  drejer  det  sig  jo  om  et  jevnt  Lejehus;  ganske 
vist,  som  Hr.  Gnudtzmann  selv  siger,  et  af  hans  bedste  Arbejder,  men  alligevel, 
hvad  han  ogsaa  nok  vil  indrømme,  dog  ikke  et  Arbejde  af  en  saadan  Art,  at 
den  danske  Kultur-  eller  Architekturhistorie  vilde  lide  noget  nævneværdigt,  hvis 
det  en  Dag,  af  en  eller  anden  Grund,  blev  fjernet. 

I  aa  dette  Hus  har  jeg,  efter  at  Ejeren,  paa  min  Henstilling  om  at  hen¬ 
vende  sig  til  Architekt  Gnudtzmann,  havde  nægtet  dette,  bygget  den  famøse 
lille  eenetages  Karnap. 

Jeg  har,  for  at  Hr.  Gnudtzmann  ikke  skulde  være  uvidende  om,  at  der 
A ilde  blive  foietaget  en  mindre  »Forbedring«  ved  den  paagældende  Bygning, 
ladet  ham  Udkastet  forelægge.  Paa  det  mundtlige  Svar,  jeg  fik  tilbage,  forstod 
jcfcf>  Di.  Gnudtzmann  ikke  netop  var  begejstret  for  min  Tegning,  men  at  han 
dog  mente,  at  der  i  Realiteten  intet  var  at  gøre  i  et  saadant  Tilfælde,  hvor  den 
oprindelige  Bygherre,  Murermester  Kruse,  var  død,  og  Huset  to  Gange  senere 
havde  skiftet  Ejer. 

Jeg  kan  oplyse  Hr.  Gnudtzmann  om,  at  Karnappen  aldeles  ikke,  som  han 
synes  at  mene,  alene  er  anbragt  her  for  at  »forbedre«  det  Ydre;  den  er  tvært¬ 
imod  bygget,  fordi  Ejeren,  der  selv  bebor  den  paagældende  Lejlighed,  meget 
ønskede  det  knebne  Hjørneværelse  udvidet,  netop  med  en  Karnap;  og  Udvidel¬ 
sen  er  ikke,  som  Hr.  Gnudtzmann  saa  elskværdig  angiver,  N/2  □  Alen,  men 
lidt  over  4,  ligesom  Lysarealet  er  bleven  akkurat  V2  Gang  større  end  før,  hvoraf 
selvfølgelig  resulterer,  at  Udsigten  ligeledes  er  »forbedret«  1/a  Gang. 

Jeg  kan  forsikre,  at  det  ingenlunde  har  været  mig  nogen  særlig  Glæde 
saaledes  at  forsøge  Indpodning  af  en  »Forbedring«  paa  den  nævnte  Bygning,  og 
jeg  ti 01  iøvrigt,  ligesom  Hr.  Gnudtzmann,  at  Karnappen  altid  vil  sidde  som 
noget  sæiskilt,  men  dog  som  en  »Forbedring«,  hvilken  næppe  nogen,  der  for- 
staar  sig .  paa  Tingen,  vil  finde  paa  at  tilskrive  Hr.  Gnudtzmann  —  forsaavidt 
kan  han  jo  da  være  beroliget. 

Imidlertid  indser  jeg  ikke,  at  der  har  været  nogen  rimelig  Grund  for  mig 
til  at  forholde  min  Bygherre  den  Behagelighed,  han  ventede  sig  ved  en  saadan 
Udvidelse  af  sin  Lejlighed,  der  nu  kunde  ske  samtidig  med  en  større  Restau- 
leiing  i  det  Indre,  bl.  a.  Fjernelse  af  nogle  slemme  Paprosetter,  som  dog  næppe 

kan  have  været  komponerede  af  Hr.  Gnudtzmann,  men  sikkert  kun  —  som 
Bygningens  Formsten  o.  1.  —  har  været  »Numre«  i  et  eller  andet  Katalog  fra 
den  Tid. 

Ja,  saa  er  Karnappen  forresten,  som  det  vil  kunne  ses,  indrettet  til  Be¬ 
plantning,  hvilken  Omstændighed  maaske  kan  være  Hr.  Gnudtzmann  til  særlig 
Trøst,  idet  den  rimeligvis  vil  blive  ganske  indrammet  eller  dækket  al  Slyngroser 
e.  1.  —  og  saa!  - — -  ja  en  Rose  i  Knaphullet  pynter  jo  dog  altid  sin  Mand. 

Anton  Rosen. 


BØGER  OG  TIDSSKRIFTER. 

Sommer-  und  Ferienhåuser  aus  dem  Wettbewerb  der  Woche.  Au  g.  Scherls 
Forlag,  Berlin.  127  Sider,  Pris  2  Mk.  (Tilsendt  fra  Georg  Chr.  Ursins  Eftf.) 

Endelig  er  det  forlængst  bebudede  Særhæfte  af  Die  Woche  udkommet  med 
Afbildninger  efter  de  præmierede  og  indkøbte  Projekter  fra  den  tidligere  omtalte 
Konkurrence.  Bogen  er  virkelig  fornøjelig,  og  der  findes  mange  hyggelige  og 
nydelige  srnaa  Huse.  En  stadig  tilbagevendende  Bemærkning  ved  Betragtningen 
af  de  enkelte  Huse  er:  dette  kan  umuligt  bygges  for  Pengene!  —  men  det  ved¬ 
kommer  jo  heldigvis  ikke  os.  I  hvert  Fald  betegner  Resultatet  af  en  saadan 
Konkurrence  et  umaadeligt  Fremskridt  fra  den  i  Tyskland  ellers  saa  gyselige  Villa¬ 
stil,  der  indtil  for  faa  Aar  siden  var  omtrent  eneherskende.  Her  hjemme  for¬ 
tjener  Bogen  den  videste  Udvidelse,  fordi  Folk,  der  vil  bygge  Smaahuse  paa 
Randet,  deraf  kan  se,  at  ogsaa  disse  bør  udføres  af  Architekter  og  at  der  kan 
komme  noget  godt  ud  af  den  beskedneste  Opgave,  naar  blot  de  rette  Folk 
kommer  til. 


FORSKELLIGT. 


Ny  Forening.  Vi  meddelte  for  nogen  Tid  siden,  at  der  var  dannet  en 
Forening  af  Kunsthaandværkere,  der  samarbejder  med  »Selskabet  for  dekorativ 
Kunst«  og  hvis  Navn  er:  Dansk  Kunsthaandvark.  Stor  var  derfor  vor  Forun¬ 
dring,  da  vi  kort  efter  modtog  Meddelelse  om  en  ny  Forening,  det  hedder: 
Forening  for  Kunsthaandvark  og  som  angives  at  ville  »knytte  Kunstnere  til  sig, 
idet  man  gaar  ud  fra,  at  Kunstnere  og  Haandværkere  .  .  .  bør  arbejde  Haand  i 
Haand,  saafremt  det  skal  lykkes,  i  endnu  højere  Grad  end  hidtil,  at  slaa  til  Lyd 
for  og  skabe  en  Fremtid  for  det  danske  Kunsthaandværk«.  —  Da  dette  ogsaa 
turde  være  den  førstnævnte  Forenings  Formaal,  kunde  det  saa  ikke  have  været 
nok  med  den  ene  Forening? 

¥ 

Fredspaladset  i  Haag.  If.  Deutsche  Bauhiitte  er  et  betydeligt  Antal  frem¬ 
ragende  Architekter,  der  har  deltaget  i  Konkurrencen  om  Fredspaladset,  blevet 
enige  om  at  indgive  til  Bestyrelsen  for  Carnegiestiftelsen  en  Protest  imod  den 
stedfundne  Prisfordeling.  Det  er  §  5  i  Programmet,  der  menes  at  være  mislig¬ 
holdt  og  den  lyder  saaledes:  »Hvis  en  Konkurrent  ikke  har  efterkommet  en  af 
Bestemmelserne  i  dette  Program,  bliver  hans  Arbejde  at  udelukke  fra  enhver  Ud¬ 
mærkelse«.  Man  mener  at  »Dommerkomiteens  Afgørelse  har  fremkaldt  en  Storm 

af  Forbitrelse,  saavel  blandt  de  konkurrerende  som  hos  Publikum  og  den  yderst 
magre  Motivering  af  Dommen  lader  dennes  Motiver  henstaa  saa  temmelig  i  det 
dunkle.  Flere  af  Forfatterne  til  de  prisbelønnede  Arbejder  har  paa  uhørt  Vis 
overtraadt  Programmets  Bestemmelser.  Yderligere  gaar  nogle  af  Planerne  vidt 
ud  over  det  angivne  Byggeterræn,  med  Hensyn  til  hvilket  der  i  Programmets 
§13  udtrykkelig  er  givet  en  vis  Indskrænkning«. 

Skønt  man  skulde  synes,  at  denne  Protest  fremkommer  for  sent  (et  Aar 
efter  Afgørelsen)  vil  »Protestanterne«  dog  forsøge  at  faa  Carnegie  Stiftelsen  til 
at  lade  Dommeu  annullere.  De  misfornøjede  Architekter  har  til  at  varetage  deres 
Interesser  engageret  Advokaterne  Dr.  Lino  og  Dr.  Karsten,  Amsterdam. 

¥ 

Kalksandslen  kontra  Teglsten.  Vi  har  modtaget  følgende:  I  en  i  Bladene 
fremkommen  Indbydelse  til  Aktietegning  i  en  Sandkalkstensfabrik  ved  Strib  med¬ 
deles,  at  de  Kalksandsten,  som  tænkes  producerede,  har  et  Modstandstryk  af  ca. 
236  Kg.  pr.  Kv.-Ctm.  imod  almindelige  Mursten  af  brændt  Ler,  som  kun  har 
ca.  100  Kg.  Modstandstryk«. 

I  Anledning  heraf  skal  jeg  som  Formand  for  Fællesrepræsentationen  for 
Danske  Teglværksforeninger  oplyse,  at  ifølge  Statsprøveanstaltens  Beretning  for 
1906  afgivet  den  27.  Marts  d.  A.  er  Resultatet  af  de  der  skete  Prøver  følgende: 
Kalksandsten  have  gennemsnitlig  vist  en  Middelstyrke  mod  Tryk  af  173  Kg., 
medens  den  gennemsnitlige  Middelstyrke  mod  Tryk  er  for  flammede  Sten  (Bag¬ 
mursten)  237  Kg.,  og  for  Klinker  (haardbrændte  Mursten)  536  Kg.,  for  gule 
Fa^adesten  er  Tallet  368  Kg.  alt  pr.  Kvcmtr.  Endvidere  meddeles  i  samme 
Beretning,  om  den  for  Stenenes  Holdbarhed  saa  vigtige  Frostprøve,  at  den  ikke 
er  bestaaet  fuldstændig  af  nogen  af  de  af  Anstaltens  prøvede  Kalksandstenssorter, 
medens  enhver  god  almindelig  Mursten  udholder  Anstaltens  Frostprøve.  Kalk¬ 
sandstenene  ere  ved  Frostprøven  skallede  af  eller  Materiale  er  smuldret  af  dem. 

Antvorskov  pr.  Slagelse  den  31.  Maj  190J.  V.  Schou. 

De  af  Hr.  V.  Schou  anførte  Tal  er  fuldkommen  rigtige;  hvor  Kalksandstens¬ 
fabrikken  da  har  faaet  sine  urigtige  Tal  fra  skylder  den  at  oplyse  de  mange  om, 
der  i  god  Tro  har  læst  dens  Meddelelse  om  sit  fortræffelige  Fabrikat.  Men 
Frostprøven,  som  den  helt  har  glemt?  Red. 

* 

Ny  Reproduklionsniaade.  Ifølge  Meddelelse  fra  Nordisk  Reproduktions  Anstalt 
og  Chr.  I.  Catos  litografiske  Etabi.  er  det  nu  lykkedes  at  finde  en  Maade  til 
Mangfoldiggørelse  af  Originaltegninger.  For  Fremtiden  sparer  man  at  kalkere  Teg¬ 
ningen  med  autografisk  Blæk,  man  behøver  blot  at  indsende  den  paa  Karton, 
Velin,  Kalkerlærred,  Kalkerpapir  eller  et  hvilket  som  helst  andet  Papir  med  sort 
Tegnetusch  udførte  Originaltegning  til  et  af  ovennævnte  Firmaer,  der  da  paa  en 
Maade,  som  er  Firmaernes  Hemmelighed,  fremstiller  det  ønskede  Antal  Tryk 
med  den  ønskede  Farve,  nøjagtig  i  samme  Maal  som  Originalen  og  uden  at  be¬ 
skadige  denne.  Hvis  virkelig  Gengivelsen  efter  denne  Metode  kan  blive  tydelig 
og  nøjagtig,  er  det  givet,  at  denne  Opfindelse  vil  faa  en  meget  stor  Betydning. 

Udgiver :  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


KJ  0  B  EN  HAVN 

DEN  15.  JUNI  1907 

9.  Aargang  N2  37 


ST.  JOSEPH  SØSTRENES  SEMINARIUM. 


Paa  en  anselig  Grund,  Strandvejen  Nr.  91,  har  Set.  Josephs  Sostre  ladet  opføre 
den  her  afbildede  Bygning,  som  er  indrettet  til  Seminarium  og  Rekreations¬ 
hjem  for  Søstrene. 


ST.  JOSEPH  SØSTRENES  ARCHITEKTER 

SEMINARIUM.  MART.  LARSEN  OG  MANDRUP-POULSEN. 

ST.  JOSEPH  SØSTRENES  ARCHITEKTER 

SEMINARIUM.  MART.  LARSEN  OG  MANDRUP-POULSEN. 

Hovedbygningen  bestaar  af  fire  Fløje,  hvoraf  den  nordlige  indeholder  Kirken. 
De  øvrige  Fløje  bestaar  af  Kælderetage  med  en  større  Spisesal,  Økonomirum  og 
Rum  for  Opvarmningen ;  Stueetage  med  Undervisningslokaler,  Taleværelser,  Op¬ 
holdsrum  og  en  aaben  Buegang  mod  Gaarden  samt  iste  Sal  og  Kvistetage,  der 
hovedsagelig  er  indrettet  til  Sove-  og  Gæsteværelser.  I  alle  Etager  findes  Toilet¬ 
rum  og  YV.C. 

Syd  for  Hovedbygningen  ligger  en  mindre  Bygning,  der  benyttes  til  Bolig 
for  Præsten  og  Gæsteværelser  for  mandlige  Besøgende. 

Bygningerne  er  yderst  tarveligt  udstyrede,  der  er  særlig  lagt  Vægt  paa  at 

ST.  JOSEPH  SØSTRENES  ARCHITEKTER 

SEMINARIUM.  MART.  LARSEN  OG  MANDRUP-POULSEN. 

skaffe  rummelige  og  lyse  Lokaler.  I  Kirken  er  dog  anbragt  Glasmalerier  i  Vin¬ 
duerne  til  Koret  og  i  det  runde  Vindue  over  Indgangsdøren,  men  disse  er  en 
Gave  til  Søstrene. 

Følgende  Haandværkere  har  medvirket  ved  Bygningens  Opførelse:  Murer¬ 
mester  N.  P.  Andersen,  Stenhuggermester  F.  Arp,  Tømrermester  O.  Bruhns, 
Blikkenslagermester  P.  C.  Nielsen,  Snedkermestrene  Jacob  &  Giir.  Jensen,  Glar¬ 
mester  C.  L.  Christiansen  og  Malermester  Jon.  Thomsen.  Varmtvandsanlægene 
er  udførte  af  Ingeniør  Bang. 

Bygningen  er  opført  efter  Tegning  af  Architekterne  Mart.  Larsen  og  Man- 
DRUP-POULSEN. 


DEN  LICHTENBERGSKE  GAARD. 


Som  bekendt  blev  Ejeren  af  den  Lichtenbergske  Gaard  for  nogen  Tid  siden 
af  Kunstakademiet  opfordret  til  at  vente  med  at  foretage  noget  med  Hensyn 
til  Ombygning,  indtil  det  ved  sagkyndig  Hjælp  var  bleven  grundigt  undersøgt, 
om  der  ikke  var  andre  Muligheder  for  en  Udvidelse  af  Hotellet  end  ved  en 
Paabygning  af  Forhuset. 

Da  Ejeren  gik  ind  herpaa,  anmodede  Akademiet  Architekt  Plesner  om  at 
foretage  denne  Undersøgelse,  og  efter  at  han  paa  Stedet  har  konfereret  med 
Ejeren  og  med  den  unge  Architekt  Fussing  i  Horsens,  har  Arch.  Plesner  gjort 

DEN  LlCHTENBERGSKE  GAARD 
I  DENS  NUVÆRENDE  SKIKKELSE. 


en  Indstilling  til  Akademiet,  som  det  velvilligst  er  blevet  os  tilladt  at  offentlig¬ 
gøre  tilligemed  en  Opmaaling  af  Facaden  og  en  Tegning  af  denne  efter  den 


DEN  L1CHTENBERGSKE  GAARD 

MED  DEN  PROJEKTEREDE  PAABYGNING. 


1 


Arch.  Piesners  Skrivelse  lyder  saaledes: 

»I  Anledning  af  Deres  ærede  Skrivelse  af  17/5  d.  A.  tillader  jeg  mig  at  med¬ 
dele,  at  jeg  nu  har  konfereret  med  Hotelejer  Nielsen  og  Architekt  Fussing,  der 
har  udarbejdet  Forslaget  til  den  paatænkte  Udvidelse  af  »Jørgensens  Hotel«  i 
Horsens. 

Lyseopier  af  Hotellet  i  sin  nuværende  og  paatænkte  Skikkelse  medfølger. 

Ved  Udarbejdelsen  af  den  nye  Fagade  mener  jeg,  der  er  taget  godt  Hensyn 
til  den  gamle  Bygnings  Stil,  og  jeg  tror,  at  Bygningen  ogsaa  i  sin  forandrede 
Skikkelse  vedblivende  vil  bevare  sit  herskabelige  Præg,  dog  vil  jeg  anse  det  for 
heldigere,  om  Gavlen  gjordes  c.  18  Tommer  smallere  og  at  Vinduerne  i  den 
paabyggede  Etage  gjordes  c.  i  Alen  18  Tommer  brede,  samt  at  Tagryggen 
hævedes  c.  i  Alen  —  som  skitseret  paa  medfølgende  Lyscopi.  Kvistene  burde 
ogsaa  gives  bedre  Form. 

Værten  mener,  at  Nutidskravene  til  Hotellet  fordrer  flere  Rum  end  hidtil 
nødvendigt  og  at  disse  —  saavidt  muligt  —  bør  ligge  mod  Syd,  ligesom  de  af 
Hensyn  til  de  rejsende  ikke  godt  kan  anbringes  andre  Steder  end  mod  Søndergade. 

Til  Hotellet  hører,  foruden  Gæsteværelser  og  Restaurationslokaler,  meget  be¬ 
tydelige  Bygningsanlæg,  f.  Eks.  Festsal  med  tilhørende  Rum,  Teater,  Stalde,  Bu¬ 
tiker  o.  s.  v.,  hvorfor  Virksomheden  ikke  uden  meget  betydelige  Udgifter  kan 
indrettes  andetsteds. 

At  byde  Ejeren  Vederlag  for  at  bevare  Bygningen  i  sin  nuværende  Form, 
vil  efter  min  Mening  kunne  have  uheldige  Følger. 

Forchhammersvej  14,  Juni  1907.  Ærbødigst 

Ulrik  Plesner. 

Til  Direktøren  for  det  kgl.  Akademi  for  de  skønne  Kunster, 

Hr.  Prof.  Bissen.« 


Vi  maa  have  Lov  at  sige,  at  vi  aldeles  ikke  deler  Arch.  Piesners  Opfattelse 
af  denne  nye  Fagade,  som  vi  finder  fuldkommen  vanskabt.  Vi  vil  nødig  dis¬ 
putere  om  Architektur  med  en  saa  udmærket  Architekt  som  Ulrik  Plesner;  vi 
opfordrer  derfor  dem  af  vore  Læsere,  der  har  Interesse  for  denne  smukke 
gamle  Gaard,  til  at  udtale  sig  om  Sagen.  Og  vi  stiller  Spørgsmaalet  saa  klart 
som  muligt : 

Vil  den  Lichtenbergske  Gaard  i  Horsens  ikke  blive  ødelagt  ved  den  foreslaaede 
Paa  bygn  in  g  ?  Red. 


MESTRE  OG  SVENDE. 


pmaalingsture  —  som  de  kaldes  —  disse  glade  Studierejser,  som  Professor 


V _ '  Holm  i  mange  Aar  har  foretaget  med  Akademiets  Elever,  er  jo  efterhaanden 

ogsaa  optagne  af  Foreningen  af  3.  Decb.  og  danner  en  vigtig  Del  af  dennes 
Virksomhed. 

Opmaalingerne  er  vel  endda  netop  det,  som  har  gjort  »3.  Decb.«  kendt  ud 
over  den  nærmeste  Kreds. 

Det  er  fornøjeligt,  at  det  gode  Værk,  som  Holm  satte  i  Gang,  saaledes 
gror  godt  og  frivilligt  dyrkes  af  de  vordende  Architekter  ved  Siden  af  Skolens 
officielle  Studierejser.  Dette  viser,  at  Tanken  er  god,  og  at  de  unge  har  for- 
staaet,  hvor  uundværligt  et  saadant  Friluftsstudium  er,  og  hvorledes  det  danner 
et  nyttigt  Mellemled  mellem  deres  Arbejde  som  Elever  og  Tegnesvende. 

Der  er  ingen  Tvivl  om,  at  Gnisten  —  om  den  er  der  —  netop  giver  sig 
til  Kende  under  eller  efter  en  saadan  Rejse  i  gode  Kammeraters  Selskab,  kaldt 
frem  ved  det  nære  Samliv  med  gammel  Bygningskunst.  Det  er  godt  efter  Vin¬ 
trens  Bladen  i  Bøger  og  Billeder  at  se  den  klare  Virkelighed  livagtig  for  sig  i 
Solens  Lys  og  Regnens  Væde,  —  det  kan  puste  til  en  lille  Glød  saa  der  kommer 
Flamme,  der  aldrig  slukkes  siden. 

I  alle  1  ilfælde  er  det  nu  forstaaet  af  de  Fleste,  at  Studier  i  nøjeste  Sammen¬ 
hæng  med  Virkeligheden  er  en  Livsbetingelse  for  Architekter.  Men  disse  Op- 
maalingsture  tager  Tid,  og  det  kan  ikke  nægtes,  at  det  ofte  kan  komme  Mestrene 
slemt  paa  tværs,  naar  Tegnesvendene  ønsker  at  fare  ud  for  at  studere  og  det 
ærgrer,  hvis  de  ikke  tager  rimeligt  Hensyn  til  Arbejdet  paa  Tegnestuen.  Det 
bør  de  selvfølgeligt  og  tillige  vise  det  i  Gærning  ved  ekstra  Kraftudfoldelse  baade 
før  og  efter  en  saadan  Opmaalingstur. 

Jeg  vilde  gerne  indtrængende  bede  mine  Kolleger,  »mine  Kunstbrødre«,  om 
saa  vidt  muligt  at  hjælpe  de  unge  til  Deltagelse  i  disse  Studier  og  i  Parenthes 
sagt  —  ogsaa  i  Skolens.  Naar  de  er  ivrige  og  dygtige,  saa  lad  dem  komme 
med,  saavidt  der  er  Raad  og  Plads,  saasandt  som  vi  alle  er  interesserede  i,  at  vor 
Kunst  faar  gode  Tjenere  i  Fremtiden ;  lad  dem  ikke  bøde  for,  at  de  gør  god 
Nytte  paa  Tegnestuen.  . . 


EN  »FORBEDRING«. 


Hr.  Architekt  Rosen. 

a  jeg  havde  læst  Deres  Svar  paa  min  lille  Artikel,  syntes  jeg  først,  at  der 


A — *  ikke  var  noget  for  mig  at  sige  dertil;  det  hele  var  saa  net:  den  Frejdig¬ 
hed,  hvormed  De  melder  Dem  som  »Synderen«,  og  den  maadeholdne  og  hen¬ 
synsfulde  Tone,  hvori  De  søger  at  undskylde  Dem;  nu  var  jo  Sagen  lagt  tilrette, 
saa  andre  kunde  dømme  os  imellem.  Kun  søgte  jeg  forgæves  i  min  Artikel, 
hvor  det  jo  drejer  sig  om  et  Principspørgsmaal,  efter  den  Overvurdering  af  mit 
eget  Værk,  som  De  tillægger  mig,  saa  jeg  vilde  gerne  bede  Dem  læse  om  igen. 

Men  da  jeg  saa  et  Par  Dage  efter  kom  forbi  Huset  og  huskede  paa  den 

»større  Restaurering  i  det  indre«,  som  De  taler  om,  fik  jeg  Lyst  til  at  kigge  ind 

ad  Gadedøren,  da  jeg  kom  i  Tanker  om,  at  der  indenfor  den  fandtes  en  lille 
Forstue,  som  Murmester  Kruse  og  jeg  særlig  kælede  for,  da  Huset  blev  bygget; 
Undervæggene  blev  murede  i  Mønster  af  glaserede  Sten,  og  paa  Overvæggene 
anbragtes  Pilastre  af  Terracotta  og  Rosetter  af  samme  Materiale  i  Felterne.  Nu 
tænkte  jeg  mig,  at  De  muligvis  ogsaa  havde  fundet  disse  Rosetter  »slemme«  og 
faaet  dem  bort  (de  er  ogsaa  »Numre«  i  et  Katalog,  d.  v.  s.  de  er  bagefter  op¬ 
tagne  deri  efter  min  Tegning,  paa  samme  Maade  som  f.  Eks.  Formstenene  til 
Frue  Kirke  i  Aalborg,  som  De  vist  har  haft  i  Deres  Hænder,  da  De  arbejdede 

derovre  som  Murerlærling),  og  jeg  blev  rørt,  da  jeg  fandt  det  hele  urørt,  for 

Uglen  synes  jo  bedst  om  sine  egne  Børn,  ved  De  nok. 

Jeg  syntes  da,  at  jeg  maatte  takke  Dem  herfor  og  samtidig  for  den  hele  Maade, 
hvorpaa  De  har  optaget  Sagen  i  Deres  Svar;  thi  herved,  og  især  ved  den  skælm- 

ske  Slutningsbemærkning  om  Rosen  i  Knaphullet,  har  De  indvirket  saa  behageligt 

paa  min  Stemning,  at  jeg  næsten  kunde  fristes  til  at  anbefale  Dem  at  søge  Ejerens 

Tilladelse  til  at  aftage  Skifertaget  og  lægge  lysegrønne  Tagsten  paa  i  Stedet;  det 

vilde  vist  klæde,  om  ikke  just  Huset  saa  dog  Karnappen,  og  naar  man  saa’  de 

to  Ting  sammen,  vilde  man  maaske  overse,  at  der  var  noget  imellem,  eller 

hvad  mener  De  for  Resten,  om  De  kunde  faa  anbragt  et  Rosenflor  over  det  hele; 

saa  manglede  der  kun,  at  Pendanthjørnet  skulde  behandles  paa  samme  Maade, 

for  at  Idyllen  kunde  blive  fuldstændig.  n 

J  b  Gnudtzmann. 


FORSKELLIGT. 


» Oplysning «.  Ugebladet  »Frem«,  dette  (ellers)  saa  udmærkede  Oplysnings¬ 
værk,  har  aabenbart  i  sin  Medarbejderflok  et  sort  Faar,  som  snarest  burde  sættes 
ud.  Vi  faldt  tilfældigvis  for  nogen  Tid  siden  over  en  Artikel  med  Overskrift 
»Ugepassiar«  (i  Indholdsangivelsen  paa  Omslaget  nærmere  betegnet  med  Under¬ 
titlen  »Skønhedsafguderi«)  i  Bladets  Nr.  27,  undertegnet  med  F.  J.,  hvori  Archi- 
tekter  gøres  til  Genstand  for  en  Omtale,  saa  dum  og  uvidende,  at  den  oven- 
staaende  Lignelse  om  Faaret  straks  faldt  os  ind,  da  vi  tænkte  over,  hvad  for  et 
Slags  Individ  der  nu  kunde  have  begaaet  denne  Artikel.  Under  en  selvbehagelig 
Brægen  fremsætter  denne  anonyme  Skabning  en  hel  Række  Flovser  om  Archi- 
tekterne  her  i  Landet;  de  skildres  som  fuldkomment  latterlige  Mennesker,  der 
kun  interesserer  sig  for  »gamle  Smadderkasser«,  forkludrer  alt,  hvad  de  kommer 
i  Nærheden  af,  er  upraktiske  og  uden  Forstand  paa  Livets  Realiteter  o.  s.  v. 
Det  hele  er  serveret  i  en  humoristisk  Form  (af  den  Slags  Humor,  der  faar 
Haarene  til  at  rejse  sig  paa  ens  Hovedel),  og  vi  vil  selvfølgelig  ikke  spilde  Tid 
og  Tryksværte  paa  Imødegaaelse  af  alle  de  Taabeligheder,  der  findes  i  dette  Opus. 

Men  vi  vil  gærne  gøre  den  ærede  Redaktion  af  det  (ellers)  udmærkede  Tids¬ 
skrift  opmærksom  paa,  at  en  saadan  Artikel  betegner  en  Afvigelse  fra  »Frem« s 
Program,  hvis  første  Punkt  er:  Oplysning,  og  at  det  ikke  er  nogen  stor  Bedrift 
at  give  en  anonym  Skribler  Lov  til  at  haane  en  hel  Stand. 

»Frem«  vilde  derimod  indlægge  sig  virkelig  Fortjeneste  ved  —  sammen 
med  Architekterne  —  at  kæmpe  imod  det  daarlige  Byggeri,  der,  udøvet  af 
samvittighedsløse  Byggerøvere,  hærger  det  ganske  Land  og  giver  det  et  Præg  af 
Raahed  og  manglende  Kultur. 

Eller,  naar  vi  søger  at  hindre,  at  en  historisk  værdifuld  Bygning  ofres  for 
intetsigende  »moderne  Fordringer«,  da  burde  »Frem«  —  i  Stedet  for  at  smæde 
Architekterne  derfor  —  oplyse  sine  Læsere  om,  at  for  enhver,  der  har  Sans  for 
vort  Lands  Kulturhistorie,  er  de  gamle  Bygninger  uvurderlige  Dokumenter,  som 
der  hører  megen  Sjælsraahed  til  at  ødelægge. 

Hvis  »Frem«  saaledes  vilde  arbejde  sammen  med  Architekterne,  da  vilde 
det,  ogsaa  paa  dette  Omraade,  i  Sandhed  virke  i  Oplysningens  Tjeneste. 

¥ 

Rettelse.  I  Anledning  af  vor  lejlighedsvise  Omtale  af  Ejendommen  Øster¬ 
broes  Dossering  95  A  (som  opført  efter  Th.  Jørgensens  Tegninger)  beder  Archi- 

tekt  A.  Bertelsen  os  tilføje  den  Rettelse,  at  han  har  tegnet  Planerne.  Dette 
vidste  vi  for  Resten  godt,  men  vi  mente,  det  var  det  hensynsfuldeste  overfor 
Hr.  B.  ikke  at  meddele  det. 

¥ 

Kongres  for  Skolehygiejne.  I  Dagene  fra  den  5. — 10.  August  (begge  Dage 
inklusive),  afholdes  i  London  den  2den  internationale  Kongres  for  Skolehygiejne. 
Til  Kongressen  er  knyttet  en  Udstilling,  som  bl.  a.  skal  omfatte:  Tegninger  og 
Planer;  Bygningsmateriale  og  Konstruktioner;  Vandforsyning,  Drainage,  Sanitets¬ 
materiel  og  Bekvemmeligheder;  Opvarmning,  Belysning  og  Ventilation;  Dekora¬ 
tion.  Der  modtages  Fotografier.  Efter  Dommerkomiteens  Skøn  vil  der  blive 
uddelt  Sølv-  og  Broncemedailler. 

Genstande,  der  ønskes  udstillede,  skal  anmeldes  paa  særlige  Blanketter,  der 
faas  hos  den  danske  Komité.  Dennes  Sekretær  er  Hr.  Dr.  C.  C.  Jessen,  Nørre¬ 
gade  36,  Kjøbenhavn  K. 

»Telegraf bygningen«.  I  Anledning  af  nogle  Udtalelser  af  Hr.  Hein  i  et  her¬ 
værende  Dagblad,  saalydende :  »Alle  Telegrafmænd  var  glade  ved  Udsigten  til 
at  flytte  ind  her  (i  Grønnegade).  Telegrafetaten,  lige  fra  Chefen  og  nedefter,  er 
derfor  ikke  mindst  ked  af  den  Udgang,  Sagen  nu  har  faaet«  —  skrives  i  »Dansk 
Telegraftidende«  følgende:  ».  .  .  med  Undtagelse  af  Telegrafdirektøren  og  enkelte 
af  vore  øverste  Embedsmænd  findes  der  næppe  en  eneste  Telegrafmand,  som 
ønskede,  at  Telegrafvæsenet  skulde  flytte  ind  i  den  nye  Bygning.  Tværtimod!« 


FORENINGSMEDDELELSER. 

OVERORDENTLIG  GENERALFORSAMLING 
i  Industriforeningens  Repræsentantskabslokale  (event.  Fore¬ 
dragssal)  Fredag  Aften  den  21.  Juni  1907. 

Kl.  8  Smørrebrødsbord. 

Kl.  9  Generalforsamling,  til  hvilken  det  paa  Mødet  den 
13.  Maj  besluttedes  at  indstille  til  Vedtagelse:  »Vedtægt  for 
Afholdelsen  af  Konkurrencer  om  Løsningen  af  architektoni- 
ske  Opgaver.«  Derefter:  Valg  af  Leder  og  Konkurrenceudvalg  i  Henhold  til 
Vedtægtens  §  12. 

Fortsættelse  af  Diskussionen  om  Architekters  kunstneriske  Ejendomsret  og 
om  Plagiering. 

Da  det  formodes,  at  denne  Generalforsamling  ikke  vil  blive  beslutnings- 
dygtig,  indvarsles  herved  en  ny  overordentlig  Generalforsamling  samme  Dag  og 
Sted  og  med  samme  Program  Kl. 

Bestyrelsen. 


Udgiver:  AKADEMISK  ARCHITEKTFORENING, 

Redaktion;  Architekterne  K.  VARM1NG  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAVN 

DEN  2  2.  JUNI  I907 

9.  A ARGANG  N2  38 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING 


DIREKTØR  HEYMANS  BOLIG. 


Paa  Grunden  ved  Siden  af  Direktør  Heymans  Bolig  laa  der  en  stemningsfuld 
gammel  Villa,  vistnok  opført  af  C.  F.  Hansen,  Bygmesteren  af  det  gamle 
Raadhus. 

Det  var  mig  en  Sorg,  at  den  maatte  falde,  og  jeg  lovede  mig  selv,  da 
Hr.  Heyman  betroede  mig  den  interessante  Opgave  at  bygge  hans  Bolig,  i  denne 
at  søge  frembragt  en  Stemning,  der  kunde  minde  om  det,  der  svandt.  Hvorvidt 
det  er  lykkedes  mig,  skal  jeg  ikke  selv  dømme  om. 

Hovedentreprenør  var  Murermester  Rotfie.  Snedkerarbejdet,  som  var  meget 
vanskeligt  paa  Grund  af  de  runde  Rum,  er  udført  udmærket  af  Snedkermester 
Madsén,  Hellerup,  Kobbertækkerarbejdet  af  Berg  og  Christensen  og  Kunstsmede¬ 
arbejdet  af  Smedemester  Jørgensen  i  Valby.  Ingeniør  Koen  har  projekteret  og 
ledet  Ingeniørarbejderne.  Havearchitekt  Erstad-Jørgensen  har  anlagt  Haven. 

Carl  Brummer. 


DIREKTØR  HEYMANS  BOLIG. 


ARCHITEKT  CARL  BRUMMER. 

DIREKTØR  HEVMANS  BOLIG. 


ARCH1TEKT  CARL  BRUMMER. 


—  39i  — 


DIREKTØR  HEYMANS  BOLIG. 


ARCH1TEKT  CARL  BRUMMER. 


DIREKTØR  HEYMANS  BOLIG.  ARCHITEKT  CARL  BRUMMER. 

POLYTEKNISK  LÆREANSTALT. 

I»Architekten«s  Nr.  36  findes  en  Gengivelse  af  Tilbygningen  til  Polyteknisk 
Læreanstalt,  som  rimeligvis  var  gaaet  upaatalt  hen,  dersom  ikke  Architekt 
Gnudtzmann,  med  en  mærkelig  Mangel  paa  Selvkritik,  havde  ledsaget  den  med 
nogle  Bemærkninger  om  Herholdts  Bygning,  som  forekommer  mig  mindre  hel¬ 
dige  —  for  Hr.  Gnudtzmann. 

Det  er  muligt,  at  Hr.  G.  har  Ret  i,  at  Polyteknisk  Læreanstalts  Bygning 
er  Herholdts  svageste  Arbejde,  og  hans  Bemærkninger  om  Inddelingen  af  Facaden 
er  vist  dogmatisk  rigtige.  Men  »Et  er  Søkort  at  forstaa,  et  Andet  Skib  at  føre«. 
Den  Sammensætning  af  Bygningsmaterialer,  som  Hr.  G.  har  præsteret  ved  Siden 
af  Herholdts  Bygning,  har  ikke  meget  med  Kunst  at  gøre,  og  en  Sammenligning 
er  derfor  ganske  urimelig.  Det  har  vakt  Forargelse,  at  Staten  paatænkte  at 
købe  en  Spekulationsbygning  til  Telegrafstation ;  her  har  Staten  selv  opført  en 
Bygning  »saa  økonomisk  som  muligt«  »fyldt  fra  Kælder  til  Kvist«,  hvis  Forhold, 
Enkeltheder  og  Farvesammenstilling  er  af  en  Beskaffenhed,  som  fritager  for  videre 
Kritik  (se  f.  Eks.  Midtpartiet  med  Indgangen). 

Da  Tegningerne  forelaa,  gjorde  nogle  Architekter  i  Fællesskab  et  forgæves 
Forsøg  paa  at  forhindre  Skandalen;  da  den  nu  engang  er  begaaet,  burde  den 


være  begravet  i  Stilhed. 


A.  Clemmensen. 


»DER  BURDE  VÆRE  ROSER  -«. 

(FREDERIKSBERG ALLÉ  12  OG  POLYTEKNISK  LÆREANSTALT). 


ørst  maa  jeg  takke  Hr.  Architekt  Gnudtzmann,  fordi  han  finder  min  Tone 


X  maadeholden  og  hensynsfuld.  Jeg  kan  saamænd  gerne  returnere  ham  den 
samme  Kompliment,  endskønt  jeg  mener,  det  havde  været  ulige  simplere,  om 
han  straks  havde  sendt  mig  et  »aabent  Brev«  med  sin  Beklagelse;  saa  havde  vi 
jo  blandt  andet  undgaaet  den  »frejdige  Afsløring«. 

Hr.  Gnudtzmann  har  i  sin  Artikel  forgæves  søgt  efter  den  »Overvurdering« 
af  sit  eget  Værk,  som  han  mener,  jeg  tillægger  ham.  Lad  den  nu  eksistere 
eller  ej  —  at  paapege  den  turde  være  Tidsspilde  — ,  den  er  maaske  mindre 
forborgen  for  andre  end  for  Hr.  Gnudtzmann  selv.  Her  er  jo  imidlertid  ikke 
lale  om  en  Sammenstilling  af  Personer,  men  derimod  af  Bygningsværker ;  disse 
sidste,  som  Hr.  Gnudtzmann  selv  stiller  overfor  hinanden,  ere,  pro  primo:  Den 
Lichtenbergske  Gaard  i  Horsens  og  Frederiksbergallé  12;  pro  secundo:  Etatsraad 
Herholdts  Polytekniske  Læreanstalt  og  Hr.  Gnudtzmanns  senere  Udvidelse  af 
samme.  Den  første  Sag  er  dog  vel  nu  saa  temmelig  uddebatteret ;  den  turde 
være  saa  ubetydelig,  at  den  ikke  er  stort  flere  Ord  værd;  kun  vil  jeg  gerne,  i 
Anledning  af  Hr.  Gnudtzmanns  Bemærkning  i  sin  første  Artikel  om  mit  Syn  paa 
hans  Kunst  og  hans  Syn  paa  min,  have  Lov  at  indskyde:  bør  vi  ikke  —  i  al 
Almindelighed  - —  være  lidt  varsomme  med  Brugen  af  Ordet  Kunst ;  thi  vel  er 
vi  alle  »Kunstnere«,  som  han  sagde,  Eleven  paa  Kunstskolen  —  men  hvormange 
af  os  har  nogensinde  gjort  os  virkelig  fortjente  til  dette  Prædikat.  Lad  andre 
kalde  os  Kunstnere,  og  lad  andre  og  Eftertiden  dømme,  om  vor  Gærning  er 
Kunst.  Selv  kan  vi  jo  nok  tale  om  vore  Værker,  uden  at  Ordet  Kunst  straks 
løber  os  paa  Tungen  eller  i  Pennen. 

Imidlertid  maa  det  øjensynligt  være  Hr.  Gnudtzmanns  Opfattelse,  at  Frede¬ 
riksbergallé  12  er  en  lødig  Prøve  paa  hans  Bygningskunst,  og  deraf  specielt 
Vestibulen,  som  han  jo  har  kælet  for.  - —  Da  jeg  for  29  Aar  siden  havde  Hr. 
Gnudtzmanns  Formsten  i  min  Haand,  paa  Frue  Kirke  i  Aalborg,  —  hvilken 
Kirke  ogsaa  hører  under  Rækken  af  Hr.  Gnudtzmanns  Kunstværker  — ,  savnede  jeg 
den  Besked,  jeg  nu  har  faaet,  nemlig  at  Skæbnen,  hvis  Veje  er  uransagelige, 
havde  bestemt  disse  Formsten  til  Optagelse  i  et  Katalog  over  Teglværksprodukter; 
havde  jeg  dengang  anet  det,  var  de  sikkert  af  mig  bievne  behandlede  med  mere 
Respekt.  —  Jeg  kan  ikke  forlade  Themaet  »Nr.  12«  uden  at  slutte  denne  Af¬ 
deling  med  en  Tak  for  Idéen  med  de  lysegrønne  Tagsten,  —  hvilke  jeg  forresten 
ikke  personlig  har  anvendt  de  sidste  3  Aar,  og  for  Idéen  med  Rosenfloret  over 
det  hele.  Hr.  Gnudtzmann  har  ganske  Ret;  der  burde  være  Roser. 

Jeg  maa  nu  fra  den  skælmske  Tone,  hvori  Hr.  Gnudtzmann  synes  at  finde 
Behag,  gaa  over  til  den  ramme  Alvor. 

Just  det  samme  Nummer  af  »Architekten«,  som  indeholder  mit  Svar  til  Hr. 
Gnudtzmann,  bringer  et  Billede  af  hans  sidste  store  Bygningsværk:  Udvidelsen 
af  den  Polytekniske  Læreanstalt,  anmeldt  af  ham  selv.  Denne  Anmeldelse  op¬ 
fordrede  til  Eftertanke,  thi  det  var  ikke  den  kendte  Opremsning  af  andres  gode 
Gærninger  —  samtlige  Haandværkeres  Navne  o.  1.  — ,  nej,  det  var  en  kom¬ 
bineret  Anretning  af  en  Redegørelse,  et  Forsvar  og  et  Angreb. 

Uvilkaarligt  maatte  man  spørge:  Hvortil  alt  dette?  Hvorledes  er  det  muligt 
at  tænke  paa  et  Forsvar  for  denne  Bygning,  og  hvorledes  kan  man  forklare  sig, 
at  den  Architekt,  der  har  bygget  dette  Hus,  drister  sig  til  et  Angreb  paa  gamle 
Mester  Herholdts  Værk.  Thi  her  er  ikke  Tale  om  denne  Retning  eller  hin  — 
mit  Syn  paa  Kunst  eller  Hr.  Gnudtzmanns  —  her  foreligger  et  Tilfælde,  hvor 
Alverdens  Architekter,  Hr.  Gnudtzmann  fraregnet,  uden  et  Øjebliks  Tvivl  vilde 
fælde  en  enstemmig  Dom.  Hvis  »Overvurderingen«  ikke  her  er  tilstrækkelig 

klar,  ja,  saa  — - .  Men  ikke  nok  hermed ;  Hr.  Gnudtzmann  søger  at  plukke 

Herholdts  Værk  fra  hinanden,  til  Fordel  for  sit  eget.  Dette  turde  være  upassende; 
lad  Hr.  Gnudtzmann  angribe  mig  eller  andre,  enten  forsvarer  vi  os,  eller  vi  gør 
os  ikke  den  Umage  —  men  Herholdts  Værker,  enten  de  nu  maatte  høre  til 
hans  bedste  eller  hans  »svageste«,  de  bør  være  hævede  over  og  fritagne  for  en 
kritisk  Behandling  af  den  Art,  Hr.  Gnudtzmann  leverer,  selv  om  Herholdt  natur¬ 
ligvis,  som  andre  Dødelige,  maa  være  Kritik  underkastet.  Forøvrigt  ønsker  jeg 
aldeles  ikke  at  diskutere  denne  Sag  med  Hr.  Gnudtzmann.  Han  har,  forinden 
han  paabegyndte  dette  Hus,  lært  min  og  andre  Kollegers  Mening  om  dette  Ar¬ 
bejde  at  kende.  1  den  Svarskrivelse,  han  i  sin  Tid  sendte  til  os,  der  dengang 
anbefalede  at  forsøge  en  anden  Løsning  af  Facadespørgsmaalet,  udtalte  han  blandt 
andet,  at  man  skulde  blot  vente  til  Huset  var  færdigt,  saa  kunde  man  bedre 
dømme;  og  Hr.  Gnudtzmann  havde  Ret;  nu  ser  vi  det  hele  klart  som  Dagen. 

Ikke  desto  mindre  er  jeg  tilbøjelig  til  at  tro,  at  vor  kendte  danske  God¬ 
modighed  vilde  være  løbet  af  med  os,  saafremt  Hr.  Gnudtzmann  ganske  stil¬ 

færdig  havde  anmeldt  sin  Bygning  paa  almindelig  Vis  eller  helt  undladt  dette; 
der  var  da  maaske  ikke  een,  der  havde  rørt  sig  —  thi  til  hvilken  Nytte?  Men 
Sagen  er  bleven  en  ganske  anden  ved  den  Maade,  paa  hvilken  Hr.  Gnudtzmann 
har  inddraget  Herholdts  Navn.  Thi  det  bør  holdes  udenfor,  naar  der  er  Tale 
om  Hr.  Gnudtzmanns  Bygning.  Pictetsløst  og  uberettiget  turde  det  være  at 
fremstille  den  sidste  Tilbygning  som  en  »forbedret«  Udgave  af  Herholdts  Værk. 

Da  Uglen,  som  Hr.  Gnudtzmann  saa  træffende  bemærker,  jo  holder  mest 
af  sine  egne  Børn,  vil  jeg  —  i  det  sikre  Haab,  at  Hr.  Gnudtzmann  akeepterer 

Tanken  —  foreslaa  ham  at  overføre  den  af  ham  fostrede  Idé  fra  Frederiksberg- 

allé  12  —  den  med  Rosenfloret  nemlig  —  og  indgaa  til  sin  Bygherre,  Direk¬ 
tionen  for  Læreanstalten,  med  Anmodning  om  Bevilling  til  Beplantning  —  over 
det  hele!  Mulig  vilde  stedsegrønne  Planter  tjene  Formaalet  bedst;  men  Rosen¬ 
floret  er  jo  Hr.  Gnudtzmanns  Idé,  og  jeg  kan  slutte  mig  til  den,  dog  med  en 
Smule  Beklagelse  for  de  smukke  Blomster  — -  imidlertid,  lad  gaa!  »Der  burde 

være  Roser<1‘  Anton  Rosen. 

FORSKELLIGT. 


Statshusmændenes  Boliger.  Landbrugsministeriet  har  anmodet  Architekterne 
Prof.  M.  Nyrop  og  Søren  Lemche  om  at  indtræde  i  det  Udvalg,  der  er  nedsat 
for  at  tilvejebringe  Planer  og  Overslag  til  praktiske  og  billige  Boliger  for  Land¬ 
arbejdere,  der  opnaar  Statslaan  i  Henhold  til  Lov  af  22.  April  1904.  Udvalget, 
hvis  Formand  som  bekendt  er  cand.  mag.  V.  Lorknzen,  bestaar  iøvrigt  af  føl¬ 
gende  Herrer:  Folketingsmand,  Gaardejer  Pedersen,  Nyskov,  Folketingsmand, 
Husejer  L.  P.  Ovesen,  S.  Vium,  Murermester  Kristen  Søgaard,  Thim,  Tømrer 
Lars  P.  Hansen,  Lyndby. 

¥ 

Trondhjems  Domkirke.  Ifølge  norsk  »Teknisk  Ugeblad«  vil  Stillingen  som 
ledende  Architekt  ved  Restaurationsarbejdet  i  Trondhjems  Domkirke  først  blive 
besat,  efter  at  norske  Architekter  (i  et  Antal  af  4  til  6)  har  faaet  Anledning  til 
at  konkurrere  derom.  Architekterne  vil  blive  opfordret  til,  mod  en  bestemt 
Godtgørelse  til  hver,  at  udarbejde  et  Udkast  til  Vestfrontens  Genoprejsning  — 
væsentlig  paa  Grundlag  af  Chr.  Christies  efterladte  Skitse  af  1906.  Det  er  sand¬ 
synligt,  at  man  i  den  nærmeste  Fremtid  vil  udstede  Indbydelse  til  at  deltage  i 
denne  Konkurrence. 

* 

Rumfilosofi.  Da  for  nogen  Tid  siden  Ord  som  Rumsans  og  kubisk  Følelse 
her  i  »Architekten«  dukkede  op  som  sproglige  Nydannelser,  har  de  maaske 
forekommet  en  og  anden  overraskende,  medens  de  ved  nogen  Tids  Brug  sikkert 
vil  hævde  sig  en  Plads  i  den  architektoniske  Kritik  som  en  virkelig  Berigelse 
af  Sproget.  For  Læsere  af  tyske  Tidsskrifter  virkede  disse  Udtryk  imidlertid 
ikke  overraskende.  Vi  finder  saaledes  i  en  —  forskrækkelig  filosofisk-svulstig  — 
Kritik  af  Architekten  Peter  Behrens  Arbejder  i  »Deutsche  Kunst  und  Dekoration«, 
skrevet  af  Dr.  Niemeyer,  ikke  mindre  end  48  Ord,  sammensatte  med  »Raum-«, 
foruden  mange  andre,  tildels  sære  og  affekterte  Udtryk.  Vi  hidsætter  en  For¬ 
tegnelse  til  behagelig  Afbenyttelse,  alfabetisk  ordnet:  Raumaesthetik,  -aktion, 
-aufstieg,  -ausdruck,  -beziehung,  -bildung,  -drama,  -dramatik,  -dynamik,  -effekt, 
-empfindung,  -erlebnis,  -ethos,  -faktor,  -form,  -formung,  -gedanke,  -gefiihl,  -gesetz- 
lichkeit,  -gestalt,  -horizontalismus,  -individuum,  -innere,  -interval,  -kompartimcnt, 
-kraft,  -logik,  -mathematik,  -moment,  -natur,  -oblonge,  -parallellismus,  -scheidung, 
-schichtung,  -sinne,  -spannung,  -stimmung,  -synthese,  -takt,  -teil,  -teilung,  -wert, 
-vertikalismus,  -vielheit,  -volumen,  -vorempfindung,  -vorstellung,  -zweck. 

Da  hele  Afhandlingen  er  paa  6  Sider,  og  da  den  foruden  med  ovenstaaende 
er  spækket  med  utallige  andre  fremmede  og  kunstige  Ord,  saa  kan  man  heraf 
se,  at  det  ikke  er  saa  lige  en  Sag  at  skrive  Kritik,  og  det  er  skam  heller  ikke 
saa  let  at  lave  Architektur.  —  — 


Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

DEN  2  9.  JUNI  1907 

9.  Aargang  N£  39 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


ST.  NIKOLAJGADE  I  SVENDBORG. 


Det  stærkt  opblomstrende  Næringsliv  i  forrige  Aarhundrede  har  ikke  mindst 
i  vore  Købstæder  foraarsaget  et  livligt  Byggeri,  der  —  desværre  ikke  altid 
til  det  bedre  —  omtrent  ganske  har  omformet  deres  Fysiognomi.  Det  gammel¬ 
dags  idylliske,  hyggelige  og  sluttede  Præg,  der  før  udmærkede  omtrent  alle  vore 
smaa  Byer  og  som  gav  dem  en  Ynde  og  Skønhed,  som  den  Gang  ikke  blev 
tilstrækkelig  værdsat,  er  nu  overvejende  borte.  Det  jævne  stilfærdige,  maaske 
lidt  spidsborgerlige,  er  mangfoldige  Steder  afløst  af  noget  prunkende  parvenu- 
agtigt ;  noget  der  er  vokset  frem  paa  Basis  af  den  provinsielle  nymodens  Trang 
til  at  »være  med«  »følge  med  Tiden«,  og  hvad  det  nu  hedder,  hvilken  Tiang 
paa  det  fuldkommeste  imødekommes  af  en  Hær  af  geskæftige  Bygmestre,  der 
for  Penge  er  parate  til  hvilkesomhelst  Krumspring,  og  for  hvem  der  ikke  eksisterer 


KIRKEGAARDSPORT 

FOR  ENDEN  AF  ST.  NIKOLAJGADE. 

ARCH1TEKT 

MAGDAHL-NIELSEN. 

SVENDBORG  AVIS' 
BYGNING. 


ARCHITEKT 

MAGDAHL-NIELSEN. 


ST,  NIKOLAJGADE  SET  FRA  KIRKEGAARDSINDGANGEN. 


Hensyn  til  andet  end  deres  egen  Madpose.  —  Det  hører  derfor  til  Sjælden¬ 
hederne,  at  man  ved  at  gennemvandre  en  Provinsby  finder  et  nyt  Hus,  som 
man  ret  kan  glæde  sig  over.  Endnu  mærkeligere  er  det  da,  naar  man  kan  finde 
en  hel  Gade,  der  er  bebygget  af  en  og  samme  Architekt,  saaledes  som  St.  Niko- 
lajgade  i  Svendborg,  hvis  Bygninger  omtrent  alle  er  opført  af  Architekt  Magdahl- 
Nielsen.  Med  det  statelige  Apotek  paa  Hjørnet  og  den  derpaa  følgende  St. 
Nikolaj  Præstegaard,  hvilke  Bygninger  tidligere  har  været  gengivne  her  i  »Archi- 
tekten«,  fortsættes  Rækken  med  en  Bygning  for  »Svendborg  Avis«  med  Tryk¬ 
keri,  Frk.  Holst’s  Skole  opført  i  1894  med  sine  10  Aar  senere  byggede  »depen- 


PLAN  AF  ST.  NIKOLAJGADE. 

I.  St.  Nikolaj  Kirke.  II.  Apoteket.  III.  Præstegaard.  IV.  Svendborg  Avis.  V.  Frk.  Holst’s  Skole  og  Pensionat. 

VI.  Kirkegaardsport. 

FRK.  HOLST’S  SKOLE  ARCHITEKT 

OG  PENSIONAT.  '  MAGDAHL-NIELSEN. 

dances«,  hvori  findes  Gymnastiksal  og  Pensionat  for  unge  Piger;  dernæst  følger 
nogle  mindre  Villaer  (som  det  ikke  er  lykkedes  os  at  faa  Afbildninger  af),  og 
endelig  afsluttes  Gadebilledet  med  den  smukke  Kirkegaardsport. 

Denne  Gade  afgiver  ®t_  godt  Eksempel  paa,  hvorledes  det  med  faa  og  smaa 
Midler  er  muligt  at  skabe  en  fin  Stemning  og  faa  noget  frem  af  netop  den  Skøn¬ 
hed,  som  kun  kan  opnaas  i  en  mindre  By,  og  som  er  mere  værd  end  al 
moderne  Flothed  og  Fa^adepynt.  Det  er  at  ønske,  at  man  i  andre  Købstæder 

vilde  gøre  som  de  gode  Borgere  i  Svendborg,  der  har  sluttet  sig  sammen  om 
det  Formaal  at  faa  en  ny  Gade  bebygget  saaledes,  at  den  skulde  blive  en  Pryd 
for  Byen,  i  Modsætning  til,  hvad  der  som  oftest  er  Tilfældet,  at  det  hele  gaar 
paa  bedste  Beskub. 

Arch.  Magdahl-Nielsen  har  forøvrigt  bygget  flere  andre  Huse  i  Svendborg 
og  vi  skal  i  næste  Hæfte  bringe  Afbildninger  deraf. 


HJ.  AF  ST.  NIKOLAJ  GADE  ARCHITEKT 

OG  KYSEBORGSTRÆDE.  MAGDAHL-NIELSEN. 


DEN  LICHTENBERGSKE  GAARD  I  HORSENS. 


I  Anledning  af  vort  Spørgsmaal  til  Læserne  ang.  den  foreslaaede  Paabygning 
har  vi  modtaget  forskellige  Skrivelser,  af  hvilke  vi  aftrykker  følgende: 

Til  Redaktionen  af  Bladet  »Architekten«  ! 

Paa  Spørgsmaalet  i  »Architekten«  af  15.  Juni:  Vil  den  Lichtenbergske  Gaard 
.  i  Horsens  ikke  blive  ødelagt  ved  den  foreslaaede  Paabygning?  lyder  mit  Svar:  Jo. 

■  ,  F.  Bøttger. 

*  * 

* 

Den  Lichtenbergske  Gaard  i  Horsens  vil  —  efter  min  Mening  —  blive 
ødelagt  ved  den  foreslaaede  Paabygning.  I  saa  Henseende  er  jeg  fuldstændig 
enig  med  vor  højtærede  Redaktør;  derimod  forstaar  jeg  aldeles  ikke,  hvorfor 
samme  udmærkede  Mand  nødig  vil  disputere  om  Architektur  med  Architekt 
Piesner.  Er  det  ikke  en  overdreven  og  misforstaaet  Finfølelse!  Vilde  det  være 
bedre  at  disputere  denne' Sag  med  en  Byggerøver  end  med  en  dygtig  Architekt? 

Jeg  er  imidlertid  —  med  mange  andre  —  Red.  taknemlig  for  hans  kraftige 
Udtalelse  om  Paabygningen,  og  det  undrer  mig  meget,  at  Architekt  Piesner  kan 
anbefale  denne  saa  forholdsvis  godt!  De  smukke  Karnapper  ere  paa  Forslaget 
løsrevne  fra  Bygningens  faste  Form.  Mansardtaget  vil  misklæde  Huset  og  den 


1 

opflyttede  Kvistfrontons  Vinduer  synes  mig  altfor  lange.  Paabygningen  er  maaske 
nok  uundgaaelig,  men  den  maa  kunne  gøres  med  langt  større  Finhed  og  For- 
staaelse.  Heldigvis  har  Ejeren  jo  alt  vist  sig  at  ville  være  prisværdig  imøde¬ 
kommende  overfor  Kravene  om  den  skønne,  gamle  Gaards  kunstneriske  Bevarelse. 
Søndei gade  i  Horsens  er  endnu  —  trods  al  Mishandling  —  en  af  de  glansfuldeste 


danske  Købstadsgader. 


V.  J.  Mørk-Hansen. 


EN  »FORBEDRING«. 


eg  føler  ingen  Trang  til  her  at  beskæftige  mig  med  Rosens  sidste  Potpourri 


J  af  Artigheder,  der  for  mig  kun  har  psykologisk  Interesse.  Tilbage  bliver 
det  i  min  første  Artikel  rejste  Principspørgsmaal,  som  det  skulde  glæde  mig,  om 
andre  vilde  udtale  sig  om. 

Det  er  hændet  mig  mere  end  én  Gang,  at  jeg  har  mistet  en  Bygherre, 
fordi  jeg  har  holdt  paa  visse  Principer,  som  jeg,  dels  for  min  egen  Skyld  og 
dels  af  kollegiale  Flensyn,  har  ment  ikke  at  kunne  fravige,  deriblandt  ogsaa  det, 
ikke  at  lave  om  paa  en  nulevende  Kollegas  Arbejde  uden  hans  Billigelse,  og 
det  er  sagt  mig,  at  der  i  en  eller  flere  udenlandske  Architektforeningers  Vedtægter 
skal  findes  et  Forbud  imod  at  indlade  sig  paa  sligt.  Jeg  henstiller,  om  vi  kunde 
følge  dette  Eksempel,  eller  om  der  i  alt  Fald  kunde  danne  sig  en  Opinion,  som 
gjorde  et  saadant  »niks  pille«  til  en  uskreven  Lov.  Gmudtzmann. 


TÆNDSTIKÆSKEKONKURRENCEN. 


aa  jeg  have  Lov  at  fremkomme  med  nogle  Bemærkninger  angaaende  Be- 


l.VX  dømmelse  ved  Konkurrencer  i  Almindelighed  og  den  nys  afholdte  Tænd¬ 
stikæskekonkurrence  i  Særdeleshed. 

Det  er  vel  en  bekendt  Sag,  at  de  fleste  af  vore  bedste  Kunstnere  som  oftest 
holder  sig  borte  fra  Konkurrencer,  og  Grunden  dertil  maa  sikkert  søges  i  Utryg¬ 
hed  med  Hensyn  til  Dommen,  der  ofte  er  af  en  saadan  Art,  at  den  gør  Kon¬ 
kurrence  til  Hasardspil  og  gør  gode  Kunstnere  til  Undermaalere  i  det  naive  Pu¬ 
blikums  Øjne.  De  unge  derimod  er  ved  mindre  Konkurrencer  i  høj  Grad  villige 
til  at  sætte  noget  ind  paa  en  Styrkeprøve  mellem  ligestillede,  og  overfor  dem 
er  en  retfærdig  Dom  endnu  vigtigere.  De  er  saarbare  og  har  Gud  ske  Lov 
endnu  ondt  ved  at  slaa  koldt  Vand  i  Blodet  overfor  en  Dom,  der  er  skødesløs, 
vilkaarlig  eller  hvad  værre  er.  Kan  Ungdommen  ikke  fordre  Overbærenhed,  saa 
fordrer  den  i  hvert  Fald  ubetinget  Retfærdighed,  ellers  taber  den  altfor  tidlig 
Lysten  til  oftere  at  udlevere  sig  til  en  Dommers  Luner. 

Det  skal  og  han  undgaas. 

For  at  en  Dom  kan  blive,  som  den  hør  være,  maa  Dommeren  betragte  det 
som  en  Ære  og  ikke  som  »et  utaknemligt  Arbejde«  at  fungere  som  Dommer. 
Saa  er  det  en  Tjeneste,  der  gøres  ham,  for  hvilken  han  til  Gengæld  gør  et 
samvittighedsfuldt  Arbejde.  Og  naar  en  Dommer  kun  følger  bestemte  logiske 
Regler,  saa  vil  enhver  logisk  Kritik  af  hans  Arbejde  ogsaa  være  udelukket. 

Det  er  disse  bestemte  Regler,  det  gælder  om  at  finde.  De  forekommer 
mig  at  være  saa  lige  til,  at  jeg  næsten  generer  mig  ved  at  nævne  dem  : 

I.  Løsningerne  skulle  i  første  Række  svare  til  deres  Formaal. 

II.  Præmierne  uddeles  blandt  de  smukkeste  af  de  hensigtsmæssigste  løs_ 
ninger.  Et  Bondehus  maa  selvfølgelig  ikke  se  ud  som  et  Købstadshus,  der  er 
faldet  ned  et  forkert  Sted ;  og  en  Tændstikæske  maa  f.  Eks.  ikke  se  ud  som  en 
Æske  til  Sukkergodt. 

Naar  vi  saa  ser  paa  den  sidste  Konkurrence  om  Tændstiksetiketter,  fore¬ 
kommer  det  mig,  at  den  ene  første  Præmie  er  velfortjent,  den  anden  derimod 
ikke  præmieværdig.  Man  kan  nemlig  ikke  præmiere  Midten  af  Etiketten,  naar 
den  øvrige  Indskrift  er  saa  slet,  at  man  ikke  ud  fra  Skitsen  kan  gøre  sig  Haab 
om,  at  en  Rentegning  bliver  god,  og  desuden  var  der  forlangt  en  Tegning  til 
Reproduktion  og  ikke  en  Skitse.  —  2den  Præmie  svarer  ikke  tilstrækkelig  til  For- 
maalet.  Skulde  den  alligevel  præmieres,  burde  den  i  hvert  Fald  kun  have  faaet 
3 die  Præmie.  —  Den  ene  3 die  Præmie  er  maaske  fortjent.  Den  anden  3 die 
Præmie  hører  derimod  ind  under  Sukkergodtsetiketterne  og  burde  være  udelukket. 

Der  er  altsaa  skudt  ud  en  iste  og  2den  Præmie,  som  det  ikke  vilde  have 
været  vanskeligt  at  fordele  blandt  de  ikke  præmierede,  hvad  enhver,  der  har  set 
Udstillingen,  sikkert  vil  indrømme. 

Den  24.  Juni  190J.  p 


BYGGERIET  PAA  LANDET. 


Fra  Hr.  Tømrermester  R.  Bruel,  Haslev,  har  vi  modtaget  nedenst.  Brev: 
Hr.  Redaktør  I 

et  forekommer  mig,  at  jeg  en  Gang  hørte  noget  om,  at  Architektforeningen 


JLy  tænkte  paa  at  oprette  et  Slags  Bureau,  med  det  for  Øje,  at  skaffe  Byg¬ 
herrer,  særlig  paa  Landet,  Fa?adetegninger  til  indgivne  Planer  for  en  billig  Betaling, 
for  paa  den  Maade  at  gøre  noget  for  at  forhindre  al  den  Elendighed,  der  findes 
med  Hensyn  til  Byggeri,  saavel  i  mindre  Byer  som  paa  Landet  og  Handelspladser. 

Jeg  har  mange  Eksempler  i  den  Retning,  bliver  tit  opfordret  til  at  levere 
Tegninger  og  afslaar  det  forsaavidt  jeg  kan  forvare  det  for  min  Forretning.  Naar 
jeg  endelig  gør  det,  gør  jeg  det  nødig,  og  maa  i  min  Nød  henvende  mig  til  dem 
af  mine  samtidige  fra  teknisk  Skole,  som  nu  er  Architekter,  for  at  faa  pyntet 
paa  Facaden,  som  Regel  gratis.  Saafremt  der  er  noget  om  dette  Bureau,  var 
det  netop  nu  i  denne  Byggeperiode  der  var  Trang  derfor;  der  bygges  mange 
baade  store  og  kostbare  Bygninger  paa  Landet,  som  tegnes  af  en  Tømrer  eller 
Murer,  der  har  gaaet  paa  Højskole  en  Vinter;  det  er  rene  Forbrydelser,  hvad  der 
præsteres  i  den  Retning,  og  jeg  synes  ikke  det  med  Rette  kan  forsvares,  at  Lan¬ 
det  skal  skamskændes  paa  den  Maade,  hvorfor  jeg  vil  anmode  Architektforeningen 
om  hurtigst  at  tage  Sagen  op. 


Deres  forbundne 

R.  Bruel. 

BØGER  OG  TIDSSKRIFTER. 


Dansk  Industriberetning  1906,  udgivet  af  Industriforeningen  i  Kbhvn.  Red. 
af  Joh.  Kr.  Lindberg  og  Edv.  Mackeprang. 

Dette  Bind  danner  Begyndelsen  til  en  Række  »Industriberetninger«,  som 
Industriforeningen  aarligt  agter  at  udsende.  Det  er  et  Foretagende,  der  vil  være 
nyttigt  og  oplysende  for  enhver,  der  ønsker  at  faa  en  Oversigt  over  de  forskellige 
Foreteelser  paa  Industriens  Omraade.  I  det  foreliggende  Hæfte  fortælles  der  dels 
om  Forhold  og  Begivenheder  vedrørende  Industrien,  saasom :  Udstillinger,  ved¬ 
tagne  Love,  retslige  Afgørelser,  Pengeforholdene,  Striker  m.  m.  dels  findes  der 
Beretninger  om  de  forskellige  Industrigrene,  saaledes  f.  Eks.  om  Byggeriet.  An- 
gaaende  dette  skrives  der  sande  og  træffende  Ord  om  den  uhyre  Svindel,  der 
blomstrer  for  Tiden  og  om  den  mærkelige  Letsindighed,  hvormed  Pengeinstitutterne 
indlader  sig  med  Byggespekulanterne.  Netop  i  disse  Dage,  hvor  et  af  vore 
største  Spekulantfirmaer  har  været  meget  stærkt  truet  og  hvis  Fald  vilde  have 
haft  mange  Menneskers  Ruin  til  Følge,  gør  disse  alvorlige  Betragtninger  god 
Virkning. 

I  det  store  og  hele  giver  Beretningen  dog  et  Billede  af  »gode  Tider«  for 
Industrien  i  vort  Land  og  Forfatterne  udtaler  som  deres  Mening,  at  disse  gode 
Tider  er  komne  senere  her  end  andetsteds,  og  at  de  derfor  forhaabentlig  vil 
vare  længere.  Gid  det  var  saa  vel!  —  A.  R. 


FORSKELLIGT. 


Vi  har  modtaget  følgende: 

Hr.  Redaktør!  Jeg  holder  Ugebladet  »Frem«,  men  Rubrikken  »Ugepassiar« 
har  jeg  ikke  hidtil  læst.  I  » Architekten«  derimod  springer  jeg  intet  over.  Jeg 
giver  Redaktionen  min  fulde  Tilslutning  i  dens  Paatale  af  det  utilbørlige  i,  at  et 
Tidsskrift  saaledes  lader  en  Indsender  haane  en  hel  Stand. 

Men — /  Lod  ikke  »Architekten«  selv  forleden  (1.  Juni)  Brygger  Jacobsen 
upaatalt  haane  Fmbedsmænd  og  Ministre?  —  Var  ikke  Tonen  i  Hr.  Jacobsens 
Artikel  selvbehagelig  i  høj  Grad?  — 

Hvad  der  skal  gælde  for  Loke,  bør  ogsaa  være  gyldigt  for  Thor;  thi,  som 
den  vise  Salomon  siger:  »to  Slags  Vægt  duer  ikke«.  Ærbødigst 

Frederik  Rasmussen. 


¥ 

Berigtigelse.  Ved  min  Omtale  af  Direktør  Aage  Heymans  Bolig  i  forrige 
Nummer  af  »Architekten«  var  Malermester  Otto  Bendix’s  Navn  ved  en  Fejl¬ 
tagelse  udeladt.  Hr.  Bendix  har  udført  alt  Malerarbejdet  paa  en  smuk  og  for- 

staaende  Maade.  Carl  Brummer. 

¥ 


Kragers  Tapetfabrik.  Indleveringsfristen  for  Besvarelser  til  Tapetmønster- 
Konkurrencen  er  udsat  til  den  13.  Juli. 


Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 

KJØBENHAVN 

DEN  6.  JULI  I907 

9.  Aargang  N2  40 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


TRE  HUSE  I  SVENDBORG. 


De  tre  Huse  fra  Svendborg,  som  her  er  gengivne,  er  opførte  1901  — 1903 
og  har  hver  kostet  15.000  Kr.  at  bygge. 


- i - + - i - i*. 

L.EGEBOLIG  I  SVENDBORG.  ARCH1TEKT  MAGDAHL-NIELSEN. 

MURERMESTER  HENRIK  MADSENS  HUS  ARCHITEKT 

I  SVENDBORG.  MAGDA  HL- NIELSEN. 


Lægeboligen  ligger  ved  Amtssygehuset  i  Byens  Udkant. 

Murermester  Henrik  Madsens  Hus  ligger  i  Kedelsmedstræde;  saavel  ude 
som  inde  finder  man  i  dette  Hus  udmærket  Murerarbejde,  gjort  med  Forstaaelse 
og  varm  Interesse  for  Haandværket. 

BØNNELYKKES  HUS  ARCH1TEKT 

I  SVENDBORG.  MAGDAHL-NIELSEN. 


løvrigt  er  alle  Arbejderne  ved  disse  Bygninger  samt  ved  de  i 
afbildede  udførte  af  Haandværkere  i  Svendborg. 

Bønnelykkes  Hus  blev  opført  som  omtrent  det  første  Hus  i 
Villakvarter  paa  et  smukt  Terræn  ved  Svendborg  Sund. 

Senere  er  her  bygget  mange  Huse,  de  fleste  efter  samme 
Vinduer  og  en  Dør  med  en  Kvist  over,  Glasveranda  i  Gavlen, 


forrige  Hæfte 

et  Nybygger- 

Skabelon:  to 
og  denne  Be- 


byggelse  bar  gjort  det  af  med  Kvarterets  Skønhed,  saaledes  som  det  desværre  i 
Reglen  gaar.  Her  havde  ellers  været  de  bedste  Betingelser  for  at  faa  noget 
godt  ud  af  det:  Terrænet  ligger,  skraanende  mod  Syd,  ned  imod  det  skønne 
Svendborg  Sund.  Lys  og  Luft  og  »Udsigt«  er  der  altsaa  nok  af,  og  da  disse 
Grunde  blev  udlagt  til  Bebyggelse,  nærede  man  store  Forhaabninger  til  det 
smukke  Villakvarter,  der  her  skulde  rejse  sig.  —  Men  det  skulde  der  nu  ikke 
blive  noget  afl 


DEN  POLYTEKNISKE  LÆREANSTALTS  UDVIDELSE. 


a  der  i  1904  var  begyndt  paa  de  nye  Bygninger,  sendte  Direktør  Hagemann 


1  J  mig  til  Erklæring  en  af  14  Architekter  underskreven  Opsats,  hvori  de 
uden  nogensomhelst  Motivering  udtalte  en  Fordømmelsesdom  over  de  Udkast  til 
disse  Bygninger,  som  var  offentliggjorte  her  i  Bladet,  og  vilde  have,  at  der 
skulde  tages  fat  forfra  paa  en  helt  anden  Maade  (altsaa  vel  det  bortliciterede  og 
paabegyndte  Byggearbejde  standses),  men  uden  mindste  Antydning  af,  i  hvad 
Retning  der  skulde  gaas,  undtagen  at  der  skulde  skabes  et  værdigt  Supplement  til 
et  uheldigt  Bygningsanlæg.  Siden  har  jeg  ikke  skænket  dette  Attentat  mange 
Tanker;  det  fremsatte  Forlangende  syntes  mig  altfor  urimeligt  til  at  kunne  tages 
helt  alvorligt.  Af  Navnene  paa  Underskriverne  husker  jeg  de  færreste,  og  jeg 
har  af  kameratlig  Delikatesse  ikke  til  noget  Menneske  nævnet  et  eneste  af  dem, 
da  jeg  mente,  at  de  var  bedst  tjente  hermed.  Jeg  vilde  heller  ikke  bære  Nag 
til  nogen  af  dem;  man  ved  jo,  hvorledes  saadan  noget  opstaar:  en  enkelt  vel¬ 
menende  Sjæl  (hvem  det  er,  der  har  været  paa  Færde,  har  jeg  hidtil  ikke  anet 
og  heller  ikke  ønsket  at  vide)  sætter  det  hele  i  Scene  og  faar  de  andre  til  at 
skrive  under,  uden  at  de  maaske  altfor  nøje  overvejer,  hvad  det  er,  de  indlader 
sig  paa.  Nu,  da  to  af  dem  har  fundet  Behag  i  at  rode  op  i  denne  Sag,  finder 
jeg  Anledning  til  her  at  gengive  mit  Svar  til  Læreanstaltens  Direktør;  det  lød 
saaledes: 

»Idet  jeg  vedlagt  tilbagesender  den  mig  med  Hr.  Direktørens  Skrivelse  af 
Gaars  Dato  tilstillede  Henvendelse  fra  14  yngre  Kolleger  angaaende  Læreanstaltens 
paabegyndte  nye  Bygning,  skal  jeg,  i  Anledning  af  det  deri  fremsatte,  tillade 
mig  at  ytre  følgende: 

Henvendelsen  er  baseret  paa  en  Gengivelse  af  Tegningerne  i  Bladet  »Archi- 
tekten«  efter  de  Afbildninger,  som  findes  vedføjede  Lovforslaget.  (Optagelsen 
er  ikke  sket  paa  min  Foranledning  men  efter  Redaktionens  Ønske).  Under¬ 
skriverne  dømmer  altsaa  efter  disse  Skitser  og  kender  intet  til  den  nærmere  Ud¬ 
arbejdelse.  Hvad  det  er,  der  haves  at  udsætte,  nævnes  der  intet  om,  og  hvor¬ 
ledes  skulde  det  være  muligt  at  tage  Hensyn  til  et  ganske  i  det  ubestemte  holdt 
Forlangende  om  en  total  Omarbejdelse,  efter  at  der  er  anvendt  Aars  Arbejde 
paa  den  omhyggeligste  Gennemarbejdelse,  og  efter  at  Byggearbejdet  er  paa¬ 
begyndt  og  alt  forberedt  til  dets  hurtigst  mulige  Fuldførelse?  Blandt  Under¬ 
skriverne  er  nogle  mig  ganske  ubekendte;  men  der  er  andre,  som  jeg  ellers 
sætter  Pris  paa  som  gode  Kolleger,  og  som  jeg  maa  forbavses  over,  at  de  har 

VEDTÆGT 

for 

Afholdelsen  af  indenlandske  Konkurrencer  om 
Løsningen  af  arehitektoniske  Opgaver. 


i. 

Offentlige  Konkurrencer. 

§  i.  Medlemmer  af  akademisk  Architektforening  er  forpligtede  til  ikke 
at  deltage  i  Konkurrencer,  hvortil  alle  offentlig  indbydes,  naar  Bestemmel¬ 
serne  i  denne  YTedtægt  ikke  overholdes. 

§  2.  Enhver,  der  vil  indbyde  til  en  Konkurrence,  maa,  inden  Ind¬ 
bydelsen  udsendes,  sikre  sig  kyndige  Dommere  til  Bedømmelsen  af  de 
Arbejder,  som  maatte  fremkomme  ved  Konkurrencen.  Af  disse  skal  mindst 
2  være  Architekter  og  Medlemmer  af  akademisk  Architektforening.  Om 
ønskes  vil  ved  Henvendelse  til  Akademisk  Architektforenings  Bestyrelse 
denne  foranledige  Architekterne  til  Bedømmelsen  valgt  af  det  af  Foreningen 
nedsatte  Konkurrenceudvalg. 

Ved  Konkurrencer  om  Tegninger  til  Foretagender,  hvis  Udførelse 
skønnes  at  ville  koste  over.  500,000  Kroner,  skaf  de  ved  Bedømmelsen 
medvirkende  Architekter  altid  udgøre  mindst  en  Trediedel  af  det  sam¬ 
lede  Dommertal. 

§  5.  De  Architekter,  der  er  Dommere,  skal  nævnes  i  Indbydelsen; 
de  skal  forud  for  denne  have  medvirket  ved  Programmets  Affattelse, 
have  godkendt  det  og  underskrevet  det  i  Forening  med  de  øvrige  Dom¬ 
mere. 

§  4.  Den,  der  overtager  Hvervet  som  Dommer,  udelukkes  fra  enhver 
egentlig  eller  uegentlig  Deltagelse  i  Konkurrencen  og  maa  heller  ikke 
paatage  sig  Udførelsen  af  det  Arbejde,  Konkurrencen  tilsigter. 

S  5.  Programmet  skal  klart  og  udtømmende  fremstille  Opgaven  for 
Konkurrencen,  saaledes  at  de  Konkurrerende  i  Programmet,  og  i  dette 
alene,  finder  alle  fornødne  Oplysninger  og  ikke  henvises  eller  tvinges  til 
at  søge  Oplysninger  andetsteds.  Finder  Dommerne  det  senere  tjenligt  at 
give  yderligere  supplerende  Oplysninger,  skal  disse  bekendtgøres  i  først¬ 
kommende  Nr.  af  Foreningens  Blad. 

Programmet  maa  kun  kræve  saa  mange  Tegninger  og  kun  i  et  saadant 
Maalestoksforhold,  som  er  nødvendigt  til  en  tydelig  Fremstilling  af  Løs- 


ningen  af  den  Opgave,  Konkurrencen  tilsigter,  og  skal,  hvor  det  gælder 
Tilvejebringelsen  af  Bygningstegninger,  nævne  de  Fordringer,  der  stilles 
til  Mindstemaalene  i  alle  de  væsentligste  Rum. 

Programmet  skal  tydelig  nævne,  hvilke  Tegninger  der  forlanges.  Naar 
der  fordres  perspektiviske  Tegninger,  skal  disses  Tal  angives  i  Programmet 
tilligemed  deres  Maalestoksforhold  og  Synspunktet,  hvorfra  de  skal  ses, 
samt  hvorledes  de  skal  fremstilles.  Hvor  der  kræves  Hensyn  til  bestaaende 
Bygninger  eller  fordres  Tegninger,  hvori  saadanne  Bygninger  skal  gengives, 
maa  der  sammen  med  Programmet  leveres  de  Konkurrerende  Gengivelser 
(Opmaalinger,  Fotografier  eller  lign.)  af  de  bestaaende  Bygninger. 

Naar  der  ønskes  en  Sammenligning  mellem  Omkostningerne  ved  de 
projekterede  Bygningers  Udførelse  efter  de  Konkurrerendes  Projekter,  skal 
Programmet  forlange  en  Beregning  af  Omkostningerne,  i  Henhold  til  Byg¬ 
ningernes  Kubik-  eller  Flademaal,  indsendt  med  Projektet,  i  hvilken  saavel 
de  Kubik-  eller  Flademaal  som  den  Enhedspris,  der  ligger  til  Grund  for 
Beregningen,  skal  anføres. 

Hvor  der  undtagelsesvis  maatte  ønskes  en  udførligere  Overslagsbereg¬ 
ning,  skal  dette  meddeles  i  Programmet,  som  da  tillige  skal  oplyse,  i  hvilket 
Omfang  en  saadan  skal  udføres,  og  paa  hvilke  Enhedspriser  den  skal  grundes. 

For  saa  vidt  den,  der  udskriver  en  Konkurrence,  har  bestemt  et  Beløb 
til  Opførelsen  af  det  tilsigtede  Byggeforetagende,  som  ikke  maa  overskri¬ 
des,  skal  dette  tydelig  være  anført  i  Programmet. 

§  6.  Programmet  skal  nævne  den  udsatte,  samlede  Præmiesum  og  angive 
en  Mindstesum  for  den  eller  de  største  Præmier. 

I  de  Tilfælde,  hvor  der  tilkendes  en  Architekt  en  iste  Præmie,  og  han 
ikke  benyttes  ved  Udførelsen  af  det  Arbejde,  Konkurrencen  omhandler,  til¬ 
kommer  der  ham  et  Tillæg  til  Præmien,  saa  stort  som  Halvdelen  af  denne. 

I  de  Tilfælde,  hvor  en  Architekt,  efter  at  være  tilkendt  Præmie,  benyttes 
ved  et  Foretagende,  der  er  en  Følge  af  Konkurrencen,  maa  Præmiesummen 
ikke  fradrages  i  det  ham  tilkommende  Architekthonorar,  efter  Reglerne  til 
Bestemmelse  af  Architekthonorar,  saaledes  som  disse  er  vedtagne  af  akade¬ 
misk  Architektforening. 

Kun,  naar  samtlige  Dommere  finder,  at  intet  af  de  fremkomne  Arbejder 
egner  sig  til  Præmiering,  er  det  tilladt  ikke  at  uddele  nogen  Præmie. 

Fremkommer  der  ved  en  Konkurrence  et  Projekt,  der  giver  en  værdi¬ 
fuld  Løsning  af  Opgaven,  om  end  udenfor  Programmets  Rammer,  skal 
Dommerne  altid  henlede  Konkurrenceudskriverens  Opmærksomhed  paa 
dette  og  anbefale  ham  at  erhverve  Projektet  for  et  Beløb,  der  ikke  maa 
tages  af  den  udsatte  Præmiesum. 

§  7.  Programmet  skal  tydelig  angive  Stedet,  hvor  de  Konkurrerende 
skal  aflevere  deres  Arbejder  til  Bedømmelse,  samt  hvilken  Dag  og  Klokke¬ 
slet  Afleveringen  skal  ske,  endvidere  om  Projekterne  skal  indsendes  med 
Forfattermærke  eller  med  Angivelse  af  den  Konkurrerendes  Navn. 

§  8.  Dommerne  skal  bedømme  samtlige  indkomne  Arbejder,  dog  maa 
intet  Arbejde  præmieres,  naar 

1)  det  paa  noget  væsentligt  Punkt  afviger  fra  Programmet, 

2)  det  er  indsendt  efter  den  i  Programmet  fastsatte  Indleveringstid,  undtagen 

naar  dette  er  foraarsaget  ved  bevislige  Postforsinkelser. 

§  9.  Bedømmelsen  skal  finde  Sted  saa  hurtig  som  muligt,  og  først  efter 
Bedømmelsen  skal  samtlige  til  Konkurrencen  indkomne  Arbejder  udstilles 
offentligt  i  mindst  8  Dage,  samtidig  med  at  Dommerne  afgiver  en  skrift¬ 
lig  Begrundelse  af  den  stedfundne  Bedømmelse,  hvilken  skal  gøres  tilgænge¬ 
lig  for  Medlemmer  af  akademisk  Architektforening. 


§  io.  De  præmierede  Tegninger  er  kun  forsaavidt  Præmieyderens  eller 
Bygherrens  Ejendom,  som  de  benyttes  ved  vedkommende  Arbejdes  Udfø¬ 
relse.  Retten  til  Mangfoldiggørelse  af  Tegningerne,  saa  vel  som  Benyttel¬ 
sen  af  Udkastene  andetsteds  beholder  Kunstneren. 

§  ii.  Den,  der  efter  Henvendelse  til  Akademisk  Architektforening  ind¬ 
byder  til  og  lader  afholde  Konkurrence,  betaler,  — -  foruden  Dommernes 
Befordringsudgifter,  naar  Bedømmelsen  finder  Sted  udenfor  København  og 
Frederiksberg  Kommuner,  —  altid  et  Salær  til  Foreningen  for  dens  Bistand 
ved  Programmets  Forberedelse  og  Affattelse,  samt  som  Vederlag  til  de  af 
Foreningen  udmeldte  Dommere.  Salæret  udbetales  til  det  af  Architektfor- 
eningen  nedsatte  »Konkurrenceudvalg«  efter  den  Takst,  dette  nærmere  be¬ 
stemmer.  For  Salærets  Størrelse  gælder  følgende  Regler: 

Hvor  Konkurrencen  omhandler  Foretagender,  hvis  Udførelse  angives 
eller  af  Konkurrenceudvalget  skønnes  at  ville  koste  50,000  -500,000  Kr., 
bliver  Salæret  2  pr.  mille  af  Byggesummen. 

Konkurrencer  vedrørende  Arbejder,  der  ikke  antages  at  ville  koste 
over  50,000  Kr.,  er  i  Reglen  fritagne  for  Betaling  af  Salær  til  Foreningen, 
dog  skal  altid  Dommernes  samtlige  Rejseudgifter  erstattes  efter  Regning. 

Hvor  Konkurrencen  omhandler  Foretagender,  hvis  Udførelse  angives 
eller  af  Konkurrenceudvalget  skønnes  at  ville  overskride  500,000  Kr.,  be¬ 
tales  et  Salær,  der  nærmere  af  Konkurrenceudvalget  bestemmes  til  et  Be¬ 
løb  mellem  1000  og  2000  Kr. 

Architektforeningens  Bestyrelse  er  dog  berettiget  til  i  saadanne  Til¬ 
fælde,  hvor  Konkurrencen  tjener  særlige  Formaal  af  væsentlig  Betydning 
for  Samfundet,  at  formindske,  eventuelt  helt  at  give  Afkald  paa  Betalingen 
af  Salæret. 

Alle  Beløb,  som  ved  Betaling  paa  forannævnte  Maade  fremkommer 
udover  de  Honorarer,  som  efter  Bestyrelsens  Skøn  tilkommer  Dommerne, 
afgives  til  akademisk  Architektforenings  Understøttelsesfond. 

§  12.  Der  vælges  paa  en  overordentlig,  af  Bestyrelsen  indkaldt  Gene¬ 
ralforsamling,  et  staaende  Udvalg,  der  benævnes  Konkurrenceudvalget,  med 
10  Medlemmer  og  en  Feder  af  Udvalget.  Federen  vælges  med  almindelig 
Stemmeflerhed  og  for  3  Aar  (første  Gang  indtil  Foreningens  ordentlige 
Generalforsamling  1909),  derefter  vælges  10  Udvalgsmedlemmer  efter  For¬ 
holdstalsvalg  og  for  ét  Aar  (første  Gang  indtil  Foreningens  første  ordent¬ 
lige  Generalforsamling).  Udvalgets  Medlemmer  kan  genvælges,  men  er  ikke 
pligtige  at  modtage  Genvalg,  naar  de  i  to  paa  hinanden  følgende  Aar  har  haft 
Sæde  i  Udvalget;  forøvrigt  er  alle  Foreningens  Medlemmer  forpligtede  til 
at  modtage  Valg  til  dette  Udvalg. 

Skulde  i  Aarets  Føb  Federen  paa  Grund  af  Dødsfald,  Sygdom  eller 
Mandatnedlæggelse  udgaa  af  Udvalget,  vælger  Foreningens  Bestyrelse  en 
Feder  indtil  førstkommende  ordentlige  Generalforsamling;  skulde  i  Aarets 
Føb  af  lignende  Grund  et  eller  flere  af  Udvalgets  Medlemmer  afgaa,  sup¬ 
plerer  Udvalget  sig  selv  ved  Valg  indtil  førstkommende  ordentlige  Gene¬ 
ralforsamling. 

Under  særlige  Forhold  er  det  Udvalget  tilladt,  dog  kun  til  første 
ordentlige  Generalforsamling,  med  skriftligt  Samtykke  af  Foreningens  Besty¬ 
relse,  at  forøge  sit  Medlemsantal  ved  Valg  af  et  eller  flere  af  Foreningens 
Medlemmer. 

Udvalgsmedlemmer,  der  paa  det  Tidspunkt,  hvor  de  efter  disse  Regler 
skal  afgaa,  virker  som  Dommere  ved  en  Konkurrence,  skal  fuldføre  dette 
Hverv  uanset,  at  de  ikke  mere  er  Medlemmer  af  Udvalget. 

Til  Udvalgets  Behandling  henviser  Architektforeningens  Bestyrelse 
enhver  Sag,  der  foreligger  vedrørende  Konkurrencer.  Udvalget  skal  da 
træde  i  Forhandling  med  dem,  der  ønsker  Konkurrencer  afholdte,  og  ved 


et  Underudvalg,  bestaaende  af  Lederen  og  mindst  to  af  dets  Medlemmer, 
bistaa  ved  Forarbejderne  til  Konkurrencens  Afholdelse.  Disse  Medlemmer, 
som  vælges  af  det  samlede  Udvalg,  skal  tillige  bistaa  som  Dommere.  Le¬ 
deren  kan  ikke  vælges  til  Dommer. 

Udvalgets  Beslutninger  afgøres  ved  almindeligt  Stemmeflertal;  er 
Stemmerne  lige,  afgør  Lederen  Beslutningen. 

Naar  det  kommer  til  Udvalgets  Kundskab,  at  der  indbydes  til  offentlig 
Konkurrence  for  Architekter,  ved  hvilken  Architektforeningens  Konkurrence¬ 
udvalg  ikke  har  medvirket,  og  hvor  det  ikke  er  lykkedes  de  til  Bedøm¬ 
melsen  valgte  Architekter  at  faa  Programmet  affattet  overensstemmende 
med  denne  Vedtægt,  er  det  Udvalgets  Pligt  uopholdeligt  at  kundgøre  dette 
for  Foreningens  Medlemmer. 

Udvalget  er  berettiget  til  at  antage  lønnet  Medhjælp,  og  alle  Udgifter 
ved  Udvalgets  Arbejde,  Porto,  Skriveri  o.  s.  v.  afholdes  af  Architektfor- 
eningen  efter  Regnskab,  der  af  Lederen  skal  fremlægges  paa  den  aarlige 
ordentlige  Generalforsamling  og  godkendes  af  denne. 


II. 

Ved  bunden  Konkurrence, 

hvortil  der  ved  privat  Flen  ven  delse  indbydes  et  begrændset  Antal  Deltagere, 
forpligter  Foreningens  Medlemmer  sig  til  kun  at  deltage  under  Forudsæt¬ 
ning  af, 

1)  at  samtlige  indbudte  Deltagere  betales  for  deres  Arbejde,  og 

2)  at  den,  hvem  iste  Præmie  tilkendes,  skal  have  Arbejdets  Udførelse 
overdraget  mod  Honorar  efter  Foreningens  Regler. 

løvrigt  henstilles  det  til  Architektforeningens  Medlemmer,  naar  de  virker 
som  Dommere  ved  bundne  Konkurrencer,  at  stræbe  hen  til,  at  denne  Ved¬ 
tægts  øvrige  Bestemmelser  i  videst  muligt  Omfang  bringes  i  Anvendelse 
ved  disse. 


Saaledes  vedtaget  paa  Generalforsamlingen  den  21de  Juni  1907. 


kunnet  gaa  med  til  et  saadant  uoverlagt  Skridt;  hvad  mon  de  i  mit  Sted  vilde 
synes  om  pludselig  og  uden  Motivering  at  faa  en  saadan  Fordømmelsesdom  over 
et  Arbejde,  som  de  var  midt  i  og  ofrede  alle  deres  Kræfter  og  Tanker  for  at 
faa  saa  godt,  som  deres  Evner  tillod?  Men  det  er  jo  i  den  senere  Tid  blevet 
Skik  i  visse  Kunstnerkredse  at  blande  sig  i  alt,  mer  eller  mindre  betimeligt. 

Nej,  de  Herrer  maa  vente  til  Bygningen  er  færdig;  før  kan  den  ikke  be¬ 
dømmes  retfærdigt,  og  lad  dem  saa  komme  med  deres  »meget  haarde  Kritik«, 
som  jeg  dog  haaber  ikke  vil  blive  haardere,  end  visse  Arbejder,  udførte  af  nogle 
af  dem  selv,  kunde  fortjene.  Jeg  gør  saa  vist  ikke  Regning  paa,  at  min  Bygning 
skal  blive  noget  fremragende,  eller  at  der  ikke  skulde  blive  noget  ved  den,  som 
med  god  Grund  vil  kunne  kritiseres;  men  jeg  vil  i  alt  Fald  ikke  komme  til  at 
bebrejde  mig,  at  jeg  ikke  har  gjort  det  saa  godt,  jeg  formaaede,  og  at  Resultatet 
skulde  blive  helt  mislykket,  vil  jeg  naturligvis  nødig  tro.  Planerne  antager  jeg 
ikke,  der  kan  siges  noget  paa,  saa  det  maa  vel  være  Facaden,  det  drejer  sig  om. 
Hvad  denne  angaar,  har  det  for  mig  været  Opgaven  at  lade  dens  Præg  bestem¬ 
mes  af  de  forskellige  Lokalers  praktiske  Brug,  hvad  der  vil  indrømmes  at  være 
et  sundt  architektonisk  Princip,  som  kun  altfor  ofte  tilsidesættes.  (Derved  er 
bl.  a.  ogsaa  det  stejle  Tag  fremkommet,  og  De  ved,  Hr.  Direktør,  at  jeg  ikke 
just  har  været  glad  for  dette;  men  jeg  har  bøjet  mig  for  Nødvendigheden  og 
tror  for  øvrigt  ikke,  at  det  vil  virke  særlig  uheldigt  paa  den  færdige  Bygning, 
da  man  vil  forstaa,  at  det  er  krævet  af  Nyttehensyn.) 

Nåar  der  ønskes  »et  Resultat,  der  kan  danne  et  værdigere  Supplement  til 
Herholdts  Bygning«,  skal  jeg  dertil  bemærke,  at  netop  denne  hører  til  dem, 
hvorom  det  maa  siges,  at  man  har  »faaet  galt  fat«  paa  Tingen,  da  den  i  det 
ydre  fremtræder  med  en  Gruppering  saa  bagvendt,  som  vel  muligt,  ligesom  der 
i  det  indre  er  væsentlige  architektoniske  Skavanker  ved  Anordningen  af  Trappe¬ 
gangene  m.  m. 

Genpart  af  denne  Skrivelse  er  sendt  til  hver  af  Henvendelsens  Under¬ 
skrivere.« 

Nu  er  jo  som  bekendt  den  menneskelige  Natur  saa  mærkelig,  at  det  gerne 
falder  vanskeligere  at  tilgive  den,  man  har  forulempet,  end  den,  man  er  bleven 
forulempet  af,  og  jeg  kunde  jo  derfor  have  sagt  mig,  at  hvordan  jeg  bar  mig 
ad,  vilde  den  af  de  14  paa  Forhaand  fældede  Dom  ikke  af  Flertallet  af  dem 
blive  formildet;  men  jeg  tør  dog  maaske  haabe,  at  nogle  af  dem  ærligt  har 
erkendt  Ubetimeligheden  af  det  dengang  gjorte  Skridt  og  derfor  nu  ser  mere 
uhildet  paa  Sagen. 

For  øvrigt  er  det  ingenlunde  min  Mening  at  forsvare  mig  overfor  den  nu 
fremkomne  Kritik  (hvis  man  kan  bruge  dette  Navn);  dertil  har  jeg  fundet  det 
altfor  uklædeligt,  naar  nogen  har  indladt  sig  paa  sligt;  jeg  overlader  til  andre 
at  bedømme,  hvorvidt  den  er  berettiget.  Hvad  jeg  anførte  i  min  første  lille 
Artikel,  var  jo  kun  for  at  belyse  den  Opgave,  der  var  stillet  mig,  og  mit  Syn 
paa  den,  saaledes  som  det  jo  er  ret  almindelig  Skik  her  i  Bladet,  og  det  frem¬ 
komne  Angreb  rammer  jo  ogsaa  lige  saa  meget  Opgaven  som  min  Løsning  af 
den.  At  nogle  nøgterne  Betragtninger  hos  nogen  kunde  fremkalde  en  saadan 
Ophidselse,  som  sket  er,  faldt  mig  ikke  ind;  men  der  kan  jo  rigtignok  være 

Forskel  paa  de  Øjne,  hvormed  der  læses,  baade  hvad  der  staar  og  hvad  der 
ikke  staar. 

Lad  altsaa  hvem,  der  vil,  komme  med  en  nok  saa  haard  og  brutal  Kritik 
af  dette  eller  andre  af  mine  Arbejder;  jeg  skal  staa  for  Skud,  om  end  det  kan 
falde  lidt  uvant,  da  jeg  paa  min  lange  Løbebane  har  været  vant  til  hos  mine 
Medmennesker  næsten  altid  at  møde  Velvilje  og  af  og  til  en  Smule  Anerken¬ 
delse  (ogsaa  blandt  ærede  Kolleger).  Men  hvad  jeg  ikke  vil  finde  mig  i  uden 
en  skarp  Protest,  er,  at  jeg  ved  Misfortolkninger  haardnakket  skal  sigtes  for  Ind¬ 
bildskhed.  De  Ræsonnementer,  der  opstilles  til  Begrundelse  af  denne  Insinuation, 
er  af  følgende  Slags:  i)  »du  siger,  at  det  er  ikke  blot  galt  at  stjæle  en  To¬ 
krone,  men  det  er  ogsaa  galt  at  stjæle  en  Femøre,  ergo  regner  du  Femøren 
ror  at  have  samme  Værdi  som  Tokronen«,  2)  »du  siger,  at  du  vilde  hellere 
give  os  en  Kobbermønt  end  en  falsk  Sølvmønt,  ergo  vover  du  at  forlange,  at  vi 
skal  tage  dit  usle  Kobber  for  ædelt  Metal« ;  det  er  den  Logik,  som  vi  kender 
saa  godt  fra  Erasmus  Montanus,  og  med  saadatrne  Modstandere  er  der  jo  intet 
at  stille  op. 

Tro  mig  nu,  hvem  der  vil,  jeg  ønsker  intet  hellere  end  at  faa  Lov  til  nu 
paa  mine  gamle  Dage  at  føre  en  fredelig  og  tilbagetrukken  Tilværelse  (jeg  har 
gjort  Skridt  i  den  Retning  ved  at  frasige  mig  forskellige  Tillidshverv,  som  har 
været  mig  betroede);  men  naar  man  træder  mig  for  nær,  maa  jeg  have  Lov 
til  at  bide  fra  mig. 

Jeg  slutter  med  en  Undskyldning  til  Læserne  for  at  have  ofret  saa  mange 
Ord  paa  en  Sag,  der  angaar  min  ringe  Person;  men  nu  er  jeg  færdig  med  den. 


* 


Gnudtzmann. 


I  Anledning  af  ovenst.  Artikel  og  den  Sag,  den  omhandler,  — -  som  efter 
Redaktionens  Mening  allerede  har  antaget  lidt  for  store  Dimensioner  —  er  vi 
anmodede  om,  som  Afslutning,  at  tilføje  et  Par  forklarende  Ord  om  det,  der 
for  Arch.  Gnudtzmann  synes  at  være  den  værste  Anstødssten:  den  i  sin  Tid  af 
14  Architekter  indsendte  Skrivelse  til  Direktionen  for  den  polytekniske  Lære¬ 
anstalt,  og  hvori  der  gøres  en  Henstilling  om  at  formaa  Arch.  Gnudtzmann  til 
at  omarbejde  Facaderne. 

Hverken  denne  Skrivelses  Ordlyd  eller  dens  Tendens  berettiger  til  Anven¬ 
delsen  af  saa  kraftige  Udtryk  som  dem,  Hr.  G.  fremkommer  med  i  sin  Artikel. 
I  Skrivelsen  kommer  ingensomhelst  Slags  »brutal  Kritik«  til  Orde.  Der  anmodes 
paa  den  læmpeligste  Maade  og  under  de  høfligste  Former  om  dette  ene:  at 
Fapadespørgsmaalet  maa  blive  taget  op  til  fornyet  Behandling,  for  at  den  nye 
Bygning  maa  komme  til  at  danne  et  værdigt  Supplement  til  Herholdts  Bygning. 

Nu  er  vel  de  fleste  enige  om,  at  Kritik  af  en  færdig  Bygning  er  tilladelig. 
En  Kritik  af  en  Bygning  inden  den  er  bleven  til  Virkelighed  skulde  vel  derfor 
ogsaa  synes  berettiget,  især  da  den  —  hvis  Kritikken  blev  taget  til  Efterretning 
—  kunde  have  den  nyttige  Virkning,  at  eventuelle  Mangler  blev  rettede.  Dette 
turde  tillige  være  en  Tjeneste,  der  bevistes  Bygmesteren.  I  det  foreliggende 
Tilfælde  er  det  udenfor  al  Tvivl,  at  man  ved  den  nævnte  Skrivelse  ikke  havde 
til  Hensigt  at  »forulæmpe«  Arch.  G.,  men  at  det  tværtimod  var  Underskrivernes 

Mening,  at  hans  Architektnavn  ikke  kunde  være  tjent  med  for  Tid  og  Evighed 
at  være  knyttet  til  denne  Bygning  i  den  Skikkelse,  hvori  den  først  fremkom  og 
—  hvori  den  nu  staar  fuld  færdig. 

Betragtet  fra  dette  Synspunkt,  maa  man  derfor  undre  sig  noget  over  det 
fuldkommen  afvisende  og  ganske  uforstaaende  Svar  paa  Skrivelsen,  som  det 
ovenfor  ses  aftrykt,  og  man  maa  vel  deri  søge  Forklaringen  til  de  i  Formen 
maaske  noget  vel  skarpe  Artikler  i  forrige  Hæfte  af  d’Hrr.  Clemmensen  og 
Rosen.  De  maa  opfattes  som  Svar  paa  Arch.  Gnudtzmanns  ovenciterede  Skri¬ 
velse  og  var  for  saa  vidt  berettigede,  som  Hr.  G.  udtrykkelig  bad  Kritikken 
vente,  til  Bygningen  var  færdig.  Red. 


FORSKELLIGT. 

Den  permanente  Udstilling  af  Kunstindustri.  Fællesudvalget  for  den  af  »Sel¬ 
skabet  for  dekorativ  Kunst«  i  Forening  med  »Dansk  Kunst-Haandværk«  oprettede 
permanente  Udstilling  har  nu  udsendt  Indbydelser  til  Deltagelse  i  Aabnings- 
udstillingen,  som  vil  strække  sig  over  ca.  en  Maaned  fra  ca.  i.  Oktober  d.  A. 
at  regne. 

Da  det  er  Hensigten  at  give  denne  Udstilling  en  særlig  fyldig  og,  om  mu¬ 
ligt,  retrospektiv  Karakter,  vil  det  i  Kunstindustrimnseet  lejede  Lokale  for  dennes 
Vedkommende  være  udvidet  med  det  tidligere  Bibliotekslokale,  som  af  Museet 
er  stillet  til  Disposition. 

Paa  Aabningsudstillingen  modtages  alle  danske  Frembringelser  hørende  ind 
under  anvendt  Kunst  og  Kunsthaandværk,  endvidere  kan,  med  den  Begrænsning, 
som  er  en  Følge  af  Udstillingens  Karakter,  udstilles  dansk  Kunst,  saasom  Male¬ 
rier,  Skulptur  o.  1.  Saavel  Arbejder,  der  er  til  Salg,  som  allerede  solgte  eller 
paa  Bestilling  udførte  Arbejder  modtages  paa  Udstillingen.  Ældre  Arbejder  mod¬ 
tages;  ogsaa  saadanne,  som  tidligere  har  været  udstillede. 

Deltagelse  i  Aabningsudstillingen  staar  aaben  for  enhver  dansk  Kunstner  og 
Kunsthaandværker,  uanset  om  han  er  Medlem  af  nogen  af  de  to  Foreninger 
eller  ej. 

De  indsendte  Arbejder  censureres  af  2  Tremandsudvalg,  et  fra  hver  af  de 
to  Foreninger,  som  censurere  henholdsvis  den  kunstneriske  og  den  haandværks- 
mæssige  Side  af  Arbejdet,  i  Henhold  til  de  i  Overenskomsten  mellem  de  to 
Foreninger  vedtagne  Regler. 

Til  Dækning  af  Udgifterne  ved  Udstillingen  vil  der  blive  at  erlægge  en 
Salgsafgift  af  10  pCt.  for  de  paa  Udstillingen  solgte  Arbejder,  samt  en  lav 
Pladsleje. 

I  Indbydelsen  opfordres  indstændigt  de  Kunstnere,  som  arbejder  i  den  an¬ 
vendte  Kunsts  Tjeneste,  til  hver  for  sig,  gennem  Deltagelse  i  Aabningsudstillingen, 
at  bidrage  deres  til  at  give  den  permanente  Udstilling  den  festlige  Indvielse, 
som  straks  fra  Begyndelsen  af  skal  slaa  den  fast  i  Offentlighedens  Bevidsthed. 
Saavel  i  Pressen  som  blandt  Haandværkerne  er  Foretagendet  blevet  mødt  med 
Interesse  og  Forstaaelse,  og  der  er  ingen  Tvivl  om,  at  Udstillingen  som  perma¬ 
nent  Institution  vil  kunne  komme  til  at  danne  det  hidtil  savnede  faste  Tilknyt- 


ningsled  mellem  de  samarbejdende  Kunstnere  og  Haandværkere  og  det  inter¬ 
esserede  Publikum,  som  giver  de  bedste  Muligheder  for  en  sund  og  levende 
Udvikling  af  Kunsthaandværket  og  den  anvendte  Kunst. 

Vi  skal  derfor  anbefale  dette  Foretagende  paa  det  varmeste. 

¥ 

Fredensborg.  I  Slottets  iste  Etage  er  der  for  nylig  bleven  indrettet  en  fyr¬ 
stelig  Gæstelejlighed  under  Ledelse  af  Civillistens  Architekt,  Harild.  Den  bestaar 
af  en  Række  Saloner,  der  er  udstyret  paa  det  skønneste,  Væggene  er  dragne 
med  kostelige  Silketapeter,  Møblementet  bestaar  delvis  af  gamle  Rococomøbler, 
der  er  bievne  istandsatte  og  oppudsede,  men  iøvrigt  har  Arch.  Harild  givet  Teg¬ 
ninger  til  en  hel  Del  nye  Pragtmøbler,  som  staar  udmærket  til  de  gamle  og  til 
de  skønne  og  fornemme  Rum. 

¥ 

Karmelitterhuset  i  Helsingør.  Restaureringsarbejderne  er  nu  saa  vidt  frem¬ 
skredne,  at  Bygningen  antagelig  om  et  Par  Maaneder  kan  afleveres  til  Helsingørs 
Kommune. 

¥ 

Den  norske  Kongevilla.  Resultatet  af  Konkurrencen,  hvori  deltog  68  norske 
Architekter,  var  følgende:  iste  Præmie  tildeltes  Architekt  Kr.  Biong,  2den  Præmie: 
Architekterne  Arnstein  Arneberg  og  O.  Sverre. 

Endvidere  har  Juryen  anbefalet  til  Indkøb  3  Projekter. 

Vi  haaber  at  kunne  faa  Lejlighed  til  at  gengive  nogle  af  disse  Projekter, 
til  hvilke  man  paa  Forhaand  maa  stille  de  største  Forventninger.  I  selve  Juryens 
Betænkning  skrives  der  om  det  med  2den  Præmie  belønnede  Arbejde:  »Har 
opnaaet  en  næsten  eventyrlig  Skønhedsvirkning  ved  de  enkleste  Midler«,  og  om 
Nr.  1  og  Nr.  2  siges  i  Almindelighed:  »Udført  paa  det  Sted  og  med  det  For- 
maal,  som  her  tilsigtet,  vilde  begge  disse  Projekter  vistnok  være  epokegørende 
i  vor  moderne  Træbygningskunst.« 


FORENINGSMEDDELELSER. 


Paa  den  overordentlige  Generalforsamling  Fredag  den 
21.  Juni  blev  det  paa  Grundlag  af  de  tidligere  Forslag  I 
og  II  —  behandlede  henholdsvis  paa  Foreningsmøderne  den 
13.  Februar  og  13.  Maj  —  udarbejdede  Forslag  III  til 
»Vedtægt  for  Afholdelsen  af  Konkurrencer  om  Løsningen 
af  architektoniske  Opgaver«  endelig  vedtaget  i  den  Form, 
hvorunder  Vedtægten  indhæftet  i  dette  Nummer  medfølger. 
Til  Konkurrenceudvalg  blev  i  Henhold  til  Vedtægtens  §  12  følgende  Med¬ 
lemmer  valgt:  Axel  Berg,  Martin  Borch,  A.  Clemmensen,  Viggo  Dahl,  Emil 
Jørgensen,  Thorvald  Jørgensen,  P.  V.  J.  Klint,  Søren  Lemche,  Martin  Nyrop 
og  Anton  Rosen.  Til  Leder  af  Udvalget  valgtes  Fred.  L.  Levy. 


Udgiver:  AKADEMISK  ARCHITEKTFORENING. 

Redaktion  ;  Architekterne  K.  VARMING  (ansvarhavende)  og  ALFR.  1  HOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  HAVN 

DEN  I  3.  JULI  1907 

9.  Aargang  Np  41 


ARCHITEKTEN 

MEDDELELSER  FRA 
AKADEMISK  ARCFII 
TEKTFORENING 


EN  DANSK-AMERIKANSK  ARCHITEKT. 


Blandt  de  forholdsvis  faa  danske  Architekter,  der  virker  i  Udlandet,  indtager 
Arch.  Ditlev  Ernst  Laub  i  Washington  en  fremstaaende  Plads.  Arch. 
Laub,  der  er  født  1847,  fik  Afgangsbevis  1878  og  lille  Guldmedalje  1879,  af¬ 
rejste  til  Amerika  i  1881  og  har  siden  været  bosat  og  virket  i  de  forenede  Stater. 
Han  har  dog  stadig  holdt  Forbindelsen  med  Danmark  vedlige  og  bl.  a.  jævnlig 
sendt  en  herværende  Ven  og  Kammerat  Breve  og  Billeder  af  sine  Bygninger. 
Disse  er  bievne  stillede  til  vor  Raadighed  og  nedenstaaende  er  dels  fremstillet 
paa  Grundlag  af  disse  Breve,  dels  Citater  deraf. 

Arch.  Laub  har  i  mange  Aar  været  anset  i  Regeringens  Bygningskontor  i 
Washington  i  »the  treasury  departement«,  under  hvilket  sorterer  alle  Statens  Post¬ 
huse,  Raadhuse,  Toldbygninger,  Fængsler  og  Marinens  Hospitaler.  I  nogle  Aar 
traadte  han  ud  af  Administrationen,  praktiserede  privat  sammen  med  en  amerikansk 
Architekt,  og  byggede  da  et  stort  Raadhus  i  S.  Antonio  i  Texas  og  flere  andre 
Bygninger,  men  gik  derpaa  atter  i  Statens  Tjeneste.  I  de  sidste  6  Aar  har  han 


STATENS  MØNT  I  FILADELFIA. 


beklædt  Stillingen  som  »superintendent  of  construction«,  og  baade  som  saadan  og 
som  »architectural  draugtsman«  har  han  forestaaet  Opførelsen  af  en  Mængde,  til¬ 
dels  meget  store  Bygninger,  saasom :  Mønten  i  Filadelfia,  der  har  kostet  2  Miil. 
Dollars,  Toldboden  i  Oregon  (1  Mili.  Dolk),  Post-  og  Raadhus  i  S.  Paul,  do.  i 
Elmira,  New  York,  do.  i  Providence  foruden  mange  andre.  (Til  Forklaring 
tjener,  at  Lokaler  for  Post-  og  Retsvæsen  ofte  samles  i  én  Bygning.) 

I  Regeringens  Bygningskontor  er  der  ansat  ca.  200  Personer,  af  hvilke  (en 
Snes  Kvinder).  Arbejdet  fordeles  paa  den  Maade,  at  nogle  gør  de  første  Udkast, 
under  Ledelse  af  en  »chief-designer«  og  tegner  Perspektiver,  udførte  i  Akvarel 
eller  Pennetegning  af  Bygningen  udvendig  og  de  vigtigste  Interiører.  Disse 
Skitser  bliver  saa  fordelte  mellem  en  Snes  »Hovedtegnere«,  som  paa  denne  Maade 


POST-  OG  TOLDBYGNING  I  PROVIDENCE. 

har  med  2  —  3  Bygninger  at  gøre  ad  Gangen,  og  hver  har  nogle  af  de  yngre 
Mænd  som  Assistenter.  Resten  er  Beregnere,  Konstruktører  og  Ingeniører,  der 
laver  Planer  for  Varme-  og  Ventilationsanlæg,  Spildevand  o.  1.  Herom  skriver 
Arch.  Laub:  »I  det  hele  er  dette  Kontor  et  aldeles  fortrinligt  sammensat  og  orga¬ 
niseret  Samfund,  hvor  der  bestaar  en  god  kammeratlig  Tone  mellem  de  forskel¬ 
lige  Medlemmer,  som  med  faa  Undtagelser  nær,  bestaar  af  dygtige  og  talentfulde 
Mænd,  mest  Amerikanere  men  ogsaa  mange  Udlændinge.  Det  har  kun  én  Fejl 
og  det  en  meget  væsentlig:  at  Pladsen  som  »supervising  architect«  (øverste  Chef) 
bliver  besat  paany  hver  Gang  et  nyt  politisk  Parti  kommer  til  Roret.  Selvfølgelig 
har  denne  Mand  næppe  Tid  til  at  sætte  sig  ind  i  det  vidtløftige  Maskineri  — 
førend  et  nyt  Parti  kommer  til  Magten,  og  han  gaar  ud. 

Blandt  andre  Hjælpemidler  har  vi  et  fortrinligt  Bibliotek,  som  stadig  forøges; 
en  Udstilling  af  Bygningsmaterialer  fra  alle  Verdens  Lande;  et  Laboratorium  for 
Analyser  af  Cement,  Staal,  Jern  o.  s.  v. 

Bygningernes  Opførelse  bliver  paaset  af  en  »Superintendent  of  construction « 
med  sine  Formænd,  Skrivere,  Vægtere  m.  tn.;  han  rapporterer  maanedligt  til 
Kontoret.  Endvidere  har  vi  nogle  rejsende  Bygningsinspektører,  som  bliver  sendte 
ud  over  alle  Staterne  for  at  konferere  med  de  lokale  »superintendents«. 

Om  Forholdene  i  Amerika  skriver  Arch.  Laub : 

Her  i  Landet  har  jo  enhver  Lov  at  hænge  ud  sit  Skilt  som  Architekt  og 
praktisere,  naar  han  kan  finde  nogen  at  bygge  for.  Konkurrencen  er  jo  fri  — 
desværre  for  fri  —  saa  at  mange  Architekter  skaffer  sig  en  stor  Praksis  gennem 
Bekendtskaber,  Klubber,  Kirker  o.  s.  v.L  uden  at  være  talentfulde  Mænd,  men 
mere  praktiske  Forretningsmænd.  Paa  deres  Kontorer  vil  man  ofte  finde  det 
egentlige  Talent  mellem  deres  Tegnere.  Men  vi  har  jo  mange  Architekter,  som 


POSTHUS  I  HARTFORD.  (KUN  TILDELS  OPFØRT  AF  ARCH,  LAUB.) 


selv  er  Mænd  af  stort  Talent  og  Dygtighed  og  som,  med  deres  medfødte  Energi 
og  Flid  og  efter  alvorlige  Studier  og  Rejser,  baner  sig  Vej  og  træder  frem  i 
første  Række.  Og  da  Amerikanerne  jo  først  og  fremmest  er  praktiske  Folk,  be¬ 
gejstrede  for  at  faa  alt  saa  godt  som  muligt  (helst  bedre  end  i  Europa)  for  de 
Penge,  de  anvender  til  deres  Bygninger,  vil  de  i  Almindelighed  kun  have  med 
virkelig  dygtige  Architekter  at  gøre. 

Gennem  vore  Foreninger  og  især  gennem  »Ihe  American  Institute  of  Ar- 
chitects«  gør  vi  jo  alt  muligt  for  at  hævde  de  virkelige  Architekters  Stilling  og 
forhindre  alt  Misbrug,  og  der  arbejdes  solidt  og  støt  herpaa. 

Ligeoverfor  Byggeloven  er  alle  lige;  den  bliver  strængt  haandhævet  af  De¬ 
partementet,  som  bestaar  af  Mænd  af  ubestridelig  Dygtighed ;  og  kun  naar  en 
Architekt  ved  aldeles  klare  Beregninger  kan  bevise,  at  han  har  Ret,  faar  han  sin 
Vilje  eller  sit  Ønske  gennemført  i  Stridsspørgsmaal  mellem  ham  og  Departe¬ 
mentet. 

Kommunale  »Vigtigpetere«  er  der  vistnok  færre  af  i  dette  Land  end  andet¬ 
steds,  og  saa  længe  en  Architekt  (eller  anden  Mand)  udtaler  sin  Mening  til  hvem 
som  helst  som  en  »Gentleman«,  bliver  han  hørt  med  Respekt.  I  den  som 
i  andre  Henseender  —  er  den  amerikanske  Lighed  en  stor  Velsignelse.  .  .  . 

»For  Kunsten  i  Almindelighed,  især  for  Maler-  og  Billedhuggerkunsten,  vilde 
det  maaske  ikke  være  nogen  Skade  til  at  have  et  Slags  Forum  (som  vel  Akade¬ 
miet  er  det  hjemme),  da  det  vilde  hjælpe  det  virkelige  Talent  hurtigere  igennem 
mellem  de  mange  Dilettanter,  som  den  frie  Konkurrence  avler.  Men  i  større 
Konkurrencer  vil  der  altid  være  dygtige  Dommere,  udvalgte  imellem  de  bedste 
Kunstnere.  Naar  flere  Konkurrenter  staar  lige,  kan  det  dog  vist  ikke  nægtes,  at 
den,  der  har  den  største  Indflydelse,  vil  have  en  vis  Overvægt  over  de  andre«. 


l’RA  POSTHUSET  I  ELM1RA. 


BYGGERIET  PAA  LANDET. 

Iden  senere  Tid  har  der  mellem  en  Del  Unge  med  Alvor  været  talt  om 
at  oprette  en  Tegnestue,  hvor  indsendte  Tegninger  kunde  forbedres,  Teg¬ 
ninger  af  de  Huse,  Architekter  ellers  aldrig  fik  med  at  gøre,  om  at  oprette  en 
Slags  » architektonisk  Retshjælp«. 

Det  har  derfor  sikkert  glædet  flere  end  mig  at  læse  Tømrermester  R.  Bruels 
Brev  forleden  i  » Architekten«. 

Der  findes  altsaa  ude  i  Landet  Folk,  der  har  Tag  i  Opgaverne,  Folk  med 
en  ærlig  Villie  og  Interesse  for  Sagen  »Byggeriet  paa  Landet«,  og  der  findes 
her  inde  i  Kjøbenhavn  Unge,  der  med  Glæde  vil  gøre  et  Arbejde  i  denne  Sag. 
Men  Forbindelsen  mellem  de  to  Parter  mangler. 

Lad  der  derfor  blive  dannet  en  saadan  Tegnestue,  eller  hvad  man  nu  vil 
kalde  den,  lad  det  blive  bekendt  Landet  over,  at  der  er  et  saadant  Sted,  hvortil 
Tegningerne  kan  sendes,  lad  os  faa  dette,  vi  saa  længe  har  savnet,  ført  ud  i 
Livet. 

At  det  saa  ikke  er  Tegningerne  til  det  Ydre  alene,  der  skal  leveres  —  eller 
snarere  rettes  — ,  men  Planerne  og  Beliggenheden  med,  bliver  vi  let  alle 
enige  om. 

Og  naar  det  hele  er  i  Gang,  lad  saa  ogsaa  Akademiet  træde  hjælpende  til, 
lad  Architekturskolens  Elever  tage  fat  med,  lad  ogsaa  dem  faa  saadanne  Teg- 

ninger  at  rette,  som  Hjemmeskitseprøver  f.  Eks.,  og  det  vil  —  under  den  kyn¬ 
dige  Vejledning  der  —  kunne  blive  en  god  Uddannelse  i  det  virkelige  Årchi- 
tektliv,  som  en  udmærket  Vægt  mod  Projekterne  paa  Papiret. 

Og  de  Smaahuse,  Staten  giver  Tilskud  til!  Statshusmandsboligerne  er  jo 
i  gode  Hænder,  men  hvordan  gaar  det  nu  med  flere  af  de  andre? 

Kunde  Ministerierne  ikke  stille  som  Betingelse  for  at  opnaa  Tilskuddet,  at 
ogsaa  disse  Smaahuse  blev  indsendte  til  denne  Tegnestue? 

Lad  Architektforeningens  Bestyrelse  eller  Udvalget  for  »Byggeriet  paa  Lan¬ 
det«  tage  fat;  der  er  Hjælp  nok  at  faa  og  Interesse  nok  for  den  Sag  blandt 
flere  unge  Architekter. 

Tag  Sagen  op,  men  tag  fat,  mens  Interessen  endnu  er  levende  —  til  Glæde 


og  Gavn  for  Landet. 


Poul  Holsøe. 


TÆNDSTIKÆSKEKONKURRENCEN. 


Ærede  Hr.  L. ! 

e  har  Ret  i  at  anføre  den  Kendsgerning,  »at  de  fleste  af  vore  gode  Kunst- 


A—J  nere  som  oftest  holder  sig  borte  fra  Konkurrencer« ;  men  Grunden  har 
De  søgt  for  langt  fra  det  rigtige  Sted ;  den  ligger  meget  nærmere  aabenbart, 

end  De  aner!  Nej  ser  De,  det  Dusin  (om  der  er  saa  mange?)  gode  Lolk,  som 

virker  herhjemme  virkelig  dueligt  paa  den  anvendte  (og  der  er  endnu  færre  paa 
den  grafiske!)  Kunsts  Omraade,  har  saa  rigeligt  af  Arbejde,  som  de  ved ,  de  faar 
noget  for,  at  det  er  letforstaaeligt,  naar  disse  ikke  deltager  i  Konkurrencer.  At 
de  Yngre  derfor  bliver  de  regerende  ved  saadanne  Smaakonkurrencer  som  oven¬ 
nævnte,  kan  da  ikke  undre  noget  praktisk  tænkende  Menneske!  Men  at  de 
Unge  —  efter  selv  at  have  løst  den  foreliggende  Opgave  —  savner  at  se,  hvor¬ 
ledes  de  erfarne  Lolk  kan  behandle  samme,  det  indrømmes  —  af  Erfaring.  — 

(Det  forundrede  derimod  med  Rette  alle  udenforstaaende  Interesserede,  at  i  sin 
Tid  ved  »Poren,  til  Hovedstadens  Porskønnelse«s  Gadeskilte-Konkurrence  ingen 
af  vore  modne  Architekter  lod  høre  fra  sig.) 

De  anfører  to  »logiske  Regler«,  som  De  ønsker,  at  Konkurrence-Bedømmere 
vilde  følge,  men  De  overser  fuldstændig  Programfordringerne,  og  just  disses 
Opfyldelse  har  Dommerne  aabenbart  betragtet  som  Punkt  i  ved  deres  Arbejde. 
Heri  maa  Grunden  sikkert  søges  til,  at  Bedømmelsen  ikke  har  været  i  Stand  til 
at  præmiere  de  Arbejder,  som  saa  afgjort  var  de  præmierede  overlegne;  for- 
haabentlig  erhverver  og  udnytter  »Kjøbenhavns  Tændstikfabrik«  sig  dog  disse 
ypperlige  Præstationer.  De  har  aabenbart  ikke  læst  Programmets  Indhold  grun¬ 
digt,  Hr.  L.,  thi  da  maatte  De  have  bemærket,  at  der  staar:  »Etiketterne  skal 
indeholde  følgende:  o.  s.  v.«,  og  senere  staar  der:  »Udkast,  tegnede  paa  andet 
Papir  end  det  udleverede,  kunne  ikke  forventes  præmierede.«  Med  Hensyn  til, 
som  De  siger,  »at  man  ikke  kan  præmiere  Midten  af  Etiketten,  naar  den  øvrige 
Indskrift  er  saa  slet,  at  man  ikke  ud  fra  Skitsen  kan  gøre  sig  noget  Haab  om, 
at  en  Rentegning  bliver  god«,  da  skal  jeg,  som  tilfældig  lagde  Mærke  dertil, 
overraske  Dem  med,  at  der  i  Salens  modsatte  Ende  hang  en  Æske  med  den 

flotteste  Rentegning  til  den  præmierede  Skitse,  som  ønskes  kunde;  men  den, 
som  var  lavet  paa  »ureglementeret«  hvidt  Papir,  har  Dommerne  altsaa  ikke  villet 
præmiere,  blot  for  at  holde  sig  ovenanførte  Programpunkt  efterrettelig.  Dom¬ 
merne  har  altsaa  brugt  Øjnene  bedre  end  De,  Hr.  F.,  og  de  har  vel  derfor 
kunnet  spare  sig  det  af  Dem  anførte  »Haab  om  god  Rentegning«  !  p 


DEN  OTTENDE  INTERNATIONALE  ARCHITEKTKONGRES 

I  WIEN  1908. 


il  de  danske  Komitémedlemmer  (Prof.  V.  Klein,  Formand,  Prof.  Nyrop  og 


J.  kgl.  Bygningsinspektør,  Architekt  Clemmensen)  er  der  indløbet  en  foreløbig 
Meddelelse  om  Architektkongressen.  Den  afholdes  under  Protektion  af  den 
østrigske  Kejser  og  med  en  Mængde  højtstaaende  Personer  som  Ærespræsidenter. 

Følgende  Festligheder  er  paatænkte:  en  Aabningshøjtidelighed  i  det  kejser¬ 
lige  Slot  Hofburg;  en  Sammenkomst  i  »Kunstnerhusets«  Jubilæumskunstudstillings¬ 
bygning,  foranstaltet  af  de  bildende  Kunstneres  Forbund ;  en  Donaufart  med 
Udflugt  til  Kahlenberg  og  Aftenfest.  Endvidere  er  der  paatænkt  en  Tur  til 
Semmering. 

Samtidig  med  Kongressen  vil  der  blive  afholdt  en  international  Bygnings¬ 
kunst-Udstilling. 

Hvad  den  faglige  Del  angaar,  vil  Temaerne  for  Foredrag  og  de  til  Dis¬ 
kussion  opstillede  Spørgsmaal  blive  bekendtgjorte  6  Maaneder  før  Kongressens 
Aabning,  og  Besvarelserne  maa  indsendes  3  Maaneder  før. 

For  at  skaffe  Kongressens  Beslutninger  praktisk  Gyldighed  er  det  paatænkt, 
gennem  det  østrigske  Kultusministerium  og  Hofministeriet,  at  opfordre  alle  Kultur¬ 
stater  til  at  sende  officielle  Regeringsrepræsentanter  til  Kongressen. 

Kongressen  vil  denne  Gang  faa  en  »rent  kunstnerisk  Tendens«. 

Adgang  til  at  blive  Medlem  af  Kongressen  skal  koste  25  (østrigske)  Kroner. 
Ogsaa  Damer  kan  indtegnes  som  Deltagere  i  de  for  disse  bestemte  Festligheder 
under  Kongressen  og  betaler  i  Medlemsbidrag  1 5  Kroner. 

Nærmere  Oplysninger  faas  hos  Professor  V.  Klein. 


BØGER  OG  TIDSSKRIFTER. 


Gavlen  von  M.  Låuger,  Tekst  af  Victor  Zobel,  m.  54  Billeder.  F.  Bruc.k- 
manns  Forlag,  Miinchen.  1  Mk.  50  Pf.  (Tilsendt  fra  Forlaget). 

Medens  det  efterhaanden  er  gaaet  op  for  de  fleste  fornuftige  Mennesker,  der 
vil  bygge  sig  en  Villa,  at  de  bør  antage  en  Architekt  for  at  faa  en  tilfredsstillende 
Løsning  af  Boligspørgsmaalet,  staar  det  sikkert  for  de  færreste  klart,  at  Anlægget 
af  Haven  er  en  Sag,  der  baade  er  meget  vanskelig  og  meget  vigtig  og  som  ikke 
kan  klares  af  den  første  den  bedste  Gartner.  Kun  sjældent  træffer  man  Menne¬ 
sker,  overfor  hvem  man  kan  gøre  det  begribeligt,  at  ogsaa  et  Haveanlæg  har  sin 

Architektur  og  at  Hus  og  Have  bør  staa  i  et  inderligt  Forhold  til  hinanden,  være 
organisk  samhørige,  om  fuld  Harmoni  og  Skønhed  skal  opnaas.  En  smuk  Dis¬ 
position  og  en  rigtig  Beplantning  er  Begreber,  som  kun  de  tilfulde  mestrer,  der 
som  Landskabsgartnere  (Havearchitekter)  specielt  har  studeret  og  praktiserer  denne 
Kunst. 

Som  Middel  til  at  hjælpe  Folk  paa  Gled  til  denne  rigtigere  Opfattelse  kan 
den  foreliggende  lille  Bog  tjene,  ligesom  den  ogsaa  kan  give  Udøverne  af  Kunsten 
en  og  anden  god  Idé.  Den  giver  Afbildninger  af  nogle  Haveanlæg  fra  Udstil¬ 
lingen  i  Mannheim,  udførte  efter  Planer  af  Prof.  Max  Låuger,  Karlsruhe.  Der 
findes  to  forskelligt  formede  Rosenhaver,  en  Gruppe  paa  1 5  ved  Siden  af  hin¬ 
anden  liggende  Smaahaver,  som  tjener  til  at  vise,  hvor  forskelligartede  og  af¬ 
vekslende  Træer,  Buske  og  Blomster  lader  sig  anvende,  og  hvor  smukt  de  staar 
mod  de  omgivende  Mure  og  Bygninger  samt  Statuer,  Springvand,  Grotter  o.  1., 
og  endelig  er  der  fremstillet  et  Badehus  med  foranliggende  Solbad,  alt  nydeligt 
og  smagfuldt  gjort. 


FORSKELLIGT. 


International  Konkurrence.  Stockholms  Kommune  udfærdiger  med  det  første 
Indbydelse  til  en  international  Konkurrence  om  Tegninger  til  den  Bro,  der  ved 
den  nye  Rigsdagsbygning  skal  bygges  over  Norrstrøm  fra  Drottninggatan  til 
H elgeandsholmen,  hvor  nu  en  provisorisk  Jernbro  er  anbragt.  Den  nye  Bro  skal 
være  en  granitklædt  Buebro  med  tre  Spand  og  med  Kærne  af  Sten  eller  Beton. 
Der  er  udsat  nogle  ualmindelig  splendide  Præmier:  iste  Præmie  7000  Kr.,  2den 
4000,  3 die  3000.  Desuden  forbeholder  man  sig  at  indløse  ikke  præmierede  Ud¬ 
kast  med  1000  Kr.  for  hver.  Indleveringstiden  udløber  d.  13de  Decbr.  d.  A. 

(Norsk  »Aftenposten«). 


¥ 


Kalk-  og  Cemenlsandsten.  Kjøbenhavns  Bygningskommission  har  udsendt  en 
Kundgørelse  angaaende  disse  Materialer  saalydende:  Ved  Anvendelse  til  Bygnings¬ 
brug  her  i  Staden  af  Kalk-  og  Cementsandsten  vil  der  fremtidig  blive  stillet  føl¬ 
gende  Fordringer: 

1)  Stenenes  Modstandsevne  mod  Tryk  skal  mindst  svare  til  140  kg.  pr.  Q 
cm.,  hvilket  af  vedkommende  Bygningsinspektør,  hvor  saadant  skønnes  fornødent, 
til  enhver  Tid  kan  forlanges  godtgjort  paa  tilfredsstillende  Maade.  2)  Stenene 
kunne,  forinden  der  opnaas  tilfredsstillende  Sikkerhed  for  Materialets  Frostbestandig- 
hed,  ikke  tillades  anvendte  til  udvendigt  Brug.  3)  Stenene  maa  kun  anvendes 
i  Stedet  for  almindelige  flammede  Mursten,  men  ikke  i  Stedet  for  Klinker,  klink- 
brændte  eller  ildfaste  Sten.  4)  Stenene  maa  være  forsynede  med  indregistreret 
Firmamærke. 


Udgiver :  AKADEMISK  ARCHITEKTFOREN1NG. 

Redaktion;  Architekterne  K.  VARM1NG  (ansvarhavende)  og  ALFR.  THOMSEN. 
Kontor:  Helgolandsgade  j.  Telf.  4525. 

Trykt  hos  Nielsen  &  Lydiche  (Axel  Simmelkiær). 

K  )  0  B  L  N  H  A  V  N 

DEN  20.  JULI  1907 

9.  Aargang  N?  42 


VILLA  I  RYVANGS  ALLÉ. 


Idet  nye  Villakvarter,  som  er  i  Færd  med  at  vokse  op~  paa  de  Grunde,  der 
ejes  af  Kjøbenhavns  Magistrat,  beliggende  ved  Svanemøllevej  og  Viadukten 
ved  Tuborg,  har  Murmester  Schioldann  opført  den  her  afbildede  Villa,  efter 
Tegninger  af  Architekt  Emil  Jørgensen. 


VILLA  I  RYVANGS  ALLE. 


ARCHITEKT  EMIL  JØRGENSEN. 

For  at  skaffe  Udsigt  til  Sundet  fra  Værelserne  paa  iste  Sal  er  Kælderetagen 
hævet  betydeligt  over  Terrænet;  i  den  saaledes  fremkomne  rummelige  Kælder 
er  der  indrettet  Billardstue  m.  m.  foruden  Økonomilejlighed. 


Nedenstaaende  Haandværksmestre  har  været  beskæftigede  ved  Opførelsen: 
Tømrerarbejdet:  L.  A.  Jørgensen;  Snedkerarbejdet:  De  forenede  Bygningssned¬ 
kerier;  Blikkenslager:  N.  J.  Clausen;  Gas  og  Vand:  Smedemester  Jensen;  Maler¬ 
arbejdet:  J.  H.  Pfaff;  Smedearbejdet:  H.  Blucher;  Glarmester:  J.  Meyers  Enkes 
Eftflgr.  (O.  Earsen);  Støbegods:  L.  Lange  &  Co.;  Ringeapparater  og  Dørgreb: 
Riisgaards  Eftflgr.  (A.  Schou);  Elektrisk  Lys:  Chr.  Lyders;  Papyrolithgulve : 
Johs.  Larsen;  Bitumentag  og  Terrazzogulve:  Evers  &  Co.;  Stukarbejde:  Lud- 
vigsen  &  Fyfin;  W.  C.,  Bad  og  Vaske:  Brødrene  Dahl;  Hegn:  Amerikansk 
Hegn-Co.  ved  Roar  Rosing;  Haven  anlagt  af  V.  Fabricius-Hansen;  Murerarbejdet: 
B.  G.  Schioldann. 


en  æreport. 


Æreporten  er  opført  af  Kjøbenhavns  Havnevæsen  til  Modtagelse  af  Kejser 
Wilhelm  og  Kejserinde  Augusta  den  3.  ds.  paa  Toldboden. 

Den  er  dækket  med  Bøge-  og  Egeløv  med  rig  Anvendelse  af  Kornblomster 
og  Pæoner. 

Den  er  tegnet  af  Undertegnede,  og  følgende  Herrer  har  bistaaet  ved  Ud¬ 
førelsen:  Tømrermester  C.  A.  Tesch,  Blomstergartner  Einar  Løwe,  Dekorations¬ 
billedhuggerne  H.  L.  Berg  &  Flyge,  Tapetserer  E.  Paulsen  &  Søn  samt  Maler¬ 
mester  Lauritz  Hansen. 

O.  R.  Langballe. 

LOVBESKYTTELSE  AF  ARCHITEKTERS  KUNSTNERISKE 
EJENDOMSRET. 


Fra  Formanden  for  »Akademisk  Architektforening«  har  vi  modtaget  neden- 
staaende : 

Paa  den  ekstraordinære  Generalforsamling  blev  det  besluttet,  at  Bestyrel¬ 
sen  skulde  søge  oplyst  saadanne  Tilfælde  af  Plagiering  af  Medlemmers  Arbejder, 
som  kan  antages  at  falde  ind  under  Loven  om  Forfatter-  og  Kunstnerret,  for  da, 

efter  Samraad  med  en  Jurist,  at  udvælge  nogle  Sager,  som  kunde  bringes  for 
Domstolene,  og  derved  faa  slaaet  fast,  hvad  der  i  denne  Forbindelse  anses  for 
strafbart  Tyveri. 

Den  direkte  Anledning  til  denne  Beslutning  var  en  Henvendelse  fra  en  højt 
anset  Møbelsnedker,  som  beklagede  sig  over,  at  et  bekendt  Møbelmagasin  paa 
Strøget  havde  forhandlet  en  nøjagtig  Kopi  af  et  Møblement,  der  var  udført  paa 
Bestilling,  efter  originale  Tegninger  af  en  Architekt.  Vi  kender  jo  ogsaa  adskillige 
Eksempler  paa,  at  en  Architekt  overraskes  ved  at  finde  sine  I  egninger  realiserede 
paa  Steder,  som  han  ikke  har  haft  Anelse  om  ;  fornylig  oplyste  Emil  Jørgensen 
i  »Architekten«,  at  det  ikke  var  hans  Skyld,  at  der  findes  to  Udgaver  af  en 
Kirke,  han  har  bygget,  en  i  Kjøbenhavn  og  en  i  Ringsted. 

Egentlig  »stjæler«  vi  jo  alle;  ingen  Architekt,  selv  med  den  mest  levende 
Fantasi,  kan  undgaa  at  benytte  en  Form,  som  har  været  anvendt  tidligere;  netop 
for  Tiden  hævdes  Betydningen  af  Overlevering  og  fælles  Arbejde  med  fælles 
Motiver.  Men  der  kan  stjæles  paa  forskellige  Maader. 

For  nogen  Tid  siden  ønskede  en  Sagfører  en  Erklæring  fra  Architektforeningen 
i  en  Sag,  der  var  anlagt  af  en  Architekt  (udenfor  vor  Forening)  mod  nogle 
Haandværkere  i  Korsør,  som  havde  haft  hans  Tegninger  for  at  gøre  Tilbud  efter 
dem,  og  senere  benyttede  dem  til  at  bygge  efter  for  en  anden  Mand,  uden  at 
Architekten  vidste  noget  om  det.  Vi  afviste  Sagen,  fordi  vi  mente  at  den  om¬ 
handlende  Bygning  ikke  kom  ind  under  Begrebet  Kunst.  Dette  blev  ogsaa  for  Retten 
hævdet  af  Haandværkerne,  men  desuagtet  blev  de  dømte  til  Erstatning  og  Bøder. 
Set  fra  en  Architekts  Standpunkt  ved  jeg  ikke  hvordan  Dommen  var  faldet  ud  — 
der  var  absolut  ikke  noget  at  stjæle.  Dersom  Huset  havde  haft  fine  Forhold, 
og  ædle  Detailler,  som  ved  Plagiering  blev  grove  og  simple,  vilde  Architekten 
dømme  Synderen  for  gement  Tyveri.  Maaske  var  Afvigelsen  tilstrækkelig  til  at 
Juristen  frifandt  ham. 

Det  er  derfor  af  stor  Interesse  at  faa  Domstolenes  Afgørelse  af  Sager,  der 
for  Architekterne  har  virkelig  Betydning  med  Hensyn  til  kunstnerisk  Ejendomsret, 
og  Bestyrelsen  anmoder  derfor  indstændig  enhver  Kollega,  som  har  følt  sin  Ret 
krænket,  om  at  sende  en  Meddelelse  til  Foreningens  Sekretær.  Der  vil  da,  naar 
der  er  samlet  Stof,  blive  Lejlighed  til  at  faa  Sagen  belyst  saaledes,  at  den  kan 
fremlægges  til  Bedømmelse  af  en  Jurist,  og  dersom  der  er  nogen  Udsigt  til  at 
Sagen  kan  vindes,  vil  Bestyrelsen  foranledige  Sagsanlæg  paa  Foreningens  Regning. 


ARCHITEKTOVERFLODEN  I  BERLIN. 

Efter  »Deutsche  Bauhiitte«  meddeler  vi  nedenstaaende  Artikel,  der  forekommer  os 
at  have  en  vis  Interesse.  Her  i  Landet  er  der  jo  ogsaa  saa  stor  Overflod  af  Architekter, 
at  der  undertiden  har  været  Tale  om  en  Eksport.  Nu  sees  det  altsaa,  at  det  ikke  vil  være 
raadeligt  at  rejse  til  Berlin.  Vi  skal  senere  give  Oplysninger  om  Forholdene  i  nogle 
andre  Hovedstæder. 

Tallet  paa  Bygmestre,  Architekter,  Murmestre  og  Bygningsfolk,  som  beskæftiger 
sig  med  Udførelse  og  Overtagelse  af  »Byggeri  af  enhver  Art«,  vokser  stadig 
mer  og  mer  indenfor  »Stor-Berlins«  Periferi  og  er  for  Tiden  naaet  til  en  aldrig 

tidligere  kendt  Højde.  I  nedenstaaende  skal  der  blive  givet  en  lille  statistisk 
Oversigt  over  Fordelingsforholdet,  som  det  for  Øjeblikket  er  i  »Stor-Berlin«  mellem 
de  forskellige  Klasser  og  Kategorier  af  Bygmestre  og  Architekter,  fremstillet  paa 
Grundlag  af  halvofficielt  informatorisk  Materiale,  og  det  procentlige  Forhold 
mellem  disse  Klasser  tjener  endda  yderligere  som  Grundlag  for  denne  Sammen¬ 
stilling. 

Begyndelsen  skal  gøres  med  de  Architekter  og  Bygmestre,  som  staar  i  et 
Embede,  uden  Hensyn  til  om  det  er  i  Statens  eller  Kommunens  Tjeneste;  deres 
Antal  udgør  c.  1 6  °/0  af  det  samlede  Antal  Bygningsfolk  som  virker  i  »Stor- 
Berlin«. 

Disse  Bygmestre  og  Architekter,  som  har  Embedsgrad,  er  for  saa  vidt  stedse 
materielt  sikrede  som  de  —  foruden  de  gode  Gager  —  har  faste  Regler  at 
holde  sig  til.  Mindst  6  °/0  af  disse  Embeds-Bygmestre  og  Architekter  indtager 
desuden  ogsaa  en  privilegeret  Stilling  i  Konkurrencen,  idet  store  og  omfangsrige 
Arbejder  af  officiel  Karakter  »tilflyder«  dem  —  ja  enkelte  af  disse  »Privilegerede« 
er  saa  overlæssede  med  den  Slags  »fede«  Hverv  (Kirkebygninger,  Embedsboliger, 
Forvaltningsbygninger  o.  s.  v.  saavel  som  de  netop  paa  saadanne  Steder  hyppigst 
forefaldende  Forandringer),  at  de  maa  holde  Kontorer  ikke  sjældent  med  over 
20  Hjælpere  og  kan  have  en  Indtægt  af  8o  —  90.000  Mark  (Netto)  aarlig. 

Dog  —  disse  »Udvalgte«  er  ikke  mange,  og  overfor  dem  staar  der  i  »Stor- 
Berlin«  et  Proletariat  af  20 °/0,  bestaaende  af  yngre  Architekter,  som  kun  har  en 
Aarsindtægt  af  2 — 3000  Mark  —  undertiden  mindre  —  at  raade  over  og  som 
er  saaledes  stillede,  at  hverken  Protektion  eller  store  kreditydende  Leveringsfirmaer 
staar  hjælpende  paa  deres  Side,  og  de  har  svært  ved  at  kæmpe  for  deres  Eksistens, 
naar  ikke  de  foretrækker  at  gaa  ind  i  en  afhængig  Stilling. 

En  »Særklasse«  af  Bygmestre  og  Architekter  indtager  endvidere  den  lille 
Samling  af  »Millionfirmaer«,  som  i  deres  Projektkontorer  og  Bedrift  beskæftiger 
mindst  to  Dusin  eller  mere  af  Architekter  og  Bygmestre  med  ofte  ret  gode  Navne. 
Disse  store  indflydelsesrige  Byggefirmaer  har  saa  sikre  og  udstrakte  Forbindelser 
saavel  med  Kapitalister  som  i  industrielle  Kredse,  at  de  næsten  stadig  faar  over¬ 
draget  den  praktiske  Udførelse  af  de  store  »lønnende«  Nybygninger,  hvad  enten 
disse  bestaar  i  Theatre  eller  andre  Bygninger  af  halvofficiel  eller  offentlig  Art. 
Henimod  30%  af  det  samlede  Tal  af  »Stor-Berlin« s  Bygningsfolk  hører  til  denne 
Klasse,  som  rekruteres  af  tidligere  Murermestre  eller  Murerpolerere,  og  disse  sidste 
er  slemme  Konkurrenter  for  de  yngre  Architekter  med  akademisk  Fordannelse 
og  maa  ikke  undervurderes,  da  de  gennemsnitlig  har  større  praktisk  Erfaring  og 
bedre  Forbindelser  til  Raadighed  end  disse. 

I  daarlig  Retning  har  den  lavere  Byggeforetagsomhed  udviklet  sig  —  ikke 
af  en  egen  Drift  —  men  meget  mere  som  et  velkomment  Værktøj  for  Hypothek- 
banker,  Grundejere  og  Byggespekulanter,  der  bygger  saa  længe  deres  Kredit 
tillader. 

Denne  Mængde  er  det,  der  særlig  undertrykker  de  yngre  Architekter,  som 
leverer  deres  Udkast  og  i  øvrigt  træller  for  dem.  Paa  denne  Maade  bestaar  der 
ved  Siden  af  de  store  Kontorer  et  Proletariat,  som  optræder  i  Mængde,  og  hvis 
Medlemmer  maa  tælles  i  Tusinder. 

FREDSPALADSET  I  HAAG. 


en  Protestbevægelse  imod  Konkurrencekomiteens  Afgørelse,  vi  for  nogen 


JLy  Tid  siden  bebudede,  har  nu  givet  sig  synligt  Udslag,  idet  31  navngivne 
hollandske  Architekter  har  indsendt  en  Adresse  til  »Generalstaterne«,  hvori  saavel 
det  med  iste  Præmie  belønnede  Projekt  som  Komiteens  Afgørelse  i  det  hele 
taget  samt  visse  Punkter  i  Programmet  gøres  til  Genstand  for  en  skarp  Kritik. 
Til  Slutning  anmodes  der  om  Kamrets  Medvirkning  til,  at  Sagen  kan  blive  op¬ 
taget  til  fornyet  Behandling.  Adressen  er,  trykt  som  Piece,  udsendt  til  alle  de 
Lande,  fra  hvilke  der  var  mødt  Deltagere  i  Konkurrencen. 

Angaaende  Programmet  skrives  der,  at  det  paa  mange  Punkter  var  vild¬ 
ledende  og  daarligt  oplyst,  saaledes  med  Hensyn  til  Beliggenheden.  Der  var 
intet  som  helst  meddelt  om  de  Omgivelser,  hvorunder  Bygningerne  skulde  pla¬ 
ceres,  og  de  Konkurrerende  maatte  absolut  tro,  at  den  skulde  være  aldeles  frit 
beliggende  imellem  grønne  Træer,  og  at  Pladsen  foran  den  kunde  ordnes  efter 
Behag.  Og  saa  er  Faktum  det,  at  Byggepladsen  er  meget  kneben,  beliggende 
til  den  ene  Side  (Forsiden)  ud  til  en  Gade  med  Beboelsesbygninger  til  Genboer. 
De  31  Architekter  fordømmer  i  stærke  Ord  denne  Plads,  som  de  betegner  som 
ganske  uværdig  for  en  monumental  Bygning  af  verdenshistorisk  Betydning.  Det 
fremgaar  ogsaa  af  Adressen,  at  der,  inden  Beliggenheden  blev  fastslaaet  og  Carnegie- 
stiftelsen  erhvervede  Grunden,  har  været  ført  en  heftig  Kamp  i  hollandske  Aviser 
for  og  imod  denne  Plads. 

Om  Komiteens  Kendelse  siges  der,  at  der  i  alle  civiliserede  Lande  er  Enig¬ 
hed  om,  at  Udfaldet  af  Konkurrencen  var  en  Skuffelse  eller  med  rene  Ord: 
komplet  mislykket.  Og  det  viser  sig  da  ogsaa,  at  der  indenfor  de  7  Dommeres 
Kreds  ikke  har  været  Enighed,  og  at  f.  Eks.  den  engelske  Dommer  i  sit  Hjem¬ 
land  har  givet  en  Redegørelse,  hvori  han  udtaler  sin  Misbilligelse  af  det  valgte 
Projekt.  Der  rettes  en  meget  alvorlig  Anke  mod  Komiteen,  fordi  den  har  pris¬ 
belønnet  Arbejder,  der  var  saa  urimelig  kostbare,  at  de  paa  dette  Punkt  altsaa 
var  absolut  udenfor  Programmet;  denne  Beskyldning  rammer  først  og  fremmest 
Cordonnier’s  Projekt,  som  siges  at  ville  koste  mindst  det  dobbelte  af  den  i  Pro¬ 
grammet  nævnte  Sum. 

Som  en  Hovedgrund  til  at  vælge  dette  Arbejde  nævnes  i  Komitéens  Kendelse: 
at  Architekten  har  valgt  at  udføre  det  i  »hollandsk  Renæssance«.  Men  de  31 
Hollændere  vil  meget  have  sig  frabedt,  at  Franskmandens  Kruseduller  benævnes 
saaledes ! 

De  31  er  misfornøjede  med,  at  der  fra  en  Del  Lande  blev  indbudt  en  Ar- 
chitekt  fra  hvert  Land,  der  paa  Forhaand  blev  sikret  et  klækkeligt  Honorar.  I 
Stedet  for  disse  privilegerede  Konkurrenter,  der  ved  saaledes  at  faa  deres  Ud¬ 
gifter  dækkede,  blev  stillede  langt  gunstigere  end  deres  Medbejlere,  burde  der 
være  sørget  for,  at  der  kunde  indkøbes  et  tilsvarende  Antal  Arbejder  foruden  de 
præmierede.  Der  nævnes  en  Del  flere  —  dog  mindre  væsentlige  —  Klage¬ 
punkter  og  endelig  henstilles  der  til  Generalstaterne  at  virke  for  følgende  2  Hoved¬ 
punkter:  at  Fredspaladset  kan  faa  en  anden  og  værdigere  Beliggenhed;  at  dets 
Ydre  maa  blive  saaledes,  at  det  bedre  kommer  til  at  svare  til  den  storslaaede 
Idé,  over  hvilken  det  skal  rejses. 

Dette  er  i  det  væsentlige  Indholdet  af  den  hollandske  Adresse.  Det  skal 
nu  blive  interessant  at  se,  om  man  i  andre  Lande  ogsaa  vil  rejse  Oprørsfanen, 
og  da  navnlig:  om  det  altsammen  vil  nytte  nogetsomhelst,  fremkommet  som 
det  er  saa  længe  efter  Konkurrencen.  Endvidere  er  det  vel  tvivlsomt,  hvorledes 
et  nyt  og  bedre  Resultat  skulde  kunne  opnaas.  En  ny  Konkurrence  nævnes  ikke 
udtrykkelig,  men  man  kan  læse  mellem  Linjerne,  at  dette  er  Underskrivernes 
Mening.  Endelig  er  det  vel  heller  ikke  givet,  at  den  hollandske  Rigsdag  er 
rette  Forum,  da  Konkurrencen  var  international  og  Bestyrelsen  for  Carnegiestif- 
telsen  er  Bygherre  og  raader  over  Pengemidlerne. 


FORSKELLIGT. 


Gas-  og  Vandmesterforeningen  for  Kjøbenhavn  og  Frederiksberg  har  sendt  Be¬ 
styrelsen  for  Architektforeningen  følgende  Skrivelse : 

Akademisk  Architektforening,  her. 

Foranlediget  ved  gentagne  Forespørgsler  til  vor  Forening  om,  hvem  der 
har  Pligt  til  at  føre  indvendige  Afløbningsledninger  gennem  Ydermuren  til  Brønd, 
naar  saadant  Arbejde  ikke  er  nævnt  i  de  paagældende  Beskrivelser  over  Bygnings¬ 
arbejde,  skal  Bestyrelsen  herved  tillade  sig  at  henstille  til  den  ærede  Forening 
i  Fremtiden  at  optage  i  Beskrivelserne,  at  dette  Arbejde  udføres  af  den,  der 
lægger  de  udvendige  Jordledninger.  Man  opnaar  herved,  at  de  to  Arbejder  kan 
gøres  færdige  uafhængig  af  hinanden,  idet  Brolægningsarbejdet  kan  fuldføres  uanset 
at  det  indvendige  Arbejde  endnu  ikke  er  udført,  ligesom  Forbinding  af  de  ind- 
og  udvendige  Ledninger  lettere  og  hurtigere  kan  finde  Sted.  Da  vi  anser  en 
saadan  Fremgangsmaade  for  i  høj  Grad  hensigtsmæssig,  haaber  vi,  at  den  ærede 
Forening  vil  tage  vor  Henstilling  til  Følge. 

Paa  Bestyrelsens  Vegne 

Otto  Boldt. 


¥ 


Trondhjems  Domkirke.  Vi  meddelte  for  nogen  Tid  siden,  at  der  skulde  ud¬ 
skrives  en  Konkurrence  om  Tegninger  til  Domkirkens  Vestfront  og  om  Stillingen 
som  ledende  Architekt  ved  Domkirken.  Kirkedepartementet  opfordrer  nu  norske 
Architekter  til  at  indsende  Ansøgning  herom.  De  Ansøgere,  som  af  den  ned¬ 
satte  Bedømmelseskomite  maatte  anses  for  bedst  kvalificerede,  vil  —  i  et  Antal 
af  4  å  6  —  blive  opfordrede  til,  mod  en  Godtgørelse  af  1200  Kr.  til  hver, 
at  udarbejde  et  Udkast  til  Rekonstruktion  af  Domkirkens  Vestfront.  Hvis  der 
fra  Architekter  udenfor  disse  udvalgte  Konkurrenters  Kreds  skulde  fremkomme 
Udkast,  der  forekommer  et  Medlem  af  Komitéen  (et  Medlem?)  værdigt  til  at 
blive  taget  i  Betragtning,  vil  disse  Udkast  paa  hans  Initiativ  af  Komitéen  blive 
optagne  til  Behandling  for  mulig  Deltagelse  i  den  endelige  Bedømmelse. 

¥ 

Rettelse.  I  Artiklen  om  Tændstikkonkurrencen  i  forrige  Hæfte  er  Fabrikkens 
Navn  ved  en  Trykfejl  blevet:  Kjøbenhavns  Tændstikfabrik,  skal  være:  Købmændenes. 

Udgiver:  AKADEMISK  ARCHITEKTFORENING. 

Redaktion  ;  Architekterne  K.  VARMING  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

DEN  27.  JULI  I  907 

9.  Aargang  N2  43 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


DEN  NORSKE  KONGEVILLA 


Den  nylig  stedfundne  Konkurrence  om  Tegninger  til  en  Sommerbolig  foi 
Kongen  var  i  norske  Architektkredse  imødeset  med  ikke  ringe  Forventning. 
Det  gjaldt  jo  her  først  og  fremst  om  at  skabe  et  Stykke  virkelig  national  Archi- 
tektur,  og  Fordringen  herom  var  da  ogsaa  tydeligt  fremsat  i  Programmet,  hvor 
der  forlangtes,  at  Villaen  skulde  være  en  Laftebygning  og  i  sit  Ydre  have  Til¬ 
knytning  til  den  særlige  Stil,  hvori  denne  Byggemaade  fremtraadte.  Hermed 
maatte  det  være  givet,  at  enhver  Bestræbelse  for  at  give  Bygningen  en  særlig 
»fyrstelig«  eller  palæagtig  Karakter  vilde  være  uheldig,  og  man  ser  da  ogsaa  i 
de  forskellige  præmierede  Projekter  en  vis  Ensartethed  i  Udtryksmaaden  og  en 
vis  Kredsen  om  de  samme  Motiver,  som  —  om  end  behandlede  frisk  og  talent¬ 
fuldt  —  maaske  virker  lidt  monotont. 


Stil!  fflllltl 


FØRSTE  PRÆMIE. 
FACADE  MOD  SYD. 


ARCHITEKT 
KR.  BIONG. 

FØRSTE  PRÆMIE.  ARCHITEKT 

ENKELTHEDER  AF  FACADEN.  KR.  BIONG. 

Vi  har  ment,  at  denne  Konkurrence  ogsaa  hos  vore  Læsere  kunde  paaregne 
stor  Interesse,  og  har  derfor  af  vor  norske  Kollega  »Teknisk  Ugeblad«  laant  en 
Del  af  de  i  Bladet  benyttede  Klicheer  efter  de  to  præmierede  Arbejder  samt  to  af 
dem,  der  ingen  Præmie  har  faaet;  til  Oplysning  aftrykker  vi  Dele  af  Juryens 
Betænkning  samt  Brudstykker  af  en  samlet  Kritik  af  Projekterne  af  den  norske 
Architekt  Th.  Astrup. 

Af  Juryens  Betænkning:  »Hvad  der  særmærker  den  ganske  overvejende 
Del  af  de  indkomne  Forslag,  er  Bestræbelsen  for  ved  Opgavens  Løsning  at  bringe 
til  Anvendelse  de  Former  og  Kombinationer,  som  fra  Alders  Tid  har  udviklet 
sig  og  været  i  Brug  i  Landet  paa  Bygderne.  Den  hele  Samling  af  Projekter  er, 
som  ved  en  stiltiende  Overenskomst,  præget  af  denne  Bestræbelse.  .  .  Det  nævnte 
fælles  Formaal  et  dog  søgt  fyldestgjort  paa  meget  forskellig  Maade ;  og  for 

vidt  bærer  Projekterne  Vidnesbyrd  om  vore  Architekters  Forhold  til  norsk  Tra¬ 
dition.  Mange  af  Forfatterne  viser  sig  helt  fortrolige  med  denne  Tradition; 
andre  ses  endnu  bundne  af  den  saakaldte  »Schweizerstil«,  medens  atter  andre 
ses  hildede  i  den  Forestilling,  som  længe  har  gjort  sig  gældende,  at  en  Kom¬ 
bination  af  sidstnævnte  Stil  med  rigelig  Tilsætning  af  Dragehoveder  og  udskaarne 
Brædder  særmærker  norsk  Tradition.  .  .  .« 

Om  det  med  iste  Præmie  belønnede  Arbejde  siger  Betænkningen:  »Dette 
Projekt  giver  som  i  en  samlet  Ekstrakt  det  interessanteste  i  vor  nedarvede  Træ- 
bygningskunst  i  en  selvstændig  Støbning  og  anvendt  til  en  særdeles  hyggelig 


FØRSTE  PRÆMIE.  ARCHITEKT 

PLAN  AF  FØRSTE  ETAGE.  KR.  BION  G. 

Ordning.  Det  tilsyneladende  tilfældige  i  Planen  bidrager  til  at  forhøje  Indtrykket 
af  en  koselig  og  lun  Bolig.  .  .  .« 

2den  Præmie:  »Fantasifuldt  og  ægte  norsk,  nærmest  i  Hallingdalskarakter. 
Har  opnaaet  en  næsten  eventyrlig  Skønhedsvirkning  ved  de  enkleste  Midler.  .  .« 

»Udførte  paa  det  Sted  og  med  det  Formaal  som  her  tilsigtet  vilde  begge 
disse  Projekter  vistnok  være  epokegørende  i  vor  moderne  Træbygningskunst.« 
(Til  Forstaaelse  af  disse  —  for  en  Jurybetænkning  ualmindelig  kraftige  Udtr,yk 
maa  det  erindres,  at  den  norske  Bygningskunst  kun  altfor  længe  har  været  under 
fremmed,  navnlig  tysk  Indflydelse.) 

Architekt  Th.  Astrup  skriver:  »Den  Kærlighed  og  Iver,  hvormed  Archi- 
tekterne  er  gaaet  til  Løsningen  af  den  foreliggende  Opgave,  finder  naturligvis 
først  og  fremst  sin  Forklaring  i  selve  Formaalet;  men  desuden  er  der  her  givet 
Architekterne  en  sjælden  og  tydeligvis  kærkommen  Anledning  til  at  forsøge  at 

genoplive  og  overføre  paa  en  større,  moderne  Bolig  de  gamle,  gode  Bygnings¬ 
skikke,  der  gennem  Aarhundreders  jævn  Udvikling  i  vore  store  Dalfører  i  kon¬ 
struktiv  og  kunstnerisk  Henseende  har  naaet  en  vis  Grad  af  Fuldkommenhed,  — 
en  Fuldkommenhed,  der  rigtignok  ikke  straks  springer  i  Øjnene,  men  for  hvilken 


netop  først  nu  i  de  seneste  Aar  den  store  Flerhed  af  vore  Architekter  synes  at 
have  faaet  Øjnene  op  og  derfor  omfatter  med  en  saa  frisk  Interesse. 

En  Konkurrence  om  en  Opgave  som  denne,  hvor  alle  saa  at  sige  var  hen¬ 
vist  til  at  yde  sit  bedste  til  Udviklingen  af  vor  nationale  Laftebygningskunst,  har 

derfor  netop  paa  dette  Tidspunkt  haft  en  overmaade  stor  Betydning  for  denne 
Gren  af  norsk  Årchitektur,  og  det  er  vistnok  ikke  for  meget  sagt  for  Lafte- 
bygningens  Vedkommende,  naar  Juryen  i  sin  Bedømmelse  antyder,  at  denne  Be¬ 
tydning  vil  være  epokegørende. 


Skal  vi  gaa  over  til  at  betragte  Projekterne  paa  nærmere  Hold,  vil  det 
straks  springe  i  Øjnene,  at  Opgaven  har  været  overmaade  vanskelig,  saa  van¬ 
skelig,  at  —  lad  os  lige  saa  godt  straks  være  enige  om  det  —  vel  ingen  af  de 
konkurrerende  kan  siges  at  have  løst  den  fuldt  tilfredsstillende.  At  skabe  en 
helt  norsk  Kongebolig,  der  —  beliggende  midt  i  Skoven  —  forener  et  værdigt 
og  smukt  Udseende  med  et  helt  ud  praktisk,  formaalstjenligt,  hyggeligt  og  med 

ENKELTHEDER.  ■  ARNEBERG  OG  SVERRE. 


moderne  Komfort  udstyret  Indre,  har  ingen  helt  ud  formaaet  —  som  rimeligt 
kan  være  — ,  thi  i  2x/2  Maaned  lader  en  saadan  Opgave  sig  vanskelig  løse,  især 
da  de  fleste  Architekter  jo  desværre  er  henviste  til  at  have  lidt  at  gøre  ved  Siden 
af  de  ikke  meget  lukrative  Konkurrencer. 

Jeg  mener  derfor,  at  det  var  en  stor  Fejl  af  Juryen  at  sætte  Tiden  saa 
knap,  selv  om  vægtige  Hensyn  kunde  tale  derfor,  og  det  geraader  Architekterne 
til  stor  Ære,  at  de  alligevel  er  mødt  op  saa  fuldtalligt  og  med  saa  mange  gode 
Arbejder,  selv  om  mange  er  kommen  til  at  bære  et  tydeligt  Præg  af  Hastværk. 
Denne  Omstændighed  er  vel  ogsaa  Grunden  til,  at  vi  denne  Gang  ser,  at  saa 
mange  Arbejder,  der  umiskendelig  synes  at  skrive  sig  fra  dygtige  Hænder,  har 

lidt  den  haarde  Skæbne  »at  forskellige  Grunde«  at  være  udskilt  allerede  ved 
iste  og  2den  Gennemgaaelse. 

I  denne  Forbindelse  bemærkes,  at  denne  Juryens  summariske  Maade,  »af 
forskellige  Grunde«,  tilsyneladende  temmelig  vilkaarlig  at  affeje  59  af  de  del¬ 
tagende  69  Udkast  har  vakt  adskillig  Misstemning  blandt  de  59. 

En  anden  Fejl,  der  efter  min  Mening  er  begaaet  af  Juryen,  har  givet  An¬ 
ledning  til  megen  Usikkerhed  og  Vilkaarlighed.  Enhver,  der  har  haft  noget  med 
Laftebygning  at  gøre,  ved,  hvilke  Vanskeligheder  Røg-  og  Ventilationsrør  samt 
alle  Slags  Vand-,  Vask-,  Vandkloset-  og  Varmeledninger  her  foraarsager,  ikke 


ARCHITEKT  JAKOBSEN. 

alene  paa  Grund  af  Synkningen,  men  væsentlig  ved  Placeringen,  og  hvilke  totale 
Forandringer  af  en  Plan  saadanne  ellers  forholdsvis  uskyldige  Ledninger  kan 
nødvendiggøre  i  et  Bjælkehus,  hvor  de  jo  ikke  kan  lægges  inde  i  Væggen  som 
i  et  Murhus,  men  —  for  ikke  aldeles  at  ødelægge  Interiørerne  —  maa  lægges 
paa  dertil  særlig  indrettede  Steder.  Juryen  burde  forlangt  alle  saadanne  Lednin¬ 
ger  i  store  Træk  indtegnet  i  Planerne. 

Nu  har  de  mere  erfarne  og  forsigtige  tydeligvis  anstrengt  sig  meget  og 
kanske  gjort  Opofrelser  paa  andre  Felter  for  at  faa  dette  hensigtsmæssig  ordnet, 
medens  andre  foreløbig  har  »blaast  i«  det  hele  Spørgsmaal,  og  Juryen  har  ikke 
kunnet  tage,  eller  kan  i  al  Fald  ikke  ses  at  have  taget  noget  som  helst  Hensyn 
hertil,  idet  flere  af  de  højest  naaede  Udkast  netop  lider  af  fundamentale  Mangler 
i  denne  Retning. 

De  enkelte  Udkast  vil  jeg  af  nærliggende  Grunde  nødig  gaa  nærmere  ind  paa. 
Jeg  tror  den  almindelige  Opfattelse  er,  at  Juryen  har  truffet  det  rette  ved  Præmie¬ 
uddelingen.  Mange  finder  vistnok,  at  iste  Præmie  mangler  meget  af  den  ønske¬ 
lige  Storhed  og  Værdighed,  den  de  mener  at  finde  hos  2den  Præmie,  medens  igen 
andre  mener,  at  iste  Præmie  har  truffet  den  rette  Maalestok  for  den  noget  trange 
Beliggenhed  i  Skoven,  og  at  2den  Præmie  i  de  foreliggende  Omgivelser  i  Virke¬ 
ligheden  vilde  præsentere  sig  som  noget  stor,  tung  og  »laavemæssig«,  specielt 
naar  de  besnærende  Farvevirkninger  fra  Tegningerne  i  den  graa  Virkelighed  fal¬ 
der  bort.  Hvem  der  har  Ret  er  ikke  godt  at  afgøre.  At  2den  Præmie  er  et 
opsigtsvækkende,  interessant  og  glimrende  udført  Udkast  er  sikkert,  medens  paa 
den  anden  Side  iste  Præmie  paa  afgørende  Punkter  ubetinget  maa  sættes  foran. 
At  de  begge  i  Tilfælde  af  Udførelse  vilde  blive  adskillig  omarbejdede,  anser  jeg 
for  givet. « 

FORSKELLIGT. 

Erik  Lailer  stedt,  den  bekendte  svenske  Architekt,  er  blev  en  udnævnt  til  Pro¬ 
fessor  ved  »Tekniska  Hogskolan«  i  Stockholm. 


FORENINGSMEDDELELSER. 

Foreningsudflugt  til  Lund  Fredag  d.  9.  August.  Kl.  10 
Fm.  Afrejse  fra  Havnegade,  12  35  Ankomst  til  Lund,  12  45  Fro¬ 
kost  paa  *  Grand  Hotel«.  Kl.  i  45  beses  Domkirken,  2  45  Kul¬ 
turhistorisk  Musæum.  Kl.  4  Besøg  paa  Udstillingen.  Kl.  6 
Middag  i  Udstillingsrestauranten.  Kl.  9 05  Afrejse  fra  Lund 
med  Ankomst  til  Kjøbenhavn  Kl.  1 1  2°. 

I  Udflugten  kan  Medlemmer  med  Damer  deltage  å  12 
Kr.  pro  persona,  som  vil  blive  opkrævede  paa  Overrejsen.  I  Betalingen  er  ind¬ 
befattet:  Billetter,  Tur  og  Retur,  Entré  til  Udstilling  og  Musæum,  Maaltider  m.  m. 

Anmeldelse  om  Deltagelse  bedes  sendt  til  Architekt  H.  Koch,  Mariendalsvej 
33,  F,  senest  Søndag  den  4.  August. 

Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR  THOMSEN. 

Kontor;  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


GERHARDT  HANSEN  DE  LICHTENBERG 
OG  FIANS  BYGGEVIRKSOMHED. 


Af  Cand.  polit.  Fr.  Schiøtt. 


u  truer  Ombygning  med  mere  eller  mindre  Ødelæggelse  en  af  Horsens  Bys 


IN  Pragtbygninger,  der  vel  ikke  er  et  fuldkomment  architektonisk  Mesterværk, 
men  en  smuk  og  stilfuld  Prøve  paa  hjemlig  Barokkunst,  som  den  udformedes  i 
Kjøbstads-Raadhuse  samt  »fornemme  Borgeres«  Huse.  Det  til  Gaarden  knyttede 
Lichtenbergske  Navn  er  derved  atter  kommet  frem.  I  Hosens  By  har  vel  Ejen¬ 
dommen,  Legater  og  Kirkeprydelser  altid  bevaret  Mindet;  men  ellers  har  det  kun 
været  i  historiske  Kredse,  at  man  har  erindret  den  Mand,  hvis  Navn  staar  over 
disse  Meddelelser  og  i  det  18.  Aarhundrede  var  saa  kendt,  at  det  forekommer 
paa  26  forskellige  Sider  i  Pontoppidans  »Danske  Atlas«.  Afseet  fra  hans  øvrige 
Livsgerning,  har  han,  som  det  vil  fremgaa  af  den  følgende,  paa  trykte  Kilder 
hvilende  Fremstilling,  udfoldet  en  saa  betydelig  Virksomhed  som  Bygherre,  at  han 
vel  ogsaa  kan  fortjene  at  erindres  af  Architektstanden. 

Hans  Fader  var  i  Christian  V.s  og  Frederik  IV. s  1  id  en  anseet  Kjøbmand  i 
Horsens,  Hans  Christensen,  der  ved  Giftermaal  kom  ind  i  en  flensborgsk  anseet 
Handelsslægt,  af  hvilken  hans  Svogre  Henrich  Lichtenberg  og  Broder  Lichten- 
berg  bosatte  sig  i  Horsens.  Hustruen  Gedske  Lichtenberg  døde  efter  at  have 
født  Sønnen  Gerhardt  Hansen,  der  senere  antog  det  mødrene  Navn,  og  hvis 
Opdragelse  nærmest  lededes  af  Morbroderen  Henrich.  1711  blev  han,  14  Aar 
gammel,  sendt  til  Flensborg  for  at  perfectioneres  i  Regning,  Skrivning  og  det 
tydske  Sprog,  vel  ogsaa  i  Købmandsskab,  og  han  deltog  derefter  i  Faderens  og 
Morbroderens  Handelsforretning,  fra  1728  eller  29  som  eneste  Parthaver.  Ved 
Faderens  og  Morbrødrenes  Død  arvede  han  betydelige  Midler,  ligesom  han  vel 
selv  tidligt  har  tjent  Penge  og  desuden  faaet  Midler  ved  sit  i  1728  indgaaede 
Ægteskab  med  Bodil  Hofgaard,  Datter  af  en  tidligere  Borgmester  i  Byen;  thi 
allerede  1731  begyndte  han  en  omfattende  Virksomhed  med  at  købe  Jordegods. 

1  dette  Aar  erhvervedes  i  Vejleegnen  Kjeldkjær  og  Engelsholm  samt  Lind- 
bjerggaard  i  Ølgod  Sogn,  af  hvilke  Engelsholm  blev  Familiesædet.  Senere  køb¬ 
tes,  ligeledes  i  Vejleegnen,  Ussinggaard,  Merringgaard  og  Haraldskjær,  i  Aarhus 
Amt  Serridslevgaard,  i  Viborgegnen  Bustrup  samt  i  174b  Bidstrup  i  Viborg  Amt. 
Dog  beholdt  han  ikke  alle  Ejendommene;  saaledes  overdroges  1754  Engelsholm, 
Haraldskjær  og  Kjeldkjær  til  Svigersønnen  Christen  df.  Linde,  1761  Merringgaard 

og  Ussinggaard  til  den  anden  Svigersøn  Jochum  de  Lichtenhjelm,  medens  andre 
Godser  solgtes,  efter  at  de  vare  bragte  paa  Fode. 

Bondens  onde  Vilkaar  i  de  Tider  ere  ofte  malede  mere  mørke,  end  det  pas¬ 
ser  paa  alle  Egne  og  alle  Steder;  der  var  mange  humane  Godsejere,  der  selv 
styrede  deres  Godser,  og  saadanne  Steder  vare  Kaarene  bedre,  end  hvor  Vorned¬ 
skabet  havde  sat  Underkuelsens  Præg  paa  Bonden,  hvor  Naadigherren  levede  i 
Kjøbenhavn  og  Ridefogden  regerede  hjemme,  eller  hvor  borgerlige  Godskøbere 
søgte  at  udpine  Gaard,  Skov  og  Gods  saa  meget  som  muligt.  Til  denne  sidste 
Klasse  hørte  Lichtenberg  ikke;  efter  alle  Beretninger  har  han  i  sit  borgerlige 
Liv  været  hjælpsom  og  godgørende,  som  Forretningsmand  og  Godsejer  hæderlig 
og  virksom,  og  han  har  sikkert  sat  en  Ære  i  at  holde  Gaard,  Gods  og  Bønder 
ved  Magt. 

Ligeledes  søgte  han  at  fremme  Industrien  paa  Landet,  idet  en  Metalvare¬ 
fabrik  paa  Haraldskjær  omdannedes  og  udvidedes,  et  Teglbrænderi  anlagdes  1732 
ved  Engelsholm  og  1733  sammesteds  Engelsholms  Papirfabrik,  hvilken  nu  er  for¬ 
andret  til  en  Klædefabrik  (Randbøldal)  *). 

Hovedgaardenes  Borge-  og  Ladegaardsb}^gninger  forbedredes  og  holdtes  i  god 
Stand,  nye  Bygninger  opførtes  paa  Lindbjerggaard  og  Ussinggaard,  men  særlig 
virkedes  der  paa  de  to  gamle  Herresæder  Engelsholm  og  Bidstrup. 

Engelsholm,  der  ligger  2  Mil  vest  forVejle  med  en  henrivende  Beliggenhed 
ved  Skoven  og  Engelsholm  Sø,  er  opført  1592 — 93  af  Knud  Brahe,  efter  Sigende 
med  Broderen  Tycho  Brahe  som  Architekt  og  bestaar  af  et  med  Grave  omgivet 
bredt  toetages  Hus  med  høje,  hvælvede  Kældere  samt  4  treetages  Hjørnetaarne 
med  Kupler  og  Spir.  Lichtenberg  fortsatte  den  af  den  tidligere  Ejer,  Grev  F. 
Danneskjold-Samsøe  paabegyndte  indvendige  Modernisering,  og  i  1750  beskrives 
det  Indre  saa! edes: 

»I  det  underste  Stokværk  ere  Værelserne  med  meget  kostbare  Malinger 
udstafferede  af  gode  Mestre,  som  Hr.  Greven,  i  den  Tid  han  ejede  Gaarden,  lod 
dertil  komme  fra  Italien.  I  det  andet  er,  foruden  mange  tildels  med  skønne 
Tapeter  betrukne  og  tildels  med  Fru  Danneskjolds  egen  Haand  sirligen  lakerede 
Værelser,  en  stor  Sal,  som  kaldes  Kongesalen,  hvor  man  seer  alle  Kongernes  Skil- 
deiiei  af  den  Oldenborgske  Stamme.  I  Taarnene  ere  Kamre  i  Overflødighed, 
nedentil  for  Gæster  og  Fremmede,  og  oventil  for  Betjentere.« 

1737  anlagdes  Ladegaarden,  hvorom  det  berettes:  »Fra  Borgegaarden  gaaer 
man  over  Gravene  paa  en  hvælvet  Bro  ind  udi  Ladegaarden,  som  tilforn  haver 
ligget  uordentligen  ved  Enden  af  det  store  Hus,  men  er  af  nuværende  Ejer  efter 
de  nyere  Byggeregler  forflyttet  til  det  Sted,  hvor  den  nu  staaer,  saa  at  Laden 
ligger  ligeoverfor  det  store  Hus  ...  I  Ladegaarden,  lige  for  bemeldte  store  Stuehus, 
er  amettet  et  Springvand.  Paa  den  højre  Side  af  Laden  seer  man  Stalden,  og 
paa  den  venstre  Øxenhuset.  I  hver  Sidefløj  er  Port  til  Indkørsel  og  derhos  Væ- 


*)  I  Trap,  3-  Udg.  V.  p.  390  hedder  det:  »Den  anselige,  rødkalkede  Fabriksbygning  i 
2  Længer,  3  Stokværk  med  Kamgavle  og  Taarn  er  opført  1733,  udvidet  og  ombygget 
1875  elter  en  Brand.«  Saavel  Kamgavle  som  Taarn  maa  dog  vel  hidrøre  fra  Ombyg¬ 
ningen,  ikke  fra  1733. 

reiser  for  Forvalter  og  øvrige  Gaardens  Betjentere,  altsammen  anordnet  efter  Sym¬ 
metrien  og  den  Lighed,  som  Byggekunsten  ved  en  vel  opført  Bygning  vil  have 
iagttagen.  Her  og  der  omkring  Gaarden  seer  man  skønne  Alleer  og  Lystgange 
anlagte,  som  gøre  ikke  lidet  til  Stedets  angeneme  Syn. 

»Haven,  som  begynder  paa  en  Bakke  i  Skoven  og  gaaer  alt  nedad  mod 
Gaarden,  er  af  en  anselig  Størrelse  og  Smukhed,  og  i  begge  Dele  af  nærværende 
Ejer  med  stor  Bekostning  forbedret.  Den  er  afdelet  i  visse  Afsætninger,  som 
med  adskillige  Statuer  og  smaa  Kanoner  ere  besatte.  Iblandt  Kanonerne  findes 
en  større,  med  en  Hoben  Løvværk  og  Sirater  paa,  som  er  i1/2  Alen  lang,  og 
viser  denne  Paaskrift:  Vas  Got  besckert  mic  Nemant  vert.  Knud  Brahe.  1587. 


PROSPEKT  AF  HERREGAARDEN  ENGELSHOLM.  1750. 


Dette  Stykke  blev  for  nogle  Aar  siden  fundet  i  Søen,  da  man  søgte  efter  nogle 
borede  Render,  som  for  Solens  Skyld  i  Vandet  vare  nedlagte.  Det  skal,  med 
flere,  i  forrige  Tider  have  staaet  paa  en  liden  Holm,  som  har  ligget  i  Søen,  men 
som  ved  Tidens  Længde  er  bleven  ganske  bortskyllet.  Devisen,  som  staar  der- 
paa,  har  nærværende  Ejer  fundet  for  godt  at  optage  til  sit  Livsprog,  og  ladet 
den  paa  adskillige  af  sine  Bygninger  sætte. 

»Paa  den  øverste  Forhøjning  i  Haven  er  et  stort  og  prægtigt  Lysthus  og 

derved  det  artigste  Ekko,  som  kan  høres.  Lige  derfor  falder  Orangeriet  i  Øjnene, 

som  er  anlagt  mellem  de  tvende  Taarne  ud  til  Haven.  Lysthuset  er  næsten  lige 
højt  med  Borgegaardens  store  Hus.  Noget  derfra  op  i  Skoven  ligger  et  grund¬ 
muret  Hus,  hvor  Knud  Brahe  haver  boet,  medens  bemeldte  store  Hus  stod  i 
Bygning.  Nu  er  det  en  hel  Sal,  hvis  Vægge  med  skønne  og  tildels  rare  Skil¬ 
derier  ere  beklædte,  hvoraf  en  Del  forhen  haver  været  i  det  vidt  bekj endte  Dan- 

neskjoldske  Kabinet.  Under  dette  Hus  ere  ogsaa  hvælvede  Kældere  til  alle  Slags 
Have-Frugter  at  forvare.  (Herfra  gik  Alleen  op  gennem  Skoven  til  Nørup  Kirke.) 

»Tæt  udenfor  Gaarden,  ved  Siden  af  en  høj  Banke,  er  et  klart  og  velsma¬ 
gende  Vældevand,  som  udspringer  af  den  haarde  og  faste  Jord,  og  blev  i  forrige 
Tider  kaldet  Sydehullet,  fordi  Vandet  derudi  bestandig  opvælder  meget  stærkt  af 
Jorden,  og  har  Syn,  ligesom  naar  en  Gryde  eller  Kedel  heftigst  koger.  Fra  dette 
Væld  ere  nu  indlagte  Render  til  Gaarden  og  Haven,  som  føre  Springvandet  i  de 
anlagte  Fontæner.« 

Den  anden  Hovedgaard,  Bidstrup ,  4  Mil  nordost  for  Aarhus  og  2  Mil  fra 
Randers,  laa  i  en  smuk  Egn  mellem  skovbevoxede  Bakker  og  tæt  ved  en  større, 
i  Gudenaaen  udstrømmende  Aa.  Sagnet  tillagde  Gaarden  stor  Ælde,  idet,  som 
Indskrifter  melde,  »Stygge  Hvide,  Biskop  Absalons  Fætter,  skal  først  have  bygt 


PROSPEKT  AF  HERREGAARDEN  BIDSTRUP.  1 854. 


Bidstrup  Aar  1200«,  og  en  Sal  paa  Gaarden  benævnedes  »Stig  Hvides  Sal«. 
Gaarden  var  dog  af  langt  yngre  Oprindelse  og  fra  Podebusker,  gennem  Biller, 
Gyldenstjerner  og  Friiser  kommet  til  Johan  Rantzau,  Generaliieutenant  (generalis 
excubiarum  Magister  et  Tribunus  equ estris).  Efterat  Gaardens  »Ruiner  vare 
fjernede  og  nye  Fundamenter  vare  lagte«,  opførte  han  1698  en  ny  Borgegaard 
efter  den  i  Datiden  almindelige  Stil  for  jydske  Herregaarde,  tre  oftest  af  Grave 
omgivne,  temmelig  smalle  Fløje,  der  omsluttede  en  mod  Ladegaarden  aaben  Gaard 
og  havde  høj  Kjælder,  et  Stokværk  samt  Midtgavle  over  alle  Fløje  eller  kun  over 
Hovedfløjen.  Her  ved  Bidstrup  fandtes  baade  Grave  og  Kviste  paa  alle  tre  Fløje, 
og  Kvistgavlene  vare  af  den  dengang  meget  anvendte,  nu  atter  til  Ære  komne 
hollandske  Facon  med  svejede  Konturlinier. 

Paa  Ærens  Trappe  havde  Lichtenberg  først  opnaaet  Titel  som  Commerce- 
raad,  derpaa  som  Justitsraad,  og  1739  var  han  bleven  optaget  i  Adelsstanden. 
Endelig  havde  Kong  Frederik  V  1749  været  hans  Gæst  i  Horsens  og  lykønsket 
ham  som  Etatsraad.  Det  er  da  ganske  naturligt,  at  denne  højfornemme  Mand 

og  store  Jordegodsejer  bar  ønsket  at  benytte  sine  Standsrettigheder  til  at  bevare 
en  Del  af  Godset  samt  Slægtsnavnet  for  sine  Descendenter,  først  for  Sønnen, 
Justitsraad  Hans  Henrich  de  Lichtenberg  og  dennes  Slægt.  Han  søgte  derfor 
og  fik  9.  4.  1763  Bevilling  til  at  oprette  Bidstrup  til  et  Stamhus,  hvilket  endnu 
er  i  Slægtens  Eje,  og  sine  sidste  Aar  anvendte  ban  paa  at  sætte  dette  Gods  i 
komplet  Stand. 

Hvad  selve  Gaardens  Bygninger  angik,  bleve  Hovedbygningens  Værelser  istand¬ 
satte,  gibsede  og  betrukne,  ligesom  »Stig  Hvides  Sal«  afdeltes  til  Værelser;  foran 
Hovedfløjens  Gaardside  anbragtes  en  med  Bremersten  belagt  lang  Repose,  hvortil 
en  Trappe  paa  10  Trin  førte  op,  Trappen  og  Reposen  indfattede  med  Jerngitter¬ 
værk;  i  to  af  denne  Facades  Fag  afløstes  Vinduerne  af  store  Marmorstenstavler 
med  Stenrammer  og  Zirater  samt  lange  Inscriptioner  om  Gaarden  og  dens  Ejere; 
ligeledes  anbragtes  vel  ved  samme  Lejlighed  de  paa  Billedet  viste  høje  Stenborner 
med  Lygter  og  Kæder  til  Lukning  af  Borggaardens  fjerde  Side.  Ladegaard  og 
Staldgaard  flyttedes  og  opbygtes  efter  Symmetrien  af  Grundmur,  et  Arbejde,  der 
fuldendtes  af  Sønnen,  og  endelig  anlagdes  der  Haver  om  Gaarden. 

En  af  de  Herligheder,  som  dengang  ansaaes  for  nødvendig  til  et  rigtigt  Jorde¬ 
gods,  var  Kirke  med  tilhørende  Konge-  og  Kirketiender,  og  det  var  ogsaa  et  ret 
indbringende  Aktiv.  Paa  Kirketienden  hvilede  vel  Pligten  til  at  vedligeholde 
Kirken,  men  denne  Pligts  Opfyldelse  toge  vistnok  de  fleste  Kirkeejere  sig  meget 
let,  og  under  Datidens  sociale  Forhold,  særlig  Præstestandens  slette  økonomiske 
Stilling  og  Afhængighed  af  Naadigherren,  blev  det  Tilsyn  med  Kirkernes  Vedlige¬ 
holdelse,  som  Staten  skulde  føre,  ikke  meget  effectivt.  Anderledes  med  Lichten¬ 
berg,  hvem  hans  Karakter,  Principerne  for  hans  Godsbestyrelse  og  Byggelyst 
bragte  til  at  ofre  meget  paa  sine  Kirker.  Maaskee  ogsaa  en  lille  Smule  For¬ 
fængelighed,  der  tilfredsstilledes  ved  en  lille,  af  Sognepræsten  forfattet  Indskrift  i 
Kirken  og  ved  det  i  Jylland  dengang  almindelige  Ord:  »Hvor  man  kommer, 
kan  man  kende  Lichtenbergs  Kirker«.  Og  Kirkernes  Antal  var  ikke  ringe: 
Bredsten,  Grandslev,  Grene,  Grindsted,  Heinsvig,  Korning,  Løsning,  Nørup, 
S.  Omme,  Randbøl,  Ølsted.  Nogle  laa  i  frugtbare  Egne,  andre  i  ringe  Hede¬ 
egne;  men  han  tog  sig  af  dem  alle. 

Foruden  de  almindelige  Istandsættelser  nævnes  det  saaledes,  at  Grindsted  Kirke 
forsynedes  med  Altertavle,  S.  Omme  Kirke  med  Klokke  og  Altertavle  og  at  Heins¬ 
vig  Kirke  forsynedes  med  Vaabenhus,  medens  Altertavlen  istandsattes  og  Stolene 
maledes.  Endnu  større  vare  Arbejderne  ved  Korning  Kirke,  der  sattes  i  skøn 
Stand  med  smukke  Ornamenter  indvendig  samt  stort  Taarn  med  højt  Spir;  lige¬ 
ledes  blev  den  —  ogsaa  af  Svigersønnen  J.  de  Lichtenhjelm  istandsatte  —  Ølsted 
Kirke  indvendig  stafferet  og  forsynet  med  Taarn  og  Spir;  endelig  blev  Bredsten 
Kirke  saa  godt  som  af  ny  opbygt,  hvælvet,  blydækket,  forsynet  med  Taarn  og 
Spir  af  ny  Bygningsart,  ny  Altertavle,  Prædikestol,  Degnestol,  Pulpitur  og  Stole, 
alt  smukt  malet  og  stafteret. 

Grandslev  Kirke,  der  hørte  til  Stamhuset  Bidstrup,  blev  først  ombygget  1766 
af  Justitsraad  H.  H.  de  Lichtenberg  med  Taarn  og  Spir;  den  naaede  Faderen  ikke 
at  restaurere,  men  den  fik  dog  et  Minde  om  ham,  idet  han  1763  havde  testa¬ 
menteret  500  Rdr.  C.  til  Anskaffelsen  af  et  Orgel.  (Fortsættes). 

FORSKØNNELSE. 


nder  vor  ustandselige  Søgen  efter  Emner,  der  kan  tænkes  at  interessere  Læ- 


serne,  var  vi  forleden  landede  paa  Nørrebros  Runddel.  Vi  havde,  oprigtig 
talt,  ikke  tænkt  at  skulle  blive  overraskede  af  noget  i  architektonisk-dekorativ 
Retning  paa  dette  fjærne  Sted.  Men  da  vi  nu  engang  var  kommen  her,  fik  vi 
Lyst  til  at  kaste  et  Blik  gennem  Gitret  ind  over  Assistents  Kirkegaard  og  Læge- 
aichitekten  Bangs  smukke  Graverbolig  med  de  doriske  Søjler,  hvis  Beliggenhed, 
navnlig  set  fra  Runddelen,  er  saa  fortræffelig.  Bygningen  er  —  naturligvis  med 
velberaad  Hu  placeret  vinkelret  paa  en  Akse,  draget  fra  Runddelens  Centrum 
og  halverende  Vinklen  mellem  Nørrebrogade  og  Jagtvejen. 


Men  hvad  skildrer  vor  Forbavselse,  da  vi,  anbringende  os  i  dette  Centrum, 
retter  Blikket  mod  den  klassiske  Bygning  1  Foran  den  er  der  nemlig  —  det  maa 
være  sket  for  ganske  nylig  —  placeret  et  Nødtørftshus,  lige  akkurat  i  Aksen  1  Ved 
Oplysninger,  indhentede  hos  en  i  det  Indre  af  Bygningen  ansat  Dame,  fik  vi  at 
vide,  at  dette  Nødtørftshus  er  det  samme,  der  i  en  Aarrække  har  prydet  Kongens 
Nytorv,  og  som  vor  velvise  Magistrat  har  ladet  opstaa  paa  dette  iøjnefaldende 
Sted.  Mon  det  skulde  være  »Foreningen  til  Hovedstadens  Forskønnelse«,  der 
efterat  have  faaet  den  grimme  Genstand  fjærnet  fra  Kongens  Nytorv,  har  tilraadet 
Anbringelsen  af  den  paa  Nørrebro?  Hvis  er  den  smagfulde  Idé?  —  At  Anstalten 
er  til  stor  Velsignelse  paa  Nørrebro  betvivles  ikke,  men  kunde  den  ikke  være 
anbragt  lidt  mere  diskret  og  saaledes,  at  den  ikke  ødelagde  det  smukke  Gade¬ 
billede,  der  virkede  saa  oplivende  i  Nørrebros  Stenørken  ? 

TÆNDSTIKÆSKEKONKURRENCEN. 


Ærede  Hr.  E.! 


I^et  foreliggende  specielle  Emne  er  saa  ubetydeligt,  at  jeg  var  forberedt  paa 
slet  intet  Svar  at  faa,  og  det  »Svar«,  De  giver  mig,  Hr.  E.,  maa  De  til¬ 
give,  at  jeg  ikke  finder  nogen  videre  Drøftelse  værd. 

Det  De  anfører  for  et  Dusin  Kunstneres  Vedkommende  kan  være  rigtigt. 
Men  det  næste  Dusin  lige  saa  gode  Kunstnere  og  adskillige  Dusin  mindre  gode 
afholder  sig  saa  vist  ikke  paa  Grund  af  deres  »rigelige  Arbejde«  og  dito  Ind¬ 
tægter  fra  at  tage  Del  i  Kapløbet  ved  en  Konkurrence.  Tværtimod! 

At  det  væsentlig  er  de  yngre,  der  giver  sig  af  med  de  smaa  Konkurrencer, 
skrev  ogsaa  jeg.  Naar  man  derved  i  Deres  Øjne  bliver  til  et  »praktisk  tænkende 
Menneske«,  maa  jeg  sige,  at  De  ikke  stiller  store  Fordringer. 

At  de  unge  »savner  at  se,  hvorledes  de  erfarne  Folk  kan  behandle  den  fore¬ 
liggende  Opgave«,  har  jeg  derimod  ikke  skrevet.  Men  det  kunde  unægtelig  være 
i  høj  Grad  interessant  at  se,  —  maaske  ogsaa  for  »Købmændenes  Tændstikfabrik«. 

Saa  kommer  vi  til  Kærnepunktet,  hvor  jeg  gærne  vilde  være  kommet  ind 
paa  en  Drøftelse.  Men  naar  De  ikke  kan  forstaa,  at  Tilfredsstillelse  af  Program¬ 
met  er  indeholdt  i  min  første  Regel  for  Bedømmelsen,  og  naar  De  mener,  at 
Dommerne  har  præmieret  een  Løsning,  men  tildels  ment  en  anden,  og  billiger 


dette,  skønt  De  selv  mener,  at  denne  anden  Løsning  staar  udenfor  Programmet. 
Saa  maa  De  tilgive,  at  jeg  lader  være. 


F. 


Hermed  afsluttes  Diskussionen  om  denne  Sag. 


Red. 


EN  KONKURRENCE. 


»Af  Skade  bliver  man  klog.« 


idlig  i  Foraaret  indbød  et  herværende  Forlag  danske  Kunstnere  til  en  Kon- 


X  kurrence  om  Tegning  til  et  Julehæfte-Omslag. 

Med  utilladeligt  Sløseri  og  fuldkommen  Mangel  paa  Kendskab  til  Ordningen 
af  en  saadan  Konkurrence  er  denne  bleven  behandlet  fra  først  til  sidst.  Teg¬ 
ningerne  skulde  være  indleverede  senest  den  15.  April;  men  hvad  sker?  Et  Par 
Dage  efter  Fristens  Udløb  faar  man  Meddelelse  om,  at  denne  er  forlænget  til 
den  30.  April.  Dette  er  stik  imod  Skik  og  Brug,  ganske  utilladeligt.  Bedøm¬ 
melsen  skulde  ifølge  forskellige  trykte  Bekendtgørelser  fra  Forlaget  foretages  dels 
af  »en  af  anerkendte  Kunstnere  bestaaende  Censurkomité«  og  dels  af  Publikum, 
i  sidste  Tilfælde  ved  Stemmesedler  og  under  Kontrol  at  Notarius  publicus.  Ved 
nærmere  Undersøgelse  af,  hvorledes  Forlaget  har  opfyldt  de  Pligter,  det  har 
paataget  sig,  skal  det  meddeles,  at  den  ovennævnte  »Censurkomité  af  anerkendte 
Kunstnere«  havde  følgende  Sammensætning:  En  Direktør  for  en  herværende 
Reproduktionsanstalt,  en  Repræsentant  for  Foreningen  af  jdie  December  1892, 
Forlæggeren  selv  —  som  maa  antages  at  være  Boghandler  af  Fag  — ,  Forlagets 
kunstneriske  Konsulent,  en  aldeles  ukendt  Herre,  der  —  mirabile  dictu  —  i  Tele- 

fonbogen  kalder  sig  Kunst-Tegner,  og  to  unge  Malere.  Dette  giver  et  besynder¬ 
ligt  Billede  af  Forlæggerens  Opfattelse  af  Begrebet  » anerkendte  Kunstnere« ,  —  men 
kender  han  ingen  anden,  hvorfor  søger  han  saa  ikke  lidt  Oplysning  hos  en  af 
vore  mange  Kunstnerforeninger?  I  den  Censurkomité  kan  højest  et  Par  af  Del¬ 
tagerne  kaldes  »anerkendte  Kunstnere«. 

Stemmeoptcellings- Garantien  er  varetaget  saaledes,  at  Notarius  publicus,  da 
Stemmeafgivningen  var  til  Ende,  intet  anede  om  Sagen ;  han  havde  altsaa  ikke 
forseglet  Urnen,  og  han  har  naturligvis  herefter  ikke  kunnet  yde  Spor  af  Garanti 
overfor  Deltagerne  i  Konkurrencen,  for  at  der  ikke  kan  være  foretaget  noget 
ulovligt  med  Stemmeurnen,  thi  en  aflaaset  Blikkasse,  der  ikke  er  forseglet  af 
Notarius  publicus,  er  ingen  Garanti;  og  naar  man  offentlig  indbyder  til  at  del¬ 
tage  i  saadanne  Konkurrencer,  har  man  den  uafviselige  Pligt  offentlig  at  garan¬ 
tere  for,  at  alt  forløber,  som  det  bør. 

Men  det  har  Forlæggeren  vel  ogsaa  villet,  da  han  i  sin  Indbydelse  talte 
om  »Kontrol  af  Notarius  publicus« ;  —  meget  beklageligt  derfor,  at  han  glemte 
at  lade  Notarius  se  og  forsegle  Stemmeurnen ! 

Endelig  har  Forlaget  paa  den  groveste  Maade  overtraadt  den  allersimpleste 
Lov  for  anonyme  Konkurrencer,  idet  det  har  tilladt  sig  selv  at  aabne  alle  Mærke¬ 
konvolutterne  for  de  ikkepræmierede  Arbejder!  Dette  er  kun  Nysgerrighed, 
meget  mal  apropos,  og  utilgiveligt,  da  Anonymiteten  selvfølgelig  ikke  maa  brydes; 
alle  Forlagets  Udflugter  for  den  Forsyndelse  er  fuldkommen  intetsigende.  Ingen 
kan  tro  paa  den,  at  Forlaget,  for  senere  at  benytte  Kunstnere,  havde  saa  mange 
Adresser  nødig,  som  de  aabnede  Navnekuverters  Antal  er,  —  ligesaalidt  berettiger 
Ængstelsen  for  urigtig  Udlevering  af  Arbejderne  Forlaget  til  at  aabne  Navne¬ 
kuverterne  før  Udleveringen  finder  Sted. 

Da  saadanne  kunstindustrielle  Konkurrencer  er  begyndt  at  blive  hyppigt 
anvendt  i  Reklamens  Tjeneste,  turde  det  være  gavnligt  at  henlede  enhver  even¬ 
tuel  Konkurrence-Indbyders  Opmærksomhed  paa  det  gavnlige  i  kun  at  indlade  sig 
paa  slige  Foranstaltninger,  naar  man  har  en  mere  kyndig  Mand  til  Raadgiver 
end  dette  Forlags  Chef  har  formaaet  at  skaffe  sig  i  sin  saakaldte  »kunstneriske 
Konsulent«. 

Kjøbenhavn  i  Juni  1907. 

Medlemmer  af  » Foreningen  af  3.  Decbr.  1S92«  og  »Kunstnernes  Elevforbund«. 


FORSKELLIGT. 


Den  permanente  Architektkongres  i  Paris  erindrer  os  om,  at  der  den  25  —  29. 
August  i  Aar  afholdes  en  Konference  i  Neuchatel,  hvor  der  forhandles  om  For¬ 
arbejder  til  Revision  af  Bernerkonventionen  til  Beskyttelse  af  litterær  og  kunst¬ 
nerisk  Ejendomsret.  Nærmere  Oplysninger  meddeles  af  M.  Jean  Lobet,  Boule¬ 
vard  S.  Germain  117,  og  hos  Professor  Klein,  V.  Boulevard  10. 

Udgiver:  AKADEMISK  ARCHITEKTI-ORENING. 

Redaktion;  Architekterne  K.  VARM1NG  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

PROSPEKT  AF  NØRUP  KIRKE. 


GERHARDT  HANSEN  DE  LICHTENBERG 
OG  HANS  BYGGEVIRKSOMHED. 

Af  Cand.  polit.  Fr.  Schiøtt. 

(Sluttet). 

Endelig  komme  vi  til  Nørup  Kirke,  Sognekirke  for  Godsejeren  paa  Engelsholm, 
en  Kirke,  hvor  vel  Udstyrelsen  har  været  den  rigeste,  og  om  hvilken  der 
ogsaa  fra  1750  foreligger  de  fyldigste  Efterretninger. 

»Nørup  Kirke  og  Kirkegaard  er  anlagt  paa  en  høj  Bakke  ved  Nørup  By, 
en  Fjerdingvej  norden  for  Engelsholm,  hvorfra  man  igennem  den  dejlige  Have 
og  den  derhos  liggende  smukke  Skov  omkring  ved  Siden  af  den  ferske  Sø  spad¬ 
serer  op  til  Kirken.  Paa  den  ene  Side  af  Kirken  tæt  ved  Kirkegaarden  ligger 

Præstegaarden  med  en  dertil  hørende  og  ned  mod  Søen  grændsende  Eng.  Paa 
den  anden  Side  ligger  Nørup  By  med  et  smukt,  teglhængt  Skolehus,  som  Engels¬ 
holms  nuværende  Ejer  har  ladet  opbygge  .  .  . 

»Ved  den  nordre  Side  af  Skolen  er  en  høj  og  sirlig  opmuret  Portal  med 
tvende  Døre  af  Stakitværk,  som  er  Hovedindgangen  til  Kirkegaarden.  Omkring 
Kirkegaarden  er  en  smuk  opsat  Stenmur  af  hugne  Kampestene  med  grundmurede 
Portaler  og  Indgange  paa  behørige  Steder  forsynet.« 

Kirken  selv  var  opført  af  firkantede  hugne  Kampesten  og  havde  1621  af 
Knud  Brahes  Enke,  Fru  Margrethe  Lange  faaet  tilbygget  et  Kapel  og  Koret 

hvælvet;  men  videre  paatænkte  Arbejder,  der  antydes  ved  en  ufuldendt  Inscrip- 
tion  i  Kirken,  vare  bievne  forhindrede  ved  hendes  Død.  Nu  havde  omsider 

»Hr.  Etatsraad  de  Lichtenberg  1733  ladet  en  Hovedforbedring  foretage,  den 
største  Del  af  Murene  nedbryde  og  igen  sætte  en  grundmuret  Hvælving  over  hele 
Kirken  (tilforn  var  Koret  alene  hvælvet),  saa  og  opsætte  et  sirligt  Spir  efter  den 
nye  Byggekunst  paa  Taarnet.  Vaabenhuset  har  nu,  saavelsom  hele  Kirken,  Hvæl- 
ving  i  Stedet  for  Loft.  Alle  Døre  for  Stolene  og  for  Koret  ere  stafferede  med 
smukt  malede  Sindbilleder,  med  Inscription  over  hvert  i  danske  Vers.  Ligeledes 
findes  gudelige  Opskrifter  enten  i  Vers  eller  Bibelske  Sprog,  saavel  paa  Prædike¬ 
stolen,  som  paa  Skrifte-  og  Degnestolen  etc.  .  ,  .  Neden  i  Kirken  er  et  Orgel¬ 
værk,  først  bekostet  1730  af  Hans  Excellence  Hr.  Greve  Daneskjold,  men  siden 
af  Hr.  Lichtenberg  forbedret  og  prydet  med  en  Del  velgjort  Bildhuggerarbejde, 
med  Forgyldning  og  andre  Farver  stafferet.  Det  Værn,  som  er  for  Orgelværket, 
er  og  siret  med  skildrede  Sindbilleder,  som  afbilde  de  otte  Saligheder. 

»Ved  Koret,  over  den  øverste  af  Mandsstolene,  er  Prædikestolen,  med  en 
hængende  Krone  over,  bestaaende  alt  af  smukt  Billedhuggerværk,  siret  med  ægte 
Forgyldning  og  andre  Kulører.  Ligeoverfor  Prædikestolen  paa  den  noidre  Side 
er  en  smukt  bygget  Stol  for  Gaardens  Herskab,  ligeledes  prydet  med  Skilderier 

af  Bibelske  Historier.  Neden  i  Koret  ved  den  nordre  Side  staaer  Daaben,  som 
er  indelukt  for  sig  selv  ved  en  Afdeling  af  Træ,  net  udført  med  Billedhugger- 
aibejde,  smukt  malet,  og  haver  fire  forsølvede  Piller.  Over  Daaben  hænger  en 
Krone  af  Billedsniderværk,  stafferet  med  Forgyldning  og  en  dejlig  rød  og  blaa 
Farve. 

»Paa  Alteret  staaer  en  prægtig  Altertavle,  sirforgyldt  overalt  udi  Fyldingen 
med  ægte  Guld,  hvor  der  ogsaa  sees  et  Crucifix*)  ligesaa  forgyldt.  Derunder 
er  endnu  en  mindre  afdelt  Fylding,  hvor,  udi  Billedhuggerværk,  Christus  fore¬ 
stilles  at  sidde  til  Bords  med  sine  12  Apostle,  og  indstifte  den  hellige  Nadvere, 
ligesom  det  øvrige  stærk  forgyldt.  Øverst  sees  »filfi?«  paa  en  Klode  midt  i 
en  Solcglans.  Paa  hver  Side  af  Fyldingen  ere  tvende  vel  marmorerede  Piller 
(—  Under  Pillerne  Inscriptioner  — )  Paa  begge  Sider  af  Altertavlen  er  en  stor 
Del  skønt  Billedhuggerarbejd  og  Løvværk,  som  føjes  paa  den  nordre  Side  til 
Skriftestolen  og  paa  den  søndre  til  Degnestolen.  Hvilke  begge  Stole  ere  af  een 
Skikkelse,  indelukte  og  med  forgyldte,  blaamalede  og  andre  Sirater  beprydede. 

»Paa  den  anden  Side  i  Koret  er  Indgangen  til  et  Kapel,  hvorunder  er  Be¬ 
gravelser,  bygget  til  Kirken  af  Fru  Margrethe  Lange  og  igen  forbedret  af  Hr. 
Lichtenberg.« 

1  oruden  disse  Pi  ydelser  var  der  endnu  nogle  Malerier,  af  hvilke  det  ene 
var  »et  meget  rart  Skilderi,  der  forestiller,  naar  man  beseer  det  paa  skraa  ved 
den  ene  Side,  Christi  Daab,  og  intet  videre,  og  ved  den  anden  Side  hans  Op- 


*)  Crucifix  er  her:  en  Fremstilling  af  Korsfæstelsen.  Øverst  paa  Alteret  findes  en 
Fremstilling  af  Himmelfarten.  De  ikke  i  Beskrivelsen  omtalte  Cherub-  og  Seraph-Figurer 
ved  Korskranken  ere  vel  anbragte  efter  1750. 

standelse,  hvor  saa  in¬ 
tet  videre  sees;  men 
beseer  man  det  lige 
tvært  o  verfor, sees  hans 
Korsfæstelse.«  Efter 
vor  Tids  Mening  vilde 
vel  et  saadant  Billede 
snarere  høre  hjemme 
i  et  Kunstkabinet  end 
i  en  Kirke. 

Samtidens  Aner¬ 
kendelse  af  Lichten- 
BERGsVirksomhed  som 
Kirkeejer  fremgaaer 
bl.a.  af  den  Mindetale, 

Rectoren  i  Horsens 
Skole  holdt  over  ham, 
hvori  det  først  udtales: 

»Ingen  Kirke  haver 
han  ejet,  at  den  jo  nu 
kan  fremvises  som  en 
Sir  for  Landet  og  Ære¬ 
støtte  over  ham,«  og 
der  tilføjes:  »Kommer 
I  uværdige  Kirkeejere ! 

Spejler  Eder  i  denne 
Mand !  Lader  ikke  hæl¬ 
dende  Taarne,  aabne  fra  det  lichtenbergske  gravkapel  i  horsens  klosterkirke. 
og  halv  af  blæste  Tage, 

revnede  Hvælvinger  eller  Lofte,  oprevne  Gulve,  Afdelinger  lignende  mere  Baase 
end  Kirkestole  vidne  om  Eders  alt  for  skammelige  Gerrighed  og  uforsvarlige 
ringe  Agtelse  for  det  Sted,  hvor  Gud  boer  og  dyrkes.« 

Vende  vi  os  endelig  til  Lichtenbergs  Fødeby,  Horsens,  da  kan  det  nævnes, 
at  han  1746  støttede  Opførelsen  af  en  ny  Latinskole  ved  at  laane  Kirkekassen, 
hvilken  Skolens  Vedligeholdelse  paahvilede  og  som  kun  havde  1416  Rdr.  C.  til 
Raadighed,  det  manglende  Beløb,  2444  Rdr.  C.,  en  efter  Pengenes  daværende 
Værdi  meget  betydelig  Sum.  Ligeledes  traadte  han  til,  da  Klosterkirken  1737 — 38 
underkastedes  en  Hovedreparation.  Ikke  alene  gav  han  Bly  til  Korets  Tag,  men 
han  bekostede  ogsaa  en  Omsætning  og  Fornyelse  af  Kirkestolene.  Disse  bleve 
da  ligesom  Stolene  i  Nørup  Kirke  malede  med  symbolske  Billeder  og  tilsvarende 
Sentenser,  af  hvilke  adskillige  vel  efter  vor  Tids  Mening  ere  lovlig  naive. 

Det  Hovedværk,  hvormed  han  prydede  Kirken ,  er  dog  det  Lichtenbergske 
Gravkapel,  der  indrettedes  1738  i  Kirkens  sydvestlige  Hjørne.  En  Trappe,  hegnet 
ved  en  oprindelig  til  et  andet  Gravsted  henhørende  og  vist  først  i  nyere  Tid 
her  anbragt  Træbalustrade,  fører  med  et  Par  Trin  op  til  Gulvet  i  Kapellet,  hvilket 
er  skilt  fra  Kirken  ved  et  smukt  Jerngitter  med  Opstandere  i  Esponton-Form, 

Vaaben-  og  Navneskjolde  etc.  Bagsiden  dækkes  ved  et  stort,  af  Billedhuggeren 
Didkic  Gercken  foifærdiget  Epitaphium,  c.  51/2  Alen  bredt  og  c.  9  Alen  højt, 
den  øverste  Englefigur  ikke  medregnet.  Det  er  som  Datidens  Altere  buet  fremad 
paa  Midten  og  komponeret  efter  en  Søjleorden.  Foran  Piedestalens  Midtparti 
sidder  paa  en  Klippe  en  kvindlig  Figur  med  et  brændende  Lys  i  højre  Haand 
og  med  venstre  Arm  støttende  en  opslagen  Bog  med  Citater  af  Luc.  10.  20  og 
Matth.  5.16.  I  Epitaphiets  Hovedafsnit  dannes  Midtpartiet  af  en  indrammet  Mar¬ 
mortavle,  der  indeholder  Angivelse  af  de  i  Kapellet  begravede  samt  Efterretning 
om  Henrich  Lichtenbergs  Dotationer  til  Byen.  Over  Tavlen  findes  det  Lich- 
tenbergske  Vaaben,  baaret  af  Engle,  og  paa  hver  Side  af  den  staa  to  koblede 
korinthiske  Pilastre.  Ved  Siderne  staa  paa  Piedestalen  brændende  Urner,  medens 
der  ovenover,  omtrent  i  Pilastrens  halve  Højde,  er  anbragt  Konsoler  bærende 
Portraitmedaillons  af  Lichtenberg  og  Hustru.  Foran  Pilastrene  staa  paa  Piede- 

stalen  en  Mands-  og  en  Kvindeskikkelse,  der  med  den  ene  Haand  støtte  et  Navne¬ 
skjold,  medens  de  med  den  anden  pege  paa  Medaillonerne,  over  hvilke  svævende 
Engle  anbringe  Blomsterguirlander.  Over  Entablementet  afsluttes  Værket  ved  en 
Frontespice  med  stærkt  svejede  Konturer  og  paa  Siderne  Volutekonsoler  med  sid¬ 
dende  Engle,  foroven  to  brændende  Lamper  og  øverst  en  paa  en  Kugle  staaende 
basunblæsende  Engel  med  Palmegren  i  højre  Haand.  I  Frontespicens  Felt  er  en 
triangulær  mat  Glasrude  med  omgivet  af  Skyer,  hvorfra  Englehoveder 

og  Lysstraaler  komme  frem.  Glasruden  faaer  Lys  ved  et  bagvedsiddende  Kirke¬ 
vindue.  Indskriftstavlen  er  af  sort  Marmor,  Figurer,  Medaillons,  Urner  etc.  af 
hvidt  Marmor,  de  architektoniske  Led  af  hvidt,  graat,  rødt  og  grønagtigt  Marmor. 

Foran  Epitaphiet  staa  Stifternes  hvide  Marmorkister  paa  Kapellets  fliselagte  Gulv. 

Endelig  findes  i  Horsens  som  et  smukt  Minde  den  Lichtenbergske  Gaard *). 

*)  Nu  »Jørgensens  Hotel«.  Ejendommen  har  alt  1813  været  Gæstgivergaard,  og 
Molbech  skriver  i  »Ungdomsvandringer«,  at  Gæstgiveren  synes  at  have  taget  det  paa 
Huset  anbragte  Lichtenbergske  Valgsprog  »Was  Gott  beschert,  Uns  niemand  wehrt«,  til  »et 
Symbolum;  thi  vi  fandt  det  her  meget  dyrt*. 

Denne  Ejendom  havde  tilhørt  Hans  Christensen  og  var  da  en  toetages  Bindings¬ 
værksbygning  med  smukt  Snitværk,  vel  fra  Slutningen  af  det  17.  Aarhundrede; 
senere  blev  den  Sønnens  Ejendom  og  Bolig,  som  han  1744  forandrede  ved  at 
afløse  Gadefacaden  ved  den  smukke,  endnu  staaende  grundmurede  Facade  af  røde 
Sten  med  Sandstensornamenter,  2  fremspringende  Karnapper  (eller  rettere  Smaa- 
pavilloner),  hvorimellem  en  pompøs  Stentrappe,  samt  en  trefags  grundmuret 
Kvist*).  Indkørselen  til  det  store  Gaardsrum  var  paa  den  østre  Side  gennem 
en  nu  overbygget,  rigt  prydet  Port.  Ogsaa  i  det  Indre  omdannedes  Rummene 
og  udstyredes  i  Datidens  Smag,  en  Udstyrelse  hvoraf  endnu  noget  er  bevaret. 

Hvilken  Medhjælp  Lichtenberg  har  haft  ved  sine  Bygningsarbejder,  vides  ej ; 
Smagen  var  Tidens  og  hans,  men  Haanden  kendes  kun  ved  Epitaphiet,  der  som 
nævnt  er  udført  af  D.  Gercken.  Rimeligvis  har  han  vel  benyttet  Sten-  og  Bil¬ 
ledhugger  Jens  Jensen,  Stedfader  til  Jf.ns  Hjernø,  en  Elev  af  Wiedewf.lt  og  Hars- 
dorff,  der  senere  virkede  i  sin  Fødeby  Horsens  som  Bygmester  og  Billedhugger, 
samt  andre  Provindsmestre,  vel  ogsaa,  maaskee  særlig  Mestre  fra  Flensborg  og 
andre  større  sønderjydske  Byer. 

Som  en  Særegenhed  ved  Kirkebygningerne  kan  nævnes  Spirene  »af  ny 
Bygningsart«,  saaledes  som  Billedet  af  Nørup  Kirke  viser  det,  en  paa  firkantet, 
temmelig  flad  Underdel  hvilende  Kugle,  fortsat  i  en  lukket  Lanterne,  der  foroven 
afsluttes  med  Keglespids,  Stang  og  Pløj.  Samme  Form  findes  paa  Frelsers  Kirke 
i  Horsens  i  det  af  Købmand  Claus  Cordtsen  1737  bekostede  Spir,  og  Proto¬ 
typen  maa  vel  søges  paa  Engelsholm,  hvis  fire  Taarnspir  have  samme  Hoved¬ 
form,  kun  at  Afslutningen  ikke  er  en  Kegle,  men  en  tilspidset  Kugle**). 

At  der  ved  Omdannelserne  af  Kirkerne,  Spirformerne  og  Inventariets  Ud¬ 
smykning  ej  toges  Hensyn  til  Kirkernes  oprindelige  Stil,  er  jo  ikke  andet  end, 
hvad  der  er  skeet  lige  fra  Oldtiden  til  vore  Dage,  og  de  udsmykkede  gamle 
Kirker  havde  vel  ogsaa  i  deres  forrige  Skikkelse  kun  liden  eller  slet  ingen 
Kunstværdi. 

Som  G.  de  Lichtenbergs  Liv  havde  været  fuldt  af  Hæder  og  Anerkendelse, 
blev  ogsaa  hans  Minde  hædret  efter  det  19.  7.  1764  indtrufne  Dødsfald.  Be¬ 
gravelsesdagen,  8.  August,  stillede  60  Borgere  under  Gevær  sig  som  Æresvagt 
dels  ved  Gaarden,  dels  ved  Klosterkirken,  Byens  store  Bygningsminder  om  den 
Afdøde;  Klokkekimen,  Kanonskud  og  Koraler  ledsagede  ham  til  Jorden,  ligesom 
der  foruden  Gudstjenesten  i  Kirken  holdtes  en  Sørgefest  i  den  latinske  Skole 
med  Tale  af  Rector  Tetens.  Om  Aftenen  var  Byen  efter  Tidens,  for  os  noget 
mærkelige,  Skik  illumineret,  og  Vinduerne  hos  Adskillige  smykkede  med  Trans¬ 
parenter  og  Inscriptioner,  paa  hvilke  Sørgeskriftet  (M.  Frydensberg,  Dydens  Udø¬ 
delighed  etc.  Sorø  1765)  giver  nogle  snurrige  Prøver. 

For  Gravkapellets  Vedligeholdelse  var  der  sørget  ved  Dotationer,  sikrede  paa 
bedste  Maade,  ligesom  Slægtens  øvrige  Dotationer.  Gaarden  havde  han  vel  tænkt 
sig  bevaret  i  Familien  eller  i  hvert  Fald  bevaret  for  Byen  som  Bolig  og  Forret¬ 
ningslokale  for  en  »fornem  Negociant«  eller  Vinterbolig  for  en  af  Omegnens 


*)  Gaat'dfacadens  Udrykning  og  Ombytning  med  Grundmur  er  først  skeet  1896. 

**)  Det  kan  vel  være  et  Spørgsmaal,  om  Engelsholms  Spir  ere  de  oprindelige  fra 
c.  1600,  eller  om  denne  baroke,  stærkt  indsnørede  Form  ikke  skulde  være  af  yngre  Dato. 

Godsejere.  Havde  han  kunnet  tænke  sig,  at  den  Gaard,  i  hvilken  han  1749 
havde  seet  Kong  Frederik  V  som  sin  Gæst,  allerede  i  1813  var  bleven  en  al¬ 
mindelig  Gæstgi vergaard,  og  at  den  kunde  trues  med  Ødelæggelse  ved  en  mere 
eller  mindre  vellykket,  men  for  den  oprindelige  architektoniske  Komposition  altid 
ødelæggende  Paabygning,  havde  han  vel  ogsaa  søgt  ved  hæmmende  Baand  at 
værge  denne  prægtige  Gaard,  der  egentlig  havde  været  som  skabt  til  et  Raad- 
hus  for  Byen,  smukkere  end  de  fleste  datidige  Provinsraadhuse,  stilfuldere  end 
mange  moderne. 

FORSKELLIGT. 

Kragers  Tapetfabrik.  Efter  Indbydelse  af  Firmaet  har  vi  beset  Udstillingen 
af  de  til  Konkurrencen  indkomne  Arbejder.  Deres  Tal  var  meget  stort,  men 
kvalitativt  ikke  meget  betydende.  Man  fik  ret  Indtryk  af,  hvor  vanskeligt  det 
er  at  fremstille  et  smukt  og  brugeligt  Tapetmønster:  Idéer  og  Kompositionstalent 
var  der  nok  af,  men  de  fleste  Tegninger  led  netop  under  den  Mangel,  at  de, 
benyttede  som  Tapet,  vilde  virke  uroligt  og  lidet  hyggeligt. 

Det  bedste  Mønster  var  vel  nok  det  af  J.  Bang  udførte,  af  Udvalget  indkøbt 
for  200  Kr.  Det  forekommer  mærkeligt,  at  denne  Sum  er  højere  end  iste  Præmie, 
100  Kr.,  der  er  tilkendt  Th.  Deleuran,  Anna  Smith  og  Emil  Winther.  De  fleste 
af  disses  Forslag  vil  forøvrigt  ved  grundig  Bearbejdelse  kunne  blive  til  Nytte  og 
Glæde  for  Fabrikken  og  Publikum,  hvilket  maaske  ikke  kan  siges  om  alle  de  øvrige 
præmierede.  Som  Kuriosum  skal  nævnes,  at  en  enkelt  Kunstner  —  under  Mrk. 
»Mit  Navn  er  Thomsen«  —  havde  indsendt  en  20 — 30  forskellige  Forslag,  af  hvilke 
ingen  var  præmierede,  hvad  de  sikkert  heller  ikke  fortjente.  Men  naar  en  vittig 
Beskuer  paa  et  af  dem  havde  skrevet  »Tugthus  paa  Livstid«,  finder  vi  dog  denne 
Straf  noget  streng  i  Betragtning  af,  at  Forbrydelsen  kun  var  begaaet  »paa  Papiret«. 

Alt  i  alt  er  Konkurrencer  af  denne  Art  saa  nyttige,  at  Firmaet  fortjener 
megen  Anerkendelse  for  sit  første  Forsøg  i  denne  Retning.  Vi  haaber  det  ikke 
maa  blive  det  sidste. 

¥ 

Malerarbejde.  Holmens  Kirke  er  i  denne  Sommer  bleven  strøget  og  fuget 
i  Olie  udvendig;  de  pudsede  Kvadre  aadrede  som  Bremersten  og  lakerede. 

¥ 

Jens  Vilhelm  Dahlerups  Liv  og  Virksomhed.  Hagerups  Boghandel.  Det  længe 
ventede  Mindeskrift  er  nu  udkommet,  saaledes  at  det  paa  Dahlerups  Fødselsdag 
den  4.  ds.  kunde  overrækkes  Etatsraadinde  Dahlerup  af  en  Deputation,  bestaaende 
af  Architekterne  Sylvius  Knutzen,  Langballe,  Axel  Møller  og  A.  E.  Petersen. 

Bogen  fremtræder  som  et  meget  smukt  og  fyldigt  Værk  med  nydeligt  gen¬ 
givne  Billeder,  udsøgt  Papir  og  Tryk,  og  da  der  kun  er  fremstillet  250  Ekspl., 
anbefaler  vi  dem,  der  ikke  allerede  har  tegnet  sig,  at  sikre  sig  Værket  i  Tide. 

♦ 

Dødsfald.  Tømrermester,  Etatsraad  Oscar  Køhler  er  afgaaet  ved  Døden 
under  et  Ophold  paa  Island. 

KALUNDBORG  SET  FRA  VEST. 


»LINDEGAARDEN«  OG  KALUNDBORG  KIRKE 

SKAL  KIRKENS  BELIGGENHED  ØDELÆGGES? 

Af  Arch.  C.  M.  Smidt;  de  historiske  Meddelelser  ved  Dr.  phil.  M.  Mackeprang. 


Der  er  en  Række  af  vore  smaa  Byer,  som  faar  sit  Særpræg  ved  Modsæt¬ 
ningen  mellem  en  stor,  monumental  Bygning  og  de  omgivende  lave,  tegl¬ 
hængte  Borgerhuse.  Som  Kronborg  fra  Søsiden  behersker  Helsingør,  Gaasetaarnet 
Vordingborg,  den  gamle  Domkirke  Roskilde  og  Ribe,  saaledes  beherskes  Kalund¬ 
borg,  om  muligt  i  endnu  højere  Grad,  af  Esbern  Snares  stejle,  karakterfulde, 
femtaarnede  Kirke,  der  giver  Byen  dens  ejendommeligt  gammeldanske  Præg. 

Allerede  ved  Indsejlingen  til  Kalundborg  Fjord  øjner  man  Kirken  dybest 
inde.  Hele  dette  Land :  Refsnæs’  storliniede  Bakkekyst,  Kirkens  alvorsfulde  Profil 
over  Byen,  Møllebakken  og  den  brede,  lave  Strækning  i  Øst  over  Fjorden,  er 
et  af  de  mest  karakterfulde,  mest  monumentale  danske  Landskaber. 

Ved  den  Udvikling,  som  saa  mange  af  vore  Købstæder  er  undergaaet  i  de 
sidste  Decennier,  har  det  ganske  naturligt  ikke  kunnet  undgaas,  at  noget  af  deres 
oprindelige  Karakter  er  gaaet  tabt.  Det  gammelkendte  Indtryk  af  den  lille, 
hyggelige  By,  over  hvis  lave  Fluses  røde  Tage  en  gammel  Kirkes  Murmasser 

rejste  sig,  maatte  helt  eller  delvis  udslettes,  naar  nye  Forretningskvarterer  voksede 
frem  med  Bygninger,  hvis  Højde  var  2  å  3  Gange  saa  stor  som  de  gamles. 

De  høje  Bygninger  og  de  mange  Fabriksskorstene  gav  Byen  en  anden 
Karakter.  Det  var  jo  Udviklingen,  som  førte  dette  med  sig;  og  man  kunde 
naturligvis  ikke  ønske,  at  den  Udvikling,  hvoraf  Byens  Velstand  afhang,  hæm- 

medes.  Kun  har  man  ofte  haft  Grund  til  at  beklage,  at  Skønheden  ikke  blev 
taget  i  den  nye  Tids  Tjeneste. 

I  de  sidste  10  Aar  har  Kalundborg  udvidet  sig  stærkt.  Dens  Handel  og 
Skibsfart  er  gaaet  frem,  og  især  efter  den  store  Brand  1901  er  nye  Kvarterer 
skudt  i  Vejret.  Særlige  Forhold  har  dog  gjort,  at  Byens  ejendommelige  Fysio¬ 
gnomi  ikke  har  undergaaet  en  alt  for  stor  Forvandling,  og  navnlig  er  Partiet 
omkring  Kirken  blevet  forholdsvis  uberørt.  Dette  beror  paa,  at  Udviklingen 

hovedsagelig  har  koncentreret  sig  om  Byens  østlige  Del,  det  egentlige  Forretnings- 
kvaiter.  Fler  og  paa  Ferrainet  langs  Havnen  har  de  nye  Bygninger  rejst  sig, 
og  her  vil  Udvidelsen  fortsættes. 

Samtidigt  har  Kirken  og  den  Kirken  omgivende  gamle  Bydel,  » Øvrebyen«, 
den  store  Fordel  at  være  højtliggende ;  og  skønt  der  i  de  senere  Aar  er  vokset 
mange  2-Etages  Huse  frem  Syd  for  Øvrebyen,  gør  denne  sig  dog  stadigt 
gældende. 

Dens  højest  beliggende  Del:  Adelgade  og  Præstegade  er  rig  paa  gode, 
gamle  Bygninger  fra  Middelalder  og  Renaissance,  som  sammen  med  de  smaa 
en-  og  to-Etages  Huse  grupperer  sig  malerisk  omkring  Kirken.  Kun  faa  Steder 
i  Landet  træffer  man  som  her  en  Kirkebygning  fra  vor  Architekturs  bedste  Tid 
omgivet  af  saa  mange  kunstnerisk  værdifulde  ældre  Bygninger  og  med  saa  faa 
Dissonanser  af  uheldig  moderne  Bebyggelse.  Og  det  er  faa  Steder  i  Landet, 
hvor  der  virkelig  er  en  Mulighed  for  at  værne  om  et  saadant  gammelt  Kvarter, 
som  baade  i  sig  selv  og  i  sit  Forhold  til  et  stort  Bygningsmonument  er  værd 
at  bevare. 


GAMMEL  TEGNING  AF  LINDEGAARDENS  VESTFLØJ. 


Saa  meget  mere  maa  det  paaskønnes,  at  der  allerede  er  gjort  et  betydeligt 
Skridt  for  at  redde,  hvad  her  kan  reddes. 

Der  ligger  i  Præstegade,  lige  ved  Kirken,  et  Par  smaa  middelalderlige  Sten¬ 
huse.  Det  største  af  dem,  i  to  Stokværk,  ligger  paa  Gadens  Sydside,  og  dets 
høje,  maleriske  Tegltag  og  kamtakkede  Gavle  ses  paa  alle  Prospekter  af  Byen  fra 
Vest  og  Syd.  Denne  lille  Perle  af  middelalderlig  dansk  Architektur  købtes  og 
skænkedes  til  Nationalmuseet  af  Konsul  Bestie  i  Aarhus,  en  Mand,  der  gentagne 
Gange  har  vist  sin  levende  Interesse  for  vore  gamle  Monumenter.  Samtidigt 
lykkedes  det  Museets  Direktør,  Dr.  Mollerup,  at  erhverve  det  andet,  mindre  i 
Størrelse,  kun  af  ét  Stokværk,  men  interessant  og  dystert,  med  maleriske  Mur¬ 
flader  og  blindingsprydede  Gavle.  Det  grænser  umiddelbart  op  til  Kirkens  Grund, 
ligesom  dets  nære  Nabo,  en  smuk  og  stilfuld  gammel  Bindingsværksbygning  fra 
Begyndelsen  af  17de  Aarhundrede,  hvis  knægtbyggede  Forside  med  Egetømmer 
og  Mønstermuring  ligger  ud  mod  Adelgade.  Den  ejes  af  Kalundborg  Kommune, 
og  Byens  Raad  har  bevilget  Penge  til  dens  Restauration. 

Med  den  Interesse  for  de  gamle  Bygninger,  som  Byraadet  herved  har  lagt 
for  Dagen,  tør  man  ogsaa  haabe,  at  det  middelalderlige  Gavlhus  paa  Adelgades 
Nordside,  ligesom  det  nævnte  tilhørende  Kommunen  og  kaldet  »det  gamle 
Raadhus«,  vil  blive  bevaret  mod  Undergang.  Som  Gavlhuset  stammer  dets  Nabo 
i  Øst  fra  Middelalderen  og  har  været  et  stateligt,  ret  rigt  Stenhus,  der  vel  for¬ 
tjente  at  underkastes  en  omhyggelig  Restauration  og  bevares  for  Eftertiden. 

Endnu  en  Række  af  gode,  kunstnerisk  værdifulde  Bygninger  fra  Middel¬ 
alder  og  Renaissance  er  bevarede  i  Adelgade  nær  Kirken.  Det  vestligste  af 
dem,  en  Bygning  i  to  Stokværk,  med  kamtakkede  Gavle,  ligger  paa  nordvestre 
Hjørne  af  Kirkens  Grund  og  benyttes  som  Ligkapel.  Alt  i  alt  danner  disse 
Bygninger  en  værdig  Ramme  om  Esbern  Snares  stolte  Kirkebygning,  og  der  er 
grundet  Haab  om,  at  denne  Ramme  ikke  vil  blive  brudt,  og  de  gamle  Huse  ikke 
afløst  af  moderne  Forretningsbygninger,  thi  Stedet  er  ikke  Forretningskvarter, 
bliver  det  heller  ikke,  og  Grundene  er  ikke  i  stor  Pris. 

Yderst  i  Adelgade,  lige  Vesten  for  Kirken,  ligger  et  stort  Gaardkompleks, 
» Lindegaarden «.  Omgivet  af  Træer  paa  de  3  Sider  og  liggende  lidt  lavere  end 
Kirken,  men  betydeligt  højere  end  Terrainet  Syd  og  Vest  for,  danner  den,  trods 

dens  Bygningers  beskedne  Højdeforhold,  en  fornem  og  stilfuld  Afslutning  af 
Byen.  Vel  strækker  denne  sig  et  Par  Hundrede  Alen  længere  mod  Vest,  men 
Lindegaarden  ligger  saa  højt,  at  den  danner  den  egentlige  Afslutning  af  Byen,  og 
Vænget  mellem  den  og  Bygrænsen  er  ubebygget. 

Der  er  næppe  noget  Sted,  hvorfra  Kirken  tager  sig  saa  godt  ud,  som  netop 
fra  Vest,  med  Lindegaarden  i  Forgrunden.  Enten  man  ser  Kirken  fra  Land¬ 
jorden  eller  fra  Søen,  har  man  de  5  Taarne  rejsende  sig  højt  over  de  lange 
Gaardlænger.  Hele  Partiet,  Kirken,  Lindegaarden,  de  andre  Bygninger  paa  Bakken 
og  Bakken  selv  faar  for  Øjet  langt  større  Dimensioner,  end  de  har  i  Virkelig¬ 
heden. 

Særlig  set  paa  Afstand  gør  dette  sig  gældende.  Det  beror  paa,  at  Byg¬ 
ningerne  Syd  for  er  lavtliggende  og  srnaa,  at  selve  »Øvrebyen« s  Bygninger 
ikke  er  høje,  at  Lindegaarden,  bag  hvilken  Kirken  ses,  er  hævet  over  det  om- 

givende  Terrain  og  —  navnlig  —  at  Gaarden  selv  med  sin  lange  ensformige 
Vestside  og  den  bevoksede  Skrænt  forekommer  betydeligt  større. 

I  disse  Omgivelser  virker  Kirken  dobbelt  stor  og  alvorlig.  Tænker  man 
sig  Lindegaarden  borte  og  erstattet  med  moderne  —  blot  2-Etages  Bygninger, 
da  vil  dette  være  helt  forandret.  Bakken  og  alle  Omgivelser  vil  synes  meget 
mindre,  den  smukke  Linievirkning  vil  være  ødelagt,  og  hvad  der  er  det  værste, 
den  største  Del  af  Kirken  vil  blive  skjult.  Kun  Taarnenes  øverste  Del  vil 
være  synlige. 

Naar  man  betragter  Billedet  af  dette  Parti,  vil  man  let  overtyde  sig  herom. 
Paa  Billedet  ser  man  foran  Lindegaarden  det  ubebyggede  Vænge,  som  i  For¬ 
grunden  begrænses  af  en  dyb  Grøft.  Det  er  en  Selvfølge,  at  det  landskabeligt 
og  architektonisk  vilde  være  en  Forringelse,  om  dette  Vænge  blev  bebygget. 


Al  Bebyggelse  her  maa  jo  bryde  Linievirkningen,  selv  om  den  ikke  vil  være 
saa  ødelæggende  som  Nybygninger  paa  Lindegaardens  Grund. 

Man  var  imidlertid  i  Foraaret  begyndt  at  udstykke  Vænget,  at  grave  Grund 
og  lægge  Fundamenter.  Da  fremdroges  der  nogle  interessante  Bygningsrester, 
Ruiner  af  et  gammelt  Kampestenstaarn,  hvis  Murteknik  viste  tilbage  til  Esbern 
Snares  Tid.  Nationalmuseet  tilkaldtes,  Værdien  af  de  gjorte  Fund  konstateredes, 
og  efter  fortsatte  Gravninger  i  det  ret  udstrakte  Terrain  fremkom,  foruden 
omfattende  Murrester  fra  det  12te  Aarhundrede,  betydelige  Ruiner  af  Byens 
Befæstning  fra  en  noget  senere  Tid  af  Middelalderen. 

Blandt  Byens  Borgere  rejste  sig  en  stærk  Stemning  for  at  bevare  disse  Minder, 
saa  meget  mere  værdifulde  som  det  jo  er  saare  sjældent,  at  man  finder  Rester  af 
middelalderlig  Befæstning  i  vore  danske  Byer.  Det  lykkedes  her  i  Kalundborg 
at  redde,  hvad  der  først  var  fremdraget.  Gennem  en  Indsamling  blandt  Bor¬ 
gerne  skaffedes  Midler  til  at  købe  det  Stykke,  der  allerede  i  Sommer  skulde 
bebygges,  og  nu  arbejdes  der  paa  at  erhverve  hele  det  paagældende  Areal.  Det 
er  Tanken,  her  at  skabe  et  Anlæg  omkring  de  fundne  Ruiner,  for  det  første  for 
at  bevare  de  for  Byens  Historie  saa  interessante  Mure,  for  det  andet  for  at 

undgaa  en  Bebyggelse,  som  af  Hensyn  til  Ruinerne,  til  Lindegaarden  og  Kirken 
vilde  være  meget  beklagelig. 

Med  Hensyn  til  Kirken  er  Vænget  dog  ikke  af  den  Betydning  som  Linde¬ 
gaarden.  Og  netop  denne  trues  nu  med  Ødelæggelse. 

Den  er  købt  for  at  nedbrydes,  og  Arealet  skal  derpaa  udstykkes  til  Bygge¬ 
grunde.  Dette  er  vel  nok  det  værste,  der  kunde  ske,  naar  da  undtages  Brand 
eller  Nedbrydning  af  selve  Kirken.  Det  maa  hindres,  inden  det  er  for  sent? 
Og  skulde  det  ikke  kunne  hindres?  For  24.000  Kroner  har  man  faaet  Gaarden 
paa  Haanden,  24.000  Kroner  for  Bygningerne  og  18.000  Q  Alen  Grund.  Det 
er  én  Krone  pr.  □  Alen  og  6000  Kroner  for  Bygningerne.  Det  skulde  ikke 

synes  for  meget ;  men  som  Bygningerne  staar  nu,  kan  de  neppe  forrente  mere 
end  ca.  14.000  Kroner.  For  da  blot  at  redde  Lindegaarden  fra  at  blive  ned¬ 
brudt,  skal  man  have  en  halv  Snes  Tusind  samlet,  og  dette  skal  ske  inden 
1.  Oktober,  thi  til  den  Tid  har  Ejeren  Ret  til  Nedbrydning. 

Lindegaarden  siges  at  være  opført  af  Hans  Lindenov  den  yngre,  Christian 
den  4des  Svigersøn,  død  1659,  og  har  i  hvert  Fald  været  i  hans  Eje.  Det 
hedder  nemlig  i  Byens  Grundtakst  fra  1682: 

Nr.  1.  En  Gaard  velbr.  Hr.  Stahdtholder  Jiirgen  Bielche  iboer  och  tilhøer, 
som  tilforn  hafuer  verred  si.  Hr.  Hans  Lindenoues  Auflsgaard,  buoraf  ingen  Skat 
eller  Contribution  er  gangen  och  ey  kand  vidifi,  om  den  under  Land  Maalingen 
schal  henhøre,  efter  som  den  ligger  yderst  i  Byen  och  iche  hafuer  verit  eller 
er  brugelig  til  nogen  borgerlig  Næring.  Dog  indtil  videre  Høy  Øfrighetz  naa- 
digst  Behag  er  Gaarden  med  deft  Tilliggende  formeedelst  til  Efterretning  nu 
taxerit  for  250  Rdlr. 

Da  Gaarden  ikke  omtales  i  Lensregnskaberne,  har  den  altsaa  været  i  Linde- 
novs  private  Eje.  Blandt  de  senere  Ejere  kan  nævnes  Amtmand  Jørgen  Bjelke, 
Peder  Thøgersen  Lassen,  Grev  Carl  Ahlefeldt,  Amtsforvalter  Rasmus  Salten  og 
Grev  Frederik  Ahlefeldt- Laurvigen*).  1  Slutningen  af  18de  Aarhundrede  synes 
den  at  have  været  en  Slags  Borgmesterresidens.  Den  købtes  1792  af  Borgmester 
Hans  Schmidt,  1796  af  Borgmester  og  Landsdommer  Thomas  Bartholin  og  1801 
af  Borgmester  Rommedahl.  Ved  Skøde  af  11.  Decbr.  1807  solgte  denne  Gaar¬ 
den  til  de  to  Købmænd  Niels  Holst  og  Visti  Raae,  hvilken  sidste  10  Aar  senere 
erhvervede  hele  Ejendommen,  som  derpaa  i  3  Generationer  tilhørte  hans  Slægt, 
indtil  den  sidste  Ejer,  Visti  Raae  d.  yngres  Enke,  solgte  den  i  Foraaret  1907. 

Brandtakseringen  af  1771  giver  følgende  Beskrivelse  af  Gaarden,  hvis  sam¬ 
lede  Værdi  sættes  til  4560  Rdlr. 

Madam  Saltens  Gaard,  Lingaar  kaldet,  som  hun  selv  til  hør  og  beboer. 

1.  Stue  Huuset  bestaar  i  alt  af  33  Fag,  12  All.  breed,  hvoraf  7  Fag  er  nye 
med  grundmuuret  Kielder  under,  alle  Værelserne  paneelet,  3de  gibset  og  4re 
betrockne,  heele  Længen  af  godt  Eegbindings  Værk  og  Muur,  a  Fag  50  Rd. 

2.  Magazin  Huuset,  1 5 1/'a  All.  breed  med  grundmuuret  Kielder  og  Skilleromme 
under  14  Fag.  Bestaaer  ialt  af  31  Fag  opbygt  for  6  Aar  siden  af  sterke 
Egetømmer  (og)  pommersk  Tømmer  med  muurede  Væge  og  stærk  med  Jern 
bebunden,  a  Fag  40  Rd. 

3.  Skriverstue  Lengen,  io1/2  All.  breed  med  3  gibsede  og  2  betrockne  Værel¬ 
ser,  aldt  i  goed  Stand  med  Eege  Tømr  og  muurede  Væge  af  Tavler,  be¬ 
staaer  af  19  Fag  a  30  Rdlr. 

4.  Dend  mellemste  Længe  i  Gaarden,  som  og  bruges  til  Magazin,  10  All.  breed 
af  Eege  Bindings  Verk  og  muurede  Tavler,  vel  forseet  med  Jern  Ankere  og 
Underslaug  —  25  Fag  a  25  Rd. 

5.  Stald  Længen  bestaaer  af  15  Fag,  12  All.  breed  og  bygt  af  Eeg  og  Pom¬ 
mersk  Fyre  Tømmer;  der  udi  een  Haugestue  paa  3  Fag  gibset,  a  Fag  30 
Rd.  af  de  12  og  a  3 1 1/3  Rd.  af  de  3  Fag 

6.  Eet  halv  Huus  i  Baggaarden  af  7  Fag  Ege  Tømmer  og  udmuurede  Tavler 
a  3  Rd. 

Magasinlængen  er  altsaa  bleven  opført  c.  1763  af  Enken  efter  den  1762 
afdøde  Amtsforvalter  Rasmus  Salten,  og  da  »Riddersalen«  konstruktivt  hører 
sammen  med  denne  Fløj,  maa  ogsaa  Rococodekorationen  stamme  fra  denne  Tid. 

I  Brandtakseringen  af  1791  er  det  lille  Halvhus  i  Baggaarden  bleven  afløst  af 

»Et  Heelhus  i  samme  Baggaard  til  østre  Side  paa  9  Fag,  en  Etage,  Ege 
Bindingsværk,  teglhængte  og  muurede  Vægge,  å  Faget  30  Rdlr.« 

Huset  findes  endnu  ikke  afsat  paa  Byplanen  fra  1787  i  Paludans  »Beskrivelse 
over  Staden  Kallundborg«,  og  maa  altsaa  skrive  sig  fra  Aarene  1787 — 91. 

Undersøger  man  Bygningerne,  kommer  man  til  det  Resultat,  at  Nord¬ 
fløjen  ud  mod  Adelgade  er  den  ældste.  Den  synes  opført  i  det  17de  Aar¬ 
hundrede  og  har  endnu  i  Facaden  bevaret  en  Del  af  denne  Tids  Karakter. 
Det  er  en  Bindingsværksbygning  paa  en  høj  muret  Sokkel.  Tømmeret  er  af  Eg 
med  2  Skiaastiveie  i  hveit  Fag  mellem  Fod  og  Løsholt.  Stolperne  forlænges 
et  Stykke  over  Loftsbjælkerne  og  danner  Styrterumsvæg  (Trempelvæg),  i  hvilken 
der  er  smaa  mellemfaldende  Stolper  mellem  Højstolperne. 


*)  Efter  Algreen  Ussings  »Efterretninger  om  Kallundborg«.  S.  17. 

Naar  Traditionen  angiver,  at  Lindegaarden  er  opført  af  Hans  Lindenov,  da 
kan  denne  Tradition  altsaa  ikke  forkastes  med  Hensyn  til  Gaardens  Nordfløj,  da 
netop  dennes  Konstruktion  peger  hen  paa  Lindenovs  lid,  derimod  kan  det  godt¬ 
gøres  ved  Undersøgelse  af  Bygningerne,  at  alle  de  andre  Længer  er  opførte  i 
1 8de  Aarhundrede,  sidst  søndre  Gaardsrums  Østfløj  eller  Vognport-Møjen.  Det 
er  den,  som  kan  paavises  at  være  opført  mellem  1787  og  1 7 9 1  • 

Vestfløjen  byggedes  med  Beboelsesrum  i  Nord,  medens  hele  Resten  af  Fløjen 
indrettedes  til  Magasinrum  i  3  lave  Etager.  Af  Beboelsesrummene  er  kun  ét  til¬ 
bage,  nemlig  nordre  Gavlrum. 

De  andre  er  inddragne  i  Maga¬ 
sinet.  Men  dette  Gavlrum  er 
Lindegaardens  rigeste  og  skøn¬ 
neste;.  det  har  i  mange  Aar 
været  kendt  i  Kalundborg  under 
Navn  af  » Riddersalen «  og  er 
prydet  med  en  Rigdom  af  Stuk¬ 
katurer  i  Rococo,  som  i  Finhed 
og  Skønhed  ikke  staar  tilbage 
for  vore  bedste  Rococoarbejder. 

Som  det  ses  paa  Fotograflerne, 
er  Væggene  delt  i  stukkatur¬ 
prydede  Felter,  ligesom  Loftets 
store  Gesims  har  dekorerede 
Hjørne-  og  Midt- Partier.  En 
udmærket  Rococodekoration  fin¬ 
des  i  Loftets  Midte. 

Ved  Siden  af  Riddersalen 
ligger  i  Nordfløjen  en  Korridor 
og  et  Værelse  paa  5  Fag.  De 
er  indrettede  i  den  ældre  Nord¬ 
fløj  samtidigt  med  eller  snarere 
kort  efter  Opførelsen  af  Vest¬ 
fløjen  med  Riddersalen.  De  2 
Døre,  som  ses  paa  Billedet  af 
Riddersalen,  fører  ind  til  Korri¬ 
doren  og  Værelset..  Ogsaa  dette  er  et  dejligt  Rum,  nu  desværre  ved  Træ¬ 
skillerum  delt  i  flere,  men  kan  uden  Vanskelighed  faa  sin  gamle  Størrelse  og 
Form.  Her  findes  en  stilfuld  Kamin,  paa  hvilken  man  rigtignok  har  tilmuret 
Kaminaabningen  og  dekoreret  Tilmuringen  med  et  fornøjeligt  heroisk  Billede  af 
Gud  Vulcanus. 

Stukkaturerne  i  denne  Stue  er  smukke,  men  ikke  saa  rige  og  af  den  Fin¬ 
hed,  som  i  Riddersalen,  til  Gengæld  noget  fyldigere  i  Formerne.  Men  mor¬ 
somt  er  Loftet  behandlet,  et  Bjælkeloft  med  pudsede  Profil-  eller  Gesims-Linier 
langs  Bjælkerne  og  med  Stukkaturer  i  Loftsfelterne  mellem  Bjælkerne. 

Endnu  en  smukt  bevaret  Stue  findes  her,  lige  op  til  den  sidstnævnte.  Men 
den  er  fra  en  noget  senere  Tid,  Empiren.  Den  har,  som  sidstnævnte  Stue, 

Bjælkeloft  med  en  lignende  Behandling  af  gibspudsede  Bjælker  (dog  med  Empire- 
Profiler). 

En  Ovnniche  svarende  til  den  i  Riddersalen  findes  paa  Østvæggen,  og  paa 
hver  Side  af  Ovnnichen  et  smukt  Dørparti  ind  til  de  tilstødende  Rum.  Dog  er 
naturligvis  Nichens  Profiler  og  Guirlandedekorationen  foroven  i  Empirestil.  Resten 
af  Lejligheden  i  denne  Fløj  er  moderniseret,  Skillerummene  flyttede  og  kun  de 
smukke  Døre  og  Vinduer  de  gamle.  I  den  østlige  Ende  af  Gaardens  Sydfløj  ligger 
en  lille  nydelig  Havestue  med  karakteristiske  Vægdekorationer  i  Rococo,  en  større 
Vægdekoration  paa  Midten  af  Langvæggen,  paa  modsatte  Væg  (hvor  Indgangen 
er)  et  udmærket  Dørparti,  iøvrigt  er  Væggene  inddelte  med  Rococopilastre. 

Udenfor  Beboelsesrummene  er  det  navnlig  det  store  Magasin,  som  interesserer 
ved  sin  Størrelse,  sine  morsomme  Tømmerkonstruktioner,  og  sin  maleriske  Virk¬ 
ning.  Iøvrigt  er  flere  andre  Rum  i  Udhusene  af  Interesse,  saaledes  et  meget 
stilfuldt  Staldrum  med  Empire-Søjler  i  Spiltovene  (nu  næsten  helt  omdannet,  men 
let  genistandsat).  Karakterfulde  er  Portpartierne,  hyggeligt  det  store,  rummelige 
Gaardsrum  ;  og  de  hvide  Længer  med  røde  Tage  gør  en  herlig  Virkning  i  den 
smukke,  terrasseformede  Have  mellem  gamle  Linde-,  Morbær-  og  Elmetræer. 

Lykkes  det  at  redde  Lindegaarden  for  den  i  Øjeblikket  truende  Fare,  rejser 
der  sig  naturligvis  andre  Spørgsmaal.  Det  er  en  Selvfølge,  at  Bygningerne  nok 
kunde  trænge  til  nogen  Istandsættelse.  Og  efter  Erhvervelsen  og  Istandsættelsen 
maatte  man  søge  en  passende  Anvendelse  for  Lindegaarden,  helst  saaledes,  at  de 
smukke  Rococorum  blev  offentlig  tilgængelige  (muligt  som  Museum).  Dog  disse 
Spørgsmaal  maatte  man  vel  nok  komme  over.  Men  man  maa  holde  sig  for 
Øje,  at  om  de  fornødne  Pengemidler  til  at  købe  Lindegaarden  ikke  nu  skaftes 
til  Veje,  vil  den  gamle  Gaard  med  de  dejlige  Interiører  for  stedse  gaa  tabt.  Vi 
mister  en  god  gammel  Bygning  og  nogle  smukke  Rococostuer.  Byens  udmærkede 
Afslutning  i  Vest  ødelægges,  og  Enderesultatet  bliver,  at  det  meste  af  Kirken 
skjules  af  moderne  Bebyggelse. 


OSCAR  KØHLER. 


ed  Oscar  Køhiers  Bortgang  er  et  af  de  mest  »kendte  Ansigter«  indenfor  vor 


V  Bygningsverden  forsvundet,  og  enhver,  der  har  været  i  Berøring  med  ham, 
vil  føle  det  som  et  stort  Savn,  at  han  ikke  mere  skal  se  den  joviale  Etatsraad 
med  de  brede  Tømmermands-Skuldre,  det  smittende  Humør  og  det  glade,  hjerte¬ 
vindende  Smil.  Der  var  noget  bredt  og  stort  over  hans  Syn  paa  sit  Haandværk, 
og  som  han  fik  det  drevet  op  efter  en  i  vort  Land  ellers  ukendt  Maalestok, 
saaledes  bekymrede  han  sig  lidet  om  Smaatingene  —  for  lidt  vilde  man  maaske 
fristes  til  at  sige  —  men  ogsaa  i  den  Forstand,  at  han  var  saare  lidt  nøjeregnende 
med  den  Slags  Smaating,  som  ellers  under  Navn  af  »Ekstraarbejde«  kan  forvolde 
en  Architekt  eller  Bygherre  mange  Ærgrelser. 

Oscar  Køhier  var  udgaaet  af  en  anset  Haand  værkerslægt.  Han  var  en  Søn 
af  Murmester  Franz  Køhler  i  Hørsholm  og  fødtes  der  d.  6  Juli  1848.  Som 
ganske  ung  var  han  flere  Aar  til  Søs,  men  blev  ked  af  Søen  og  lærte  derpaa 

Tømrerprofessionen.  Sin  tekniske  Uddannelse 
fik  han  i  Holzminden.  I  1874  grundlagde 
han  en  Tømrer-  og  Snedkerforretning,  der  ved 
hans  store  Dygtighed  og  ualmindelige  Arbejds¬ 
evne  voksede  meget  betydeligt  og  i  1899 
omdannedes  til  det  Aktieselskab,  hvis  Leder 
han  var.  Af  de  mange  og  store  Tømmer¬ 
arbejder,  der  er  bleven  udførte  af  Køhier, 
skal  nævnes:  Kjøbenhavns  Raadhus,  en  Del  af 
St.  Johannes  Stiftelsen,  Andreaskirken,  flere 
af  Kystbanestationerne,  den  danske  Pavillon  i 
Paris,  det  nye  Nyboder,  Epidemihospitalet  for 
Hær  og  Flaade,  Sindssygeanstalten  ved  Viborg 
m.  m.  m.  Hans  sidste  Arbejde  var  nogle 
Bygninger  for  Aktieselskabet  »Thorsteinson  & 

Co.«  paa  Island,  hvilke  Arbejder  han  nu  var 
rejst  op  for  at  tilse,  og  hvorunder  han  paadrog  sig  den  Lungebetændelse,  som 
efter  faa  Dages  Forløb  endte  med  Døden  d.  7.  August. 


KJØBENHAVN. 

Efter  Berliner  Tageblatt  bringer  vi  nedenstaaende  Artikel.  Forfatteren,  Dr.  Fritz 
Stahl,  er  bekendt  som  en  fin  og  forstandig  Kunsthistoriker,  der  iøvrigt  fører  en  meget 
skarp  Pen,  særlig  overfor  moderne  tysk  Architektur. 

Hvad  man  i  særlig  Forstand  kalder  »gamle  Byer«,  det  er  de  Byer,  der  til 
en  eller  anden  Tid  er  døde,  og  som  just  af  den  Grund,  at  intet  Liv  mere 
øver  sin  virkende  og  forvandlende  Kraft  i  dem,  har  bevaret  hin  Tids  Form.  Af 
saadanne  Byer  gives  der  ikke  mange.  Og  hvem  Æsteticisme  ikke  gør  blind  og 
ligegyldig  overfor  Livet,  vil  ikke  engang  sige  »desværre«  dertil,  saa  meget  end 
gamle  Byer  har  glædet  ham. 

Levende  Byer  maa  hver  Dag  skabe  nyt,  og  de  vil  ikke  altid  kunne  gøre 
det  paa  ny  Grund.  Men  der  er  en  uhyre  Forskel,  om  de  gaar  frem  paa  en 
overfladisk  moderne  og  tankeløs  Maade,  eller  om  hvert  Skridt  bliver  grundigt 
og  vel  overvejet.  Indtil  Midten  af  det  19de  Aarhundrede  var  den  ødelæggende 
Fremgangsmaade  sjælden,  siden  er  den  bleven  Regel,  og  de  Byer,  i  hvilke  man 
ikke  bliver  pinlig  berørt  af  Forskellen  mellem  gammelt  og  nyt,  er  bievne  meget, 
meget  sjældne. 

En  af  disse  sjældne  Byer,  maaske  blandt  alle  store  den  kønneste,  er  Kjøben- 
havti.  Vi  er  i  vore  Dage  ganske  særlig  bievne  i  Stand  til  at  føle  dette,  fordi 
vi  er  komne  til  den  Erkendelse,  at  vor  Udvikling  i  50  Aar  har  været  inde  paa 
en  Sidevej,  der  førte  til  en  blind  Gade,  og  at  den,  gaaende  baglængs,  maa  for¬ 
søge  igen  at  naa  den  store  Traditions  Hovedvej  og  da  gaa  videre  ad  den.  Hvis 
man  vil  overføre  Ordene  »Eksempel«  og  »Modeksempel«,  som  Schultze-Naum- 
burg  har  gjort  populær  ved  sine  fortræffelige  Bøger,  paa  Byer,  saa  kan  man 
sige:  Kjøbenhavn  er  Eksemplet  til  de  mange  Modeksempler,  som  vi  alle  kender, 
og  blandt  hvilke  Berlin  staar  øverst. 

»Træerne  vokser  ikke  ind  i  Himlen«.  Og  saaledes  har  ogsaa  den  danske 
Hovedstad  overlæsset  Architektur  og  trivielle  Gadepartier.  Men  de  bestemmer 
ikke  Indtrykket  som  andetsteds.  Indtrykket  bestemmes  tværtimod  af  Pladser, 
Gader  og  Huse  af  afmaalt  Værdighed  og  fin  Form.  Dette  er  Karakteren. 

Bygningskunsten  har  i  Kjøbenhavn  aldrig  samlet  sig  til  ét  vældigt  Værk, 
den  har  udformet  sig  i  talløse  mindre,  som  nujiormaar  at  berige  den,  der  har 
Øje  derfor,  ved  rene  Glæder.  Strengt  taget  vil  man  slet  ikke  kunne  tale  om 
gammel  dansk  Bygningskunst.  Hvad  der  staar  i  Kjøbenhavn  og  dens  Omegn 
af  fremragende  Bygningsværker,  Kirker,  Slotte  og  Paladser,  er  bleven  frembragt 
i  Tilslutning  til  fremmed  Kunst  og  ofte  af  fremmede  Kunstnere,  fra  Senrenais- 
sancen,  da  Landet  fik  Tilslutning  til  europæisk  Kultur,  og  til  Klassicismens  Tid. 
Og  dog  er  den  ejendommelige  Karakter,  om  hvilken  jeg  nylig  talte,  ikke  til  at 
miskende.  Bestandig  har  de  danske  Fyrster,  der  greb  bestemmende  ind  og  aaben- 
bart  var  i  Overensstemmelse  med  Folkets  Væsen,  søgt  Forbillederne  der,  hvor 
Tidens  Stil  blev  modificeret  i  særdeles  beskeden  og  hensigtsmæssig  Maner,  saa 
at  nu  alt  dog  hænger  organisk  sammen,  og  Bygningerne  fra  forskellige  Tidsrum 
bliver  beherskede  af  fælles  Karaktertræk.  fortsættes) 


FORSKELLIGT. 

Foreningens  Udflugt  til  Lund  havde  et  overmaade  heldigt  Forløb,  ligesom 
den,  undtagelsesvis  i  denne  vaade  Sommer,  begunstigedes  af  det  skønneste  Vejr. 
Der  var  34  Deltagere,  deriblandt  7  Damer,  saa  Deltagelsen  var  ikke  overvældende, 
og  man  var  enige  om  at  beklage  den  ringe  Interesse,  de  fleste  af  Foreningens 
Medlemmer  viser  disse  Ture,  der  dog  er  saa  fortræffelige  til  Fremme  af  selskabeligt 
Samvær.  —  Straks  ved  Ankomsten  til  Malmø  havde  man  den  Oplivelse  at  se 
Architekt  Wåhlins  kendte  Ansigt,  og  han  —  ledsaget  af  sin  Frue  —  var  saa 
Hærfører  Resten  af  Dagen.  Efter  en  animeret  Frokost  med  Kaffe  paa  Hotellets 
smukke  Terrasse,  vandrede  det  nu  godt  sammenrystede  Selskab  til  Domkirken, 
hvor  Wåhlin  —  der  som  bekendt  er  Domkirkearchitekt  —  holdt  et  kort,  men 
instruktivt  Foredrag  om  Kirkens  Historie.  Derefter  besaas  det  kulturhistoriske 
Museum,  og  efter  en  Hvilepavse  med  »Låskdryckor«  og  nogle  (mislykkede) 
Forsøg  paa  Fotografering,  begav  man  sig  til  Udstillingen.  Bygningerne  er  som 
bekendt  tegnede  af  Arch.  Wåhlin  og  gør  et  overordentlig  tiltalende  Indtryk;  fint 
og  nydeligt  virker  de  i  Landskabet  med  deres  rene  Farver:  hvidt  og  blaat,  der 
er  gennemført  overalt,  baade  udvendig  og  indvendig,  og  giver  det  Hele  et  An¬ 
strøg  af  Friskhed  og  Renhed,  der  er  meget  oplivende. 

Middagen  indtoges  i  Udstillingens  Restaurant.  Der  herskede  den  muntreste 
Stemning  og  bagefter  flyttede  man  ud  i  det  grønne,  hvor  Kaffen  serveredes  med 
den  uundgaaelige  Caloric,  et  fortræffeligt  Musikkorps  spillede,  og  dets  Chef  viste 
Selskabet  den  Opmærksomhed  at  spille  den  danske  Nationalsang,  hvilket  hilstes 
med  Klapsalver  som  et  venskabeligt  »Brobygningsarbejde«,  der  i  disse  vanskelige 
Tider  bliver  dobbelt  paaskønnet. 

Udgiver  :  AKADEMISK  ARCH1TEKTFORENING. 

Redaktion;  Architekterne  K.  VARM1NG  (ansvarhavende)  og  ALFR.  THOMSEN 

KOMMUNESKOLE  I  HORSENS. 


Nordre  Kommuneskole  blev  indviet  25.  Juni  og  har  kostet  ca.  150.000  Kr. 

Skolebygningen  indeholder  14  Klasseværelser,  Lærer-  og  Læreiindevæielsei, 
Fysikklasse  og  Skolekøkken  i  Tagetagen  samt  Sløjdlokale  og  Baderum  i  Kæl- 


KOMMUNESKOLE  I  HORSENS. 


ARCHITEKT  VIGGO  NORN. 

PLAN  AF  TAGETAGEN. 


PLAN  AF  KÆLDEREN. 

PLAN  AF  PØRSTE  SAL. 


PLAN  AF  STUE. 
KOMMUNESKOLE  I  HORSENS. 


ARCHITEKT  VIGGO  NORN. 


deren;  endvidere  Bolig  for  Overlærer  og  Pedel.  Overlærerens  Bolig  kan  senere, 
naar  det  bliver  nødvendigt,  indrettes  til  Klasselokaler,  og  der  kan  da  bygges  en 
Overlærerbolig  paa  Kommunens  Grund  over  for  Skolen. 

Fågaderne  er  opførte  af  røde,  haandstrøgne  Sten,  Soklen  af  kløvede  Granit¬ 
sten.  Under  iste  Sals  Vinduer  er  modeleret  en  Frise  (Himmeltegn)  i  Kalkstuk, 
og  paa  Udbygningerne  for  Trapperne  er  anvendt  Motiver  fra  Plante-  og  Dyre¬ 
riget.  I  Buerne  over  iste  Sals  Vinduer  en  Uglefrise.  Pladsen  om  Skolen  er 
indhegnet  med  Fletværk  mellem  støbte  Stolper,  og  langs  Indhegningen  er  Græs¬ 
plæner  med  Sirbuske.  Legepladserne  er  asfalterede,  og  i  hver  Gaard  er  en 
Vandkumme  med  en  Mast  til  elektrisk  Belysning. 

Bygningerne  er  opførte  efter  Tegninger  og  under  Ledelse  af  Architekt  Viggo 
Norn.  Kalkstukdekorationerne  er  udførte  af  Dekorationsbilledhugger  Eilif  Møller. 
Følgende  Haandværkere  har  medvirket:  Murermestrene  Qvist  (Skolebygningen) 
og  A.  K.  Nielsen  (Gymnastikhuset),  Tømrermester  Aamann,  Snedker-,  Maler- 
og  Blikkenslagermesterforeningen,  Glarmester  Luchow,  Gørtler  Zeberg  (W.  C.  og 
Haandvaske),  Fabrikant  Chr.  Nielsen  (elektrisk  Lysanlæg)  o.  s.  v.  Varme-  og 
Ventilationsanlæget  er  projekteret  af  Ingeniørerne  Jensen  &  Sardemann,  Aarhus 
og  Odense,  og  udført  af  Recks  Opvarmnings-Kompagni,  Kjøbenhavn. 

KJØBENHAVN. 


Af  Fritz  Stahl. 


(Fortsat.) 


e  to  Fyrster,  hvis  kunstneriske  Virksomhed  har  været  afgørende  for  Kjøben- 


i.  /  havns  Skæbne,  var  Kristian  IV  og  Kristian  VI.  Det  syttende  Aarhundrede 
har  i  .Norden  frembragt  de  »Kraftmennesker«,  som  Renæssancen  modnede  i 
Italien.  Kristian  IV  er  en  af  dem:  Statsmand,  Kriger,  Ingeniør,  Ven  af  Viden¬ 
skaben,  Kunsten  og  Naturen.  I  de  skønne  Slotte,  som  han  har  bygget,  og  som 

endnu  findes  rundt  omkring,  f.  Eks.  Rosenborg,  Frederiksborg  og  Kronborg, 

lærer  man  hurtigt  at  elske  ham.  Han  bragte  Renæssancen  til  Danmark,  men 
han  hentede  den  fra  Holland,  hvor  den  intet  havde  at  gøre  med  det  sydtyske 
fantastiske,  den  var  snarere  bleven  mere  nøgtern,  men  meget  fint  udformet. 

Der  er  heller  intet  Spor  af  det  overdrevne  Krølle-  og  Snirkelvæsen,  som  senere 
i  sydtysk  Barok  afkastede  den  sidste  Tvang;  i  lige  eller  let  bøjede  Linier  stiger 
Murværket  op,  Leddene  af  hugne  Sten,  som  Dør-  og  Vinduesrammer,  med  lidt 
Udsmykning  i  antikiseret  Smag,  Gavle  og  selv  Taarne  i  enkle  Former.  I  An- 
læget  klinger  der  lidt  af  de  gotiske  Borges  Romantik,  især  i  Gaardene,  men  alt 
er  mildnet  ved  Retlinietheden  og  Regelmæssigheden,  der  er  flydt  ud  fra  den 
klassiske  Kunst  og  har  erobret  Verden.  Kun  Børsen  er  noget  yppigere  smykket, 
og  dens  Spir,  som  dannes  af  fire  sammenslyngede  Lindorme  med  Hovederne 
liggende  fremme  og  med  Halerne  opadrettede,  falder  med  denne  groteske  Fanta¬ 
stik  ganske  ud  af  Tonen. 

Endnu  vigtigere  for  Byens  Udseende  var  Kristian  VFs  Virksomhed.  Han 
tilhører  den  sejrrige  Baroks  Tid.  Denne  Periode,  der  er  almindelig  miskendt, 
har  bragt  os  Ideen  om  Kunstindustriens  Enhed,  ikke  alene  for  Billede,  Statue 
og  Hus,  men  ogsaa  for  Plads  og  By.  Overalt  udkastede  man  Byplaner,  og 
Kristian  VI  lod  i  den  Hensigt  franske  Kunstnere  komme.  Kongens  Nytorv  og 
det  tilsluttende  regelmæssige  Residenskvarter  med  Amalienborg  og  det  18de 
Aarhundredes  hele  architektoniske  Udvikling  var  Resultatet.  Kristian  AT1  hentede 
Barokken,  som  hans  Forgænger  Renæssancen,  fra  det  Land,  hvor  den,  om  man 
saa  maa  sige,  havde  antaget  sin  mildeste  Lorm,  fra  Lrankrig. 

Det  er  den  klassicistiske  Stilart  med  flade  Stenpilastre  over  Murstensmure 
med  glat  profilerede  Indfatninger  omkring  Dør  og  Vindue,  med  den  flade,  tre¬ 
kantede  Gavl  over  Fapadens  Midte.  Gaderne  med  de  gamle  Adelspaladser  staar 
næsten  urørte.  Men  Stilen  blev  ikke  indskrænket  til  dette  ene  Kvarter;  overalt 
møder  vi  den,  paa  Kristianshavn  i  hele  Gadepartier,  i  hvilke  rigtignok  disse 

Paladser  for  en  stor  Del  er  forfaldne,  og  ellers  Byen  over  i  mange  offentlige 
Bygninger,  Kaserner,  Sygehuse,  Hospitaler.  Ogsaa  mange  nye  Bygninger  har 
igen  optaget  den,  saa  det  ret  egentlig  er  den,  der  har  paatrykt  Byen  sit  Stempel. 
Man  kan  ikke  forestille  sig  den  danske  Ændring  ukunstlet  nok.  Pilastren  er 

kun  lige  netop  ophøjet,  og  et  ornamenteret  Kapitæl  virker  næsten  som  en  Ud¬ 
skejelse.  Derfor  var  Overgangen  til  den  helleniske  Klassicisme  let  nok.  Den 

er  ogsaa  meget  hurtigt  fulgt  efter,  allerede  tidligt  i  det  18de  Aarhundrede. 

Bestandig  mere  bestemt  hersker  det  absolut  lige,  og  de  fremtrædende  fulde  Søjler 
føjer  den  sidste  Strenghed  til. 

Nu  skal  kurr  med  ét  Ord  gøres  opmærksom  paa,  hvor  mærkværdig  denne 

Klassicisme  var  forberedt  gennem  Valget  af  de  ældre  Stilalters  Varieteter ,  hvor¬ 
ledes  det  næsten  ser  ud,  som  om  nu  til  Slut  det  klassiske  Karaktertræk  frit 
træder  frem  i  Dagens  Lys,  efter  at  det  allerede  hemmeligt  har  hersket  i  Aar- 
hundreder.  Men  hvem  tør  vove  at  skildre  de  enkelte  Indtryk,  hvoraf  denne 
Helhedsstemning  er  sammensat.  Hvilken  Udsigt  over  Omgivelserne  omkring 
det  store  Slot,  som  nu  igen  bliver  fornyet  efter  Branden,  mod  Vandsiden  hen¬ 
over  Børsen,  over  mod  Kristianshavn !  Hvor  vidunderligt  en  sti  de  Aftenstund 
paa  den  Plads,  som  i  Ottekant  omslutter  Amalienborgs  fire  skønne  Paladser  med 
sine  Søjleforbindelser!  Hvor  nobel  Bredgade  med  sine  Paladser,  hvis  Indtryk 
man  bedst  kan  forestille  sig,  naar  man  tænker  sig  vor  Wilhelmstrasse  som  den 
kunde  have  været. 

Ved  Siden  af  det  Kvarter,  i  hvilket  Residensstemningen  klinger  saa  stærkt 
frem  som  næppe  ellers  noget  andet  Sted,  staar  den  gamle  Bydel.  Hovedmassen 
af  dens  Huse,  mellem  hvilke  mangt  et  højgavlet  Patricierhus  rager  frem,  er 
mere  end  ukunstlet.  De  viser  den  Type,  som  man  ofte  finder  ved  den  tyske 
Kyst,  absolut  glat,  ligeliniet,  med  smalle  Mansardgavle  paa  skraanende  Tage. 

Saaledes  staar  de,  det  ene  ved  Siden  af  det  andet ;  de  er  netop,  hvad  de 
maa  være,  naar  Monumenterne  og  de  fremragende  Huse  skal  virke:  Masse. 
Paa  lang  Afstand  følger  de  ogsaa  Udviklingen,  og  med  det  19de  Aarhundrede 
har  de  ladet  Gavlene  falde,  antaget  lidt  græske  Ornamenter  og  er  saa  bievne 
klassicistiske.  For  det  meste  er  de  endnu  uden  Farve.  Men  det  vil  ikke  vare 
længe,  og  da  vil  Byens  Karakter,  der  nu  er  noget  graa,  stærkt  ændres.  Disse  Huse 
er  nemlig  først  ved  det  begyndende  19de  Aarhundredes  Ængstelighed  for  Farver 
bievne  idømte  Farveløsheden.  Forhen  var  de  bemalede  med  endog  temmelig 
stærke  Farver,  hvilket  noget  afhjalp  deres  Tarvelighed.  Og  det  Forsøg,  man 
har  gjort  med  Husene  paa  en  af  Pladserne,  beviser,  at  Virkningen  er  for¬ 
træffelig.  Hvilket  man  iøvrigt  ogsaa  kunde  erkende  af  enkelte  Grupper  paa 
Kristianshavn  (en  af  dem  har  Max  Tilke  malet,  og  man  kan  se  Billedet  i  den 
store  Berliner  Kunstudstilling).  Hist  og  her  har  da  ogsaa  allerede  en  Husejer 
fulgt  Eksemplet,  og  mangen  Gade  er  paa  den  Maade  bleven  oplivet.  — 

Kjøbenhavn  virker  historisk.  Næppe  har  man  betraadt  dens  ældre  Dele, 
saa  bliver  man  uimodstaaelig  draget  bestandig  dybere  ind  i  dem.  Hvem  der 
netop  lader  sit  Øje  vandre,  og  følger  det,  vil  bestandig  igen  blive  lokket  fra  et 
nyt  Hus  eller  Taarn,  fra  et  nyt  Perspektiv,  og  det  faar  i  Time-  og  Dagevis 
ingen  Ende.  Tillokkelsen  ved  at  være  bragt  saa  nær  til  en  god  Fortid,  som 
man  andet  Steds  mere  kender  af  enkelte  Eksempler  end  af  store  Grupper  af 
Bygninger,  lader  en  næsten  glemme  Nutiden.  Man  er  den  taknemmelig,  naar 
den  ikke  forstyrrer,  og  spørger  derfor  ikke  om  Værdien  af  dens  Frembringelser. 
Det  er,  som  jeg  nylig  sagde,  intet  Tilfælde,  naar  det  gamle  i  en  By  er  saa 
vel  bevaret.  Jeg  har  i  Dag  forsøgt  at  vise,  at  det  intet  Tilfælde  er,  naar  Kjø¬ 
benhavn,  trods  alle  indførte  fremmede  Moder,  har  en  udpræget  Karakter  af 
Tilbageholdenhed  og  Finhed. 

Dette  kan  kun  forklares  ved  et  lykkeligt  Temperament  hos  Folket,  ved  en 
Egenskab,  som  vi  ogsaa  paa  Tysk  kalder  bon  sens.  Denne  Egenskab  er  nu  til 
Dags  ikke  pludselig  forsvunden,  om  den  ogsaa,  som  overalt  ved  de  sidste  Aar- 
tiers  Rastløshed  og  Nyhedssyge,  har  været  udsat  for  stærke  Anfægtelser  og  har 

lidt  meget.  Kjøbenhavn  er  næsten  bleven  helt  forskaanet  for  Polyteknikernes 
Udskejelser,  saaledes  som  de  især  er  bievne  begaaede  i  Tyskland.  Det  er  som 
om  Traditionens  Kraft  og  Folkekarakteren  dog  her  en  Smule  har  tæmmet  denne 
overalt  forvovne  Slags  Mennesker.  Meget  positivt  er  der  rigtignok  heller  ikke 
fremstaaet.  Den  vigtigste,  virkelig  betydende  Ydelse  er  Raadhuset,  en  stor,  ret 
ligefrem  Murstensbygning,  der  mere  erindrer  om  italienske  Bypaladser  fra  den 
gotiske  Tid  end  just  passer  til  Raadhus  i  en  By  i  Norden.  Men  i  Sammen- 
ligning  med  de  Rædsler,  der  ellers  bliver  forøvede  ved  en  saadan  Lejlighed,  er 
det  desuagtet  et  godt  Hus.  Men  det  Stykke  af  den  nye  By,  der  alene  kon¬ 
kurrerer  med  den  gamle,  er  Langelinie  og  dens  Omgivelser.  Allerede  det,  at 
man  ved  Anlæget  af  en  Frihavn  har  tænkt  paa  at  anlægge  en  Promenade  eller 
dog  forlænge  den,  er  noget  ganske  enestaaende.  Der  maa  være  megen  Livslyst 
i  et  Folk,  hvis  Øvrighed  fatter  en  saadan  Plan.  Jeg  kender  mange,  der  vilde 
svare  paa  et  lignende  Forslag  med  Spot.  Men  nu  Udførelsen:  paa  hele  Vejen 
forbi  Havnen  ser  man,  uagtet  det  kun  drejer  sig  om  Kraner  og  Pakhuse,  ikke 
en  eneste  Form,  der  forstyrrer  Øjet  eller  endog  støder  det.  Og  netop  ved  saa- 
danne  moderne  Anlæg,  om  nogetsteds,  viser  det  sig  tydeligst,  hvor  stærkt  den 
kunstneriske  Kultur  er  levende  i  et  Samfund. 

En  Sommeraften  paa  Langelinie  hører  til  noget  af  det  mest  tiltalende,  man 
kan  opleve.  Langt  gaar  Vejen  ud  i  Sundet  og  i  det  mindste  paa  sit  første 
Stykke  ledsaget  af  Syren,  Rødtjørn  og  Guldregn.  Herud  vandrer,  naar  Solen 
synker,  Hundreder,  der  ikke  drages  mod  de  mange  larmende  Fornøjelser,  som 
den  glade  By  kan  opvarte  med.  Og  her  kan  man  bedst  lære  Menneskene  at 
kende.  Hvilke  smukke  og  fredelige,  gamle  Mennesker  man  ser  her!  De  er 
rent  ud  en  Mærkværdighed  ved  Byen.  En  anden  er  den  pragtfulde  Ungdom, 
slank,  raceægte,  smidig,  som  skabt  for  Cyklen,  som  den  ogsaa  benytter  med 
Lidenskab.  Kunstneren  behøver  jo  heller  ikke  kun  at  glæde  sig  ved  gamle 
Huse.  Og  naar  for  Eksempel  de  unge  Damers  Dragt  aflægger  Vidnesbyrd  om 
kunstnerisk  Kultur,  hvorfor  skulde  han  saa  ikke  lige  saa  gerne  betragte  dem  r 
Disse  unge  Damer,  der  forbinder  Nordboernes  Type  med  romansk  Smidighed, 
gør  vidtstrakt  Brug  af  Modens  Frihed  i  Former  og  Farver.  De  kan  det,  fordi 
de  besidder  den  sikre  Smag,  ifølge  hvilken  enhver  med  al  Dristighed  i  Klæder¬ 
nes  Snit  og  Farver,  i  Frisuren  og  Hattens  Form  nøje  ved,  hvor  langt  hun  tør 
gaa.  Enhver  er  ejendommelig,  og  aldrig  har  jeg  set  en  saadan  Mangfoldighed. 
Hvad  der  hos  os  er  Program,  er  her  Kendsgerning:  personlig  Klædning. 

Det  er  meget  sværere  end  at  bygge  gode  Huse  og  lader  deraf  slutte,  at 
ægte  kunstnerisk  Taktfuldhed  er  vidt  udbredt.  Saaledes  vokser  der  paa  dette 
Omraade  nyt  ud  af  den  gode  Tradition.  Jeg  i  det  mindste  tror,  at  alt  staar  i 
Forbindelse  og  at  denne  Personlighed  beror  paa  den  samme  bon  sens,  der  har 
hidført  den  særegne  danske  Bygningskunst,  paa  hvilken  Kjøbenhavns  Skønhed 
beror. 


FORSKELLIGT. 

Den  internationale  Udstilling  af  Bygningskunst  i  Wien,  der  kun  har  et  kunst¬ 
nerisk  Formaal,  aabnes  18.  Maj  1908  og  slutter  14.  Juni.  Den  omfatter  Teg- 


470  — 


ninger  og  Modeller  af  Bygninger,  dekorativt  Maleri  og  Skulptur,  men  Fotografier 
er  udelukkede.  Der  betales  ingen  Pladsleje,  men  Udstillerne  maa  selv  betale 
Transport  frem  og  tilbage.  Udstillingsgenstandene  skal  være  i  Wien  senest 
4.  Maj  1908.  Nærmere  Oplysninger  faas  hos  Komiteens  Formand,  Professor 
Klein,  Vester  Boulevard  10. 

4 

Konkurrence.  Hr.  Apoteksbestyrer  Permin  har  anmodet  os  om  at  henlede 
Opmærksomheden  paa  nedenstaaende  Indbydelse  (offentliggjort  i  »Archiv  for 
Pharmaci  og  Chemi«  15.  Aug.  1907): 

Danmarks  Apotekerforening  udsætter  herved,  i  Henhold  til  den  paa  General¬ 
forsamlingen  iaar  tagne  Beslutning,  en  Præmie  af  500  Kr.  for  den  bedste  Be¬ 
svarelse  af  den  nedenfor  nærmere  betegnede  Præmieopgave,  der  omfatter  Planer 
og  Kalkuler  over  Indretning  (Lokaler,  Inventar  og  Varelager)  af  et  dansk  Apotek 
med  en  Omsætning  af  omtrent  15.000  Kr.  Planerne  maa  være  saaledes  ud¬ 
arbejdede,  at  de  fuldt  ud  svarer  til  de  Fordringer,  som  stilles  til  et  velindrettet 
Apotek  paa  det  Tidspunkt,  da  Præmieopgavens  Besvarelse  indsendes  til  Bedøm¬ 
melse.  Besvarelsen  skal  i  det  væsentlige  omfatte  følgende  Hovedpunkter: 

A.  En  indledende  Oversigt  over  indsamlede  Erfaringer  angaaende  den  bedste 
Beliggenhed  for  et  Apotek,  f.  Eks.  ved  Jærnbanestation,  ved  Torv,  paa  et  Hjørne 
eller  med  lige  Facade,  den  Højde,  hvori  Lokalerne  kan  være  hævet  over  Gadens 
eller  Vejens  Niveau,  Afløbsforhold  etc.,  samt  den  hensigtsmæssigste  Udstyrelse 
af  Facaden  med  Navneskilt,  Navnelygte  etc. 

B.  Oversigt  over  alle  Lovbestemmelser  og  øvrige  Regler  angaaende  Apoteks¬ 
lokaler  og  deres  Udstyrelse. 

C.  Lokaler:  1.  Officin,  eventuelt  med  Forstue.  2.  Receptur,  eventuelt  med 
Dekoktrum.  3.  Kontor.  4.  Vagtværelse.  5.  Materialkammer.  6.  Analyseværelse. 
7.  Urtekammer.  8.  Laboratorium.  9.  Stødekammer.  10.  Material-Kælderrum. 
11.  Alle  andre  Kælderrum  (Syrekælder,  brandfrit  Rum,  Flaskekælder,  Skyllekælder, 
Mineralvandskælder,  Vinkælder,  Pakkælder  etc.).  12.  Loftsrum.  13.  Rum  til 
Opbevaring  af  Æsker,  Signaturer  og  øvrige  Utensilier,  Rekvisitter  etc.  14.  Med¬ 
hjælper-  og  Discipelværelser. 

Der  ønskes  udarbejdet: 

Plan  over  samtlige  Lokalers  Beliggenhed  i  hver  Etage  med  Opgivelse  af 
Maal  (Areal  og  Højde)  samt  Plan  og  Maal  af  hvert  enkelt  Lokales  Areal  og 
dettes  Udnyttelse  ved  Udstyrelsen  med  fast  Inventar. 

Ved  Nr.  1,  2,  5,  6,  7,  10  og  13:  Plan  og  Maal  over  Væggenes  Inddeling 
i  Corpora  med  Hylder,  Skabe,  Skuffer  etc. 

Ved  Nr.  1  :  Plan  og  Maal  af  Skranken  med  dens  eventuelle  Benyttelse  til 
Opbevaring  og  Udstilling  af  forskellige  Haandkøbsartikler,  Utensilier  etc. 

Ved  Nr.  1  og  2 :  Plan  og  Maal  af  Arbejdsbord  med  Standvægt,  Haand- 
vægte,  Rum  til  Signaturer,  Stempler,  Spatler,  Flasker  (tørre  og  vaade),  Glas, 
Æsker,  Pillebrædt,  Mortere,  Skaale,  blandede  eller  afvejede  Pulvere,  Tabletter, 
Kapsler  etc. 

Ved  Besvarelsen  af  denne  Præmieopgave  har  enhver,  uden  Hensyn  til 
Eksamen  eller  Stilling,  Ret  til  at  konkurrere;  flere  kan  godt  være  fælles  om  én 
Besvarelse,  naar  denne  blot  er  forsynet  med  ét  Mærke  eller  Motto. 

Besvarelserne,  der  skal  affattes  paa  Dansk,  skal  være  tydeligt  betegnede  som 
Præmieopgave-Besvarelse  og  skal  med  tilhørende  Planer  og  Tegninger  være  ind¬ 
leverede  anonymt  til  Danmarks  Apotekerforenings  Formand  inden  d.  15.  August 
1908;  Besvarelserne  forsynes  med  et  Motto  og  ledsages  af  en  forseglet  Kon¬ 
volut,  der  udvendigt  er  mærket  med  det  samme  Motto,  og  som  indeholder  An¬ 
givelse  af  Forfatterens  eller  Forfatternes  Navne,  Stand  og  Bopæl. 

Bedømmelsen  foretages  af  d’Hrr.  Apoteker,  Docent  i  Farmaci  ved  den  farma¬ 
ceutiske  Læreanstalt  N.  Bjerre,  farmaceutisk  Visitator  V.  Caussf.  og  Apoteks¬ 
bestyrer  V.  Permin,  der  velvilligst  bar  formuleret  ovenstaaende  Regler  for  Be¬ 
svarelsernes  Form. 

Den  prisbelønnede  Besvarelse  kan  af  Danmarks  Apotekerforening  uden  yder¬ 
ligere  Honorar  publiceres  i  »Archiv  for  Pharmaci  og  Chemi«. 

Foruden  ovenstaaende  Punkter  findes  der  i  Programmet  en  Del,  hvis  Be¬ 
svarelse  kun  kan  gives  af  Farmaceuter.  Vi  gaar  derfor  ud  fra,  at  man  tænker 
sig  et  Samarbejde  mellem  Farmaceuter  og  Architekter,  men  for  at  dette  skulde 
kunne  muliggøres,  er  det  jo  en  Nødvendighed,  at  Bedømmelsesudvalget  bliver 
suppleret  med  en  Architekt. 

4 

Holmens  Kirke.  Vi  har  modtaget  følgende: 

Til  » Architekten«s  Redaktion!  I  Anledning  af  Deres  lille  Bemærkning  i 
»Architekten«  for  10.  d.  M.  angaaende  Oliemalingen  af  Holmens  Kirke  tillader 
jeg  mig  at  meddele,  at  som  bekendt  er  Kirkens  Mure  pudsede  med  Cement,  og 
da  disse  i  tidligere  Tid  har  været  overstrøgne  med  Fernis,  hvorpaa  Kalkfarve 
ikke  kan  binde,  var  der  ikke  andet  og  bedre  at  gøre  end  at  stryge  dem  med 
Oliefarve,  naar  det  skal  være  holdbart.  Fugerne  er  imidlertid  ikke  strøgne  med 
Oliefarve,  og  Kvadrene  er  ikke  lakerede.  Ærbødigst 

N.  Henning  Hansen. 

Hvorledes  man  har  kunnet  undgaa  at  strege  Fugerne  af  med  Olie,  naar  alt 
det  andet  er  oliemalet,  staar  os  ikke  klart,  og  at  de  aadrede  »Sandstenskvadre« 
ikke  er  blevcn  lakerede,  synes  mindre  væsentligt.  —  Men  mon  det  har  været 
forsøgt  at  afbanke  Cementpudsen  og  om  fornødent  at  skalmure  Kirkens  Yder¬ 
mure  ?  Dette  vilde  —  forekommer  det  os  —  være  en  værdigere  Fremgangs- 
maade  end  bestandigt  at  fremture  med  Oliemalingen.  Red. 

4 

Skyskrabere  i  Kjøbenhavn?  I  det  amerikanske  Blad  New- York  Tribune  findes  føl¬ 
gende  Nyhed  (under  Omtalen  af  et  dansk  Rejseselskab):  ».  .  .  I  denne  Udflugt 
til  Amerika  deltager  bl.  a.  en  anset  dansk  Architekt,  Hr.  Mathiesen.  Han  er 
bleven  vel  modtaget  af  New-Yorks  Architekter,  der  har  vist  ham  en  Række  af 
Byens  Skyskrabere.  De  højeste  Bygninger  i  Kjøbenhavn  har,  efter  hvad  Hr. 
Mathiesen  meddeler,  kun  seks  Etager.  Der  er  imidlertid  for  Tiden  Planer  under 
Overvejelse  om  at  opføre  10  h  12  Etages  Bygninger,  der  saaledes  vil  blive  For¬ 
troppen  for  Skyskraberne  i  Danmarks  Hovedstad.« 

Udgiver:  AKADEMISK  ARCHITEKTFORENING. 

Redaktion:  Architekterne  K,  VARMING  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJ  0  B  EN  H  AVN 

DEN  31.  AUGUST  1907 

9.  Aargang  N2  48 


ARCHITEKTEN 

MEDDELELSER  FRA 
AKADEMISK  ARCHI 
TEKTFORENING  *  * 


ELEKTRICITETSVÆRK  I  HORSENS. 


Elektricitetsværkets  Bygninger  er  fuldførte  i  dette  Foraar  og  har  kostet  ca. 

70.000  Kroner.  Facaderne  er  opførte  af  røde,  haandstrøgne  Sten.  Ind¬ 
fatninger  om  Vinduer,  Baand  og  Forsiringssten  er  af  Granit,  Sokkelen  kløvede 
Granitsten.  Maskinhallens  Vægge  er  i  en  Højde  af  31/2  Alen  beklædte  med 
glaserede,  engelske  Fliser.  Indfatninger  om  Døraabninger  og  Tavlen  er  af 
Granit.  Gulvet  er  beklædt  med  sorte  og  hvide  Fliser. 

Arbejdet  er  udført  efter  Architekt  Viggo  Norns  Tegninger  og  under  dennes 
Ledelse. 

Følgende  Haandværkere  har  medvirket:  Murermester  Mohr,  Tømrermester 
N.  K.  Rasmussen,  Snedkermester  Sv.  Andersen,  Malermester  Kjær,  Stenhugger 
C.  C.  Thomsen  (Aalborg),  Maskinfabrikant  Chr.  Nielsen,  Blikkenslagermester- 
foreningen  o.  s.  v. 


1EKTRIC IT ETS V ÆRK  I  HORSENS. 


ARCHITEKT  VIGGO  NORN. 

HVILKEN  STILLING  BØR  DET  OFFENTLIGE  INDTAGE  TIL  DET 
PRIVATE  INITIATIV  UNDER  BYENS  FREMTIDIGE  UDVIKLING? 


e  forholdsvis  store  Udvidelser  og  Omdannelser  af  Kjøbenhavn  - —  islands- 


JLy  bryggen,  Grønningen,  Møntergade  etc.  —  giver  Anledning  til  mange  Tan¬ 
ker,  den  tyske  Kunsthistoriker  Fritz  Stahls  interessante  Artikel  ikke  mindre. 

Hvad  denne  sidste  angaar,  kan  man  vel  deraf  slutte,  at  Fremmede,  der 
besøger*  Byen  for  andet  og  mere  end  at  gaa  i  Tivoli,  faar  Indtrykket  af  en  ret 
udbredt  Skønhedssans.  Forfatteren  opstiller  Kjøbenhavn  som  et  »Eksempel«,  hvis 
»Modeksempel«  passende  kunde  være  Berlin. 

Dersom  Forfatteren  har  Ret,  saa  er  der  saa  meget  mere  Grund  til  at  sørge 
for,  at  dette  »Eksempel«  ikke  ødelægges  mere  end  det  er  blevet,  til  at  søge  de 
Former,  hvorunder  en  Garanti  kan  skabes  for,  ikke  blot  at  bevare  det  gode, 
gamle,  men  nok  saa  meget  —  da  Byen  jo  er  i  rask  Udvikling  —  at  de  nye 
Kvarterer  ikke  kommer  til  at  minde  om  almindelige  Parvenubyer. 

Det  beskedne,  fornemme  Præg,  som  i  det  Store  og  Hele  er  ejendommeligt 
for  vor  Hovedstad,  er  en  Skat,  som  hverken  æsthetisk  eller  økonomisk  kan 
vurderes  for  højt. 

En  saadan  Garanti  er  nu  ikke  givet  ved  at  nedsætte  Udvalg  til  Bedømmelse 
af  de  Projekter  til  Bebyggelse,  der  fremkommer.  Der  maa  sørges  for,  at  Præ¬ 
misserne  er  i  Orden. 

Det  Grundsalg,  der  finder  Sted,  bør  være  paa  saa  rimelige  Vilkaar,  at  der 
kan  forlanges  en  smuk  Bebyggelse.  Og  Gadeplaner  for  Nyanlæg  bør  under¬ 
kastes  en  lige  saa  grundig  æsthetisk  som  »praktisk«  Vurdering.  Det  turde  betale 
sig  i  Længden. 

I  vore  Dage  faar  vi  det  dagligt  ind  med  Skeer,  at  man  ikke  kommer  uden 
om  de  økonomiske  Krav.  Det  gælder  da  om,  at  man  forstaar  disse.  Men  det 
har  alle  Dage  været  et  daarligt  Princip  at  spare  paa  Skillingen  og  lade  Daleren 
gaa.  Den  lille  øjeblikkelige  Fordel  kan  være  ganske  behagelig,  men  udelukker 
som  Regel  den  større. 

Det  er  en  bekendt  Sag,  at  de  store  svenske  Skovstrækninger  tildels  er  bievne 
ødelagte  i  de  sidste  Aartier,  og  Grunden  siges  at  være  den,  at  private  Speku¬ 
lanter  opkøber  —  eller  lejer  paa  et  vist  Aaremaal  —  et  Stykke  Land  og  — 
hugger  væk,  ihukommende  den  berømte  Ytring  forud  for  Revolutionen:  »Aprés 
nous  le  deluge«. 

Noget  ganske  lignende  gælder  den  private  Byggespekulation.  Det  hedder 
ogsaa  der:  »hug  væk«,  d.  e.  »hug  den  øjeblikkelige  Fordel  for  dig  selv,  Byens 
almindelige  Tarv  kommer  ikke  dig  ved«. 

Der  er  jo  Grænser  for  den  Leje,  en  Byggespekulant  kan  faa,  og  naar  han 
har  købt  sin  Grund  dyrt  og  —  af  Hensyn  til  Lejeren  —  maa  indrette  alt  efter 
Nutidens  Fordringer  til  Lys,  Luft,  Varme  etc.,  saa  kommer  Bygningens  Ydre  i 
hans  Budget  til  at  spille  en  meget  lille  Rolle. 

Dersom  man  nu  stiller  for  store  Fordringer  til  det  Ydre  paa  Basis  af  disse 
Præmisser  (det  dyre  Grundkøb  i  første  Række),  saa  ruineres  Spekulanten. 

Det  kan  ikke  forlanges  af  denne,  at  han  skal  tage  et  større  øjeblikkeligt 

Tab,  ban  bar  ingen  Udsigt  til  at  indvinde  det  for  sin  egen  Mund.  Men  det 
kan  og  bør  forlanges  af  Stat  og  Kommune,  at  de  »gør  deres  Forretninger  paa 
langt  Sigt«. 

Dette  sidste  Udtryk  har  jeg  lært  af  en  af  Hovedmændene  for  en  af  de 
ovennævnte  store  Udvidelser.  Ved  at  jeg  Gang  paa  Gang  forgæves  søgte  at 
faa  en  Gade- Plan  igennem  (ikke  forfattet  af  mig  selv),  som  han  selv  maatte 
indrømme  var  bedre,  men  ikke  saa  rentabel  i  Øjeblikket,  fremkom  det  nævnte 
Udtryk:  »Vi  (d.  e.  de  private)  kan  ikke  magte  Forretninger  paa  saa  langt  Sigt.« 

Er  vi  da  ikke  her  ved  et  Principspørgsmaal  af  vidtrækkende  Betydning? 
Er  det  ikke  meningsløst,  at  det  offentlige,  som  fuldt  saa  meget  bør  tænke  paa 
Fremtiden  som  paa  Nutiden,  indretter  sig  saa  upraktisk,  at  det  lader  private 
Spekulanter  delvis  ødelægge  Fremtiden  for  Byens  Borgere,  for  at  hine  kan  in¬ 
kassere  den  øjeblikkelige  Fordel? 

Jeg  er  ikke  i  Tvivl  om,  at  Udviklingen  vil  gaa  i  Retning  af,  at  det  offent¬ 
lige  bliver  den  eneste  Grundejer.  Naar  det  er  naaet,  staar  Borgerne  gennem 
deres  Repræsentanter  selv  til  Ansvar  for  deres  Bys  Fysiognomi.  Dette  kommer 
naturligvis  da  til  at  staa  i  direkte  Forhold  til  det  økonomiske  og  kulturelle 
Standpunkt,  hvorpaa  disse  Borgere  og  deres  Repræsentanter  staar. 

Jeg  ved  godt,  at  man  fra  en  vis  Side  straks  vil  sige:  »Gud  fri  os  fra 
Kommunen  som  eneste  Grundejer.«  For  det  første  kunde  det  tænkes,  at  det 
blev  Staten  og  ikke  Kommunen,  og  for  det  andet:  Er  de  nuværende  Tingenes 
Tilstand  ikke  uholdbar? 

De  bekendte  Indvendinger,  at  Socialismen  indskrænker  den  personlige  Frihed, 
gælder  naturligvis  Overgangsformerne.  Men  det  er  et  meget  stort  Spørgsmaal 
—  naar  Talen  er  om  Spekulationsarbejder  —  om  Architekten  vilde  faa  mindre 
Frihed  end  han  har  nu. 

Det  offentlige  vil  ialfald  kunne  gøre  en  Indsats,  uden  at  behøve  at  høste  en 
øjeblikkelig  Fordel,  vil  have,  eller  bør  skaffe  sig,  Midler  til  at  kunne  gøre  sine 
Forretninger  paa  langt  Sigt.  For  den  enkelte  Spekulant  vil  det  som  Regel  være 
umuligt.  Selv  den  Spekulant,  der  strækker  sig  videst,  vil  altid  øve  et  Pres  paa 
Architekten,  der  vil  skade  hans  frie  Bevægelser,  gøre  hans  Kunst  mere  eller  mindre 
til  Arbejde  med  paaholden  Blyant.  Kendsgerningerne  taler.  Uden  at  komme 
ind  paa  Kritik  af  de  enkelte  Arbejder,  kan  man  allerede  nu  sige,  at  Kjøbenhavn 
ikke  bliver  skønhedsberiget  i  nævneværdig  Grad  ved  de  sidste  Nydannelser. 

Der  er  gjort  hæderlige  Anstrengelser  af  Kunstnerne,  af  Spekulanterne  —  og 
af  de  til  Bedømmelse  nedsatte  Udvalg,  for  at  faa  noget  virkeligt  smukt  frem, 
men  takket  være  den  høje  Grundpris  i  første  Række,  den  ringe  Autoritet,  Ud¬ 
valgene  har,  den  Mangel  paa  Forstaaelse  af  de-  as  thel  i  ske  Kravs  økonomiske  Betyd¬ 
ning,  bliver  Resultatet  ret  tarveligt  over  hele  Linien. 

Hvor  vilde  det  være  ønskeligt,  om  vore  kommunale  og  Statsautoriteter  paa 
disse  Omraader  vilde  diskutere  Sagen  her  i  Bladet  for  eventuelt  ar  finde  en  Løs¬ 
ning,  ligesom  det  vilde  være  højst  interessant  at  høre  andre  Architekters  Mening 
om  Sagen.  Jeg  er  ganske  klar  over,  at  det  er  et  stort  finansielt  socialt  Spørgs¬ 
maal,  der  ikke  lader  sig  klare  i  et  Øjeblik,  og  at  det  maa  belyses  fra  flere  Sider, 
men  jeg  er  ligesaa  klar  over,  at  jeg  har  rørt  ved  et  Spørgsmaal,  hvis  rette  Løs¬ 
ning  vilde  kunne  faa  en  indgribende  Betydning  for  Byens  Udvikling. 

Der  eksisterer  jo  nu  2  Foreninger,  der  tager  sig  af  Kjøbenhavns  Udseende  : 
Den  nydannede  »Landsforening  til  gamle  Minders  Bevarelse«  og  den  genop- 
standne  »Foreningen  til  Hovedstadens  Forskønnelse«.  Det  er  dog  kun  pletvis, 
at  disse  private  Foreninger  kan  udrette  noget.  Den  nye  Forening,  der  tager  Sigte 
paa  det  ganske  Land,  vil  jo  ifølge  sit  Navn  og  Program  kun  søge  at  bevare  det 
gamle.  Forskønnelsesforeningen,  der  foreløbig  kun  beskæftiger  sig  med  Hoved¬ 
staden,  kan  fremskaffe  Forslag  til  Nyanlæg,  Gadeplaner,  Bydeles  Bebyggelse 
o.  s.  v.,  men  har  ingen  Myndighed  til  at  gennemføre  dem.  Det  er  at  haabe, 
at  Autoriteterne  vil  søge  begge  Foreningers  sagkyndige  Bistand,  vil  forstaa,  at  en 
saadan  er  i  Byens  og  Borgernes  egen  Favør. 

Med  de  bestaaende  Forhold  vil  saavel  Autoriteter  som  Foreninger  dog  staa 
ret  magtesløse  overfor  driftige  Spekulanters  Udbytten. 

Under  de  store  alvorlige  Kriser  —  den  standende  Strid  mellem  Arbejds¬ 
givere  og  Arbejdere,  Bankernes  Pengeforhold  o.  s.  v.  —  bør  man  ikke  overse 
den  Betydning,  en  fornuftig  Ordning  af  ovennævnte  Sag  kan  faa  —  maaske 
ogsaa  netop  i  Forbindelse  med  disse  Spørgsmaal. 

En  smuk  By  betaler  sig  bedre  end  en  grim,  og  det  kommer  vel  os  alle 
tilgode. 

Man  maa  nu  ikke  misforstaa  mig.  Det  er  ikke  min  Mening,  at  man  straks 
skulde  give  sig  til  at  drøfte  Maaden,  hvorpaa  det  offentlige  kan  blive  eneste 
Grundejer,  der  vil  være  saa  delte  Meninger  om  en  saadan  Ordnings  Betimelighed, 
at  hele  Spørgsmaalet  vilde  opløse  sig  i  Partikævl ;  jeg  mener  kun,  at  man  maa 
have  en  saadan  Mulighed  for  Øje  og  ialfald  søge  efter  Midler  til  at  forhindre ,  at 
private  Spekulanters  Udbytten  ødelægger  Byens  Udseende  og  derved  store,  reelle  Værdier. 


Leuning  Borch. 


KJØBENHAVN. 

(i  ANLEDNING  AF  DR.  FRITZ  STAHL’s  ARTIKEL). 


et  har  sikkert  undret  mange,  der  har  læst  den  i  de  to  sidste  Hæfter  inde- 


1  J  holdte  Artikel  af  Fritz  Stahl,  at  det  gamle  Kjøbenhavn  kan  øve  en  saadan 
Tiltrækning  paa  en  Udlænding,  oven  i  Købet  en  Tysker,  hvis  Øjne  og  Sind  vi 
er  vante  til  at  forestille  os  saa  rent  uimodtagelige  netop  for  det  stilfærdige,  tarve- 
ligt-hyggelige,  der  danner  Grundakkorden  i  det  kjøbenhavnske  Gadebillede  i  den 
gamle  Bydel.  Og  vi  har  just  optaget  disse  Betragtninger  —  der  blev  os  tilsendte 
af  en  Ven  af  »Architekten«  —  i  den  Hensigt,  at  de  muligt  kunne  tjene  til  at 
aabne  Øjnene  paa  en  Del  Mennesker,  der  ikke  før  har  haft  Blik  for  dette ; 
at  der  her  imellem  ogsaa  findes  mange  Architekter,  vil  vi  ikke  have  vanskeligt 
ved  at  vise.  Det  som  den  fremmede  Betragter  særligt  fremhæver  som  noget 
godt  og  velgørende  for  Øjet,  er  den  Helhed  og  sluttede  Massevirkning,  der  findes 
i  de  gamle  Bygninger  og  den  ukunstlede  og  rene  Formsans,  hvormed  de  er 
gjorte.  Har  vi  nu  selv  haft  tilstrækkeligt  Øje  herfor?  Har  vi  forstaaet,  at  vi  i 
den  gamle  By  har  architektoniske  Værdier,  som  det  gælder  at  hæge  og  frede  om, 
og  at  der  er  en  Tradition,  som  vi  bør  bygge  videre  paa,  fordi  den  har  Bund  i 
vor  Kultur  og  vore  nationale  Ejendommeligheder?  Det  er  vel  i  de  senere  Aartier 


gaaet  op  for  en  Del  Mennesker,  at  der  findes  mange  Enkeltheder,  som  er  fine 
og  vel  formede,  Porte,  Gadedøre  og  Klokketræk  o.  s.  v.,  og  som  bliver  aftegnede 
og  senere  »benyttede«  ved  Nybygninger.  Men  Helheden,  Stemningen,  Gade¬ 
billedet  —  respekteres  ikke  tilstrækkeligt.  At  man  i  nyere  Bydele  søger  at  ud¬ 
vikle  Bygningskunsten  videre  og  iklæde  Bygningerne  den  moderne  Tids  Klæde¬ 
bon  er  vel  naturligt,  men  at  de,  der  bygger  i  den  gamle  By  har  en  Forpligtelse 
til  at  respektere  det  gamle,  det  er  der  meget  faa,  der  føler. 

Hvis  dette  var  Tilfældet,  vilde  man  ikke  saa  ofte  faa  den  Følelse  af  Ubehag 
ved  at  se  et  nyt  Hus  i  Rækken  af  de  gamle.  Hvor  skrigende  falsk  virker  ikke 
disse,  i  Almindelighed  af  røde  Maskinsten  murede  og  med  Cementbalkoner  m.  m. 
forsynede  Nybygninger  i  det  rolige  Gadebillede.  Og  hvad  skal  vi  med  alle  disse 
»Løvefødder  med  Gesvejsninger«  ?  Det  er  snart  utænkeligt  f.  Eks.  at  man  kan 
ky&Re  Hjørnested,  uden  at  Hjørnet  skal  flankeres  af  et  mere  eller  mindre  — 
navnlig  mindre  —  vellykket  Taarn.  Disse  Hjørnetaarne  er  ved  at  blive  en  Pest 
for  Byen  og  især  da  for  den  gamle  By,  hvor  de  saa  godt  som  alle  uden  Und¬ 
tagelse  virker  som  paatrængende  og  støjende  Gæster,  der  burde  sættes  paa  Porten. 
De  skaber  en  Uro  i  Gadebilledet,  som  er  uudholdelig,  foruden  at  de  i  Alminde¬ 
lighed  er  ganske  forskrækkelig  daarligt  skabte.  De  gamle  trængte  ikke  til  den 
Slags  himmelraabende  Pynt  paa  deres  Huse  —  man  tænke  sig  Amaliegade  flan¬ 
keret  af  i  aarne !  Men  derimod  havde  de  —  bevidst  eller  ubevidst  —  en  Følelse 
af  at  de  maatte  indordne  sig  i  det  en  Gang  givne  Milieu.  Derfor  staar  Byg¬ 
ninger  ved  Siden  af  hinanden,  tidt  fra  meget  forskellige  Tider  —  ja  med  ioo 
Aars  Aldersforskel  —  uden  at  fornærme  hinanden,  medens  en  Bygning  fra  vore 
Dage  ofte  ved  Siden  af  Naboen  indtager  en  næsten  fjendtlig  Holdning. 

At  forsøge  paa  at  faa  de  mange  udannede  » Architekter,  der  praktiserer  i  den 
gamle  By,  til  at  forstaa  dette,  er  vel  som  at  tale  Fransk  til  en  Eskimo.  Men 
vi  er  sikre  paa,  at  selv  mange  udmærkede  og  dygtige  Folk  af  vor  Stand  ikke 
har  haft  tilstrækkelig  Sans  herfor  og  til  dem  henvender  vi  disse  Betragtninger. 

I  vore  Dage  skydes  der  kraftigt  Breche  i  de  gamle  Kvarterer,  og  det  kan 
vi  jo  ikke  godt  fælde  Faarer  over;  men  hvor  ofte  kommer  vi  ikke,  ved  at  se  den 
nye  Bygning,  til  at  skære  Tænder  af  Forbitrelse  og  til  at  mindes  det  gamle  med 
Vemod. 

Saaledes  behøver  det  ikke  at  være.  Naar  man  har  den  ovenfor  omtalte 
Følelse  af  Respekt  for  de  gamle  Tider  og  Ævnen  til  at  skabe  i  deres  Aand,  saa 
bliver  det  nye,  man  sætter  i  Stedet,  godt  og  værdifuldt.  Men  selvfølgelig  maa 
man  paa  enkelte  Punkter  resignere.  Bort  med  alle  »originale«  Badutspring!  — 
bort  med  al  Jagen  efter  Effekt,  ned  med  Hjørnetaarnene ! 

Hver  fint  og  smukt  virker  ikke  f.  Eks.  Heerings  Gaard  ved  Christianshavns 
Kanal,  og  hvor  simpelt  og  (tilsyneladende!)  let  er  ikke  Opgaven  løst  med  de 
mindst  mulige  Hjælpemidler.  En  saadan  Bygning  er  hundrede  Gange  mere  værd 
paa  det  Sted ,  den  ligger,  end  det  mest  »kunstnerisk«  udpønskede  Hus.  Eller  Hars- 
dorfts  Bygninger,  eller  de  mange  skikkelige  Borgerhuse,  der  ligger  rundt  om  i 
Gaderne  og  paa  Torvene  og  beskedent  vidner  om  deres  ukendte  Bygmestres 
bon  sens  —  som  Fritz  Stahl  kalder  det  — ,  dem  er  det,  der  skal  være  vore  Lære¬ 
mestre,  og  det  er  i  deres  Aand,  vi  skal  bygge  i  Kjøbenhavn  K. 

Det  er  slet  ikke  Meningen,  at  man  skal  kopiere  det  gamle  eller,  at  vi  kunde 

ønske  at  se  graa  pudsede  kjøbenhavnske  Huse  i  en  Uendelighed,  det  ene  som 
trukket  ud  af  Næsen  af  det  andet.  Med  den  højt  udviklede  Bygningsteknik,  og 
med  de  udmærkede  Materialer,  der  staar  til  vor  Raadighed,  kan  vi  faa  en  Ny¬ 
bygning  til  at  »staa«  i  Farven  til  de  gamle,  selv  om  der  anvendes  røde  Mursten. 

Den  nye  Bygning  paa  Hjørnet  af  Højbroplads  og  Ved  Stranden  er  saaledes 
et  godt  Eksempel  paa,  hvorledes  et  nyt  Hus,  baade  med  Hensyn  til  Hovedform 
og  Farver,  kan  glide  ind  i  Rammen  af  det  smukke  Gadebillede.  Og,  om  vi 
skulde  nævne  et  Modeksempel,  saa  kan  vi  ikke  komme  fra  den  Opfattelse,  at 
Kultorvet  i  al  sin  Tarvelighed  var  hyggeligere,  før  de  nye  Ejendomme  blev  byggede 
der.  I  en  nyere  Bydel  vilde  de  maaske  have  gjort  sig,  men  paa  dette  Sted  virker 
de  kunstlet,  koldt  og  haardt. 

Den  tyske  Kritiker  taler  anerkendende  om  vor  »kunstneriske  Taktfuldhed«, 
—  ja  gid  det  var  sandt!  Men  et  er  sikkert:  de  nye  Bygninger  i  det  gamle  Kjø- 
benhavn  opfører  sig  ikke  altid  taktfuldt.  —  Og  de  er  dog  i  dannet  Selskab ! 


LANDSUDSTILLINGEN  I  AARHUS  1909. 


Forretningsudvalget  for  Landsudstillingen  i  Aarhus  1909  har  sendt  os  følgende 
Henvendelse: 

Efter  at  det  til  Forberedelse  af  en  Udstilling  i  Aarhus  1909  nedsatte 
Udvalg  til  Regering  og  Rigsdag  havde  indgivet  Andragende  om,  at  der  til  en 
saadan  Udstillings  Gennemførelse  maatte  blive  ydet  Støtte  fra  Statens  Side,  har 
man  af  Indenrigsministeren  modtaget  Tilsagn  om,  at  der  i  Begyndelsen  af  næste 
Rigsdagssamling  vil  blive  forelagt  Rigsdagen  et  særligt  Lovforslag,  gaaende  ud 
paa,  at  der  i  det  ommeldte  Øjemed  bevilges  et  Tilskud  af  Statskassen. 

Under  Forudsætning  af,  at  denne  Bevilling  meddeles,  vil  der  her  i  Aarhus 
i  Sommeren  1909  blive  afholdt  en  Landsudstilling  for  Haandværk,  Industri  og 
Kunst  med  forventet  Tilslutning  fra  Agerbrug,  Havebrug,  Fiskeri,  Hær,  Flaade  m.m. 

Aarhus  Kommune  og  Havn  vil  stille  til  Raadighed  til  Brug  som  Udstillings¬ 
plads  et  udmærket  smukt  beliggende  og  hensigtsmæssigt  Areal,  dels  paa  den  ny 
Havneplads,  dels  paa  det  dertil  grænsende  højere  Areal  mellem  Strandvejen,  Hans 
Brogesgade  og  Dalgas  Avenuen. 

I  det  væsentlige  vil  Udstillingen  kun  komme  til  at  omfatte  Udstillingsgen¬ 
stande,  der  er  tilvirkede  her  i  Landet. 

I  1888  er  den  sidste  større  —  hele  Landet  omfattende  —  Udstilling  bleven 
afholdt.  Siden  da  er  vort  Land  paa  alle  Omraader  undergaaet  en  stor  og  vidt¬ 
rækkende  Udvikling.  Alle  vil  da  sikkert  være  enige  med  os  i,  at  Tiden  er  inde 
til  ved  en  ny  Udstilling  at  søge  at  godtgøre,  hvor  langt  denne  Udvikling  paa 
de  nævnte  Omraader  har  ført  os  frem,  og  vi  haaber  derfor  ogsaa,  at  man  fra 
alle  Sider  vil  medvirke  til,  at  Udstillingen  kan  give  et  saa  godt  og  fyldestgørende 
Billede  som  muligt  af  det  Standpunkt,  hvortil  vi  er  naaede  i  vort  Haandværk 
og  Industri  og  eventuelt  de  forskellige  andre  Grene  af  vort  Næringsliv,  saa  vel 
som  paa  Kunstens  —  Maler-,  Billedhugger-  og  Bygningskunstens  —  Omraade. 


-  479  - 


Vi  beder  dem  da  i  deres  Kreds  at  virke  for  Udstillingen,  og,  for  saa  vidt 
det  maatte  være  dem  muligt,  at  deltage  som  Udstiller. 

Udstillingens  Plan  og  Betingelserne  for  Deltagelsen  vil  senere  blive  be¬ 
kendtgjorte. 


FORSKELLIGT. 


Vi  har  modtaget  følgende: 

Til  Medlemmer  af  Akademisk  Architek tforening.  I  Anledning  af  en  fra  Dan¬ 
marks  Apotekerforening  udgaaet  offentlig  Indbydelse  til  Deltagelse  i  en  Kon¬ 
kurrence  vedrørende  Udarbejdelsen  af  Planer  og  Kalkuler  for  Indretningen  af  et 
dansk  Apotek,  hvilken  Indbydelse  er  offentliggjort  i  »Archiv  for  Pharmaci  og 
Chemi«  og  efter  Hr.  Apoteksbestyrer  Permins  Anmodning  ogsaa  fremsat  i  vore 
Foreningsmeddelelser  (24.  8.  07),  skal  jeg  som  p.  t.  Leder  af  Architektforeningens 
Konkurrenceudvalg,  i  Henhold  til  Vedtægt  af  21.  6.07,  §  12,  kundgøre  for  For¬ 
eningens  Medlemmer,  at  Udvalget  ikke  har  medvirket  ved  denne  Indbydelse. 

Kjøbenhavn ,  den  27.  August  1907. 

Fred.  L.  Levy, 

p.  t.  Leder  af  Akademisk  Architektforenings  Konkurrenceudvalg. 

¥ 

Den  permanente  Udstilling  af  Kunsthaandvark.  Anmeldelserne  om  Udstillings¬ 
genstande  er  strømmede  saa  rask  ind,  at  Lokalerne  allerede  næsten  er  fuldt 
optagne.  Vi  haaber  derfor,  at  Udstillingen,  der  aabnes  1.  Oktober,  maa  blive 
interessant  og  righoldig. 

¥ 

Byggeriet  paa  Landet.  Medlemmernes  —  og  andres  —  Opmærksomhed  hen¬ 
ledes  paa,  at  Foreningens  Udvalg  til  Forbedring  af  Byggeriet  paa  Landet  frem¬ 
deles  ønsker  sig  tilsendt  Fotografier  eller  Tegninger  af  baade  smukke  og  hæslige 
Bygninger  paa  Landet,  som  hver  paa  sin  Vis  egner  sig  til  at  fremme  Forstaaelsen 
af  den  Betydning,  som  en  fremtidig  heldigere  Udvikling  af  en  landlig  Bygge- 
maade  vil  kunne  faa.  Billederne,  som  helst  maa  være  ledsagede  af  lidt  oplysende 
Tekst,  f.  Eks.  Oplysning  om,  hvor  den  paagældende  Bygning  findes,  om  Mate¬ 
rialer  o.  s.  v.,  bedes  sendt  til  Udvalgets  Formand,  Prof.  M.  Nyrop,  Charlottenborg. 

¥ 

»Tysk  Grundighed«.  I  en  længere  Afhandling  i  »Deutsche  Bauhiitte«,  betitlet 
»Bachsteinbau«  af  Rud.  Vogel,  nævnes  med  stor  Anerkendelse  en  Del  nyere 
danske  Bygninger,  af  hvilke  der  ligeledes  gives  Afbildninger.  Men  det  virker 
unægtelig  overraskende,  naar  Prof.  Storcks  Tilbygning  til  Landmandsbanken  kaldes: 
»Klubhaus  in  Kopenhagen«  og  Th.  Jørgensens  Brorsonskirken  omtales  som  »die 
kleine  Kirche  zu  Aalholm«,  medens  et  Lagerhus  i  Stockholm  henregnes  under 
»Ziegelbauten  in  Danemark«. 

Udgiver:  AKADEMISK  ARCH1TEKTFORENING. 

Redaktion:  Architekterne  K.  VARMING  (ansvarhavende)  og  ALFR.  THOMSEN. 

Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

HESSELAGERGAARD. 


Da  Hesselagergaard  i  December  1904  skifrede  Ejer,  blev  Johan  Friis’s  to 
prægtige  Mindesmærker  Hesselagergaard  og  Borreby  atter  forenede  paa 
samme  Families  Hænder,  idet  Kammerherre  Castenskjold  til  Borreby  købte 
Gaarden  til  sin  Datter  og  Svigersøn  Baronesse  og  Baron  Blixen-Finecke.  Som 
bekendt  var  Gaarden  en  Del  forfalden  og  maatte  for  at  afgive  en  brugbar  Bolig 
gennemgaa  nogle  Forandringer  og  en  ret  omfattende  Reparation. 

Der  er  ved  den  Fejlighed  fremkommet  enkelte  Ting  af  Interesse,  som  jeg 
skal  meddele,  idet  jeg  iøvrigt  henviser  til  den  udførlige  Beskrivelse  af  Bygningen, 
som  Dr.  Beckett  har  meddelt  i  »Danske  Herreborge«. 

En  for  det  ydre  betydningsfuld  Forandring  er  den,  at  den  daarligt  byggede 
»trompetformede«  Forbindelsesbygning  mellem  Hovedbygningen  og  den  vinkelret 
derpaa  beliggende  Kontorbygning  er  blevet  fjærnet.  Herved  er  der  aabnet  Mulig¬ 
hed  for  at  overse  hele  den  skønne  Bygning  fra  Gaard  og  Have.  Ganske  vist 
er  der  ogsaa  aabnet  Passage  for  den  skarpe  Vestenvind,  som  fra  de  omgivende 
Bakker  henter  sig  et  dygtigt  Tilløb  og  netop  suser  forbi  Hovedindgangen,  og 
det  er  sikkert  til  Fæ  for  den,  at  der,  som  et  ældre  Billede  viser,  inden  omtalte 
Forbindelsesbygning  er  blevet  opført,  har  været  en  4  å  5  Alen  høj  Mur  paa 
dennes  Plads. 

Nægtes  kan  det  ikke,  at  Hesselagergaard  udvendig  saa  malerisk  ud  inden 
Istandsættelsen.  Mange  Ganges  Overfarvning  dels  med  Hvidtekalk,  dels  med 
gul  Kalkfarve  og  de  sidste  Gange  (i  1867  skal  Farven  have  skiftet  fra  gult 
til  rødt)  med  den  pragtfulde  dybe  røde  Kalkfarve,  som  anvendes  meget  paa 
Fyn,  havde  skabt  et  herligt  Farvespil  og  en  god  Jordbund  —  om  saa  kan 


—  481  — 


HESSELAGERGAARD. 

siges  —  for  en  frodig  Vækst  af  lysegrønt,  fint  Mos,  som  ypperligt  fremhævede 
den  ildrøde  Farve ,  men  næppe  har  gavnet  Murstenenes  Overflade.  —  Gid 
Fynboer  vilde  være  tro  mod  denne  røde  Farve,  som  bidrager  saa  stærkt  til  at 
give  Landskabet  sin  særlige  Karakter  og  ingen  andre  Steder  har  faaet  saa  national 
Anvendelse  som  paa  Fyn. 

Patinaen  gik  fløjten  ved  Istandsættelsen,  men  en  dejlig  varm  Farve  skinner 
nu  fra  rene  Munkesten  med  gullige  Fuger  ud  mellem  Træernes  Grønne  paa 
»Volden«  hinsides  Graven,  og  de  brede  Murflader  spejler  sig  i  oprensede  Grave, 

HESSELAGERGAARD. 

der  før  laa  som  en  Plæne  at  grønt  Andemad,  som  tvang  de  smaa,  farvemod- 
tagelige  Bølger  ned  i  sin  egen  dorske  Ro.  Murfladerne  er  nu  som  en  opslaaet 
Historiebog  for  den,  der  kan  læse,  og  jeg  skal  her  antyde  nogle  af  Tegnene. 

Ser  man  paa  Murværket  i  underste  Etage,  er  der  ikke  større  Flader,  ialtfald 
paa  Sydsiden,  der  frembyder  regelmæssigt  Murværk;  navnlig  henimod  Gavlene 
er  der  ingen  Orden.  Det  ser  ikke  usandsynligt  ud,  at  der  kunde  have  været 
fjærnet  Sidefløje.  I  øverste  Etage  er  der  mere  System.  Det  ser  ud  som  Mur¬ 
forbandtet  indtil  de  store  Kragsten  er  yngre  Munkeforbandt  (Kop  og  Løber  veks¬ 
lende),  over  disse  ældre  (2  Løbere  og  Kop). 

Ved  den  »trompetformede«  Tilbygnings  Fjærnelse  fremkom  der  Spor  af  en 

større  Åabning  i  Muren,  omtrent  dobbelt  saa  bred  som  Vinduesaabningerne;  at 
den  er  lige  saa  gammel  som  disse,  viste  den  Omstændighed,  at  den  indvendi 
var  tilmuret  med  Brokker,  som  let  lod  sig  nedrive,  og  i  den  buede  Overlysnin 
fandtes  de  samme  Kalkdekorationer,  som  ogsaa  fremkom  over  Vinduerne,  men 
herom  senere. 

Ligeledes  fremkom  den  oprindelige  Indgangsdør.  To  svære  udkragede 
Granitsten,  der  maaske  har  været  Anstød  for  Faldgitteret  eller  en  Del  af  Trappen, 
sidder  nu  synlige  i  Muren.  Højere  oppe  over  den  underste  Buefrise  saas  tyde¬ 
ligt,  at  et  Par  udkragede  Vanger  var  afhuggede,  hvoraf  kan  skønnes,  at  der 
maa  have  været  en  lignende  Udbygning  som  den  over  Indgangsdøren  paa 
Glimmingehus  til  Forsvar  mod  Fjender,  der  har  naaet  at  trænge  frem  til  Døren. 


HESSELAGERGAARD. 


Foran  den  nuværende  Indgang  var  et  Monstrum  af  en  Jærntrappe,  som  nu 
er  erstattet  med  en  lidt  værdigere  af  Mursten  og  Granit  med  Smedejærnsrækværk. 

Leder  Murværkets  Forskellighed  i  de  to  Etager  til  den  Opfattelse,  at  øverste 
Etage  kunde  være  yngre  end  Stueetagen,  vilde  man  bestyrkes  deri  af  den  Om¬ 
stændighed,  at  der  ved  Reparation  af  Vinduerne  et  Par  Steder  fandtes  en  næsten 
bortsmuldret  Stump  af  en  Bjælkeende  skrammet  over  en  Egetræs  Rem,  som 
tildels  endnu  er  temmelig  frisk,  denne  laa  paa  langs  i  Muren  en  god  Alen  over 
iste  Sals  Gulv  og  kunde  antages  at  skrive  sig  fra  en  Rem  for  et  tidligere 
Tagværk. 

Hjørnetaarnenes  øverste  Skifter  viste  sig  at  være  murede  af  tynde,  saakaldte 
Flensborgsten,  som  antageligt  er  paamurede,  da  de  blev  forsynede  med  de  nu¬ 
værende  Zinkhatte.  Tidligere  har  Taarnene  været  højere,  som  det  kan  ses  paa 
de  gamle  Billeder;  hvormeget  kan  for  begges  Vedkommende  iagttages,  idet  der 
endnu  sidder  Rester  af  Blyafdækningerne  i  Fugerne  ca.  i  Meter  højere  oppe. 

Rummet  forneden  i  vestre  Hjørnetaarn,  der  har  Udgang  til  Gaarden,  er  nu 

indrettet  til  VV.C.  for  Folkene.  løvrigt  udviser  dette  Taarn  den  Mærkværdig¬ 
hed,  at  det  i  det  meste  af  nederste  Stokværk  ikke  er  muret  i  Forbandt  med 
selve  Bygningen,  og  ved  det  andet  Taarn  er  der  højere  oppe  ændret  paa  Vinklen 
mellem  Taarnets  og  Gavlens  Mur  derved,  at  der  er  lagt  en  svær  Kalksten,  paa 
hvilken  den  øverste  Del  af  Taarnet  er  udmuret,  i  den  ny  Vinkel.  Der  synes 
saaledes  ikke  at  have  foreligget  en  færdig  udarbejdet  Plan  for  Bygningen  ved 
Arbejdets  Paabegyndelse. 

Paa  Nordsiden  er  i  Murværket  tilkendegivet  de  Spor  af  tidligere  Døre  og 
Vinduer,  som  fandtes.  Af  Tegningen  i  »Danske  Herreborge«  fremgaar  det  ikke, 
at  de  to  Kragsten,  der  mellem  7de  og  8de  Skydehul  fra  venstre  har  baaret 
Privetet  foran  Vægtergangens  Brystningsmur,  endnu  er  betydeligt  sværere  end 
de  andre.  Det  ses  tydeligt,  at  de  er  afhuggede  og  antageligt  har  sprunget  frem 
fra  Murfladen,  ligesom  det  endnu  ses  paa  Rygaard.  Om  Priveterne,  der  har 
været  ved  begge  Hjørnetaarnene,  i  Vinklen  mellem  disse  og  Nordsiden,  vil  der 
nedenfor  blive  talt. 


Den  vestre  Gavl  har  engang  været  ommuret  —  kun  meget  faa  gamle  Sten 
fandtes;  men  her  saavel  som  i  Østgavlen  har  der  været  indlagt  nogle  svære 
Jærnankere  til  Sammenhold  i  selve  Muren,  der  dog  kun  har  haft  Skade  af  deres 
Tilstedeværelse,  idet  de  har  sprængt  Muren  flere  Steder  paa  Grund  af  Rust. 
Østgavlen  var  navnlig  der,  hvor  de  smaa,  halvrunde  Opsatser  møder  den  store, 
meget  medtaget  og  blev  saadanne  Steder  ommuret.  De  glatte  Felter  under 
Opsatsernes  Buer  var  noget  uordentligt  murede,  mange  Lag  Hvidtning  dækkede 
dem,  og  den  Mening  hævdedes  stærkt,  at  de  burde  være  hvide  som  de  andre 
Blændinger  i  Gavlen;  man  henholdt  sig  til  et  Maleri  før  1848,  som  viste  det 
saaledes.  Jeg  fandt  dog  saa  stor  Forskel  paa  disse  og  de  andre  Blændinger,  at 
jeg  ikke  ansaa  det  for  Bevis  nok  og  lod  dem  mure  røde,  som  jeg  ogsaa  fandt 
smukkest. 

Det  har  ogsaa  været  hævdet,  at  de  smaa  Felter,  der  indrammes  af  Bue¬ 
frisernes  Buer  og  Kragsten,  skulde  være  hvide,  som  de  for  Tiden  er  paa  Borreby, 
men  da  vi  ved  Afhugning  af  Pudsen  ikke  fandt  afsat  Plads  til  Puds  ved  et  1/2" 
Tilbagespring,  som  det  er  gjort  andetsteds,  holdt  jeg  paa,  at  der  ingen  Forskel 
skulde  gøres  fra  den  øvrige  Murflade. 

Kælderen  er  den  Del  af  Huset,  der  er  forblevet  mest  urørt,  dens  solide' 
Hvælvinger  staar  vist,  som  da  de  blev  murede.  Mellem  den  vestligste  Pille  og 
Ydermuren  mod  Syd  er  der  opmuret  et  Skillerum,  og  Gulvene  vest  for  Køk- 


kenet  er  sænkede  ned  i  Højde  med  Gulvet  der,  hvorved  Rummene  har  vundet 
i  Anvendelighed. 

Dr.  Beckett  skriver  om  den  Brønd,  der  omtales  hos  Burmann  Becker:  »Nu 
er  den  i  hvert  Fald  tilkastet,  og  Traditionen  om  den  er  forsvundet.«  Nej  — ■ 
mange  Folk  paa  Egnen  kunde  huske  den,  og  den  fandtes  da  ogsaa  der,  hvor 
Dr.  Beckett  formodede  dens  Tilstedeværelse.  Den  var  tildækket  med  et  Træ¬ 
dæksel,  hvorover  der  var  støbt  Cement.  Da  det  blev  fjærnet,  viste  der  sig  en 
Brøndkrans  af  Sandsten  med  udhugne  gotiske  Ornamenter,  og  man  gættede  paa, 
om  det  kunde  være  en  Del  af  en  gammel  Døbefont.  Den  passede  smukt  til 
Brøndens  Diameter  og  maa  i  hvert  Fald  have  været  en  lidt  ualmindelig  stor 
Døbefont.  Nu  er  den  optaget  af  Hensyn  til  Passagen  over  den,  og  Brønden 
atter  tildækket,  efter  at  Rummet  under  Trappen  er  indrettet  til  Brændselsrum. 
En  Del  af  denne  Krans  var  forøvrigt  synlig  fra  det  yderste  Rum  under  Trappe- 


taarnet.  Da  Brønden  aabnedes,  steg  en  Sværm  af  graa  Myg  i  Vejret.  De  maa 
være  bleven  forstyrrede  i  en  Tilværelse,  hvor  Lyset  var  ukendt.  (En  lignende 
Iagttagelse  har  jeg  siden  set,  at  Aichitekt  Wåhlin  har  gjort  ved  Restaureringen  af 
Vegeholm.)  Brønden  indeholdt  klart  Vand  og  var  en  halv  Snes  Alen  dyb. 

Stentrappen,  hvoraf  kun  det  øverste  Stykke  til  Loftet  endnu'  var  bevaret 
med  sine  Trin  af  røde  Munkestensrulskifter,  har  nu  faaet  erstattet  sine  hæslige 
og  uholdbare  Cementtrin  med  Trin  af  et  Munkestensskifte,  hvorover  er  lagt  et 
Kalkstensdæktrin.  Det  grimme  Rækværk  er  fjærnet,  og  Pudslaget  med  den  land¬ 
lige  Marmorering  er  blevet  afhugget.  Herved  fremkom  adskillige  Skydehuller, 
hvorfra  Forpladsen  kunde  beherskes,  og  Sydmuren  til  begge  Sider  af  Taarnet 
flankeres.  1  et  af  dem  sidder  endnu  et  halvfortæret  Jærngitter.  Desuden  fandtes 
i  hver  Etage  lige  udenfor  Indgangsdørene  til  disse  en  Hulhed  i  Muren,  hvor 
Bunden  var  en  hulet  Kalksten,  hvorfra  et  Hul  førte  ud  til  fri  Luft.  Antagelig 
har  de  tjent  som  Udslagningsvaske,  Hullet  har  været  Afløb,  og  en  Jærnkrog,  som 
var  fastgjort  foroven  i  Muren,  har  tjent  til  Ophængning  af  en  Vandbeholder. 

Ved  Afhugning  af  Pudslaget  i  Vestsiden  af  Trapperummet  fremkom  en  større 
Hulhed,  der  ganske  svarede  til  Sporene  af  den  tidligere  omtalte  Forsvarsindret- 
ning  over  den  oprindelige  Indgangsdør. 

Indretningen  af  iste  Stokværk  er  i  det  væsentligste  uforandret.  Som 
Følge  af  Tilbygningens  Fjærnelse  blev  der  muret  en  ny  Side  af  Vinduet  nær¬ 
mest  Vest  for  Taarnet,  og  under  dette  Arbejde  viste  der  sig  Spor  af  Dekora¬ 
tion.  Dette  gav  Lyst  til  at  undersøge  Væggene,  og  jeg  tør  mene,  at  alle 
Ydermurene  i  dette  Stokværk  gemmer  smukke  Kalkdekorationer  under  vældige 
Lag  Puds.  Det  lykkedes  at  faa  blottet  Væggene  fra  Vestgavlen  og  hen  til 
Indgangsdøren  fra  Trappen,  og  morsomt  var  det,  at  ved  at  følge  den  første 
Anelse  af  en  sort  Kontur  om  en  rød  Farve,  voksede  legemsstore  Kronhjorte 
med  Kalve  frem  i  en  smuk,  kraftig  Tegning,  men  alle  Hjortene  med  den 
Ejendommelighed,  at  der,  hvor  Hovedet  skulde  have  været,  kun  fandtes  en 


hvid  Plet.  Ved  nøje  Undersøgelse  heraf  kunde  det  ses,  at  der  næppe  nogen¬ 
sinde  havde  været  malet  noget  Hoved,  og  allevegne  var  der  anbragt  en  Træ¬ 
prop  i  Muren  midt  i  den  hvide  Plet.  Formodentlig  har  de  malede  Kroppe 
været  forsynet  med  udskaarne  Træhoveder  med  virkelige  Gevirer.  Der  siges  at 
have  været  en  større  Gevirsamling  paa  Gaarden.  Som  Baggrund  for  disse  store 
Dyr  saas  et  bakket  (fynsk)  Landskab  med  Vandløb  og  Træer,  hvorimellem  ade¬ 
lige  Jægere  til  Fods  og  paa  prægtige  Heste  stormer  frem.  Hunde  halser  efter 
Haren,  og  paa  Vandet  sejler  en  Baad  fyldt  med  brogetklædte  Damer  og  Herrer. 
Op  ad  Træerne  løber  sorte  Egern,  som  man  endnu  træffer  dem  i  Skoven  omkring 
Hesselagergaard.  Helt  oppe  mellem  Bjælkerne  bliver  Landskabet  mere  fantastisk. 
Her  veksler  Vandmøller  og  Kirker  med  adelige  Borge,  og  Himlen  viser  sig 
øverst  i  en  stærk  blaa  Farve.  Hosstaaende  Skitse  viser  det  Stykke,  der  er  blottet 
i  Værelset  nærmest  Gavlen. 

Som  tidligere  berørt  fandtes  der  i  Vinduet  i  Entreen  og  i  den  buede  Over¬ 
lysning  af  den  fremkomne  større  Aabning  nogle  Kalkdekorationer,  saaledes  i 
Entrevinduets  vestre  Sidelysning  den  her  afbildede  djævleagtige  Rytter  med  Hare- 


—  487  - 


hoved.  Jeg  ved  ikke  at  have  set  sligt  Uhyre  tidligere  herhjemme;  det  morede 
mig  derfor  i  Vinter  paa  Pisas  Campo  santo  at  træffe  den  samme  Type  blandt 
de  Djævle  og  Uhyrer,  der  piner  de  fortabte  Sjæle  paa  det  store  Dommedags¬ 
billede. 

Foroven  i  Lysningen  fandtes  begge  Steder  en  Ranke  af  sengotiske  Blade  og 
Blomster,  malet  med  en  sort  Kontur  om  stærkt  grønne  Farver  i  Bladene  og 
gulligt  og  rødligt  i  Blomsterne,  men  grønt  og  sort  absolut  overvejende.  Afbild¬ 
ningen  her  er  Halvdelen  af  den  i  den  større  Aabning  fundne  Ranke.  Efter 
dennes  Stil  at  dømme,  og  navnlig  da  alle  Dekorationerne  er  malede  paa  inderste 
Hvidtelag,  maa  det  antages,  at  disse  er  malede  samtidig  med  Gaardens  Opførelse 
eller  i  alt  Fald  inden  Johan  Friis’s  Død.*) 

Paa  det  samme  Stykke,  hvor  som  nævnt 
Billederne  paa  Væggen  ei  blottede,  blev  Bjælkerne 
befriet  for  det  skjulende  Lag  Forskaling  og  Aarin- 
gers  Støv.  De  var  af  Eg  og  har  været  malet 
røde  med  grønt  Slyngværk,  hvoraf  der  var  svagt 
synlige  Spor.  En  Kalkering  deraf  opbevares  paa 
Gaarden.  Bjælkerne,  som  understøttes  daarligt  af 
de  skrøbelige,  sammensunkne  Bindingsværksskille¬ 
rum,  hænger  stærkt  mod  Midten.  Da  Gulvet  blev 
omlagt  i  Værelset  i  den  østre  Gavl  paa  iste  Sal, 
fik  jeg  Lejlighed  til  at  undersøge  Bjælkerne  over 
Stueetagen  der.  De  var  ligeledes  af  Eg  og  var 
malede  i  en  smuk  blaagrøn  Tone  Jeg  huggede 
væk  paa  Pudsen  mellem  Bjælkerne,  og  der  frem¬ 
kom  smukke  Tegninger  af  mange  forskellige 
Folketyper,  alt  med  sorte  Konturer  paa  hvid  Kalk. 
Der  var  Ridderen  med  det  store  Slagsværd,  Jæge¬ 
ren  og  Bonden,  der  letter  paa  sin  Kabuds  o.  s.  v. 
Det  er  sikkert  kun  en  ringe  Prøve  paa  de  Male¬ 
rier,  der  sandsynligvis  har  dækket  Væggene  i  alt 
Fald  ned  til  Panelhøjden. 

I  2det  Stokværk  fjærnedes  det  østlige  Længdeskillerum  for  at  lette  Vægten 
for  Bjælkelaget,  der  i  Stuen  ingen  Understøttelse  havde  og  derfor  hang  stærkt. 
I  den  derved  fremkomne  Stue  blev  —  som  det  eneste  Sted  i  Huset  —  Bjælke¬ 
laget  blottet,  saaledes  at  man  ser  Bjælkerne  i  hele  deres  Længde  og  med  Knægte 
i  begge  Ender. 

Indvendig  paa  Østgavlen  fandtes  saa  meget  af  den  oprindelige  Kamin,  at 
det  kunde  skønnes,  at  den  har  lignet  dem  paa  Rygaard  med  de  aftrappede 
Kapper.  Ved  Siden  af  denne  Kamin  fandtes  indvendigt  et  smalt,  blændet  Vin¬ 
due  —  det  samme,  som  ses  udvendigt  nær  Hjørnetaarnet.  Ganske  lignende  ses 
det  at  have  været  i  vestre  Gavl. 


*)  Jeg  skylder  Hr.  Museumsassistent  Chr.  A.  Jensen  Tak  for  at  have  meddelt  mig, 
at  Karakteren  af  Ornamentet  godt  stemmer  med  Tiden  omkring  Johan  Friis’s  sidste 
Leveaar. 


1  begge  Taarnrummene  fandtes  de  af  Dr.  Beckett  omtalte  karnapagtige  Pri- 
veter.  Resterne  af  de  mægtige  Kalkstenskragsten,  der  har  baaret  dem,  sad  endnu 
i  Muren,  og  højere  oppe  kunde  man  følge  Blyafdækningens  Spor  i  Fugerne.  I 
Døren,  der  førte  fra  Taarnrummene  og  ud  til  disse,  forekom  nogle  ejendomme¬ 
lige  Fordybninger,  der  maaske  kan  have  tjent  som  Plads  til  Tællepraasen,  som 
i  det  meget  snævre  Rum  kunde  have  været  vanskeligt  nok  at  faa  anbragt. 

Hjørneskabene,  som  optog  megen  Plads  paa  Gangen,  er  nu  fjærnede,  og 
denne  tjener  som  en  Slags  Hal,  der  tager  sig  hyggelig  ud  med  sit  rødmalcde 
Bjælkeloft,  hvidkalkede  Vægge  og  en  ny  Kamin,  som  er  muret  op  ad  den 
kolossale  Skorsten. 

Ved  yderligere  Udhugning  af  Nichen  tilvenstre  for  Indgangsdøren  fra  Trap¬ 
pen  er  der  blevet  Plads  til  et  W.  C.  med  Indgang  fra  Trappereposen. 

Loftsrummet  er  paa  Hesselagergaard  særlig  interessant,  idet  det  vistnok  er 
det  eneste  Loftsrum  paa  de  gamle  Borge,  der  har  beholdt  sin  Vægtergang  ube- 
skaaret.  Man  har  modstaaet  Fristelsen  til  at  forøge  den  mangelfulde  Plads  i 
Huset  ved  at  indrette  Kvistværelser  heroppe  for  Tjenerpersonalet  eller  til  Gæste¬ 
værelser. 

Gulvet  i  Vægtergangen,  der  flere  Steder  var  opbrudt,  men  ellers  bestod  af 
smukt  formurede  Munkesten,  blev  repareret,  ligesom  enkelte  manglende  Ege¬ 
stolper  i  Tømmerkonstruktionen  blev  indsatte. 

De  hos  Burmann  Becker  omtalte  Kaminer,  der  skulde  have  været  anbragte 
paa  Loftet,  indskrænker  sig  vistnok  til  en,  hvoraf  Spor  findes  i  det  nordøstre 
Hjørne  i  Trappetaarnet.  Trappetaarnets  Tag,  som  nu  paa  Tværsnittet  ses  at 
skære  ind  paa  Hovedtaget,  var  saa  medtaget  af  Vandet,  der  har  løbet  ned  bag 
de  halvcirkelformede,  fritstaaende  Mure  paa  Taarnet  og  ikke  har  haft  ordentligt 
Afløb  herfra,  at  det  absolut  maatte  fornys.  Ligeledes  var  Vandet  fra  de  to 
Skotrender  paa  Hovedtaget  trængt  ind  og  havde  forvoldt  saa  megen  Skade  paa 
alt  Træværket  udfor  Taarnet,  at  Bjælkeenderne  i  øverste  Etage  var  raadnede 
ganske  bort,  saa  at  de  end  ikke  naaede  ind  i  Muren  mere.  Herpaa  har  der 
været  søgt  at  raade  Bod  ved  at  bolte  dem  alle  seks  til  en  ikke  særlig  svær 
Bjælke,  der  var  lagt  tværs  over  dem  og  med  Enderne  hvilende  paa  to  friske 
Bjælker,  og  da  dette  har  vist  sig  utilstrækkeligt,  var  der  yderligere  opstillet  et 
dobbelt  Sprængværk,  som  ved  den  Maade,  hvorpaa  det  var  anbragt,  snarere  var 
til  Skade  end  til  Gavn.  Sandsynligvis  har  der  ogsaa  i  lange  Tider  været  lagt 
alt  for  svære  Vægte  af  Korn  paa  øverste  Loft. 

Al  denne  Vandalisme  havde  ført  til,  at  Bjælkerne  udfor  Taarnet  var  sunkne 
en  god  halv  Alen,  og  det  kostede  megen  Besvær  atter  at  faa  dem  bragt  paa 
Plads,  hvilket  Arbejde  blev  udført  under  Hr.  Kammerherre  Castenskjolds  person¬ 
lige  Ledelse  og  interesserede  Medvirkning.  Taarnets  Bagmur  blev  derefter 
opført  i  Lighed  med  de  tre  andre  Sider,  og  det  hele  blev  afdækket  med  Bly, 
saaledes  at  Vandet  herefter  føres  ud  over  Murene. 

Om  denne  Afdækningsmaade  skulde  nærme  sig  den  oprindelige  Tanke,  kan 
vel  næppe  konstateres ;  dog  var  det  interessant,  at  vi  senere  fandt  et  lignende 
Taarn  med  Kuppelafdækning  blandt  de  malede  Borge  mellem  Bjælkerne  i  Stue¬ 
etagen. 

Man  maa  glæde  sig  over,  at  Hesselagergaard  er  kommet  i  Hænder,  der 

freder  om  den,  som  den  ved  sin  Ælde  og  Ærværdighed  kan  gøre  Fordring  paa. 
Gaard  og  Have  laa  tidligere  hen  og  skøttede  sig  selv.  Vejene  var  bundløse  og 
Hegn  og  Laager  forfaldne.  Nu  er  Gaarden  luget,  og  Haven  anlagt,  Vejene  er 
faste,  og  Kampestenshegnene  omsatte.  Laagerne  knirker  ikke  mere  paa  deres 
Hængsler,  og  Vandet  i  Gravene  holdes  klart.  Der  raader  en  Aand,  som  med 
Respekt  for  det  gamle  forbinder  Forstaaelse  af  den  ny  Tids  Fordringer  til  et 
moderne  Landbrug,  hvorved  Gaard  og  Mark  forbedres. 

Foruden  Stedets  Haandværkere  har  ved  Arbejdet  medvirket  Murermester 
Nielsen  fra  Skelskør,  der  fra  Borreby  havde  Kendskab  til  Arbejdet,  Malermestrene 
Schrøder,  Nielsen  &  Hansen,  Kjøbenhavn,  Ludvigsen  &  Hermann:  Vandindlæg 
og  W.C.  samt  Siemens  &  Schuckert:  elektrisk  Lys. 

Helge  Bojsen  Møller. 


»SKYDEHØJSGAARDEN«. 


Skydehøjsgaarden  ligger  i  den  nordlige  Del  af  Hørsholm  og  har  sit  Navn 
efter  en  nærliggende  Høj,  hvor  der  i  gamle  Dage  afholdtes  Skydeøvelser. 
Oprindelig  har  den  været  Bondegaard,  men  Jorden  er  senere  bleven  solgt  fra, 
og  en  Tid  har  den  været  brugt  til  Fattiggaard.  Fra  den  Tid  stammer  antagelig 
den  nuværende  Inddeling  af  Planen,  hvorefter  det  ser  ud,  som  om  Huset  havde 
halt  4  Lejligheder.  Fra  1844  indtil  1905  har  den  været  i  Familien  Køhiers 
Eje  og  er  nu  overdraget  et  Legat  til  Minde  om  Franz  Køhier  og  Hustru. 


cfidcmod  (fist 


Den  gamle  Gaard  er  nu  saa  affældig,  at  den  ikke  længere  lader  sig  bevare , 
Bestyrelsen  for  det  ovennævnte  Legat  har  derfor  ladet  den  her  foreliggende  Op- 
maaling  udføre. 


En  Sandstensbrønd,  der  fremdeles  vil  blive  staaende  paa  sin  nuværende 
Plads  midt  i  Gaardsrummet,  er  saa  vidt  vides  tidligere  maalt  af  Medlemmer  fra 
»Foreningen  af  3.  December«. 

Arne  Schmidt.  H.  Chr.  Wulff  Hansen. 


KONGESKIBET. 

En  meget  interessant,  vanskelig  og  ikke  almindelig  Opgave  har  Architekt  Care 
Brummer  haft:  Udstyrelsen  af  de  kongelige  Saloner  ombord  i  det  forlængede 
»Dannebrog«. 

Noget  stort  Skib  er  vor  Kongeyacht  ikke.  Den  virker,  til  Trods  for  den 
betydelige  Volumenforøgelse,  ret  uanselig.  Det  har  jo  heller  ikke  været  Hen¬ 
sigten  at  imponere,  kun  at  skaffe  fornøden  Plads  og  et  værdigt  Opholdssted  for 
Kongen  og  det  nødvendigste  Følge  for  en  kortere  Tid.  Paa  Dækket  er  alt 
snarere  tarveligt  end  festligt.  Intet  her  fortæller  om  et  Fyrsteskib.  Først  naar 
man  træder  ind  i  Forrummet  til  Spisesalonen  møder  man  en  vis  fornem  Ele¬ 
gance.  Dette  Forrum,  hvorfra  Trappen  fører  ned  til  Modtagelsessalonen  og  de 
mindre  Kahytter,  er  maaske  det  mest  vellykkede.  Udført  i  poleret  Elmetræ  med 
udskaarne  Enkeltheder  virker  Rummet  særdeles  smagfuldt,  netop  som  Forrum. 

Herfra  kommer  man  da  ind  i  Spisesalonen.  Det  første  Indtryk  er  over¬ 
raskende;  Væggene  er  belagt  med  Aluminium,  der  saa  har  faaet  et  Overtræk  af 
stærkt  blaa  Lazurfarve.  Farven  er  brillant,  og  den  metalliske  Undergrund  giver 
en  forøget  Valør,  stemmer  absolut  festligt.  Profiler  og  de  udskaarne  Konsoller 
er  forgyldte.  Ogsaa  dette  bidrager  til  at  forhøje  det  festlige  Indtryk.  Anslaget 
er  rigtigt,  men  det  synes  at  have  skortet  paa  Tid  til  at  gennemføre  Rummet  i 
alle  Enkeltheder.  Gardinstængerne  er  mer  end  tarvelige,  og  de  mørke  Mahogni¬ 
træsmøbler,  med  mørkt  Læderbetræk,  virker  for  tungt,  falder  ligesom  udenfor 
Rammen.  En  saa  statelig  Ramme,  som  den  blaa  Væg  med  Guldprofiler  og  røde 
Silkegardiner,  synes  at  fordre  en  langt  rigere  Virkning  i  Møblernes  Form  og 
Farve. 

Modtagelsessalonen  forneden  er  holdt  i  hvidt  med  polerede  Citrontræs¬ 
møbler  og  gult  Silkebetræk,  gule  Silkegardiner  samt  gyldentfarvet  Gulvtæppe. 
Det  er  et  godt  komponeret  Rum.  De  hvide  Vægge  er  foroven  inddelt  i  Felter, 
hvori  meget  smukke  Bladornamenter,  og  paa  hver  Væg  et  Midterfelt  med  figur¬ 
ligt  Motiv  —  Havfruer,  skaarne  i  Træ  af  Billedhugger  Bærentzen.  Midt  over 
Sofaen  et  Billede  —  Danmark  —  af  N.  V.  Dorph.  Væggenes  Behandling  er 
yderst  delikat.  Alle  Enkeltheder  er  gennemarbejdede,  de  figurlige  Felter  virker 
yndefuldt.  Midterbilledet  er  smukt  i  Farven,  men  ikke  fri  for  en  vis  Banalitet 
i  Kompositionen.  Man  kunde  tænke  sig  denne  Opgave  løst  noget  mere  moderne. 
Kæmpehøje,  bueskydende  Drenge  og  den  kvindelige  Hovedfigur  synes  ikke  at 
være  rammende  Udtryk  for  Danmark  i  1907. 

Citrontræsmøblerne,  udførte  af  Otto  Meyer,  er  smukt  gennemarbejdede  i 
en  Art  moderne  Rococo  med  bløde  Former  og  dog  ranke  i  deres  Holdning,  og 
Farvevirkningen  er  meget  smuk.  Det  er  muligt,  at  den  hvide  Farve  staar  lidt 
for  haard  til  det  dejlige  gule  Træ  i  Møblerne,  men  Indtrykket  er  fornemt. 

Soverummene  er  hyggelige  og  smagfulde. 

En  lille  Rygesalon,  i  Mahognitræ  og  hvidt,  har  paa  Grund  af  sin  Lidenhed 
ikke  givet  Anledning  til  større  Pragtudfoldelse. 

Dørgreb,  Beslag,  Nøgleskilte  og  Gitrene  foran  Varmeskabene  er  overalt  be¬ 
handlede  med  stor  Omhu,  Kongekronemotivet  er  smukt  varieret  paa  de  forskel¬ 
lige  Steder.  L.  B. 


Udgiver:  AKADEMISK  ARCHITEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

RAADHUSET  I  EBELTOFT. 


Paa  en  lille  Plads  midt  i  Byen,  omgiven  af  gamle,  lave  Bindingsværksbygninger, 
ligger  det  gamle  Raadhus  i  Ebeltoft.  Man  skal  lede  længe  —  om  man  over¬ 
hovedet  finder  det  andre  Steder  —  efter  en  saa  uberørt  Ynde  og  et  saa  sluttet 
og  fint  Gadebillede,  som  det,  det  her  aabner  sig  for  Øjet  i  denne  lille,  venlige, 
østjydske  Købstad.  Bygningen  er  meget  forfalden,  og  man  nærede  for  nogle 
Aar  siden  Frygt  for,  at  den  maatte  forsvinde,  da  Byen  ikke  havde  Raad  til  at 
lade  den  underkaste  en  saa  grundig  Istandsættelse,  som  var  nødvendig.  Men 
heldigvis  har  Staten  nu  overtaget  Huset  og,  paa  Foranledning  af  Nationalmuseets 
2den  Afdeling,  bevilget  det  fornødne  til  Restaureringen.  Denne  foretages  under 
Ledelse  af  Architekt  Magdahl  Nielsen,  der  har  ladet  de  her  foreliggende  Op- 
maalingstegninger  udføre  ved  Architekt  Sven  Risom. 

Bygningen  skriver  sig  oprindelig  fra  det  16de  Aarhundrede,  men  i  1787 

NORDSIDE.  VESTGAVL. 

er  den  bleven  grundig  »restaureret«  og  noget  forandret.  Til  Eksempel  blev 
Bindingsværket  i  Ydermurene  pudset  over,  hvad  der  har  været  meget  uheldigt; 
Pudsen  har  indsuget  Fugtighed,  og  dette  har  antagelig  medvirket  til,  at  en  hel 
Del  af  Egetømmeret  er  raadnet.  Forøvrigt  er  ogsaa  Spirets  Tømmer  stærkt 


RA ADHUSET  I  EBELTOFT. 


angrebet,  saa  det  bliver  et  meget  vanskeligt  Arbejde  at  faa  disse  Dele  erstattede 
med  frisk  Tømmer.  Spiret,  der  er  opsat  1787,  er  dækket  med  Egetræs  Tag- 
spaan,  som  ogsaa  er  ødelagte. 

Det  er  Meningen,  at  Bygningen  efter  Istandsættelsen  skal  indrettes  til 
Museum  og  Folkebibliotek. 


a  n  le  -  a  a  a  dh  u  s-H3c6  e  Do-! 

BYGGERIET  PAA  EAN  DET. 


Fællesrepræsentationen  for  dansk  Industri  og  Haandværk  har  for  nogen  Tid 
siden  ved  ct  Delegeretmøde  i  Køge  bl.  a.  haft  følgende  Spørgsmaal  paa 
Dagsordenen,  fremsat  efter  Initiativ  fra  Rønne  Haandværker-  og  Industriforening  : 
Bør  Haandværkerne  staa  uvirksomme  overfor  den  Bevægelse,  der  er  rejst  (bl.  a. 
af  Akademisk  Architektforening)  om  Byggeriet  paa  Landet,  særlig  i  Stations¬ 
byerne  ? 

Professor,  Architekt  M.  Bidstrup  af  Rønne  holdt  angaaende  dette  Æmne 
følgende  Foredrag : 

Den  Sag,  jeg  her  skal  omtale,  har  vistnok  i  længere  Tid  staaet  paa  Dags¬ 
ordenen  i  flere  Kredse,  men  jeg  har  ikke  tænkt  at  ville  gaa  ganske  direkte 
ind  paa  Sagen  lige  straks,  men  begynde  med  en  Indledning.  Det  er  en  Sag  af 
almindelig  Betydning  for  hele  Landet:  det  er  Bygherrerne  —  Landets  Borgere — , 
der  i  denne  Sag  maa  sige,  hvorledes  de  vil  have  det.  Nu  er  det  saaledes,  at 
hvert  Land  har  sin  egen  Natur  og  dets  Folk  sit  eget  Sprog  og  sin  særlige 

Folkekarakter,  og  heraf  vil  dets  Kultur  uundgaaelig  blive  paavirket  saa  meget, 
at  man  i  det  Arbejde,  der  frembringes  i  Landet,  —  de  Former,  Arbejdet  an¬ 
tager  og  bringer,  i  en  eller  anden  blivende  Skikkelse,  Historie  og  Bygnings¬ 
former  m.  m.  —  vil  kunne  aflæse  dets  Kulturstandpunkt  og  Ejendommeligheder. 

I  vor  Tid  er  der  et  Kapløb  for  at  naa  den  højest  mulige  Kultur  og  dermed  de 
størst  mulige  Livsværdier,  og  disse  er  mangeartede;  men  derind  under  kommer 
vore  Boliger  og  hele  vort  Bygningsvæsen.  Husene,  hvori  vi  har  vort  Hjem, 
vore  Forsamlinger  og  vor  Virksomhed,  vore  Monumenter  og  alt  det,  der  vinder 
fast  Form  som  Rammer  om  vor  Virksomhed,  og  som  i  Reglen  overlever  os  - 
alt  det  vil  der  blive  taget  Hensyn  til,  naar  vor  Virksomhed  en  Gang  skal  vejes 
og  maales  af  den  Historie,  der  skal  afgive  Lærestof  for  vore  Efterkommere. 

I  Dag  er  det  særlig  vore  Bygninger,  jeg  vil  omtale.  I  Kulturlandene  Ver¬ 
den  over  er  der  taget  Lære,  og  vil  der  fremdeles  blive  taget  Lære,  af  de  store 
Tiders  Frembringelser  i  Ægypten,  i  Orienten,  i  Grækenland  og  Rom  samt  fra 
de  Lande,  hvor  Oldkirken  har  haft  sit  Hjem;  dernæst  ogsaa  fra  Europas  Middel¬ 
alder,  Renæssancen  samt  Kejser-,  Konge-,  Patricier-,  Borger-,  Bonde-  og  Korpora¬ 
tionsperioderne  med  deres  mangeartede  Former  i  stort  som  i  smaat.  \  i  Danske 
har  ogsaa  været  med  i  Udviklingen;  herom  vidner  vore  Museer  og  vore  endnu 
bevarede  Monumenter  —  takket  være  de  Mænd,  der  arbejder  for  at  berige  os 
ogsaa  med  dette  opsamlede  Kulturstof.  1  Forhold  til  vort  lille  Land  og  dets 
Midler  er  det  mange  af  vore  danske  Forfædre,  der  har  været  lærenemme  og 
flittige  Elever  og  er  bievne  saadanne  Mestre,  at  vi  af  deres  efterladte  Værker  kan 
hente  god  Forstaaelse  af,  hvorledes  Kunst  og  Haandværk  —  Aandens  og  Haan¬ 
dens  Arbejde  —  i  mange  Tilfælde  ogsaa  med  ringe  Midler  kan  formes  til  en  virk¬ 
ningsfuld  Helhed.  Vi  har  vore  Kirkebygninger,  enkelte  Klostre,  dernæst  Slotte 
og  Herregaarde  samt  Børsen  og  enkelte  Handelsgaarde  —  vore  lærerige  Rune¬ 
mindesmærker  ufortalte  — ,  der  vidner  om,  at  der  er  taget  god  Lære  af  Tidernes 
Kulturstrømninger,  saa  god  Lære,  at  det  udefra  hentede  Lærestof  er  bleven  fuldt 
tilegnet  og  dog  Bygningerne  saaledes  tilpassede  efter  vort  hjemlige  Landskab, 
vore  forhaandenværende  Byggeemner  og  vor  danske  Folkekarakter,  at  de  hai 
passet  i  Fortiden  og  endnu  passer  for  os  som  særlige  I  yper  paa  fortrinlig  dansk 
Bygningskunst.  Om  disse  Bygninger  tør  man  sige,  at  de  sætter  et  særligt  Præg 
paa  vore  Landskaber  og  Byer. 

Men  foruden  disse  særlige  Bygninger  af  mere  monumental  Karakter  har  vi 
i  vore  gamle  Bindingsværksbygninger  i  By  og  paa  Land  Bygværker  af  tiltalende, 
ja  ligefrem  malerisk  og  pyntelig  Karakter.  Hvor  kan  ikke  disse  Bygninger  dei, 
hvor  de  endnu  findes,  live  op  i  Gaderne  eller  Landskabet,  ja  ligefrem  sætte 
Rytmens  forunderlige  Magt  i  Bevægelse,  naar  man  betragter  dem  og  gør  sig  en 
Forestilling  om  den  Tids  Boliger,  hvori  det  indre  og  det  ydre  mange  Gange  har 
været  afpasset  med  særlig  Omtanke  for  at  skabe  hyggelige  Hjem.  Vi  kan  da 
ikke  undlade  at  tænke  paa,  at  de  Tømrere,  Snedkere,  Smede,  Murere,  Malere  og 
Billedskærere,  —  eller  hvilket  Fag  der  nu  skulde  til  for  at  skabe  saadanne  Hel¬ 
heder  —  de  har  virkelig  kunnet  deres  Fag,  og  de  har  tillige  været  tænkende 
Mennesker;  aabenbart  har  her  Aand  og  Haand  arbejdet  sammen.  Meget  træf¬ 
fende  valgte  derfor  ogsaa  en  af  vore  dygtigste  Architekter,  Professor  V.  Koch, 
netop  denne  Bygningsform  for  den  danske  Bygning  paa  den  sidste  Pariserud- 

stilling;  bedre  Valg  kunde  næppe  gøres  —  det  var  et  Greb  ud  af  en  genial 
1  oistaaelse  af  dansk  Bygningskunst.  Men  ogsaa  vore  senere  Tiders  grundmurede 
Bygninger  fra  det  18de  og  den  første  Del  af  det  19de  Aarhundrede  har  i  mangt 
og  meget  et  hyggeligt  og  enkelt,  om  end  beskedent  Ydre;  man  mærker  ogsaa 
her  som  Regel  den  dygtige  Haandværker,  der  ikke  indlader  sig  paa  mere,  end 
han  godt  og  sikkert  kan  gennemføre.  Og  vore  Bøndergaarde  med  deres  mørke 
Bindingsværk,  lyse  Murtavl  og  afrundede  Straatage  eller  røde  Tegltage,  hvor  har 
de  ikke  passet  i  Landskabet  sammen  med  Oldtidshøjene,  Træerne,  Haverne 
og  Markerne?  Lad  alt  dette  gode  gamle  vinde  vor  Kærlighed  for  at  blive 
bevaret. 

Men  hvorledes  er  det  gaaet  i  den  sidste  Halvdel  af  det  19de  Aarhundrede, 
og  hvorledes  gaar  det  nu  i  vore  Dage?  Ja,  der  er  jo  Bølgegang  i  alt,  vi  har 
meget  at  varetage;  der  har  været  Frihedsbevægelse,  saa  Krigene,  og  under  den 
senere  Tids  Opgang  rejser  de  sociale  Spørgsmaal  sig;  alt,  hvad  der  saadan  saas, 
skal  jo  nu  en  Gang  have  sin  Tid.  Men  nu  er  vi  dog  sikkert  i  en  Opgangs¬ 
periode,  eller  har  været  det;  den  skulde  i  hvert  Fald  ikke  have  trykket  os,  Taa 
vi  ikke  kunde  bygge  godt.  I  Halvfjerdserne  herskede  der  en  stor  Byggevirk¬ 
somhed,  men  den  satte  ikke  de  bedste  Spor  —  vi  var  for  meget  forgabede  i 
udenlandske  Forbilleder  —  Stukpalæer  — ;  men  ganske  vist  er  det  i  den  senere 
Tid  blevet  bedre,  og  vi  ser  baade  i  Provinserne  og  i  Hovedstaden  mangt  et 
smukt  Hus  —  det  er  næsten  en  begyndende  ny  Renæssance  - — ,  og  den  Be¬ 
vægelse  maa  netop  vi  Hcicindvccvkere  lytte  til,  fordi  det  er  Begyndelsen  til  en 
Forbedring  af  Smagen.  Men  i  det  hele  taget  maa  vi,  naar  vi  kommer  ud  til 
Provinsbyerne,  til  Stationsbyerne  og  ud  paa  Landet,  erkende,  at  det  er  sørgeligt, 
hvad  vi  ser;  —  her  udfolder  Smagløsheden  sig  i  ubunden  Frihed,  og  alt  for 
meget  af  det  gode  gamle  bliver  ofte  helt  tankeløst  fjærnet.  (Simtes.) 


LE  COMITÉ  PERMANENT 

(DES  CONGRÉS  INTERNATIONAUX  DES  ARCHITECTES). 


Denne  Komité,  af  hvilken  Architektforeningens  Formand  er  Medlem,  har  ud¬ 
sendt  Beretning  om  sit  Møde  i  Paris  d.  1.  Juni.  Af  Forhandlingerne  skal 
vi  anføre  følgende:  Om  Bevaring  og  Restaurering  af  architektoniske  Monumenter. 

Repræsentanter  fra  de  forskellige  Lande  gav  Oplysninger  om  Forholdene  i 
deres  Hjemland.  Saaledes  meddelte  Gabello  y  Lapiedra,  at  i  Spanien  tindes 
der  et  Raad  eller  Kommission,  der  sorterer  under  Ministeren  for  offentlige  Ar¬ 
bejder  og  for  de  skønne  Kunster.  Dette  Raad  undersøger  alle  de  Projekter,  der 
fremkommer  til  Ombygning,  Restaurering  eller  Bevaring  af  de  historiske  og  ar¬ 
chitektoniske  Monumenter.  Intet  Arbejde  af  denne  Art  kan  udføres  uden  Raadets 
Approbation,  og  undertiden  maa  Projekterne  desuden  indsendes  til  »Centralkomitéen 
for  de  historiske  Monumenter«.  Denne  Organisme  fungerer  beundringsværdigt 
og  fuldt  ud  tilfredsstillende  for  de  spanske  Architekter. 

Hollænderen  Cuypers  meddelte,  at  han  var  Medlem  af  et  Guvernementsraad, 
der  har  bestaaet  i  over  30  Aar.  Dette  Raad,  der  er  sammensat  af  2  Architekter, 
2  Ingeniører,  2  Archæologer,  2  Jurister  og  2  Universitetsprofessorer,  har  værnet 
godt  om  de  historiske  Bygningsværker,  over  hvilke  der  er  forfattet  en  officiel 
Fortegnelse.  Resultatet  af  Undersøgelserne  er  offentliggjorte,  og  der  foreligger 
en  detaljeret  Beskrivelse,  illustreret  af  Tegninger  og  Fotografier  af  alle  de  Byg¬ 
ninger,  der  findes  i  Fortegnelsen.  Præsidenten  og  en  Sekretær  har  den  alminde¬ 
lige  Ledelse  af  Forretningerne.  Hvad  Udførelsen  af  de  architektoniske  Arbejder 
angaar,  har  hvert  ministerielt  Departement  sine  egne  Funktionærer.  Indenrigsmini¬ 
steriet  har  to  Architekter  til  Opførelse  og  Konservering  af  Post-  og  Telegrafbyg¬ 
ninger  m.  m.,  to  til  Bygninger,  der  har  med  Kunst  og  Videnskab  at  gøre,  samt 
et  Bureau  for  historiske  Monumenter  med  en  Over-  og  flere  Underarchitekter,  og 
endelig  er  der  en  Architekt,  der  er  Ministeriets  Raadgiver  og  Inspektør.  - 

M.  Cannizzaro:  Hvad  Restaureringsspørgsmaalet  i  Italien  angaar,  da  spiller 
dette  naturligvis  en  meget  stor  Rolle  der,  og  der  har  forlængst  eksisteret  Love 
herom.  Disse  Love  er  for  nylig  bievne  supplerede  ved  Dannelsen  af  en  officiel 
Institution  for  Restaurering  af  Monumenterne.  Taleren  selv  vilde  have  foretrukket, 
at  disse  Arbejder  udførtes  af  forskellige  Architekter,  som  i  hvert  givet  Tilfælde 
egnede  sig  dertil,  men  for  Tiden  er  Stemningen  i  Italien  for  at  have  faste  Funk¬ 
tionærer  for  alt,  hvad  der  angaar  Kunst,  kort  sagt:  mange  Bureauer.  Skønt  det 
forholder  sig  saaledes,  har  vi  dog  opnaaet  noget,  siden  Architekterne  i  disse 
Bureauer  bliver  valgte  ved  Konkurrence. 

M.  Guadet  meddelte  for  Frankrigs  Vedkommende,  at  der  i  dette  Land  aar- 
lig  af  Parlamentet  bevilges  U/2  Million  Frcs.  til  Restaureringer.  Dersom  en 
Privatmand  i  Frankrig  er  Ejer  af  et  meget  interessant  historisk  Bygningsværk,  kan 
man  ikke  tvinge  ham  til  at  underkaste  sig  Kommissionens  Bestemmelser,  selv  om 
hans  Ejendom  er  optagen  paa  Listen  over  Monumenterne.  Hvis  han  ikke  vil 
rette  sig  efter  Kommissionen,  er  der  kun  én  Ting  at  gøre,  nemlig:  Ekspropriation 
»af  Hensyn  til  den  offentlige  Nytte«.  Taleren  spurgte,  om  der  fandtes  noget 
lignende  i  Holland  og  Italien. 

Cannizzaro  oplyste  i  den  Anledning:  De  Bygninger,  der  findes’  paa  Listen 
over  de  nationale  Monumenter,  kan  tilhøre  Staten,  Kirken  eller  Privatmænd.  I 
alle  Tilfælde  skal  Projekterne  forelægges  den  tidligere  omtalte  Institution,  og  denne 
kan  forhindre  Udførelsen  af  Arbejderne,  dersom  den  Architekt,  man  har  henvendt 
sig  til,  ikke  besidder  de  fornødne  Kvalifikationer.  Administrationen  kan  ikke 
tvinge  en  Mand  til  at  restaurere  en  Bygning,  der  er  forfalden,  men  den  kan  for¬ 
hindre  ham  i  at  foretage  nogetsomhelst  ved  den,  der  ikke  er  godkendt  af  Kom¬ 
missionen,  og  raade  ham  til  at  ændre  sit  Forslag,  og  i  Almindelighed  opnaar  man 
Enighed.  I  Rom  er  det  strengere.  Der  er  optagen  en  Liste  over  de  Ejendomme, 
der  har  architektonisk  Værdi.  Kommunalraadet  har  derpaa  spurgt  Ejerne,  om  de 
havde  noget  imod,  at  deres  Hus  eller  Palads  fandtes  paa  denne  Liste,  og  om  de 
vilde  gaa  ind  paa,  at  der  blev  læst  en  Servitut  om,  at  Bygningen  var  under 
oft'entlig  Beskyttelse.  Resultatet  er  blevet,  at  de  alle  har  indvilget  heri. 

Cuypers  svarede  paa  den  til  ham  rettede  Forespørgsel,  at  man  i  Holland 
forlængst  havde  søgt  at  faa  en  Lov  til  Beskyttelse  af  Monumenterne,  men  dette 
var  endnu  ikke  lykkedes,  og  for  at  forhindre,  at  gamle  Bygninger  forfaldt  eller 

blev  daarligt  restaurerede,  havde  Indenrigsministeriet  sendt  Cirkulærer  til  Provins¬ 
guvernørerne,  for  at  opfordre  dem  til  at  henvende  til  hver  Kommune  følgende 
SpørgsmaaJ:  »Findes  der  i  Deres  Kommune  Bygninger  eller  andre  interessante 
Genstande,  der  er  værdige  til  at  blive  bevarede  ?  Dette  Cirkulære  bliver  udsendt 
i  å  2  Gange  om  Aaret.  Der  findes  saaledes  en  Liste  over  Monumenter,  til  hvilke 
der  af  Guvernementet  er  anmodet  om  Pengehjælp.  Kommunerne,  Borgmestrene 
og  Guvernørerne  giver  saaledes  Melding  om  Bygningerne.  Saa  findes  der  en  Stab 
af  unge  Architekter,  der  bliver  sendt  ud  for  at  undersøge  Sagen,  og  de  aflægger 
en  Beretning  derom.  Dersom  Ministeriet  tror  at  kunne  tilstaa  en  Understøttelse, 
bliver  Dokumenterne  overgivne  til  Formanden  for  den  før  omtalte  Kommission, 
der  delegerer  et  Medlem  til  at  tage  Bestemmelse  om,'  hvorledes  Restaureringen 
skal  foretages.  Plan  og  Overslag  indsendes  til  Kommissionens  Architekter  og  maa 
approberes  af  disse,  og  derpaa  vælges  en  Architekt,  saavidt  muligt  boende  i  Nær¬ 
heden  af  Byggestedet,  til  at  være  den  ansvarlige  Leder  af  Arbejdet. 

I  Almindelighed  havde  Ejerne  ikke  noget  imod  at  underkaste  sig  disse  Be¬ 
stemmelser,  og  han  kunde  tilføje,  at  »Generalstaterne«  nu  aldrig  nægtede  at  be¬ 
vilge  Penge  til  Istandsættelse  af  værdifulde  Bygninger.  (Sluttes). 


FORSKELLIGT. 

Rejsestipendium.  En  Portion  af  Landskabsmaler  A.  Kaufmann  og  Hustru 
L.  Kaufmanns  Legat,  som  i  Aar  kan  søges  af  Malere,  Billedhuggere  og  Archi¬ 
tekter,  der  har  studeret  ved  Akademiet,  er  ledig  og  bortgives  fra  i.  Oktober 
d.  A.  Ansøgninger  med  nøjagtig  Adresse  indsendes  senest  den  28.  September 
til  Kunstakademiet. 

* 

Fredspaladset  i  Haag.  Den  30.  Juli  nedlagdes  under  stor  Højtidelighed 
Grundstenen  til  Fredspaladset  i  Haag  ;  paa  Grundstenen  var  indhugget  følgende 
Indskrift:  Pari  et  justitiae  firmandae  hane  aedem  Andreae  Carnegie  munificentia  aedi- 
ficavit.  Ved  denne  Lejlighed  holdt  den  russiske  Gesandt  Nelidow  en  Tale,  hvori 
han  fremhævede,  at  det  her  ikke  drejede  sig  om  at  bygge  et  mer  eller  mindre 
prægtigt  Palads,  men  om  at  »berede  et  værdigt  Hjemsted  for  en  ny  Verdens¬ 
tanke,  et  nyt  Princip  i  Folkeslagenes  Historie:  Fred  gennem  Ret  og  Retfærdig¬ 
hed«.  I  den  Anledning  bemærker  Frankf.  Zeitung  om  den  paatænkte  Bygning, 
at  »den  frembyder  en  temmelig  karakterløs  og  vilkaarlig  Blanding  af  nederlandske 
Renæssancemotiver,  og  den  kunde  lige  saa  godt  forestille  et  Raadhus,  hvorimod 
den  paa  intet  Punkt  minder  om  den  ophøjede  Idé,  den  skal  tjene  som  Udtryk 
for.  Man  begriber  den  stærke  Bevægelse,  der  gør  sig  gældende  mod  den  i 
fremragende  nederlandske  Architektkredse«.  Bladet  kunde  sikkert  have  tilføjet: 
»og  overhovedet  i  alle  Kulturlandes«! 


Udgiver:  AKADEMISK  ARCHITEKTFOREN1NG. 

Redaktion;  Arcliitekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

ARCHITEKT 
VALDEMAR  SCHMIDT. 


Paa  en  højt  beliggende  Plads  i  Byens  Udkant 
(ca.  ioo  Fod  over  Vandfladen)  og  saaledes, 
at  den  ses  viden  om,  er  den  her  fremstillede 
Kirke  bygget,  efter  Tegninger  af  Architekt  Val¬ 
demar  Schmidt  og  under  Tilsyn  af  Architekt 
Søren  Nielsen.  Kirken,  der  indviedes  den  19. 
Februar  1905,  efter  at  dens  Opførelse  havde 
varet  i  2x/2  Aar,  rummer  700  faste  Siddepladser 
(18"  X  3 1 1/2//)  og  har  kostet  125.000  Kr.,  der 
er  indkommet  dels  ved  Tilskud  af  Staten,  dels 
ved  frivillige  Bidrag.  I  denne  Sum  er  dog  ikke 
medregnet  Varmeværket,  der  er  skænket  af  afd. 
Etatsraad  Meulengracht,  og  forskelligt  Inventar. 
Saaledes  har  nogle  af  de  ved  Byggerier  beskæf¬ 
tigede  Haandværksmestre,  nemlig:  Murermester 
Rasmussen,  Tømrermester  P.  Hansen  og  Snedker¬ 
mester  Clemmensen,  skænket  Alterbord,  Alter¬ 
ramme  og  Knæfald,  alt  af  Egetræ;  den  i  Bronze 
drevne  Døbefont,  er  udført  og  skænket  af  Kobber¬ 
smedemester  ViLSOM.  Smedemester  Johansen  har 
smedet  og  skænket  den  lille  »Svingkran«  og 
Ophejsning  ved  Døbefontens  Laag.  Orgelet  er 
bygget  af  Orgelbygger  Fr.  Nielsen  og  bekostet 
af  Oliemøller  Bang.  Prædikestolen,  der  er  af 

Granit,  er  udført  og  skænket  af  Brødrene  Ville-France,  Aalborg.  Klokkerne 
er  støbte  bos  og  skænkede  af  Ingeniørerne  Wied  &  Vestesen  (Frichs  Eftfg.), 
Uhret  med  Uhrskiver  er  en  Gave  fra  Grosserer  Filtenborg. 

Til  Kirkens  Mure  er  der  anvendt  røde,  haandstrøgne  Sten,  til  Taget  sorte, 
glaserede  Falstagsten.  Spiret  er  dækket  med  Kobber,  ligesom  der  til  Tagrender, 
Nedløb  o.  s.  v.  er  anvendt  Kobber.  Hvælvingerne  er  murede  af  almindelige 

Mursten  og  pudsede ;  Væggene  i  Kirkens  Rum  er  fugede  og  hvidkalkede.  Gulvet 
i  Kirken  er  belagt  med  bornholmske  Klinker. 

Kirkens  Opvarmning  sker  ved  Varmluft  fra  en  Calorifere  i  Kælderen  (leveret 
af  Ing.  Bang,  Kjøbenhavn)..  Der  findes  Toiletter  for  begge  Køn  ved  Kirkens 
Sideudgange. 

Da  Terrænet  skraaner  stærkt  mod  Øst,  faldt  det  naturligt  at  indrette  et 
Sakristi  under  Koret,  der  har  54  Siddepladser. 

Alterbilledet  er  for  Tiden  under  Udførelse  hos  Figurmaler  Knud  Larsen. 

I  Kirken  er  indlagt  elektrisk  Lys;  de  endelige  Lysekroner  m.  nr.  er  endnu 
ikke  udførte;  de,  der  ses  paa  Billederne,  er  rent  foreløbig  ophængte. 

Med  et  Par  Undtagelser,  der  ovenfor  er  nævnt,  er  alle  Arbejderne  udførte 
af  Haandværkere  i  Aarhus.  Foruden  de  allerede  nævnte  har  endvidere  med- 

virket:  Stenhuggermester  P.  Sørensen,  Malermester  H.  C.  Petersen,  Kobber¬ 
dækker  Salling,  Glarmester  P.  M.  Sørensen  (Glasmosaikker),  Bronzestøber 
Erstad-Pedersen  (Dørgreb). 


EN  NY  BYGNINGSINSPEKTØR. 


Til  at  beklæde  det  ny  oprettede  Bygningsinspektørembede  har  Magistraten  ud¬ 
nævnt:  —  Hr.  Heinrich  Hansen.  Dette  Resultat  vil  vække  almindelig  Mis¬ 
stemning  inden  for  hele  den  kjøbenhavnske  Bygningsverden,  idet  det  betegner 

(et  ganske  uventet  og  umotiveret  Brud  paa  det  Princip,  der  ellers  i  de  senere 
.Aartier  har  været  betragtet  som  fuldgyldigt:  at  Statens  og  Kommunens  Embeds- 
;architekter  udelukkende  bør  rekruteres  af  den  egentlige  Architektstand  o :  de  Ar- 
ichitekter,  der  af  Staten  har  faaet  Bevis  for,  at  de  har  gennemgaaet  de  Skoler 
iog  underkastet  sig  de  Prøver,  der  her  i  Landet  er  den  eneste  officielle  Garanti 
tfor,  at  den  fornødne  Dygtighed  og  Kundskab  er  til  Stede. 

Der  er  ved  denne  Udnævnelse  brudt  med  et  andet  godt  Princip.  Det  har 
altid  været  Skik,  at  Magistraten  ved  Besættelsen  af  Embeder  som  dette  fulgte 
Stadsbygmesterens  og  Bygningskommissionens  Indstilling.  Det  er  ikke  nogen 
Hemmelighed,  at  det  modsatte  er  sket  her.  Der  var  blandt  Ansøgerne  en  Mand, 
der  fuldt  ud  var  kvalificeret  til  at  beklæde  dette  Embede :  han  er  en  dygtig  ung 
Architekt  (har  bl.  a.  Akademiets  lille  Guldmedalje)  og  har  i  en  Aarrække  været 
Bygningsassistent.  Denne  Mand  blev  af  Stadsbygmester  og  Bygningskommission 
indstillet  til  Embedet,  men  Borgmester  Marstrand  og  den  samlede  Magistrat  brød 
sig  fejl  om  Indstillingen  og  valgte:  Hr.  Heinrich  Hansen! 

Denne  Hensynsløshed  bliver  endnu  mere  ufattelig,  naar  man  hører,  at  ogsaa 
vor  Forenings  Bestyrelse  har  gjort  Henstilling  til  Magistraten  om  at  vælge  en 
Architekt  til  det  ledige  Embede.  Vi  er  bleven  sat  i  Stand  til  at  offentliggøre 
denne  Henstilling,  der  lyder  saaledes: 

Til  Magistrat  og  Bygningskommission  ! 

I  Anledning  af  Oprettelsen  af  et  nyt  Bygningsinspektørembede  i  Kjøbenhavn 
tillader  Bestyrelsen  for  Akademisk  Architektforening  sig  at  henstille  til  den  ærede 
Magistrat  og  Bygningskommission,  at  dette  Embede  —  som  det  hidtil  er  sket  — 
betroes  en  akademisk  uddannet  Architekt. 

Bygningsinspektøren  kommer  i  saa  nær  Berøring  med  Architekterne,  at  en 
forstaaende  Behandling  af  Sagerne  vil  fremme  det  gode  Forhold,  som  maa  ønskes 
mellem  de  byggende  og  den  kontrollerende,  og  det  vil  i  mange  Tilfælde  være 
af  Betydning  ved  Indstilling  af  Sagerne,  at  Bygningsinspektøren  kan  bedømme 
det  architektoniske  Værd,  hvor  der  af  Skønhedshensyn  kræves  Dispensationer. 

Kjøbenhavn  d.  21.  August  1907. 

P.  B.  V. 

(sign  )  A.  Clemmensen. 

Trods  det,  at  Magistraten  saaledes  tydelig  havde  lært  de  Ønsker  at  kende, 
der  var  raadende  hos  de  i  Sagen  mest  interesserede  Parter,  har  den  i  sin  Magt¬ 
fuldkommenhed  ganske  ignoreret  disse  Ønsker  og  truffet  en  Afgørelse,  der  er 
saa  uforklarlig,  at  man  næsten  nødes  til  at  tro  paa  de  Rygter  om  rent  person¬ 
lige  Hensyn  og  om  en  højst  utiltalende  Køkkentrappepolitik,  der  højlydt  fortælles 
i  denne  Anledning. 

Som  før  sagt  har  man  i  adskillige  Aar  betragtet  det  som  ganske  afgjort,  at 
Bygningsinspektørembederne  —  som  de  fremskudte  og  højst  vigtige  Stillinger, 
de  i  Virkeligheden  er  - —  skulde  være  forbeholdte  fuldt  uddannede  Architekter 
og  ikke  være  tilgængelige  for  tilfældigt  opdukkende  Byggerøvere,  men  —  efter 
dette  er  alt  muligt  1  Ikke  en  Gang  den  Støtte  kan  vi  saaledes  vente  hos  Auto¬ 
riteterne,  at  de  forstaar  og  respekterer  Architekternes  evige  Kamp  mod  det 
daarlige  Byggeri.  I  denne  Kamp  er  de  faa  Architektembeder  at  betragte  som 

befæstede  Stillinger,  hvorfra  Forsvar  og  Angreb  ledes ;  bliver  ogsaa  disse  natur¬ 
lige  Støttepunkter  os  berøvede,  ja  da  maa  vi  snart  opgive  Ævret. 

Undertiden  er  Magistraten  saamænd  villig  nok  til  at  huske  paa  Architekt- 
foreningen,  nemlig  naar  den  har  Brug  for  dens  Hjælp,  enten  det  nu  er  ved  Kon¬ 
kurrencer,  ved  Bedømmelse  af  Projekter  (som  f.  Eks.  i  Grønningen),  ved  Ud¬ 
delingen  af  de  kommunale  Byggepræmier  o.  1.  Ved  alle  disse  ulønnede  Hverv 
har  Architekter  beredvilligt  ofret  deres  Tid  for  at  tjene  Magistraten.  Og  til  Tak 
for  denne  Hjælp,  og  for  hvad  Architekterne  i  øvrigt  har  gjort  for  Byen,  har  nu 
denne  vise  Magistrat  tilføjet  vor  Stand  en  saa  udsøgt  Fornærmelse  og  vist  den 
en  saadan  Haan  som  den,  der  er  kommen  til  Orde  igennem  denne  Udnævnelse. 
Den  er  et  uhyggeligt  Tidens  Tegn,  der  varsler  Uro  og  onde  Tider  for  vor  Kunst. 


H.  N.  ROSENKJÆR. 

FØDT  DEN  24.  AUGUST  I  85  I,  DØD  DEN  I  6  SEPTEMBER  1907. 


Det  var  ikke  sunget  for  Rosenkjærs  Vugge,  at  han  mer  end  nogen  anden 
skulde  blive  en  Kender  og  Elsker  af  »det  underjordiske  København«. 
Født  i  et  Smaamandshjem  i  Kirke-Søby  i  Assensegnen,  først  Hyrdedreng,  saa 
Tjenestekarl,  Murarbejdsmand  og  Væver  som  Faderen,  syntes  hans  Bane  at  skulle 
blive  som  de  tusinde  andres,  hvis  Navne  kun  kendes  i  den  nærmeste  Kreds. 
Men  Helbredshensyn  tvang  ham  bort  fra  Væven,  og  Læselysten  førte  den  nogle 
og  trediveaarige  gifte  Mand  ind  paa  Blaagaards  Seminarium.  Med  Forkundska¬ 
berne  var  det  efter  hans  eget  Sigende  kun  smaat  bevendt,  noget  »lyst  Hoved« 
var  han  vel  egentlig  heller  ikke.  Men  hans  Jernenergi  hjalp  ham  over  det,  og 
Eksamen  fik  han,  trods  det  at  hans  ydre  Kaar  var  saa  slette  som  vel  mulig. 

Betegnende  for  ham  var  det,  at  han  lærte  sin  meste  Zoologi  paa  Zoologisk 
Museum  og  sin  Botanik  i  Landbohøjskolens  Have.  Han  havde  nu  altid  mest 
Lyst  til  ikke  at  nøjes  med,  hvad  andre  fortalte,  men  vilde  se  Tingene  selv. 
Efter  nogle  drøje  Venteaar,  i  hvilke  Sygdom  kom  til,  blev  han  1889  Kommune¬ 
lærer  i  København.  Det  var  Frihavnsarbejderne  i  Begyndelsen  af  90’erne,  som 
førte  ham  ind  paa  de  Studier,  der  gav  ham  Erstatning  for  det  daglige  Slid  og 
efterhaanden  ganske  fyldte  hans  Liv.  Allerede  som  Dreng,  fortalte  han,  havde 
det  moret  ham  at  gaa  og  kigge  paa  Jordlagene  i  Grusbanker  og  Mergelgrave, 
og  under  større  Forhold  genoptog  han  nu  sin  Barndomslyst.  Hans  geologiske 
Ballast  tyngede  foreløbig  ikke  stærkt,  men  han  havde  et  Par  gode  Øjne,  en  god, 
sund  Forstand  og  fremfor  alt  denne  utrættelige  Villie,  der  aldrig  gav  tabt.  De  Af¬ 
handlinger,  som  han  offentliggjorde  i  Tidsskriftet  »Naturen  og  Mennesket«  om  de 
mærkelige  Fortidsforhold  i  Frihavnsterrænet  med  dets  sunkne  Egeskov  og  Sten¬ 
aldersbopladsen,  henledte  Opmærksomheden  paa  ham,  og  hans  Arbejdsfelt  ud¬ 
viddedes  efterhaanden,  idet  han  dels  for  »Danmarks  geologiske  Undersøgelser«, 
dels  privat  foretog  talrige  Rejser  rundt  om  i  Landet.  Men  København  stod  dog 
hans  Hjerte  nærmest.  At  den  ydre  Anerkendelse  lod  vente  længe  —  meget 
længe  —  paa  sig,  fik  ham  lige  saa  lidt  som  Sygdom  og  trange  Kaar  til  at  op¬ 
give  Ævret.  Det  prellede  altsammen  af  paa  hans  gode  Humør  og  hans  faste 
Tro  paa  sig  selv.  Utrættelig  fortsatte  han  sine  Indsamlinger  for  at  komme  til 
Klarhed  over  de  geologiske  og  ældre  topografiske  Forhold  i  vor  By,  og  den 
lille,  firskaarne  Mand  med  det  runde,  tætklippede  Hoved  og  den  uadskillelige 
Spadestok  i  Haanden  blev  snart  en  kendt  Mand  paa  alle  Byggepladser.  Rundt 
om  i  Dagblade  og  Tidsskrifter  —  ogsaa  gentagne  Gange  her  i  »Architekten«  — - 
offentliggjorde  han  sine  Undersøgelser,  hvis  Resultater  det  1906  lykkedes  ham 
at  faa  udgivet  samlet  i  »Det  underjordiske  København«.  Den  overordentlige 
Fylde  af  udmærkede  Enkeltiagttagelser  og  det  overvældende  Stof  til  Kundskab 
om  Fortidens  Dyre-  og  Planteliv,  der  er  samlet  i  denne  Bog,  vil  til  alle  1  ider 
give  den  Værd,  selv  om  de  Slutninger,  han  drager  af  dette  Materiale,  næppe 
alle  lader  sig  opretholde. 

Hans  bedste  Tid  oprandt,  da  Nationalmuseet  i  Vinter  begyndte  sine  Ud¬ 
gravninger  i  Ghristiansborg  Slotsgaard.  Med  hele  sin  Sjæl  var  han  med  i  dette 
Arbejde.  Han  havde  faaet  en  Vikar  i  Skolen,  og  fra  Morgen  til  Aften  levede 
han  nu  i  Udgravningen,  opmærksom  paa  selv  den  mindste  Enkelthed,  gladere 
og  gladere  for  hvert  gammelt  Murstykke,  der  voksede  frem  af  Jorden,  utræt¬ 
telig  til  at  give  de  besøgende  Vejledning,  snart  enkeltvis,  snart  naar  de  i 
store  Skarer  flokkedes  om  ham.  Thi  det  var  ikke  den  mindst  betydningsfulde 
Side  af  hans  Færd,  at  han  var  Fyr  og  Flamme  for  at  aabne  Folks  Øjne  for, 
hvad  det  egentlig  var,  Jorden  gemte.  Og  det  skal  siges,  at  naar  det  lykkedes 
at  gennemføre  en  Bevilling  til  Overdækning  og  Bevaring  af  Absalons  Borg, 
skyldes  dette  i  første  Række  Rosenkjær,  saavist  som  han  mere  end  nogen  anden 
gjorde  Ruinen  populær  i  Ordets  bedste  Betydning,  vakte  Bevidstheden  om,  at 
her  var  et  Fortidsminde  af  saa  stor  national  og  historisk  Betydning,  at  man  ikke 
havde  Lov  til  atter  at  skjule  det  i  Jorden. 

Desværre  kom  han  ikke  til  at  opleve  Udgravningens  Slutning.  Ved  Paaske- 
tid  maatte  han  gaa  tilsengs,  og  efterhaanden  antog  Sygdommen  en  mere  og 

mere 


alvorlig  Karakter,  indtil  han  endelig  efter  et  halvt  Aars  Sygeleje  døde  i 
Mandags  Aftes. 

Han  havde  som  Videnskabsmand  Autodidaktens  Fortrin  og  Fejl,  men  over 
hele  hans  prunkløse  Færd  hvilede  der  en  Idealitetens  Glans.  Han  arbejdede 
ikke  for  ydre  Fordel,  ikke  for  Ros  eller  Ære,  men  for  Sagen  selv.  Og 
derfor  kunde  man  ikke  lade  være  med  at  holde  af  ham,  naar  man  først  havde 


lært  ham  ret  at  kende. 


M.  Mackeprang. 


BYGGERIET  PAA  LANDET. 

Foredrag  af  Architekt,  Professor  M.  Bidstrup. 

(Sluttet). 

Kritikken  har  hævet  sig  imod  denne  Smagløshed,  i  Blade  og  i  Architektfor- 
samlinger,  og  enhver  maa  indrømme,  at  Kritikken  er  berettiget.  Aarsagerne 
kan  være  mange  —  ikke  Mangel  paa  Penge;  snarere  er  det  vel  manglende  For- 
staaelse  af,  hvad  det  drejer  sig  om,  og  her  har  hver  Haandværker  et  Ansvar, 
og  de  tekniske  Skoler  ikke  mindst.  Hovedsagelig  ligger  dog  Skylden  hos  Byg¬ 
herrerne,  endnu  mere  end  hos  Haandværkerne.  Paa  Delegeretmødet  i  Horsens 
sagde  jeg  om  vore  tekniske  Skoler:  »Skolerne  bør  være  varsomme  med  Be¬ 
handlingen  af  alt,  hvad  der  falder  under  Begrebet  Kunst,  saaledes  at  vi  ikke  op- 
fostrer  jammerlige  Kunst-Dilettanter  eller  Kunst- Vigtigmagere;  men  overalt,  hvor 
vi  kommer  ind  under  Begreberne  Kunstindustri  eller  paa  anden  Maade  i  Berøring 
med  Kunst,  bør  vi  lære  vore  Elever  den  størst  mulige  Fagdygtighed  samt  tilraade 
dem  at  søge  virkelig  god  kunstnerisk  Assistance;  vi  bør  arbejde  hen  til  at  faa 
Kunstskolerne  og  Kunstnerne  til  vore  Venner  og  Hjælpere,  saaledes  at  Kunst  og 
Haandværk  kan  blive  hinandens  Følgesvende«.  Dette  bør  de  tekniske  Skoler 
og  Haandværkerne  lægge  sig  paa  Sinde,  og  det  gælder  ikke  mindst  Byggevirk¬ 
somheden.  Der  er  anført,  at  man  kunde  bestræbe  sig  for  at  faa  Architekters  gode 
Facader  anbragte  paa  Huse,  som  selvfølgelig  Haandværkerne  selv  maatte  indrette, 
men  for  saadan  Forstaaelse  og  saadan  Anvendelse  af  Bygningskunstneres  Arbejde 
vil  Architekterne  sikkerlig  bede  sig  fritagne,  da  det  ikke  saadan  lader  sig  gøre 
at  lave  Ansigter  til  andres  Legemer;  det  gælder  at  have  virkelig  Forstaaelse  af 
Omgivelsernes,  Byggematerialiernes  og  andre  Momenters  Betydning.  Før  der 
blev  brudt  Bane  for  vor  Møbelindustri,  hentede  den  i  Massevis  sine  Forbilleder 
fra  Tyskland  —  ofte  ganske  rædsomt,  smagløst  Stads:  Vi  har  dog  en  National¬ 
karakter,  og  den  maa  vi  bevare!  Ganske  det  samme  er  i  stort  Maal  sket  med 
Hensyn  til  vore  Bygninger;  man  kan  vanskelig  komme  til  en  Bygningshaand- 
værker  noget  Sted,  uden  at  disse  Godtkøbs  Forbilleder  præsenteres  en:  »Vil  De 
have  det  saadan?  Eller  saadan«?  Der  savnes  altfor  meget  Forstaaelse  af  Dørfladers 
og  Murfladers  Fordeling  etc.,  og  hvad  Materialet  angaar,  møder  vi  allevegne,  i 
Tide  og  i  Utide,  den  evindelige  Cementmørtel,  der  særlig  til  Tage  tager  sig  saa 
sørgelig  mismodig  ud  —  ja  til  Afveksling  har  man  saa  fundet  paa  at  anvende 
spraglet  farvede  Tage,  men  disse  er  endnu  mere  afskrækkende  at  se  paa  — 
Cement  og  Beton  er  fortrinlige  Byggeemner,  naar  de  anvendes  med  Forstaaelse. 

Den  Sag,  jeg  har  slaaet  til  Lyd  for,  har  været  fremme  i  Tidsskrifter  som 
»Dansk  Folkestyre«  og  »Højskolebladet«,  vist  ogsaa  i  nogle  Dagblade,  og  særlig 

i  Akademisk  Arkitektforening.  Arkitektforeningen  har  herom  henvendt  sig  til 
Højskolen  for  at  faa  Befolkningen  med;  men  skønt  jeg  staar  Højskolen  meget 
nær,  beklager  jeg  meget,  at  Arkitektforeningen  ikke  har  henvendt  sig  til  Haand- 
værkerforeningerne  og  de  tekniske  Skoler  derom;  vi  er  dog  mere  Part  i  Sagen 
end  nogen  anden.  Men  desværre  mangler  der  endnu  altfor  meget  Lydhørhed 
for  denne  Sag  fra  vor  Side.  Vi  opnaaede  i  Rønne  Haandværker-  og  Industri¬ 
forening,  at  Kultusministeriet  overlod  os  et  stort  Værk  om  vore  Altertavler  (til 
Bedste  for  Stenhuggere,  Snedkere  osv.)  for  50  Kr.  (den  oprindelige  Pris  er  125 
Kr.),  og  Ministeriet  udvirkede,  at  andre  Værker  over  vor  gode,  gamle  Bygnings¬ 
kunst  blev  stillet  til  Haandværkerforeningernes  Raadighed  til  halv  Pris;  Tilbudet 
blev  bekendtgjort  gennem  Fællesrepræsentationens  Tidsskrift  og  Tegneinspektoratet 
—  men  hvad  blev  Resultatet?  At  kun  to  Haandværkerforeninger  meldte  sig  for 
at  benytte  Tilbudet!  Jeg  var  personlig  ilde  berørt  af  dette  Udfald,  fordi  jeg  havde 
været  overbevist  om,  at  Haand  værkerforeningerne  og  de  tekniske  Skoler  med 
allerstørste  Glæde  vilde  have  benyttet  en  saadan  Lejlighed. 

Der  maa  gøres  et  Arbejde  for  at  vække  en  bedre  Forstaaelse  af  vor  natio¬ 
nale  Virksomhed,  men  hvorledes  skal  dette  Arbejde  tages  op?  Der  maa  holdes 
oplysende  Foredrag  i  vore  Foreninger  og  paa  de  tekniske  Skoler  (i  Højskolerne 
er  de  begyndt).  Saa  maa  vi  søge  at  faa  Akademisk  Architektforening  til  at 
hjælpe  os,  og  vi  maa  ikke  være  bange  for  at  søge  Hjælp  hos  virkelig  dygtige 
Architekter,  hvor  det  er  muligt.  Men  Haandværkerne  selv  maa  med  i  Bevægelsen 
i  første  Række,  dels  fordi  Sagen  ogsaa  er  deres  og,  dels  fordi  de  som  den  gode 
Ballast  i  Byernes  Tilværelse  maa  være  med  til  at  fremme  vor  Kultur,  der  jo 
dog  til  syvende  og  sidst  skal  hæve  vort  Land  genhem  Tiderne..  Det  er  jo  Bor¬ 
gere  og  Bønder,  der  i  vore  Dage  er  de  raadende  i  Landet,  derfor  er  det  ogsaa 
os,  hvem  Historiens  Dom  vil  paalægge  Ansvaret  for  vor  Lands  Udvikling  (Bifald). 

—  Da  ingen  forlangte  Ordet,  sluttede  hermed  Sagens  første  Behandling. 
Til  2den  Behandling ,  der  foretoges  den  følgende  Dag,  forelaa  følgende  Forslag  til 
Resolution,  stillet  af  M.  Bidstrup,  R.  P.  F.  Rasmussen,  F.  Dithmer,  T.  Nielsen, 
M.  Skovgaard,  J.  Madsen,  A.  C.  Grahf,  P.  Hansen,  N.  H.  Hansen  og  H.  K. 
Jørgensen : 

»Delegeretmødet  anmoder  Bestyrelsen  om,  ved  Foredrag  eller  andre  til  dens 
Raadighed  staaende  Midler,  at  henlede  Haandværkernes  Opmærksomhed  paa,  at 
Byggeriet  i  Købstæderne  og  Stationsbyerne  samt  paa  Landet  bliver  saa  smagfuldt 
og  saa  vel  afpasset  til  Omgivelserne,  som  det  maatte  være  muligt. 

»Dernæst  ogsaa  at  virke  for,  at  Interessen  vækkes  for  Bevarelsen  af  det 
mest  mulige  af  vore  gode  gamle  Bygninger«. 

Resolutionen  blev  enstemmigt  vedtaget. 

*  * 

* 

Ovenstaaende  Foredrag  er  —  gennem  Architektforeningens  Formand  — 
blevet  os  tilsendt  af  Forfatteren.  Vi  har  med  Glæde  optaget  det  her  i  Bladet, 
fordi  det  har  stor  Interesse  at  se,  hvorledes  Haandværkerforeningerne  stiller  si 
til  det  rejste  Spørgsmaal  om  Byggeriet  paa  Landet.  Dette  har  nu  faaet  Tilslutnin 
fra  snart  sagt  alle  Sider,  og  man  maa  saa  med  Interesse  imødese,  hvilke  Resul¬ 
tater  det  herom  nedsatte  Udvalg  er  kommet  til.  Red. 

LE  COMITÉ  PERMANENT 

(DES  CONGRÉS  INTERNATIONAUX  DES  ARCHITECTES). 


(Sluttet.) 

G  alassi  meddelte,  at  der  i  Italien  egentlig  findes  to  Fortegnelser  over  de 
Bygninger,  der  bør  bevares.  Den  ene,  der  er  udarbejdet  af  Guvernementet, 
omfatter  de  Monumenter,  der  er  under  Statens  Tilsyn.  De  behøver  ikke  at  tilhøre 
Staten,  men  kan  være  baade  kommunal  og  privat  Ejendom.  Ejerne  behøver 
ikke  at  lade  Bygningerne  indgaa  under  Fortegnelsen,  men  siden  Guvernementet 
uddelei  Undeistøttelsei  til  Bevaring  af  Bygningerne,  er  der  ikke  én  Privatmand, 
der  modsætter  sig,  at  hans  Bygning  bliver  optaget,  thi  dette  betyder  for  ham 
mere  en  Fordel  end  en  Byrde.  Naar  disse  Ejere  vil  lade  Arbejde  udføre  i  deres 
Bagninger,  maa  I  laneine  appioberes  af  Kommissionen,  og  derpaa  kan  der  for¬ 
langes  Understøttelse.  Denne  ei  aldrig  stor,  da  Guvernementet  ikke  har  nogen 
meget  betydelig  Sum  til  sin  Raadighed,  men  det  er  dog  altid  en  god  Hjælp  for 
Ejeren.  Saa  findes  der  desuden  i  de  større  Byer  en  Fortegnelse  over  Bygninger, 
som  uden  at  være  nationale  Monumenter,  dog  er  af  den  Art,  at  de  bør  beskyttes. 
Mange  af  de  paa  denne  Fortegnelse  opførte  Bygninger  tilhører  Privatmænd,  og 
det  er  forbudt  at  foretage  Forandringer  ved  dem. 

Taleren  vilde  meddele  et  Par  Eksempler  paa,  hvorledes  Tingene  blev  grebet 
an  i  Roin.  I  Palazzo  Justiniani  findes  som  bekendt  en  monumental  Trappe  og 
en  stor  Gaard,  prydet  med  en  Mængde  gamle  Statuer  af  stor  Værdi.  Da  Fyrst 
Justiniani  solgte  Paladset,  blev  det  købt  af  nogle  Folk,  der  kun  tænkte  paa  at 
drage  Profit  deraf.  Altsaa  vilde  man  begynde  med  at  sælge  Statuerne.  Guverne¬ 
mentet  havde  givet  sin  Tilladelse,  men  Kommunalraadet  nægtede  bestemt  at 
give  en  saadan.  Ejerne  indstævnede  nu  Kommunalraadet,  men  Retten  gav  dette 
Medhold.  Dette  var  forøvrigt  det  eneste  Tilfælde,  hvor  det  havde  været  nød¬ 
vendigt  at  ty  til  Domstolene. 

ly  i  st  Borghese  fik  engang  Lyst  til  at  foretage  nogle  Ændringer  ved  sin 
Villa,  der  vilde  spolere  Dele  af  den  skønne  Have,  nogle  af  de  smukkeste  Fon¬ 
tæner  o.  s.  v.  Ejeren  spurgte  Byen  om  Tilladelse  til  at  maatte  lade  dette  ud¬ 
føre,  men  paa  Foranledning  af  Taleren  blev  Sagen  nægtet.  Skønt  Fyrsten  endog 
opnaaede  Tilladelse  fra  Ministeriet  for  offentlige  Arbejder,  kunde  han  dog  ikke 
bevæge  Kommunalraadet  til  at  give  efter;  og  nu  synes  han  at  have  opgivet 
Sagen. 


FORSKELLIGT. 


Theaterflytning.  Det  store  Montauktheater  i  Fultonstreet  i  Brooklyn  skal 
flyttes,  saaledes  at  Facaden  kommer  til  at  vende  ud  imod  Forlængelsen  af  Flat- 
busch  Ave.  Bygningen  er  167  Fod  lang,  85  Fod  bred  og  95  Fod  høj  og  den 
vejer  8500  Tons.  Det  er  det  største  Husflytningsforetagénde,  der  nogensinde 
er  udført.  Der  bruges  iéoo  Skruer  til  at  løfte  Bygningen,  1600  Staaldunkrafte 
til  at  flytte  den  paa  og  700  Staalbjælker  som  midlertidigt  Fundament. 

Udgiver:  AKADEMISK  ARCH1TEKTFORENING. 

Redaktion;  Architekterné’  K.  VARMING  (ansvarhavende)  og  ALFR.  THOMSEN 
Kontor:  Helgolandsgade  5.  Telf.  4525. 

Trykt  hos  Nielsen  &  Lydiche  (Axel  Simmelkiær). 

KJØBENHAVN 

DEN  28.  SEPTBR.  1907 

9.  Aargang  N?  52 


ARCHITEKTEN 

MEDDELELSER  FRA 
AKADEMISK  ARCH1 
TEKTFORENING  *  * 


»BERNINA«,  ARILDSLEJE. 


Den  her  afbildede  Villa  er  bygget  for  Notarien,  Advokat  og  Godsejer  John 
Olsson,  der  efter  at  have  købt  sig  et  større  Jordareal,  nu  har  opgivet  sin 
Sagførervirksomhed  i  Stockholm  for  at  drive  Land-  og  Havebrug. 

Ejendommen  er  beliggende  et  Kvarters  Vej  fra  Arildsleje  paa  Kulien,  et  kort 
Stykke  fra  det  egentlige  Kullaberg.  Den  ligger  saaledes  ret  højt,  og  der  er  navn¬ 
lig  mod  Syd  en  herlig  Udsigt  ud  over  Øresund  og  imod  den  danske  Kyst.  Det 
i  danske  Øren  underligt  klingende  Navn  er  et  Diminutiv  af  Ejerens  Frues  For¬ 
navn:  Berna. 

Bygherren  ønskede  Huset  opført  »efter  Motiver  fra  danske  Henegaards- 
hovedbygninger« .  Det  er  lykkedes  -at  faa  en  meget  smuk  rød  Muisten  (fra 
Hveens  Teglværk),  hvilket  ellers  ikke  er  saa  let  i  S  verig;  ligeledes  en  god  Tag¬ 
sten  (rød  Falstagsten),  der  baade  har  en  smuk  Form  og  Farve.  I  agstenene  er 


»BERNINA«,  ARILDSLEJE 
MOD  NORD. 

leverede  fra  et  skaansk  Teglværk.  Til 
udvendige  Trapper,  Indfatninger,  Dæk¬ 
sten  o.  s.  v.  er  anvendt  en  gullandsk 
Kalksten,  der  er  næsten  helt  hvid  i 
Farven  og  meget  haard.  Det  er  mærke¬ 
ligt  nok,  at  denne  ualmindelig  smukke 
Sten  ikke  har  fundet  Vej  til  det  danske 
Marked ;  Prisen  er  maaske  noget  højere 
end  for  Granit,  men  lavere  end  for  Bre- 
mersandsten;  da  den  er  meget  haard, 
bliver  den  naturligvis  ret  dyr,  hvis  den 
anvendes  til  ornamenterede  eller  stærkt 
profilerede  Led. 

»  BERNINA  «,  ARILDSLEJE. 

TRAPPERUMMET. 

I  Kælderen  findes  der  Køkken  og  øvrige  Økonomirum,  Pigekamre,  et 
Snedkerværksted  m.  m.  I  Tagetagen  er  der  Gæsteværelser  og  i  Midterpartiet 
mod  Syd  en  Musiksalon  med  en  lille  »Kuppel«  med  Ovenlys.  Paa  Hanebjælkerne 
er  anbragt  en  Vandbeholder,  hvortil  Vandet  pumpes  op  fra  Brønden,  og  hvorfra 
det  ledes  til  de  forskellige  Haner  i  Bygningen. 

Alle  Ovnene  er  Fajanceovne  fra  Fabrikken  »Rørstrand«.  Det  var  i  høj 
Grad  ønskeligt,  om  vore  Lervarefabrikker  her  hjemme  vilde  lægge  sig  efter  at 
fremstille  saa  smukke  Ovne,  som  den  svenske  Fabrik  nu  er  inde  paa  at  tilvirke. 
Vore  Fajanceovne  er  desuden  langt  dyrere  end  de  svenske. 

Arbejdet  har  været  overtaget  i  Entreprise  af  Bygmester  Olsson  i  Hoganås, 
og  det  har  været  en  Fornøjelse  at  arbejde  sammen  med  de  svenske  Haand- 
værkere.  Beskrivelserne  er  bievne  oversatte  til  Svensk,  og  naturligvis  ei  alle  Maal 
opgivne  i  Metermaal  (skønt  de  svenske  Haandværkere  forøvrigt  endnu  den  Dag 

idag  regner  med  »alna«  og  Tommer).  En  Del  Stukdekorationer  er  besørgede 
af  H.  Chr.  Berg  &  Co.  her  i  Byen,  ved  Billedhugger  Møller,  Terrazzogulve 
af  Axel  Prior.  Tilsynet  er  delvis  udført  af  en  ung  svensk  Architekt  Lundberg, 
der  er  Elev  paa  det  herværende  Kunstakademi. 

Bygningsudgifterne  har  beløbet  sig  til  ca.  40.000  Kr. 


DEN  NYE  BYGNINGSINSPEKTØR. 

Vi  har  modtaget  følgende: 

Der  er  et  besynderligt  Misforhold,  som  jeg  gærne  vil  gøre  opmærksom  paa. 

Til  en  Ven  af  mig,  som  var  Ansøger  til  det  nys  besatte  Bygningsinspektør¬ 
embede,  og  som  i  den  Anledning  fremstillede  sig  for  Borgmester  Marstrand, 
rettede  denne  følgende  Spørgsmaal:  »har  De  Afgangsbevis  fra  Kunstakademiet«?, 
og  da  Svaret  lød  bejaende,  sagde  Borgmesteren:  »det  fordres  jo  nu«  (!)  »ja 
det  gør  det  jo«,  svarede  Ansøgeren,  der  efter  denne  Samtale  følte  sine  Chancer 
mægtigt  styrkede  ved  Bevidstheden  om,  at  han  havde  sine  Papirer  netop  i  den 
Orden,  Borgmesteren  ønskede  det.  —  I  de  senere  Aar  har  det  altid  været  fordret, 
at  der  som  Bygnings  assistenter  kun  ansættes  akademiske  Architekter;  men  naar 
disse  saa  ikke  kan  rykke  op  og  blive  Bygningsinspektører,  og  naar  det  lader  til, 

at  det  \  ed  Besættelsen  af  disse  Embeder  giver  bedre  Chancer  ikke  at  have  Af¬ 
gangsbevis,  ja  saa  er  det  jeg  mener,  der  findes  et  Misforhold,  som  kan  give 
Anledning  til  mærkelige  Begivenheder.  Jeg  henstiller  til  mere  begavede  Kolleger 
at  søge  en  Forklaring  og  beder  iøvrigt  undskylde,  at  jeg  —  for  visse  Aarsagers 
Skyld  —  gerne  vil  være  anonym. 


Vi  har  optaget  ovenstaaende,  fordi  det  forekommer  os  at  have  en  vis  Inter¬ 
esse  at  se,  hvorledes  en  Borgmester  mener  at  kunne  forvirre  Begreberne  ved  en 
Udtalelse,  dei  absolut  maa  blive  forstaaet  netop  modsat  hans  egentlige  Mening. 

Medens  vi  er  ved  dette  Æmne,  kan  vi  give  den  interessante  Meddelelse, 
at  den  nye  Bygningsinspektør  debuterer  med  en  Retssag  angaaende  Overtrædelse 
af  Bygningslovens  §  15.  Man  faar  straks  Respekt  for  en  saa  nidkær  Embeds¬ 
mand,  der  er  saa  hurtig  i  Vendingen,  at  han  allerede  har  anmeldt  en  Retssag! 
Men  man  bliver  flov,  naar  man  hører,  at  Retssagen  gælder  ham  selv,  og  at  han 
er  bleven  anmeldt  for  Bygningskommissionen  for  ulovlig  Indretning  af  Beboelser 
i  sin  Ejendom  paa  Kristianshavn.  Dette  tager  sig  unægtelig  mindre  godt  ud,  og 
vi  har  kun  omtalt  det,  for  at  faa  Lejlighed  til  at  lægge  for  Dagen  en  inderlig 
Medlidenhed  med  den  saaledes  hjemsøgte  Embedsmand. 


ET  PRAKTISK  FORSLAG. 


edaktionen  var  saa  elskværdig  i  Hæftet  af  11.  Jan.  1905  under  Titel  »Land- 


-L  V  skab  og  Architektur«  at  optage  nogle  Betragtninger  over  dette  Æmne  af 
mig,  skønt  jeg  ikke  er  Architekt,  og  det  har  glædet  mig  senere  at  se  den  samme 
Sag  behandlet  af  Architekter  i  »Architekten«  under  Titel  »Byggeriet  paa  Landet«. 

I  min  ovennævnte  Artikel  fremkom  jeg  med  Forslag,  sigtende  til  en  hur- 
tigeie  boiandring  paa  dette  Omraade,  og  jeg  tillader  mig  paany  at  slaa  til  Lyd 
for  de  samme  Tanker,  der  den  Gang  ingen  Genlyd  fandt. 

Det  er  ikke  min  Mening  at  ville  indlade  mig  i  en  Diskussion  om  Archi¬ 
tektur  med  Architekter,  men  jeg  tænkte  mig,  at  en  praktisk  Forretningsmand 
kunde  give  et  Vink  om  paa  bedste  Maade  at  virke  for  Sagen. 

Jeg  har  med  megen  Interesse  og  Sympati  læst  de  forskellige  Artikler  om 
denne  Sag,  men  det  forekommer  mig,  at  de  fleste  Artikler  har  taget  Sigte  paa 
en  foi  fjærn  Fremtid  til  Ondets  Afhjælpning.  Der  bygges  hver  Dag,  og  inden 
man  naar  ad  de  foreslaaede  Veje  at  faa  vakt  Bønders,  Husmænds  og  Landhaand- 
værkeres  Forstaaelse  for  Sagen,  frygter  jeg,  at  der  vil  være  sket  større  Skade, 
end  der  kan  raades  Bod  paa  i  Menneskealdre. 

Befolkningen  paa  Landet  har  jo  ikke  nogen  Lyst  til  at  bygge  grimt,  tvært¬ 
imod,  men  den  har  ikke  andre  Forbilleder  for  Øje  til  Efterligning  end  de  »Pragt- 
bygninger«,  den  nærmeste  Købstad  har  at  opvise.  Det  gælder  at  vise  den  noget 
bedre  til  Efterligning,  og  derfor  tror  jeg,  at  Architektforeningen  skulde  formaa 
Landbrugsministeriet  til  paa  Finansloven  at  søge  Bevilling  til  en  Præmie- Kon- 
kuirence  om  Planer  til  Bøtidergaarde,  Huse  for  Husmænd,  Landarbejdere  etc. 


efter  gennem  Landbo-  etc.  Foreninger  at  have  indhentet  Materiale  til  Bedømmelse 
af  de  Fornødenheder,  der  gør  sig  gældende  for  de  forskellige  Hustyper,  og  de 
Summer,  der  nu  almindelig  anvendes  paa  disse. 

Allerede  gennem  Behandlingen  af  Sagen  paa  Rigsdagen  og  i  Landbo-  etc. 
Foreningerne  vilde  der  vækkes  Opmærksomhed  for  Sagen  i  de  betræffende  Be¬ 
folkningslag,  og  Konkurrencens  Udfald  vilde  blive  imødeset  med  Interesse  af  de 
paagældende  Foreninger,  der  burde  sende  Repræsentanter  til  Bedømmelsesudvalget. 
Naar  saa  et  Eksemplar  af  hver  af  de  højest  præmierede  Planer  blev  opslaaet  i 
alle  Landstationers  Ventesale  med  Bemærkning  om,  hvor  videre  Eksemplarer 
med  Arbejdstegninger  var  at  faa  tilkøbs  for  en  ringe  Betaling,  tror  jeg,  at  Be¬ 
folkningens  Efterlignelsestrang  hurtig  vilde  fæste  sig  til  disse. 


C.  V.  Kjær. 


FORSKELLIGT. 


Til  Athen.  Det  franske  Akademi  i  Athen  har  for  nogen  Tid  siden  rettet 
en  Anmodning  til  vort  Kunstakademi  om  at  foranledige,  at  en  yngre  dansk  Ar- 
chitekt  kunde  blive  sendt  til  Athen  for,  som  pensionaire  de  l’académi,  at  deltage 
i  de  franske  archæologiske  og  architektoniske  Opmaalinger  og  Undersøgelser  i 
Grækenland.  Denne  ærefulde  Anmodning  er  fremkommen  som  Følge  af,  at 
Franskmændene  har  haft  Lejlighed  til  at  se  de  Arbejder,  der  er  udførte  paa  Carls- 
bergfondets  Foranstaltning  paa  Rhodos.  Til  at  overtage  denne  Stilling  er  udset 
en  ung  Architekt  Gerhard  Poulsen,  der  om  nogen  Tid  afrejser  til  Athen. 


Annonceafdelingen  redig  ^’8e  *'ar  udført  1  egning 


Asfalt  og  Asfaltarbejder. 

Bird,  Ingeniør,  Biilowsvej  7  A 
Dansk  Asfaltfabrik,  Palægade  3 
Evers  &  Co.,  Frederiksholms  Kanal  6 
Guldmann,  Hans  Vestergade  26 

Kjøbenhavns  Asfaltkompagni,  Akts.,  Kongens  Enghave 
Larsen,  Hans  &  Jørgen,  Griffenfeldtsgade  37 
Prior,  Axel,  Aktieselskab,  Bredgade  33 
Schøller  &  Rothe,  Fælledvej  27 


Beton=,  Cement=  og  Monierarbejder  m.  m. 

Holbøll,  Olaf  &  Poul  Poulsen,  Rosenvængets  Side- 


Jensen,  Em.  &  H.  Schumacher,  Akts.,  Godthaabsvej  90 

Rasmussen,  Chr.  Erik,  Nørrebrogade  1 1 S 

Schøller  &  Rothe,  Fælledvej  27 

Schiøtz,  Carl,  Biilovsvej  28 

Schrøder,  Aage,  Holsteinsgade  21 


allé  5 


Badeanlæg  og  Badeapparater,  W-  C.,  Armatur 
hertil  m.  m. 

Albrectsen  &  Madsen,  Vestergade  13 

Dansk  Gasbadeovnsfabrik,  A.  Rygaard,  Aaboulevard  40 

Feldthusen,  Georg,  Vesterbrogade  96 

Harboe,  Kr.  Noe,  Nørrebrogade  13 

Hasse.  &  Teudt,  Bredgade  43 

Hein  &  Møller-Holst’s  Sanitets-Afdl.,  GI.  Torv  10-12 

Hoppe,  V.  &  Lutz  Petersen,  Rolighedsvej  21 

Høst,  P.  W.,  Ravnsborggade  12 

Ludvigsen  &  Hermann,  Nørrebrogade  39 

Monies  &  Andersen,  Raadhusstræde  4 

Rasmussen,  Niels  &  H.  Schiøtz,  GI.  Kongevej  96 

Riedels,  C.  F.,  Eftf.,  Ny  Vestergade  9 

Schæbel,  Ferd.,  Mikkelbryggersgade  5 

Thomsen,  Carl,  Nørre  Allé  21 

»Vølund«,  Aktieselskab.,  Blegdamsvej  32 


Bogbind,  Bøger  m.  m. 

Kyster,  Anker,  Sværtegade  3 
Schiith,  Ludvig,  Skindergade  27 


Broncestøbning,  Metalarbejde  m.  m. 

Ballin,  Mogens,  N.  Fribavnsvej  19 
Rasmussen,  Lauritz,  Raadmandsgade  16 


Brændsel. 

Akts  Christiansholms  Fabriker,  Nyhavn  4 


Bygningsartikler,  forsk.  Cement,  Gibs,  Kalk= 
sandsten,  Skifer,  Zink,  Vægfliser  m.  m. 

Evers  &  Co.,  Frederiksholms  Kanal  6 
Gottlieb,  F.,  Nørrevoldgade  2 
Hansen,  Vilh.  &  Co.,  Nørrebrogade  30 
Mariboe.  Svend,  Cort  Adelersgade  10 
Meyer,  V.,  Ny  Toldbodgade  5 


iVlcyci.  v.,  iNy  i  uiuuuugaut  y 

Prior,  Axel,  Aktieselskab,  Bredgade  33. 

Rump,  Harald,  Østervoldgade  8 

Skånske  Cement  Aktiebolags  Filial.  Holbergsgade 

Vinter,  H.  C..  Nørregade  45 


Bageovne. 

Weidemann,  J.  H.,  Østersøgade  34. 


-  519  - 


Bygningsbeslag  og  Værktøj  m.  tn. 

Erichsen,  L.  V.,  Nørrebrogade  55 
Rom,  C.  Th.,  &  Co.,  Axelhus  2  B 
Vermehren,  Edv.,  Eftf.,  Nørrebrogade  18  A 

Clichéer,  Reproduktion,  Lyskopiering,  Stemp¬ 
ler  samt  Tegninger  hertil. 

Andersen,  N.  H.,  Skindetgadt  31 

Atelier  Friis,  Møntergade  12 

»Elektra«,  Vestergade  29 

Hansen,  Charles,  Pilestræde  19 

Lundbye,  T.  E.,  Ahornsgade  1 

Maale,  Mimi  &  Harriet  Harpøth,  Nørrevoldgade  10 

Dampskorstene,  runde. 

Holbøll,  Olaf,  &  Poul  Poulsen,  Rosenvængets  Side¬ 
allé  5 

Jensen,  Emanuel,  &  H.  Schumacher,  Akts.,  Godthaabs- 
vej  90 

Køhier,  Vilh.,  Ryesgadc  25 

Prior,  Axel,  Aktieselskab,  Bredgade  33 

Schrøder,  Aage,  Holsteinsgade  21 

Dørlukkere. 

Kjøbenhavns  Dørgreb-  &  Metalvarefbr.  Skindergade  39 

Elektriske  Anlæg,  Elevatorer.  Lynafledere, 
Materiel  m.  m. 

Andersen  &  Meyer,  Løvstræde  8. 

Dansk  Akts.  Siemens-Schuckert,  Palægade  é 
Hassel  &  Teudt,  Bredgade  43 

Hellesens  Enke  &  V.  Ludvigsen,  Aldersrogade,  Str. 
Riedel,  C.  F„  Eftf.,  Ny  Vestergade  9 
Thrige,  Thomas  B.,  Jernbanegade  4 
»Titan«,  Akties.,  Tagensvej  32 
»Vølund«,  Aktieselskab,  Blegdamsvej  32 

Fajance-  og  Porcellænsovne,  Kaminer  m.  m. 

Kjær,  C.  V.,  Købmagergade  42 
Kahler,  Carl  F. ,  Jernbanegade  5 
Nielsen,  E.,  Nørrebrogade  44 

Forsikringsvæsen. 

Forsikrings-Aktieselskabet  »Skjold«,  Raadhtisstræde  t 
Spejlglasforsikringsselsk,  »Guardian«,  Ved  Stranden  2 

Gade-,  Vej-  og  Kloakanlæg,  Havne-  og  Kyst¬ 
arbejder  m.  m. 

Bird,  Ingeniør,  Biilowsvej  7  A 
Dahlstrøm,  Y.  H.,  St.  Kongensgade  43 
Hoppe,  V.,  Si  Lutz-Petersen,  Rolighedsvej  21 
Larsen,  Hans  &  Jørgen,  Griffenfeldtsgade  37 
Rasmussen,  Niels,  &  H.  Schiøtz,  GI.  Kongevej  96 
Schøller  &  Rothe,  Fælledvej  27 

Glarmesterarbejde,  Glas,  Glasmaleri  m.  m. 

Dansk  Glasindustri,  Nyhavn  31 
Mandix,  H.,  Nørregade  35 
Wriedt,  Ludvig,  Klosterstræde  21 

Ingeniørarbejder,  Jernstøberier  m.  m. 

Christianshavns  Jernstøberi,  Holmbladsgade  23 
Dahlstrøm,  Y.  H.,  St.  Kongensgade  43 
Ludvigsen  &  Hermann,  Nørrebrogade  39 
Thrige,  Thomas  B.,  Jernbanegade  4 
»Titan«,  Akts.,  Tagensvej  32 
»Vølund«,  Akts.,  Blegdamsvej  32 

Isolationsfarve,  Isolationsstof,  Kork-Isolering 
m.  m. 

Akts.  Diatomee  silicium,  Rosenborggade  1 
Bird,  Biilowsvej  7  A 
Dansk  Isoleringsfabrik,  Valdemarsgade  6 
Runtp,  Harald,  Østervoldgade  8 

Linoleum,  Ljnol,  Linotol  m.  m. 

Bonne,  C.  Riis,  Kronprinsensgade  6 
Dansk  Linotol-Kompagni,  GI.  Torv  8 
Magasin  du  Nord,  Kongens  Nytorv 
Meyer,  Em  ,  Jorcks  Passage 
Olesen,  O.,  Højbroplads  4 

Malerarbejde. 

Hansen,  H.  C.,  Arkonagade  n 
Jensen,  Severin  &  Andreas,  Kongens  Nytorv  21 
Mandix,  H.,  Nørregade  35 
Scheuer  &  Olsen,  Nørrebrogade  50 
Schiibeler’s  Sønner,  H,,  Nordre  Frihavnsvej  19 


Maskinsnedkeri,  Møbler  m.  m. 

Jensen,  Severin  &  Andreas,  Kongens  Nytorv  21 

Opvarmning  og  Ventilation,  Armatur  hertil 
m.  m. 

Albrectsen  &  Madsen,  Vestergade  20 

Bruun  &  Sørensen,  Niels  Juelsgade  17  og  Aarhus 

Christianshavns  Jernstøberi,  Holmbladsgade  23 

Monies  &  Andersen,  Raadhusstræde  4 

Recks  Opvarmnings-Comp.,  Lyngbygade 

Ramsing,  Chr.,  Tordenskjoldsgade  it 

»Titan«,  Akts.,  Tagensvej  32 

»Vølund«.  Akts.,  Blegdamsvej  32 

Patentkontorer. 

Lehmann  &  Ree,  Vimmelskaftet  48 

Prisme-GIas  osv. 

Prior,  Axel,  Aktieselskab,  Bredgade  33 
Skandinavisk  Glastagkomp.,  Vestervoldgade  125 

Saltsyre,  Gibs,  Vandglas. 

Hansen,  Vilh.,  &  Co.,  Nørrebrogade  30 
Prior,  Axel,  Akts.,  Bredgade  33 

Skifer-,  Kobber-  og  Zinkdækning. 

Feldthusen,  Georg,  Vesterbrogade  96 
Rvgaard,  A.,  Aaboulevard  40 

Smedearbejde,  Sikkerhedsglttere,  Havehegn 
m.  m. 

Doberck,  F.  W.  &  Søn,  Lille  Strandstræde  22 
Fiedler,  V.,  H.  C.  Ørstedsvej  30 
Høst,  P.  W.,  Ravnsborggade  12. 

Schlippe,  Eckardt  &  Co  ,  Østre  Fasanvej  243 
Schæbel,  Ferd.,  Mikkelbryggersgade  6 

Staal-  og  Jernbjælker,  Plader,  Taljer  m.  m. 

Berendsen,  Sophus,  Aktieselskab,  GI.  Torv  24 

fb.  Jensens,  Jørgen,  Eftf.,  P.  G.  Munck,  Vestergade  16 

Lemvigh-Møller,  J.  F.,  Kultorvet  n  -  13 

Rahr,  Chr.  C.,  &  Comp  ,  Vestervoldgade  31 

Rønberg,  Oluf,  Nørrefarimagsgade  41 

Vold,  L,  Nansensgade  25  B 

Stenhuggerier,  Marmorarbejder  m.  m. 

Akts.  Ankerske  Marmorforretning,  Frihavnen 

Faxe-Limhamn  Kalkbrud,  St.  Annæplads  26 

Hagen  &  Co.’ s  Eftf.,  Gothersgade  8 

Larsen,  H.  &  J.,  Griffenfeldtsgade  37 

Nielsen,  E.,  mekanisk  Stenhuggeri,  Nørrebrogade  44 

Sode,  A.,  H.  C.  Ørstedsvej  32 

C.  Wienbergs  Stenhuggeri,  Jagtvej  183 

Stukarbejder. 

Berg,  Hans  Chr.,  Aaboulevard  44 

Dansk  Gibsindustri-Kompagni,  Akts.,  Mariendalsvej 

Klingsey  &  Levin,  Fælledvej  7 

Tagpap  m.  m. 

Evers  &  Co.,  Frederiksholnts  Kanal  6 
Gottlieb,  F.,  Nørrevoldgade  2 
Prior,  Axel,  Aktieselskab,  Bredgade  33 
Villadsen,  Jens,  Forchbammersvej  28 
Vinter,  H.  C.,  Nørregade  45 

Tapeter. 

Jacobsen,  Chr.  S.,  Bredgade  36 
Kriiger,  C.,  Nygade  6 

Teglværksprodukter  m.  m. 

De  forenede  Teglværker,  Kontor  Nørregade  2 
Frederiksholnts  Tegl-  &  Kalkværker,  Ved  Stranden  6 
Hansen,  J.  A..  Kolding 
Kagstrup  Kalkværk,  Akts.,  Nørregade  2 
Knabstrup  Teglværk,  Knabstrup  St. 

Tegneartikler. 

Knudsen,  Cornelius,  Købmagergade  15 
Petersen,  J.  Chr.,  St.  Kirkestræde  1 

Textll-Artikler  m.  m. 

Olesen,  0.,  Højbroplads  4 

Træ. 

Trækompagniet,  Frihavnen  og  Viborggade 


Udgiver:  AKADEMISK  ARCH1TEKTFORENING. 

Redaktion;  Architekterne  K.  VARMING  (ansvarhavende)  og  ALFR.  THOMSEN. 
Kontor:  Helgolandsgade  5.  Teif.  4525. 

Trykt  hos  Nielsen  &  Lydiche  (Axel  Simmelkiær). 

AKADEMISK  ARCHITEKTFORENING 
MEDLEMSLISTE.  FEBRUAR  1907. 


Bestyrelse: 

C  lemmens  en,  A.,  Formand. 
Jørgensen,  Thorvald,  Næstformand. 
Fischer,  Vilhelm,  Kasserer. 
Lauritzen,  A.  S.,  Sekretair. 

Glahn,  H. 

Koch,  H. 

Kuhnel ,  5. 

Magdahl  Nielsen. 

Thomsen,  Alfr. 


Udenlandske  (kontingentfri)  Medlemmer: 

Bruyn,  de,  kgl.  Bygningsraad .  Fredensvej  7,  Charlottenlund. 

Dorph-Petersen .  Perpignan. 

Laub,  L .  Brooklyn. 

Rasmussen ,  L.  B .  Chikago. 

Sørensen,  Sal  om  on . Malmø. 

Tersling .  Men  ton  a. 

Wåhlin,  Th . . .  Malmø. 

Société  des  Architectes  Diplomes  par  le  Gouvernement  —  le  President.  Paris. 

Indenbys  Medlemmer. 

Vester.  542  y.  Ahlmann,  V .  Vesterbrogade  116.  V. 

26666  u.  Ambt,  Einar . Istedgade  Kirkeplads  2.  B. 

Gdth.  506.  Andersen ,  Ludvig .  Nylandsvej  80.  F. 

Andersen,  Martin .  Rahbeks  Allé  20.  V. 

Arntzen,  Chr.  . .  Frederiksborggade  24.  K. 


Amag.  176  y.  Bacher,  P.  Jacobsen 


Amag.  242. 

25080  y. 
32383  x 
7760. 

4437- 

7038, 

52  66. 

Øbro.  234. 


27232. 
22156  x. 
Hlrp.  365. 


29956. 

16049  x> 

27623  x. 
Vester  299  y. 
6930. 

27155. 


2562. 

Amag.  363. 

27182. 

6212. 


.  Villa  Grændsen,  Amagerbro¬ 
gade  S. 

Banke,  N. .  ThingvallaAllé6.  S.  —  Kontor 

Nytorv  5. 

Bech,  M.  C .  Nørrevold  6.  K. 

Beenfeldt,  Thor .  GI.  Kongevej  169.  V. 

Berg )  Axel,  R* .  Børsgade  8.  K. 

Bergmann,  R.  L . Istedgade  4.  B. 

Bertram,  V. .  Colbjørnsensgade  20.  B. 

Blichfeldt,  F.  T.  E.  R* .  Kongens  Nytorv  28.  K. 

Blytmann,  Einar .  Aaboulevard  16.  N. 

Borch,  Leuning- . Nørrevoldgade  16.  K. 

Borch,  M .,  R*,  kgl.  Bygnings¬ 
inspektør  .  Aaboulevard  38.  N. 

Brandstrup,  C .  Raadhuset.  B.  (Annas  Vej, 

Charlottenlund). 

Brandt,  Alfred .  Gruts  Allé  3.  Hellerup. 

Brummer,  C .  Østerbrogade  46.  0. 

Bønecke,  P.  C.,  Prof.,  R*.  Stadsbygmester. 

Raadhuset.  B.  (Brodersens  Allé  4.  Hellerup.) 
Bøttger,  F.,  R* .  Sortedams  Dossering  65  A.  0. 

Christensen,  Fred.  A .  St.  Marcus  Allé  4.  V. 

Clausen,  Vilh .  Nørre  Søgade  43. 

Clemmensen,  A.,  kgl.  Bygningsinspektør 

Svanemøllevej  80  (Postdistrikt:  Hellerup). 

Dahl,  A.  M. .  H.  C.  Ørsteds  vej  56.  V. 

Dahl,  Viggo .  Købmagergade  32.  K, 

Dich,  J. . .  Sortedamsgade  7. 

Fischer,  V. .  Thorvaldsensvej  16.  V. 

Frehse,  F.  H.  V. .  Forhaabningsholms  Allé  49.  V. 

Friederichsen,  V. .  Sortedamsgade  3.  N- 

Fussing,  A .  Aaboulevard  18.  N. 

Garde ,  H. .  Hollændervej  6.  V. 

Gnudtzmann,  J.  E.,  R*.,  Docent 

v.  polyt.  Læreanst .  Colbjørnsensgade  3.  B. 

Gudme,  L .  Strandboulevard  112.  0. 

Gundestrup,  Th .  Islands  Brygge  3.  C. 

ITagen,  G.  B .  Biilowsvej  48,  A4.  V. 

Hammer,  Valdemar . J.  E.  Ohlsensgade  17.  0. 


4246. 

Hansen,  Clir . 

Kjøbmagergade  22.  K. 

H.  1183. 

Hansen,  Henning . 

Cort  Adelersgade  7.  K. 

5753- 

Hansen,  Nic Bygningsinspektør 

for  5.  Distrikt . 

Ribegade  6.  0. 

8211. 

Harild,  C . 

H.  C.  Ørstedsvej  51.  A2.  V. 

Haunstrup,  A . 

Rysensteensgade  1.  B. 

6638. 

Hirth,  Th . 

Classensvej  2.  0. 

Holm,  Hans  /.,  Prof.,  K*  Dbm. 

Charlottenborg,  Kongens  Ny¬ 
torv  1.  K. 

9974- 

Holsøe,  Poul . 

Rahbeks  Allé  18.  V. 

6667. 

Ingemann,  B . 

Nørrefarimagsgade  1.  K. 

H.  1790. 

Ingemann,  V. . 

Nørrebrogade  9.  N. 

Øbr.  1002. 

In  gw  er  sen,  Jens . 

Villemoesgade  47.  0. 

27187  X. 

Jacobsen,  Holger . 

Aaboulevard  12.  N. 

6976. 

Jensen,  Alb.,  Prof.,  R*,  Dbm.  pp., 

kgl.  Bygningsinspektør  .... 

Frederiksgade  12.  K. 

Jensen,  Chr . 

Ravnsborg  Tværgade  2.  N. 

Vester  875 

x  Jensen,  Harald  Lønborg . 

Emiliegade  9.  V. 

17637  y. 

Jensen,  Johannes . 

Nybrogade  16.  K. 

25039  y. 

Je?isen,  Lars . 

Zinnsgade  2.  0. 

5377- 

Jensen,  Rasmus . 

Gyldenløvesgade  10.  K. 
(Kristiansholm.  Klampenb.). 

3401- 

Jeppesen,  Louis . 

Aaboulevard  16.  N. 

9581. 

Jørgensen,  Emil ,  R* . 

Læssøesgade  4.  N. 

43I3- 

Jørgensen ,  j Bugen,  Borgerrepræ- 

* 

sentant  . 

Linnésgade  8.  K. 

Hlrp.  770. 

Jørgensen,  Thorvald . 

Viggo  Rothesvej  41,  Char- 

lottenlund.  (Christiansborg  Tegnestue,  Staldmestergaarden) 

Tel.  9747. 

7638. 

Klein,  Viggo . 

Valdemarsgade  3.  V. 

Klein,  Vilh.,  Prof.  R*  Dbm... 

.  Vester  Boulevard  10.  B. 

2060. 

Klingse y,  C.,  Bygningsinspektør 

for  6.  Distrikt . 

Sortedamsgade  9.  N. 

Vester  881 

y.  Klint,  P.  V.  J. . 

.  Pi  leallé  17  A.  F. 

32510  y. 

Knudsen,  L.  Prof.,  R* . . 

,  Nørrefarimagsgade  63.  K. 

Øbro  1095  y.  Knutzen ,  Sylvius . 

,  Slagelsegade  18.  0. 

Gdth.  789 

x.  Koch ,  Hans . 

,  Mariendalsvej  33.  F. 

5862. 

Koejoed,  J.  C . 

Frederiksborggade  18.  K. 

Kondrup,  Valdemar . 

.  Carit  Etlarsvej  6.  V. 

Krarup,  H.  Chr . 

.  Store  Kongensgade  45.  K. 

Kristensen,  Kaare . 

.  Akasiavej  5.  V. 

Gdth.  242  y.  Krog,  Arnold,  Prof.,  R.  pp. . .  • 

.  Sten  Blichersvej  25.  F. 

21020  y.  Laage ,  G .  Blegdamsvej  70.  0. 


Øbro  948  x. 

6  ^  . . 

Langballe,  0.  Rosendal-.. . 

vaciiuo  v  u  j  /  w.  yy . 

Rosenvængets  Allé  20.  0. 

Vester  405  x. 

Lange,  Holger . 

GI.  Kongevej  27.  B. 

7227. 

Larsen,  Chr . 

Sortedamsgade  13.  N. 

5  T42- 

Larsen,  Lauritz,  Bygningsi nspek- 

tør  for  8.  Distrikt . 

Vester  Boulevard  4 6.  B. 

2046. 

Larsen,  Martin . 

Vestervoldgade  6.  B. 

Gdth.  227  y. 

Lauritzen,  A.  S.  K. . 

Poul  Møllersvej  7.  F. 

2012. 

Leniche,  Søren . 

Sortedams  Dossering  69.  0. 

Lendorf,  C.,  R* . 

Sortedamsgade  1.  N. 

5312. 

Levy,  Fred.  L . 

Stockholmsgade  33.  0. 

0.  765  X. 

Ludvigsen,  Knud  A . 

J.  E.  Ohlsensgade  14 1.  0. 

Lønholdt,  V aldemar . 

Gothersgade  41.  K. 

7618. 

Magda  h  l- Ni  el  sen,  R* . 

Aaboulevard  18.  N. 

5437- 

Mandrup- Poulsen . 

Nygade  4.  K. 

Marcher,  Hansen . 

Nansensgade  24.  K. 

32048  X. 

Marston,  E.  A.  W. . 

Lykkesholmsallé  1  A,  V. 

6229. 

Marstrand,  S.  W . 

Evaldsgade  9.  N. 

Mathiasen,  Chr . 

}.  E.  Ohlsensgade  13  0. 

H.406&  5283 

Mathiesen,  Aage  H. . 

GI.  Kongevej  1  C.  B. 

7218. 

Meldahl,  F.,  Kammerherre,  Prof., 

SK.,  Dbm.  pp . 

Bredgade  71.  K. 

Amag.  243. 

Meyling,  H.  Chr . 

Amager  Brogade  188.  S. 

Monberg,  G.  E. . 

Livjægergade  26.  0. 

H.  1508. 

Mynster,  N.  0 . 

Ørstedsvej  59  A.  V. 

Møller,  Axel . 

Rosenvængets  Sideallé  3.  0. 

Møller,  Helge  B . 

St.  Markus  Allé  13.  V. 

Mørk-Hansen,  V.  J. . 

Sordedams  Dossering  59  A.  0. 

27534- 

Nielsen,  Johan . 

Aaboulevard  18.  N. 

Novi,  Cajus . 

Vodroffsvej  42.  V. 

32525. 

Nyebølle,  V. . 

Gothersgade  161.  K. 

6948. 

Nyrop,  M.  Prof.,  K*,  Dbm.  pp. 

Gyldenløvesgade  4.  K. 

Amag.  363. 

Olesen,  L . 

Islands  Brygge  3.  C. 

32105. 

Petersen,  Axel  Erhardt . 

Ørstedsvej  10.  V. 

Efter  April:  Duntzfeldts  Allé  16.  Hellerup. 

32043. 

Petersen,  Carl  V. . 

GI.  Kongevej  157.  V. 

T7  5  24- 

Petersen,  K.  Arne-,  R* . 

Petersen,  Vilh.,  Etatsraad,  Prof., 

Vestre  Boulevard  49.  B. 

R»,  Dbm. 

Vodroffsvej  42.  V. 

Vester  819  x.  Petri,  Olaf .  Platanvej  20.  V. 

Piesner,  U. .  Forchhammersvej  14.  V. 


2183. 

Preisler,  A . 

19512. 

Prior ,  Alexis . 

i 'Rasmussen ,  N.  H. . 

6341. 

Rosen,  Anton . 

.  Fælledvej  12.  N. 

7012. 

Rue,  R . . 

Vester.  405 

x.  Sander,  Valdemar . 

32542. 

Schiødte ,  Erik ,  Prof. . 

5599- 

Schmidt ,  Valdemar . 

.  Forchhammersvej  2.  V. 

I4I4- 

Schmidlh,  Olaf  R*,  Bygnings- 

inspektør  i  Nyboder. 

Byg- 

mester  ved  Søværnet. 

4439- 

Schroeder,  Rolf . 

Øbro  55. 

Schrøder,  Aage . 

8970. 

Schrøder,  /.,  Bygningsinspektør 

for  3.  Distrikt . 

H.  1915. 

Smidth,  Pli . 

Vester  320 

x.  S mith,  Julius . 

6979. 

Steen,  H.  Chr.  M. . 

Steenherg,  G . 

17242  X. 

Storck,  H.  B-,  Prof.,  R*, 

Dbm.  Hauserplads  10.  K. 

22072  X. 

Sylow ,  Chr . 

27164  X. 

Tejsen,  J.  Strøm . , 

4631. 

Tliejll,  A.,  Prof. ,  Bygnings- 

inspektør  for  Københavns  7. 

Distrikt .  Ny  Vestergade  15.  K. 

Therchildsen ,  J.  M. .  Frederiksberg  Allé  48.  V. 

32295.  Thisted,  Valdemar .  GI.  Kongevej  128.  V. 

5612.  Thomsen,  Alf.,  Bygningsinspek¬ 
tør  for  1.  Distrikt .  GI.  Kongevej  15  B.  B. 

Vester  524  x.  Thomsen ,  C.  F. . .  ...  Kochs  Vej  22.  V. 

H.  829.  Thonning,  Carl,  Bygningsinspek¬ 
tør  for  4.  Distrikt . Nørrebrogade  10.  N. 

5306.  Thuren,  Chr.  L Prof.,  R*, 

Bygningsinspektør  f.  Frdbg.  Rathsacks  Vej  18.  V. 

4818.  Thuren ,  Ejnar .  Mynstersvej  7  A.  V. 

5147.  Tvede ,  Gotfred .  Nybrogade  18.  K. 


Trianglen  44.  0. 


0.  1133.  Varming,  K. 


2489.  Wenck,  H.,  Prof.,  R*,  Dbm.  pp.  Bernstorffsgade  3.  B. 

23219  y.  Wittrock,  G .  Store  Kongensgade  31.  K. 

27544  y.  Wolmar,  C .  Adolph  Steens  Allé  5.  V. 

Taga.  iBi.y.  Wright,  H.  B .  Nørrebrogade  168.  L. 

Zeltner,  0 .  Tøjhusgade  17.  K. 


Udenbyes  Medlemmer: 


880. 

Paludan,  Hotlier . 

841. 

Clausen,  Frimodt- . 

\D 

O 0 

Kampmann,  Had-,  R*,  F.  M., 

kgl.  Byg- 

ningsinspektør . 

l892. 

Ruhnel  S.,  R*,  F.  M . 

1246. 

Møller,  Thorkel . 

915. 

Petersen,  L.  A . 

Rasmussen,  E . 

Charlottenlund. 


34- 


132. 


392. 

27. 

376. 

528. 

528. 

755- 


209. 

129. 

166. 


Gullev,  V . .  Herning. 

Holcl,  V. .  Hillerød. 

Norn,  Viggo  J. .  Horsens. 


Christensen,  N.  C . Jægersborg  pr. 

(Kontor:  Frederiksberggade  25.  K.  Tel.  10097).  Gentofte. 

Hagerup .  Kolding. 

Glahn,  H. .  Nykøbing  F. 

Jacobsen,  N .  Odense. 

Petersen  Alfr .  Odense. 

Petersen,  J.  V.,  R*,  kgl.  Bygningsinspekt.  Odense. 


Egefelt,  Lars . .  Randers. 

Fleischer ,  Em .  Roskilde. 


Larsen,  Knud .  Slagelse. 

Hansen,  F.  C.  C .  Sorø. 


Hansen ,  N.  Christof .  Vejle. 


København 
NIELSEN  &  LYDICHE 
(Axel  Simmelkiæh) 


